NSAMU WAMBOTE WASONIKA 
MATAI 


1 Nkanda wantukulu a Yesu Klisto, mwan'a Davidi, 
i mwan'a Abalahami. 

2 Abalahami wabuta Isaki,. Isaki wabuta Yakobi, 
Yakobi wabuta Yuda ye mpangi zandi. 

3 Yuda ye Tamali babuta Pelesi ye Sela, Pelesi wabuta 
Heseloni, Heseloni wabuta Lami. 

4 Lami wabuta Aminadabi, Aminadabi wabuta 
Nasoni, Nasoni wabuta Salamoni. 

5 Salamoni ye Lakabi babuta Boasi, Boasi ye Luti 
babuta Obedi, Obedi wabuta Isai. 

6 Isai wabuta Davidi, i ntinu. 

$| Davidi ye nkazi awidi Ulia babuta Solomo. 

7 Solomo wabuta Lehabami, Lehabami wabuta Abia, 
Abia wabuta Asa. 

8 Asa wabuta Yosafati, Yosafati wabuta Yolami, 
Yolami wabuta Usia. 

9 Usia wabuta Yotami, Yotami wabuta Ahasi, Ahasi 
wabuta Hiskia. 

10 Hiskia wabuta Manase, Manase wabuta Amoni, 
Amoni wabuta Yosia. 

11 Yosia wabuta Yekonia ye mpangi zandi mu ntangu 
yandatukunu kuna Babeli. 

12 $| Landila ndatukunu kuna Babeli, Yekonia wabuta 
Sealatieli, Sealatieli wabuta Zelubabeli. 

13 Zelubabeli wabuta Abiudi, Abiudi wabuta Eliakimi, 
Eliakimi wabuta Asoli. 

14 Asoli wabuta Sadoki, Sadoki wabuta Akimi, Akimi 
wabuta Eliudi. 

15 Eliudi wabuta Elasali, Elasali wabuta ‘Matani, 
Matani wabuta Yakobi. 

16 Yakobi wabuta Yosefi, i bakala dia Malia, i kwa 
yandi kwabutwa Yesu ubikwanga Klisto. 

17 I diau mbandu zazonsono tuka mu Abalahami nate 
ye Davidi i kumi ye mbandu zia; zimbandu tuka mu 
Davidi nate ye ndatukunu kuna Babeli i kumi ye mbandu 
zia; zimbandu tuka mu ndatukunu kuna Babeli nate ye 
Klisto i kumi ye mbandu zia. 

18 (| Mbutukulu a Yesu Klisto yakadila ebu: Ngudi 
andi Malia bu kakambana ye Yosefi, bu ka bakikadidi 
va kimosi ko, wabwanwa wena ye vumu kiatuka kwa 
Mpeve yanlongo. 

19 Kansi Yosefi, bakala diandi, bu kakala walunungu 
ye lembwa zola kumfwisisa nsoni, waluta zola ku- 
nyambula mu nsweki. 

20 Bu kayindula mo, tala, mbasi a Mfumu yamonika 
kwa yandi mu ndozi, yavova: Yosefi, mwan'a Davidi, 
kutinani tambula Malia, i nkazi aku ko, kadi kiena 
yandi i kia Mpeve yanlongo. 

21 Yandi si kabuta mwana wabakala, ngeye waku- 
mbika nkumbu andi Yesu, kadi yandi si kavulusa bantu 
bandi mu masumu mau. 

22 Momo mamonsono makala, mpasi mambu mavova 
Mfumu mu mbikudi menda detila, uvovele: 

23 Tala, ndumba si yakala ye vumu ye buta mwana 
wabakala; si bakumbika nkumbu andi Imanueli, bu 
yibangudulu i diadi: Nzambi wena yeto. 

24 Yosefi wasikama ku nsi atolo, wavanga bonso 
bwantuma mbasi a Mfumu, watambula nkazi andi. 

25 Yandi kanzaya ko nate ye kabuta mwana wabakala; 
wabika nkumbu andi Yesu. 


2 Yesu bu kabutuka muna Betelemi dia Yuda mu 
lumbu bia Elode, i ntinu, tala, banduenga batuka mu 
ntini yaeste baluaka ku Yelusalemi, 

2 bavova: Ntinu aba Yudayo wabutulu kwe kena? 
Kadi beto tuamweni mbwetete andi mu ntini yaeste ye 
tuizi kunsambila. 

3 Kansi ntinu Elode bu kawa mo, ntim’andi wavizuka 
ye Yelusalemi diadionsono ye yandi. 

4 Yandi wakutikisa bangudi zanganga babonsono ye 
minsoniki, wabayuvula: Klisto kwe si kabutulwa? 

5 Bavova kwa yandi: Muna Betelemi dia Yuda, kadi 
ebu bwasonama kwa mbikudi: 

6 Ngeye Betelemi, nsi a Yuda, kwen’ aku wauke nkutu 
ko mu nyadi mia Yuda, kadi mu ngeye si mwatuka nyadi 
una kala mvungi abantu bami Isaeli. 

7 Buna Elode watedisa banduenga mbila mu nsweki, 
watoma kubayuvuzula ntangu yamonekene mbwetete. 

8 Wabafidisa kuna Betelemi, wavova: Luenda luatoma 
yuvuzula mu fimwana-mwana, kansi bu lusolole fio, 
lunsamunina, mpasi mono mpe ngiza kunsambila. 

9 Kansi bu bamana wa ntinu, bayenda kwau, tala, 
mbwetete yibamona mu ntini yaeste yabavitila ku ntu, 
nate ye yayiza telama vana mbata vakadila fimwana- 
mwana 

10 Bu bamona mbwetete, bayangalala mu yangi 
diadingi beni. 

11 Bakota mu nzo ye bamona fimwana-mwana ye 
Malia, i ngudi andi; bafukama, basambila fio, basoku- 
muna lekwa biau biantalu, banatina fio minkailu: wola 
ye libano ye mile. 

12 Bu baluenguswa mu ndozi mu lembwa vutuka kwa 
Elode, bayendila nzila yankaka kuna nsi au. 

13 | Bu bakiyendila, tala, mbasi a Mfumu yamonika 
kwa Yosefi mu ndozi, yavova: Natelami wabonga 
fimwana-mwana ye ngudi andi, natinino kuna Ngipiti, 
nakadi kuna, nate ye yakukamba, kadi Elode keni tomba 
fimwana-mwana mu bunga fio. 

14 Yandi watelama, wabonga fimwana-mwana ye 
ngudi andi mu fuku, wayenda kuna Ngipiti. 

15 Wakala kuna, nate ye Elode kafwa, mpasi mavova 
Mfumu mu mbikudi menda detila, uvovele: Mono 
yabokila mwan’ ami mu Ngipiti. 

16 f Mboki Elode bu kamona, vo wasakununwa kwa 
banduenga, wakala mbidi anganzi, watuma bavonda 
bana babonsono bababakala muna Betelemi ye mu 

ndambu zazonsono zakimfini ye diau bakala mvu miole 
ye kondwa mio, bonso bwakadila ntangu yikatoma 
yuvuzula kwa banduenga. 

17 Buna mambu mavovwa mu Yelemia, i mbikudi, 
mayenda detila, uvovele: - 

18 Ndinga yawakana muna Lama, dilu ye niong 
kwakwingi; Lakeli udilanga bana bandi; kazolele bo- 
mbwa ko, kadi ka bena ko. 

19 1 Elode bu kafwa, tala, mbasi a Mfumu yamonika 
kwa Yosefi mu ndozi mu Ngipiti, 

20 yavova: Natelami wabonga fimwana-mwana ye 
ngudi andi, wenda koti mu nsi a Isaeli, kadi batomba 
mwel'afimwana-mwana bafwidi kwau. 

21 Yandi watelama, wabonga fimwana-mwana ye 
ngudi andi wayenda koti mu nsi a Isaeli. 

22 Bu kawa, vo Alakelao wayala mu fulu kias'andi 
Elode mu Yuda buna watina kwenda koko, kansi bu 
kaluenguswa mu ndozi, wayenda kuna ndambu za 
Ngalili; 

23 wayiza kala mu mbanza yibikwanga Nazaleti, 
mpasi mavovwa mu bambikudi menda detila: Yandi si 
kabikwanga mwisi Nazaleti. 


3 Mu lumbu bina Yoane Mbotiki wayiza samuningi 
mu nsi yankatu ya Yuda, 

2 wavova: Luvilula madiela, kadi kimfumu kia- 
mazulu kieka lukufi. 

3 Kadi ndiena i yandi wabikwa kwa Yesaya, i mbikudi, 
uvovele: Nding'a-umosi ubokanga mu nsi yankatu: 
Lukubika nzil'a Mfumu, lusungika nsoko miandi. 

4 Kansi Yoane kibeni wakala mvwatu andi wamika 
miakamela ye nsing'a-nkanda mu luketo luandi; madia 
mandi i makonko ye niosi yanseke. 

5 Buna Yelusalemi ye Yuda diadionsono ye nsi 
yayonsono yazunga Yodani bavaika kwa yandi. 

6 Babotukwa kwa yandi mu nzadi a Yodani, bu 
batambudila masumu mau. 

7 Kansi bu kamona bafalisi ye basaduki babingi bayiza 
ku mbotokolo, wavova kwa bau: Lu bana banioka 
zambalu, nani walulongesele mu tina mu nganzi zakwiza? 

8 I diau luvanga kweno mbutu mifwanane mu mpilulu 
adiela; 

9 ka lubanzani mu kukivovila beno kibeni ko: Beto 
tuena se, i Abalahami, kadi mono iluvovele, yo Nzambi 
lenda fulukisa bana mu matadi momo kwa Abalahami. 

10 Bwabubu kiubi kimeni tulwa va mianzi miaminti; 
wonso nti u ka ubutanga mbutu miabiza ko si ukwangwa 
ye tubwa ku tia. 

11 Mono kwami ikulubotikanga mu nlangu mu 
mpilulu adiela, kansi ndiena ukwiza ku nim'ami undutidi 
mu ngolo, kifweni mu nata nsampatu zandi ko. Yandi si 
kakulubotika mu Mpeve yanlongo ye mu tia. 

12 Vevomono kiandi kiena mu koko kwandi, yandi si 
katoma veva vuma kiandi kiampevila, si kayonzika 
mbongo zandi mu lundulu, kansi mavevolo si kayoka ku 
tia tu ka tuzimi. 

13 f Buna Yesu watuka mu Ngalili, wayiza kwa 
Yoane kuna Yodani mu botukwa kwa yandi. 

14 Kansi yandi wankakidila beni, wavova: Mono vele 
ngiena nsatu abotukwa kwa ngeye, kadi kwa mono 
wizidi e? 

15 Yesu wavutula, wavova kwa yandi: Yambudila bo 
bwabu; kadi bobo bufweni kwa beto mu lungisa lunungu 
lualonsono. Buna wanyambudila bo. 

16 Yesu bu kabotukwa ntumbu tombuka mu nlangu, 
tala, mazulu mazibuka, yandi wamona Mpeve a Nzambi 
yakulumuka mu kifwani kiabembe, yayiza va yandi. 

17 Tala, ndinga yitukidi mu mazulu yavova: Ndieu 
i Mwan'ami, i zolwa kingienina nzolakani. 


4 Mboki Yesu watombulwa kuna nsi yankatu kwa 
Mpeve mu vukumunwa kwa nkadi ampemba. 

2 Bu kamana mina nsoki makumaia malumbu ye 
makumaia mamafuku, mboki nsatu yeka yandi. 

3 Mvukumuni wayiza vovi kwa yandi: Ngeye vo u 
Mwan'a Nzambi, nakambi matadi mama makala mampa. 

4 Wavutula, wavova: Diasonama vo: Muntu kenani 
moyo mu mampa kaka ko, kansi mu mambu mamonsono 
mavaikanga mu nw'a Nzambi. 

5 Mboki nkadi ampemba wannata kuna mbanza 
yanlongo, wantula va mbat'akinlongo, 

6 wavova kwa yandi: Ngeye vo u Mwan'a Nzambi, 
nakitubi va nsi, kadi diasonama: Yandi si kakutumina 
kwa mbasi zandi, zau zakuzangula mu moko mau, 
kwidi ta sakuba nkutu mu kulu kwaku mu tadi. 

7 Yesu wavova kwa yandi: Diasonama diaka: Kuvu- 
kumunani Mfumu Nzambi aku ko. 

8 Nkadi ampemba wannata diaka vana mongo wanda 
beni, wansonga bimfumu biabionsono bianza ye nkembo 
au, 

9 wavova kwa yandi: Biobio biabionsono si yakuvana, 
vo ufukama wansambila. 

10 Buna Yesu wavova kwa yandi: Satana, katuka 
kwaku, kadi diasonama: Mfumu Nzambi aku fwiti 
sambila, yandi kaka fwiti sadila. 

11 Buna nkadi ampemba wanyambula, tala, mbasi 
zayiza kunsadila. 

11 Buna nkadi ampemba wanyambula, tala, mbasi 
zayiza kunsadila. 

12 | Bu kawa, vo Yoane wayekolo, wayenda ku 
Ngalili; 

13 bu kasisa Nazaleti, wayiza kala mu Kapenaumi 
diena mu mbelambu mu ndambu za Zebuluni ye 
Nafatali, 

14 mpasi mavovwa kwa Yesaya, mbikudi, menda 
detila, uvovele: 

15 Nsi a Zebuluni ye nsi a Nafatali, mu nziľ ambu 
kuna simu dia Yodani, i Ngalili yabapaien; 

16 bantu bavwandanga mu tombe bamweni kia 
kwakunene, bavwandanga mu nsi ye bini bialufwa 
batubukulwa kia. 

17 | Tuka ntangu yina Yesu wabadika samuna ye 
vova: Luvilula madiela meno, kadi kimfumu kiamazulu 
kieka lukufi. 

18 T Bu kadiata mu nseko ambu a Ngalili, wamona 
mpangi zole: Simoni, ubikwanga Petelo, ye Andele, i 
mpangi andi, batambanga konde mu mbu, kadi bau i 
ntambi miambizi. 

19 Yandi wavova kwa bau: Luiza luandama yalu- 
vanga ntambi miabantu. 

20 Bau ntumbu sisa makonde ye nama yandi. 

21 Tuka kuna bu kayenda yendi, wamona mpangi 
zole zankaka, Yakobi, i mwana Zebedai, ye Yoane, i 
mpangi andi, mu bota, ye sau Zebedai, bakubika 
makonde mau; yandi wababokila. 

22 Bau ntumbu sisa bota ye s'au ye nama yandi. 

23 T Yesu wayenda zietingi mu nsi yayonsono ya 
Ngalili, walonganga mu nzo zau zatukutukunu, wasa- 
munanga nsamu wambote wakimfumu, waniakisanga 
yela kwakonsono ye kimbevo kiakionsono mu bantu. 

24 Kumu kiandi kiayenda muna nsi yayonsono ya 
Silia. Bantuadila mbevo zazonsono zalungwa kwa yela 
ye kwama kwampila mu mpila, babakama kwa mpeve 
zambi, bambikulu zangonda, batila mianzi; yandi 
wabaniakisa. 

25 Makabu mamingi matuka mu Ngalili ye mu 
Dekapoli ye mu Yelusalemi ye Yuda ye muna simu dia 
Yodani mannama. 


5 Bu kamona makabu, wabaluka va mongo; bu ka- 
vwanda, nlonguki miandi miayiza kwa yandi. 

2 Yandi wabandula nw’andi, wabalonga, wavova: 

3 T Mayangi mena ye bamputu mu mpeve, kadi 

imfumu kiamazulu i kiau. 

4 Mayangi mena ye banlembami, kadi si bavingila 
fwa diantoto. 

5 Mayangi mena ye bakalanga kiadi, kadi si ba- 
bombwa. 

6 Mayangi mena ye bafwanga nsatu ye mpwila 
zalunungu, kadi si bayukutuswa. 

7 Mayangi mena ye bafwilanga nkenda, kadi si 
bafwilwa nkenda. 

8 Mayangi mena ye bavelele mu mintima, kadi si 
bamona Nzambi. 

9 Mayangi mena ye bavangikisanga yenge, kadi si 
babikwa bana ba Nzambi. 

10 Mayangi mena ye bazomwanga mu diambu 
dialunungu, kadi kimfumu kiamazulu i kiau. 

11 Mayangi mena yeno, bu bakululevulanga ye 
zomanga ye tesanga yambi yayonsono mu luvunu mu 
diambu diami. 

12 Lukala kiese, luyangalala beni, kadi nsendo eno 
mu mazulu wena wawingi, kadi bobo bazomina bambi- 
kudi balutekidila. 

13 1 Beno lu mungwa wantoto; kansi vo mungwa 
ukatukidi nzenzo, mu nki si wazenzusulwa? Ka wena 
diaka mfunu mu lekwa ko, vo ka mu vetwa ku mbazi 
ye diatukuswa kwa bantu ko. 

14 Beno lu kia kwanza. Mbanza yena vana mbat'a- 
mongo ka yilendi swekama ko. 

15 Mwinda ka ukwikwanga ye tulwanga ku nsi atezo 
kianzongila ko, kansi va kebolo kiamwinda, ukienzu- 
kilanga babonsono bena mu nzo. 

16 I bobo bika kia kweno kwakienzukila va ntadisi 
abantu, mpasi bamona mavanga meno mabiza ye 
kembila S'eno diena mu mazulu. 

17 9 Ka lubanzani ko, vo yayizi kangula nsiku 
vo bambikudi; kiayizidi mu kangula ko, kansi mu 
lungisa. 

18 Kadi kedika mono iluvovele: Nate ye zulu ye 
ntoto biavioka, widi yota kimosi vo notika ka kikatuki 
mu nsiku ko, nate ye mamonsono makalakene. 

19 I kuma nsikudukusu zozo zazike, wonso uka- 
ngulanga yimosi nkutu ye longilanga bo bantu, yandi si 
kabikwa wauke mu kimfumu kiamazulu; kansi wonso 

uvanganga zo ye longanga zo, yandi si kabikwa wau- 
nene mu kimfumu kiamazulu. 

20 Kadi mono iluvovele: Vo lunungu lueno ka lulutidi 
luna luaminsoniki ye luabafalisi ko, ka lukoti nkutu mu 
kimfumu kiamazulu ko. 

21 T Beno luawilu, vo bakulu bakambwa: Kuvondani 
ko; kansi wonso uvondele, neti nkanu wamfundusu. 

22 Kansi mono iluvovele: Wonso wenina mpangi andi 
nganzi, neti nkanu wamfundusu; kansi wonso uvovele 
kwa mpangi andi: Nkwa kizengi, yandi neti nkanu 
wabamayala; kansi wonso uvovele: Kilau, yandi neti 
nkanu wabilungi kiatia. 

23 1 diau vo neti nkailu aku ku zikwa ye vana ba- 
mbukidi moyo, vo mpangi aku yikuvwidi diambu, 

24 buna sisa nkailu aku vana va ntadisi azikwa ye 
teka kwenda wawana ye mpangi aku, mboki wiza nati 
nkailu aku. 

25 Sa nzaki mu wawana ye mbakani aku, bu luakidi 
yandi mu nzila, mbakani aku mpasi kakuyekula kwa 
mfundisi ye mfundisi kwa nkebi ko, kwidi tubwa mu 
boloko. 

26 Kedika mono ikuvovele: Kuvaiki mo ko, nate ye 
wamana futa vanza kina kiazimunina. 

27 $| Beno luawilu, vo diavovwa: Kuyangani ko. 

28 Kansi mono iluvovele: Wonso tedi nkento mu 
kunzinina, ukiyangidi ye yandi mu ntim’ andi. 

29 Vo disu diaku dialubakala dikutesese sakuba, kola 
dio ye losa dio; kadi tomene nitu, kiela kiaku kimosi bu 
kibungulu, kansi nitu aku yamvimba ka yitubulu ku 
bilungi ko. 

30 Vo koko kwaku kwalubakala kukutesese sakuba, 
zaka ko ye losa ko, kadi tomene nitu, kiela kiaku kimosi 
bu kibungulu, kansi nitu aku yamvimba ka yitubulu ku 
bilungi ko. 

31 f Diavovwa: Wonso yambudi nkazi andi, bika 
kamvana nkand'aluvambunu. 

32 Kansi mono iluvovele: Wonso yambudi mkazi 

andi, vo ka mu diambu diayanga ko, yandi ukunyangi- 
sanga; wonso kwelele nkento uyambulu, yandi uyanganga. 

339 Diaka luawilu, vo diavovwa kwa bakulu: 
Kudiani ndefi zaluvunu ko, kansi tunguna ndefi zaku 
kwa Mfumu. 

34 Kansi mono iluvovele: Ka ludiani ndefi nkutu ko, 
ka mu zulu ko, kadi i kiandu kia Nzambi; 

35 ka mu ntoto ko, kadi i mfiduku amalu mandi; ka 
mu Yelusalemi ko, kadi i mbanz'a Ntinu waunene. 

36 Kudiani ndefi mu ntu aku ko, kadi kulendi kitula 
lusuki lumosi nkutu luampembe vo luampiuki ko. 

37 Bika mambu meno makala: inga, inga, ve, ve; 
malutila mu momo matukidi mu nkwa mbi. 

38 1 Beno luawilu, vo diavovwa: Disu mu disu ye 
dinu mu dinu. 

39 Kansi mono iluvovele: Ka lukakilani wena wambi 
ko, kansi wonso ukubendi va bundi dialubakala, umba- 
ngumunina diankaka mpe. 

40 Wonso zolele kuvwa mambu ye bonga kinkuti 
kiaku, unyambudila yunga mpe. 

41 Wonso ukukwika mu kwenda yandi kilometa 
kimosi, wenda yandi biole. 

42 Vana ukulombele, kufilani uzolele kusompa nima 


0. 

43 1 Beno luawilu, vo diavovwa: Zola mfinangani aku 
ye bela ntantu aku. 

44 Kansi mono iluvovele: Luzolanga ntantu mieno, 
lusambidilanga bakuluzomanga, 

45 mpasi luakala bana ba S'eno diena mu mazulu, 
kadi yandi uselukisanga ntangu andi ye kwa bambi ye 
kwa bambote ye nokisanga mvula va balunungu ye va 
bakondwa kwalunungu. 

46 Kadi yo luzolanga bakuluzolanga, nki ansendo 
luena? Kadi mimvakusi ka mivanganga bo ko e? 

47 Vo luvanasananga mbote ye mpangi zeno kaka, 
buna nki lulutidi vanga? Kadi bapaien ka bavanganga 

o ko e? 

48 1 kuma lukala balunga, bonso S'eno diakizulu 
diena dialunga. 


6 Lukenga lunungu lueno ka luidi vanga lo va ntadisi 
abantu mu monika kwa bau; vo bobo, ka luena ye 
nsendo kuna kwa S'eno diena mu mazulu ko. 

2 T I diau bu uvanganga kiwuntu, kusikisani mpungi 
ku ntuaľaku ko, bonso buvanganga bameso ku nsi 
alukaya mu nzo zatukutukunu ye mu zinzila, mpasi 
bakembulwa kwa bantu. Kedika mono iluvovele: 
Bakitambudidi nsendo au. 

3 Kansi ngeye bu uvanganga kiwuntu, kuzayisani 
koko kwaku kwalumoso ko mavanganga koko kwaku 
kwalubakala, 

4 mpasi kiwuntu kiaku kiakala mu nsweki; S'aku 
dimonanga mu nsweki si diakuvutudila. 

5 $ Bu lusambilanga, ka lukalani bonso bameso ku 
nsi alukaya ko, kadi bazolele telamanga ye sambila mu 
nzo zatukutukunu ye mu fuma bianzila, mpasi bamonika 
kwa bantu. Kedika mono iluvovele: Bakitambudidi 
nsendo au. 

6 Kansi ngeye bu usambilanga, kota mu vinga kiaku; 
bu ukizibikidi kielo kiaku, sambila S'aku diena mu 
nsweki; S'aku dimonanga mu nsweki si diakuvutudila. 

7 Kansi bu lusambilanga, ka luvovudilangani bonso 
bapaien ko, babanzanga, vo bawilwa mu diambu dia- 
mpova zau zazingi. 

8 I kuma ka ludedakanani ye bau ko, kadi S'eno 
dikizaidi nsatu ziluena, bu ka lunlombele ko. 

9 1 diau lusambila kweno ebu: Tat'eto diena mu 
mazulu, bika nkumbu aku yazituswa; 

10 bika kimfumu kiaku kiza; bika luzolo luaku 
luavangama va ntoto mpe bonso mu zulu; 

,.11 dia kweto kwalumbu ka lumbu utuvana lumbu 


12 utuyambudila mfuka zeto, bonso beto mpe tuaya- 
mbudidi batuavwidi fuka; 

13 kututualani mu mpukumumu ko, kansi ututanina 
mu nkwa mbi. 

14 Kadi vo luayambudidi bantu ntulumunu zau, 
S'eno diakizulu si diakuluyambudila mpe. 

.15 Kansi vo ka luayambudidi bantu ko, S'eno mpe ka 
diluyambudila ntulumunu zeno ko. 

169 Kansi bu luminanga nsoki, ka lukalani zizi 
kianayembele bonso bameso ku nsi alukaya ko, kadi 
bakimbulanga zizi biau, mpasi bamonika kwa bantu, 
vo baminanga nsoki. Kedika mono iluvovele: Bakita- 
mbudidi nsendo au. 

17 Kansi ngeye bu uminanga nsoki, kusa ntu aku 
mazi ye sukula zizi kiaku, 

18 kwidi monika kwa bantu, vo uminanga nsoki, 
kansi kwa S'aku diena mu nsweki; S'aku dimonanga mu 
nsweki si diakuvutudila. 

19 { Ka lukiyudikilani mayudukwa va ntoto ko vala- 
disanga mimfwa-nkabu ye nkazu-nkazu, vatimanga ye 
labulanga mivi; 

20 kansi lukiyudikila mayudukwa mu zulu muma- 
lembwa laduswanga kwa mimfwa-nkabu ye nkazu- 
nkazu, mulembwa timanga mivi ye labula; 

21 kadi kwena mayudukwa maku, i kuna si kwakala 
ntim'aku mpe. 

22 Mwind'anitu i disu. Vo disu diaku diena diatoma, 
nitu aku yayonsono yizedi kwa kia. 

23 Kansi vo disu diaku diena diambi, buna nitu aku 
yayonsono yizedi kwa tombe. I kuma vo kia kwena mu 
ngeye i tombe, engwa bonso bwenina tombe kiakingi! 

24 Muntu kalendi kala nanga kwa mfumu zole ko, 
kadi si kabela yimosi ye zola yankaka, vo tatamana 
yimosi ye yina yankaka. Ka lulendi kala nanga kwa 
Nzambi ye kwa kimvwama ko. 

25 1 Mu diambu diodio mono iluvovele; Ka lukalani 
mayindu mu miela mieno kiluadia ko ye kiluanwa ye mu 
nitu zeno kiluavwata. Kadi mwela ka ututidi madai ko 
e, ye nitu mvwatu e? 

26 Lutala nuni zazulu, ka zikunanga ko, ka ziyo- 
nzikanga ko, ka zikutikisanga mu lundulu ko, kansi S”eno 
diakizulu didikilanga zo, kadi beno ka lulutidi zo ko e? 

27 Buna luena, nani lenda mu mayindu mandi 
yikikisa ntelľandi mfwoko mosi? 

28 Mvwatu mu nki luenina mio mayindu? Lutala lilia 
biayinza bonso bubimenanga. Ka bitovukanga ko, ka 
bisietanga nsadi ko. 

29 Kansi mono iluvovele, vo Solomo mu nkembo andi 
wawonsono kasa vwata bonso kimosi kiampila yina ko. 

30 Kansi vo Nzambi uvwikilanga bo titi biayinza 
biena bwabu ye mbazi biavita tubwa ku foloni, buna vele 
kaluta kuluvwika, lu bankwa fiminuminu. 

31 I kuma ka lukalani mayindu ko ye vova; Nki 
tuadia? Vo nki tuanwa? Vo nki tuavwata? 

32 Kadi bapaien batombanga bina biabionsono. Kadi 
S'eno diakizulu dizeyi, vo luena nsatu abina biabionsono. 

33 Kansi luteka tomba kimfumu kia Nzambi ye 
lunungu luandi, buna si luakudukulwa bina biabionsono. 

34 I diau ka lukalani mayindu mu lumbu kiambazi ko, 
kadi kiambazi si kiakukikadila mayindu. Lumbu ye 
yandi yayibi yifwanane. 


Ka lufundisani ko, ka luidi funduswa. 
Kadi lufundusu lulufundisilanga luna lo fundusulwa; 
tezo kilutezilanga luna kio tezulwa. 

3 Mu nkiama mweni lufumfuta luena mu disu dia- 
mpangi aku, kansi kuzeyi mbangu mu diaku disu ko? 

4 Vo bwe uvova kwa mpangi aku: Ungiambula 
yakatula lufumfuta mu disu diaku, tala, mbangu wena 
mu diaku disu? 

5 U disu ku nsi alukaya, teka katula mbangu mu 
diaku disu, buna si watoma mona mu katula lufumfuta 
mu disu diampangi aku. 

6 1 Ka luvanani biena nlongo kwa zimbwa ko, ka 
lutubani mpe nzimbu zeno va ntadisi azingulu ko, ka zidi 
zo diata ku nsi atambi biau ye bangumuka ye kululueka. 

79 Lulomba, beno si luavewa; lutomba, beno si 
luasolula; lukunkuta, beno si luazibudulwa. 

8 Kadi wonso ulombanga, utambulanga; wonso 
utombanga, usolulanga; wonso ukunkutanga, uzibu- 
dulwanga. 

9 Buna luena, nki amuntu, vo mwan'andi lombele 
dimpa, kadi tadi kakumvan'e? 

10 Vo yandi mpe lombele mbizi anlangu, kadi nioka 
kakumvan'e? 

11 I kuma vo beno luena bambi luzeyi vana bana 
beno nkailu miambote, buna Seno diena mu mazulu 
vele si dialuta vana biambote kwa bakunlombanga. 

129 I kuma mamonsono maluzolele, yo bantu 
bakuluvangila, i mana lubavangila mpe, kadi diodio i 
nsiku ye mimbikudi. 

13 (| Lukota mu mwelo wafietama, kadi mwelo wena 
wasadila ye nzila yena yayalumuka yitualanga ku mbu- 
ngulu, babingi bena bakotilanga wo. 

14 Kadi mwelo wena wafietama ye nzila yena yamfi- 
nangani yitualanga ku moyo, bafiuma bena basolulanga 


yo. 

15 1 Lukikenga mu mbikudi mialuvunu mikwizanga 
kwa beno ye mvwatu miamameme, kansi mu ngudi bau i 
bamevwa bakimbakila. 

16 Beno si luakubazaya mu mbutu miau. Kadi mbutu 
miavinia mivelwanga mu zimpang'e vo miakuyu mu 
nsolokoto e? 

17 I bobo mpe nti miamionsono miambote mibutanga 
mbutu miabiza, kansi nti wambi ubutanga mbutu.miambi. 

18 Nti wambote ka ulendi buta mbutu miambi ko, 
nti wambi ka ulendi mpe buta mbutu miabiza ko. 

19 Wonso nti u ka ubutanga mbutu miabiza ko 
ukwangwanga ye tubwanga ku tia. 

20 I diau si luakubazaya mu mbutu miau. 

21 Ka babonsono ko bavovanga kwa mono: Mfumu, 
Mfumu, si bakota mu kimfumu kiamazulu, kansi uva- 
nganga luzolo lua Sami diena mu mazulu. 


MATAI 7, 8 19 


22 Kina lumbu babingi si bavova kwa mono: Mfumu, 
Mfumu, kadi ka tuabikudi mu nkumbu aku ko e, kadi 
ka tuavaikisi mpeve zambi mu nkumbu aku ko e, kadi 
ka tuavengi tulendo tuatuingi mu nkumbu aku ko e? 

23 Buna mono si yabatela: Kiluzeyi widi ntangu nkutu 
ko, lunkatukila, i beno lusadikilanga kimpumbulu. 

24 T I kuma wonso wilu mambu mami mama ye 
vanganga mo, fwanakene ye bakala dianduka diatunga 
nzo andi va tadi. 

25 Mvula zabwa, nkuka zayiza, zimpeve zavevumuka, 
zaniekama mu nzo yina, kansi ka yabwa ko, kadi 
yatulwa lufulu va tadi. 

26 Wonso wilu mambu mami mama, kansi kavanganga 
mo ko, fwanakene ye bakala diabuzengi diatunga nzo 
andi va nienge. ji 

27 Mvula zabwa, nkuka zayiza, zimpeve zavevumuka, 
zaniekama mu nzo yina ye yabwa, mbwilu ayau yakala 
yayinene. 

28 T Bwakala, Yesu bu kamana mambu momo, 
makabu mayitukwa mu ndongolo zandi, 

29 kadi wabalonganga bonso ndieu wena lulendo, ka 
bonso nsoniki miau ko. 


Bu kakulumuka mongo, makabu mamingi mannama. 
Tala, mfwa bwazi wayiza kunsambila, wavova: 
Mfumu, vo zolele, lenda kwaku kumpedisa. 

3 Yandi walambula koko kwandi, wamvalakana, 
wavova: Nzolele, navedila kwaku. Yandi ntumbu vedila 
mu bwazi bwandi. 

4 Yesu wavova kwa yandi: Tala kwidi dio kamba 
muntu, kansi wenda wakisonga kwa nganga ye nata 
nkailu wasikidikisa Mose mu kimbangi kwa bau. 

5 1 Bu kakota mu Kapenaumi, nkuluntu abinwani 
wayiza kwa yandi, wambombidila, 

6 wavova: Mfumu, sielo kiami kilambalele mu nzo 
mu yela kwatila mianzi, ulungwanga kwama beni. 

7 Yesu wavova kwa yandi: Mono ikwiza kunniakisa. 

8 Nkuluntu abinwani wavutula, wavova: Mfumu, 
kifweni ko wakota ku nsi anludi ami, kansi nate diambu 
dimosi kaka, sielo kiami si kianiaka. 

9 Kadi mono mpe i muntu ku nsi alulendo luangana, 
ngiena binwani ku nim'ami; mpovele kwa mosi: Wenda, 
wele kwandi, kwa wankaka: Wiza, wizidi kwandi; kwa 
nang'ami: Vanga kiaki, vengi kio kwandi. 

10 Yesu bu kawa mo, wayitukwa, wavova kwa 
bannama: Kedika mono iluvovele: Mu Isaeli nkutu 
kisolole minu kiokio kiakinene ko. 

11 Kansi mono iluvovele : Babingi si batuka mu ntini 
yaeste ye yaweste, si bavwanda va meza ye Abalahami 
ye Isaki ye Yakobi mu kimfumu kiamazulu; 

12 kansi bana bakimfumu si batubwa ku tombe kia 
ku mbazi; kuna si kwakala dilu ye nkwetoso ameno. 

13 Yesu wavova kwa nkuluntu abinwani: Wenda; 
bonso buulekele minu, bwakadi kwa ngeye. Sielo kiandi 
kianiaka kina lokula. 

14 { Yesu bu kakota mu nzo a Petelo, wamona nzitu 
andi lambalele ye nitu nayuku-yuku. 

.15 Yandi wavalakana koko kwandi, yuku-yuku, 
diansisa; yandi watelama, wansadila. 

16 Kansi nkokila bu yabwa, batuala kwa yandi 
babingi babakama kwa mpeve zambi; yandi wavaikisa 
zimpeve mu mpova, waniakisa babonsono bakala yela, 

17 mpasi mavovwa kwa Yesaya, i mbikudi, menda 
detila, uvovele: Yandi wabonga kimbevo kieto, wanata 
mayela meto. 

189 Kansi Yesu bu kamona makabu mamingi 
manzungidila, watuma mu sabuka kuna simu. 

199 Nsoniki mosi wayiza, wavova kwa yandi; 
Nlongi, mono ikunama, konso kuukwenda. 

20 Yesu wavova kwa yandi: Mbulu zena minluka, 
nuni zazulu zena mazanza mau, kansi Mwan'amuntu 
kabeki vakayekika ntu andi ko. 

21 Wankaka mu minlonguki wavova kwa yandi: 
Mfumu, ungiambula yateka kwenda zika s'ami. 

22 Kansi Yesu wavova kwa yandi; Undama kwaku; 
yambula bafwa bazika bafwa bayau kibeni. 

23 9 Bu kakota mu bota, nlonguki miandi miannama. 

24 Tala, tembo kiakinene mbwe kadi mu mbu, 
pora nkutu kiafukwa kwa mayo; kansi yandi kibeni 
ele. 

25 Bayenda kunsikimisa, bavova: Mfumu, utuvulusa, 
tubungane. 

26 Wavova kwa bau: Mu nkiama luena bunkuta, lu 
bankwa fiminu-minu? Mboki watelama, wasemba zi- 
mpeve ye mbu; mwakala mbidi anapi. 

27 Bantu bayitukwa, bavova: Ndieu nki ampilamu- 
ntu, zimpeve ye mbu bu bikuntumamananga mpe? 

28 1 Bu kaluaka kuna simu, kuna nsi abisi Ngadala, 
buna bole babakama kwa mpeve zambi batuka mu 
zindiamu, bankika, bakala mbidi anganzi, i diau muntu 
kalendi vioka mu nzila yina ko. 

29 Tala, baboka, bavova: Ngeye u Mwan'a Nzambi, 
nki amambu mena beto yaku? Wizidi vava mu kutu- 
kwamis'e, ntangu bu ka yayizidi ko? 

30 Kansi ntama beni ye bau kamba diangulu zazingi 
diakala dianga. 

31 Mpeve zambi zambombidila, zavova: Vo ukutu- 
vaikisa, utufidisa tuakota mu kamba diangulu. 

32 Wavova kwa zau: Luenda! Zau zavaika, zakota mu 
zingulu. Tala, kamba diamvimba dianengumuka mu 
lunenge-nenge luamongo ku mbu, bafwa mu nlangu. 

33 Kansi badikila zo batina, bayenda ku mbanza, 
bakamba mamonsono ye monso mabwa babakama kwa 
mpeve zambi. 

34 Tala, mbanza yamvimba yavaika mu kika Yesu; 
bu bammona bambombidila kakatuka mu nsi au. 


Yandi wakota mu bota, wasabuka, waluaka ku 
yandi mbanza. 

2 Tala, bau banata kwa yandi watila mianzi ulambalele 

va ntanda. Yesu bu kamona minu kiau, wavova kwa 

watila mianzi: Mwana, kala kibakala, masumu maku 
mayambudulu. 

3 Tala, nsoniki miankaka miavova mu ntima miau: 
Ndieu tieki. 

4 Yesu bu kamona mabanza mau, wavova: Mu 
nkiama lubenzi mambi mu ntima mieno? 

5 Kadi nki kilutidi nasavu-savu mu vova: Masumu 
maku mayambudulu, yo mu vova: Telama wadiata? 

6 Kansi mpasi luazaya, vo Mwan'amuntu wena ye 
lendo kiayambudila masumu va ntoto, wavova kwa watila 
mianzi: Telama wabonga ntand'aku, wenda ku nzo aku! 

7 Yandi watelama, wayenda ku nzo andi. 

8 Kansi makabu bu bamona bo, bakala wonga, 
bakembila Nzambi waveni lendo kiampila yoyo kwa 

antu. 

9 9 Tuka kuna Yesu bu kavioka, wamona muntu 
vwendi vavakuswanga, ubikwanga Matai. Wavova kwa 
yandi: Undama! Yandi watelama, wannama. 

10 Bwakala, bu kavwanda va meza mu nzo, tala, 
mvakusi miamingi ye bankwa masumu bayiza vwanda 
va meza ye Yesu ye nlonguki miandi. 

11 Bafalisi bu bamona bo, bavova kwa nlonguki 
miandi: Nlongi eno mu nkiama keti dila ye mimvakusi 
ye bankwa masumu? 

12 Kansi bu kawa mo, wavova: Bakolele ka bena 
nsatu ambuki ko, kansi bena yela. 

13 Luenda lualonguka, bonso bwenina diadi: Nkenda 
nzolele, ka nkailu azikwa ko, kadi kiayiza bokila ba- 
lunungu ko, kansi bankwa masumu. 

14 (| Buna nlonguki mia Yoane miayiza kwa yandi, 
miavova: Mu nkiama beto ye bafalisi tuminanga nsoki, 
kansi nlonguki miaku ka miminanga nsoki ko? 

15 Yesu wavova kwa bau: Kadi bana banzo anda- 
mbisa balenda kala kiadi e, toko diandambisa bu diena 
yau? Kansi lumbu bina kwiza, toko diandambisa bu 
dikatulu mu bau, buna bana mina nsoki. 

16 Muntu katulanga tende kianlele ulembolo kutama 

va mvwatu. wankulu ko, kadi kina kiandondila si kiatia- 
suna mvwatu, vulu si dianeniva. 

17 Ka batulanga mpe vinia kiampa mu makuba 
mankulu mankanda ko, kadi vo i bobo, makuba si 
mabuka, vinia si kiatenguka, makuba mabungane, 
kansi batulanga vinia kiampa mu makuba, mampa, 
buna biabiole bieti kutwa. 

18 | Bu kavovanga momo kwa bau, tala, nkuluntu 
wayiza, wansambila, wavova; Mwan'ami wankento bubu 
ufwidi, kansi wiza watula koko kwaku va yandi kakala 
moyo. 

19 Yesu watelama ye nlonguki miandi, bannama. 

20 Tala, nkento wakala nkubu kumi ye mvu miole 
wayiza ku manima, wavalakana zamba kiamvwatu 
andi, 

21 kadi wavunguta mu yandi kibeni: Vo ivalakana 
mvwatu andi kaka, ndieki. 

22 Yesu wabangumuka, bu kammona, wavova: 
Mwana wankento, kala kibakala! Minu kiaku kikunia- 
kisi. Nkento wavuluka tuka mu kina lokula. 

23 Yesu bu kakota mu nzo ankuluntu ye mona basika 
pitulu ye ndonga yamayoyila, kavova: 

24 Lukatuka, kadi ntaudi yankento ka yifwidi ko, 
kansi lele kwandi. Bansevila. 

25 Ndonga bu yavaikuswa, wakota, wasimba koko 
kwandi: ntaudi yankento yafulukuswa. 

26 Kumu kiamomo kiayenda mu nsi yina yayonsono. 

27 T Yesu bu kakatuka kuna, buna mpofo zole 
zannama, baboka, bavova: Mwan'a Davidi, utufwila 
nkenda! 

28 Bu kakota mu nzo, mpofo zayiza kwa yandi; 
Yesu wavova kwa bau: Lulekele minu e, vo ilenda bo 
vanga? Bavova kwa yandi: Ngeta, Mfumu. 

29 Buna wavalakana meso mau, wavova: Bwakadi 
kwa beno, bonso bululekele minu. 

30 Meso mau mazibuka. Yesu wabakanikina, wavova: 
Lutala, mpasi muntu kazaya dio ko. 

31 Kansi bu bavaika, banyendisa kumu mu nsi yina 
yayonsono. 

32 97 Bu bavaika, tala, batuala kwa yandi muntu 
wakala baba wabakama kwa mpeve yambi. 

33 Mpeve yambi bu yavaikuswa, baba diavova. 
Makabu mayitukwa, bavova: Widi ntangu nkutu ka 
bwamonekene bonso bobo mu Isaeli ko. 

34 Kansi bafalisi bavova: Mu nkuluntu ampeve zambi 
kavaikisanga mpeve zambi. 

359 Yesu wazieta mu mbanza zazonsono ye 
mavata mamonsono, walonganga mu nzo zau zatu- 
kutukunu, wasamunanga nsamu wambote wakimfumu, 
waniakisanga mayela mamonsono ye kimbevo kiakio- 
nsono. 

36 T Kansi bu kamona makabu, wabafwila nkenda, 
kadi bakwamuswa ye basansukuswa bonso mameme 
makondolo mvungi. 

37 Buna wavova kwa nlonguki miandi: Ngionzoko 
yena yayingi, kansi bisadi biafiuma. 

38 I diau lulomba Mfumu angionzoko katuma bisadi 
mu ngionzoko andi. 


10 Yandi watela kumi ye nlonguki miandi miole 
mbila, wabavana lendo mu mpeve zasumuka mu 
vaikisa zo ye mu niakisa mayela mamonsono ye 
kimbevo kiakionsono. 

2 T Nkumbu zakumi ye ntumwa zole i zazi. Wantete 
Simoni ubikwanga Petelo, ye Andele, i mpangi andi, ye 
Yakobi, i mwan'a Zebedai, ye Yoane, i mpangi andi; 

3 Filipo ye Batolomai; Toma ye Matai, i mvakusi; 
Yakobi, i mwan'a Alafai, ye Tadai; 

4 Simoni, i mwisi Kana, ye Yuda Iskalioti wanyekula 
mpe. 

4 Yesu wafidisa kumi ye bole baba ye wabasikidikisa, 
wavova: 

$| Ka luendani mu nzilabapaïen ko, ka lukotani mu 
mbanz'abisi Samalia ko, 

6 kansi luluta kwenda kwa mameme mavila manzo a 
Isaeli. 

7 Bu lukwenda yendingi, lusamuna ye vova: Kimfumu 
kiamazulu kieka lukufi. 

8 Luniakisa zimbevo, lufulukisa bafwa, luvedisa 
mfwa miabwazi, luvaikisa mpeve zambi. Luatambudi mu 
kinkailwa, luvana mu kinkaila. 

9 Ka lunatani wola vo palata vo nsongo mu nsinga 
mieno ko; 

10 ka nkutu mu nzila, vo binkuti biole, vo zinsampatu, 
vo nkawa ko, kadi kisadi kifweni ye madia mandi. 

11 Kansi mu yonso mbanza vo vata mulukotele, 
luyuvuzula wonso ufwanane momo, lukala mo, nate ye 
luna katuka. 

12 Kansi bu lukotele mu nzo, lukamba yo malembe. 

13 Vo nzo yifwanane, bika yenge kieno kialuaka yo. 
Kansi vo ka yifwanane ko, yenge kieno si kiavutuka 
kwa beno. 

14 Wonso lembolo kulutambula vo wa mambu meno, 
bu luvaikidi mu nzo yina vo mu mbanza yina, lukubula 
fundu-fundu mu malu meno. 

15 Kedika mono iluvovele: Nzungu zansi a Sodoma 
ye Ngomola si zakala zike mu lumbu kiamfundusu ye 
mu mbanza yoyo zazingi. 

16 Tala, mono ilufidisi bonso mameme va kati 
diabamevwa, i diau lukala nduka bonso zinioka, luko- 
ndwa luvunu bonso mavembe. 

17 Lukikenga mu bantu, kadi si bakuluyekula kwa 
bamayala, si bakuluzwaka mu nzo zau zatukutukunu; 

18 Kansi mu diambu diami si luanatwa mpeku luse lua- 
minyadi ye mintinu mu kimbangi kwa bau ye kwa 
bapaien. 

19 Kansi bu bakuluyekula, ka lukalani mayindu ko, 
bonso bulufwiti vovila vo malufwiti vova, kadi malufwiti 
yova, luna mo vewa kina lokula. 

20 Kadi ka i beno luvovanga ko, kansi i Mpeve a 
S'eno yivovanga mu beno. 

21 Kansi mpangi si yayekula mpangi andi mu vondwa 
ye se mwana; bana si banangumukina mase mau ye 
ngudi zau ye kubavondisa. 

22 Beno si luabelwa kwa babonsono mu diambu 
diankumbu ami, kansi wonso tatamene nate ye mbanunu, 
si kavuluswa. 

23 Bu bakuluzomanga mu mbanza yimosi, lutinina ku 
yankaka, kadi kedika mono iluvovele: Beno ka lumani 
mbanza zazonsono za Isaeli ko, nate ye Mwan'amuntu 
wakwiza. 

24 1| Nlonguki kalutidi nlongi andi ko, nanga kalutidi 
mfumu andi ko. 

25 Bulungidi kwa nlonguki mu kala bonso nlongi 
andi ye nanga bonso mfumu andi. Vo babikidi mfumu 
anzo Belesebuli, buna vele baluta bika bisi nzo andi. 

26 I kuma ka lubatinani ko; kadi ka kwenani lekwa 
kiafukwa ko kina lembwa fukulwa ye kiansweki kina 
lembwa zayakana. 

27 Mampovele kwa beno mu tombe, luvova mo mu 

` mwini, maluawilu mu kutu, lusamuna mo vana ntandu 
aminludi. 

28 Ka lutinani bavondanga nitu ko, i ba ka balendi 
vonda mwela ko, kansi luluta tina ulenda bunga mwela 
ye nitu ku bilungi. 

29 Kadi nsokusa zole ka zitekwanga mu kimpanza- 
mpanza kimosi ko e? Buna zena, yimosi nkutu ka 
yisotuki va ntoto ko, vo S'eno ka dizolele bo ko. 

30 Kansi nsuki zeno zazonsono zantu zatengo mpe. 

31 I diau ka lutinani ko. Beno lulutidi nsokusa zazingi. 

32 I diau wonso ukuntambudila va ntadisi abantu, 
mono mpe ikuntambudila va ntadisi a Sami diena mu 
mazulu. 

33 Kansi wonso ukunkadila nkalu va ntadisi abantu, 
mono mpe ikunkadila nkalu va ntadisi a S'ami diena mu 
mazulu. 

34 1 Ka lubanzani ko, vo yayizi tuadi yenge ya ntoto; 
kiayizidi mu tuala yenge ko, kansi sabala. 

35 Kadi yayizidi mu sa kitantu mu muntu ye s'andi, 
mu mwana wankento ye ngudi andi, mu nkento ye nzitu 
andi wankento; 

36 ntantu miamuntu i bisi nzo andi. 

37 Wonso zolele se vo ngudi kwakwingi ye mono 
kwafiuma, kafwanane kwa mono ko, wonso zolele 
mwana wabakala vo wankento kwakwingi ye mono 
kwafiuma, kafwanane kwa mono ko; 

38 wonso lembolo bonga kulunsi diandi ye nama ku 
nim' ami, kafwanane kwa mono ko. 

39 Kebele mweľandi, vidisi wo; vidisi mwel’andi mu 
diambu diami, solole wo. 

40 1 Ulutambudi untambudi; untambudi, tambudi 
wamfidisa. 

41 Tambudi mbikudi mu diambu diankumbu ambi- 
kudi, yandi tambudi nsendo ambikudi, tambudi nkwa 
lunungu mu diambu diankumbu andi ankwa lunungu, 
yandi tambudi nsendo ankwa lunungu. 

42 Baba buna bena babake wonso nwikini umosi 
mbungu “yanlangu kaka wanazizia mu diambu dianku- 
mbu andi anlonguki, kedika mono iluvovele: Yandi 
kavidisi nsendo andi ko. 


11 Bwakala, Yesu bu kamana sikidikisa kumi ye 
nlonguki miandi miole, wakatuka kuna mu kwe 
longingi ye samunanga mu mbanza zau. 

2 Yoane mu boloko bu kawa mavanga ma Klisto, 
watuma mu nlonguki miandi, 

3 wavova kwa yandi: Ngeye i ndiona una kwiz'e, vo 
tuna vingila wankak’e? 

4 Yesu wavutula, wavova kwa bau: Luenda juakamba 
Yoane maluwilu ye malumweni : 

5 mpofo zimonanga, batembilanga badiatanga, mfwa 
miabwazi miveduswanga, bafwa matu bawanga, bafwa 
bafulukuswanga, bamputu basamununwanga nsamu 
wambote. 

6 Mayangi mena ye wonso ulembolo kuntela sakuba. 

7 9 Kansi baba bu bayenda, Yesu wabadika bika 
Yoane kwa makabu: Nki luayendila ku nsi yankatu mu 
mona? Kani tutu dinikuswanga kwa mpevi e? 

8 Kansi nki luayendila? Kani mu mona muntu 
uvweti nlele wena nalebelebe e? Tala, bavwatanga 
mianalebelebe bena mu nzo zamintinu. 

9 Kansi nki luayendila? Kani mu mona mbikudi e? 
Inga, mono iluvovele, lutidi mbikudi mpe. 

10 Ndieu i yandi wasonukunwa: Tala, mono mfidisi 
ntumwa ami ku ntualazizi kiaku kakubika nzilľaku ku 
ntuaľ aku. 

11 Kedika mono iluvovele: Mu babonsono bato- 
nganene, babutwa kwa bakento, ka mwenani umosi 
ulutidi Yoane Mbotiki mu nene ko, kansi wauke mu 
kimfumu kiamazulu viokele yandi mu nene. 

12 Kadi tuka mu lumbu bia Yoane Mbotiki nate ye 
bwabu kimfumu kiamazulu kisilwanga ngolo, bankwa 
ngolo baziokunanga kio. 

13 Kadi mbikudi miamionsono ye minsiku miabikudi 
nate ye Yoane. 

14 Vo luzolele dio tambula, yandi i Elia wakana kwiza. 

15 Wena matu, bika kawa. 

16 9 Kansi nki si yafwanikisa ye mbandu yayi? Yau 
yifwanane ye zintaudi zivwendi va mazandu, zibokele 
kwa zankaka, 

17 zivovele: Tualusikidi pitulu, kansi beno ka lukini, 
tualubongele nkunga, kansi beno ka lubandi ntulu. 

18 Kadi Yoane wayiza, kadianga ko, kanwanga ko, 
bavovele: Yandi wena ye mpeve yambi. 

19 Mwan’amuntu wayizidi, udianga, unwanga, bavo- 
vele: Tala, muntu wakindiafu ye nduvu avinia, nkundi 
amimvakusi ye bankwa masumu. Nduenga zanunguswa 
kwa mavanga mandi. 

20 1 Mboki wabadika semba mbanza zikavangila 
tulendo tuandi tuatuingi, kadi ka bavilula diela ko. 

21 Engwa, ngeye Kolasi! engwa, ngeye Betesaida! 
kadi yo mu Tilo ye Sidoni mwavangwa tulendo tuavangu- 

lwa mu beno, nga ntama baviludi diela mu kuba diangoto 
ye ntoto wampolo. 

22 Kansi mono iluvovele mpe: Tilo ye Sidoni si 
mamona nzungu zafiuma ye beno zazingi mu lumbu 
kiamfundusu. 

23 Ngeye, Kapenaumi, una zangulwa nate ye ku zulu 
e? Ngeye si ukululwa nate ye ku nsi abafwa; kadi vo 
mu Sodoma mwavangwa tulendo tuavangulwa mu ngeye, 
nga diakidi nate ye lumbu kiaki. 

24 Mono iluvovele mpe: Nsi a Sodoma si yamona 
nzungu zafiuma ye ngeye zazingi mu lumbu kiamfundusu. 

25 9 Yina ntangu Yesu wavutula, wavova: Mono 
ikutondele, Tata, Mfumu azulu ye ntoto, kadi waswekele 
momo kwa bankwa nduenga ye zayu, wazaikisi mo kwa 
bakinswa. 

26 Inga, Tata, kadi bobo bwazolakana va ntadisi aku. 

27 Mono yayekudulwa biabionsono kwa Sami; 
muntu kazeyi Mwana ko kansi Se, ye muntu kazeyi Se 
ko kansi Mwana, ye ndiena ukazolele dio zaikisa. 

22 Luiza kwa mono lu babonsono lutovukanga ye 
tuikwanga mbidi azitu, mono si ikuluvundisa. 

29 Lukituika vangu kiami, lulonguka kwa mono, 
kadi mono ngiena wanlembami ye ntima wakuluka, beno 
si lusolula luvundu mu miela mieno. 

30 Kadi vangu kiami kiena kiabiza, zitu kiami kiena 
nayaki-yaki. 


12 Mu ntangu yina mu kialumingu Yesu wavioka mu 
mayinza mena mbongo, kansi nlonguki miandi 
miafwa nsatu, miabadika dokula mbongo ye dia. 

2 Bafalisi bu bamona bo, bavova kwa yandi: Tala, 
nlonguki miaku mivengi makondolo luve mu kialumingu. 

3 Yandi wavova kwa bau: Kadi ka luatengi ko e 
mavanga Davidi ye bakala yandi, bu kafwa nsatu, 

4 bonso bukakota mu nzo a Nzambi, badia mampa 
mantala makondwa luve mu diwa kwa yandi ye kwa 
bayandi mpe, kansi kwa zinganga kaka. 

5 Evo ka luatengi mu nsiku ko e, vo mu kialumingu 
banganga basumunanga lumingu mu kinlongo, kansi ka 
baneti nkanu ko? 

6 Mono iluvovele: Lutidi kinlongo wena vava. 

7 Vo luzeyi bonso bwenina diadi: Nkenda nzolele, ka 
nkailu azikwa ko, nga ka lubedese bakondolo nkanu ko, 

8 kadi Mwan'amuntu i mfumu alumingu. 

9 9 Bu kakatuka kuna, wayenda ku nzo au alukutu- 
kunu. 

10 Tala, muntu wakala koko kwasioka. Bau banyu- 
vula, bavova: Luve luaveno mu niakisa mu lumingu e? 
mpasi bamfunda. 

11 Yandi wavova kwa bau: Buna luena, nki amuntu 
wena meme dimosi kaka, vo diau disotokene mu bulu 
mu lumingu, kadi kasimbi dio ye tombula dio ko e? 

12 Muntu bonso bukalutidi meme! I kuma luve 
luveno mu vanga bwambote mu lumingu. 

13 Mboki wavova kwa muntu: Lambula koko kwaku. 
Walambula ko, kwau kwavutuka kala mavimpi bonso 
kwankaka. f 

14 Kansi bafalisi bavaika ye bamvovila manenga, 
bonso bubakana kumbunga. 

15 | Yesu bu kazaya dio, wakatuka kuna; babingi 
bannama, waniakisa babonsono. 

16 Yandi wabakanikina beni mu kunzaikisa, 

17 mpasi mavovwa kwa Yesaya, mbikudi, menda 
detila, uvovele: 

18 Tala, sielo kiami kiyasolele, i zolwa kiami, kienina 
mwel'ami nzolakani. Mono ikuntula Mpeve ami, yandi 
si kasamunina bapaien mfundusu. 

19 Yandi kazonzi ko vo boka ko, nding'andi ka 
yiwakani mu zinzila ko. 

20 Yandi katoluzudi tutu diatiabuzuka ko, nsinga 
wamwinda ufwitanga mwisi kazimi wo ko, nate ye 
kamanisa mfundusu yandungunu. 

21 Bapaien si basa vuvu mu nkumbu andi. 

22 1 Buna batuala kwa yandi muntu wabakama kwa 

mpeve yambi wafwa meso ye ndinga; yandi wanniakisa; 
baba diavova, diamona. 

23 Makabu mamonsono mayitukwa, bavova: Kadi 
ndiena ka mwan'a Davidi ko e? 

24 Kansi bafalisi bu bawa dio bavova: I mu Belesebuli 
kaka, nkuluntu ampeve zambi, ndiena uvaikisanga 
mpeve zambi. 

25 Kansi bu kazaya mabanza mau, wavova kwa bau: 
Kionso kimfumu kikabane mu kitantu si kiavombuswa; 
yonso mbanza vo nzo yikabane mu kitantu ka yisikilani ko. 

26 Vo Satana uvaikisanga Satana, buna kabane mu 
kitantu, i diau kimfumu kiandi bwe kiasikila? 

27 Vo mono ivaikisanga mpeve zambi mu Belesebuli, 
buna bana beno mu nani bavaikisilanga zo? I kuma 
bau bakadi mfundisi mieno. 

28 Vo mono ivaikisanga mpeve zambi mu Mpeve a 
Nzambi, buna kimfumu kia Nzambi kialueki kwa beno. 

29 Evo muntu bwe kalenda kotila mu nzo ankwa 
ngolo ye tana lekwa biandi, vo katekele kanga nkwa 
ngolo ko, mboki si katana nzo andi. 

30 Wonso kena yami ko, wenina mono kitantu; 
wonso kakutikisanga yami ko, umwangisanga. 

31 I diau mono iluvovele: Bantu si bayambudulwa 
masumu mamonsono ye ntiakulu zazonsono, kansi 
utieki Mpeve yanlongo kana yambudulwa ko. 

32 Wonso bangisi Mwan'amuntu diambu, yambudulu, 
kansi wonso ubangisi dio kwa Mpeve, yanlongo, kaya- 
mbudulwa mu ntangu yayi ko vo mu yina yakwiza ko. 

33 9 Luvanga nti se wabiza ye mbutu miawau se 
miabiza vo luvanga nti se wabola ye mbutu miawau se 
miabola. Nti uzayakananga mu mbutu miawau. 

34 Lu bana banioka zambalu, bwe lulenda vova mena 
mambote, bu luena bambi? Kadi nwa uvovanga mazedi 
mu ntima. 

35 Muntu wambote uvaikisanga mambote mu mayu- 
dukwa mandi mambote, wambi uvaikisanga mambi my 
mayudukwa mandi mambi. 

36 Kansi mono iluvovele: Bantu si badedisa mambu 
mu lumbu kiamfundusu mu mamonsono mabavovele 
makondolo mfunu. 

37 Kadi ngeye si wanunguswa mu mambu maku, 
ngeye si wabeduswa mu mambu maku. 

38 $| Mboki nsoniki miankaka ye bafalisi bavutula kwa 
yandi, bavova : Nlongi, tuzolelemweswa dimbu kwa ngeye. 

39 Kansi yandi wavutula, wavova kwa bau: Mbandu 
yambi ye yayanga yitombanga dimbu, kansi ka yivewa 
dimbu ko, kansi dimbu kia Yona mbikudi kaka; 

40 kadi bonso bwakala Yona mu vumu kiambizi 
yambafu lumbu tatu ye mafuku matatu, i buna si bwaka- 
dila Mwan'amuntu mu ntim'antoto lumbu tatu ye 
mafuku matatu. 

41 Bisi Nineve si bafuluka ye mbandu yayi mu 
mfundusu ye bedisa yo, kadi bavilula diela mu nsamunu 
a Yona; tala, lutidi Yona wena vava. 

42 Ntinu wankento watuka mu ntini yasude si kafu- 
luka ye mbandu yayi mu mfundusu ye bedisa yo, kadi 
yandi watuka mu nsuka zantoto mu wa nduenga za 
Solomo; tala, lutidi Solomo wena vava. 

43 (1 Mpeve yasumuka bu yavaikidi mu muntu, 
yizietanga mu muma mukondolo nlangu, yitombanga 
luvundu, kansi ka yimonanga lo ko. 

44 Buna yivovele; Yavutuketi ku nzo ami yiyavaikidi; 
bu yilueki, yimweni yo yankatu, yakombwa, yaketulwa. 

45 Buna si yakwenda nata mpeve nsambodia zankaka 
zilutidi yandi kibeni mu mbi, zau zikotele ye kundanga 
momo, buna nkadulu yazimunina yamuntu si yalutila 
yantete mu mbi. I bobo si bwakadila mpe kwa mbandu 
yayi yambi. ' 

46 9 Bu kavovanga kwa makabu, tala, ngudi andi ye 
mpangi zandi batelamene ku mbazi, batomba mu vova 
kwa yandi. 

47 Muntu wavova kwa yandi: Tala, ngudi aku ye 
mpangi zaku batelamene ku mbazi, batombele mu vova 
kwa ngeye. 

48 Yandi wavutula, wavova kwa wankamba mo: 
Nani i ngudi ami ye mpangi zami? 

49 Walambula koko kwandi kwa nlonguki miandi, 
wavova» Tala ngudi ami ye mpangi zami! 

50 Kadi wonso uvanganga luzolo lua S'ami diena mu 
mazulu, yandi i mpangi ami ye busi kiami ye ngudi ami. 


1 Kina lumbu Yesu wavaika mu nzo, wavwanda 
mu nseko ambu. 

2 Makabu mamingi makutakana kwa yandi, i diau 
wakota mu bota, wavwanda; bantu babonsono batelama 
ya simu. 

3 Yandi wavova mamingi kwa bau mu zingana, wata: 
Tala, nkuni wayele kuni. 

4 Bu kakunanga, yankaka yabwidi va sambwa nzila, 
nuni zizi yo dia. 

5 Yankaka yabwidi vena matadi vakondolo ntoto 
wawingi, yau ntumbu mena, kadi ka yakedi ntoto 
wansina ko; 

6 kansi ntangu bu yatubukidi, yizinini; bu yikondolo 
mianzi, yiyumini. 

7 Yankaka yabwidi mu zimpanga, mpanga zamenene 
ye zafietekese yo. 

8 Yankaka yabwidi mu ntoto wena wabiza, yabutidi 
mbutu, miankaka nkama-nkama, miankaka makumasa- 
mbanu-masambanu, miankaka makumatatu-matatu. 

9 Wena matu, bika kawa. 

10 9 Nlionguki miayiza, miavova kwa yandi: Mu 
nkiama vovele kwa bau mu zingana? 

11 Yandi wavutula, wavova: Beno luaveno luazaya 
mansweki makimfumu kiamazulu, kansi bau ka baveno 
mo ko. 

12 Kadi wonso beki, si kavewa ye baka kiakingi, 
kansi wonso u ka ubeki ko, si kazionwa kiena yandi mpe. 

13 I diau mono ivovanga kwa bau mu zingana, 
bamonanga bu ba ka bamoni, bawanga bu ba ka bawe 
ye ba ka bazayi. 

14 Mu bau mwele detla mbikudulu ya Yesaya yivovele: 
Mu wa si luawa, kansi beno ka luzayi, mu mona si 
luamona, kansi beno ka luvisi, 

15 kadi ntima miabantu baba miamana viba, matu 
mau mayikidi mavukuka, meso mau bazimini mo, ka 
bidi vutuka mona mu meso ye wa mu matu ye zaya mu 
ntima ye bangumuka, mpasi yabaniakisa. 

16 Kansi mayangi mena ye meso meno, kadi mamona- 
nga, ye matu meno, kadi mawanga. Te 

17 Kedika mono iluvovele: Mbikudi miamingi ye 
bankwa lunungu babingi bazina moyo mu mona malu- 
mweni, kansi mwanki ka bamona mo ko, ye mu wa 
maluwilu, kansi mwanki ka bawa mo ko. 

18 9 I kuma luwa kweno ngana mu nkuni. 

19 Muntu bu kawilu mambu makimfumu ye kazeyi 
mo ko, buna nkwa mbi ukwiza ziokuna yakununu mu 
ntim'andi. Yandi i ndieu wakununu va sambwa nzila. 

20 Kansi ndiena wakununu vena matadi, yandi i 
ndieu uwanga mambu ye ntumbu tambula mo mu kiese; 

21 kansi kena mianzi mu yandi kibeni ko, kansi 
uzingilanga ntangu yafiuma; mpasi ye nzomono bu 
bikwizanga mu diambu diamambu, yandi ntumbu ta 
sakuba. 

22 Kansi ndiena wakununu mu mpanga, yandi i 
ndieu wilu mambu; mayindu mantangu yayi ye mvununu 
yakimvwama bifietikisanga mambu, yandi kondolo mbutu. 

23 Kansi ndiena wakununu mu ntoto wabiza, yandi 
i ndieu wilu mambu ye zeyi mo, ye butanga mbutu, 
umosi uvanganga nkama-nkama, wankaka makumasa- 
mbanu-masambanu, wankaka makumatatu-matatu. 

24 9 Yandi wabatela ngana yankaka, wavova: Ki- 
mfumu kiamazulu kifwanane ye muntu wakuna mbongo 
yabiza mu yinza diandi. 

25 Kansi bantu bu baleka, ntantu andi wayiza kuni 
kakala mu mbongo yabiza, wele kwandi. 

26 Mbongo bu yamena ye vanga mbutu, buna kakala 
diamonika mpe. 

27 Kansi nanga miamfumu anzo miayiza vova kwa 
yandi: Mfumu, kadi kwakunini mbongo yabiza mu 
yinza diaku koe? Buna kakala kwe ditukidi? 

28 Yandi wavova kwa bau: Muntu wakitantu wavengi 
bo. Kansi nanga miavova kwa yandi: Zolele tuenda 
dio vuze? 

29 Yandi wavova: Ve, ka luidi vuza mbongo mpe, 
bu luna vuza kakala. 

30 Luyambula biabiole biamenina va kimosi nate ye 
ngionzoko; mu nsungi angionzoko si ikamba biyonziki: 
Luteka yonzika kakala ye kanga dio mu mita mu yoka 
dio, kansi luyonzika mbongo mu lundulu kijami. 

31 | Yandi wabatela ngana yankaka, wavova: Ki- 
mfumu kiamazulu kifwanane ye nsangw'amutade ya- 
bonga muntu, wakuna yo mu yinza diandi. 

32 Yau yilutidi nsangwa zazonsono mu ke, kansi bu 
yimeni kula, yiviokele biankaka biampata nsengo mu 
nene ye yeka nti, nuni zazulu zikwiza wo leki mu mavala. 

33 9 Yandi wavova kwa bau mu ngana yankaka: 
Kimfumu kiamazulu kifwanane ye lufunusu luabonga 
nkento, wasweka lo mu tezo tatu biamfumfuta, nate ye 
zazonsono zamana funa. 

34 | Momo mamonsono mavova Yesu mu zingana 
kwa makabu, kavova diambu kwa bau ko kansi mu 
zingana, 

35 mpasi mavova mbikudi menda detila, uvovele: 
Mono si yabandula nw'ami mu zingana, si yatengula 
maswekama tuka mu ntudulu alufulu luanza. 

36 {1 Buna wasisa makabu, wakota mu nzo. Nionguki 
miandi miayiza kwa yandi, miavova: Utubangudila ngana 
yakakala diayinza. 

37 Wavutula, wavova: Ukunanga mbongo yabiza i 
Mwan'amuntu. 

38 Kansi yinza i nza; mbongo yabiza i bana baki- 
mfumu; kansi kakala i bana bankwa mbi. 

39 Ntantu wakunini dio i nkadi ampemba, ngionzokoi 
mbanunu antangu yayi, biyonziki i zimbasi. 

40 1 diau bonso buyonzukwanga kakala ye yokwanga 
ku tia, i buna si bwakala mu mbanunu antangu. 

41 Mwanamuntu si kafidisa mbasi zandi, mu ki- 
mfumu kiandi zau si zayonzika biabionsono bitesisanga 
masakuba ye bavanganga kimpumbulu, 

42 si zakubatuba ku foloni kiatia; kuna si kwakala 
dilu ye nkwetoso ameno. 

43 Buna balunungu si batentinia bonso ntangu mu 
kimfumu kia S'au. Wena matu, bika kawa. 

44 9 Kimfumu kiamazulu kifwanane ye lekwa kia- 
ntalu kiaswekwa mu yinza, kiasolula muntu, wasweka 
kio; mu diambu diakiese kiandi wayenda teka yayandi 
yayonsono wasumba yinza diadina. 

45 9 Diaka kimfumu kiamazulu kifwanane ye muntu, 
inkiti, watomba nzimbu zabiza. 

46 Kansi bu kasolole luna lumosi luantalu beni, buna 
wayenda teka yayandi yayonsono, wasumba lo. 

47 9 Diaka kimfumu kiamazulu kifwanane ye konde 
diatubwa mu mbu, diayonzika mbizi zampila mu mpila; 

48 bu diazala, batunta dio va simu, bavwanda, 
bayonzika zabiza mu biwumbwa, kansi baveta zabola. 

49 I buna si bwakala mu mbanunu antangu. Mbasi 
si zavaika ye vangula bambi mu kati diabalunungu, 

50 si zakubatuba ku foloni kiatia; kuna si kwakala 
dilu ye nkwetoso ameno. 

i 51 1 Luzeyi momo mamonsono? Bavova kwa yandi: 
nga. 

52 Kansi yandi wavova kwa bau: I kuma wonso 
nsoniki weka nlonguki akimfumu kiamazulu ufwanane ye 
muntu, i mfumu anzo, uvaikisanga mu mayudukwa 
mandi ye mamona ye mankulu. 

53 9| Bwakala, Yesu bu kamana ngana zazina, kaka- 
tuka kuna. 

54 Bu kaluaka ku yandi nsi, wabalonga mu nzo au 
yalukutukunu, bayitukwa, bavova: Nduenga zozo ye 
tulendo toto kwe kabakidi bio? 

55 Kadi yandi ka mwan'anketi anti ko e? Kadi ngud 

andi kabikwanga Malia ko e, ye mpangi, zandi Yakobi 
ye Yosefi ye Simoni ye Yuda? 

56 Busi biandi biabionsono kadi ka biena yeto ko e? 
Buna kwe kabakidi momo mamonsono? 

57 Bau bantela sakuba. Kansi Yesu wavova kwa 
bau: Mbikudi kakondolo nzitusu ko, kansi mu yandi 
nsi ye mu yandi nzo. 

58 Kuna kavanga tulendo tuatuingi ko mu diambu 
dialudimbulu luau luaminu. 


1 4 Mu ntangu yina Elode, i nyadi, wawa kumu kia 
esu, 

2 wavova kwa sielo biandi; Ndiena į Yoane Mbotiki. 
Yandi wafulukidi mu bafwa, i kuma tulendo toto 
tusadikilanga mu yandi. 

3 Kadi Elode wabakisa Yoane, wankangisa, wa- 
ntudisa mu boloko mu diambu dia Elodia, i nkazi a 
Filipo, i mpangi andi. 

4 Kadi Yoane wakivovila kwa yandi: Kwena luve ko 
mu kala yandi. 

5 Yandi wazola kumvonda, kansi watina bantu, kadi 
bamvwa bonso mbikudi. 

6 Lumbu kiambutulu a Elode bu kiayizą, buna 
mwan'a Elodia wankento wakina va kati ye bau, wazo- 
lakana kwa Elode, 

7 I diau wansila mu ndefi mu kumvana kionso 
kikalomba. 

8 Kansi bu katuadukuswa kwa ngudi andi, wavova: 
Umpana ntu a Yoane Mbotiki vava va longa, 

9 Ntinu wakala kiadi, kansi mu diambu diazindefi ye 
mu diambu diabavwanda yandi va meza wakamba 
kavewa wo, 

10 Yandi wafidisa mu zaka ntu a Yoane mu boloko, 

1j Ntu andi wanatwa va longa, wavewa ntaudi 

yankento; yandi wanata wo kwa ngudi andi. 

12 Nlonguki miandi mialuaka ko, miabonga nitu 
andi, miazika yo, miayiza dio kamba kwa Yesu, 

13 $ Yesu bu kawa dio, wakatuka kuna mu bota, 
waluaka ku vuma kiankatu mu kinsona. Makabu bu 
bawa dio, bannama kimalu tuka mu zimbanza. 

14 Yandi wavaika, wamona bantu babingi, wabafwila 
nkenda, waniakisa mbevo zau. 

15 Nkokila bu yabwa, nlonguki miayiza kwa yandi, 
miavova: Vuma kiena kiankatu ye ntangu yikiviokele; 1 
diausindika makabu benda ku mavata bakisumbila madia. 

16 Kansi yandi wavova kwa bau: Ka bena nsatu 
akatuka ko; lubavana badia. 

17 Kansi bavova kwa yandi: Vava ka tubeki lekwa ko, 
kansi mampa matanu ye mbizi zole. 

18 Yandi wavova: Luntuadila bio vava. 

19 Yandi wakamba makabu mavwanda va titi, 
wabonga mampa matanu ye mbizi zole, watala ku zulu, 
wasakumuna, wabukuna, wavana minlonguki marapa, 
kansi minlonguki miavana kwa makabu. 

Babonsono badia, bayukuta. Batota mansadu- 
sulwa mabibuku, kumi ye mpidi zole zazala. 

21 Badia, kani i mafunda matanu mababakala, 
kondwa tanga bakento ye bana. 

22 1 Yandi wakwika nlonguki miakota mu bota mu 
kuntekila kuna simu, nate ye bu kameni sindika makabu. 

23 Bu kamana sindika makabu, watombuka mongo 
yandi kaka mu sambila. Nkokila bu yabwa, wakala 
kuna yandi kaka. 

24 Kansi bota kiakiluakila va kati diambu, kialu- 
nguswa kwa mayo, kadi mpeve yabakika. 

25 Mu lo kiaia kiankengila kiafuku wayiza kwa bau, 
wadiata va mbu. 

26 Bu bammona, vo dieti va mbu, bavizuka ntima, 
bavova: Kiakina i kinsampukila ; baboka mu diambu 
diawonga. 

27 Yandi ntumbu vova kwa bau, wata: Luyangalala, i 
mono kwami, ka lukalani wonga ko. 

28 Petelo wavutula kwa yandi, wavova: Mfumu, vo 
ngeye, unkamba ngiza kwa ngeye va minlangu. 

29 Yandi wavova: Wiza. Petelo wavaika mu bota, 
wadiata va minlangu, wayiza finami kwa Yesu. 

30 Kansi bu kamona tembo, wakala wonga; bu 
kabadika sinda, waboka, wavova: Mfumu, undalula! 

31 Yesu ntumbu lambula koko, wansimba, wavova kwa 
yandi: U nkwa fiminu-minu, mu nkiama wena ketiketi? 

32 Bu bamana kota mu bota, mpeve yalembwa. 

33 Bakala mu bota bansambila, bavova: Kedika, 
Ngeye i Mwan'a Nzambi. 

34 $ Bu bamana sabuka, baluaka kuna simu ku 
Ngenesaleti. 

35 Bantu bansi yina bu banzaya, batuma mu nsi yina 
yayonsono yakinzungidila batuala babonsono bena yela 
kwa yandi; 

36 banlomba bavalakana kaka zamba kiamvwatu 
andi; babo bavalakana kio bamana niakuswa. 


15 Buna bafalisi ye minsoniki batuka mu Yelusalemi 
bayiza kwa Yesu, bavova: 

2 Nlonguki miaku mu nkiama batulumunanga kinkulu 
kiabangudi zabantu? Kadi ka basukulanga moko ko, 
bu badianga mampa. 

3 Kansi yandi wavutula, wavova kwa bau: Kansi beno 
mpe mu nkiama lutulumunanga nsikudukusu za Nzambi 
mu diambu diakinkulu kieno? 

4 Kadi Nzambi wasikidikisa, wavova: Zitisa saku 
ye ngudi aku, ye: Wonso utesanga mambi kwa se vo 
ngudi, fwa kafwa. 

5 Kansi beno luvovele: Wonso vovele kwa s'andi vo 
ngudi andi: I nkailu kwa Nzambi uyakutu kusadisila; 
yandi kazitisa sandi vo ngudi andi nkutu ko. 

6 Beno luakabikisi nsiku mia Nzambi mu diambu 
diakinkulu kieno. 

7 Lu meso ku nsi alukaya, Yesaya watoma bikula 
mu beno, bu kavova: 

8 Bantu baba bakunzitisanga mu bikoba, kansi ntima 
miau mitatukidi ntama ye mono; 

9 mu nkatu bakunsambilanga, bu balonganga malongi 
mansikudukusu zabantu. 

10 Yandi watela bantu mbila, wavova kwa bau: 
Luwa ye luzaya. 

11 Makotele mu nwa ka masumunanga muntu ko, 
kansi mavaikidi mu nwa masumunanga muntu. 

12 | Buna nlonguki miayiza, miavova kwa yandi: 
Zeyi e, vo bafalisi batele sakuba, bu bawilu diambu 
diodio? 

13 Kansi yandi wavutula, wavova: Yonso nkununu 
yilembolo kuna S'ami diakizulu si yavuzwa ye mianzi. 

14 Lubayambula. Bau i ntuadisi miafwa meso 
miabampofo. Kansi vo mpofo tuadisi mpofo, buna 
babole si babwa mu bulu. 

15 Petelo wavutula, wavova kwa yandi: Utuba- 
ngudila ngana yoyo. 

16 Wavova: Kadi beno mpe luakidi lembwa zay'e? 

17 Kadi ka luvisidi ko e, vo mamonsono makotanga | 
mu nwa maviokanga ku vumu, maloswanga ku zamba. 

18 Kansi mavaikanga mu nwa matukidi mu ntima; 
mau masumunanga muntu. 

19 Kadi mu ntima mutukanga mabanza mambi, 
vonda, kinsuza, kintiengi, bwivi, kimbangi kialuvunu, 
zintiakulu. 

20 I momo kwandi masumunanga muntu, kansi dia 
ye moko malembwa sukulwa ka disumunanga muntu ko. 

21 9 Yesu bu kavaika mo, wayenda kuna ndambu za 
Tilo ye Sidoni. 

22 Tala, nkento i nkananita watuka mu ndambu zozo, 
waboka, wavova: Mfumu, mwan’a Davidi, umfwila 
nkenda, mwan'ami wankento ukwamusu beni kwa 
mpeve yambi. 

23 Kansi yandi kamvutula diambu ko. Nlonguki 
miandi miayiza, mianyuvula, miavova: Unsindika, kadi 
bokele ku nim eto. 

24 Yandi wavutula, wavova: Kiafiduswa ko kansi 
kwa mameme mavila manzo a Isaeli. 

25 Kansi yandi wayiza kunsambila, wavova; Mfumu, 
unsadisa. 

26 Yandi wavutula, wavova: Ka bufweni ko mu 
bonga mampa mabana ye tuba mo kwa bimbwa- 
mbwa. 

27 Yandi wavova: Ngeta, Mfumu, kadi bimbwa- 
mbwa mpe bidianga biveso-veso bisotukanga tuka va 
meza mamfumu zau. 

28 Mboki Yesu wavutula, wavova kwa yandi: Nkento, 
minu kiaku kiena kiakinene. Bwakukadila, bonso 
buuzolele. Mwan'andi wankento waniaka tuka lokula 
kiokio. 

29 9 Yesu bu kakatuka kuna, wayenda mu ndambu 
ambu a Ngalili, wabaluka mongo, wavwanda vana. 

30 Makabu mamingi mayiza kwa yandi, banata 
batembilanga, bampofo, mababa, batila mianzi ye 
bankaka babingi, babatula va malu mandi; yandi 
wabaniakisa. 

31 Ndonga yayitukwa bu bamona, vo mababa mavova, 
batila mianzi se mavimpi, batembilanga badiata, ba- 
mpofo, bamona, bau bakembila Nzambi a Isaeli. 

32 1 Yesu watela nlonguki miandi mbila, wavova: 
Mono mfwididi ndonga nkenda, kadi bakikadidi yami 
lumbu tatu, ka babeki kiandia ko, kizolele kubasindika 
ye nsatu ko, ka bidi lenzangana mu nzila. 

33 Nlonguki miavova kwa yandi: Kweyi tuabaka 
mampa momo mamingi mu nsi yankatu mu yukutisa 
ndonga yayi yayingi? 

34 Yesu wavova kwa bay: Mampa makwa mena 
yeno? Bavova: Nsambodia ye bimbizi-mbizi bia- 
fiuma. 

35 Yandi wakamba ndonga yavwanda va nsi; 

36 wabonga mampa nsambodia ye zimbizi, watonda, 
wabukuna, wavana kwa minlonguki; minlonguki 
miavana kwa makabu. 

37 Babonsono badia, bayukuta; mansadusulwa ma- 
bibuku mabatota i mpidi nsambodia zazala, 

38 Badia i mafunda maia mababakala kondwa tanga 
bana ye bakento. 

39 Bu kamana sindika makabu, wakota mu bota, 
waluaka kuna nzaku za Mangadani. 


1 6 Bafalisi ye basadukl bayiza kumvukumuna, ba- 
niomba kabasonga dimbu kiazulu. 

2 Kansi yandi wavutula, wavova kwa bau: Nkokila 
bu yibwidi, luvovele: Kwambote, kadi zulu dibweki. 

3 Mu nsuka vo: Bwabu kwambi, kadi zulu dibweki, 
diyitalele. Beno luzeyi swaswasa luse luazulu, kansi ka 
lulendi swaswasa dimbu biazintangu ko e? 

4 Mbandu yambi ye yayanga yifwandanga dimbu, 
kansi ka yivewa dimbu ko, kansi dimbu kia Yona. 
Yandi wabasisa, wele kwandi. 

5 $| Minlonguki bu mialuaka kuna simu, bavilakana 
nata mampa. 

6 Yesu wavova kwa bau: Lutala luakikenga mu lufu- 
nusu luabafalisi ye luabasaduki. 

7 Kansi babanzasana, bavova: Ka tuneti mampa ko. 

8 Yesu bu kazaya dio, wavova: Lubankwa fiminu- 
minu, mu nkiama lubanzasene, vo ka luneti mampa 
ko? 

9 Ka luzeyi ko e, evo ka lubambukidi moyo ko e mu 
mampa matanu kwa mafunda matanu ye mpidi zikwa 
ziluatotele? 

10 Vo mu mampa nsambodia ye mafunda maia ye 
mpidi zikwa luatotele? 

11 Bwe bwenina, bu lulembolo visila, vo kibikidi 
mampa kwa beno ko? Kansi lukikenga mu lufunusu 
luabafalisi ye luabasaduki. 

12'Buna bavisa, vo kavova kwa bau ko, vo bakukike- 
nga mu lufunusu luabafalisi ye luabasaduki, kansi mu 
longi diabafalisi ye diabasaduki. f 

13 {J Yesu bu kaluaka kuna ntini za Kaisalia Filipi, 
wayuvula nlonguki miandi, wavova; Bantu bavovele, 
vo Mwan'amuntu i nani? 


MATAI 16 43 


14 Bau bavova: Bankaka Yoane Mbotiki, bankaka 
Elia, bankaka Yelemia vo umosi mu bambikudi. 

15 Yandi wavova kwa bau: Kansi beno luvovele, vo 
mono i nani? 

16 Simoni Petelo wavutula, wavova: Ngeye i Klisto 
kwaku, Mwan'a Nzambi amoyo. 

17 Kansi Yesu wavutula, wavova kwa yandi: Simoni 
Baliona, mayangi mena yaku, kadi nsuni ye menga ka 
biakuzaikisi dio ko, kansi Sami diena mu mazulu. 

18 Mono ivovele mpe, vo ngeye i Petelo; va tadi 
diodio si yatunga bundu diami, mielo miansi abafwa ka 
mina dio lutila ngolo ko. 

19 Mono si yakuvana nsabi zakimfumu kiamazulu, 
yonso yiukengi va ntoto yikangamene mu mazulu, yonso 
yiukangudi va ntoto yikangukidi mu mazulu. 

20 Buna wasikidikisa minlonguki ka bakambani 
muntu ko, vo yandi kibeni i Klisto. 

21 $ Tuka ntangu yina Yesu wabadika songa nlonguki 
miandi, vo kwenda kakwenda kaka kuna Yelusalemi ye 
lungwa beni kwa bangudi zabantu ye bangudi zanganga 
ye minsoniki ye vondwa ye fulukuswa mu lumbu kiantatu. 

22 Petelo wambonga, wabadika kunsemba, wavova: 
Nzambi wakukeba, Mfumu. Ka bukadi kwa ngeye 
nkutu ko. 

23 Kansi yandi wabangumuka, wavova kwa Petelo: 
Satana, unkatukila, ngeye i ntesisi ami asakuba, kadi 
kuyindudi ma Nzambi ko, kansi mabantu. 

24 $| Mboki Yesu wavova kwa nlonguki miandi: Vo 
muntu zolele nama ku nim'ami, kakikadila nkalu ye 
bonga kulunsi diandi ye kundama. 

25 Kadi wonso zolele vulusa mwelandi, vidisi wo, 
kansi wonso vidisi mwel'andi mu diambu diami, solole 
wo. 

26 Kadi muntu nki katomene nitu, vo vengi nza 
yamvimba ndandu, kansi vidisi mweľandi? Vo muntu 
nki kafwiti vana mu kula mwelandi? 

27 Kadi Mwan'amuntu si kakwiza mu nkembo a 

Sandi ye mbasi zandi, buna si kasenda muntu muntu, 
bonso bwenina mavanga mandi. 

28 Kedika mono iluvovele, vo bankaka mu bau 
batelamene vava ka babimbi lufwa nkutu ko, nate ye 
bamona Mwan'amuntu wizidi mu kimfumu kiandi. 


17 Lumbu sambanu mboki Yesu wabonga Petelo ye 
Yakobi ye Yoane, i mpangi andi, wabatuala va 
mongo wanda mu kinsona. 

2 Yandi wakituka va ntadisi au, zizi kiandi kiatentina 
bonso ntangu, mvwatu miandi miavembuka bonso kia. 

3 Tala, Mose ye Elia bamonika kwa bau, bammokisa. 

4 Petelo wavutula, wavova kwa Yesu: Mfumu, 
diambote diadi, bu tuena vava. Vo zolele, si ivanga ma- 
fwokula matatu vava, dimosi kwa ngeye, dimosi kwa 
Mose, dimosi kwa Elia. 

5 Bu kakidi vova, tala, tuti diakia diabayitalala, tala, 
ndinga mu tuti yavova: Ndieu ìi Mwan’ ami, i zolwa 
kingienina nzolakani; lunwa. 

6 Nlonguki bu miawa mo, babwa va zizi biau ye 
babwa wonga wawingi. 

7 Yesu wayiza kubavalakana, wavova: Lutelama, ka 
lukalani wonga ko. 

8 Bu bavumbula meso mau, ka bamona muntu ko, 
kansi Yesu kaka. 

9 $| Bu bakulumuka va mongo, Yesu wabasikidikisa, 
wavova: Ka lukambani muntu mbona yoyo ko, nate, ye 
Mwan'amuntu wafuluka mu bafwa. 

10 Nlonguki mianyuvula, miavova: Kansi nsoniki mu 
nkiama mivovanga, vo Elia tekila katekila kaka? 

11 Wavutula, wavova: Elia vele wakwiza ye kubika 
yayonsono buyateka kala. 

12 Kansi mono iluvovele, vo Elia wakiyizila ye ka 
banzaya ko, kansi bamvangila, bonso bubazola. I bobo 
Mwan'amuntu mpe si kakwamuswa kwa bau. 

13 Buna nlonguki miazaya, vo wababikila Yoane 
Mbotiki. 

14 f Bu baluaka kwa ndonga, muntu wayiza kwa 
yandi, wafukama kwa yandi va makungunu, 

15 wavova: Mfumu, fwila mwan'ami nkenda, kadi 
wena mbikulu angonda, ulungwanga beni, kadi fintama- 
ntama bwidi ku tia, fintama-ntama mu nlangu. 

16 Mono intuedi kwa nlonguki miaku, kansi bale- 
mbane kunniakisa. 

17 Yesu wavutula, wavova: U mbandu yandimbulu 
aminu ye yamvilangani, lumbu kwa ikala yeno? Lumbu 
kwa ikuluvibidila? Luntuala vava kwa mono. 

18 Yesu wansemba, mpeve yambi yayaika mu yandi; 
ntaudi yaniaka tuka lokula kiokio. 

19 Buna nlonguki miayiza kwa Yesu mu kinsona, 
bavova: Mu nkiama tulembane yo vaikisa? 

20 Wavova kwa bau: Mu diambu diafiminu-minu 
fieno. Kadi kedika mono iluvovele: Vo luena minu 
bonso nsangwa yamutade, si luvova kwa mongo wauna: 
Katuketi vava, wafinketi kuna, ufinkidi kwandi; ka 
lufwiti lembana lekwa ko. 

22 1 Bu bakala mu Ngalili, Yesu wavova kwa bau: 
Mwan'amuntu si kayekulwa mu moko mabantu; 

23 si bakumvonda, ye lumbu kiantatu si kafulukuswa. 
Bakala mbidi akiadi. 

24 9 Bu baluaka ku Kapennaumi, bavakusanga 
ndambu asekeli bayiza kwa Petelo, bavova: Nlongi eno 
kafutanga ndambu asekeli ko e? 

25 Yandi wavova: Ve. Bu kaluaka mu nzo, Yesu 
wantekidila, wavova: Simoni, bwe weti banza? Ntinu 
miantoto kwa banani batambulanga mpaku abilekwa vo 
mpaku ansi? Kwa bana bau vo kwa banzenz'e? 

26 Bu kavova: Kwa banzenza, Yesu wayova kwa 
yandi: Kiongo bana bayambudulu kwau, 

27 Kansi ka tuidi kubatesisa sakuba, wenda ku mbu 
watuba luvaku, mbizi yiteka vuzuka, bonga yo; bu 
uyasula nv’andi, si usolula sekeli kimosi, bonga kio 
wavana kwa bau mu beto yaku, 

18 Kina lokula nlonguki miayiza kwa Yesu, miavova: 

Buna nani wena waunene mu kimfumu kiamazulu? 

5 2 Watela fimwana-mwana mbila, watula fio va kati ye 
au, 

3 wavova: Kedika mono iluvovele; Vo ka lubangu- 
muka ye kala bonso bimbana-mbana ko, ka lukoti mu 
kimfumu kiamazulu nkutu ko. 

4 I kuma wonso ukukiyina bonso fimwana-mwana 
fiofio, yandi wena waunene mu kimfumu kiamazulu. 

5 Wonso tambudi fimwana-mwana fimosi kaka 
fiampila yoyo mu nkumbu ami, yandi untambudi. 

6 Kansi baba buna bena babake bakundekilanga minu, 
wonso tesese umosi sakuba, bwambote kwa yandi, vo 
tadi diadinene dinikunwanga mfumfuta dikengo mu laka 
diandi ye sindusu mu nsin’ambu. 

7 { Engwa nza mu diambu diamasakuba! Kadi nkinzi 
wena, vo masakuba makwizanga, kansi engwa muntu 
tukisi sakuba. 

8 Vo koko kwaku vo kulu kwaku kukutesese sakuba, 
zaka ko, losa ko. Kadi bwambote kwa ngeye mu kota 
mu moyo ye kieta vo tembila, ye bwambi mu kala moko 
mole ye malu mole ye tubwa ku tia tuamvu ya mvu. 

9 Vo disu diaku dikutesese sakuba, kola dio, losa dio. 
Bwambote kwa ngeye mu kota mu moyo ye disu dimosi, 
ye bwambi mu kala meso mole ye tubwa ku bilungi kiatia. 

10 (| Baba buna bena babake, lutala, ka luidi yina 
umosi nkutu; kadi mono iluvovele, vo 'mpofi zau mu 
mazulu lumbu ka lumbu zitalanga zizi kia Şami diena 
mu mazulu. 

12 Bwe lubanza? Vo muntu wena nkamamameme 
ye dimosi dizimbale, kadi kasisi luvwa ye vwa va miongo 
ko e ye kwenda tombi diazimbala? 

13 Vo bukadi, vo yandi solole dio, kedika mono 
iluvovele, vo yangalele beni mu diau ye fiuma mu luvwa 
ye vwa malembolo zimbala. 

14 I bobo mpe, ka bwena luzolo lua Seno diena mu ma- 
zulu ko, vo mosi nkutu kavila mu bau buna bena babake. 

159 Vo mpangi aku yivolele masuinu, wenda wa- 
nsemba va beno yandi kaka. Vo uwilu, buna beki 
mpangi aku ndandu. 

16 Kansi vo kawilu ko, nata diaka mosi vo bole, 
mpasi mambu mamonsono masikalala mu nwa mia- 
mbangi zole vo zitatu. 

17 Vo ubawidikidi, kamba dio kwa dibundu, kansi vo 
widikidi dibundu mpe, kakadi kwa ngeye bonso païen ye 
mvakusi. 

18 9 Kedika mono iluvovele: Yonso yonso yilukengi 
va ntoto, yikangamene mu zulu, yonso yonso yiluka- 
ngudi va ntoto, yikangukidi mu zulu. 

19 $ Diaka mono iluvovele: Buna luena, vo bole 
bawawane va ntoto mu kionso lekwa kibalombele, 
bavangamene kio kwa S'ami diena mu mazulu. 

20 Kadi konso kukutakene bole vo batatu mu nku- 
mbu ami, kuna ngiena va kati ye bau. 

21 1 Mboki Petelo wayiza, wavova kwa yandi: Mfumu, 
mpangi ami mpola kwa si kakumpodila masumu ye 
mono ngina kunyambudila? Kani vo nate ye mpola 
nsambodia? ; 

22 Yesu wavova kwa yandi: Mono ivovele: Ka nate 
ye mpola nsambodia ko, kansi nate ye mpola lusambodia 
luansambodia. 

23 I kuma kimfumu kiamazulu kifwanane ye muntu, 
i ntinu, wazola dedisa ntalu ye nanga miandi. 

24 Bu kabadika tanga ntalu, watuadulwa mosi wandia 
mfuka mu kumi diamafunda matalanta. 

25 Bu kakondwa lekwa kiamfutila, mfumu andi 
wakamba katekwa ye nkazi andi ye bana ye biabionsono 
biena yandi mu diambu diafuta. 

26 Buna nanga wowo wafukama, wambombidila, 
wavova: Umbwisila ntima, si yakufuta yayonsono. 

27 Mfumu ananga wowo wamfwila nkenda, wansi- 
ndika, wanyambudila mfuka. 

28 Kansi nanga wowo bu kavaika, wamona nanga 
yandi wankaka wandia nkama mosi adenali. Yandi 

wambaka, wamfika va laka, wavova: Futa mfuka 
yiwadidi. 

29 Buna nanga yandi wafukama, wambombidila, 
wavova: Umbwisila ntima, si yakufuta. 

30 Yandi ngodi andi, kansi wayenda kuntuba mu 
boloko, nate ye kafuta mfuka. 

31 I diau nanga yandi bu miamona, bonso bwaya- 
ngama, bakala mbidi akiadi, bayenda toma samunina 
mfumu au mamonsono mavangama. 

32 Buna mfumu andi wantela mbila, wavova kwa 
yandi: U nanga wambi, mfuka yina yamvimba yakuya- 
mbudidi, bu wambombedele. 

33 Kadi ka bufweni ko e, vo ngeye wafwididi nanga 
yaku nkenda, bonso buyakufwididi nkenda? 

34 Mfumu andi wafwema, wanyekula kwa bankwa- 
misi, nate ye kafuta mfuka yayonsono. 

35 S'ami diakizulu si diakuluvangila bumosi mpe, vo 
kaluyambudidi muntu yempangi andi mu ntima mieno ko. 


19 Bwakala, Yesu bu kamana mambu momo, waka- 
tuka mu Ngalili, waluaka ku ndambu za Yuda kuna 
simu dia Yodani. 

2 Makabu mamingi mannama, wabaniakisa kuna. 

3 9 Bafalisi bayiza kwa yandi, bamvukumuna, bavova: 
Kani luve luveno mu yambula nkazi mu kionso kionso 

Pe? 

4 Kansi yandi wavutula, wavova kwa bau: Kadi ka 
lutengi ko e, vo yandi wabavanga muna mbadukulu 
wavanga bakala ye nkento, 

5 wavova: Mu diambu diodio muntu fwiti sisa s'andi 
ye ngudi andi ye tatamana ye nkazi andi; bau bole si 
bakala nsuni umosi. 

6 I buna ka bena bole ko, kansi nsuni umosi. I 
kuma kiabunda Nzambi mu vangu kimosi, ka kiva- 
mbuswa kwa muntu ko. 

7 Bavova kwa yandi: Buna Mose mu nkiama kasi- 
kidikisa mu vana nkand'aluvambunu ve kunyambula? 

8 Yandi wavova kwa bau: Mose waluvana luve mu 
yambula bakazi beno mu diambu diambalu antima mieno, 
kansi tuka mu mbadukulu ka bwakala bobo ko. 

9 Mono iluvovele: Wonso yambudi nkazi andi, vo 
ka mu bila kiayanga ko, ye kwelele wankaka, yengi 
kwandi. 

10 Nlonguki miavova kwa yandi: Vo bila kiamuntu 
kienina bobo ye nkazi, buna ka butomene mu kwela ko. 

11 Wavova kwa bau: Babonsono ka balendi vana 
diambu diodio fulu ko, kansi baba bavewa bo kaka. 

12 Kadi mwena banwatwa babutuka bobo mu vumu 
kiambuta, mwena banwatwa banwatwa kwa bantu, 
mwena banwatwa bakinweti mu diambu diakimfumu 
kiamazulu. Ulenda vana diodio fulu, kavana dio fulu. 

13 T Buna bimbana-mbana banatwa kwa yandi, 
mpasi kabatula moko ye sambila, kansi minlonguki 
miabasemba. 

14 Yesu wavova kwa bau: Luyambula bimbana- 
mbana, ka lubakakidilani mu kwiza kwa mono ko, 
kadi kimfumu kiamazulu i kiabampila yoyo. 

15 Yandi wabatula moko, wakatuka kuna. 

16 f Tala, mosi wayiza kwa yandi, wavova: Nlongi, 
nki kKiimbotg si yavanga, mpasi yabaka moyo wamvu ya 
mvu? 

17 Wavova kwa yandi: Mu nkiama ukungiuvudi mu 
kina kiambote? Mosi kaka i nkwa mbote, kansi yo 
zolele kota mu moyo, keba nsikudukusu. 

18 Yandi wavova: Eze? Yesu wavova: Zazi: Kuvo- 
ndani ko, kuyangani ko, kulabulani ko, kutani kimbangi 
kialuvunu ko. 

19 Zitisa s’aku ye ngudi aku, ye: Zola mfinangani aku 
bonso ngeye kibeni. 

20 Toko diavova kwa yandi: Momo mamonsono 
yakengele kwami. Nki nkondolo diaka? 

21 Yesu wavova kwa yandi: Vo zolele lunga, wenda 
wateka bina biena yaku, vana bio kwa bamputu wabaka 
mayudukwa mu zulu, mboki wiza wandama. 

22 Kansi toko bu kawa mo, wakatuka ye kiadi, kadi 
wakala ye mvwilu zazingi. 

23 $ Yesu wavova kwa nlonguki miandi: Kedika 
mono iluvovele; Nkwa kimvwama wena mbidi ampasi mu 
kota mu kimfumu kiamazulu. 

24 Kansi mono iluvovele diaka: Kamela fiononokene 
mu disu diansoma, kansi nkwa. kimvwama lutidi mona 
mpasi mu kota mu kimfumu kiamazulu. 

25 Nionguki bu miawa mo, bayitukwa beni, bavova: 
Buna nani lenda vuluswa? 

26 Kansi Yesu wabatala, wavova kwa bau: Diodio ka 
dilendakani kwa bantu ko, kansi kwa Nzambi mamo- 
nsono malendakana. 

27 9 Buna Petelo wavutula, wavova kwa yandi: Tala, 
beto tuasisidi yayonsono, tuakunemingi, buna nki tua- 

aka? 

28 Yesu wavova kwa bau: Kedika mono iluvovele: 
Mu mbutululu, Mwan'amuntu bu kavwendi va kiandu 
kiandi kiankembo, buna beno luandemi si luavwanda va 
kumi ye biandu biole ye fundisa kumi ye makanda mole 
ma Isaeli. 

29 Wonso sisidi zimpangi vo bibusi vo se vo ngudi 
vo bana vo mayinza vo zinzo mu diambu diankumbu 
ami, yandi tambudi ntambula zazingi ye vingidi fwa 
diamoyo wamvu ya mvu. 

30 Kansi babingi batekila si bazimunina, bazimunina 
si batekila. 


20 Kadi kimfumu kiamazulu kifwanane ye muntu, i 
mfumu anzo, wavaika nsuka-nsuka mu sonika 
bisadi biavia diandi diavinia. 

2 Bu kawawana ye bisadi mu denali kimosi kimosi 
mu lumbu lumbu, wabafidisa ku via diandi diavinia. 

3 Yandi wavaika diaka kani mu lokula kiantatu, 
wamona bankaka batelamene va zandu, bakondwa salu. 

4 Wavova kwa bau: Luenda beno mpe ku via diavinia, 
mono ngina kuluvana kionso kisongele. 

5 Bau bayenda. Yandi wavaika diaka kani mu 
lokula kiansambanu ye kiavwa ye wavanga bumosi. 

6 Kansi kani mu lokula kiakumi ye mosi wavaika, 
wamona bankaka batelamene, wavova kwa bau: Mu nki- 
ama lutelamene vava lumbu kiamvimba ye kondwa salu? 

7 Bavova kwa yandi: Kadi muntu katusonekene ko. 
Wavova kwa bau: Luenda beno mpe ku via diavinia. 

8 Nkokila bu yabwa, mfumu avia diavinia wavova 
kwa nkengi alekwa biandi: Tela bisadi mbila wabafuta 
tuka mu bazimunina nate ye batekila. 

9 Basonama kani mu lokula kiakumi ye mosi bayiza 
tambula denali kimosi kimosi. 

10 Batekila bu bayiza, babanza, vo si balutila, kansi 
batambula kwau mpe denali kimosi kimosi. 

11 Bu batambula kio, bavuma kwa mfumu anzo, 

12 bavova: Baba bazimunini bakedi lokula kimosi 
kaka, ubafwanikisi ye beto, i beto tumweni mpasi 
zalumbu ye mbangazi yizinisanga. 

13 Buna bena yandi wavutula kwa umosi, wavova: 
Nkundi ami, kikuvengi bulembolo songa ko. Kadi ka 
tuwawasene mu denali kimosi ko e? 

14 Bonga kiaku, wenda. Kansi nzolele vana mpe 
uzimunini, bonso buikuveni. 

15 Kadi kiena luve mu vanga, bonso bunzolele mu 
biami ko e? Kansi disu diaku diambi dien'e, bu ngiena 
wambote? 

16 I buna bazimunina si batekila, batekila si bazi- 
munina. 

17 | Yesu bu kabaluka kuna Yelusalemi, wanata 
kumi ye nlonguki miole ku nenga, wavova kwa bau mu 
nzila: 

18 Tala, tueti baluka ku Yelusalemi, ye Mwan'amu- 
ntu si kayekulwa kwa ngudi zanganga ye minsoniki; si 
bakunzengila nkanu afwa. 

19 Si bakunyekula kwa bapaien mu sakununwa ye 
zwakwa ye komwa va kulunsi, lumbu kiantatu si kafulu- 

swa. 

20 $ Buna ngudi abana ba Zebedai wayiza ye bana 
bandi kwa yandi, wansambila, wanlomba lekwa. 

21 Kansi wavova kwa yandi: Nki zoleli e? Wavova 
kwa yandi: Kamba bana bami baba babole bavwanda, 
umosi va lubakala luaku, wankaka va lumoso luaku mu 
kimfumu kiaku. 

22 Kansi Yesu wavutula, wavova: Ka luzeyi dilulo- 
mbele ko. Lulenda nwa mbungu yiinwa? Vavova kwa 
yandi: Tulenda. 

23 Wavova kwa bau: Nwa luanwa mbungu ami, kansi 
vwanda va lubakala luami ye va lumoso luami ka i 
diambu diami mu vana ko, kansi kwa bau bakubukulu 
dio kwa S'ami. f 

24 Kumi bu bawa mo bafuta ntima mu mpangi zozo 


ole. 

25 Yesu wabatela mbila, wavova: Luzeyi, vo bakulu- 
ntu babapaien bena lulendo mu bau, ye bankwa nene 
bakubayalanga. 

26 Kansi mu beno ka mukadi bobo ko, kansi wonso 
mu beno uzolele kala waunene, kakadi, sielo kieno; 
WA wonso mu beno uzolele kala wantete, kakadi sielo 

ieno. 

28 I bobo Mwan'amuntu kayizidi mu sadulwa kisielo 
ko, kansi mu sala kisielo ye vana mwelľ’andi mu nkudulu 
kwa babingi. 

29 4 Bu bavaika mu Yeliko, ndonga yayingi yannama. 

30 Tala, mpofo zole zavwendi va mbel'anzila, bu bawa, 
vo Yesu viokele, baboka, bavova; Mwana Davidi, 
utufwila nkenda! 

31 Ndonga yabasemba badingalala, kansi baluta boka, 
bavova: Mfumu, mwan’a Davidi, utufwila nkenda! 

32 Yesu wasimpama, wabatela mbila, wavova: Nki 
luzolele yaluvangila? 

33 Bavova kwa yandi: Mfumu, mpasi meso meto 
mazibuka. 

34 Yesu wabafwila nkenda wavalakana meso mau. 
Bau ntumbu mona diaka, bannama. 

21 Bu bafinangana ye Yelusalemi ye baluaka ku 
Betefange, ku mongo a Olive, Yesu wafidisa 
nlonguki miole, 

2 wavova kwa bau: Lukota mu vata diena kulutadisi, 
beno ntumbu solula mpunda yankento yikangamene, 
mwana wambakala wena yandi. Lukutula ye tuala zo kwa 
mono. 

3 Vo muntu vovele diambu kwa beno, buna luvova: 
Mfumu wena zo nkinzi; yandi ntumbu fidisa zo. 

4 Kansi i buna bwakala, mpasi mavovwa mu mbikudi 
menda detila, bu kavova: 

5 Luvova kwa mwana wankento wa Sioni: Tala, ntinu 
aku wizidi kwa ngeye, wanlembami, tentamene va 
mpunda ye va mwan'ampunda, i mwan'abulu kiabizitu. 
ya Nlonguki miayenda vanga, bonso bwabasikidikisa 

esu. 

7 Batuala mpunda yankento ye mwana, batensika zo 
mvwatu miau; yandi wavwanda vana ntandu. 

8 Babingi bakala mu ndonga bayala mvwatu miau va 
nzila, bankaka bazaka mavala manti, bayala mo va nzila. 

9. Makabu matekila ye malanda baboka, bavova: 
Osana kwa mwan’a Davidi! Wizidi mu nkumbu a Mfu- 
mu i nkwa lusakumunu! Osana muna kayengele! 

10 Bu kakota mu Yelusalemi, mbanza yayonsono 
yakala viongolo-viongolo, bavova; Ndieu i nani? 

11 Kansi makabu mavova: Yandi i Yesu, mbikudi, 
utukudi mu Nazaleti mu Ngalili. 

12 $| Yesu wakota mu kinlongo kia Nzambi, walua- 
nzula babo bateka ye sumba mu kinlongo, wanenguna 
meza mambudisi miabivanza ye biandu bianteki miama- 
bembe; 

13 wavova kwa bau: Diasonama: Nzo ami yifwiti 
bikwa nzo asambulu; kansi beno luavengi yo niuk'ami- 
ntani. 

14 Bampofo ye batembilanga bayiza kwa yandi mu 
kinlongo; yandi wabaniakisa. 

15 Bangudi zanganga ye minsoniki bu bamona ma- 

ngitukwa makavanga ye bana baboka mu kinlongo, 
bavova: Osana, mwan'a Davidi! buna bafuta ntima. 

16 bavova kwa yandi: Wilu mavovele baba? Kansi 
Yesu wavova kwa bau: Inga, kadi ka luatengi nkutu ko 
e: Mu nwa miabana banswa ye bana banyemo ngeye 
wakubikidi nsikulu aku? 

17 Yandi wabasisa, wavaika mu mbanza, wayenda 
kuna Betania; waleka kuna. 

18 9 Nsuka-nsuka bu kavutuka ku mbanza, wamona 
nsatu. 

19 Bu kamona nti mosi kaka wakuyu mu mbel'anzila, 
wayenda kwa wau, kansi kasolula wo lekwa ko, kansi 
makaya ye makaya. Wavova kwa wau: Mu ngeye ka 
mutukani diaka mbutu mvu ya mvu ko. Kuyu ntumbu 


yuma. 

20 Nlonguki bu miamona bo bayitukwa, bavova: 
Kuyu bwe ntumbu yumina? 

2) Yesu wavutula, wavova kwa bau: Kedika mono 
iluvovele: Vo luena minu ye lembwa ketikisa, ka luvangi 
bonso busilulu kuyu kaka ko, kansi luvova mpe kwa 
mongo wau: Nanguka wakituba mu mbu, buna bukedi. 

22 Mamonsono malulombele mu nsambulu, bu 
lulekele minu, si lua mo tambula. 

23 9 Bu kakota mu kinlongo, bangudi zanganga ye 
bangudi zabantu bayiza kwa yandi kukalonga, bavova: 
Mu nki alulendo uvangilanga bobo, nani wakuveni 
lulendo lolo? 

24 Yesu wavutula, wavova kwa bau: Mono mpe 
ikuluyuvula diambu dimosi. Vo lukunkamba dio, 
mono mpe ikulukamba lulendo luivangilanga bobo. 

25 Lubotokolo lua Yoane kwe luatuka? Mu zulu 
vo mu bantu? Kansi bau bayuvasana bau kibeni, 
bavova: 

26 Vo tuvova: Mu zulu, yandi vovele kwa beto: Buna 
mu nkiama ka luanlekele minu ko? Kansi vo tuvova: 
Mu bantu, buna tutinini ndonga, kadi babonsono bavwa 
Yoane bonso mbikudi. 

27 Bau bavutula kwa Yesu, bavova: Ka tuzeyi dio ko. 
Yandi mpe wavova kwa bau: Mono mpe kilukambi 
lulendo luivangilanga bobo ko. 

28 9 Kansi bwe lueti banza? Muntu wakala bana 
bole. Wayiza kwa wantete, wavova: Mwana, wenda 
bwabu wasala mu via diavinia. 

29 Kansi wavutula, wavova: Ngodi ami. Mboki 
wanionguluka, wele kwandi. 

30 Yandi wayenda kwa wanzole, wayoya mamosi. 
Yandi wavutula, wavova: Inga, tata, kansi kayenda mo 


ko. 

31 Babole, nani wavanga luzolo luas'andi? Bavoya: 
Wantete. Yesu wavova kwa bau: Kedika mono ilu- 
vovele, vo mimvakusi ye bansuza bakulutekilanga mu 
kota mu kimfumu kia Nzambi. 

32 Kadi Yoane wayiza kwa beno mu nzila yalunu- 
ngu, ka luanlekila minu ko; kansi mimvakusi ye bansuza 
banlekila minu. Beno bu luamona bo, ka lualanda mu 
nionguluka ko, mpasi luanlekila minu. 

33 9 Luwa ngana yankaka: Vakala muntu, i mfumu 
anzo, wakuna via diavinia, wazunga dio lumbu, wati- 
mina dio kamunu kiavinia, watunga nzo ayongi, watui- 
disa dio kwa mimvati, wayenda ku nsi yankaka. 

34 Nsungi ambutu bu yafinama, wafidisa nanga 
miandi kwa mimvati mu tambula mbutu miadiau. 

35 Mvati miasimba nanga miandi; umosi bambufa 
nate ye nkanda wabunuka, wankaka bamvonda, wa- 
nkaka bamvonda mu matadi tuba. 

36 Diaka wafidisa nanga miankaka miavioka miantete 
mu ntalu, babavangila bumosi. 

37 Mboki wafidisa mwan'andi kwa bau, wavova: Si 
bamona nsoni mu mwan'ami. 

38 Kansi mimvati bu bamona mwana, bavovasana: 
Ndieu i mvingidi adifwa, ndolono tuamvonda tuabonga 
fwa diandi. 

39 Bau bambaka, bantuba ku mbazi avia diavinia, 
bamvonda. 

40 Mfumu avia diavinia bu kizidi, bwe si kavanga kwa 
mimvati miomio? 

41 Bavova kwa yandi: Bu bena bambi, yandi si 
kakubabunga mu mbungulu yambi ye tuidisa via 
diavinia kwa mvati miankaka mikumvana mbutu mu 
nsungi zau. 

42 Yesu wavova kwa bau: Kadi ka luatengi nkutu mu 
masonukwa ko e: Tadi dianiafuna mintungi diayikidi 
tadi diantu afuma. Bobo bwavanga Mfumu, diena 
diangitukwa mu meso meto. 

43 1 diau mono iluvovele: Kimfumu kia Nzambi si 
kiakatulwa mu beno ye vewa kwa kanda diabantu 
divanganga mbutu miakiau. 

45 Bangudi zanganga ye bafalisi bu bawa ngana zandi, 
bazaya, vo wavova mu bau. 

46 Bantomba mu kumbaka, kansi bakala wonga mu 
ndonga, kadi bamvwa bonso mbikudi. 


2 Diaka Yesu wavutula, wavova kwa bau mu 
zingana, wata: 

2 Kimfumu kiamazulu kifwanane ye muntu, i ntinu, 
walamba ndambisa kwa mwan'andi wabakala. 

3 Yandi wafidisa nanga miandi mu bokila batumu- 
swa ku ndambisa; kansi ka bazola kwiza ko. 

4 Diaka wafidisa nanga miankaka, wavova: Luvova 
kwa batumuswa: Tala, ndambis'ami ansuka mbeni 
kubika, ngombe zami ye bulu biami biavuluka bivondolo, 
biabionsono bikubamene; luiza ku ndambisa. 

5 Kansi ka bakadila dio mayindu ko, bayenda kwau, 
umosi ku yinza diandi, wankaka ku kita. 

6 Basidi babaka nanga miandi, babakwamisa, babavo- 
nda. 

7 Kansi ntinu wakala nganzi, wafidisa nkangu miandi 
miabinwani, wabunga mvondi miomio, wayoka mba- 
nz'au. 

8 Buna wavova kwa nanga miandi: Ndambisa yiku- 
bamene, kansi batumuswa ka bafweni yo dia ko. 

9 I kuma luenda mu mpambu zanzila, babonsono 
balusolula, lubabokila, ku ndambisa. 

10 Nanga mina miayenda mu zinzila, bakutikisa babo 
babasolula, bambi ye bambote, seka diandambisa 
diazala kwa bavwanda va meza. 

1} Ntinu bu kakota mu tala bavwanda va meza, 
wamona muntu muna walembwa vwata mvwatu wa- 
ndambisa. 

12 Wavova kwa yandi: Nkundi ami, bwe kotele 
mwamu, bu kwena mvwatu wandambisa ko? Kansi 
nw'andi wabatama. 

13 Buna ntinu wavova kwa bisielo: Lukanga malu 
mandi ye moko, luntuba ku tombe kiena ku mbazi. 
Kuna si kwakala dilu ye nkwetoso ameno. 

14 Kadi babingi batumuswa, kansi bafiuma basolwa. 

15 9 Buna bafalisi bayenda vovi manenga, bonso 
bubakana kumbwisa mu mpova zandi. 

16 Bau bafidisa nionguki miau ye bantu baki Elode 
kwa yandi; bavova: Nlongi, tuzeyi, vo wena wakedika 
ye longanga nzia Nzambi mu kedika ye kukadila- 
nga muntu mayindu ko, kadi kutalanga zizi biabantu 

0. 

17 I diau utukamba: Bwe weti banza? Bwena luve 
mu vana Kaisali mpaku, vo ka bwa ko e? 

18 Yesu wazaya bi wau, wavova: Lu meso ku nsi 
alukaya, mu nkiama lumpukumuni? 

19 Lunsonga vanza kiampaku. Banata denali kimosi 
kwa yandi. 

20 Yesu wavova kwa bau: Fwani kianani ye sono 
bianani biabi? 

2} Bavova: Bia Kaisali. Buna wavova kwa bau: I 
kuma lufuta bia Kaisali kwa Kaisali ye bia Nzambi kwa 
Nzambi. 

22 Bu bawa mo, bayitukwa, bansisa, bele kwau. 

23 { Kina lumbu basaduki bavovanga, vo mfulukulu 
kwanana, bayiza kwa yandi, banyuvula, 

24 bavova: Niongi, Mose wavova: Vo muntu kendolo 

bana fwidi, buna mpangi andi fwiti vingila nkazi andi 
mu diambu dia tonginikina widi mpangi andi nkuna. 

25 Kansi mpangi nsambodia zakedi yeto, mpangi 
yantete wakwela, wafwa; bu kakondolo nkuna, wasisila 
mpangi andi nkazi andi. 

261 bobo mu wanzole mpe ye wantatu nate ye 
nsambodia. 

27 Buna bena nkento wazimunina fwa. 

28 1 diau mu mfulukulu buna bena nsambodia nkazi 
anani kakala? Kadi babonsono bakedi yandi. 

29 Yesu wavutula, wavova kwa bau: Beno luzimbale, 
bu lulembolo zaya masonukwa ye lulendo lua Nzambi. 

30 Kadi mu mfulukulu ka bakwelanga ko ye ka 
bakweduswanga ko, kansi bena bonso mbasi za Nzambi 
mu zulu. , 

31 Mu diambu diamfulukulu abafwa ka luatengi 
dilukembo kwa Nzambi ko e, uvovele: 

32 Mono i Nzambi a Abalahami ye Nzambi a Isaki 
ye Nzambi a Yakobi? Nzambi ka i Nzambi abafwa ko, 
kansi yabena moyo. , 

33 Makabu bu bawa mo, bayitukwa mu longi 
diandi. 

34 $| Bafalisi bu bawa, vo wabatika nwa miabasaduki, 
bakutakana va kimosi. 

35 Umosi mu bau, i nluki aminsiku, wanyuvula wa- 
mvukumuna: 

36 Nlongi, nki ansikudukusu yena yayinene mu 
minsiku? 

37 Wavova kwa yandi: Zola Mfumu Nzambi aku mu 
ntim”aku wawonsono ye mu mwel'aku wawonsono ye mu 
diela diaku diadionsono. 

38 Yoyo i nsikudukusu yayinene ye yantete. 

39 Yanzole yifwanane i yayi: Zola mfinangani aku 
bonso ngeye kibeni. 

40 Mu nsikudukusu zozo zazole munanamene nsiku 
miamionsono ye mimbikudi. 

41 { Bafalisi bu bakutakana, Yesu wabayuvula, 

42 wavova: Bwe lubanzilanga Klisto? Yandi i 
mwan'anani? Bavova kwa yandi: Wa Davidi. 

43 Yandi wavova kwa bau: Buna Davidi bwe ka- 
mbikila Mfumu mu Mpeve, bu kavova: 

44 Mfumu wavova kwa Mfumu ami: Vwanda va 
lubakala luami, nate ye mbeni tula ntantu miaku ku nsi 
amalu maku. 

45 Davidi bu kambika Mfumu, buna yandi bwe 
kenina mwan'andi? 

46 Muntu nkutu kalendi kumvutula diambu ko. 
Tuka kina lumbu muntu kakabuka ntima mu kunyuvula 
diambu diaka ko. 


23 Buna Yesu wavova kwa makabu ye nlonguki 
miandi, 

2 wakamba: Minsoniki ye bafalisi bavwendi va 
kiandu kia Mose. 

3 I diau monso mabakulukambanga, luvanga mo ye 
keba mo, kansi ka luvangani bonso bwena mavanga mau 
ko. Kadi bavovanga, kansi ka bavanganga ko. 

4 Bakanganga zitu bianandende ye tuikanga bio va 
mavembo mabantu, kansi bau kibeni ka bazolele bio 
finka mu nlembo nkutu ko. 

5 Bavanganga mavanga mau mamonsono, mpasi 
bamonika kwa bantu, kadi basanzulanga nsonkono zau 
zatuyindulu ye nenivisanga zamba biau; 

6 bazolele fulu kiantete mu malambu ye biandu 
biantete mu nzo zatukutukunu 

7 ye kambwa malembe mu mazandu ye bikwa labi 
kwa bantu. 

8 Kansi beno ka luyambulani luabikwa labi ko, kadi 
umosi kaka i nlongi eno, ye beno babo lu zimpangi. 

9 Widi muntu nkutu ka lumbikani seno va ntoto ko, 
kadi umosi kaka i S'eno, i dina diakizulu. 

10 Ka luyambulani mpe luabikwa ntuadisi ko, kadi 
umosi kaka i ntuadisi eno, i Klisto. 

11 Wena waunene mu beno, yandi kakadi sielo kieno. 

12 Wonso ukukizangula, si kayinumuswa; ukukiyina, 
si kazangulwa. 

13 9 Engwa beno, minsoniki ye bafalisi, lu meso ku 
nsi alukaya! bu lubindikanga kimfumu kiamazulu va 
ntadisi abantu. Kadi beno ka lukotanga mo ko, ye ka 
luyambulanga beka mu kota bakota ko. 

Engwa beno, lu minsoniki ye bafalisi, lu meso ku 
nsi alukaya! bu luzenzilanga mu mbu ye mu nsi, mpasi 
luavanga nzenza mosi kaka akiyudayo', bu keka bo, luku- 
mvanganga mwan'abilungi ululutidi nduta zole. 

16 1 Engwa beno, ntuadisi miafwa meso! luvovanga: 
Didi ndefi mu kinlongo, ka lekwa ko, kansi didi ndefi mu 
wola wakinlongo, yandi bindamene. 

17 Lu mazengi ye mpoto, kadi nki kilutidi mu nene, 
wola vo kinlongo kibiekele wola nlongo? 

18 Ye: Didi ndefi mu zikwa diangiokila, ka lekwa ko, 
Kansi didi ndefi mu nkailu va diau, yandi bindamene. 

19 Lu mpofo, nki kilutidi nene, nkailu vo zikwa 
diangiokila dibiekele nkailu nlongo? 

20 I kuma, didi ndefi mu zikwa diangiokila, didi 
ndefi mu diau kibeni ye mu biabionsono biena va diau. 

21 Didi ndefi mu kinlongo, didi ndefi mu kiau kibeni 
ye mu ndiena wena dio kundu. 

22 Didi ndefi mu zulu, didi ndefi mu kiandu kia 
Nzambi ye mu yandi uvwandanga kio. 

23 1 Engwa beno lu minsoniki ye bafalisi, lu meso ku 
nsi alukaya! bu luvananga buku kiakumi- kumi kiafuka ye 
mangwanzia ye kumini ye yambulanga malutidi na- 
ndende mu minsiku: mfundusu ye nkenda ye minu. 
Momo mafwiti vangwa, ye mamana mankaka ka maya- 
mbulwa ko. 

24 Lu ntuadisi miafwa meso, lukelanga zimbu ye 
minanga kamela. 

25 1 Engwa beno minsoniki ye bafalisi, lu meso ku 
nsi alukaya! bu luvedisanga mbungu ye dilonga ku 
mbazi, kansi mu ngudi bizedi kwa bintani ye kindiafu. 

? vo poselita. 

26 U mfalisi wafwa meso, teka vedisa mu ngudi 
ambungu, mpasi yavedila ku mbazi mpe. 

27 $ Engwa beno lu minsoniki ye bafalisi, lu meso ku 
nsi alukaya! bu lufwanane ye ndiamu zavembukuswa 
zimonikanga zantoko ku mbazi, kansi mu ngudi zizedi 
kwa visi biabafwa ye nsumukunu zazonsono. 

28 I bobo beno mpe lumonikanga balunungu ku 
mbazi kwa bantu, kansi mu ngudi luzedi kwa disu ku nsi 
alukaya ye kimpumbulu. 

29 $ Engwa beno lu minsoniki ye bafalisi, lu meso ku 
nsi alukaya! bu lutunganga ndiamu zabambikudi ye 
ketulanga nkala miabalunungu 

30 ye vovanga: Vo tuakutwa kala mu lumbu biamase 
meto, nga ka tuakala ntuadi ye bau mu menga maba- 
mbikudi ko. 

31 Kiongono lutele kimbangi mu beno kibeni, vo lu 
bana bayau bavonda bambikudi. 

32 Lufuluza tezo kiamase meno mpe. 

33 Lu, nioka, lu bana banioka zambalu, bwe si 
luatabila mu nzengolo abilungi? 

34 I kuma, tala, mono mfidisi kwa beno bambikudi ye 
banduenga ye minsoniki. Bankaka mu bau si luaku- 
bavonda ye koma va kulunsi, bankaka mu bau si luaku- 
bazwaka mu nzo zeno zatukutukunu ye zoma mu 
mbanza ka mbanza. 

35 mpasi menga mamonsono malunungu maluaka va 
beno, i mau matengulwa va ntoto tuka mu menga ma 
Abeli walunungu nate ye menga ma Zakalia, i mwan'a 
Balakia, uluavonda va kati ye kinlongo ye zikwa di- 
angiolika. 

36 Kedika mono iluvovele: Yina yayonsono si 
yabwila mbandu yayi. 

37 9 Yelusalemi, Yelusalemi, uvondanga bambikudi 
ye tubanga bafiduswa kwa ngeye matadi mu vonda! 
Nkutikisa zazingi yazola kutikisa bana baku, bonso 
bukutikisilanga nuni bimbana-mbana biandi ku nsi 
amaveve mandi, kansi beno ka luzodi! 

38 Tala, beno lusisulu nzo eno yayombila. 

39 Kadi mono iluvovele: Ka luakumbona diaka ko 
tuka bwabu nate ye luavova: Wizidi mu nkumbu a 
Mfumu i nkwa lusakumunu! 


ya 4 Yesu wavaika mu kinlongo, wayenda yendingi; 
nlonguki miandi miayiza kwa yandi mu kunsonga 
ntungulu zakinlongo. 

2 Wavutula, wavova kwa bau: Ka lumweni yina 
yayonsono ko e? Kedika mono iluvovele: Vava ka 
vayambulwa tadi va ntandu atadi dialembwa tululwa ko. 

3 9 Kansi bu kavwanda va mongo a Olive, nlonguki 
miayiza kwa yandi ku nenga, bavova: Utukamba, nki 
alumbu si kiavangwa mambu momo, nki i dimbu kia- 
ngizulu aku ye mbanunu antangu yayi? ji 

4 Yesu wavutula, wavova kwa bau: Lutala, ka luidi 
zimbukuswa kwa muntu, 

5 kadi babingi si bakwiza mu nkumbu ami ye vova: 
Mono kwami i Klisto, si bazimbikisa babingi. 

6 Beno si luawa zimvita ye kumu kiazimvita. Lutala, 
ka luidi bwa mampamuka, kadi makatwa kalakana 
kwandi, kansi nate ye bwabu mbanunu ka yena ko. 

7 Kadi kanda diabantu si dianangumukina kanda 
diabantu ye kimfumu mu kimfumu, malema si makala ye 
ndikunu zantoto muma ka muma. 

8 Kansi momo mamonsono i mbadukulu aminsongo. 

9 Buna si bakuluyekula mu kwamuswa ye kuluvonda, 
beno si luabelwa kwa makanda mamonsono mabantu mu 
diambu diankumbu ami. 

10 Buna babingi si bata sakuba ye yekasana ye 
belasana, ` 

11 ye mbikudi miamingi mialuvunu si miatelama ye 
zimbikisa babingi. ~ 

12 Mu diambu diakimpumbulu kiniekanga, zola 
kwababingi si kwavola. 

13 Wonso tatamene nate ye mbanunu, vulusu. 

14 Nsamu wau wambote wakimfumu si wasamunwa 

mu ntoto wawonsono mwena bantu mu kimbangi kwa 
makanda mamonsono mabantu, mboki mbanunu si 
yakwiza. 

15 | I kuma bu lumweni nkankumusu ambungulu 
yabikwa kwa Danieli, mbikudi, yitelamene va vuma 
kianlongo—tengi mo, bika kavisa— 

16 buna bena mu Yuda, bika batinina vana miongo; 

17 wena va nludi, kakulumuki mu bonga biena mu nzo 
andi ko; g 

18 wena mu via, kavutuki mu bonga yunga kiandi ko. 

19 Kansi engwa bena vumu ye bayemikanga mu 
lumbu bina! 

20 Lusambila, ka luidi tina mu sivu vo mu lumingu. 

21 Kadi buna si bwakala nzungu zazingi, i zampila 
yina zi ka zikedi tuka mu mbadukulu anza nate ye bwabu, 
ye ka zivutuki kala ko. 

22 Vo lumbu biabina ka bina kufukwa ko, nga nsuni 
nkutu ka una vuluswa ko, kansi mu diambu. diabakia- 
solwa lumbu biobio si biakufukwa. 

23 Buna vo muntu vovele kwa beno: Tala,ʻeva vena 
Klisto, vo evo, ka lulekani minu ko. 

24 Kadi ba-Klisto baluvunu ye mbikudi mialuvunu si 
batelama ye songa dimbu biabinene ye mangu, mpasi 
bakiasolwa bazimbuswa, vo bulendakana. 

25 Tala, mono ikikambidi mo kwa beno. 

26 I kuma vo bavova kwa beno: Tala, yandi wena mu 
nsi yankatu, ka luendani ko; tala, wena mu bivinga, ka 
lulekani minu ko. 

27 Kadi bonso buvaikilanga luvezomo mu ntini yaeste 
ye monwanga nate ye ku weste, i bobo buna kadila ngi- 
zulu a Mwan'amuntu. 

28 Konso kwena mvumbi, kuna kukutakananga 
bambemba. 

29 4 Nzungu zalumbu bina bu zimeni, ntangu ntu- 
mbu lomba, ngonda ka yivani miezi miandi ko, mbwe- 
tete zisotuka mu zulu, tulendo tuamazulu tunikuka. 

30 Buna dimbu kia Mwan’amuntu si kiamonika mu 

zulu, makanda mamonsono mantoto si mabanda zintulu 
ye mona Mwan'amuntu wizidi mu matuti mazulu ye 
tulendo ye nkembo wawingi. 

31 Yandi si kafidisa mbasi zandi ye ntendono ya- 
mpungi. Zau si zakutikisa bakiasolwa bandi tuka mu 
ntini ziia zampeve ye tuka mu nsuka yimosi yazulu nate 
ye ku nsuka yankaka. 

32 1 Lulonguka ngana mu kuyu. Vala diakiau bu 
dikilebelele ye dukisi makaya, luzeyi, vo nsungi amvula 
yeka lukufi. 

33 I bobo beno mpe, bu luamweni momo mamonsono, 
luzaya, vo yau yeka va mielo. 

34 Kedika mono iluvovele: Mbandu yayi ka yivioki 
ko, nate ye momo mamonsono makalakane. 

35 Zulu ye ntoto si biavioka, kansi mambu mami ka 
mavioki ko. 

36 1 Kina lumbu ye kina lokula muntu kazeyi bio ko, 
ka mbasi zamazulu ko, ka Mwana ko, kansi Se kaka. 

37 Bonso bwakadila lumbu bia Noa, i buna si bwaka- 
dila ngizulu a Mwan'amuntu. 

38 Kadi bonso bubakala mu lumbu biatekila mbu- 
kiľanlangu: badianga, banwanga, bakwelanga, bakwe- 
disanga, nate ye lumbu kiakota Noa mu nzaza. 

39 ka bazaya diambu ko, nate ye mbukil' anlangu 
yayiza kunkula babonsono; i buna si bwakadila ngizulu a 
Mwan'amuntu. 

, do Buna bole bena mu yinza; umosi bongolo, umosi 
sisulu. 

41 Bakento bole banikanga mfumfuta va tadi, umosi 
bongolo, umosi sisulu. 

42 I diau lukaya meso, bu lulembolo zaya nki alu- 
mbu kialuaka Mfumu eno. 

43 9 Luzaya diadi; vo mfumu anzo zeyi kionso lo 
kiankengila kialuaka mwivi, nga temone ye kayambudi 
nzo andi yatimwa ko. 

44 I kuma beno mpe lukubama; kadi lokula kilule- 
mbwa banzila kikwiza Mwan'amuntu. 

45 $ I kuma nani i nanga wakwikama ye wanduka 
wayaduswa kwa mfumu andi mu bisi nzo andi, mpasi 
kabavana dia mu ntangu yafwana? 

46 Mayangi mena ye nanga wowo ubweno kwa mfumu 
andi, bu kizidi, vo uvanganga bobo. 

47 Kedika mono iluvovele: Yandi si kakunyadisa mu 
biamvwa biandi biabionsono. 

48 Kansi vo nanga wambi vovele mu ntim'andi: 
Mfumu ami zingilanga; 

49 wabadika bufa minanga yandi ye dia ye nwa va 
kimosi ye bakalwanga; 

50 mfumu ananga wowo wizidi lumbu kikalembwa 
vingila ye lokula kikalembwa zaya; 

51 yandi si kakumvinguna mu kati ye kumvana kiandi 
kunku va kimosi ye bameso ku nsi alukaya. Kuna si 
kwakala dilu ye nkwetoso ameno. 


25 Buna kimfumu kiamazulu kifwanane ye kumi 
diandumba zabonga minda miau mu kwe kiki 
toko diandambisa. 

2 Zitanu zakala mazengi, zitanu zakala nduka. 

3 Kadi bamazengi babonga minda, kansi ka bavitika 
mazi ko. 

4 Banduka bavitika mazi mu wumbwa biau va kimosi 
ye minda miau. 

5 Toko diandambisa bu diazingila, babonsono banu- 
ngina, se balele. 

6 Mu ndingu ansi mwakala mbokolo: Tala, toko 
diandambisa! Luvaika luankika! 

7 Buna bandumba zozo zazonsono batelama, babu- 
bika minda miau. 

8 Bamazengi bavova kwa banduka: Lutuvana mazi 
mena yeno, kadi minda mieto se mizima. 

9 Banduka bavutula, bavova: Kasi ka malungila kwa 
beto yeno ko. Luenda vele kwa batekanga mo luakisu- 
mbila. 

10 Bu bayenda sumbi, toko diandambisa dialvaka, 

bakubama bakota yandi mu ndambisa, kielo se kibi- 
ndukulu. 

11 Ndumba zankaka zazimunina luaka, zavova: 
Mfumu, Mfumu, utuzibudila! 

12 Kansi yandi wavutula, wavova: Kedika mono 
iluvovele: Kiluzeyi ko. 

13 9 I diau lukaya meso; kadi ka luzeyi lumbu vo 
lokula ko. 

14 1 Kadi bwenina bonso muntu bu kayenda ku nsi 
yankaka, yandi wabokila nanga miandi, wabatambika 
mbongo zandi. 

15 Yandi wavana talanta tanu kwa umosi, biole kwa 
wankaka, kimosi kwa wankaka, bonso bwalenda muntu 
muntu; wayenda ku nsi yankaka. 

16 Watambula talanta tanu ntumbu kwenda bio kitila, 
wavanga talanta tanu biankaka ndandu. 

7 I bobo mpe watambula biole, wabaka biole 
biankaka ndandu, 

18 Kansi watambula kimosi wayenda tima mu ntoto 
ye sweka palata kiamfumu andi. Mi a 

) Ntama yayingi mboki mfumu ananga miomio 
wayiza, wadedisa ntalu ye bau. 

20 Watambula talanta tanu wayiza nati talanta tanu 
biankaka, wavova; Mfumu, ngeye wantambika talanta 
tanu; tala, talanta tanu biankaka yabeki ndandu. 

21 Mfumu andi wavova kwa yandi: Mbote, u nanga 
wabiza ye wakwikama: ngeye wakwikamene mu bia- 
fiuma, mono ikuyadisa mu biabingi: kota mu kiese 
kiamfumu aku. 

22 Watambula talanta biole wayiza mpe, wavova: 
Mfumu, ngeye wantambika talanta biole; tala, talanta 
biole biankaka yabeki ndandu. 

23 Mfumu andi wavova kwa yandi: Mbote, u nanga 
wabiza ye wakwikama; ngeye wakwikamene mu bia- 
fiuma, mono ikuyadisa mu biabingi: kota mu kiese 
kiamfumu aku. 

24 Kansi watambula talanta kimosi wayiza mpe, 

wavova: Mfumu, nzeyi, vo ngeye | muntu wambalu 
uyonzikanga vakwakunini ko, ukutikisanga vakwa- 
mwangisi ko. 

25 Mono yakala wonga, yayenda sweka talanta kiaku 
mu ntoto. Tala, kiaku i kiaki. 

26 Mfumu andi wavutula, wavova kwa yandi: U 
nanga wambi ye nkwa bolo, zeyi e, vo iyonzikanga vakia- 
kunini ko ye ikutikisanga vakiamwangisi ko? 

27 Buna wakutu tambika palata biami kwa mbudisi mi- 
abivanza, nga bu yavutukidi, yatambudi biami ye ndandu. 

28 I kuma lunziona talanta ye vana kio kwa wena 
kumi diatalanta. 

29 Kadi wonso beki, si kavewa ye baka kiakingi; 
kansi u ka ubeki ko, zionono kiena yandi mpe. 

30 Lutuba nanga ukondolo mfunu ku tombe kia ku 
mbazi. Kuna si kwakala dilu ye nkwetoso ameno. 

31 | Mwan'amuntu bu kizidi mu nkembo andi ye 
mbasi zazonsono ye yandi, buna vwendi va kiandu kiandi 
kiankembo. 

32 Makanda mamonsono si mayonzama va luse 
luandi, yandi si kakubavambisa, bonso buvambisanga 
mvungi mameme ye zinkombo. 

33 Yandi si katula mameme va lubakala luandi, 
kansi zinkombo va lumoso. 

34 Buna Ntinu si kavova kwa bena va lubakala 
luandi: Luiza, lu bankwa mialusakumunu mia S'ami, 
lutambula fwa diakimfumu kiluakubukulwa tuka mu 
ntudulu alufulu luanza. 

35 Kadi mono yafwa nsatu, beno luampana dia; 
yafwa mpwiľanlangu, beno luandwika wo; yakala 
nzenza, beno luantambula; 

36 yakondwa nlele, beno luamvwika; yabela, beno 
luambedisa; yakala mu boloko, beno luayiza kwa mono. 

37 Buna balunungu si bavutula ye vova kwa yandi: 
Mfumu, nki alumbu tuakumweni, vo fwidi nsatu, beto 
tuakudikidi, vo fwidi mpwiľanlangu, beto tuakunwikini 
wo? 

38 Nki alumbu tuamweni, yo u nzenza, beto tuakuta- 
mbudi, vo wakondwa nlele, beto tuakuvwikidi? 

39 Nki alumbu tuamweni, vo wabela vo mu boloko, 
beto tuayizidi kwa ngeye? 

40 Ntinu si kavutula ye vova kwa bau: Kedika mono 
iluvovele; Mpangi zami zazi zazike buna zena, kadi vo 
luavengi bo kwa umosi kaka, buna luampengi bo. 

41 Buna yandi si kavova kwa bena va lumoso luandi: 
Lunkatukila, beno lu basingwa, ku tia tuamvu ya mvu 
tuakubukulwa nkadi ampemba ye mbasi zandi. 

42 Kadi mono yafwa nsatu, beno ka lumpani dia; 
yafwa mpwil'anlangu, beno ka lundwiki wo; 

43 yakala nzenza, beno ka luntambudi; yakondwa 
nlele, beno ka lumvwiki; yela ye mu boloko, beno ka 
lumbumini. 

44 Buna bau mpe si bavutula ye vova: Mfumu, nki 
alumbu tuamweni ngeye, vo fwidi nsatu adia vo nlangu 
vo u nzenza vo ukondolo nlele vo wena yela vo mu boloko, 
beto ka tukusadidi ko? 

45 Buna yandi si kavutula ye vova kwa bau: Kedika 
mono iluvovele: Baba babake buna bena, kadi vo ka 
luavengi bo kwa umosi ko, ka luavengi bo mpe kwa mono 
ko. i 

46 Baba si bakwenda ku ndongi zamvu ya mvu. 
kansi balunungu ku moyo wamvu ya mvu. 


2 Bwakala Yesu bu kamana mambu momo mamo- 
nsono, wavova kwa nlonguki miandi: 

2 Luzeyi, vo lumbu biole mboki pasa kiabwa, ye 
Mwan'amuntu si kayekulwa mu komwa va kulunsi. 

3 1 Buna bangudi zanganga ye bangudi zabantu 
bakutakana ya kianzala kiangudi anganga, ubikwanga 
Kafaya, 

4 bavova manenga, mpasi babaka Yesu mu kinkita ye 
kumvonda 

5 Kansi bavova: Ka mu lumbu biankembo ko, ka 
mwidi bwa nkindu mu bantu. 

6 9 Yesu bu kakala mu Betania mu nzo a Simoni, i 
mfwa bwazi, 

7 nkento wakala mbwat'amazi mansunga mantalu 
beni, wayiza kwa yandi, wadukula mo va ntu andi, bu 
kavwanda va meza. 

8 Minlonguki bu bamona bo, bafuta ntima, bavova: 
Bila nki mbungulu yoyo? 

9 Kadi makutu tekakana mu ntalu yayinene ye vewa 
kwa bamputu. 

10 Yesu bu kazaya dio, wavova kwa bau: Mu nkiama 
lukwamisi nkento? Kadi salu kiabiza kansadidi. 

11 Kadi ntangu zazonsono bamputu bena yeno, kansi 
mono kiena yeno ntangu zazonsono ko. 

12 Kadi bu kadukudi mazi mama mansunga va nitu 
ami, vengi bo mu kunkubika mu diamuswa. 

13 Kedika mono iluvovele: Konso kuna samunwa 
nsamu wau wambote mu nza yayonsono, kuna si kwaka- 
mbwa makavengi mu mbambukulu andi amoyo. 

14 | Buna mosi mu kumi ye zole, ubikwanga Yuda 
Iskalioti, wayenda kwa bangudi zanganga, 

15 wavova: Nki luzolele kumpana yanyekula kwa 
beno? Bantezila makumatatu mavar.za biapalata. 

16 Tuka mu ntangu yina wabadika tomba ntangu 
yafwana, mpasi kanyekula. 

17 | Kansi lumbu kiantete kiankembo amampa 
malembwa funuswa minlonguki miayiza kwa Yesu, 
miavova: Kwe zolele tuakukubikila mu dia pasa? 

18 Wavova: Lukota mu mbanza kwa mbadio, 
luvova kwa yandi: Nlongi vovele: Natangu ami yifi- 
nangene; mono si yavanga pasa mu nzo aku ye nlonguki 
miami. 

19 Nionguki miavanga, bonso bwabasikidikisa Yesu, 
bakubika pasa. 

20 q Nkokila bu yabwa, wavwanda ye nlonguki 
miandi kumi ye zole ya meza. 

21 Bu badia, wavova: Kedika mono iluvovele: Buna 
luena, mosi wakungiekula. 

22 Bakala kiadi beni, babadika vova kwa yandi mosi 
mosi: Mfumu, kadi i mono e? 

23 Wavutula, wavova: Vwengi yami koko mu dilonga 
wakungiekula. 

4 Mwan'amuntu si ukatuka bonso bwasonama mu 
yandi; kansi engwa muntu wowo uyekole Mwan’ 
amuntu! Diambote kwa muntu wowo, vo walembwa 
butuka. 

25 Yuda wanyekula wavutula, wavova: Nlongi, kadi 
i mono e? Wavova kwa yandi: Ngeye vovele bo. 

26 Bu badia, Yesu wabonga dimpa, wasakumuna, 
wabukuna dio, wavana dio kwa minlonguki, wavova; 
Lubonga luadia; diodio i nitu ami. 

27 Yandi wabonga mbungu, watonda, wabavana yo, 
wavova: Lunwa yo beno babonsono. 

28 Kadi mama i menga mami maluwawanu matengolo 
mu babingi mu ngiambudulu amasumu. 

.29 Mono iluvovele: Tuka bwabu kina vutuka nwa 
yitukidi mu mbutu miami mianti wavinia ko, nate ye 
lumbu kina kindwini yo yampa ye beno mu kimfumu 
kia S'ami. 

30 {| Bu bamana yimbila nkunga wamasika, bayenda 
ku mongo a Olive. 

31 Buna Yesu wavova kwa bau: Mu fuku diadi beno 
babonsono luakuntela sakuba, kadi diasonama vo: 
Mono si yabanda mvungi, ye mameme makamba si 
masansukuswa yekuyeku. 

32 Kansi bu mfulukusu, si yakulutekila kuna Ngalili. 

33 Petelo wavutula, wavova kwa yandi: Vo babonsono 
bakutela sakuba, nga mono kikutela sakuba widi ntangu 
nkutu ko. 

34 Yesu wavova kwa yandi: Kedika mono ivovele: 
Mu fuku diadi koko ka dikikubila ko, ngeye bu umeni 
kunkadila nkadila zitatu. 

35 Petelo wavova kwa yandi: Vo fwa yafwa yaku mpe, 
kikukadila nkutu ko. Mampila yoyo mavova nlonguki 
miamionsono mpe. 

36 | Buna Yesu wayiza yau ku lumbu lubikwanga 
Ngetesemane, wavova kwa minlonguki: Luvwanda vava, 
bu ikwenda kuna ye sambila. 

37 Yandi wanata Petelo ye bana bole ba Zebedai, 
wabadika kala kiadi ye bwa kingongo. 

38 Buna wavova kwa bau: Mwel'ami uzungulu kwa 
kiadi nate ye fwa. Lukala vava, lukaya meso ye mono. 

39 Yandi wayenda finseke-nseke, wafukama va zizi 
kiandi, wasambila, wavova: Tata, vo bulendakana, ya- 
mbula mbungu yayi yampioka. Mwanki ka bonso 
bunzolele ko, kansi bonso buuzolele. 

40 Yandi wayiza kwa minlonguki, wabwana balele, 
wavova kwa Petelo : Kiongono ka lulendele mu kaya meso 
ye mono lokula kimosi ko e? 

41 Lukaya meso, lusambila, ka luidi kota mu mpu- 
kumumu. Mpeve yena kinzodila, kansi nsuni wena 
lebakana. 

42 Diaka wayenda ngienda yanzole, wasambila, 
wavova: Tat'ami, vo kilendi yo viokwa ko, kansi mfwiti 
yo nwa kaka, bika luzolo luaka luavangama. 

43 Yandi wayiza diaka, wabwana balele, kadi meso 
mau makala nandende. 

44 Yandi wabasisa, wayenda sambila nsambila 
yantatu, wavova diaka mambu mamosi. 

45 Buna wayiza kwa minlonguki, wavova kwa bau: 
Luleketi bwabu, luvunda. Tala, lokula kieka lukufi, ye 
Mwan’amuntu yekolo mu moko mabankwa masumu. 

46 Lutelama, ntuendino. Tala, ungiekole ufinangene. 

47 “| Bu kavova, tala, Yuda, umosi mu kumi ye zole 
waluaka ye kabu diadinene ye yandi ye bisabala ye minka- 
wa, batuka kwa bangudi zanganga ye bangudi zabantu. 

48 Wanyekula wabavana dimbu, wavova: Wonso 
umfibidi, i yandi; lumbaka. 

49 Yandi ntumbu kwiza kwa Yesu ye vova: Kala 
kiese, Nlongi! wamfibuzula. 

50 Yesu wavova kwa yandi: Nkundi, dina diwizidi—! 
Buna bayiza sa moko mu Yesu, bambaka. 

51 Tala, umosi wakala ye Yesu walambula koko, 
wavola sabala kiandi, wabanda nang'angudi anganga, 
wazaka kutu kwandi. 

52 Buna Yesu wavova kwa yandi: Vutula sabala 
kiaku mu fulu kiakiau; kadi babonsono babonganga 
sabala, si babungwa mu sabala. 

53 Evo benzi e, vo kilendi bombidila S'ami ko, ye 
yandi kantudila va lueka mbasi ziviokele kumi ye lengio 
biale? 

54 Buna masonukwa bwe makutu kwendila detila, 
vo bobo si bwakalakana kaka? 

55 9 Kina lokula Yesu wavova kwa makabu: Beno 
luizidi bonso kwa ntani ye bisabala ye minkawa mu 
kumbaka. Lumbu ka lumbu yavwendi mu kinlongo ye 
longanga, beno ka lumbaki. 

56 Kansi diadi diadionsono dibwidi, mpasi masonu- 
kwa mabambikudi menda detila. Buna nlonguki 
miamionsono miansisa, miatina. 

57 $ Babaka Yesu bantuala kwa Kayafa, i ngudi 
anganga, kwakutakana minsoniki ye bangudi zabantu. 

58 Petelo wannama mu ntatuki beni nate ye ku 
kianzala kiangudi anganga, wakota muna, wavwanda 
ye mantadi mu tala mbanunu. 

59 1 Bangudi zanganga ye bamayala babonsono 
batomba kimbangi kialuvunu mu Yesu, mpasi bamvonda; 

60 ka basolula kio ko, mpeleko mbangi zazingi 
zaluvunu zayiza. Kansi va zimunina bole bayiza, 

61 bavova: Ndieu wavovele: Mono ilenda tulula 
kinlongo kia Nzambi ye tungulula kio mu lumbu tatu. 

62 Ngudi anganga watelama, wavova kwa yandi: 
Kuvutudidiambukoe? Nki akimbangi baba bakutelele? 

63 Kansi Yesu wadingama. Ngudi anganga wavu- 
tula, wavova kwa yandi: Mono ikukandila mu Nzambi 
amoyo, mpasi watukamba, vo ngeye i Klisto, Mwan'a 
Nzambi. 

64 Yesu wavova kwa yandi: Ngeye vovelebo. Mboki 
mono iluvovele: Tuka bwabu mboki luna mona Mwa- 

n'amuntu vwendi va lubakala lualulendo ye kwizanga 
mu matuti mazulu. 

65 Buna ngudi anganga watiasuna mvwatu miandi. 
wavova: Yandi tieki. Nki ansatu azimbangi tuvutuka 
kala? Tala, bwabu luwilu ntiakulu. 

66 Nki lubenzi? Kansi bavutula, bavova: Yandi 
wena nkanu afwa. 

67 Buna banlobudila mante va zizi, bambanda 
zinkome, kansi bankaka bambanda mu nzamvula, 

68 bavova: Klisto, utubikudila: Nani i ndieu uku- 
bendi? 

69 T Petelo wavwanda ku mbazi va kianzala. Sielo 
kiankento kiayiza kwa yandi, kiavova: Ngeye mpe kedi 
ye Yesu, mwisi Ngalili. 

70 Kansi yandi wakala nkalu va ntadisi ababonsono, 
wavova: Kizeyi diuvovele ko. 

71 Bu kayiza ku mwelo, wankaka wammona, wavova 
kwa bakala vana: Ndieu kedi ye Yesu, mwisi Nazaleti. 

72 Diaka wakala nkalu mu ndefi: Kizeyi muntu 
wowo ko. 

73 Kansi fintama-ntama mboki batelama vana bayiza, 
bavova kwa Petelo: Kedika ngeye mpe umosi mu bau, 
kadi luvovolo luaku mpe lukuzaikisi. 

74 Buna wabadika kukisinga ye dia ndefi: Kizeyi 
muntu wowo ko. Koko ntumbu kuba. 

75 Petelo wabambuka moyo mu mambu mavova Yesu: 
Koko ka dikikubila ko, ngeye bu umeni kunkadila 
nkadila zitatu. Yandi wavaika, wabwa mu dila beni. 


2 Nsuka bu wakala, bangudi zanganga babonsono 
ye bangudi zabantu bavova manenga mu Yesu mu 
kumvonda. 
2 Bankanga, bannata, banyekula kwa nyadi Pilatu. 
3.9 Yuda wanyekula, bu kamona, vo wabeduswa, 
wanionguluka, wavutula makumatatu mavanza biapa- 
lata kwa bangudi zanganga ye bangudi zabantu, 
4 wavova: Mpolele masumu, bu ngiekole menga 


74 MATAI 27 


makondolo bila. Kansi bavova: Kadi diambu dieto 
diodio? Ngeye wa dio tala. 

5 Yandi watuba vanza biapalata mu vwala, wakatuka, 
wayenda kukiketika. 

6 Kansi bangudi zanganga babonga vanza biapalata, 
bavova: Ka bwena luve mu tuba bio mu lundulu kiami- 
nkailu ko, kadi i ntalu amenga. 

7 Bavova manenga, basumbila bio via dianwumbi mu 
zikila dio banzenza. 

8 I kuma via diodio dibikwanga via diamenga nate ye 
bwabu. 

9 Buna mavova Yelemia mbikudi, mayenda detila, 
uvovele: Bau babonga makumatatu mavanza biapalata, 
i ntalu andiena wasiwa ntalu, i ndiena wasiwa ntalu kwa 
bana ba Isaeli; 

10 bavana bio mu via dianwumbi, bonso bwansikidi- 
kisa Mfumu. 

11 f Yesu watelama va ntadisi anyadi, nyadi wanyuvula, 
wavova: Ngeye kwaku ntinu aba Yudayo e? Yesu 
wavova: Ngeye vovele bo. 

12 Bu kafunduswa kwa bangudi zanganga ye bangudi 
zabantu, kavutula diambu ko. 

13 Buna Pilatu wavova kwa yandi: Kadi kuwilu ko e, 
bonso bubeti kutela mamingi kimbangi? 

14 Yandi kamvutudila diambu mu dimosi nkutu ko, 
i diau nyadi wayitukwa beni. 

15 | Kansi mu lumbu biankembo, nyadi wakala fu 
kiayambula nkole kwa bantu, wonso ubazola. 

16 Ntangu yina bakala nkole yatunda, nkumbu andi 
Balaba. 

17 I kuma bu bakutakana, Pilatu wavova kwa bau: 
Nani luzolele yaluyambudila, Balaba vo Yesu ubikwa- 
nga Klisto? 

18 Kadi wazaya, vo banyekula mu diambu diayandu 
diameso. 

19 9 Bu kavwanda va kiandu kiamfundisi, nkazi andi 
watuma kwa yandi, wavova: Kukalani bungu ye bakala 


MATAI 27 75 


diodio dialunungu ko, kadi ndungulu kwama kwakwingi 
bwabu mu ndozi mu diambu diandi. 

20 Bangudi zanganga ye bangudi zabantu baleba 
makabu, mpasi balomba Balaba, kansi mpasi babunga 
Yesu. 

21 Nyadi wavutula, wavova kwa bau: Babole, nani 
luzolele yaluyambudila? Kansi bavova: Balaba. 

22 Pilatu wavova kwa bau: Buna bwe yavanga kwa 
Yesu ubikwanga Klisto? Babonsono bavova: Bika 
kakomwa va kulunsi! 

23 Yandi wavova: Kadi nki kiambi kavengi? Kansi 
bau baboka beni, bavova: Bika kakomwa va kulunsi! 

24 Pilatu bu kamona, vo walembana mo, kansi 
mayoyila maluta, buna wabonga nlangu, wasukula moko 
va ntadisi andonga, wavova: Mono kiena bila mu menga 
momo ko. Beno lua mo tala. 

25 Bantu babonsono bavutula, bavova: Bika menga 
mandi miza va beto ye va bana beto. 

26 Buna wabayambudila Balaba, kansi wazwakisa 
Yesu, wanyekula mu komwa va kulunsi. 

27 Buna binwani bianyadi bianata Yesu ku vula, 
bankutikisila buka kiakionsono, 

28 bamvula nlele, banzinga yunga kiambwaki, 

29 bavanda mpu yansende, batula yo va ntu andi ye 
tutu mu koko kwandi kwalubakala, bafukama va maku- 
ngunu kwa yandi, bansakanana, bavova: Kala kiese, 
ntinu aba Yudayo! 

30 Banlobudila mante, babonga tutu, bambanduzula 
dio mu ntu. 

31 Bu bansakanana, bamvula yunga, bamvwika 
mvwatu miandi, bannata mu komwa va kulunsi. 

32 1 Bu bavaika, bamona mwisi Kilene, nkumbu andi 
Simoni; bankwika mu nata kulunsi diandi. 

33 $ Bu baluaka ku vuma kibikwanga Ngolongota, i 
vuma kibikwanga konzongolo kiantu, 

34 bamvana kanwa vinia kiasangwa nlangu andumbu 
- andudi, bu kabimba kio, kazola kio nwa ko. 

35 Bu bankoma va kulunsi, bakabasana mvwatu 
miandi, bata mio wadi. 

36 Bavwanda mu kunkenga kuna. 

37 Batula bila kiandi va ntandu antu andi kiasonama: 
Ndieu i Yesu, ntinu aba Yudayo. 

38 9 Buna ntani miole miakomwa yandi va makulunsi, 
umosi va lubakala, umosi va lumoso. 

39 $] Bavioka bantiaka, banikusa ntu miau, 

40 bavova: Ngeye si utulula kinlongo ye tungulula kio 
mu lumbu tatu, ukivulusa, vo u Mwan'a Nzambi ye 
kulumuka mu kulunsi. 

41 Bonso bobo bangudi zanganga bansakanana ye 
minsoniki ye bangudi zabantu, bavova: 

42 Yandi wavulusi bankaka, kalendi kukivulusa ko. 
Yandi i ntinu a Isaeli! Bika kakulumuka bwabu mu 
kulunsi tuakunlekila minu. 

43 Yandi wasidi vuvu mu Nzambi, bika kantanina bwa- 
bu, vo unzolele kadi wavovele: Mono i Mwan'a Nzambi. 

44 Mintani miakomwa yandi va makulunsi miandevila 
bobo mpe. 

45 9 Tuka mu lokula kiansambanu tombe kiabwa va 
ntoto wawonsono nate ye lokula kiaywa. 

46 Kansi mu lokula kiavwa Yesu waboka mu ndinga 
yayinene, wavova: Eli, Eli, lama sabakatani? i mpila 
mosi: Nzambi ami, Nzambi ami, mu nkiama undiengi? 

47 Bankaka batelama vana bawa mo, bavova: Ndieu, 
Elia kabokele. 

48 Mosi wakala yau ntumbu yungusa ye bonga pongo 
ye fuluza kio vinia kiandeki, wasomika kio mu tutu, 
wannwika kio. 

49 Kansi basidi bavova: Yambula, bika tuatala, vo 
Elia ukwiza kumvulusa. 

50 Yesu waboka diaka mu ndinga yayinene, watabuka 
vumunu. 

51 9 Tala, ngumbu akinlongo yatiasuka mu ndambu 
zole tuka va ntandu nate ye ku banda, ntoto wanikuka. 
matadi mabasuka. 

52 ndiamu zazibuka, nitu zazingi zabantu banlongo 
baleka tulu bafulukuswa; 

53 bavaika mu ndiamu zau, bakota mu mbanza 
yaniongo landila mfulukulu andi, bamonika kwa babi- 
ngi. 

54 Nkuluntu abinwani ye bakala yandi mu kenga Yesu, 
bu bamona ndikunu antoto ye mambu mavangwa, 
bakala wonga beni, bavova: Kedika, ndieu i Mwan'a 
Nzambi. 

55 9 Kuna kwakala bakento babingi batadila bo 
ntama. i bau banama Yesu tuka mu Ngalili, bakala 
kunsadilanga. 

56 Mu bau mwakala Malia, i mwisi Mangadala, ye 
Malia, i ngudi a Yakobi ye Yosefi, ye ngudi abana ba 
Zebedai. 

57 9 Nkokila bu yabwa, muntu wamvwama watuka 
mu Alimataya, wayiza, nkumbu andi Yosefi, wakala 
nionguki a Yesu mpe. 

58 Yandi wayiza kwa Pilatu, walomba nitu a Yesu. 
Buna Pilatu wakamba kavewa yo. 

59 Yosefi wabonga nitu, wazinga yo nlele mialino 
miavedila, 

60 watula yo mu ndiamu andi yampa yikazokula mu 
tadi; mboki wanengumuna tadi diadinene mu mwelo 
andiamu, wakatuka. 

61 Kansi Malia, i mwisi Mangadala, ye Malia man- 
kaka bakala vana, bavwanda vatalane ndiamu. 

62 { Mu kiansuka, i lumbu kialanda lumbu kianku- 
bukulu, bangudi zanganga ye bafalisi bakutakana kwa 
Pilatu, 

63 bavova: Mfumu, tubambukidi moyo, vo nzimbisi 
wowo wavova, bu kakedi moyo: Lumbu tatu mboki 
yafuluka. 

64 I diau kamba, vo ndiamu yasikukwa nate ye 
lumbu kiantatu, minlonguki ka midi kwiza kunlabula ye 
vova kwa bantu: Wafulukidi mu bafwa; buna nzimbu- 
kusu yazimunina si yalutila yatekila. 

65 Piiatu wavova kwa bau: Miomio i minkengi: 
luenda luasikidika. bonso buluzeyi. 

66 Bayenda sikidika ndiamu. bu bakizikila tadi dimbu 
va ntadisi aminkengi. 


28 Lumingu bu lueka mu suka. bu kwakia mu lumbu 
kiantete kialumingu. buna Malia. mwisi Mangadala, 
ye Malia mankaka bayiza tala ndiamu. 

2 Tala. ndikunu yayinene yantoto yakala. kadi 
mbasi a Mfumu yakulumuka mu zulu. yayiza nengumuna 
tadi. yavwanda dio. 

3 Mbonokono andi yakala bonso luvezomo, mvwatu 
andi wampembe bonso mvula zampembe. 

4 Mu diambu diawonga mu yandi minkengi miaza- 
kama. miakala bonso bafwa. 

5 Mbasi yavatula. yavova kwa bakento: Ka lukalani 
wonga ko. kadi nzeyi. vo lutombele Yesu wakomono va 
kulunsi. 

6 Kena vo ko. kadi fulukidi bonso bukatele. Luiza. 
tala vuma vakalambalele. 

7 Luenda nswalu luakamba nlonguki miandi. vo 
fulukidi mu bafwa: kansi tala. yandi ulutekele kuna Nga- 
lili: kuna si luakummona. Tala. mono iluvovele mo. 

8 Bau bakatuka nswalu ku ndiamu ye wonga ye kiese 
kiakingi. bayungusa mu samuna mo kwa nlonguki miandi. 

9 Tala. Yesu wababwabana. wavova: Lukala kiese! 
Kansi bayiza simba malu mandi. bansambila. 

10 Buna Yesu wavova kwa bau: Ka lukalani wonga 
ko. luenda luakamba mpangi zami. mpasi benda kuna 
Ngalili: kuna bakumbona. 

11 $ Bu bayenda yendi. tala. bankaka mu minkengi 
bayiza ku mbanza. bakamba kwa bangudi zanganga 
mamonsono mabwa. 

12 Bu bakutakana ye bangudi zabantu ye bavova 
manenga. bavana binwani vanza biabingi biapalata. 

13 bavova: Luvova. vo nlonguki miandi mizidi mu 
fuku. banlabudi. bu telele. 

14 Yo nyadi wilu mo, si tuakunleba ye vunza mayindv 
meno. 

15 Babonga vanza biapalata, bavanga, bonso bubalo- 
ngwa. Mpovolo yoyo yamwangana mu ba Yudayo 
nate ye lumbu kiaki. 

16 1 Kumi ye nlonguki umosi bayenda kuna Ngalili, 
kuna mongo wababikila Yesu. 

17 Bu bamona yandi, bansambila; kansi bankaka 
bakala keti-keti. . 

18 Yesu wayiza vovi kwa bau, wata: Mono yaveno 
lulendo lualonsono mu zulu ye va ntoto. 

19 Luenda luavanga makanda mamonsono mabantu 
nlonguki miami, lubabotika mu nkumbu a Se ye Mwana 
ye Mpeve yanlongo, 

20 lubalonga bakeba mamonsono mayalusikidikisi. 
Tala, mono ngiena yeno lumbu biabionsono nate ye 
mbanunu antangu. 


NSAMU WAMBOTE WASONIKA 
MALAKO 


I mbadukulu ansamu wambote wą Yesu Klisto, 
Mwan’a Nzambi. 

2 Bonso bwasonama mu Yesaya, mbikudi: Tala, 
mono ifidisa ntumwa ami ku ntuaVazizi kiaku, yandi si 
kakubika nzilľaku; 

3 nding'aumosi ubokanga mu nsi yankatu: Lukubika 
nziľa Mfumu, lusungika nsoko miandi. 

4 1 Yoane wayiza kadi, i yandi wabotikanga mu nsi 
yankatu ye samunanga mbotokolo ampilulu amadiela 
mu ngiambudulu amasumu. 

$ Nsi yayonsono ya Yuda ye bisi Yelusalemi babo- 
nsono bayenda kwa yandi, babotukwa kwa yandi mu 
nzadi a Yodani, batambudilanga inasumu mau. 

6 Yoane wavwata mvwatu wamika miakamela ye 
nsing'ankand'abulu mu luketo luandi, wadia makonko 
ye niosi yamfinda. 

7 Wasamuna, wavova: Undutidi mu ngolo ukwiza ku 
nim'ami; kifwanane mu yinama ye kutula nsing'a 
nsampatu andi ko. 

8 Mono yalubotekele mu nlangu kansi yandi una 
kulubotika mu Mpeve yanlongo. 

9 $ Bwakala bina lumbu, Yesu watuka mu Nazaleti 
mu Ngalili, wabotukwa mu Yodani kwa Yoane. 

10 Bu katombuka mu nlangu, ntumbu mona mazulu 
matenduka ye Mpeve yakulumuka va yandi bonso 
bembe. 

11 Ndinga yatuka mu mazulu vo: Ngeye i mwan'ami, 
i zolwa kingienina nzolakani. 

12 (| Mpeve ntumbu kunsindika ku nsi yankatu. 

13 Yandi wakala mu nsi yankatu makumaia malu- 
mbu, wavukumunwa kwa Satana; wakala ye bulu bia- 
mfinda, ye mbasi zansadila. 

14 $ Yoane bu kayekulwa, Yesu wayiza ku Ngalili ye 
samunanga nsamu wambote wa Nzambi: 

15 Ntangu yilungidi, kimfumu kia Nzambi kieka 
lukufi. Luvilula diela, luleka minu mu nsamu wambote. 

16 f Bu kavioka mu nseko ambu a Ngalili, wamona 
Simoni ye Andele, i mpangi a Simoni, batamba makonde 
mu mbu, kadi bau i ntambi miambizi. 

17 Yesu wavova kwa bau: Luiza luandama, yaluva- 
nga luakala ntambi miabantu. 

18 Bau ntumbu sisa makonde ye kunnama. 

19 Bu kayenda finseke diaka, wamona Yakobi, i 
mwan’a Zebedai, ye Yoane, i mpangi andi, bau mpe 
bakala mu bota, bakubika makonde mau. 

20 1 Yandi ntumbu kubabokila; basisa s'au Zebedai 
mu bota ye sielo biandi, bayenda kunnamingi. 

21 Bau bakota mu Kapenaumi. Yandi ntumbu kota 
mu nzo alukutukunu mu lumingu ye walonga. 

22 Bayitukwa mu malongi mandi; kadi yandi wabalo- 

nganga bonso ndieu wena lulendo, kansi ka bonso nsoniki 
miau ko. 

23 97 Mu nzo alukutukunu mwakala muntu wakala 
mpeve yasumuka; yandi waboka, 

24 wavova: Nki amambu tuena beto yaku, Yesu, 
umwisi Nazaleti? Ngeye wizidi kutubung'e? Tukuzeyi, 
vo u nani, u Nkwa nlongo wa Nzambi. 

25 Yesu wansemba: Zibika nwa, vaika mu yandi. 

26 Mpeve yasumuka yantuntumuna, yaboka mu 
ndinga yayinene, yavaika mu yandi. 

27 Babonsono bayitukwa, bayuvasana, bavova: Nki 
kiokio? Longi diampa! Mu lulendo yandi ukambanga 
mpeve zasumuka, zikuntumamananga kwandi. 

28 Kumu kiandi ntumbu kwenda mwamonsono mu 
nsi yayonsono yakinzungidila ye Ngalili. 

29 $ Bu bavaika mu nzo alukutukunu, baluaka ku 
nzo a Simoni ye Andele va kimosi ye Yakobi ye 
Yoane. 

30 Kansi nzitu wa Simoni walambalala mu yela 
kwayuku-yuku; bau ntumbu kunkamba mu yandi. 

31 Wafinama, wasimba koko kwandi, wantedimisa; 
yuku-yuku diansisa, yandi wabasadila. 

32 f Kansi nkokila bu yabwa ye ntangu yakidiminina, 
buna batuala kwa yandi babonsono bakala yela ye 
babakama kwa mpeve zambi. 

33 Mbanza yamvimba yakutakana ku mwelo. 

34 Yandi waniakisa babingi bakala yela kwampila 
mu mpila, wavaikisa mpeve zazingi zambi, kayambula 
mpeve zambi zavova ko, kadi zanzaya. 

35 9 Mu nsuka bu ka kwakia ko, yandi watelama, 
wavaika, wayenda ku vuma kiankatu, 'kuna kasambila, 

36 Simoni ye bayandi bavika kunlanda. 

37 Bansolula, bavova kwa yandi: Babonsono bakuto- 
mbanga. 

38 Wavova kwa bau: Ntuendino ku mavata mankaka 
makimfini, mpasi yasamuna momo mpe, kadi mu diodio 
mpaikidingi. 

39 Yandi wayenda samuningi mu nzo zan, zatukutu- 
kunu mu Ngalili yayonsono, wavaikisanga mpeve zambi. 

40 1 Mfwa bwazi wayiza kwa yandi, wambombidila, 
wafukama va makungunu, wavova kwa yandi: Yo zolele, 
lenda kumpedisa. 

41 Yandi wamfwila nkenda, walambula koko, wa- 
mvalakana, wavova: Nzolele, navedila kwaku. 

42 Bwazi ntumbu katuka mu yandi, wavedila. 

43 Yandi ntumbu kunsindika, wankanikina. 

44 wavova kwa yandi: Tala, kwidi kamba muntu 
diambu, kansi nayendi wakisonga kwa nganga ye nata 
biakamba Mose mu mpedoso aku mu kimbangi kwa bau. 

45 Kansi bu kavaika, wabadika mo samuna beni, 
watendikisa diambu diodio, i i diau Yesu walembana kota 
diaka mu mbanza va yuti, kansi wakala ku mbazi mu 
muma mwankatu; bayiza kwa yandi tuka mu ntini 
zazonsono. 


Lumbu kwa mboki wakota diaka mu Kapenaumi; 
diawakana, vo wena mu nzo. 

2 Babingi bakutakana, fulu kia ku mbazi amwelo ka 
kialunga kwa bau ko. Wavova mambu kwa bau. 

3 Bayiza tuadi kwa yandi watila mianzi wanatwa kwa 
bantu baia. 

4 Bu balembana kuntuala kwa yandi mu diambu 
diandonga, bafukula nludi mukakala; bu bakivangila 
mwasi, bakulumuna ntanda walambalala watila mianzi. 

5 Yesu bu kamona minu kiau, wavova, kwa watila 
mianzi: Mwana, masumu maku mayambudulu. 

6 Muna mwavwanda minsoniki miankaka miabanza 
mu ntima miau: 

7 Ndieu mu nkiama kavovele bobo? Tieki kwandi. 
Nani lenda yambudila masumu kansi umosi kaka, i 
Nzambi? 

8 Yesu ntumbu zaya mu mpeve andi, vo babenzi momo 
mu ntima miau, wavova kwa bau: Mu nkiama luba- 
nzasene momo mu ntima mieno? 

9 Nki kilutidi nasavu-savu mu vova kwa watila 
mianzi: Masumu maku mayambudulu, vo vova: Telama, 
bonga ntand'aku, wenda? 

10 Kansi mpasi luazaya, vo Mwan'jamuntu wena 
lulendo va ntoto mu yambudila masumu—i kuma kavova 
kwa watila mianzi: 

11 Mono ivovele: Telama, bonga ntand'aku, wenda 
ku nzo aku. 

12 Yandi watelama, ntumbu bonga ntand'andi ye 
vaika va ntadisi ababonsono; i diau babonsono bayitu- 
kwa, bakembila Nzambi, bavova: Bwampila yoyo ka 
tuamweni bo widi ntangu nkutu ko. 

13 { Yandi wayenda diaka ku mbu, ndonga yayonsono 
yayiza kwa yandi, wabalonga. 

14 Bu kavioka, wamona Levi, i mwana Alafai, vwendi 
vavakuswanga, wavova kwa yandi: Undama. Watelama, 
wannama. 

15 ( Bwakala vo wavwanda va meza mu nzo andi, 
mvakusi miamingi ye bankwa miamasumu bavwanda ye 
Yesu ye nlonguki miandi va meza; kadi bakala babingi. 

16 Minsoniki miabafalisi mianama yandi mpe. Bu 
bamona, vo udianga ye mimvakusi ye bankwa miama- 
sumu, bavova kwa nlonguki miandi: Yandi udianga ye 
nwanga ye mimvakusi ye bankwa miamasumu. 

17 Yesu bu kawa mo, wavova kwa bau: Bakolele ka 
bena nsatu ambuki ko, kansi bena bela. Kiayizi bokila 
balunungu ko kansi bankwa miamasumu. 

18 9 Nlonguki mia Yoane ye bafalisi baminanga nsoki. 
Bayiza vova kwa yandi: Nlonguki mia Yoane ye nlonguki 
miabafalisi mu nkiama baminanga nsoki, kansi nlonguki 
miaku ka baminanga nsoki ko? 

19 Yesu wavova kwa bau: Kadi bana banzo anda- 
mbisa balenda mina nsoki, toko diandambisa bu diena 
yaue? Lumbu bibenina ye toko diandambisa ka balendi 
mina nsoki ko. 

20 Kansi lumbu bina kwiza bibana katudulwa toko 
diandambisa, mboki si bamina nsoki kina lumbu. 

219 Muntu katulanga tende kianlele walembwa 
katuma va mvwatu wankulu ko; vo i bobo kina 
kiandondila si kiatiasuna nlele wankulu ye vulu dinene- 
vene. 

22 Muntu katulanga vinia kiampa mu makuba 
mankulu mankanda miabibulu ko; vo i bobo vinia si 
kiabukisa makuba, ye vinia ye makuba bibungane. 

23 9 Bwakala bu kavioka mu mavia mambongo mu 
kialumingu, nlonguki miandi miabadika dokula mbongo, 
bu bavioka. 

24 Bafalisi bavova kwa yandi: Tala, mu nkiama 
bavanga bukondolo luve mu lumingu? 

25 Wavova kwa bau: Kadi ka luatengi nkutu ko e, 
bwavanga Davidi, bu kakondwa lekwa ye wafwa nsatu, 
yandi kibeni ye bakala yandi? 

26 Bonso bukakota mu nzo a Nzambi, Abiatali bu 
kakala ngudi anganga, wadia mampa mantala mako- 
ndolo luve mu diwa, kansi kwa banganga kaka, wavana 
kwa bakala yandi mpe. 

27 Wavova kwa bau: Lumingu luavangwa mu diambu 
diamuntu ye muntu ka mu diambu dialumingu ko. 

28 I kuma Mwan'amuntu i mfumu alumingu mpe. 


Yandi wakota diaka mu nzo alukutukunu, muna 
mwakala muntu wakala koko kwasioka. 

2 Banlangidila kani vo una kunniakisa mu kialumingu, 
mpasi bamfunda. 

3 Wavova kwa muntu wakala koko kwasioka: 
Telama vana va kati! 

4 Wavova kwa bau: Bwena luve mu vanga mambote 
mu lumingu vo mu vanga mambi e, mu vulusa mwela 
vo mu vond'e? Kansi badingalala. 

5 Yandi wabatala mu nganzi, wakala kiadi mu 
mbalu antima miau, wavova kwa muntu: Lambula 
koko! Walambula ko, koko kwandia kwaniaka. 

6 Bafalisi ntumbu vaika ye baki-Elode, balongasana 
mu yandi, bonso bubalenda kumbungila. 

7.9 Yesu wavutuka ye nlonguki miandi ku mbu, kabu 
diadinene diatuka mu Ngalili ye Yuda dianama. 

8 Tuka mu Yelusalemi ye Idumaya ye muna simu dia 
Yodani ye mu ntini a Tilo ye Sidoni kabu diadinene 
diayiza kwa yandi, bu bawa mambu mamanene maka- 
vanganga. 

9 Wavova kwa nlonguki miandi, vo bota kifwiti 
kubama kwa yandi mu diambu diandonga, ka bidi 
kumfietikisa. 

10 Kadi waniakisa babingi, ye bamfietikisa, mpasi 
bamvalakana, buna bena bakala yela. 

11 Mpeve zasumuka bu zammona zafukama kwa 
yandi, zaboka, zavova: Ngeye u Mwan'a Mzambi. 

12 Wabasemba beni, ka bidi kunzaikisa. 

13 91 Yandi wabaluka mongo, watela bonso bakazola 
mbila; bayenda kwa yandi. 

14 Yandi wavangula kumi ye bole, mu kala yandi, 
mpasi kabafidisa mu kwe samuni 

15 ye kala lulendo mu vaikisa mpeve zambi. 

16 Yandi wavangula kumi ye bole; Simoni ukaku- 
dikila nkumbu Petelo; 

17 ye Yakobi, i mwan'a Zebedai, ye Yoane, i mpangi 
a Yakobi, bakakudikila nkumbu Boanenge, i mpila mosi 
ye bana bambandanu: 

18 Andele ye Filipo ye Batolomai ye Matai yo Toma 
ye Yakobi, i mwan'a Alafai, ye Tadai ye Simoni, i 
mwisi Kana, 

19 ye Yuda Iskalioti wanyekula mpe. 

20 9 Yandi wakota mu nzo; ndonga yavutuka kuta- 
kana, mu diodio balembana dia nkutu. 

21 Bayandi bu bawa mo, bayenda mu kumbaka, 
kadi bavova: Yandi weka zengele-zengele. 

22 Minsoniki miakulumuka tuka mu Yelusalemi 
miavova: Yandi wena Belesebuli, uvaikisanga mpeve 
zambi mu nkuluntu ampeve zambi. 

23 Yandi wabatela mbila, wavova mu zingana kwa 
bau: Satana bwe kalenda vaikisa Satana? 

24 Vo kimfumu kikabane mu kitantu, kimfumu kiokio 
ka kilendi sikila ko. 

25 Vo nzo yikabane mu kitantu, nzo yoyo ka yilendi 
sikila ko. 

26 Vo Satana ukukinwanisanga yandi kibeni, kabane 
kwandi, kalendi sikila ko, si kasuka. 

27 Muntu kalendi kota mu nzo ankwa ngolo ye 
tana lekwa biandi ko, vo katekele kanga nkwa ngolo 
ko; buna si katana nzo andi. 

28 9 Kedika mono iluvovele: Bana babantu si baya- 
mbudulwa masumu mamonsono ye ntiakulu mpe, kani 
batieki zazingi beni, 

29 kansi wonso tieki Mpeve yanlongo katambudi 
ngiambudulu ko mvu ya mvu, kansi neti nkanu ainasumu 
mamvu ya mvu. 

30 Kadi bavova: Yandi wena mpeve yasumuka. 

31 4 Ngudi andi ye mpangi zandi bayiza; bu batelama 
ku mbazi, batuma kwa yandi, bantela mbila. 

32 Bantu bavwanda yandi kinzungidila bavova kwa 
yandi: Tala, ku mbazi ngudi aku ye mpangi zaku bakuto- 
mbele. 

33 Wavutula kwa bau, wavova: Nani i ngudi ami ye 
mpangi zami? 

34 Bu katala, bavwanda yandi kinzungidila, wavova: 
Tala, ngudi ami ye mpangi zami! 

35 Wonso uvanganga luzolo lua Nzambi, yandi i 
mpangi ami ye busi kiami ye ngudi ami. 


4 Yandi wabadika longa diaka va nseko ambu. Ndo- 
nga yayingi yakutakana kwa yandi, i diau wakota ye 
wavwanda mu bota, va mbu; ndonga yayonsono yakala 
va nsi va nseko ambu. 

2 Yandi wabalonga mamingi mu zingana, wavova kwa 
bau mu ndongolo zandi: 

3 Luwa! Tala, nkuni wayele kuni. 

4 Bwakala bu kakuna, yankaka yabwidi va sambwa 
nzila, nuni zizi yo dia. 

5 Yankaka yabwidi vena matadi vayikondolo ntoto 
wawingi; yau ntumbu tumbuka, kadi ka yakedi ntoto 
wansina ko. 

6 Ntangu bu yitubukidi, yazinini; bu yikondolo 
mianzi, yayumini. 

7 Yankaka yabwidi mu zimpanga; zimpanga zame- 
nene, zafietikisi yo; ka yaveni mbutu ko. 

8 Yankaka yabwidi va ntoto wabiza, yaveni mbutu, 
yamenene, yakudidi; yabutidi yankaka makumatatu- 
matatu, yankaka makumasambanu-masambanu, yankaka 
nkama-nkama. 

9 Yandi wavova: Wena matu mangwila, bika kawa. 

10 9 Bu kakala yandi kaka, banzungidila va kimosi ye 
kumi ye bole, banyuvula mu zingana. 

11 Wavova kwa bau: Beno luaveno mansweki maki- 
mfumu kia Nzambi; kansi kwa babana bena ku mbazi 
mamonsono mena mu zingana; 

12 mpasi bamonanga bamona ye lembwa mona, 
bawanga bawa ye lebwa zaya, ka bidi bangumuka nkutu 
ye yambudulwa mo. 

13 Wavova kwa bau: Ka luzeyi ngana yoyo ko e? 
Bwe luazayila ngana zazonsono? 

14 Nkuni ukunanga mambu. 

15 Kansi baba i bau va sambwa nzila: Vakununu 
mambu, bu bawilu mo, Satana ntumbu kwiza ye katula 
mambu makununu mu bau. 

16 Bakununu vena matadi i baba mpe: I bau bu 
bawilu mambu ntumbu tambula mo mu kiese; 

17 ka bena mianzi mu bau kibeni ko, kansi bakidi 
kwau ntangu yafiuma; mboki nzungu vo nzomono bu 
zizidi mu diambu diamambu, bau ntumbu ta sakuba. 

18 Bakununu mu zimpanga i bankaka: I baba bawa- 
nga mambu, 

19 mayindu mantangu yayi ye mvununu yakimvwama 
ye nzinunu zalekwa biankaka bikotele, bifietikisi mambu. 
makondolo mbutu. 

20 Bakununu mu ntoto wabiza i baba: I bau 

bawanga mambu ye tambulanga mo ye butanga mbutu 
makumatatu-matatu, makumasambanu - masambanu, 
nkama-nkama. 

21 | Wavova kwa bau: Kadi mwinda wizidi mu tulwa 
ku nsi atezo kianzongila vo ntand'e? Kai mu tulwa va 
kebolo kiamwinda ko e? 

22 Kadi ka kwenani lekwa kialakukwa ko, kansi 
mpasi kiazayakana; lekwa ka kiaswekwa mpe ko, kansi 
mpasi kiayiza ku monika. 

23 { Vo muntu wena matu mangwila, bika kawa. 

24 1| Wavova kwa bau: Lutala maluwanga. Beno si 
luatezulwa tezo kilutezilanga ye kudukulwa kilutidi. 

25 Kadi wonso beki si kavewa, wonso u ka ubeki ko 
zionono kiena yandi mpe. 

26 1 Wavova: Kimfumu kia Nzambi i bonso bumwa- 
nganga muntu mbongo mu ntoto; 

27 ulekanga, usikamanga fuku ye mwini, mbongo 
zimenanga, zikulanga ; yandi kibeni kazeyi bo ko. 

28 Ntoto wau kibeni ubutanga mbutu: Va ntete 
ntombo, mboki nsesa, mboki mbongo yayela mu 
nsesa. 

29 Kansi mbutu bu miyelele, nfumbu fidisa zakulu, 
kadi ngionzoko yeka lukufi. 

30 1| Wavova : Bwe tuafwanikisa kimfumu kia Nzambi, 
yo mu nki angana tua kio sa? 

31 Kiau kifwanane ye nsangwa yamutade; bu yiku- 
nunu mu ntoto, mpeleko yilutidi nsangwa zazonsono 
zena va ntoto mu ke; 

32 bu yikununu, yikulanga ye lutidi biabionsono 
biampata nsengo mu nene, yiyalanga mavala mamanene, i 
diau nuni zazulu zilenda eka mu mpongo ayau. 

33 T Mu ngana zazingi zampila yoyo wavova mambu 
kwa bau, bonso bubalenda mo wa. 

34 Kavova kwa bau ko kansi mu zingana; ku nenga 
wabangudila nlonguki miayandi kibeni zazonsono, 

35 $| Kina lumbu nkokila bu yabwa, wavova kwa bau: 
Bika tuasabuka kuna simu. 

36 Basisa ndonga, bannata mu bota bonso bukakadila, 
kansi bota biankaka mpe biakala yandi. 

37 Tembo kiakinene kiampeve kiayiza kadi, mayo 
mabwa mu ngudi abota, bota kieka kiazala. 

38 Yandi kibeni waleka va mfika ku banda diabota. 
Bansikimisa, bavova kwa yandi: Nlongi, kwen'aku 
mayindu ko, vo tubungani e? 

39 Bu kasikumuswa, wasemba mpeve, wavova kwa 
mbu: Dingama, kala napi; mpeve yavonga, mwakala 
mbidi anapi. 

40 Wavova kwa bau: Mu nkiama luena wonga bonso 
bobo? Mu nkiama ka luena minu ko e? 

41 Bakala wonga wawingi, bavovasana: Buna ndieu 
i nani, mpeve ye mbu bu bikuntumamananga? 


Bau baluaka kuna simu diambu, kuna nsi abisi 
Ngelasa. 

2 Bu katombuka mu bota, muntu wakala mpeve 
yasumuka watuka mu zindiamu ntumbu kunkika. 

3 Yandi wakala kundu kiandi mu zindiamu, kalendi 
vutuka kangwa mu tuvambu nkutu ko. 

4 Kadi wakangwa nkangwa zazingi mu mbienga ye 
tuvambu, tuvambu tuatabulwa kwa yandi, mbienga za- 
bukuzunwa, kalendi lemvulwa kwa muntu ko, 

5 Lumbu biabionsono, fuku ye mwini wakala mu 
zindiamu ye va miongo, waboka, wakilueka mu matadi, 
6 Bu kamona Yesu nseke, wayungusa, wansambila, 

7 waboka mu ndinga yayinene, wavova: Yesu, 
Mwan’a Nzambi Mpungu, nki amambu tuena beto yaku? 
Ikukandila mu Nzambi, kwidi kunkwamisa. 

8 Kadi yandi wakivovila kwa yandi: Mpeve yasumuka, 
vaika kwaku mu muntu. 

9 Yandi wanyuvula: Nkumbu aku nani? Wavova 
kwa yandi: Nkumbu ami Lengio; kadi babingi tuena. 

10 Wambombidila beni kavaikisa zo mu nsi yoyo ko. 

1l Kansi vana va mongo vakala kamba diadinene 
diangulu diakala dianga. 

12 Zau zambombidila, zavova: Utufidisa mu zingulu, 
tuakota zo. 

13 Yandi wabayambudila dio. Mpeve zasumuka 
zavaika, zakota mu zingulu, kamba dianengumuka mu 
lunenge-nenge luamongo ku mbu, kani vo mafunda mole, 
dianwa minkionkio mu mbu. 

14 Badikila zo batina, bakamba dio mu mbanza ye 
mu mayinza. Bayiza tadi kani nki kiokio kiabwa. 

15 Bayiza kwa Yesu, bamona wabakama kwa mpeve 
yambi vwendi, vweti, luengele, i ndieu wakedi Lengio; 
bakala wonga. 

16 Bamona bo bakamba kwa bau, bonso bwakadila 
wabakama kwa mpeve yambi ye mu zingulu. 

17 Babadika kumbombidila kakatuka mu ndambu zau. 

18 Bu kakota mu bota, wabakama kwa mpeve yambi 
wambombidila kayambulwa kakala yandi. 

19 Kanyambudila bo ko, kansi wavova kwa yandi: 
Wenda ku nzo aku kwa bayaku, kamba kwa bau mambu 
mamanene mavangidi Mfumu kwa ngeye ye ukufwididi 
nkenda. 

20 Yandi wayenda, wabadika samuna mu Dekapoli, 
bonso bwamvangila Yesu mambu mamanene; babonsono 
bayitukwa. 

21 9 Yesu bu kamana sabuka diaka kuna simu mu 
bota, ndonga yayingi yakutakana kwa yandi; yandi 
wakala va nseko ambu. 

22 Nkuluntu mosi wanzo alukutukunu, nkumbu andi 
Yailo, wayiza: bu kammona, wafukama va malu mandi, 

23 wambombidila beni, wavova: Fimwana-mwana 
fiami fiankento fieka mu fwa, wiza watula moko va yandi, 
mpasi kaniakuswa ye vuka. 

24 Wayenda yandi. Ndonga yayingi yannama, ba- 
mfietikisa. 

25 $ Nkento wakala nkubu kumi ye mvu miole. 

26 walungwa beni kwa mbuki miamingi, wafuta 
biabionsono bikavwa, kavonga nkutu ko, kansi yela 
kwakoba; 

27 bu kawa mo mu Yesu, wayiza ye ndonga ku nima, 
wavalakana mvwatu andi, 

28 kadi wavova: Vo ilenda valakana mvwatu miandi 
kaka, ndieki. 

29 Nto amenga mandi ntumbu yuma; wazaya mu nitu 
andi, vo nieki mu kwama koko. 

30 Yesu bu kazaya mu ntim'andi, vo ngolo zivaikidi 
mu yandi, wabangumuka mu ndonga, wavova: Nani 
valakene mvwatu miami? 

31 Nionguki miandi miavova kwa yandi: Ngeye 
mweni ndonga yikufietekese ye vovele: Nani umpalakene? 

32 Yandi watala kinzungidila mu mona ndiena 
wavanga bo. 

33 Nkento wakala wonga, wazakama; bu kazaya 
bonso bukavangulwa, wayiza fukama "kwa yandi, 
wankamba kedika kiakionsono. 

34 Kansi wavova kwa yandi: Mwana, minu kiaku 
kikuvulusi. Wenda mu yenge, kala mavimpi mu kwama 
kwaku. 

35 9 Bu kavova, bantu batuka kwa nkuluntu anzo 
alukutukuna, bavova: Mwan'aku wankento fwidi, mu 
nkiama wavutuka tatimisa nlongi? 

36 Yesu wawa mambu mavovwa, wavova kwa nkulu- 
ntu anzo alukutukunu: Kukalani wonga ko, leka minu 
kaka. 

37 Yandi kayambula wankaka kanama ko kansi 
Petelo ye Yakobi ye Yoane, i mpangi a Yakobi. 

38 Baluaka kuna nzo ankuluntu anzo alukutukunu, 
wamona bantu badila, basa mayoyila, bayaula beni. 

39 Bu kakota, wavova kwa bau: Mu nkiama lusidi 
mayoyila ye dila? Mwana kafwidi ko, kansi lele. 

40 Banseva beni. Yandi wavaikisa babonsono, wa- 
nata se diafimwana ye ngudi ye bakala yandi, wakota 
kwakala fimwana. 

41 Wasimba koko kwafimwana, wavova kwa yandi: 
Talita kumi, bu dibangudulu i mpila mosi ye: Ntaudi 
yankento, mono ivovele: Telama! 

42 Ntaudi ntumbu telama ye diata, kadi yakala kumi 
ye mvu miole. Bau bayitukwa ngitukulu yayinene. 

43 Yandi wabasikidikisa beni, mpasi muntu kazaya 
dio ko, wakamba bamvana dia. 


6 Yandi wakatuka kuna; waluaka ku yandi mbanza, 
nlonguki miandi miannama. 

2 Lumingu bu luabwa, wabadika longa mu nzo aluku- 
tukunu; babingi banwa, bayitukwa, bavova: Momo kwe 
kabeki mo? Nki anduenga zozo kaveno? Tulendo 
tuampila yoyo tuvangwanga mu moko mandi! 

3 Kadi yandi ka nketi anti koe? I mwan'a Malia ye 
mpangi a Yakobi ye Yose ye Yuda ye Simoni? Busi 
biandi kadi ka biena yeto koe? Bau bantela sakuba. 

4 Yesu wavova kwa bau: Mbikudi kakondolo nzitusu 
ko, kansi mu yandi mbanza ye kwa butu biandi ye mu 
nzo andi. 

5 Kuna kalenda vanga tulendo tuankaka ko, kansi 
watula moko va mbevo zafiuma, wabaniakisa. 

6 Yandi wayitukwa mu kondwa kwau kwaminu. 

| Yandi wayenda zietingi mu mavata makinzungidila 
ye longanga. 

7 9 Watela kumi ye zole mbila, wabadika kubafidisa 
bole bole, wabavana lulendo mu mpeve zasumuka. 

8 Wabakamba, ka bafwiti nata lekwa mu nzila kansi 
nkawa kaka, ka dia ko, ka nkutu ko, ka mbongo mu 
nsinga ko; 

9 kansivwata bibada ; ka bafwiti vwata binkuti biole ko. 

10 Wavova kwa bau: Konso kulukota mu nzo, muna 
lukala, nate ye lua mo katuka. 

11 Kionso vuma kibalembwa kulutambula ye wa, 
bu lukatuka kuna, lukubula mfumfuta zena ku nsi atambi 
bieno mu kimbangi kwa bau. 

12 Bau bayenda samuningi, mpasi bantu bavilula 
madiela, 

13 Bavaikisa mpeve zazingi zambi, bakusa mbevo 
zazingi mazi, babaniakisa. 

14 9 Elode, i ntinu, wawa mo, kadi nkumbu andi 
yazayakana; yandi wavova: Yoane Mbotiki wafulukidi 
mu bafwa, i diau tulendo toto tusalanga mu yandi. 

15 Bankaka bavova: Elia kwandi. Bankaka bavova: 
Mbikudi kwandi bonso umosi mu bambikudi. 

16 Elode bu kawa mo, wavova: Yoane uyazakisa ntu 
wafulukidi. 

17 1 Kadi yandi kibeni Elode watuma mu baka Yoane, 
wankangisa mu boloko mu diambu dia Elodia, i nkazi a 
Filipo, i mpangi andi; kadi yandi wankwela. 

18 Kadi Yoane wakivovila kwa Elode: Kwena luve 
ko mu kala ye nkazi ampangi aku. 

19 Elodia wambela, wazola kumvonda, kansi wale- 
mbana 

20 kadi Elode wavumina Yoane, kadi wazaya, vo 
yandi i bakala dialunungu ye dianlongo; wantabila mpe. 
Bu kanwa, wabwa kidunga mu mamingi ye wazola kunwa. 

21 Lumbu kiafwanana bu kiakala, i mu lumbu 
kiambutulu andi, Elode walambisila bakuluntu bandi 
babanene lambu ye ngudi zankuluntu zabinwani biandi 
ye bankwa luzitu mu Ngalili. 

22 Mwana Elodia wankento wakota, wakina, wazo- 
lakana kwa Elode ye bavwanda yandi va meza. Ntinu 
wavova kwa ntaudi yankento: Undomba kionso kiuzo- 
lele, mono si yakuvana kio. 

23 Wandila ndefi: Kionso kiukundomba si yakuvana 
kio nate ye ndambu akimfumu kiami. 

24 Yandi wavaika, wavova kwa ngudi andi: Nki si 
yalomba? Wavova: Ntu a Yoane Mbotiki. 

25 Yandi ntumbu kota nswalu kwa ntinu ye lomba ye 
vova: Nzolele, vo ngeye ukumpana ntu a Yoane Mbotiki 
va longa. 

26 Buna ntinu wakala kiadi kiakingi, kansi kazola 
kunyimina wo ko mu diambu diandefi ye bavwanda 
yandi ya meza. 

27 Ntinu ntumbu fidisa umosi mu mantadi mandi, 
wankamba katuala ntu andi. 

28 Yandi wayenda zaki ntu andi mu boloko, watuala 
ntu andi va longa, wavana wo kwa ntaudi yankento, 
ntaudi yavana wo kwa ngudi andi. 

29 Nlonguki miandi bu bawa dio, bayenda bonga 
mvumbi, batula yo mu ndiamu. 

30 | Ntumwa zakutakana kwa Yesu, bankamba 
mamonsono mabavanga ye mabalonga. 

31 Wavova kwa bau: Luiza beno kibeni ku nenga ku 
vuma kiankatu, luvunda fiuma. Kadi bakwizanga ye 
bakwendanga bena babingi, ka babaka ntangu mu dia 
nkutu ko. 

32 Buna bayenda mu bota ku vuma kiankatu ku nenga. 

33 Babamona, bu bayenda; babingi babazaya; tuka 
mu mbanza zazonsono bayungusa kuna mu malu, 
babatekila. 

34 $ Yesu wavaika, wamona ndonga yayingi, waba- 
fwila nkenda, kadi bakala bonso mameme makondolo 
mvungi. Wabadika kubalonga mamingi. 

35 1 Mwini bu wakiviokila beni, nlonguki miandi 
miayiza, miavova: Vuma kiena kiankatu, mwini ukivio- 
kele beni; 

36 ubasindika benda ku mayinza ye mavata maki- 
nzungidila mu kukisumbila kiandia. 

37 Wavutula, wavova kwa bau: Lubavana kweno dia. 
Bavova kwa yandi: Tuenda sumba mampa mu nkama 
zole zadenali ye kubavana di'e? 

38 Wavova kwa bau: Mampa makwa mena yeno? 
Luenda luatala. Bu bazaya mo, bavova: Matanu ye 
mbizi zole zanlangu. 

39 Yandi wabasikidikisa bavwanda babonsono ma- 
kabu-makabu va titi biankunzu. 

40 Bavwanda nlonga nlonga, miankaka nkama- 
nkama, miankaka makumatanu-matanu. 

41 Wabonga mampa matanu ye mbizi zole, watala ku 
zulu, wasakumuna bio, wabukuna mampa, wavana kwa 
minlonguki mu kubatudila; wakaba mbizi zazole kwa 
babonsono. 

42 Babonsono badia, bayukuta. 

43 Batota bibuku, kumi ye mpidi zole zazala ye 
mbizi mpe. 

44 Badia mampa i mafunda matanu mababakala. 

45 1 Yandi ntumbu kwika nlonguki miandi mu kota 
mu bota ye tekila kuna simu kuna Betesaida, yandi ki- 
beni bu kasindika ndonga. 

46 Bu kabasisila mbote, wayenda tombuka mongo mu 
sambila. 

47 Nkokila bu yabwa, bota kiakala va kati diambu, 
yandi kaka va nsi. 

48 Bu kabamona, vo bamweni mpasi mu sabuka, 
kadi mpeve yabakika, buna wayiza kwa bau mu lo 
kiaia kiankengila, wadiata va mbu; wakana kubavioka. 

49 Kansi bu bammona, vo dieti va mbu, babanza, vo 
i nkuyu, baboka. 

50 Kadi babonsono bammona, bavizuka ntima. 
Yandi ntumbu vova kwa bau, wabakamba: Lukala kiba- 
kala, i mono kwami, ka lukalani wonga ko! 

5} Yandi wakota mu bota kwa bau, mpeve yalembwa; 
bazala kwa ngitukulu. 

52 Kadi ka bavisa diavangwa mu mampa ko, kansi 
ntima miau miabaduswa. 7 

53 9 Bu basabuka kuna nsi yina, baluaka kuna 
Ngenesaleti, basensa kuna. 

54 Bu batombuka mu bota, bantu ntumbu kunzaya; 

55 bayungusa mu nsi yina yayonsono; babadika 
tuala bena yela va mintanda kuna kubawa, vo kena. 

56 Konso kukakota, vo mu mavata vo mu zimbanza 
vo mu mayinza, batula zimbevo va mazandu, bambo- 
mbidila bayambulwa bavalakana zamba kiamvwatu andi 
kaka; babonsono bamvalakana baniakuswa. 


7 Bafalisi ye nsoniki miankaka batuka mu Yelusalemi 
bakutakana kwa yandi, 

2 bamona nlongukimiandi miankaka, vo badia mampa, 
moko bu masumunwa, i moko malembwa sukulwa. 

3 Kadi bafalisi ye ba Yudayo babonsono bakebanga 
kinkulu kiabangudi zabantu, ka badianga ko, nate ye 
batoma sukula moko. 

4 Bu batukanga ku zandu ka badianga ko, nate ye 
bakisukudi; mambu mankaka mamingi batambula mu 
keba bonso nsukulu ambungu ye binzu ye wumbwa 
biansongo. 

5 Bafalisi ye minsoniki banyuvula; Nionguki miaku 
mu nkiama ka badiatanga mu kinkulu kiabangudi zaba- 
ntu ko, badianga ye moko masumuka? 

6 Kansi wavova kwa bau: Yesaya watoma bikula mu 
beno, lu meso ku nsi alukaya, bonso bwasonama: ba- 
ntu baba bakunzitisanga mu koba biau, kansi ntima 
miau mintatukidi ntama. 

7 Munkatu bakunsambilanga, bu balonganga malongi 
i nsikudukusu zabantu. 

8 Beno lusisanga nsikudukusu za Nzambi ye simbidila- 
nga kinkulu kiabantu. 

9 Wavova kwa bau: Kiongono mbote; luvunzanga 
nsikudukusu za Nzambi, mpasi luakeba kinkulu kieno. 

10 Kadi Mose wavova: Zitisa s'aku ye ngudi aku, ye: 
Utesanga mambi kwa se vo ngudi, fwa si kafwa. 

11 Kansi beno luvovele: Yo muntu vovele kwa s'andi 
vo kwa ngudi andi: Koloba—-i nkailu a Nzambi—1 lekwa 
kiwakutu saduswa kwa mono, 

12 buna ka lukunyambudilanga diaka ko kasadisa 
s'andi vo ngudi andi; 

13 luvunzanga mambu ma Nzambi mu kinkulu kieno 
kilulonganga. Luvanganga mamingi mafwanane ma- 
mpila yoyo. 

14 Yandi wavutuka tela ndonga mbila, wavova kwa 
bau: Lungwa babonsono, luzaya. 

15 Ka kwenani lekwa ku mbazi amuntu ko kikotanga 
mu yandi kilenda kunsumuna, kansi mavaikanga mu 
muntu, momo masamunanga muntu. 

17 | Bu kasisa ndonga ye kotele mu nzo nlonguki 
miandi mianyuvula ngana yoyo. 

18 Wavova kwa bau: Buna beno mpe lukondolo 
nzailu e? Ka luvisidi ko e, vo biobio biabionsono 
biena ku mbazi bikotanga mu muntu ka bilłendi ku- 
nsumuna ko? 

19 Kadi ka bikotanga mu ntim'andi ko kansi mu 
vumu, bivaikanga ku mpaikulu; i diau madia mamo- 
nsono mena mavedila. 

20 Kansi yandi wavova: Mavaikanga mu muntu, 
momo masumunanga muntu. 

2| Kadi mu ngudi, i mu ntima miabantu, muvaikanga 
mabanza mambi: kintiengi, bwivi, vonda. 

22 kinsuza, kabi, bubi, bungubi, kindiafu, disu 
diambi, zintiakulu, ngianza, kifutu. 

23 Momo mamonsono mambi matukanga mu ngudi, 
masumunanga muntu. 

24 $ Yandi wananguka kuna, wayenda kuna ndambu 
za Tilo. Bu kakota mu nzo, kazola, yo muntu kazaya 
bo ko, kansi walembana swama. 

25 Nkento wakala ye fimwana fiankento fiabakama 
kwa mpeve yasumuka bu kawa mu yandi, wayiza fukama 
va malu mandi. 

26 Nkento, i mwisi Elene, mu kanda diabisi Silia 
Fenike, wanyuvula kavaikisa mpeve yambı mu mwan’a- 
ndi. 

27 Wavova kwa yandi: Bika bana bateka yukuta, kadi 
ka bwabiza ko mu bonga mampa mabana ye tuba mo 
kwa bimbwa-mbwa. 

28 Nkento wavutula, wavova kwa yandi: Ngeta 
Mfumu, bimbwa-mbwa mpe bidianga biveso-veso biabi- 
mbana-mbana ku nsi ameza. 

29 Wavova kwa yandi: Mu diambu diampova yoyo 
wenda. Mpeve yambi yivaikidi mu mwan’aku. 

30 Wayenda ku nzo andi, wabwana fimwana filamba- 
lele va ntanda; mpeve yambi yivaikidi. 

31 9| Bu kakatuka diaka mu ndambu za Tilo, wayenda 
vioki mu Sidoni kuna mbu a Ngalili mu kati diandambu 
za Dekapoli. 


98 MALAKO 7, 8 


32 Bantuadila wafwa matu wakala lukaka mu vova, 
bambombidila kantula koko. 

33 Wankatula mu ndonga, wannata ku nenga, watula 
minlembo mu matu mandi, walobula mante wavalakana 
ludimi luandi, 

34 watala ku zulu, wavumuka, wavova kwa yandi: 
Efata, i mpila mosi: Zibuka kwaku. 

35 Matu mandi mazibuka, kiakanga ludimi luandi 
ntumbu kanguka, yandi watoma vova. 

36 Yandi wabasikidikisa, vo ka bakambi bo kwa 
muntu, kansi bu kaluta kubasikidikisa, baluta bo 
samuna. 

37 Bayitukwa beni, beni, bavova: Yandi watoma 
vanga mambu mamonsono; yandi uwisanga bafwa 
matu ye vovikisanga mababa. 


Bina lumbu ndonga yayingi bu yakutakana, bu ka 
bakala kiandia ko, yandi watela nionguki miandi 
mbila, wavova kwa bau: 

2 Mfwididi ndonga nkenda, kadi bakikadidi yami 
lumbu tatu, ye ka babeki kiandia ko. 

3 Vo ikubasindika ye nsatu kuna nzo zau, si bale- 
nzangana mu nzila; bankaka mu bau batukidi ntama. 

4 Nlonguki miandi miavutula kwa yandi: Kwevi tua- 
lenda baka mampamwamu nsi yankatu mu yukutisa baba? 

5 Wabayuvula: Mampa makwa mena yeno? Bavova: 
Nsambodia. 

6 Yandi wakamba ndonga yavwanda va nsi; wabonga 
mampa nsambodia, watonda, wabukuna, wavana kwa 
nionguki miandi, mpasi babatudila; batula kwa ndonga, 

7 Bakala ye bimbizi-mbizi biafiuma; bu kasakumuna 
bio, watula bio. 

8 Badia, bayukuta, batota mansadusulwa mabibuku, 
mpidi nsambodia. 

9 Bakala kani vo mafunda maia. Wabasindika. 

10 9 Yandi ntumbu kota mu bota ve nionguki miandi, 
waluaka ku ntini za Dalamanuta. 

11 9| Bafalisi bavaika, babadika kumbindisa mpaka, 
banlomba dimbu kiakisi zulu, bamvukumuna. 

12 Yandi wavumuka mu mpeve andi, wavova: 
Mbandu yayi mu nki yilombanga dimbu? Kedika mono 
iluvovele: Mbandu yayi ka yina vewa dimbu ko. 

13 Wabasisa diaka, wakota mu bota, wasabuka kuna 
simu. 

14 $| Bau bavilakana mu nata mampa, bakala dimpa 
dimosi kaka ye bau mu bota. 

15 Wabasikidikisa, wavova: Lutoma tala, luluenga 
mu lufunusu luabafalisi ye lufunusu lua Elode. 

16 Bau bayuvasana mu diambu diabakondwa mampa. 

17 Bu kazaya mo, wavova kwa bau: Mu nkiama 
luyuvasene, vo ka luena ye mampa ko? Kadi ka lukivisidi 
ko KA ka lukizeyi ko e? Luena ye ntima mieno miabadu- 
swe? 

18 Bu luena ye meso, ka lumonanga ko e? bu luena 
ye matu, ka luwanga ko e? ka lubambukanga moyo ko e? 

19 Bu yabukuna mampa matanu kwa mafunda matanu, 
mpidi kwa zazala mu bibuku biluatota? Bavova kwa 
yandi: Kumi ye zole. 

20 Bu yabukuna mampa nsambodia kwa mafunda 
maia mpidi kwa zazala mu bibuku biluatota? Bavova: 
Nsambodia. 

21 Wavova kwa bau: Ka luzeyi nate ye bwabu ko e? 

22 1 Baluaka ku Betesaida. Banata mpofo kwa 
yandi, bambombidila kamvalakana. 

23 Wasimba koko kwampofo, wantuala ku mbazi 
avata, walobula mante va meso mandi, wantula moko, 
wanyuvula, vo mweni lekwa, 

24 Yandi wavumbula meso, wavova: Mbweni bantu, 
ibamweni badiatanga bonso minti. 

25 Buna watula moko diaka va meso mandi, watala 
siusiu, watemuna, wamona biabionsono nawangudi. 

26 Yandi wansindika ku nzo andi, wavova: Kukotani 
mu vata ko. 

27 f Yesu ye nlonguki miandi bayenda ku mavata ma 

Kaisalia Filipi; mu nzila wayuvula nlonguki miandi, 
wavova kwa bau: Bantu bavovele, vo mono i nani? 

28 Bankamba, bavova: Yoane Mbotiki, bankaka vo: 
Elia, bankaka vo: Umosi mu bambikudi. 

29 Yandi wabayuvula bau kibeni: Kansi beno luvovele 
vo mono i nani? Petelo wavutula, wavova kwa yandi: 
Ngeye i Klisto kwaku. 

30 Wabakanikina, ka bidi bo kamba kwa muntu. 

31 9 Wabadika kubalonga, vo Mwan'amuntu lungwa 
si kalungwa kwama kaka ye niafunwa kwa bangudi 
zabantu ye bangudi zanganga ye minsoniki ye vondwa, 
lumbu kiantatu si kafuluka. 

32 Yandi wabangulavova mambu momo. Buna Petelo 
wambonga, wabadika kunsima. 

33 Kansi yandi wabangumuka, watala nlonguki 
miandi, wasemba Petelo, wavova: Satana, unkatukila; 
kadi kuyindudi ma Nzambi ko kansi mabantu. 

34 1 Yandi watela ndonga ye nlonguki miandi mbila, 
wavova kwa bau: Wonso zolele nama ku nim'ami, 
kakikadila nkalu, kabonga kulunsi diandi, kandama. 

35 Kadi wonso zolele vulusa mwelandi, vidisi wo, 
kansi wonso vidisi mwel'andi mu diambu diami ye 
nsamu wambote, yandi vulusi wo. 

36 Kadi muntu nki katomina nitu, vo vengi nza 
yayonsono ndandu, kansi vidisi mwel'andi? 

37 Kadi muntu nki kafwiti vana mu kula mwel'andi? 

38 Kadi wonso ukumfwila nsoni ye mambu mami mu 
mbandu yayi yaluyangulu ye masumu, yandi si kafwilwa 
nsoni kwa Mwan'amuntu, bu kizidi mu nkembo a S'andi 
ye mbasi zanlongo. 


Wavova kwa bau: Kedika mono iluvovele: Bankaka 
batelamene vava ka babimbi lufwa nkutu ko nate ye 
bamona kimfumu kia Nzambi kizidi mu lulendo. 
2 Lumbu sambanu mboki Yesu wanata Petelo ye 
Yakobi ye Yoane, wabatuala ku nanga va mongo wanda 
bau ye bau kaka; wakitulwa va ntadisi au. 

3 Mvwatu miandi miakala nacemicemi, miampembe 
beni. Widi nlengi anlele nkutu va ntoto kalendi mio 
“ vembukisila bobo ko. 

4 Elia ye Mose bamonika kwa bau, bamokana ye 
Yesu. 

5 Petelo wavutula, wavova kwa Yesu: Nlongi, 
bwabiza bu tuena vava; bika tuavanga mafwokula 
matatu, dimosi kwa ngeye, dimosi kwa Mose, dimosi 
kwa Elia. 

6 Kadi kazaya makafwiti vutula ko, kadi bakala 
wonga beni. 

7 Tuti diayiza kubayitalala, ndinga yatuka mu tuti 
vo: Ndieu i mwan'ami, i kiazolwa, lunwa. 

8 Kansi buna, bu batala kinzungidila, ka bamona 
muntu diaka ko, kansi Yesu kaka wakala yau. 

9 9 Bu bakulumuka va mongo, wabasikidikisa ka 
bidi kamba muntu mabamona, nate ye Mwan'amuntu 
kafuluka mu bafwa. 

10 Bakeba diambu diodio, babindasana mpaka: 
Fuluka mu bafwa, i nki kwandi? 

11 Banyuvula, bavova: Bafalisi ye minsoniki keti 
bavovanga, vo Elia si katekila kaka. 

12 Kansi wavova kwa bau: Elia tekila si katekila ye 
kubika biabionsono bubiateka kala. Kansi bwe bwaso- 
nama mu Mwan'amuntu? Yandi si kalungwa kwama 
beni ye yinwa. 

13 Mono iluvovele: Elia wakiyizila, bamvangila 
mamonsono mabazola, bonso bwasonama mu yandi. 

14 (| Bu baluaka kwa minlonguki, bamona ndonga 
yayingi yabazungidila; minsoniki miababindisa mpaka. 

15 Ndonga yayonsono bu yammona, ntumbu yitukwa 
ye yungusa mu kunkamba mbote. 

16 Wabayuvula: Mu nki lubabindisi mpaka? 

17 Umosi mu ndonga wavutula kwa yandi: Niongi, 
mono ntuedi mwan'ami kwa ngeye, wena ye mpeve 
yababa. 

18 Konso kuyikumbakilanga yikunlumbanga: utubisa- 

nga mafulufulu, ukwetanga meno ye tandanga. Mpo- 
vele kwa nlonguki miaku bavaikisa yo, kansi balembane. 

19 Wavutula, wavova kwa bau: Mbandu yikondolo 
minu, ntama kwa ikala yeno? Ntama kwa ikuluvibidi- 
ja? Luntuala kwa mono. 

20 Bantuala kwa yandi. Mpeve bu yammona, 
ntumbu kuntuntumuna beni; yandi wabwa va ntoto, 
wavindumuka, wavaikisa mafulufulu. 

21 Wayuvula se diandi: Ntama kwa yena tuka kenina 
bobo? Kansi yandi wavova: Tuka ku kimwana. 

22 Ntuba zazingi yau yantubidi mu tia ye mu nlangu 
mpe, mpasi yambunga; kansi vo lenda sa buma, utufwila 
nkenda, utusadisa. 

23 Yesu wavova kwa yandi: Vo lenda! Mamonsono 
malendakene kwa lekele minu. 

24 Se diafimwana ntumbu boka ye vova: Ndekele 
minu, sadisa kondwa kwami kwaminu. 

25 Yesu bu kamona, vo ndonga yilundumukini kuna 
va kimosi, wasemba mpeve yasumuka, wavova kwa 
yandi: Mpeve yababa ye yafwa matu, mono ikukembi: 
Vaika mu yandi, kunkotani diaka ko! 

26 Buna waboka, wantuntumuna, wavaika. Mwana 
weka bonso ufwidi, i diau babingi bavova: Fwidi 
kwandi. 

27 Kansi Yesu wasimba koko kwandi, wantedimisa; 
telamene kwandi. 

28 Bu kakota mu nzo, nionguki miandi mianyuvula 
ku nenga: Mu nkiama tulembane kumvaikisa? 

29 Yesu wavova kwa bau: Mpila yoyo ka yilendi 
vaikusulwa mu lekwa kiankaka ko kansi mu sambila 

aka. 

30 9 Bau bakatuka kuna, bayenda vioki mu Ngalili; 
kazola ko, vo muntu si kazaya dio. 

31 Kadi walonga nionguki miandi, wavova kwa bau: 
Mwan'amuntu si kayekulwa mu moko mabantu, si 
bakumvonda; bu kamana vondwa, mu lumbu, tatu si 
kafuluka. 

32 Ka bazaya mambu momo ko, batina mu kunyuvula. 

33 | Bayiza ku Kapenaumi. Bu kakala mu nzo, 
wabayuvula: Nki lubindasene mpaka mu nzila? 

34 Kansi badingama, kadi bamokasana mu nzila, 
kani nani i waunene. 

35 Bu kavwanda, wabokila kumi ye zole, wavova kwa 
bau: Vo muntu zolele vita ku ntu, si kazimunina mu 
babonsono ye kala sielo kiababonsono. 

36 Yandi wabonga fimwana-mwana, watula fio va 
kati ye bau; bu kawumbikila fio, wavova kwa bau: 

37 Wonso tambudi mu bimbanambana biabi fimosi 
kaka mu nkumbu ami, yandi untambudi; wonso unta- 
mbudi, katambudi mono ko, kansi wamfidisa. 

38 f Yoane wavova kwa yandi: Nlongi, tuamweni 
muntu uyvaikisi mpeve zambi mu nkumbu aku, kansi 
kanamanga beto ko. Tuankakididi, bu kalembolo 
kutunama. 

39 Kansi Yesu wavova: Ka lunkakidilani ko, kadi ka 
kwenani muntu ko uvanganga lulendo mu nkumbu ami 
ulenda kuntesa mambi nswalu. 

40 Kadi wonso ulembolo kutukadila kitantu, yandi i 
wayeto. 

41 1 Kadi wonso ulunwikini mbungu yanlangu mu 
nkumbu ami, bu lu ba Klisto, kedika mono iluvovele: 
Kanani vidisa nsendo andi nkutu ko. 

42 f Buna bena babake balekele minu, wonso tesese 
umosi sakuba, bwabiza kwa yandi, vo tadi diniku- 
nwanga mfumfuta kwa mpunda disiulu mu laka diandi 
ye yandi tubulu mu mbu. 

43 T Vo koko kwaku kukutesese sakuba, zenga ko; 
bwabiza kwa ngeye, vo kotele mu moyo ye kieta, kansi 
bwambi bu wena moko mole ye tubwa ku bilungi, i tia 
tu ka tuzimi. 

45 Vo kulu kwaku kukutesese sakuba, zenga ko; 
bwabiza kwa ngeye, vo kotele mu moyo ye tembila, 
kansi bwambi bu wena malu mole ye tubwa ku 
bilungi. 

47 Vo disu diaku dikutesese sakuba, kola dio; bwabiza 
kwa ngeye, vo kotele mu kimfumu kia Nzambi ye 
disu dimosi, kansi bwambi bu wena meso mole ye tubwa 
ku bilungi, 

48 kulembolo fwa ntunga zau ye tia tu ka tuzimi. 

49 Kadi babonsono si bazenzuswa kwa tia. 

50 Mungwa wabiza wena, kansi vo mungwa ukatukidi 
nzenzo andi, mu nki luna yo tuisila diaka? Lukala 
mungwa mu beno kibeni, lukalasana yenge. 


10 Yandi watelama kuna, wayiza ku ndambu za Yuda 
ye kuna simu dia Yodani; makabu mavutuka 
kutakana kwa yandi, wavutuka kubalonga, bonso 
bwakala fu kiandi. 

2 $| Bafalisi bayiza, banyuvula, bamvukumuna: Bakala 
diena luve mu yambula nkazi andi e? 

3 Yandi wavutula, wavova kwa bau: Mose bwe 
kalusikidikisa? 

4 Bavova: Mose wayambula basonika nkanda waluva- 
mbunu ye kunyambula. 

5 Kansi Yesu wavova kwa bau: Yandi wasonika 
nsikudukusu yoyo kwa beno mu diambu diambalu 
antima mieno. 

6 Kansi tuka mu mbadukulu ansemono, yandi 
wabavanga bakala ye nkento. 

7 „Mu diambu diodio muntu fwiti sisa s'andi ye ngudi 
andi, 

8 bau bole si bakala nsuni umosi. I diau ka bena 
bole ko, kansi nsuni umosi. 

9 I kuma kiabunda Nzambi mu vangu kimosi ka 
kivambuswani kwa muntu ko. 

10 Mu nzo nlonguki miavutuka kunyuvula mu mambu 
momo. 

11 Wavova kwa bau: Wonso yambudi nkazi andi ye 
kwelele wankaka, weka nsuza kwa yandi. 

12 Vo nkento yambudi bakala diandi ye kwelele 
diankaka, buna uyanganga. 

13 1 Bau banata bimbana-mbana kwa yandi, mpas 
kavalakana bio, kansi nionguki miasemba batuala bio. 

14 Yesu bu kamona bo, wafuta ntima, wavova kwa 
bau: Lubika bimbana-mbana biza kwa mono; ka lukaki- 
dilani bio ko, kadi kimfumu kia Nzambi kivwilu kwa 
bampila yoyo. 

15 Kedika mono iluvovele: Wonso lembolo tambula 
kimfumu kia Nzambi bonso butambulanga fimwana- 
mwana, kakoti kio nkutu ko. 

16 Yandi wawumbikila bio, wasakumuna bio, bu 
katula bio moko. 

17 9 Bu kayenda yendi mu nzila, muntu wayiza 
yungusi wafukama va makungunu kwa yandi, wanyuvula: 
Niongi wambote, nki yavanga, mpasi yavingila fwa 
diamoyo wamvu ya mvu? 

18 Kansi Yesu wavova kwa yandi: Mu nkiama umbi- 
kidi wambote? Ka kwenani wena wambote ko, kansi 
umosi kaka, i Nzambi kwandi. 

19 Ngeye zeyi nsikudukusu: Kuyangani ko, kuvo- 
ndani ko, kulabulani ko, kutani kimbangi kialuvunu ko, 
kubabani ko, zitisa saku ye ngudi aku. 

20 Kansi wavova kwa yandi: Niongi, momo mamo- 
nsono ntomene mo keba tuka mu kileke kiami. 

21 Yesu wantala, wanzola, wavova kwa yandi: 
Ngeye kondolo dimosi kaka. Wenda wateka yayonsono 
yiuvwidi ye vana bamputu, si watambula mayudukwa mu 
zulu, wiza wandama. 

22 Yandi wayindalala mu diambu diodio, wayenda ye 
kiadi, kadi mvwilu zazingi zakala yandi. 

23 $ Yesu watala kinzungidila, wavova kwa nlonguki 
miandi: Engwa, mpasi beni kwa bena bimvwama mu 
kota mu kimfumu kia Nzambi! 

24 Nionguki miayitukwa mu mambu mandi. Kansi 
Yesu wavutula, wavova kwa bau: Lu bana, mwanki 
mpasi beni mu kota mu kimfumu kia Nzambi. 

25 Kamela kufionunukene mu disu diansoma, kansi 

nkwa kimvwama lutidi mona mpasi mu kota mu ki- 
mfumu kia Nzambi. 

26 1 Bayitukwa beni beni, bavovasana: Buna nani 
lenda vuluswa? 

27 Yesu wabatala, wavova: Kwa bantu dilembokono, 
kansi ka kwa Nzambi ko, kadi kwa Nzambi mamonsono 
malendakane. 

28 9 Petelo wabadika vova kwa yandi: Tala, beto 
tuasisidi yayonsono, tuakunemingi. 

29 Yesu wavova: Kedika mono iluvovele: Ka kwenani 
muntu ko wasisidi nzo vo zimpangi vo bibusi vo ngudi 
vo se vo bana vo mavia mu diambu diami ye mu 
diambu diansamu wambote, 

30 una lembwa tambula nkama-nkama mu ntangu 
yayi, zinzo, zimpangi, bibusi, zingudi, bana, mavia, va 
kimosi ye nzomono ye mu ntangu yakwiza moyo wamvu 
ya mvu. 

31 Kansi babingi batekila si bazimunina, bazimunina 
si batekila. 

32 9 Bakala mu nzila mu kwe baluki ku Yelusalemi: 
Yesu wabatekila ku ntu; bayitukwa; balanda ku nima 
bakala wonga. Yandi wabonga kumi ye zole diaka, 
wabadika kubakamba makeka mu bwilwa: 

33 Tala, tukwe balukingi kuna Yelusalemi; Mwan'a- 
muntu si kayekulwa kwa bangudi zanganga ye minsoniki. 
Bau si bakunzengila nkanu afwa ye kunyekula kwa 
bapaien. 

34 Bau si bakunsakanana ye kunlobudila mante ye 
kumbanda ye kumvonda, lumbu tatu buna si kafuluka. 

35 q Yakobi ye Yoane, i bana ba Zebedai, bayiza 
kumfinami, bavova kwa yandi: Nlongi, tuzolele, vo 
watuvangila monso matukulomba. 

36 Kansi wavova kwa bau: Nki luzolele yakuluva- 
ngila? 

37 Bavova kwa yandi: Utuvana tuavwanda umosi va 
lubakala luaku, umosi va lumoso luaku mu nkembo aku. 

38 Kansi Yesu wavova kwa bau: Ka luzeyi kilulo- 

mbele ko. Lulenda nwa mbungu yiinw'e ye botukwa 
lubotokolo luibotukulw’e? 

39 Bavova kwa yandi: Tulenda kweto. Yesu wavova 
kwa bau: Mbungu yiinwa luna yo nwa ye lubotokolo 
luibotukwa luna lo botukulwa. 

40 Kansi vwanda va lubakala luami vo va lumoso 
luami ka i diambu diami mu vana ko, kansi i kwa 
bakubukulwa bo. 

41 (| Kumi bu diawa mo, diabadika futa ntima mu 
Yakobi ye Yoane. 

42 Yesu wabatela mbila, wavova kwa bau: Luzeyi, vo 
bau babanzulwanga bakuluntu mu bapaïen baku- 
bayalanga, bankwa luzitu bakubakebanga ku nsi 
alulendo. 

43 Ka bwenani bobo mu beno ko, kansi wonso mu 
beno zolele kala waunene, kakadi sielo kieno; 

44 wonso mu beno zolele kala wantete, kakadi nanga 
wababonsono. 

45 Kadi Mwan'amuntu kayiza mu sadulwa kisielo 
ko, kansi mu sala kisielo ye mu vana mwel'andi mu 
nkudulu kwa babingi. 

46 | Bayiza ku Yeliko. Bu kavaika mu Yeliko ye 
nlonguki miandi ye ndonga yayingi, buna Batimai, i 
mwan'a Timai, i nlombi wafwa meso, wavwanda mu 
mbel’anzila. 

47 Bu kawa, vo i Yesu, mwisi Nazaleti, wabadika 
boka ye vova: Yesu, mwan’a Davidi, umfwila nkenda. 

48 Babingi bansemba, mpasi kadingama, kansi yandi 
waluta boka: Mwan’a Davidi, umfwila nkenda. 

49 Yesu wasimpama, wavova: Lumbokila. Babokila 
mpofo, bavova kwa yandi: Yangalala, telama, yandi 
ukubokele. 

50 Yandi walosa yunga kiandi, wanangumuka, wayiza 
kwa Yesu. 

51 Yesu wavutula kwa yandi, wavova: Nki zolele 
yakuvangila? Mpofo wavova kwa yandi: Nlongi, 
nzolele mona diaka. 

52 Yesu wavova kwa yandi: Wenda; minu kiaku 
kikuvulusi. Yandi ntumbu mona diaka, wannama mu 
nzila. 


1 Bu bafinangana ye Yelusalemi ye Betania va 
< mongo a Olive, yandi wafidisa nlonguki miandi 
miole, 

2 wavova kwa bau: Lukota mu vata dilutadisi. Bu 
lukotele ntumbu mona mwan'ampunda ukengo ule- 
mbolo tentama widi muntu nkutu. Lukangula wo, 
lutuala wo. 

3 Vo muntu vovele kwa beno: Mu nkiama luvengi 
bobo? buna luvova; Mfumu wena wo nkinzi, yandi si 
kafidisa wo vava. 

4 Bayenda, bamona mwan'ampunda wakangwa ku 
mbazi va mwelo mu nzila. Bakangula wo. 

5 Bankaka batelama vana bavova kwa bau: Nki lueti 
vanga, bu lueti kangula mwan’ ampunda? 

6 Bavova kwa bau, bonso bwavova Yesu: babaya- 
mbula. 

7 Batuala mwan'ampunda kwa Yesu, batensika wo 
mvwatu miau; yandi watentama wo va ntandu. 

8 Babingi bayalumuna mvwatu miau mu nzila, kansi 
bankaka makaya mabazenga mu mayinza. 

9 Batekila ye balanda baboka: Osana! Wizidi mu 
nkumbu a Mfumu, i nkwa lusakumunu. 

10 Kimfumu kias'eto Davidi kizidi, bika kiasakumu- 
nwa. Osana muna kayengele! 

119 Wakota mu Yelusalemi mu kinlongo; bu 
katala biabionsono ye mwini wakiviokila, wavaika, 
wayenda ye kumi ye zole ku Betania. 

12 €( Lumbu kialanda bu bavaika mu Betania, wafwa 
nsatu. 

13 Bu kamona kuyu ntama kiakala makaya, wayenda 
vana kani vo kasolula kio lekwa. Bu kaluaka vo, ka- 
solula kio lekwa ko kansi makaya ye makaya, kadi ka i 
nsungi abana bakuyu ko. 

14 Yandi wavutula. wavova kwa kiau: Mvu yą mvu 
muntu kadiani mbutu mu ngeye ko. Nlonguki miandi 
miawa mo. 

15 9 Baluaka ku Yelusalemi. Bu kakota mu kinlongo, 
wabadika vaikisa bateka ye basumba mu kinlongo; 
wanenguna meza mambudisi miabivanza ye biandu 
bianteki miamabembe; 

16 kayambula muntu kavioka ye wumbwa mu 
kinlongo ko. 

17 Yandi walonga, wavova kwa bau: Kadi ka diaso- 
nama ko e: Nzo ami yifwiti bikwa nzo alusambulu kwa 
makanda mamonsono mabantu. Kansi beno luavengi 
yo nluk’amintani. 

18 Bangudi zanganga ye minsoniki bawa mo, batomba, 
bonso bubakumbunga, kadi bantina, kadi ndonga yayi- 
tukwa mu longi diandi. 

19 1 Nkokila bu yabwa, wavaika ku mbazi ambanza. 

20 1 Mu nsuka bu bavioka, bamona kuyu, vo kiayu- 
mini nate ye mu mianzi. 

21 Petelo wabambukila dio moyo, wavova kwa yandi: 
Niongi, tala, kuyu kiwasingidi kiayumini. 

22 Yesu wavutula, wavova kwa bau: Lukala minu mu 
Nzambi. 

23 Kedika mono iluvovele: Wonso vovele kwa 
mongo wauna: Nanguka wakituba muna mbu, kansi 
kena ketiketi mu ntim'andi ko, kansi lekele minu, vo 
makavovele makalakane, si makala kwa yandi. 

24 I kuma mono iluvovele: Mamonsono malusambi- 
dilanga ye lombanga, luleka minu, vo lutambudi mo, 
si makala kwa beno. 

25 Bu lutelamanga ye sambilanga, luyambudila, vo 
luvwidi muntu diambu, mpasi Seno diena mu mazulu 
dialuyambudila ntulumunu zeno. 

27 9 Baluaka diaka ku Yelusalemi. Bu kazieta mu 
kiniongo, bangudi zanganga ye minsoniki ye bangudi 
zabantu bayiza kwa yandi. 

28 bavova kwa yandi: Mu nki alulendo uvanganga 

boba? Vo nani wakuveni lendo klokio, mpasi wavanga 
o 

29 Kansi Yesu wavova kwa bau: Ikuluyuvula diambu 
dimosi mpe; lumvutudila, mono mpe yakulukamba 
lulendo luivangilanga bobo. 

30 Lubotokolo lua Yoane luatuka mu zulu vo mu 
bantu e? Lumvutudila. 

31 Bau bayuvasana bavova: Vo tuvova: Mu zulu, si 
kavova: Buna mu nkiama ka luanlekele minu ko? 

32 Kansi kani tuvova: Mu bantu? Batina bantu, 
kadi babonsono bavwa Yoane mu kedika bonso mbikudi. 

33 Bavutula kwa Yesu, bavova: Ka tuzeyi dio ko. 
Yesu wavova kwa bau: Mono mpe kilukambi lulendo 
luivangilanga bobo. 


12 Yandi wabadika vova kwa bau mu zingana. 
Muntu wakuna via diavinia, wazunga dio lumbu, 
watima kamunu kiavinia, watunga nzo ayongi, watuidisa 
dio kwa mimvati, wayenda ku nsi yankaka. 

2 Mu nsungi yafwana yandi wafidisa sielo kwa mimvati 
mpasi katambula mbutu mu via diavinia. 

3 Bau bambaka, bambufa nate ye nkanda wabunuka, 
bansindika moko ye moko. 

4 Wafidisa diaka sielo kiankaka kwa bau. Balueka 
ndiena mu ntu, bamvweza. 

5 Wafidisa kiankaka; yandi mpe bamvonda. Bia- 
nkaka biabingi biafiduswa, babufa biankaka nate ye 
nkanda wabunuka, bavonda biankaka. 

6 Umosi wasala yandi, mwana wazolwa. Va zimu- 
nina wamfidisa kwa bau, wavova: si bavumina 
mwan'ami. 

7 Kansi mvati miomio miavovasana: Ndieu i mvingidi 
afwa, ntuendino tuamvonda, fwa si diakala dieto. 

8 Bambaka, bamvonda, bantuba ku mbazi avia 
diavinia. 

9 Mfumu avia diavinia bwe si kasa? Yandi si kiza 
bunga mimvati ye vana via diavinia kwa bankaka. 

10 Ka luatengi masonukwa mama ko e: Tadi diania- 
funa mintungi diayikidi ntu afuma; 

11 diavangwa bo kwa Mfumu, diena ngitukulu mu 
meso meto? 

12 Batomba mu kumbaka, kansi batina ndonga, kadi 
bavisa, vo wavova ngana yoyo mu bau; bansisa, bayenda 
kwau. 

13 {f Bau bafidisa bafalisi bankaka ye baki-Elode kwa 
yandi, mpasi bambaka mu diambu. 

14 Bu baluaka, bavova kwa yandi: Nlongi, tuzeyi, vo 
wena wakedika, kwenina muntu mayindu ko, kadi 
kutalanga zizi kiamuntu ko, kansi ulonganga nzila 
Nzambi mu kedika. Bwena luve mu vana Kaisali 
mpaku vo ka bwa ko? Tuna vame, vo ka tuvanani 
ko? 

15 Bu kamona disu diau ku nsi alukaya, wavova kwa 
pan Mu nkiama lumpukumuni? Natuadi denali yata- 
leti kio. 

16 Batuala kio. Wavova kwa bau: Kifwani kianani 
kiaki, sono bianani? Bavova kwa yandi: Bia Kaisali. 

17 Yesu wavova kwa bau: Lufuta bia Kaisali kwa 
Kaisali ye bia Nzambi kwa Nzambi. Banyitukwa. 

18 $| Basaduki bavovanga, vo ka mwenani mfulu- 
kulu ko, bayiza kwa yandi, banyuvula, bavova: 

19 Nlongi, Mose watusonikina: Vo muntu fwilulu 
mpangi yisisidi nkazi, kansi kasisidi mwana ko, buna ka- 
fwiti vingila nkazi awidi mpangi andi ye butila widi 
mpangi andi nkuna. 

20 Vakala mpangi nsambodia; wantete wabonga 
nkazi, bu kafwa kasisa nkuna ko. 

21 Wanzole wamvingila, wafwa, kansi kasisa nkun? 
ko. Wantatu i bobo mpe. 

22 Bau nsambodia ka basisa nkuna ko. Buna bena 
nkento wazimunina fwa mpe. 

23 Mu mfulukulu nkazi anani mu bau si kakaľe, kadi 
bau nsambodia bankwela? ; 

24 Yesu wavova kwa bau: Ka luzimbale mu diadi ko 

e, bu lulembolo zaya masonukwa evo lulendo lua 
Nzambi? 

25 Kadi bu bafulukidi mu bafwa, ka bakwedi ko evo 
kweduswa ko, kansi bena bonso zimbasi mu mazulu. 

26 Kansi mu bafwa vo bafulukuswanga, kadi ka 
luatengi mu nkanda wa Mose ko e, mu nsamu mu finti- 
nti fimpanga, bonso bwavova Nzambi kwa yandi, bu 
kavova: Mono i Nzambi a Abalahami ye Nzambi a Isaki 
ye Nzambi a Yakobi? 

27 Nzambi ka i Nzambi abafwa ko, kansi yabena moyo. 
Beno luzimbakene beni. 

28 9 Nsoniki mosi wawa, bu babindasana mpaka, 
wayiza, bu kamona, vo watoma kubavutudila, wanyuvula; 
Nki ansikudukusu i yantete mu zazonsono? 

29 Yesu wavutula: Yantete i yayi: Nawe Isaeli, 
Mfumu Nzambi eto i Mfumu yimosi kwandi. 

30 Zola Mfumu Nzambi aku mu ntim'aku wawonsono 
ye mu mwelaku wawonsono ye mu diela diaku diadio- 
nsono ye mu ngolo zaku zazonsono. 

31 Yanzole i yayi: Zola mfinangani aku bonso ngeye 
kibeni. Ka kwenani nsikudukusu yankaka yilutidi zozo 
mu nene ko. 

32 Nsoniki wavova kwa yandi: kedika nlongi, ngeye 
tomene vova, vo yandi i mosi, ka kwenani wankaka ye 
yandi ko, 

33 mu kunzola mu ntima wawonsono ye mu zayu 
kiakionsono ye mu ngolo zazonsono ye mu zola mfina- 
ngani andi bonso yandi kibeni, diodio dilutidi nkailu 
miamionsono miangioka ye nkailu miankaka miazikwa 


pe. 

34 Yesu bu kamona, vo wavutula mu nduka, wavova 
kwa yandi: Kwena ntama ye kimfumu kia Nzambi ko. 
Muntu kavutuka kabuka ntima mu kunyuvula kiuvu ko. 

35 9 Yesu wavutula, wavova, bu kalonga mu kiniongo: 
Minsoniki bwe mivovanga, vo Klisto i mwan'a Davidi? 

36 Yandi kibeni Davidi wavova mu Mpeve yanlongo: 
Mfumu vovele kwa Mfumu ami: Vwanda va lubakala 

luami, nate ye mbeni tula ntantu miaku ku nsi amalu 
maku. 

37 Yandi kibeni Davidi ukumbikanga Mfumu; buna 
bwe butukidi vo i mwan'andi? Ndonga yina yayingi 
yazola kunwa. 

38 | Mu ndongolo zandi wavova: Lutala minsoniki 
mizolele zietila mu mazwele ye kambwa mbote mu 
mazandu 

39 ye fulu biantete mu nzo zatukutukunu ye biandu 
biantete mu malambu, 

40 i bau badianga nzo zamafwola ye mu bila kiankatu 
basambilanga tusambulu tuatula; babana zi bazengulwa 
nzengolo yilutidi ngolo. 

41 9 Yandi wavwanda vatadisi lundulu kiaminkailu; 
watala, bonso bwatuba ndonga vanza biansongo mu 
lundulu. Bamvwama babingi batula biabingi. 

42 Fwola dimosi diamputu diayiza, diatula bimpanza 
mpanza biole, i sentima kimosi mu ntalu. 

43 Yandi watela nlonguki miandi mbila, wavova kwa 
bau: Kedika mono iluvovele: Buna bena batudidi mu 
lundulu, fwola diadi diamputu dilutidi mu tula kwakwingi. 

44 Kadi babonsono batudidi biatuka mu kimvwama 
kiau, kansi ndieu tudidi biabionsono bikavwa mu 
kondwa kwandi, i biamvukila biandi biabionsono. 


13 Bu kavaika mu kinlongo, nlonguki andi mosi 
wavova kwa yandi: Nlongi, tala matadi, bonso 
bumenina ye bonso bwenina zintungulu. 

2 Yesu wavova kwa yandi: Mweni ntungulu zozo 
zazineni e? Ka kuna siswa tadi va tadi dina lembwa 
tululwa ko. 

3 9 Bu kavwanda va mongo a Olive vatadisi kinlongo, 
Petelo ye Yakobi ye Yoane ye Andele banyuvula ku 
nenga: 

4 Utukamba: Nki alumbu mambu momo mana kwiza 
kadi; nki i dimbu, momo mamonsono bu mana kwenda 
detila. 

5 Yesu wabadika vova kwa bau: Lutala, muntu 
kawidi kuluzimbikisa. 

6 Babingi si biza mu nkumbu ami ye vova: I mono 
kwami; si bazimbikisa babingi. 

7 Bu luwilu zimvita ye kumu kiazimvita, ka lupamu- 
kani ko; momo si makalakana kaka, kansi mbanunu ka 
yena bwabu ko. 

8 Kadi kanda diabantu si dianangumukina kanda 
diabantu ye kimfumu mu kimfumu; ndikunu zantoto si 
zakala muma ka muma, malema si makala. Momo i 
mbadukulu ansongo. 

9 1] Kansi beno kibeni lukitala. Si bakuluyekula kwa 
bamayala, si luabufwa mu nzo zatukutukunu nate ye 
nkanda wabunuka. Va luse luaminyadi ye mintinu si 
luatelama mu diambu diami mu kimbangi kwa bau. 

10 Nsamu wambote si wateka samununwa kaka 
makanda mamonsono mabantu. 

11 Bu baluneti mu kuluyekula, ka luteka kala mayindu 
malufwiti vova ko, kansi maluveno kina lokula, luvova 
mo, kadi ka i beno ko luvovanga, kansi Mpeve yanlongo. 

12 Mpangi si yayekula mpangi mu vondwa, ye se 
mwan’andi, ye bana si banangumukina mase ye zingudi 
ye kubavonda. 

13 Beno si luabelwa kwa babonsono mu diambu 
diankumbuami, kansi utatamene nate ye mbanunu, vulusu. 

14 1 Bu lumweni nkankumusu ambungulu yitelamene 
va ka yifwiti kala ko—tengi mo, bika kavisa—buna bau 
bena mu Yuda bika batinina ku miongo. 

15 Wena va nludi, kakulumuki ko, kakoti mu bonga 
lekwa mu nzo andi ko. 

16 Wena mu via, kavutuki mu bonga yunga kiandi ko. 

17 Kansi engwa bena vumu ye bayemikanga mu bina 
lumbu. 

18 Lusambila, ka midi kala mu sivu. 

19 Kadi bina lumbu bina kala nzungu, i zampila yoyo 
zi ka zikedi ko tuka mu mbadukulu ansemono yasema 
Nzambi ye nate ye bwabu, ka zina kala diaka nkutu ko. 

20 Vo Mfumu kakufikidi lumbu biobio ko, nga nsuni 
nkutu ka wavuluswa ko, kansi yandi wakufikidi lumbu 
biobio mu diambu diabakiasolwa bakasola. 

21 Buna vo muntu vovele kwa beno: Tala, Klisto 
wena eva, tala, evana, ka lulekani minu ko. 

22 Kadi ba-Klisto baluvunu ye mbikudi mialuvunu si 
batelama ye vanga dimbu ye mangu mu diambu diazi- 
mbikisa bakiasolwa, vo bulendakana. 

23 Lutoma kukitala. Mono ikikambidi mamonsono 
kwa beno, 

24 T Bina lumbu nzungu bu ziviokele, ntangu si 
yalomba, ngonda ka yivani ntentin’ andi ko, 

25 mbwetete si zasotuka mu zulu, tulendo tua mu 
mazulu si tuanikuka. 

26 Buna si bamona Mwan'amuntu wizidi mu matuti 
ye lulendo lualuingi ye nkembo. 

27 Buna si kafidisa zimbasi mu kutikisa bakiasolwa 
tuka mu ntini ziia zampeve, tuka mu nsuk’antoto nate 
ye mu nsuk'azulu. 

28 9 Lulonguka ngana mu kuyu. Vala diakiau bu 
dikilebelele ye dukisi makaya, buna luzeyi, vo nsungi 
amvula yeka lukufi. 

29 I bobo beno mpe bu lumweni momo makalakane, 
buna luzaya, vo yau yifinangene va mielo. 

30 Kedika mono iluvovele: Mbandu yayi ka yina 
vioka ko, nate ye momo mamonsono mamana kala. 

31 Zulu ye ntoto si biavioka, kansi mambu mami ka 
mana vioka nkutu ko. 

32 $ Kina lumbu vo kina lokula muntu kazeyi bio ko, 
ka. zimbasi mu zulu ko, ka Mwana mpe ko, kansi Se 

aka. 

33 $ Lutala, lukaya meso; kadi ka luzeyi ko, ntangu 
bu yena. 

34 Bonso muntu wena ku nsi yankaka, bu kakisisila 
nzo andi, bu kakivanina bisielo biandi lulendo, kwa 
muntu muntu kiandi salu, wakisikidikisila nkengi 
amwelo mpe, mpasi kakaya meso. 

35 I kuma lukaya meso; kadi ka luzeyi ntangu yina 
luaka mfumu anzo ko, vo nkokila vo ndingu ansi, vo 
nkubu ansusu vo nsuka; 

36 mpasi, bu kizidi nabiu, kakulubwana ku nsi atulu 
ko. 

37 Kansi mailuvovele, mpovele mo kwa babonsono: 
Lukaya meso. 


1 4 Lumbu biole buna pasa kiakala ye nkembo 

amampa malembwa funuswa. Bangudi zanganga 
ye minsoniki batomba, bonso bu bakana kumbaka mu 
kinkita ye kumvonda. 

2 Kadi bavova: Ka mu lumbu biankembo ko, nkindu 
ka yidi bwa mu bantu. 

3 9 Bu kakala mu Betania mu nzo a Simoni, i mfwa 
bwazi, bu kavwanda va meza, nkento wayiza wakala 
mbwata yamazi mantalu beni, i manaladu ma ka masa- 
ngwa lekwa biankaka ko. Nkento wabula mbwata, 
wadukula mo va ntu andi. 

4 Bankaka bakala bafuta ntima, bavovasana: Bila 
nki mazi mabungulu bobo? 

5 Kadi mazi momo makutu tekwa mu nkama tatu 
zadenali ye vewa kwa bamputu. Bankadila nganzi. 

6 Yesu wavova: Lunyambula. Mu nkiama luku- 
nkwamisa? Yandi unsadidi salu kiabiza. 

7 Kadi ntangu zazonsono bamputu bena yeno, yonso 
ntangu yiluzolele lulenda kubavangila mambote, kansi 
mono kiena yeno ntangu zazonsono ko. 

8 Nkento vengi dikalenda vanga. Yandi wakikusidi 
nitu ami mu ndiamusu ami. 

9 Kedika mono iluvovele: Vonso vonso vasamu- 
nwanga nsamu wambote mu nza yamvimba, vana si 
vakambwa dikavengi mu bambukila yandi moyo. 

10 9 Yuda Iskalioti, umosi mu kumi ye zole, waye- 
nda kwa bangudi zanganga, mpasi kanyekula kwa 

au. 

11 Bu bawa dio, bayangalala, basila mu kumvana 


MALAKO 14 117 


vanza biapalata. Yandi watomba ntangu yifweni mu 
kunyekula. 

12 9| Lumbu kiantete kiankembo amampa malembwa 
funuswa, bu bavonda meme diapasa, nlonguki miandi 
miavova kwa yandi: Kwe zolele, vo tuenda kubika, 
mpasi wadia pasa? 

13 Yandi wafidisa nlonguki miandi miole, wavova kwa 
bau: Lukota mu mbanza, muntu neti mvungu wanlangu 
si kabwabana yeno, lunnama. 

14 Kukakotele, luvova kwa mfumu anzo; Nlongi 
vovele: Vinga kiami kiabanzenza kwe kiena kimfwiti dila 
pasa ye nlonguki miami? 

15 Yandi si kakulusonga seka diadinene ku mbandu 
yantandu diakubukwa, diakubamene. Muna lutuku- 
bikila. 

16 Nionguki miavaika, miakota mu mbanza, mia- 
mona, bonso bukabakembi; bakubika pasa. 

17 9 Nkokila bu yabwa, waluaka ye kumi ye zole. 

18 Bu bavwanda ya meza, bu badia, Yesu wavova: 
Kedika mono iluvovele: Buna luena, umosi si kaku- 
ngiekula, i yandi weti dia yami. 

19 Babadika kala kiadi, bavova kwa yandi, mosi 
mosi: Kadi i mono e? 

20 Wavova kwa bau: Umosi mu kumi ye zole, i yandi 
usidi yami koko mu longa. 

21 Kadi Mwan'amuntu katukidi kwandi, bonso 
bwasonama mu yandi, kansi engwa muntu wowo uyekole 
Mwan'amuntu. Bwambote kwa muntu wowo, vo 
kabutwa nkutu ko. 

22 || Bu badia, Yesu wabonga dimpa, bu kasakumuna, 
wabukuna dio, wabavana, wavova: Lubonga, diadi i 
nitu ami. 

23 Yandi wabonga mbungu, bu katonda, wabavana; 
babonsono banwa yo. 

24 Yandi wavova kwa bau: Yayi i menga mami 
maluwawanu matengulwa mu babingi. 

25 Kedika mono iluvovele: Kivutuki nwa yina 

yambutu mianti avinia ko nate ye kina lumbu kiyanwa 
yo yampa mu kimfumu kia Nzambi. 

26 1 Bu bamana yimbila nkunga wansikulu, bayenda 
ku mongo a Olive. 

7 9 Yesu wavova kwa bau: Beno babonsono si luata 
PAA kadi diasonama: Mono si yabanda mvungi, 
mameme si mamwanguswa yekuyeku. 
na ani bu mbeni fulukuswa, si yakulutekila kuna 

galili 

29 Petelo wavova kwa yandi: Vo babonsono mpe 
batele sakuba, kina dio ta ko. 

30 Yesu wavova kwa yandi: Kedika mono ivovele: 
Ngeye, mu fuku diadi, koko bu ka diakukikubidi nkuba 
zole ko, ngeye una kunkadila nkadila tatu. 

1 Buna wavova ye vovudila: Vo fwa yafwa yaku, 
kikukadila nkalu nkutu ko. Babonsono bavova ma- 
mpila yoyo mpe 

2 1 Bau baluaka ku lumbu luena nkumbu Ngetese- 
mane; yandi wavova kwa nlonguki miandi: Luvwanda 
vava, nate ye mbeni sambila. 

33 Yandi wanata Petelo ye Yakobi ye Yoane, waba- 
dika pamuka, wabwa kingongo. 

34 Wavova kwa bau: Mwel'ami uzungulu kwa kiadi 
nate ye mu fwa, lukala vava, lukaya meso. 

35 Yandi wayenda ku ntuala fioti, wafukama va ntoto, 
wasambila, mpasi, vo bulendakana, lokula kiokio kia- 
mvioka. 

36 Yandi wavova: Aba, Tata! Kwa ngeye mamo- 
nsono malendakana, umpiokisa mbungu yayi. Kansi ka 
bonso bunzolele ko, kansi bonso buuzolele. 

37 Wayiza, wababwana ku nsi atulu, wavova, kwa 
Petelo; Simoni, leli e? Kulendi kaya meso lokula kimosi 

oe? 

38 Lukaya meso, lusambila, ka luidi kota mu mpuku- 
munu. Mpeve yena kinzodila, kansi nsuni wena lebakana. 

39 Yandi wayenda diaka, wasambila, wavova mambu 
mamosi. 

40 Bu kavutuka, wababwana diaka ku nsi atulu, kadi 
meso mau makala nandende, ka bazaya mabana ku- 
mvutudila ko. 

41 Wavutuka mvutuka yantatu, wavova kwa bau: 
Luleka bwabu, luvunda. Bufweni kwandi. Lokula ki- 
lueki. Tala, Mwan'amuntu uyekulwa mu moko maba- 
nkwa masumu. 

42 Lutelama, ntuendino; tala, ukungiekula weka 
lukufi. 

43 1 Bu kavova, Yuda Iskalioti, umosi mu kumi ye 
zole, ntumbu luaka, va kimosi ye yandi kabu diabantu ye 
bisabala ye minkawa batuka kwa bangudi zanganga ye 
minsoniki ye bangudi zabantu. 

44 Wanyekula wabavana dimbu, wavova: Wonso 
uifiba, i yandi kwandi, lumbaka, lutoma kunnata. 

45 Bu kaluaka, ntumbu kwenda kwa yandi, wavova: 
Niongi; wamfiba beni. 

46 Bansa moko, bambaka. 

47 Umosi mu bau batelama vana wavola sabala, 
wabanda nang’ angudi anganga, wazenga kutu kwandi. 

48 Yesu wavutula, wavova kwa bau: Beno luvaikidi 
bonso kwa ntani ye bisabala ye minkawa mu kumbaka. 

49 Lumbu ka lumbu mono yakedi yeno mu kinlongo, 
yakedi longanga, beno ka lumbaki. Kansi mpasi 
masonukwa menda detila, diadi dibwidi. 

50 Buna babonsono bansisa, batina kwau. 

51 9 Toko dimosi diannama mpe. Yandi wafuka 
nitu andi nlele walino; bambaka. 

52 Kansi yandi wasisa nlele walino, watina kondwa 
nlele. 

53 7 Banata Yesu kwa ngudi anganga; bangudi 
zazonsono zanganga ye bangudi zabantu ye minsoniki 
bakutakana. 

54 Petelo wannama mu ntatuki nate ye vana kianzala 
kiangudi anganga, wavwandanga ye bisielo, wayotila va 
kia kwatia. 

55 {Į Kansi bangudi zanganga ye bamayala babonsono 

batomba kimbangi mu Yesu, mpasi bamvonda, kansi ka 
basolula kio ko. 

56. Kadi babingi bata kimbangi kialuvunu mu yandi, 
kansi kimbangi kiau ka kiadedakana ko. 

57 Bankaka batelama, bata kimbangi kialuvunu mu 
yandi, bavova: 

58 Tuawilu, bu kavovele: Mono si yatulula kinlongo 
kiaki kiavangwa mu moko, mu lumbu tatu si yatunga 
kiankaka ki ka kivengo mu moko ko. 

59 Mu momo mpe kimbangi kiau ka kiadedakana 
ko. 

60 Buna ngudi anganga watelama va kati ye bau, 
wayuvula Yesu, wavova: Kuvutudi diambu ko e? Nki 
akimbangi bakutelele? 

61 Kansi yandi wadingama, kavutula diambu ko. 
Ngudi anganga wanyuvula diaka, wavova kwa yandi: 
Ngeye u Klisto, Mwan'a Nkwa lusakumunu e? 

62 Yesu wavova: Ngiena kwami. Beno si luamona 
Mwan'amuntu vwendi va lubakala lualulendo ye kwiza 
mu matuti mazulu. 

63 Kansi ngudi anganga watiasuna mvwatu miandi, 
wavova: Nki ansatu azimbangi tuavutuka kala? 

64 Beno luwilu ntiakulu. Bwe lubenzi? Babonsono 
banzengila nkanu afwa. 

65 1 Bankaka babadika kunlobudila mante ye fuka 
zizi kiandi ye kumbanda zinkome ye yova kwa yandi: 
Bikuleti! Mantadi bambonga ye bambufa. 

66 T Petelo bu kakala va kianzala, sielo kimosi kia- 
nkento kiangudi anganga kiayiza. 

67 Bu kamona Petelo wayotila, wantala, wavova: 
Ngeye mpe kedingi ye Yesu, i mwisi Nazaleti. 

68 Kansi yandi wakala nkalu, wavova: Kizeyi ko, 
kivisidi mauvovele ko. Yandi wavaika ku mbazi va 
kianzala. Koko diakuba. 

69 Sielo kiankento bu kiammona, wabadika vova 
diaka kwa batelama vana: Ndieu umosi mu bau. 

70 Kansi yandi wakala nkalu diaka. Fintama-ntama 

batelama vana bavova diaka kwa Petelo: Kedika, ngeye 
umosi mu bau, kadi ngeye i mwisi Ngalili mpe. 

71 Yandi wabadika kukisinga ye dia ndefi: Kizeyi 
muntu wowo ulubikidi nkutu ko. 

72 Buna koko ntumbu kuba nkuba yanzole. Petelo 
wabambuka moyo mu mambu mankamba Yesu: Koko 
bu ka dikukikubidi nkuba zole ko, ngeye una kunkadila 
nkadila tatu. Bu kabanzila dio, wadila. 


1 5 Mu nsuka bangudi zanganga ye bangudi zabantu 

ye minsoniki ye bamayala babonsono ntumbu 
vova manenga, bakanga Yesu, bannata, banyekula kwa 
Pilatu. 

2 Pilatu wanyuvula: Ngeye i ntinu aba Yudayo e? 
Yandi wavutula, wavova kwa yandi: Ngeye vovele bo. 

3 Bangudi zanganga bamfunda mambu mamingi. 

4 Kansi Pilatu wanyuvula diaka: Kuvutudi diambu ko 
e? Tala, bonso bubakufundanga mu mamingi. 

5 Kansi Yesu kavutula diambu nkutu ko, i kuma 
Pilatu wayitukwa. 

6 T Mu lumbu biankembo yandi wabayambudilanga 
nkole, yonso yibalombanga. 

7 Mwakala muntu ubikwanga Balaba wakangama ye 
bankwa nkindu, i bau bavonda bantu mu nkindu. 

8 Bantu babaluka, babadika lomba kabavangila, 
bonso bukakubavangilanga. 

9 Pilatu wavutula, wavova kwa bau: Luzolele, vo 
yakuluyambudila ntinu aba Yudayo e? 

10 Kadi yandi wavisa, vo bangudi zanganga banyekula 
mu diambu diayandu diameso. 

11 Bangudi zanganga bakwika ndonga, mpasi kaluta 
kubayambudila Balaba. 

12 Pilatu wavutula, wavova kwa bau: Buna bwe si 
yavanga kwa yandi ulubikanga ntinu aba Yudayo? 

13 Baboka diaka: Unkoma va kulunsi! 

14 Pilatu wavova kwa bau: Buna nki kiambi kavengi? 
Kansi baluta boka mu ngolo: Unkoma va kulunsi! 

15 Pilatu wazola vanga bonso bwazola ndonga, 
wabayambudila Balaba, wayekula Yesu, mpasi kakomwa 
va kulunsi, bu kakibufisila yandi. 

16 1 Binwani biantuala mu ngudi akianzala, kiavula 
diakitinu, bakutikisa kabu diamvimba diabinwani. 

17 Bamvwika yunga kiampumbu, bavanda mpu 
yansende, bantula yo. 

18 Babadika kunkamba mbote: Kala kiese, ntinu aba 
Yudayo! 

19 Bambanda tutu mu ntu, banlobudila mante, 
bafukama ya makungunu, bansambila. 

20 Bu bamana kunsakanana, bamvula yunga kia- 
mpumbu, bamvwika mvwatu miandi. Bamvaikisa, 
mpasi bankoma va kulunsi. 

21 T Muntu wavioka, nkumbu andi Simoni, mwisi 
Kilene, watuka mu mayinza, i se dia Alesandelo ye Lufu. 
Bankomina mu nata kulunsi diandi. 

22 Bantuala ku vuma kia Ngolongata, bu dibangudulu 
i konzongolo kiantu. 

k 23 Bamvana vinia kiasangwa mile, kansi katambula 
io ko. 

24 Bankoma va kulunsi, bakabana mvwatu miandi, 
bu bata mio wadi, mpasi muntu muntu katambula 
kiandi. 

25 I lokula kiantatu, bankoma va kulunsi. 

26 Nsonokono abila kiandi va ntandu yasonukwa ebu: 
Ntinu aba Yudayo. 

27 {Bakoma ntani miole ye yandi va makulunsi, 
umosi Va lubakala luandi, umosi va lumoso luandi. 

.29 Bavioka bantiaka, banikusa ntu miau, bavova: 
Sia! ngeye si utulula kinlongo ye tungulula kio mu lumbu 
tatu, 

30 nakivulusi ye kulumuka mu kulunsi. 

31 Bonso bobo bangudi zanganga mpe bansakanana 
bau ye bau ye minsoniki, bavova: Yandi wavulusi 
bankaka, kansi kalendi kukivulusa ko. 

32 Klisto, ntinu a Isaeli, nakulumuki bwabu mu 

kulunsi, mpasi tuamona ye leka minu. Bakomwa yandi 
ya makulunsi bandeva mpe. 

33 9 Lokula kiansambanu bu kieka, tombe kiabwa va 
ntoto wawonsono nate ye lokula kiavwa. 

34 Mu lokula kiavwa Yesu waboka mu ndinga 
yayinene: Eloi, Eloi, lama sabakatani? bu mabangudulu 
i Nzambi ami, Nzambi ami, mu nkiama undiengi? 

35 Bankaka batelama vana, bu bawa mo, bavova: 
Tala, yandi bokele Elia. 

36 Muntu wayungusa, wafuluza pongo mu vinia 
kiandeki, wasomika kio va tutu, wamvana mu nwa, 
wavova: Yambula, bika tuamona, vo Elia ukwiza 
kunkola. 

37 Yesu waboka mu ndinga yayinene, watabuka 
vumunu. 

38 Buna ngumbu akinlongo yatenduka mu ndambu 
zole tuka ku ntandu nate ye ku banda. 

39 Kansi nkuluntu abinwani watelama vana va 
ntadisi andi, bu kamona, vo watabuka vumunu bonso 
bobo, wavova: Kedika muntu wau i Mwan’a Nzambi. 

40 1 Bakento mpe bakala vana batala mu ntatuki. 
Mu bau mwakala Malia, i mwisi Mangadala, ye Malia, i 
ngudi a Yakobi wauke ye Yose, ye Salome. 

41 Bau bannama, bu kakala muna Ngalili, bansadila; 
bakento babingi bankaka mpe babaluka yandi ku 
Yelusalemi. 

42 1 Nkokila bu yabwa, i lumbu kia nkubukulu 
kiatekila lumingu, 

43 buna Yosefi, i mwisi Alimataya, i mayala maluzitu, 
yandi kibeni wavingila kimfumu kia Nzambi mpe, yandi 
wakabuka ntima, wakota kwa Pilatu, walomba nitu a 
Yesu. 

44 Kansi Pilatu wayitukwa, vo ukifwididi. Yandi 
watela nkuluntu abinwani mbila, wanyuvula, vo ntama 
kafwidi. 

45 Bu kazaya bo kwa nkuluntu abinwani, wakaila 
nitu yafwa kwa Yosefi. 


124 MALAKO 15, 16 


46 Yandi wasumba niele walino, wankola, wanzinga 
nlele walino, wantula mu ndiamu yazokulwa mu tadi, 
wanengumuna tadi mu mwelo andiamu. 

47 Kansi Malia, i mwisi Mangadala, ye Malia, i 
ngudi a Yose, batala mukatulwa. 


1 6 Lumingu bu luamana vioka, Malia, i mwisi 

Mangadala, ye Malia, i ngudi a Yakobi, ye Salome 
basumba nzenzo miansunga, mpasi benda kunkusa. 

2 Nsuka nabu mu lumbu kiantete mu lumingu baluaka 
ku ndiamu, ntangu bu yatubuka. 

3 Bavovasana: Nani una kutunengumunina tadi mu 
mwelo andiamu? 

4 Kansi bu bavumbula meso, bamona, vo tadi dine- 
ngomono, kadi diakala mbidi anene. 

5 Bu bakota mu ndiamu, bamona toko divwendi va 
lubakala, divweti zwele diampembe; bayitukwa. 

6 Wavova kwa bau: Ka luyitukwani ko. Beno luto- 
mbele Yesu, i mwisi Nazaleti, wakomono va kulunsi. 
Fulukidingi, kena vo ko, lutala vuma vabantudidi. 

7 Luenda luavova kwa nionguki miandi ye kwa Petelo, 
vo yandi ulutekele kuna Ngalili. Kuna luakummona, 
bonso bukalukembi? 

8 Bavaika, batina tuka mu ndiamu, kadi wonga ye 
zakama biababwila. Ka bakamba muntu diambu ko, 
kadi bakala wonga. 

9 $ Bu kafuluka mu nsuka mu lumbu kiantete mu 
lumingu, wateka monika kwa Malia, i mwisi Manga- 
dala, ukavaikisa mpeve nsambodia zambi. 

10 Yandi wayenda wo samuna kwa bateka kala yandi, 
bakala kiadi ye badila. 

11 Bu bawa, vo yandi wena moyo ye monekene kwa 
nkento, ka balekila wo minu ko. 

12 $| Landila momo yandi wamonika mu nkadulu 
yankaka kwa babole mu bau, bu bayenda ku mayinza. 

13 Bau mpe bayenda mo kamba kwa basidi, kansi ka 
babaleka mpe minu ko. 

14 | Mboki yandi wamonika kwa kumi ye nionguki 
mosi, bu bavwanda va meza; yandi wabasemba mu 
kondwa kwau kwaminu ye mu mbalu antima miau. bu 
balembwa lekila bammona minu, bu kakifulukila. 

15 Wavova kwa bau: Luenda mu nza yamvimba, 
lusamuna nsamu wambote kwa nsemono zazonsono. 

16 Wonso lekele minu ye botukwa, vulusu, kansi 
lembolo leka minu, bedoso. 

17 Kansi dimbu biabi si bianama balekele minu: Mu 
nkumbu ami si bavaikisa mpeve zambi ye vova mu 
tudimi tuampa. 

18 Si bananguna zinioka, vo banwini bilenda vonda. 
ka bina kubabivisa nkutu ko, si batula moko va zimbevo, 
si baniaka. 

19 17 Mfumu Yesu bu kamana vova kwa bau, wata- 
mbulwa kuna zulu, wavwanda va lubakala lua Nzambi. 

20 Bau bayenda samuningi mwamonsono, Mfumu 
wasalanga yau, wasikidika mambu mu dimbu bialandila 
mo. 


NSAMU WAMBOTE WASONIKA 
LUKA 


1 Babingi bu batonta songisa nsamu bonso bulandane 
mambu mamana kwenda detila mu beto, 
2 bonso butuayekudulwa mo kwa bau bakala mbangi 
zamona-meso ye sielo biamambu tuka mu mbadukulu, 
3 i diau mono mpe, bu yatomene nama mamonsono 
tuka mu mbadukulu, mbenzi bufweni mu sonikina ngeye, 
mwene Teofilo, bonso bumalandanene, 
4 mpasi watoma zaya lusiamu luamambu mawalongwa. 
59 Mu lumbu bia Elode, i ntinu a Yuda, mwakala 
nganga, nkumbu andi Zakalia, mu kabu dia Abia, nkazi 
andi i mwisi kanda dia Aloni, nkumbu andi Elisabeti. 

6 Bau bole bakala balunungu va luse hua Nzambi, 
badiata mu nsikudukusu .zazonsono ye ntumunu za 
Mfumu, ba bau ka basembwa. 

7 Ka bakala ye mwana ko, kadi Flisabeti wakala sita; 
babole banuna mu lumbu biau. 

8 9 Bwakala bu kasala salu kiakinganga va luse lua 
Nzambi mu lulandu tuakabu diandi, 

9 watelwa wadi, bonso bwena fu kiasalu kiakinganga 
mu kota mu kinlongo kia Mfumu mu kwika biamfwitisila 
mwisi. 

I0 Kabu diadionsono diabantu diasambila ku mbazi 
mu lokula kiafwitila mwisi. 

11 Mbasi a Mfumu yamonika kwa yandi, yatelama 
va lubakala luazikwa diamfwitisila mwisi. 

12 Zakalia wapamuka, bu kammona; wonga wa- 
mbwila. 

13 Mbasi yavova kwa yandi: Zakalia, kukalani 
wonga ko, kadi ndombolo aku yimeni wakana ye nkazi 
aku Elisabeti wakubutila mwana wabakala, ngeye 
wakumbika nkumbu Yoane. 

14 Ngeye si wayangalala ye kala kiese, babingi si 
bayangalala mu mbutukulu andi. 

15 Kadi yandi si kakala waunene va luse lua Mfumu, 
kanwe vinia ye ndwinu zangolo ko, kansi si kazala kwa 
Mpeve yaniongo tuka mu vumu kiangudi andi; 

16 si kavilula bana ba Isaeli babingi kwa Mfumu, 
Nzambi au; 

17 yandi kibeni si kavita ku ntu va luse luandi mu 
mpeve ye ngolo bia Elia ye vilula ntima miamase kwa 
bana ye bakolama mu nduka zalunungu, mu kubikila 
Mfumu bantu bakubama. 

18 Zakalia wavova kwa mbasi: Bwe ya bo zaila, kadi 
mono yameni nuna, ye nkazi ami weka mvu miamingi? 

19 Mbasi yavutula, yavova kwa yandi: Mono i 
Ngabileli itelamanga va luse lua Nzambi; mono mfidusu 
mu moka yaku ye kusamunina nsamu wau wambote. 

20 Tala, ngeye si ukala baba ye lembana vova, nate 

ye lumbu kina kala momo, bu ulembolo leka minu mu 
mambu mami mana kwenda detila mu ntangu amau. 

21 Bantu bavingila Zakalia, bayitukwa, bu kazingila 
muna kiniongo. 

22 Kansi bu kavaika, kalendi vova ye bau ko; bazaya, 
vo mweni monameso mu kinlongo; yandi kibeni wabala- 
bikisa ye wakala baba. 

23 Bwakala lumbu biasalu biandi bu bialunga, 
wayenda ku nzo andi. 

24 1 Bina lumbu biavioka, buna Elisabeti, nkazi andi, 
wayaka, waswama ngonda tanu, wavova: 

25 Mfumu bobo kampangila bina lumbu bikantala mu 
katula luvwezolo luami mu bantu. 

Mu ngonda yansambanu mbasi Ngabileli 
wafiduswa kwa Nzambi kuna mbanz’a Ngalili, nkumbu 
ambanza Nazaleti, 

27 kwa ndumba yakambana ye bakala diena nkumbu 
Yosefi, wanzo a Davidi, nkumbu andumba Malia. 

28 Mbasi yakota kwa yandi, yavova: Kala kiese, 
ngeye mwenono nlemvo beni! Mfumu wena yaku. 

29 Kansi wapamuka beni mu mambu mandi, wayi- 
ndula lukambulu luampila yoyo luambote. 

30 Mbasi yavova kwa yandi: Malia, kukalani wonga 
ko, kadi wamwenono nlemvo kwa Nzambi. 

31 Tala, si wayaka mu vumu kiaku ye buta mwana 
wabakala, si wabika nkumbu andi Yesu. 

32 Yandi si kakala waunene ye bikwa Mwana 
Nkwa kayengele, Mfumu Nzambi si kakumvana kiandu 
kias'andi Davidi; 

33 si kakala ntinu anzo a Yakobi mvu ya mvu, ki- 
mfumu kiandi ka kiena nsuka ko. 

34 Malia wavova kwa mbasi: Bwe mana kadila, kadi 
kizeyi bakala ko? 

35 Mbasi yavutula, yavova kwa yandi: Mpeve ya- 
niongo si yakwiza va ngeye ye ngolo za Nkwa kayengele 
zina kuyitalala, i kuma ndiena waniongo una butwa, si 
kabikwa Mwan'a Nzambi. 

36 Tala, Flisabeti, i butu kiaku, yandi mpe wayeki 
mwana wabakala mu ndununu andi, yayi i ngonda 
yansambanu tuka kabikulwa sita. 

37 Kadi widi diambu nkutu ditukidi kwa Nzambi ka 
dikondoio lulendo ko. 

38 Kansi Malia wavova: Tala. nanga Mfumu wa- 
nkento. Bika bwakala bonso bwenina mambu maku. 
Mbasi yakatuka kwa yandi. 

39 { Mu lumbu bina Malia watelama, wayenda nswalu 
kuna nsi yamiongo kuna mbanz’a Yuda; 

40 wakota mu nzo a Zakalia, wakamba Elisabeti 
mbote. 

41 Bwakala Flisabeti bu kawa lukambulu luambote 
lua Malia, mwana wasusumuka mu vumu kiandi, ye 
Elisabeti wazala kwa Mpeve yanlongo, 

42 waboka mu mbokolo yayinene, wavova: Ngeye 
sakumunu mu bakento, mbutu avumu kiaku usakumunu. 

43 Diadi bwe dienina, vo ngudi a Mfumu ami wizidi 
kwa mono? 

44 Kadi tala ningu walukambulu luaku Iwambote bu 
ukotele mu matu mami, mwana ususumukini mu kiese 
mu vumu kiami. 

45 Mayangi kena ulekele minu, kadi makamba 
Mfumu kwa yandi si makwenda detila. 

46 1 Malia wavova: Mwelľ’ami usanisinanga Mfumu, 

41 mpeve ami yiyangalalanga mu Nzambi, i Mvulusi 


48 kadi yandi wamweni luyinunu luanang’andi 
wankento. Kadi tala, tuka bwabu mbandu zazonsono 
zina kumbika nkwa mayangi. 

49 Kadi Nkwa tulendo wampangidi mambu mama- 
nene. Nkumbu andi yena yanlongo. 

50 Nkenda zandi zena mu zimbandu ka zimbandu mu 
bau bakumvuminanga. 

51 Yandi wavengi lulendo mu koko kwandi; yandi 
wasansikisi bankwa ngianza mu mabanza mantima 
miau; 

52 wakuludi bankwa tulendo mu biandu, wazangudi 
bafwafwa; 

53 bafwa nsatu, yandi wabayukutisi mu lekwa bia- 
mbote; bamvwama, yandi wabasindikidi moko ye moko. 

54 Yandi wasadisi Isaeli, i sielo kiandi, mu bambukila 
nkenda zandi moyo, 

55 bonso bukavova kwa mase meto, kwa Abalahami 
ye nkun'andi mvu ya mvu. 

56 1 Malia wakala yandi kani vo ngonda tatu, mboki 
wavutuka ku nzo andi. 

57 1 Ntangu a Elisabeti yikabuta yalunga; wabuta 
mwana wabakala. 

58 Mfinangani zandi ye butu biandi bawa, vo Mfumu 
wasa nkenda zandi zazinene mu yandi, bayangalala yandi. 

59 Bwakala lumbu kianana bayiza mu zenga fimwana, 
babika fio nkumbu as'andi Zakalia. 

60 Ngudi andi wavutula, wavova: Ka ya ko, kansi si 
kabikwa Yoane. 

61 Bavova kwa yandi: Mu butu biaku ka mwenani 
muntu ubikwanga nkumbu yoyo ko. 

62 Kansi balabikisa s'andi yonso nkumbu yikazola 
kumvana. 

63 Yandi walomba baya diansonikina, wasonika, 
wavova: Yoane i nkumbu andi. Babonsono bayitukwa. 

64 Kansi nw'andi ntumbu zibuka ye ludimi luandi, 
yandi wavova, watonda kwa Nzambi. 

65 1 Wonga wabwila bamfinangani zau zazonsono. 
Mambu momo mamonsono bamokasana mu nsi yayo- 
nsono yamiongo mia Yuda. 

66 Babonsono bawa mo balunda mo mu ntima miau, 
bavova: Fimwana fiofio bwe si fiakadila? Kadi koko 
kwa Mfumu kwakala yandi. 

67 Zakalia, i sandi, wazala kwa Mpeve yaniongo, 
wabikula, wavova: 

68 Mfumu, Nzambi a Isaeli, i nkwa lusakumunu, 
kadi yandi watedi kwa bantu bandi ye wavangidi bo 
nkudulu; 

69 yandi wazangudi mpoka yampulusu kwa beto mu 
nzo a Davidi, i sielo kiandi, 

70 bonso bukavova mu nwa miambikudi miandi 
mianlongo tuka mu mbadukulu antangu, 

71 mpulusu mu ntantu mieto ye mu moko mababo- 
nsono bakutubelanga, 

72 mpasi kafwila mase meto nkenda ye bambukila 
luwawanu luandi luanlongo moyo, 

73 i ndefi yikadila Abalabami, i s'eto, 

74 mpasi katuyambula, bu tutanunu mu moko ma- 
ntantu mieto, tuansadila mu kondwa kwawonga, 

75 mu lusonga ye lunungu va luse luandi lumbu bieto 
biabionsono. 

76 Kansi ngeye fimwana-mwana si wabikwa mpe 
mbikudi a Nkwa kayengele, kadi si watekila Mfumu ku 
ntual’azizi kiandi mu kubika nzila zandi, 

77 mu vana bantu bandi nzailu ampulusu mu ngia- | 
mbudulu amasumu mau, 

78 mu diambu diantima wankenda wa Nzambi eto; 
ntubukulu mu kayengele yitutedi, 

79 mu wangusila bavwandanga mu tombe ye kini 
kialufwa, mu sungika malu meto mu nzil'ayenge. 

80 1 Mwana wakula, wasiama mu mpeve, wakala mu 
muma mwankatu nate ye lumbu kikasongwa kwa 
Isaeli. 


Kansi bwakala lumbu bina, Kaisali Angustu watuma 
lutumu, vo va ntoto wawonsono bantu basonama. 

2 Nsonama yoyo i yantete yasonama, Kilenio bu 
kakala nyadi a Silia. 

3 Babonsono bayenda kukisonikisa muntu muntu ku 
yandi mbanza. 

4 Yosefi watuka mu Ngalili mu mbanza Nazaleti 
wayenda mpe ku Yuda ku mbanz'a Davidi yibikwanga 
Betelemi, kadi yandi i mwisi nzo ye kanda dia Davidi, 

5 mpasi kakisonikisa ye ndumb'andi Malia wakala 
vumu. 

6 1 Bwakala bu bakala kuna, lumbu biandi bikabuta 
bialunga. 

7 Yandi wasemukina mwan'andi wabakala, wanzinga 
nlele, wantula mu dikulwa kiabibulu, kadi ka mwakala 
fulu kwa bau mu nzo abanzenza ko. 

8 9 Mu nsi yina mwakala mimvungi miakala mu 
nzanza, miakenga kamba diau mu fuku. 

9 4 Mbasi a Mfumu yatelama yau, nkembo a Mfumu 
wabatentina kinzungidila, bamona wonga wawingi. 

10 Mbasi yavova kwa bau: Ka lukalani wonga ko; 
kadi tala, mono ilusamunini nsamu wambote wakiese 
kiakingi kina kala kwa bantu babonsono; 

11 kadi lumbu ki beno lubutulu Mvulusi mu mbanz'a 
Davidi, i Klisto, Mfumu. 

12 Dimbu kieno i kiaki: Beno si lusolula mwana 
wanswa uzingulu nlele mu dikulwa kiabibulu. 

13 Buna kabu diankangu azulu ntumbu kala ye 
mbasi, basika Nzambi, bavova: 

14 Nkembo kwa Nzambi muna kayengele ye yenge 
vava ntoto mu bantu bazolakana! 

15 f Bwakala, mbasi bu zayenda vutuki ku zulu, 
mvungi miavovasana; Ntuendino nate ye ku Betelemi 
tuatala mambu momo mavengo matuzaikisi Mfumu. 

16 Bayiza nswalu, basolula Malia ye Yosefi ye mwana 
wanswa ulambalele mu dikulwa kiabibulu. 

17 Bu bamona wo, bazaikisa mambu mabakambwa 
mu fimwana fiofio. 

18 Babonsono bawa mo bayitukwa mu momo 
mabakambwa kwa mimvungi. 

19 Kansi Malia watoma lunda mambu momo mamo- 
nsono, wayindula mo mu ntim'andi. 

20 Mvungi miavutuka, miakembila, miasika Nzambi 
mu mamonsono mabawa ye mabamona, bonso bubaka- 
mbwa mo. 

21 Nana dialumbu bu diamana lunga, mpasi kazengwa, 
buna nkumbu andi yabikwa Yesu, i yina yabika mbasi, 
bu kakiyakulwa mu vumu ko. 

22 1 Lumbu biampedoso au bu bialunga, bonso 
bwenina nsiku mia Mose, bantombula kuna Yelusalemi 
mu kunyekula kwa Mfumu, 

23 bonso bwasonama mu nsiku mia Mfumu: Wonso 
mwana wantete wabakala wateka butwa si wabikwa 
wanlongo kwa Mfumu, 

24 ye mu vana nkailu azikwa bonso bwakambwa mu 
nsiku mia Mfumu: Duka biole vo bana bole bamabembe. 

25 9 Tala, mu Yelusalemi mwakala muntu, nkumbu 
andi Simeoni, i muntu walunungu ye wavumi kia Nzambi, 
wavingila mbombolo a Isaeli. Mpeve yanlongo yakala 
va yandi. 

26 Yandi wasilwa kwa Mpeve yanlongo, vo kamoni 
lufwa ko, nate ye kakimwena Klisto wa Mfumu. 

27 Yandi wayiza mu Mpeve ku kinlongo. Se ye 
ngudi bu bakotisa Yesu, i imwana, mpasi bamvangila, 
bonso bwakala fu kiansiku, 

28 buna yandi mpe wantambula va mfwoko zamoko 
mandi, watonda Nzambi, wavova: 

29 Mfumu, bwabu weti yambula sielo kiaku mu yenge 
bonso bwenina mambu maku. 

30 kadi meso mami mamweni mpulusu aku 

31 yiwakubikidi va luse luabantu babonsono, 

32 i kia kwanzaikusulu kwa bapaien ye nkembo kwa 
bantu baku Isaeli. 

33 S'andi ye ngudi andi bayitukwa mu mambu mavo- 
vwa mu yandi. 

34 Simeoni wabasakumuna, wavova kwa Malia, i 
ngudi andi: Tala, ndieu wasiwa mbwisi ye ntedimisi 
ababingi mų Isaeli ye dimbu kina banguswa. 

35 —kansi mu waku mwela si mwazokwa sabala— 
mpasi mahanza mantima miamingi mazaikuswa. 

369 Kwakala Ana, mbikudi wankento, mwan’a 
Fanueli, mu kanda dia Aseli. Yandi wakala mvu 
miamingi, bu kakikadila ye bakala diandi mvu nsambodia 
tuka mu kindumba kiandi, 

37 Yandi i fwola dialunga lunana ye mvu ia; kasisa 

kinlongo ko, kansi wasadila Nzambi mu mina nsoki ye 
sambila fuku ye mwini; 

38 kina lokula watelama vana, watonda kwa Nzambi, 
wavova mu yandi kwa babonsono bavingila nkudulu a 
Yelusalemi. 

39 $ Bu bamanisa mamonsono bonso bwenina nsiku 
mia Mfumu, bavutuka ku Ngalili ku yau mbanza, 
Nazaleti. 

40 T Mwana wakula, wakola, wazala kwa nduenga; 
nlemvo wa Nzambi wakala va yandi. 

41 1 S'andi ye ngudi andi bayenda mvu ka mvu ku 
Yelusalemi mu nkembo apasa. 

42 Bu kakala kumi ye mvu miole, babaluka kwau, 
bonso bwakala fu kiankembo. 

43 Bu balungisa bilumbu, bu bavutuka, Yesu, i ntaudi, 
qonu mu Yelusalemi. sandi ye ngudi andi ka bazaya 

o ko. 

44 Babanza, vo wakala mu buka kiau; bayenda nzila 
yalumbu kiamvimba, bantomba kwa butu biau ye 
bazayane yau. 

45 Kansi bu balembana kunsolula, bavutuka ku 
Yelusalemi, bantomba. 

46 Bwakala lumbu tatu buna bansolula mu kinlongo 
mukavwanda va kati diaminiongi, wadimba, wabayuvula. 

47 Babonsono banwa bayitukwa mu zayu kiandi ye 
mvutulu zandi. 

48 Bu bammona, bayitukwa; ngudi andi wavova kwa 
yandi: Mwana, mu nkiama watuvangidi bobo? Tala, 
beto ye s'aku tukutombele mu kiadi. 

49 Wavova kwa bau: Kadi nki, bu lukuntombanga? 
Kadi ka luzeyi ko e, vo mfwiti kala mu nzo a S'ami? 

50 Ka bazaya mambu makavova kwa bau ko. 

51 Yandi wakulumuka yau, wayiza ku Nazaleti, 
wabatumamana. Ngudi andi watoma lunda mambu 
mamonsono mu ntim’andi. 

52 Yesu wakula mu nduenga ye ntela ye nlemvo kwa 
Nzambi ye kwa bantu. 

3 Mu kumi ye mvu wantanu wangiadulu a Kaisali 
Tibelio, Pontio Pilatu bu kayala mu Yuda, Elode 
wayala ku Ngalili, Filipo, i mpangi andi, wayala mu 
Itulaya ye mu nsi a Takoniti, Lisania wayala mu Abilene, 

2 Anasi ye Kayafa bu bakala bangudi zanganga, buna 
mambu ma Nzambi mayiza kwa Yoane, i mwan'a 
Zakalia, mu nsi yankatu. 

3 Yandi wayiza ku nsi yamvimba yazungidila Yodani, 
wasamuna mbotokolo ampilulu adiela mu ngiambudulu 
amasumu, 

4 bonso bwasonama mu nkand'amambu ma Yesaya, 
mbikudi: Nding'a-umosi ubokanga mu nsi yankatu: 
Nakubikeno nzila Mfumu, nasungikeno nsoko miandi. 

5 Mwamonsono mu nenge-nenge si mwafuluzwa, 
miongo miamionsono ye bintuntubulu si biabetumunwa, 
yonso yena yatekalakana si yasungama, nzila zakunkutu 
si zalenguka; 

6 nsuni miamionsono si miamona mpulusu a Nzambi. 

7% I kuma wavovanga kwa makabu mavaika mu 
botukwa kwa yandi: Lu bana banioka zambalu, nani 
walulongesele mu tina mu nganzi zakwiza? 

8 I kuma luvanga mbutu mifweni mu mpilulu adiela, 
ka lubadikani vova mu ntima mieno ko: Beto tuena se 1 
Abalahami; kadi mono iluvovele: Nzambi lenda fulukisa 
bana mu matadi momo kwa Abalahami. 

9 Kansi bwabu kiubi kilambalele va mianzi mianti, i 
diau wonso nti ulembolo buta mbutu miabiza una 
kwangwa ye tubwa ku tia. 

10 T Makabu manyuvula, mavova: Buna bwe tuava- 
nga? 

11 Yandi wavutula, wavova kwa bau: Wonso wena 
binkuti biole, kakaba kwa kondolo kinkuti, wena madia, 
kavanga bumosi. 

12 Mvakusi miayiza mpe mu botukwa, bavova kwa 
yandi: Nlongi, bwe si tuavanga? 

13 Wavova kwa bau: Ka luvakusilani ntalu yayinene 
ko, kansi yina yiluazengwa. 


LUKA 3 135 


14 Binwani mpe bianyuvula, biavova; Beto mpe, bwe 
tuvanga? Wavova kwa bau: Ka lusani ngolo kwa muntu 
ko, ka lufutisani muntu mu mvumusu ko, luyambula 
mfutu mieno mialungila. 

15 f Bantu bu bavingila, babonsono bayindula mu 
ntima miau mu Yoane, kani vo yandi i Klisto; 

16 buna Yoane wavutula, wavova kwa babonsono: 
Mono ilubotikanga mu nlangu, weka mu kwiza undutidi 
mu zingolo, mono kifweni mu kutula nsinga miansampatu 
zandi ko; yandi si kakulubotika mu Mpeve yanlongo 
ye mu tia; 

17 i yandi wena vevomono mu koko kwandi, mpasi 
katoma veva vuma kiandi kiampevila ye yonzika mbongo 
mu lundulu kiandi, kansi mavevolo si kayoka mo ku tia 
tu ka tuzimi. 

189 I kuma mu mbombodolo zankaka zazingi 
kasamunina bantu nsamu wambote. 

19 Yandi Elode, i nyadi, bu kasembwa kwa yandi 
mu diambu dia Elodia, i nkazi ampangi andi Filipo, 
ye mu mamonsono mankaka mambi mavanga Elode, 

20 buna wakudikila va ntandu amamonsonodiadi mpe: 
Yandi watudisa Yoane mu boloko. 

21 Ț Bwakala bantu babonsono bu babotukwa, Yesu 
mpe bu kabotukwa ye sambila, zulu diazibuka, 

22 Mpeve yanlongo yakulumuka mu kifwani kiabe- 
mbe va yandi, mu zulu mwatuka ndinga; Ngeye i 
mwan'ami, i zolwa kingienina nzolakani. 

23 1 Yandi kibeni Yesu wakala kani makumatatu 
mamvu, bu kabadika longa, wabanzulwa, vo i mwan'a 
Yosefi, wa Eli. 

24 wa Matati, wa Levi, wa Maleki, wa Yanai, wa 
Yosefi, 

25 wa Matatia, wa Amosi, wa Nahumi, wa Eseli, wa 
Nangai, 

26 wa Mahati, wa Matatia, wa Simei, wa Yoseki, wa 
Yoda, 


136 LUKA 3, 4 


27 wa Yoanani, wa Lesa, wa Zelubabeli, wa Salatieli, 
wa Neli, 

28 wa Maleki, wa Adi, wa Kosami, wa Elemedami, 
wa Eli, 

29 wa Yesu, wa Elieseli, wa Yolimi, wa Matati, wa 
Levi, 

30 wa Simeoni, wa Yuda, wa Yosefi, wa Yonami, wa 
Eliakimi, 

31 wa Melea, wa Mena, wa Matata, wa Natani, wa 
Davidi, 

32 wa Isai, wa Obedi, wa Boasi, wa Sala, wa Nasoni, 

33 wa Aminadabi, wa Adamini, wa Alani, wa Heseloni, 
wa Pelesi, wa Yuda, 

34 wa Yakobi, wa Isaki, wa Abalahami, wa Tela, wa 
Naholi. ; 

35 wa Saluki, wa Lengu, wa Faleki, wa Ebeli, wa Sela, 

36 wa Kanani, wa Alafakasadi, wa Semi, wa Noa, wa 
Lemeki, 

37 wa Metusala, wa Hanoki, wa Yaledi, wa Malaleli, 
wa Kanani, 

38 wa Enosi, wa Seti, wa Adami, wa Nzambi. 


Yesu wazala kwa Mpeve yanlongo, wavutuka tuka 
ku Yodani, watualwa kwa Mpeve mu nsi yankatu 

2 mu makumaia malumbu, bu kavukumunwa kwa 
nkadi ampemba. Kadia lekwa mu lumbu bina ko; bu 
biamana, wafwa nsatu. 

3 Nkadi ampemba wavova kwa yandi: Vo ngeye i 
Mwan’a Nzambi, vova kwa tadi diadi, mpasi diakituka 
dimpa. 

4 Yesu wavutula kwa yandi: Diasonama: Muntu 
kakalanga moyo mu mampa kaka ko. 

5 9 Yandi wantombula, wansonga bimfumu biabio- 
nsono biantoto mu fintangu-ntangu. 

6 Nkadi ampemba wavova kwa yandi: Kwa ngeye si 
yavana lulendo luna lualonsono ye nkembo abiau, kadi 
mono yayekudulwa lo, ilenda lo vana kwa wonso unzolele. 

7 I kuma vo usambila va luse luami, kina kiakionsono 
kieka kiaku. 

8 Yesu wavutula, wavova kwa yandi: Diasonama: 
Mfumu, Nzambi aku, fwiti sambila, yandi kaka fwiti 
sadila. 

9 Yandi wantuala ku Yelusalemi, wantula ya mbat'a- 
yeve kiakinlongo, wavova kwa yandi: Vo ngeye i Mwan'a 
Nzambi, tuka vava nakitubi va nsi; 

10 kadi diasonama: Yandi si kakutumina mbasi 
zandi mu toma kukeba. 

11 ye: Va moko si bakuzangula, kwidi ta sakuba 
nkutu mu kulu kwaku va tadi. 

12 Yesu wavutula, wavova kwa yandi: Diavovwa: 
Kuvukumuni Mfumu Nzambi aku ko. 

13 Nkadi ampemba bu kamana mpukumunu zazo- 
nsono, wankatukila nate ye ntangu yafwana. 

14 9 Yesu wavutuka mu ngolo za Mpeve ku Ngalili; 
kumu kiandi kiayenda mu nsi yina yayonsono kinzu- 
ngidila. 

15 Yandi walonganga mu nzo zau zatukutukunu, 
wazituswa kwa babonsono. 

16 9 Yandi waluaka ku Nazaleti kukakudila. Wakota 
mu nzo alukutukunu, bonso bwakala fu kiandi mu 
lumbu kialumingu, watelama mu tanga. 

17 Yandi watambukwa nkand'a Yesaya, mbikudi. 
Bu kamana zingula nkanda, wamona vuma vasonwa: 

18 Mpeve ya Mfumu yena va mono, kadi yandi 
wankusidi mu samuna nsamu wambote kwa bamputu: 
yandi wamfidisi mu samuna mpulusu kwa zinkole ye 
mbweno kwa mpofo ye mu tabila baluekuzulwa, 

19 mu samuna mvu wa Mfumu ufweni mu tambulwa. 

20 Yandi wazinga nkanda, wavutula wo kwa sielo, 
wavwanda; meso mabantu babonsono mu nzo alukutu- 
kunu mansungamana. 

21 Yandi wabadika vova kwa bau: Lumbu ki masonu- 
kwa mama mele detila mu matu meno. 

22 Babonsono bantela kimbangi, bayitukwa mu 

mambu manilemvo mavaika mu nw’andi, bavova: 
Ndiona ka i mwan'a Yosefi ko e? 

23 Yandi wavova kwa bau: Kedika, lulenda vova ngana 
yayi kwa mono: Mbuki ukiniakisa. Mamonsono ma- 
tuawilu, vo mavengo mu Kapenaumi, navangi mo mwamu 
nsi aku mpe. 

24 Kansi yandi wavova: Kedika mono iluvovele: 
Mbikudi nkutu katomene tambulwanga mu yandi nsi ko. 

25 Mu kedika mono iluvovele: Mu Isaeli mwakala 
mafwola mamingi mu lumbu bia Elia, zulu bu diaka- 
ndama mu mvu ntatu ye ngonda sambanu; mu nsi yayo- 
nsono mwakala nsatu yayingi. 

26 Mafwola buna mena, Elia kafiduswa kwa dimosi 
nkutu ko, kansi kwa fwola diakala mu Salefati mu Sidoni. 

27 Mu Isaeli mwakala mfwa miabwazi miamingi mu 
lumbu bia Elisa, mbikudi; buna bena widi mosi nkutu 
kaveduswa ko kansi Namani, i mwisi Silia. 

28 Babonsono mu nzo alukutukunu bazala kwa 
nganzi, bu bawa momo, 

29 batelama, bamvaikisa ku mbazi ambanza, bantuala 
nate ye vana lunenge-nenge luamongo watungulwa 
mbanz’au, mpasi bannengumuna. 

30 Kansi vandi wavioka mu kati ye bau, wayenda 
kwandi. 

31 | Yandi wakulumuka ku Kapenaumi, i mbanz’a 
Ngalili. Wabalonganga mu lumingu. 

32 Bayitukwa mu longi diandi, kadi mambu mandi 
makala malulendo. 

33 $ Mu nzo alukutukunu mwakala muntu wakala 
mpeve yasumuka yambi. Yandi waboka mu ndinga 
yayinene ye wavova. 

34 Engwa Yesu, mwisi Nazaleti, nki adiambu dia- 
ntuadi tuena beto yaku? Wizidi kutubung’e? Ikuzeyi 
vo u nani, i Nkwa nlongo wa Nzambi. 

35 Yesu wansemba, wavova: Bata nwa, vaika mu 
yandi. Mpeve yambi yanlumba va kati diau, yavaika 
mu yandi, ka yamvanga diambu ko. 

36 Babonsono bayitukwa, bavovasana, bata: Nki 
adiambu diodio, kadi mu lulendo ye ngolo katumanga 
mpeve zasumuka, zivaikanga kwandi? 

37 Yandi wayenda makumbu mwamonsono ntini 
yina yayonsono yakinzungidila kiansi yina. 

38 9 Yandi watelama mu nzo alukutukunu, wayenda 
kota mu nzo a Simoni. 

Nzitu wa Simoni wankento wasimbwa mu yela 
kwayuku-yuku beni; banyuvudila yandi. 

39 Yandi wanyembamana, wasemba yuku-yuku, diau 
diansisa. Yandi ntumbu telama, wabasadila. 

40 T Ntangu bu yadimina, babonsono bakala mbevo 
zayela kwampila mu mpila babatuala kwa yandi; 
wabaniakisa, bu katula moko ya muntu muntu. 

41 Mpeve zambi mpe zavaika mu babingi, zaboka, 
zavova: Ngeye i Mwan'a Nzambi. Yandi wasemba zo, 
kayambula zo zavova ko, bu zazaya, vo yandi i Klisto. 

42 $ Bu kwakia, yandi wavaika, wayenda ku vuma 
kiankatu. Makabu mantomba, mayiza kwa yandi, 
bansimba, mpasi kakatuka mu bau ko. 

43 Wavova kwa bau: Kwa mbanza zankaka mfwiti 
samuna nsamu wambote wakimfumu kia Nzambi, kadi 
mu diodio yafidusu. 

44 Yandi wakala samunanga mu nzo zatukutukunu 
za Ngalili. 


5 Bwakala ndonga yayingi yamfietikisa mu wa mambu 
ma Nzambi. Yandi watelama va nseko azanga dia 
Ngenesaleti. 

2 Wamona bota biole biakala va nseko azanga; kansi 
ntambi miambizi miakatuka mu biau, basukula makonde 

mau. 
` 3 Wakota mu bota, i kina kia Simoni, wanyuvula 
katatula ye simu finseke-nseke. Yandi wavwanda mu 
bota, walonga makabu. 

4 Bu kamana longa, wavova kwa Simoni: Fila kio 
vena nsina, lutamba makonde meno mu baka mbizi. 

$ Simoni wavutula, wavova: Mfumu, tusedi fuku 
diamvimba, ka tubeki lekwa ko; kansi mu diambu diaku 
si itamba makonde. 

6 Bu bavanga bo, bazungidila kabu diadingi diambizi, 
kansi makonde mau matiasuka. 

7 Balabikisa bayau mu bota kiankaka, mpasi biza 
kubasadisa. Bayiza, bafuluza bota biabiole, bikutu 
dimina. 

8 Simoni Petelo bu kamona bo, wafukama va maku- 
ngunu ma Yesu, wavova: Mfumu, unkatukila, kadi 
mono i nkwa masumu. 

9 Kadi ngitukulu yambwila ye babonsono bakala 
yandi mu diambu diambakulu ambizi zibabaka, 

10 bobo Yakobi mpe ye Yoane, i bana ba Zebedai, 
bakala kintuadi ye Simoni. Yesu wavova kwa Simoni: 
Kukalani wonga ko, tuka bwabu si watambanga bantu. 

11 Bu batuala bibota ku simu, basisa biabionsono, 
bannama. 

12 f Bwakala bu kakala mu mbanza mosi, tala, muntu 
wazala kwa bwazi. Bu kamona Yesu, wafukama va 
zizi, wanlomba, wavova: Mfumu, vo zolele, lenda 
kumpedisa. 

13 Yandi walambula koko, wamvalakana, wavova: 
Nzolele, navedila kwaku. Bwazi ntumbu kunsisa. Ai 

14 Yandi wansikidikisa kakambani dio kwa muntu ko; 
wenda wakisonga kwa nganga ye nata nkailu mu mpedoso 
aku, bonso bwasikidikisa Mose mu kimbangi kwa bau. 

15 Kansi nsangu zaluta mwangana mu yandi; makabu 
mamingi makutakana mu wa ye mu niakuswa mu 
mayela mau. 

16 Yandi kibeni wayenda vengumukingi mu nsi 
zankatu ye sambilanga. 

17 | Bwakala lumbu kimosi bu kz2kala longanga, 
bafalisi ye nlongi miaminsiku bavwanda vana. Batuka 
mu mavata mamonsono ma Ngalili ye Yuda ye Yelusa- 
lemi; tulendo tua Mfumu tuakala yandi mu niakisa. 

18 Tala, babakala banata va ntanda muntu watila 

mianzi, batomba mu kunkotisa ye kuntuala va luse 
luandi. 

19 Bu balembwa solula, bonso bubafwiti kunkotisila 
mu diambu diandonga yingi, bamaka va nludi; mu vulu 
dianludi bankulumuna ye ntanda va kati ye bau, va 
ntadisi a Yesu. 

20 Bu kamona minu kiau, wavova: Muntu, masumu 
maku mayambudulu. 

21 Minsoniki ye bafalisi babadika banza ye vova: 
Ndieu vovele zintiakulu i nani? Nani lenda yambudila 
masumu, kansi Nzambi kaka? 

22 Yesu wazaya mabanza mau, wavutula, wavova kwa 
bau: Nki lubenzi mu ntima mieno? 

23 Nki kilutidi nayaki-yaki mu yova: Masumu maku 
mayambudulu, vo mu vova: Telama wadiata? 

24 Kansi mpasi luazaya, vo Mwan' amuntu wena 
lendo kiayambudila masumu va ntoto, wavova kwa 
watila mianzi: Mono ivovele, telama wabonga ntand'aku 
wenda ku nzo aku. 

25 Yandi ntumbu telama va luse luau, wabonga 
kikalambalala, wayenda ku nzo andi, wakembila 
Nzambi. 

26 Ngitukulu yabwila babonsono. Bakembila Nzambi, 
bazala kwa wonga, bavova: Lumbu kiaki tumweni 
mambu manzenza. 

27 {f Landila momo yandi wavaika, wamona mvakusi, 
nkumbu andi Levi, wavwanda vavakuswanga, wavova 
kwa yandi: Undama! 

28 Yandi wasisa biabionsono, watelama, wannama. 

29 T Leyi wanlambisila lambu diadinene mu nzo andi. 
Muna mwakala ndonga yayingi yamimvakusi ye bantu 
bankaka bavwanda yau va meza. 

30 Bafalisi ye minsoniki miau bavuma kwa nlonguki 
miandi, bavova: Mu nkiama ludianga ye nwanga ye 
mimvakusi ye bankwa masumu? 

31 Yesu wavutula, wavova kwa bau: Bakelele, ka 
bena nsatu ambuki ko, kansi bena yela. 

32 Kiayiza bokila balunungu ko kansi bankwa 
masumu mu vilula diela. 

33 $| Bavova kwa yandi: Nionguki mia Yoane mimina- 
nga nsoki ntangu zazingi, basambilanga tusambulu, i 
bobo nlonguki miabafalisi mpe, kansi miaku midianga 
ye nwanga. 

34 Yesu wavova kwa bau: Kadi lulenda minisa bana 
banzo andambisa nsoki e, toko diandambisa bu diena 
yau? 

35 Kansi lumbu biakwiza, toko diandambisa bu 
dikatulu mu bau, bina lumbu si bamina nsoki. 

36 9 Yandi wabatela ngana mpe: Muntu katiasunanga 
tende mu mvwatu wampa ye tulanga kio va mvwatu 
wankulu ko, vo i bobo katiasuni wampa: ye tende 
kiampa ka kifwanane va wankulu ko. 

37 Muntu katulanga vinia kiampa mu makuba ma- 
nkulu mankanda miabulu ko; kadi vo tudidi kio, buna 
vinia kiampa si kiadukisa makuba, kiau kibeni si kiate- 
nguka ye makuba mabungane. 

38 Kansi vinia kiampa kifwiti tulwa mu makuba 
mampa. 

39 Nwini vinia kiankulu, kazolele kiampa ko; kadi 
vovele: Kiankulu kiena kiabiza. 


Bwakala mu lumingu, vo yandi wayenda vioki mu 
via diambongo, nlonguki miandi miadokula nsesa, 
badia bu bazokuna mio mu moko. 

2 Bafalisi bankaka bavova: Mu nkiama luvengi 
makondolo luve mu vanga mu lumingu? 

3 Yesu wavutula, wavova kwa bau: Kadi ka luatengi 
momo mpe ko mavanga Davidi, bu kafwa nsatu yandi 
kibeni ye bakala yandi? 

4 Bonso bukakota mu nzo a Nzambi, wabonga 
mampa mantala, wadia, wavana mo kwa bakala yandi, 
i mau makondolo luve mu diwa kansi kwa banganga kaka. 

5 Yandi wavova kwa bau: Mwan'amuntu i mfumu 
alumingu mpe. 

6 | Bwakala mu lumbu kialumingu luankaka, vo 
yandi wakota mu nzo alukutukunu, walonga. Muna 
mwakala muntu, koko kwandi kwalubakala kwasioka. 

7 Minsoniki ye bafalisi banlangidila, kani kaniakisa 
mu lumingu, mpasi basolula dibafwiti kumfundila. 

8 Yandi wazaya mabanza mau, wavova kwa muntu 
wakala koko kwasioka: Nanguka watelama vava va kati. 
Wananguka, watelama. 

9 Yesu wavova kwa bau: Mono iluyuvudi, vo bwena 
luve mu lumingu mu vanga mambote vo mu vanga ma- 
mbi mu vulusa mwela vo mu bunga wo? 

10 Yandi watala babonsono, wavova kwa muntu: 
Lambula koko kwaku. Yandi wavanga bo; koko 
kwandi kwaniaka. 

11 Bau bazala kwa nganzi, bamokasana mu dina 
dibafwiti vanga kwa Yesu. 

12 | Bwakala lumbu biabina yandi wayenda kuna 
mongo mu sambila, fuku diamvimba kakala kuna ye 
sambila Nzambi. 

13 Bu kwakia, wabokila nionguki miandi, wasola 
kumi ye bole bakavana nkumbu zintumwa mpe. 

14 Simoni, ukabika nkumbu Petelo mpe, ye Andele, 
i mpangi andi, ye Yakobi ye Yoane ye Filipo ye Bato- 
lomai 

15 ye Matai ye Toma ye Yakobi, i mwan'a Alafai, ye 
Simoni, ubikwanga Zelote, 

16 ye Yuda, i mwana Yakobi, ye Yuda Iskalioti 
wayika nyekudi. 

17 Yandi wakulumuka yau, watelama va vuma kiale- 
ndumuka ye kabu diadingi dianionguki miandi; ndonga 
yayingi yabantu yatuka mu nsi yayonsono ya Yuda ye 
Yelusalemi ye Tilo ye Sidoni mena ku mbu; bayiza mu 
kunwa ye mu niakuswa mu mayela mau; 

18 bakwamuswa kwa mpeve zasumuka basaduswa mpe. 

19 Ndonga yayonsono yantomba mu kumyalakana, 
kadi ngolo zavaika mu yandi ye zaniakisa babonsono. 

20 $ Yandi kibeni wasendula meso kwa nlonguki 

miandi, wavova: Mayangi mena yeno, lu bamputu’ 
kadi kimfumu kia Nzambi i kieno. 

21 Mayangi mena yeno lufwanga nsatu bwabu, kadi 
si luayukuta. Mayangi mena yeno ludilanga bwabu, kadi 
beno si luaseva. 

22 Mayangi mena yeno, bantu bu bakulubelanga ye 
vangulanga ye devanga ye vetanga nkumbu zeno bonso 
vo zambi mu diambu dia Mwan' amuntu. 

23 Kina lumbu lukala kiese, ludumuzuka, kadi tala, 
nsendo eno wena waunene mu Zulu, kadi i bobo bwa- 
vanga mase mau kwa bambikudi. 

24 T Kansi engwa beno, lu bamvwama, kadi luakjta- 
mbudidi mbombolo eno. 

25 Engwa beno luyukutidi bwabu, kadi si luafwa nsatu. 
Togwa beno lusevanga bwabu. kadi si luakala kiadi ye 

ila. 

26 Engwa beno, bantu babonsono bu bakuluvovilanga 
mabiza, kadi bobo mpe bwavanga mase mau kwa mbikudi 
mialuvunu. 

27 $| Kansi beno luwanga, mono iluvovele: Luzolanga 
ntantu mieno, luvangila bantu bakulubelanga bwabiza. 

28 Lusakumunanga bakulusinganga, lusambidilanga 
bakuluvwezanga. 

29 Ukubendi va mpeng'antu, untambila yankaka; 
bongele yunga kiaku, kunyiminani kinkuti kiaku mpe ko. 

30 Wonso ukulombele, umvana; bongele biaku, 
kunlombani bio diaka ko. 

31 Bonso buluzolele, vo bantu bakuluvangila, i 
buna lubavangila mpe. 

32 Vo luzolanga bakuluzolanga, nki amatondo mena 
yeno? Kadibankwa masumu mizolanga bakubazoląnga 
mpe. 

33 Vo luvanganga bwambote kwa bakuluvangilanga 
bwambote, nki amatondo mena yeno? Bankwa ma- 
sumu mivanganga bumosi mpe. 

34 Vo lusompisanga kwa bau balusilanga vuvu kiata- 
mbula bio diaka, nki amatondo mena yeno? Bankwa 

masumu misompisanga kwa bankwa masumu mpe, 
mpasi batambula bio nadede diaka. 

35 Kansi luzolanga ntantu mieno, luvanganga bwa- 
mbote, lusompisanga, ka ludimbudilani muntu vuvu ko, 
ye nsendo eno si wakala wawingi, si luakala bana ba 
Mpungu Tulendo, kadi yandi wena wanlembami kwa 
batondulanga ye bambi. 

36 $ Lukalanga bankwa nkenda bonso S'eno i nkwa 
nkenda. 

37 Ka lufundisani ko, ye beno ka luna funduswa 
nkutu ko, ka lubedisani ko, ye beno ka luna beduswa 
nkutu ko, luyambudila, ye beno luna yambudulwa. 

38 Luvana, ye beno si luavewa, tezo kiabiza, kiakomwa 
kianikuswa, kiasampa si bakuluvana mu nkata zeno; 
kadi tezo kilutezilanga luna kio tezulwa diaka. 

39 $| Yandi wata ngana kwa bau: Kadi mpofo lenda 
tuadisa mpofo? Kadi babole ka babwe mu bulu ko e? 

40 Nlonguki kalutidi nlongi andi ko, kadi wonso 
walunga si kakala bonso nlongi andi. 

4i $ Kansi mu nkiama mweni lufumfuta luena mu 
disu diampangi aku, kansi mbangu wena mu diaku disu 
kumweni wo ko? 

42 Bwe lenda vova kwa mpangi aku: Mpangi, ungia- 
mbula yakatula lufumfuta luena mu disu diaku, ngeye 
kibeni bu kiimweni mbangu wena mu diaku disu ko? U 
disu ku nsi alukaya, teka katula mbangu mu disu diaku, 
buna si watoma mona mu katula iufumfuta luena mu 
disu diampangi aku. 

43 Kadi ka mwenani nti wabiza ubutanga mbutu 
miambi ko; diaka: ka mwenani nti wambi ubutanga 
mbutu miabiza ko. 

44 Kadi nti nti uzayakene mu mbutu misndi. Ka 
bavelanga kuyu mu nsende ko, ka bavelanga mbutu 
miavinia mu nti ampanga ko. 

45 Muntu wambote uvaikisanga mambote mu mayu- 
dukwa mambote mantima, wambi uvaikisanga mambi mu 
ntima wambi, kadinw'andi uvovanga mazedi mu ntima. 

46 (| Mu nkiama lukumbikanga Mfumu, Mfumu, 
kansi ka luvanganga maivovanga ko? 

47 | Wonso ukwizanga kwa mono ye wanga mambu 
mami ye vanganga mo, ikulusonga ukafwanane. 

48 Yandi fwanane ye muntu weti tunga nzo, watima, 
wasinisa, wasa lufulu va tadi, kansi mbukila bu yayiza 
ye nkuka yaniekama mu nzo yoyo, yalembana nikusa yo, 
kadi yatoma tungwa. 

49 Kansi uwanga ye kavanganga mo ko fwanane ye 
muntu watunga nzo va ntoto, yakondwa lufulu; nkuka 
yaniekama, yau ntumbu tuluka; ntulukulu anzo yoyo 
yayinene yakala. 


Bu kamana mambu mandi mamonsono mu matu 
mabantu, wakota mu Kapenaumi. 

29 Nang'ankuluntu abinwani ukamwena yindu 
diadingi wakala bela, lukufi ye fwa. 

3 Bu kawa mu Yesu, wafidisa ngudi zankaka zabantu 
ba Yudayo kwa yandi, banyuvula kiza niakisa nang'andi. 

4 Bu baluaka kwa Yesu, banleba beni, bavova: Yandi 
fwanane wamvangila bo, 

5 kadi uzolanga kanda adieto, yandi kibeni watutu- 
ngisila nzo alukutukunu. 

6 Yesu wayenda yau. Kansi bu kakiluakila lukufi ye 
nzo, nkuluntu abinwani wafidisa bakundi, bavova: 
Mfumu, kukivangani mpasi ko, kadi kifweni ko, vo una 
kota ku nsi anludi ami. 

7 I kuma mono mpe kibenzi ko, vo mfweni mu kwiza 
kwa ngeye, kansi vova diambu, ye sielo kiami kinieki. 

8 Kadi mono mpe i muntu yatulwa ku nsi alulendo, 
ngiena binwani bi iyalanga, mpovele kwa mosi: Wenda, 
wele kwandi; kwa wankaka: Wiza, wizidi kwandi; kwa 
nang'ami: Vanga kiaki, vengi kio kwandi. 

9 Yesu bu kawa momo, wayitukwa mu yandi, waba- 
ngumuka, wavova kwa bantu bannama: Mono iluvovele: 
Mu Isaeli nkutu kiasolole minu kiampila yoyo mu nene ko. 

10 Bafiduswa bavutuka ku nzo, bamona nanga nieki. 

11 q Bwakala lumbu kialanda yandi wayenda ku 
mbanza yibikwanga Naini; nlonguki miandi miamingi ye 
ndonga yayingi bayenda yandi. 

12 Kansi bu kafinangana ye mwelo ambanza, tala, 
wafwa wanatwa, i mwana una umosi kaka wangudi 
andi. yandi i fwola; ndonga yayingi yabisi vata yakala 
yandi. 

13 Mfumu bu kammona, wamfwila nkenda, wavova 
kwa yandi: Kudilani ko. 

14 Yandi wafinangana, wavalakana natunu, banata 
basimpama. Yandi wavova: Toko, mono ivovele: 
Telama! 

15 Wafwa wavumbuka, wabadika vova. Yandi wa- 
mvana kwa ngudi andi. 

16 Wonga wabwila babonsono, bakembila Nzambi, 
bavova: Mbikudi waunene utonganene mu beto, Nzambi 
tedi kwa bantu bandi. 

17 Diambu diodio diatenguka mu yandi mu nsi 
yayonsono ya Yuda ye yina yayonsono yakinzungidila. 

18 9 Nlonguki mia Yoane miankamba momo mamo- 
nsono. 

19 Yoane watela nlonguki miandi miole mbila, 
wabafidisa kwa Mfumu, wavova; Ngeye i ndiena una 
kwiz'e, evo tuna vingila wankak’e? 

20 Kansi babakala bu baluaka kwa yandi, bavova: 
Yoane Mbotiki utufidisi kwa ngeye, vovele; Ngeye i 
ndiena una kwiz’e, evo tuna vingila wankak’e? 

21 Kina lokula yandi waniakisa babingi mu mayela ye 
miangala ye mpeve zambi, babingi bafwa meso kakaila 
mbweno. 

22 Yandi wavutula, wavova kwa bau: Luenda luaka- 
mba Yoane maluamweni ye maluawilu: Mpofo zimona- 
nga, bafwa malu badiatanga, mfwa miabwazi baveduswa- 
nga, bafwa matu bawanga, bafwa bafulukuswanga, 
bamputu basamununwanga nsamu wambote. 

23 Mayangi mena ye wonso ulembolo kuntela sakuba. 

24 (| Kansi ntumwa za Yoane bu bakatuka yandi 

wabadika vova my Yoane kwa makabu: Nki luayenda 
tala mu nsi yankatu? Kani tutu dinikuswanga kwa 
mpevi e? 

25 Kansi nki luayenda mona? Kani muntu uvwata- 
nga mvwatu mianalebelebie? Tala, bavwatanga mvwatu 
miankembo ye batanga kindiafu bena mu mavula 
makitinu. 

26 Kansi nki luayenda mona? Kani mbikudi? Inga, 
mono iluvovele: Lutidi mbikudi mpe. 

27 Yandi i ndiena wasonukunwa: Tala, mono ifidisa 
ntumwa ami ku ntuaľ’azizi kiaku. Yandi si kakubika 
nziľaku ku ntuaľaku. 

28 Mono iluvovele; Mu bau babutwa kwa bakento ka 
mwenani mbikudi ulutidi Yoane mu nene ko; kansi 
wena wg3uke mu kimfumu kia Nzambi lutidi yandi. 

29 Bantu babonsono, ye mimvakusi bu bawa yandi, 
banungisa Nzambi, kadi bakibotukuiwa mu mbotokolo 
a Yoane. 

30 Bafalisi yẹ nluki miansiku bakukikabikisila lukanu 
lua Nzambi, ka babotukwa kwa yandi ko. 

31 f Buna mu nki si yafwanikisa bantu bambandu 
yayi? Bafwanakene ye nki? 

32 Bafwanane ye bana bavwendi va zandu, babokasa- 
nanga, bavovanga: Tualusikidi pitulu, kansi beno ka 
lukini, tualubongele nkunga, kansi beno ka ludidi. 

33 Kadi Yoane Mbotiki wayizidi, kansi kadianga 
mampa ko, kanwanga vinia ko; kansi luvovele: Mpeve 
yambi yena yandi. 

4 Mwan'amuntu wayizidi, udianga ye nwanga, kansi 
luvovele: Tala, muntu wewo, nkwa kindiafu, nwe 
avinia, nkundi amimvakusi ye bankwa masumu! 

35 Nduenga zinunguswa kwa bana bandi babonsono. 

36 f Mfalisi mosi wanyuvula kadia yandi. Buna 
wakota mu nzo amfalisi, wavwanda va meza. 

37 Tala nkento, i nkwa masumu, wakala mu mbanza. 
Wazaya, yo yandi vwendi va mẹza mu nzo amfalisi, 
wabonga mbwat'amazi mansunga, 

38 watelama ku nima va malu mandi, wadila, waba- 
dika bodisa malu mandi mu mansanga, wakunguna mo 
mu nsuki zandi, wafibuzula malu mandi, wakusa mo 
mazi. 

39 Mfalisi wantumisa bu kamona bo, wavoya mu 
ntim'andi: Ndieu, vo i mbikudi, nga zeyi nani ye nki 
ampil'ankento wowo umvalakene, vo yandi i nkwa 
masumu. 

40 Yesu wavutula, wavova kwa yandi: Simoni, dia- 
mbu diena yami mu vova kwa ngeye. Yandi wavova: 
Nlongi, navovi. 

4i Nsompisi wadiwa mfuka kwa bantu bole. Umosi 
wadia mfuka nkama tanu zadenali, kansi wankaka 
makumatanu. 

42 Bu bakondwa kiamfutila, wabayambudila babole. 
Buna nani mu bau lutidi kunzola? 

43 Simoni wavutula, wavova; Mbenzi ndiena waluta 
yambudulwa. Wavova kwa yandi: Ngeye tomene 
zenga. 

44 Bu kabangumuka kwa nkento, wayova kwa Simoni: 
Mweni nkento wau e? Mono nkotele mu yaku nzo, 
kumpeni nlangu mu malu mami ko, kansi ndieu bodese 
malu mami mu mansanga mandi ye kunguni mo mu 
nsuki zandi. 

45 Ngeye kumfibidi ko, kansi ndieu tuka nkotele 
kalembolo fiba malu mami ko. 

46 Ngeye kukusidi ntu ami mazi ko, kansi ndieu 
kusidi malu mami mu mazi mansunga. 

47 I kuma mono ivovele: Ndieu yambudulu masumu 
mandi mamingi, kadi zolele kwakwingi. Kansi ya- 
mbudulu mafiuma, zolele kwafiuma. 

48 Wavova kwa yandi: Masumu maku mayambudulu. 

49 Bavwanda yandi va meza babadika vovasana: 
Ndieu i nani uyambudilanga masumu mpe? 

50 Kansi yandi wavova kwa nkento: Minu kiaku 
kikuvulusi; wenda mu yenge. 

8 Fintama-ntama bwakala yandi wayenda yendingi 
mu mbanza ka mbanza ye vata ka vata, wasamuna- 
nga, wakambanga nsamu wambote wakimfumu kia 
Nzambi, kumi ye zole bakala yandi, 

2 ye bakento bankaka baniakuswa mu mpeve zambi 
ye kimbevo, i Malia ubikwanga mwisi Mangadala, wavai- 
kusulwa mpeve nsambodia zambi, 

3 ye Yoana, i nkazi a Kusa, i nkebi alekwa bia Elode, 
ye Susana ye bankaka babingi bansadila mu mbongo 
zau. 

49 Ndonga yayingi yakutakana, bisi mbanza ka 
mbanza mpe bayiza kwa yandi, wavova mu ngana: 

5 Nkuni wayenda kuni mbongo andi. Bu kakuna, 
yankaka yabwa va sambwa nzila, yadiatukuswa, nuni 
- zazulu zadia yo. 

6 Yankaka yabwa va tadi, bu yamana kula, yayuma, 
kadi ka yakala nayululu ko. 

7 Yankaka yabwa mu mpanga, mpanga zamenina va 
mosi, zafietikisa yo. 

8 Yankaka yabwa mu ntoto wena wabiza, yakula, 
yabuta mbutu nkama-nkama. Bu kamona mo vova, 
waboka: Wena matu mangwila, bika kawa. 

9 9 Nlonguki miandi mianyuvula, bonso bwenina 
ngana yoyo. 

10 Wavova: Beno luavewa mu zaya mansweki maki- 
mfumu kia Nzambi, kansi kwa bankaka mu zingana, 
bamonanga, ka bidi mona, bawanga, ka bidi zaya. 

11 Kansi ngana i yayi: Mbongo i mambu ma Nzambi. 

12 Bau va sambwa nzila, i bau bawanga; buna nkadi 
ampemba ukwizanga ye zionanga mambu mu ntima 
miau, ka bidi leka minu ye vuluswa. 

13 Bau va tadi, i bau batambulanga mambu mu kiese, 
bu bawanga mo; baba ka bena mianzi ko, balekanga minu 
ntangu yafiuma, mu ntangu ampukumunu basotukanga. 

14 Yabwa mu mpanga, i baba bawa, mboki bakatuka- 
nga, bafietukuswanga kwa mayindu ye kimvwama ye 
nienzi biazingu kiaki, ka bayedisanga lekwa ko. 

15 Bau mu ntoto wabiza, i baba, bakebanga mambu mu 
ntima wabiza ye wambote, bu bawanga mo, babutanga 
mbutu mu ntatumunu. 

16 9 Kwikidi mwinda, kaswekanga wo ku nsi awu- 
mbwa vo tulanga wo ku nsi antanda ko; kansi tulanga 
wo mu kebolo kiamwinda, mpasi bakotanga bamona 
kia. 

17 Kadi ka mwenani lekwa kiaswekwa ko kilembolo 
monika, ka kialakukwa ko kilembolo zayakana ye 
kwiza ku monika. 

18 1 diau lutala bonso buluwanga, kadi wonso. beki 
si kavewa, u ka ubeki ko si kazionwa mpe kikabenzi, vo 
kiena yandi. 

19 9 Ngudi andi ye mpangi zandi bayiza kwa yandi, 
kansi balembana kumfinangana mu diambu diandonga 
yayingi. 

20 Kansi yandi wakambwa: Ngudi aku ye mpangi 
zaku batelamene ku mbazi, bazolele kumona. 

21 Wavutula, wavova kwa bau: Ngudi ami ye mpa- 
ngi zambi i bau bawanga mambu ma Nzambi ye vanganga 


0. 

22 T Bwakala lumbu kiankaka mu ntangu yina, vo 
yandi wakota mu bota yandi kibeni ye nlonguki miandi. 
wavova kwa bau: Bika tuasabuka kuna simu diazanga; 
banunguna. 

23 Bu basabuka, waleka tulu. Tembo kiayiza mu 
zanga, bota kiazala kwa nlangu, bamona nsisi. 

24 Bayenda kunsikimisa, bavova: Mfumu, Mfumu, 
tubungane. Kansi yandi wasikama, wasemba mpeve ye 
mayo manlangu; bialembwa, mwakala napi. 

25 Wavova kwa bau: Minu kieno kwe kiena? Bakala 
wonga, bayitukwa, bavovasana: Kadi ndieu i nani 
utumanga zimpeve ye nlangu, ye bikuntumamananga ? 

26 9 Basabuka ku nsi abisi Ngelasa yitalane ye Ngalili. 

27: Bu katombuka va nseko, buna bakala diankika 
diatuka mu mbanza, diakala mpeve zambi; ntama yayingi 
kavweti nlele ko; kakedi mu nzo ko kansi mu zindiamu. 

28 Bu kamona Yesu, waboka, wafukama kwa yandi, 
wavova mu ndinga yayinene: Yesu, Mwan'a Nzambi 
Mpungu, beto yaku nki adiambu tuena? Ilombele, 
kunkwamisani ko. 

29 Kadi yandi wakamba mpeve yasumuka yavaika 
mu muntu: kadi ntangu zazingi yantukuna: wakangwa 
mu tuvambu ye mbienga, wakengwa; watabula bikaka- 
ngwa, wayenduswa kwa mpeve yambi ku nsi zankatu. 

30 Yesu wanyuvula, wavova: Nkumbu aku nani? 
Yandi wavova: Lengio, kadi mpeve zazingi zambi 
zamana kunkota. 

31 Zau zambombidila katuma zo zenda ku benga ko. 

32 Kansi vana vakala kamba diangulu zazingi zadila 
va mongo; zambombidila kayambula zakota mu zau. 
Wayambula zo. 

33 Mpeve zambi zavaika mu muntu, zakota mu 

“zingulu; kamba dianengumuka mu lunenge-nenge ku 
zanga, dianwa minkionkio. 

34 Badikila zo, bu bamona mavengo, batina, bakamba 
mo mu mbanza ye mu mayinza. 

35 Bau bavaika mu mona buvengo; bayiza kwa Yesu, 
babwana muntu uvaikidi mpeve zambi, vweti minlele ye 
luengele, vwendi va malu ma Yesu. Bakala wonga. 

36 Bamona bo babakamba, bonso bwavulusulwa 
muntu wakala mpeve zambi. 

37 Kabu diadionsono diantini zazungidila nsi a 
Ngelasa banyuvula kakatuka mu bau, kadi babwilwa 
wonga wangolo. Yandi kibeni wakota mu bota, 
wavutuka. 

38 Kansi bakala diavaika mpeve zambi dianlomba 
kanyambula kakala yandi, kansi wansindika, wavova: 

39 Vutuka ku nzo aku wakamba mambu mamanene 
makuvangidi Nzambi. Yandi wayenda wasamunanga 
mu mbanza yayonsono mambu mamanene mamvangila 
Yesu. 

40 T Bwakala Yesu bu kavutuka, ndonga yantambula, 
kadi babonsono bakedi kumvingilanga. 

4i Tala, bakala, nkumbu andi Yailo, i nkuluntu anzo 
alukutukunu, wayiza fukama va malu ma Yesu, wambo- 
mbidila kakota mu nzo andi. 

42 Kadi yandi wakala mwana umosi kaka wankento 
wakala kumi ye mvu miole, wakala lukufi ye fwa. Bu 
kayenda kuna, makabu mamfietikisa beni. 

43 | Nkento wakala nkubu kumi ye mvu miole, 
wamanisi mbongo zandi zazonsono zamvukila kwa 
mimbuki, kansi kalendi niakuswa kwa muntu ko, 

44 yandi wayiza ku manima, wavalakana zamba 
kiamvwatu andi, buna nkubu ntumbu kamuka. 

45 Yesu wavova: Nani umpalakene? Babonsono bu 
bakala nkalu, Petelo ye bakala yandi bavova: Mfumu, 
makabu makufietikisanga ye kuniemininanga beni. 

46 Kansi Yesu wavova: Mosi umpalakene, kadi nzeyi, 
vo ngolo zimpaikidi. 

47 Nkento bu kamona, vo walembana swama, wayiza 
zakamingi, wafukama kwa yandi, wakamba va luse 
luabantu babonsono bila kikamvalakanana ye bonso 
bukaniakina nawu. 

48 Wavova kwa yandi: Mwana, minu kiaku kikuvulusi. 
Wenda mu yenge. 

49 $] Bu kavova, muntu watuka kwa nkuluntu anzo 
alukutukunu wayiza, wavova kwa yandi: Mwan'aku 
wankento ufwidi; kusani niongi mpasi diaka ko. 

50 Kansi Yesu bu kawa mo, wavutula kwa yandi: 
Kukalani wonga ko. Leka minu kaka, si kavuluswa. 

51 Bu kakota mu nzo, kayambula muntu kakota yandi 
ko, kansi Petelo ye Yoane ye Yakobi ye se diamwana 
ye ngudi. 

52 Babonsono bandila, bambandila ntulu. Kansi 
yandi wavova: Ka ludilani ko; kafwidi ko, kansi lele, 

53 Bansevila bu bazaya, vo fwidi. 

54 Kansi yandi wasimba koko kwandi, waboka, 
wavova: Ntaudi, telama! 

55 Mpeve andi yavutuka, yandi ntumbu telama. 
Wakamba bamvana dia. 

56 S'andi ye ngudi andi bayitukwa beni; wabasikidi- 
kisa, ka bidi kamba muntu mavengo. 


9 Yandi wakutikisa kumi ye zole mu mbila, wabavana 
ngolo ye lulendo mu mpeve zazonsono zambi ye mu 
niakisa mayela. 

2 Wabafidisa mu samuna kimfumu kia Nzambi ye mu 
niakisa. 

3 Wavova kwa bau: Ka lunatani lekwa mu nzila ko, 
ka nkawa ko, ka nkutu ko, ka dia ko, ka palata ko; ka 
lukalani binkuti biole biole ko. 

4 Yonso nzo yilukotele, lukala muna; muna lunangu- 
kina. 

5 Bonso balembolo kulutambula, bu lukatukidi mu 
mbanza yina, lukubula mfumfuta mu malu meno mu 
kimbangi kwa bau. 

6 Bayenda, bavioka mu vata ka vata, basamunanga 
nsamu wambote, baniakisanga mwamonsono. 

7 | Elode, i nyadi, wawa mamonsono mavangwa. 
Wabwa kidunga beni, kadi bankaka bavova: Yoane 
wafulukidi mu bafwa. 

8 kansi bankaka vo: Elia wamonekene; bankaka vo: 
Mbikudi mu bakulu wafulukidi. 

9 Elode wavova: Mono yazengisa kwami ntu a Yoane, 
kansi ndiona uyawilu mambu mampila yoyo i nani? 
Yandi watomba mu kummona. 

109 Ntumwa zavutuka, zankamba mamonsono 
mabavanga. Yandi wababonga, wayenda ku nenga ku 
mbanza yibikwanga Betesaida. 

11 Makabu bu mazaya bo, bannama. Yandi wabata- 
mbula, wavova kwa bau mu kimfumu kia Nzambi; 
waniakisa bakala nsatu aniakuswa. 

12 Lumbu kiabadika suka; kumi ye zole bayiza, 
bavova kwa yandi: Sindika ndonga, benda ku mavata ye 
mayinza makinzungidila mu leka ye baka madia, kadi 
mwamu mu nsi yankatu tuena. 

13 Wavova kwa bau: Lubavana dia beno kibeni. 

Bavova: Ka tubeki biankaka ko, kansi mampa matanu ye 
mbizi zole, vo ka tukwenda sumbila bantu baba babo- 
nsono madia ko. 

14 Bakala kani vo mafunda matanu mababakala. 
Kansi yandi wavova kwa nlonguki miandi: Lubasa 
bavwanda mabudi-mabudi, makumatanumatanu. 

15 Bavanga bo, basa babonsono bavwanda. 

16 Yandi wabonga mampa matanu. ye mbizi zole, 
watala ku zulu, wasakumuna bio, wabukuna, wavana 
kwa minlonguki, mpasi batula kwa ndonga. 

17 Badia, bayukuta babonsono; mansadusulwa mau 
matotwa kumi ye mpidi zole zabibuku. 

18 € Bwakala bu kasambila yandi kwandi kaka, 
nlonguki miandi miakala yandi, yandi wabayuvula, 
wavova: Makabu mavovele, vo mono i nani? 

19 Bavutula, bavova: Yoane Mbotiki, kansi bankaka 
vo: Elia, bankaka vo: Mbikudi mu bakulu wafulukidi. 

20 Yandi wavova kwa bau: Kansi beno luvovele, vo 
mono i nani? Petelo wavutula, wavova: Klisto wa 
Nzambi. 

21 Yandi wabasemba, wabasikidikisa, ka bidi mo 
kamba kwa muntu. 

22 Wavova: Mwan'amuntu si kalungwa kwakwingi ye 
niafunwa kwa bangudi zabantu ye kwa bangudi zanganga 
ye minsoniki ye vondwa, mu lumbu kiantatu si kafulu- 
kuswa. 

23 9 Yandi wavova kwa babonsono: Vo muntu zolele 
nama ku nim'ami, kakikadila nkalu, kabonga kulunsi 
diandi lumbu ka lumbu, kandama, 

24 kadi wonso zolele vulusa mwel'andi, vidisi wo, 
kansi vidisi mwel'andi mu diambu diami, vulusi wo. 

25 Kadi muntu bwe katoma nitu, vo vengi nza yamvi- 
mba ndandu, kansi ukukividisa vo kukizimbisa? 

26 Kadi wonso fwidi nsoni mu mono ye mu mambu 
mami, yandi si kafwilwa nsoni kwa Mwan'amuntu, bu 
kizidi mu nkembo andi ye wa Se ye wambasi zanlongo. 

27 Kedika mono iluvovele: Mu batelamene vava 

bankaka ka babimbi jufwa nkutu ko, nate ye bamona 
kimfumu kia Nzambi. 

28 9 Bwakala kani nana dialumbu landila mambu 
momo, wabonga Petelo ye Yoane ye Yakobi, wabaluka 
vana mongo mu sambila. 

29 Bu kakala sambilanga, ntadulu azizi kiandi 
yakitulwa, mvwatu andi weka wampembe ye wacema. 

30 Tala, babakala bole bamoka yandi, i Mose ye Elia; 

31 bamonika mu nkembo, bavova mu lukatukulu 
luandi lukakana lungisa mu Yelusalemi. 

32 Petelo ye bakala yandi bakala nandende kwa tulu; 
kansi bu bamana sikama, bamona nkembo andi ye 
babakala bole batelamene yandi. 

33 Bwakala bu bavambaną ye yandi, Petelo wavova 
kwa Yesu: Mfumu, bwabiza bu tuena vava. Tuavangano 
mafwokula matatu, dimosi kwa ngeye, dimosi kwa Mose, 
dimosi kwa Elia, 'Kazaya makavova ko. 

34 Bu kavova mo, tuti diayiza kubayitalalala. Bakala 
wonga, bu bakata mu tuti. 

35 Mu tuti mwatuka ndinga yavova: Ndieu į mwa- 
nami wazolwa; lunwila. 

36 Ndinga bu yayiza, Yesu wamonwa yandi kwandi 
kaka. Badingama; mu bina lumbu ka bakamba 
muntu lekwa kibamona ko. 

37 9 Bwakala lumbu 'kialanda, bu bamana kulumuka 
mu mongo, ndonga yayingi yankika. 

38 Tala, muntu mu makabu waboka, wavova: Nlongi, 
ilombele: sa tala mwan'ami wabakala; kadi i mwa- 
n'ami mosi wowo kaka. 

39 Tala, mpeve yikumbakanga, yandi ntumbu boka, 
yikuntuntumunanga, mafulufulu nkutu mavaikanga, mu 
mpasi yikunkatukilanga, bu yikunluekuzulanga. 

40 Mono ngiuvudingi nlonguki miaku bavaikisa yo, 
kansi balembane. 

41 Yesu wavutula, wavova: U mbandu yikondolo 
minu ye yamvilangani! ntama kwa ikala yeno ye kulu- 
vibidila? Tuala mwan'aku vava 

42 Bu keti kwiza, mpeve yambi yanlumba, yantu- 
ntumuna. Yesu wasemba mpeve yasumuka, waniakisa 
ntaudi, wamvutula kwa s'andi. 

43 Babonsono bayitukwa mu nene kwa Nzambi. 

"| Babonsono bu bayitukwa mu mamonsono makava- 
nga, wavova kwa nlonguki miandi: 

44 Lutoma wa mambu momo mu matu meno; kadi 
Mwan'amuntu si kayekulwa mu moko mabantu. 

45 Kansi ka bazaya mpova yoyo ko, yakala yansweki 
kwa bau, ka bidi yo visa; batina kunyuvula mu mpova 


oyo. 

46 (| Mpaka zabwa mu bau, kani nani lutidi mu nene 
mu bau. 

47 Yesu wamona mabanza mantima miau, wabonga 
fimwana-mwana, watula fio va lueka luandi, 

48 wavova kwa bau: Wonso tambudi fimwana- 
mwana fiafi mu nkumbu ami, yandi untambudi; wonso 
untambudi, tambudi wamfidisa; kadi wonso ulutidi mu 
ke mu beno babonsono, yandi waunene. 

49 $ Yoane wavutula, wavova; Mfumu, tuamweni 
muntu wavaikisi mpeve zambi mu nkumbu aku; beto 
tuankanikina, kadi kakutunamanga ko, 

50 Kansi Yesu wavova kwa yandi: Ka lunkanikinani 
ko; kadi wonso ulembolo kulukadila kitantu, yandi i 
wayeno. 

51 { Bwakala lumbu biambalukulu andi bu biakala 
mu lunga, yandi watadisa zizi kiandi mu kwenda ku 
Yelusalemi; 

52 wafidisa ntumwa ku ntualľ’azizi kiandi. Bayenda, 
bakota mu mbanz’abisi Samalia mu kunkubikila. 

53 Bau ka bantambula ko, kadi zizi kiandi kiatadisa 
kuna Yelusalemi. 

54 Minlonguki Yakobi ye Yoane bu bamona bo, 
bavova: Mfumu, zolele kwaku tuakamba tia tuasotuka 
mu zulu mu kubabung'e? 

55 Yandi wabangumuka, wabasemba. 

56 Bayenda ku vata diankaka. 

57 $ Bu bayenda mu nzila, muntu wavova kwa yandi: 
Mono ikunama konso kuukwenda. 

58 Yesu wavova kwa yandi: Mbulu zena minłuka, 
nuni zazulu zena leko biau, kansi Mwan' amuntu kabeki 
vakayekika ntu andi ko. 

59 Wavova kwa muntu wankaka: Undama. Kansi 
yandi wavova: Ungiambula yateka kwenda zika s'ami. 

60 Wavova kwa yandi: Bika bafwa bazika bafwa 
bayau kibeni, kansi ngeye, wenda kwaku ye samuna 
kimfumu kia Nzambi mwamonsono. 

6l Muntu wankaka wavova mpe: Mfumu, mono 
yakunama, kansi ungiambula yateka sisa mbote kwa 
bena mu nzo ami. 

62 Yesu wavova kwa yandi: Widi muntu nkutu usidi 
koko kwandi va nsengo ye tedi ku nima kafwanane mu 
kimfumu kia Nzambi ko. 


1 0 Landila momo Mfumu watumba lusambodia 

luankaka mpe, wabafidisa bole bole ku ntuaľ’azizi 
kiandi ku mbanza zazonsono ye muma mwamonsono 
mukakana luaka. 

2 Wavova kwa bau: Ngionzoko yena yayingi, kansi 
bisadi biafiuma. I diau lulomba kwa mfumu angionzoko 
katuma bisadi mu ngionzoko andi. 

3 Luenda; tala, mono ilufidisi bonso bana bamameme 
mu kati diabamevwa. 

4 Ka lunatani lukobe luabivanza ko, ka nkutu ko, ka 
nsampatn ko; ka lukambani mbote kwa muntu mu nzila 

0. 
5 Kansi yonso nzo yilukotele, luteka vova: Yenge 
kwa nzo yayi! 

6 Vo muna mwena mwan'ayenge, yenge kieno si 
Kiakala va yandi, kansi yo ka bwa ko, si kiavutuka kwa 

no. 

7 Lukalanga mu nzo yayina, ludianga ye nwanga 
bibavananga, kadi sadi kifwanane ye mfutu andi. 
Ka luendani koti nzo ka nzo ko. 

8 Yonso mbanza yilukotele ye balutambudi, ludia 
bionso biluatudulwa. 

9 Luniakisa mbevo zena muna, luvova kwa bau: 
Kimfumu kia Nzambi kifinamene yeno. 

10 Yonso mbanza yilukotele ye balembolo kuluta- 
mbula, luvaika mu nzila zau, luvova; 

11 Mafundu-fundu mambanz'eno manamamene mu 
malu meto tulukubudidi mo, kansi luzaya, vo kimfumu 
kia Nzambi kifinamene. 

12 Mono iluvovele, vo mu kina lumbu mbanza yina 
si yaluta Sodoma mu mona mpasi. 

13 9 Engwa ngeye, Kolazi, engwa ngeye, Betesaida! 
Kadi vo mu Tilo ye Sidoni mwavangwa tulendo toto 
tuavengo mu beno, nga ntama bavwendi mu makuba 
mangoto ye bombe ye baviludi diela. 

14 Kansi beno si lualutila Tilo ye Sidoni mu mona 
mpasi mu mfundusu. 

15 Ngeye Kapenaumi, si wazangulwa nate ye ku zulu 
e? Ngeye si wakulumunwa nate ye ku nsi abafwa. 

16 Wonso ukuluwanga, ukungwanga; ukulutinguna- 
nga, ukuntingunanga, kansi ukuntingunanga, tinguni 
wamfidisa. 

17 $ Lusambodia bavutuka mu kiese, bavova; Mfumu, 
mpeve zambi mpe zikututumamananga mu nkumbu aku. 

18 Yandi wavova kwa bau: Mono yamweni Satana 
wasotokene mu zulu bonso luvezomo. 

19 Tala, mono yaluveni lulendo luadiatila zinioka ye 
zinkutu ye mu tulendo tuatonsono tuantantu, lekwa 
nkutu ka kikulubivisa ko. 

20 Kansi ka luyangalalani mu diadi ko, vo mpeve 
zambi zikulutumamananga; luyangalala, nkumbu zeno bu 
zasonama mu mazulu. 

21 9 Lokula kina wayangalala mu Mpeve yaniongo, 
wavova: Mono ikutondele Tata, Mfumu azulu ye ntoto, 
kadi ngeye waswekele momo kwa bankwa nduenga ye 
zayu, kansi wazaikisi mo kwa bakinswa. Inga, Tata; 
kadi bobo bwakala bwazolakana va ntadisi aku. 

22 Mono yayekudulwa mamonsono kwa Sami; 
muntu kazeyi nani i Mwana ko, kansi Se, ye nani i Se ko, 
kansi Mwana kaka ye wonso uzaikusulwa bo mu luzolo 
Iwamwana. 

23 1 Yandi wabangumuka kwa minlionguki ku nenga, 
wavova: Mayangi mena ye meso mamonanga malumona- 
nga. 

24 Kadi mono iluvovele: Mbikudi miamingi ye 
minticu bazola mona malumonanga, kansi ka bamona 
mo ko, ye wa maluwanga, kansi ka bawa mo ko. 

25 4 Tala, nluki ansiku watelama, wamvukumuna, 
wavova: Nlongi, nki yavanga, mpasi yavingila fwa dia- 
moyo wamvu ya mvu? 7 

26 Wavova kwa yandi: Nki kiasonama mu minsiku? 
Bwe utanganga? 

27 Wavutula, wavova: Zola Mfumu, Nzambi aku, 
mu ntim'aku wawonsono ye mu mwel'aku wawonsono 
ye mu ngolo zaku zazonsono ye mu diela diaku diadio- 
nsono ye mfinangani aku bonso ngeye kibeni. 

28 Wavova kwa yandi: Ngeye tomene vutula. Vanga 
bo, si wakala moyo. 

29 Kansi yandi wazola kukinungisa, wavova kwa 
Yesu: Kadi mfinangani ami i nani? 

30 Yesu wavutula, wavova: Muntu wakulumuka ku 
Yeliko tuka mu Yelusalemi, wabwilwa kwa mintani 
miamvula niele, miambanda, miakatuka, miansisa 
lukufi ye fwa. 

31 Bwakala nganga yakulumukina nzila yina; bu 
kammona, waviokila vana sambu. - 

32 Mpila mosi nlevita mpe waludka vuma kiokio; 
bu kayenda kummona, waviokila vana sambu diankaka. 

33 Kansi mwisi Samalia wayendila nzila yina waluaka 
vakakala; bu kammona, wamfwila nkenda, 

34 wayenda viaka vwa biandi, bu kabukula bio mazi 
ye vinia; bu kanzangika va bulu kiayandi kibeni, wannata 
ku nzo abanzenza, wansadisa. 

35 Mu nsuka walanda wavaikisa denali biole, wavana 

bio kwa mfumu anzo, wavova: Toma kunsadisa; kionso 
kiankaka kiuna kumfutila ngina kuvutudila kio, bu 
ngina kwiza vutuki. 

36 Mu bau batatu, nani ubenzi i mfinangani andiena 
wabwilwa kwa mintani? 

37 Wavova: Ndiena wamfwila nkenda. Yesu wavova 
kwa yandi: Wenda ngeye mpe wavanga bumosi. 

38 | Bwakala bu bazieta, yandi wakota mu vata. 
Nkento, nkumbu andi Malata, wantambula mu nzo andi. 

39 Yandi wakala mpangi ubikwanga Malia wavwanda 
va malu ma Mfumu, wawa mambu mandi. 

40 Kansi Malata watuaduswa yekuyeku mu salu 
biabingi. Yandi watelama va lueka, wavova: Mfumu, 
kwena mayindu ko e, vo mpangi ami yinsisidi mu sala 
mono mosi kaka? | kuma unkamba kansadisa. 

41 Mfumu wavutula, wavova kwa yandi: Malata, Mala- 
ta, ngeye wena mayindu, weka ntela-ntela mu biabingi. 

42 Kansi dina dimosi kaka diena nkinzi; kadi Malia 
solele ndambu yambote yikana lembwa katulwa. 


11 Bwakala bu kasambilanga mu vuma kiankaka, 
nlonguki andi mosi wavova kwa yandi, bu kamana: 
Mfumu, utulonga sambila, bonso bwalonga Yoane 
nlonguki miandi. 

2 Wavova kwa bau: Bu lusambilanga, luvova ebu: 
gata, bika nkumbu aku yazituswa; bika kimfumu kiaku 

iza; 

3 lumbu ka lumbu utuvana dia kweto kwalumbu ka 
lumbu; 

4 utuyambudila masumu meto, kadi beto mpe tuya- 
mbudilanga batuvwidi mfuka; kututuadisani mu mpuku- 
munu ko. 

5 9 Yandi wavova kwa bau: Buna luena, nani si 
kakala ye nkundi ye kwenda kwa yandi mu ndingu ansi 
ye vova kwa yandi: Nkundi, unsompisa mampa matatu; 

6 kadi nkundi ami tukidi mu nzila wizidi kwa mono, 
kibeki kiikuntudila ko. 

7 Kansi ndiena wena mo si kavutula ye vova; Ku- 
mbwesani mpasi ko; mwelo ukibindukulu, bana bami 
bena yami va ntanda; kilendi telama mu kuvana ko. 

8 Mono iluvovele: Vo katelamene mu kumvana mu 
diambu dia bu i nkundi andi ko, yandi si katelama mu 
kumvana monso makena nkinzi mu diambu diakondwa 
kwandi kwansoni. 

9 T Mono iluvovele mpe: Lulomba, beno si luavewa; 
lutomba, si luasolula; lukunkuta, si luazibudulwa; 

10 Kadi wonso ulombanga, tambudi; utombanga, 
solole; ukunkutanga, zibudulu. 

11 Buna luena, nani i se, vo mwan'andi lombele 
dimpa, kadi tadi kakumvan'e? vo mbizi anlangu, kadi 
nioka kakumvana mu mbizi e? 

12 Vo lombele diaki, kadi nkutu kakumvan’e? 

13 I kuma vo beno luena bambi, luzeyi vana bana beno 
nkailu miambote, buna vele Se diena ku zulu si dialuta 
mu vana Mpeve yanlongo kwa bakunlombanga. 

14 $ Yandi wavaikisa mpeve yambi yakala baba. 
Bwakala mpeve yambi bu yavaika, baba diavova; 
makabu mayitukwa. 

15 Kansi bankaka mu bau bavova: Yandi uvaikisanga 
mpeve zambi mu Belesebuli, i nkuluntu ampeve zambi. 

16 Bankaka bamvukumuna, bantomba dimbu kiazulu. 

17 Kansi yandi wazaya mabanza mau, wavova kwa 
bau: Kionso kimfumu kikabane mu kitantu si kiavo- 
mbuswa, nzo si yabwa va nzo. 

18 Kansi vo Satana mpe kabane mu kitantu, buna 
kimfumu kiandi bwe kiasikila, bu luvovele, vo ivaikisanga 
mpeve zambi mu Belesebuli? 

19 Vo ivaikisanga mpeve zambi mu Belesebuli, buna 
bana beno mu nani bavaikisilanga zo? 1 diau bau 
bakadi mfundisi mieno. 

20 Vo ivaikisanga mpeve zambi mu nlembo wa 
Nzambi, buna kimfumu kia Nzambi kiluluakidi. 

21 Muntu wangolo wena biandwanina, bu kakenganga 
lumbu luandi, buna bina bikavwidi biena luvuvumu. 

22 Unlutidi mu ngolo, bu kizi kumbedisa, buna 
unzionene biandwanina biandi biabionsono bikasilanga 
vuvu ye kaba bintani biandi. 

239 Wonso lembolo kala yami, ukunkadilanga 
kitantu; lembolo yonzikanga yami, usansikisanga. 

24 1 Mpeveyasumuka bu yavaikidi mu muntu, yivioka- 
nga mu muma mukondolo nlangu, yitombanga luvundu, 
kansi bu ka yisolulanga lo ko, yivovele: Yavutuketi ku 
nzo ami yiyavaikidi. 

25 Bu yizidi, yibweni yo yakombwa ye yaketulwa. 

26 Buna yau yele bonga mpeve nsambodia zankaka 
zilutidi mu bi. Zikotele ye vwandanga muna. Nkadulu 
yazimunina yamuntu wowo yilutidi yina yatekila mu bi. 

27 9 Bwakala bu kavova mambu momo, nkento mu 
ndonga yoyo wasasula ndinga, wavova kwa yandi: 
Mayangi mena ye vumu kiakunata ye ntulu ziwayema. 

28 Kansi yandi wavova: Inga, mayangi mena ye 
bawanga mambu ma Nzambi ye kebanga mo. 

29 1 Makabu bu makutakana kwa yandi, wabadika 
vova: Mbandu yayi i mbandu yambi. Batombanga 
dimbu, ka bana vewa dimbu ko, kansi dimbu kia Yona 
kaka. 

30 Kadi bonso bwakala Yona dimbu kwa bisi Nineve, 
i buna si bwakadila Mwan'amuntu kwa mbandu yayi. 

31 Ntinu wankento wantini yasude si kafuluka ye 
babakala bambandu yayi mu mfundusu mu kubabedisa; 
kadi yandi watuka mu nsuka zantoto mu wa nduenga 
za Solomo, tala, vava vena ulutidi Solomo. 

32 Babakala babisi Nineve si bafuluka ye mbandu 
yayi mu mfundusu mu bedisa yo; kadi bavilula diela 
mu lusamunu lua Yona; tala, vava vena ulutidi Yona. 

33 $ Muntu kwikidi mwinda katulanga wo mu fulu 
kiansweki ko, ka ku nsi atezo kianzongila ko, kansi mu 
kebolo kiamwinda, mpasi bakotanga bamona kia. 

34 Mwind'anitu i disu diaku. Disu diaku bu diena 
diatoma, nitu aku yamvimba yena kia, kansi bu diena 
diambi, nitu aku yena tombe mpe. 

35 1 kuma tadidila kia kwena mu ngeye, ka kwidi kala 
tombe. 

36 I diau vo nitu aku yayonsono yena kia, ye ka 
ndambu nkutu yena tombe ko, buna yayonsono yena kia, 
bonso mwinda bu ukukienzulanga mu ntentini'andi. 

37 $ Bu kavova, mfalisi wanyuvula kadia yandi mu 
nsuka; yandi wakota ye vwanda va meza. 

38 Mfalisi bu kamona bo, wayitukwa, bu kadia ye 
lembwa teka kukisukula. 

39 Mfumu wavova kwa yandi: Beno, lu bafalisi, 
luvedisanga mbungu ye longa ku mbazi, kansi mu ngudi 
kuzedi kwa tana ye yayibi. 

40 Lu babuzengi, kadi ndiena wavanga kiena ku 
mbazi, kavanga kiena mu ngudi mpe ko e? 

41 Buna luvana biena mu ngudi bonso nkailu ankenda, 
tala, biabionsono bivedele mu beno. 

42 Kansi engwa beno, lu bafalisi, kadi luvananga buku 
kiakumi-kumi mu fuka ye binzonzi ye nsunga zazonsono, 
kansi luviokanga mfundusu ye zola kwa Nzambi. 
Momo lufwiti vanga, mankaka ka luyambulani mo ko. 

43 Engwa beno, lu bafalisi, kadi luzolanga fulu 
biantete mu nzo zatukutukunu ye kambwa mbote mu 
mazandu. 

44 Engwa beno, kadi luena bonso ndiamu zilembolo 
monika, bantu badiatanga va ntandu, ka bazeyi bo ko. 

459 'Mosi mu nluki miansiku wavutula, wavova kwa 
yandi: Nlongi, bu uvovele momo ukutuvwezanga mpe. 

46 Kansi yandi wavova: Engwa beno, lu banluki 
miansiku mpe, kadi lutuikanga bantu zitu biademo mu 
nata, kansi beno kibeni ka luvalakananga bizitu mu 
nlembo eno umosi nkutu ko. 

47 Engwa beno, kadi lutunganga ndiamu zabambikudi, 
kansi mase meno mabavonda. 

48 Kiongono beno i mbangi ye lutambudilanga mu 
mavanga mamase meno, kadi mabavonda, beno lutu- 
nganga ndiamu zau. 

49 1 kuma nduenga za Nzambi zavova: Mono si 

yakubafidisa bambikudi ye zintumwa. Si bavonda 
bankaka mu bau ye zoma bankaka, 

50 mpasi mbandu yayi yatombwa menga mambikudi 
miamionsono matengolo tuka mu ntudulu alufulu 
luanza, 

51 tuka mu menga ma Abeli nate ye menga ma Zakalja 
wavondwa va kati ye zikwa diangiokila ye nzo. Inga, 
mono iluvovele: Mbandu yayi si yatombwa mo. 

52 Engwa beno, lu banluki miansiku, kadi luakatudi 
nsabi aluzailu. Beno kibeni ka luakotele ko, ye beka 
mu kota luabakakididi. 

53 9 Bu kavaika mo, minsoniki ye bafalisi babadika 
kuntatamana mu ngolo ye kunloba mu mambu mamingi 
mu nw’andi. 

54 Bankonda, mpasi bambaka diambu mu nw’andi. 


12 Mu ntangu yina makumi mamafunda mabantu 
makutakana, madiatasana, buna wabadika vova 
kwa minlonguki miandi: Va ntete luluenga mu lufunusu 
luabafalisi, kadi i disu ku nsi alukaya. 

2 Ka kwenani lekwa kiafukama ko kilembolo fukulwa, 
ye kiansweki kilembolo zayakana. 

kuma mamonsono maluvovele mu tombe, si 
mawakana mu kia; monso maluvovele mu kutu muna 
vinga biangudi, si masamunwa va minludi. 

4 9 Mono iluvovele, lu bakundi bami: Ka lutinani 
bavondanga nitu ko, kansi ka babeki diaka dibalenda 
vanga ko. 

5 Kansi mono ikulusongisila wonso ulufwiti tina. 
Lutina ndiena wena lulendo luantubila ku bilungi, bu 
kameni vonda. Inga, mono iluvovele: Ndiena lutina. 

6 Nsokusa zitanu ka zitekwanga mu bimpanza- 
mpanza biole ko e? Buna zena widi yimosi nkutu ka 
yivilukunu va luse lua Nzambi ko. 

7 Kansi nsuki zantu mieno buna zena zatengo mpe. 
Ka lukalani wonga ko; beno lulutidi nsokusa zazingi. 

8 Mono iluvovele: Wonso utambudidi mu mono va 

luse luabantu, Mwan'a muntu si katambudila mu yandi 
va luse luambasi za Nzambi. 

9 Wonso unkadidi nkalu va luse luabantu, yandi mpe 
si kakadulwa nkalu va luse luambasi za Nzambi. 

10 Wonsotesele mwan'amuntu diambu, yambudulu bo, 
kansi wonso tieki Mpeve yanlongo, kana yambudulwa 
bo ko. 

11 Bu bakulutuala ku nzo zatukutukunu ye kwa 
bakuluntu ye kwa bankwa lulendo, ka lukalani mayindu 
ko, bwe ye nki lufwiti vutula ye nki lufwiti vova; 

12 kadi Mpeve yanlongo si yakululonga malufwiti 
vova kina lokula. 

13 9 Mosi mu ndonga wavova kwa yandi: Nlongi, 
kamba mpangi ami tuakabana difwa. 

14 Kansi wavova kwa yandi: U muntu, nani wantu- 
mbidi mfundisi vo nkabi eno? 

15 Wavova kwa bau: Lutala, lukikenga mu nsoki 
wawonsono: kadi mu mayudukwa mambongo zamuntu 
ka mwena moyo andi ko. 

16 S Yandi wata ngana kwa bau, wavova: Via diamu- 
ntu wamvwama diakala lubutu beni. 

17 Yandi wabanza mu ntim'andi, wavova: Bwe 
yavanga, kadi kibeki mumfwiti yonzikila mbutu miami 
ko? 

18 Yandi wavova: Ebu si yavanga: Si itulula lundulu 
biami ye tunga biabinene; muna si iyonzika mbongo ami 
yayonsono ye lekwa biami biambote. 

19 Si ivova kwa mwel'ami: Mwela, ngeye wena lekwa 
biabingi biambote bilundamene mu mvu miamingi; 
navundi, dia, nwa, kala kiese. 

20 Kansi Nzambi wavova kwa yandi: U nkwa buzengi, 
diadi fuku mweľ’aku ulombolo kwa ngeye; biwakubikidi, 
i bianani? 

21 Mpila mosi ndieu ukukiyudikilanga, kansi kena 
kimvwama kwa Nzambi ko. 

22 T Yandi wavova kwa nlonguki miandi: f kuma 
iluvovele: Ka lukalani mayindu mu miela mieno mu 

bina biluna dia ko, vo mu nitu zeno mu bina biluna 
vwata. 

23 Mwela ulutidi dia, nitu yilutidi mvwatu. 

24 Lutala minganga mi ka mikunanga vo yonzikanga 
ko; ka miena lundulu vo bianu ko; Nzambi udikilanga 
mio. Beno vele lulutidi beni zinuni. 

25 Buna luena nani lenda mu mayindu mandi yika 
la kwazingu kiandi mfwoko mosi? 

26 Vo lualembana diodio diadike, mu nkiama luenina 
biankaka mayindu? 

27 Lutala fulu bialilia, bonso bubimenanga ka bisieta- 
nga vo bwanganga ko, kansi iluvovele: Solomo nkutu 
mu nkembo andi wawonsono kavwata bonso kina 
kimosi ko. 

28 Vo Nzambi vwikilanga bobo titi biayinza biena 
bwabu, kansi mbazi bina tubwa mu foloni, buna beno lu 
bankwa fiminu-minu lulutidi vwikwa. 

29 Beno mpe ka lutombani biluadia ye biluanwa ko, 
ka luyangamani ntima ko; 

30 kadi bapaïen mu nza 'batombanga bina biabionsono, 
kansi S'eno dizeyi, vo luena bio nsatu. 

31 Kansi lutomba kimfumu kiandi, buna si luakudu- 
kulwa biobio. 

32 $| Fikamba-kamba, kukalani wonga ko; kadi i 
nzolakani a S'eno mu kuluvana kimfumu. 

33 9 Luteka biena yeno, luvana nkailu miankenda; 
lukivanga tukobe tuabivanza tulembolo nuna mayudu- 
kwa mamvu ya mvu mu mazulu mulembolo finama 
mwivi, mulembolo bunga mfwa nkabu. 

34 Kadi kwena mayudukwa meno, i kuna kuna kala 
ntima mieno mpe. 

35 $| Bika tuketo tueno tuakangwa ye minda mieno 
mialema. 

36 Lufwanana ye bantu bavingilanga mfumu au, bu- 
katukidi ku ndambisa, mpasi bazibula nswalu kwa yandi, 
bu kizi kunkuta. 

37 Mayangi mena ye nanga miomio mibweno kwa 

mfumu au mitemone, bu kizidi. Kedika mono iluvovele: 
Yandi si kakanga luketo ye kubayambula bavwanda va 
meza ye kwe viokingi mu kubasadila. 

38 Vo lueki mu lo kianzole vo mu lo kiantatu kia- 
nkengila ye bwana bobo, mayangi mena yau. 

39 Luzaya diadi, vo mfumu anzo zeyi ntangu yina 
kwiza mwivi, nga kayambudi nzo andi yatimwa ko. 

40 Beno mpe lukubama; kadi lokula kilulembolo 
banza kikwiza Mwan'amuntu. 

41 T Petelo wavova kwa yandi: Mfumu, tele ngana 
yoyo kwa beto vo kwa babonsono? 

42 Mfumu wavova: Buna nani i nkebi wakwikama ye 
wanduka uyadisi mfumu mu bisi nzo andi mu kubavana 
dia kwau mu ntangu yifwanane? 

43 Mayangi mena ye nanga wowo ubweno kwa mfumu 
andi, vo vanganga bobo, bu kizidi. 

44 Kedika mono iluvovele: Yandi si kakunyadisa mu 
biabionsono bikena. 

45 Kansi vo nanga wowo vovele mu ntim’andi: 
Mfumu ami uzingilanga mu kwiza, badikidi mpe bufa 
Þisieio biababakala ye biabakento ye dia ye nwa ye 

olwa 

46 Buna mfumu ananga wowo una kwiza lumbu 
kikalembolo vingila ye okula kikalembolo zaya; si 
kakumvinguna mu kati ye kumvana kiandi kunku va 
kimosi ye badimbula minu. 

47 Kansi nanga wowo uzeyi luzolo luamfumu andi 
ye kakubikidi ko ye kavengi bwena luzolo luandi ko, 
yandi si kabufwa mbufwa zazingi; 

48 kansi wonso ulembolo zaya, kansi vengi monso 
mafwanane mu bufwa, yandi si kabufwa fiuma. Wonso 
waveno yayingi, tombolo yayingi; watambukwa yayingi, 
lombolo yilutidi. 

49 T Mono yayizi tubi tia va ntoto; dinzolele vo 
tukikwikulu! 

50 Ngiena mbotokolo yingina botukwa, engwa bonso 
bungieti finunguswa nate ye yina lunga. 

51 Lubenzi, vo yayizi vana yenge va ntoto? Mono 
iluvovele: Ve kwandi, kansi kabana. 

52 Tuka bwabu batanu bena mu nzo yimosi si baka- 
bana; batatu kwa bole ye bole kwa batatu si baka- 
bana: 

53 se kwa mwana wabakala, mwana wabakala kwa 
se, ngudi kwa mwana wankento, mwana wankento kwa 
ngudi, nzitu wankento kwa nkwezi wankento, nkwezi 
wankento kwa nzitu wankento. 

54 $ Yandi wavova mpe kwa makabu: Bu lumweni 
tuti ditombukidi mu ntini yaweste, luvovele mu nswalu: 
Mvula yikwiza: si bwakala bobo. 

55 Mpeve yasude bu yivevumukanga, luvovele: 
Mbangazi yikala, si bwakala bobo. 

56 Lu meso ku nsi alukaya, luzeyi teza luse luantoto 
ye zulu, kansi bwe bwena, vo ka lutezanga ntangu yayi 

o? 

57 Mu nkiama ka luzenganga mu beno kibeni ko 
bionso biena lunungu? 

58 Kadi bu ukwendanga yembakani aku kwa nkuluntu, 
buna mu nzila si utonta beni mu yambulwa kwa yandi, 
mpasi kakukoka kwa mfundisi ko; mfundisi si kakuyekula 
kwa kesa, ye kesa si kakutuba mu boloko. 

59 Mono ivovele: Muna kuvaiki nkutu ko, nate ye 
wafutidi kimpanzampanza kiazimunina. 


1 3 Mu ntangu yina bankaka bakala vana bankamba 
mu bisi Ngalili, vo Pilatu wasengi menga mau ye 
nkailu miau miazikwa. 

2 Wavutula, wavova kwa bau: Lubenzi, vo bisi 
Ngalili baba balutidi bisi Ngalili babonsono mu kala 
masumu e, bu balungwa momo? 

3 Mono iluvovele: Ve kwandi, kansi vo ka luviludi 
diela ko, beno babonsono si Juabungwa bumosi mpe. 

4 Kani vo babana kumi ye nana babwilwa nzo ayongi 
mu Siloa yabavonda, lubenzi e, vo bau balutidi bantu 
babonsono bakundanga mu Yelusalemi mu kala nkanu? 

5 Mono iluvovele: Ve kwandi, kansi vo ka luviludi 
diela ko, beno babonsono si luabungwa bumosi mpe. 

69 Yandi wata ngana yayi: Muntu wakala nti 
wakuyu wakunwa mu vja diandi diavinia; yandi wayiza 
tomba wo mbutu, kansi kamona mio ko. 

7 Yandi wavova kwa sadi kiavia: Tala, mvu miami 
mintatu ngizi tombanga mbutu mu nti wowo wakuyu ye 
kimweni mio ko. Kwanga wo. Mu nkiama ufubisa- 
ntoto mpe? 

8 Yandi wavutula, wavova kwa yandi: Mfumu, 
yambula wo myu wau mpe, nate ye mbeni wo timina 
kinzungidila ye tula wo tuvi. 

9 Kani vo ubuta mbutu mvu wakwiza, vo ka bwa ko, 
kwanga wo. 

10 | Yandi walonganga mu nzo alukutukunu mu 
lumingu. 

11 Tala, nkento wakala mpeve yakimbevo kumi ye 
nana diamvu, yandi wakonanana, walembana dongama 
nadede. 

12 Yesu bu kammona, wantela mbila, wavova kwa 
yandi: Nkento, kutulu kwaku mu kimbevo kiaku. 

13 Wantula moko; yandi ntumbu dongama, wakembila 
Nzambi. 

14 Kansi nkuluntu anzo alukutukunu wafuta ntima, 
Yesu bu kaniakisa mu lumingu, wavutula, wavova kwa 
bantu: Lumbu sambanu biena bifwiti salwanga; i kuma 
luiza luaniakuswa mu biau, ye ka mu lumbu kialumingu ko. 

15 Mfumu wavutula kwa yandi, wavova: Lu meso 
ku nsi alukaya, buna luena, kadi muntu muntu kaku- 
tulanga ngombe andi ye mpund'andi va dikulwa kiandi 
mu lumingu ko e ye tualanga ku nwika zo? 

16 Kansi nkento wau, i mwan'a Abalahami wakangwa 
kwa Satana, tala, mu kumi ye nana diamimvu, kadi 
kakutulwa mu luvambu lolo mu lumbu kialumingu ko e? 

17 Bu kavova momo, ntantu miandi miamionsono 
miafwa nsoni; ndonga yayonsono yakala kiese mu 
mamonsono mankembo mavangwa kwa yandi. 

18 ŢI kuma kavova: Kimfumu kia Nzambi kifwanane 
ye nki? Mu nki si yafwanikisa kio? 

19 Kiau kifwanane ye nsangw'amutade wabonga 
muntu, watuba yo mu wandi nkuzu; yamena, yayika nti, 
nuni zazulu zaleka wo mu mavala. 

20 1 Wavova diaka: Mu nki si yafwanikisa kimfumu 
kia Nzambi? 

21 Kiau kifwanane ye lufunusu luabonga nkento, 
wasweka lo mu tezo tatu biamfumfuta zamampa nate 
ye zazonsono zamana funa. 

22 | Yandi wayenda viokingi mu mbanza ka mbanza 
ye vata ka vata, walonganga, wayenda yendingi ku 
Yelusalemi. 

23 Muntu wavova kwa yandi: Mfumu, bavuluswa 
bafiuma ben'e? Wavova kwa bau: 

24 Lunwana mu koto mu mwelo wafietama; kadi 
mono iluvovele: Babingi si batomba mu kota, kansi si 
balembana. 

25 Mfumu anzo bu katelamene ye ukibindikidi mwelo, 
ye lubadikidi telama ku mbazi ye kunkuta va mwelo ye 
vova: Mfumu, utuzibudila; yandi si kavutula ye vova kwa 
beno: Kiluzeyi kulutukidi ko. 

26 Buna si lubadika vova: Tuadidi, tuanwini va 
ntadisi aku, ngeye walongele mu nzila zeto. 

27 Yandi si kavova: Mono iluvovele: Mono kiluzeyi 
kulutukidi ko; lunkatukila, beno babonsono lu bisadi 
biakondwa kwalunungu. 

28 Kuna si kwakala dilu ye nkwetoso ameno, bu 
lumweni Abalabami ye Isaki ye Yakobi ye mbikudi mia- 
mionsono mu kimfumu kia Nzambi, kansi beno lutubulu 
ku mbazi. 

29 Si batuka mu ntini yaeste ye weste ye node ye 
sude ye vwanda va meza mu kimfumu kia Nzambi. 

30 Tala, mwena bazimunina bana tekila, mwena 
batekila bana zimunina. 

31 T Lokula kina bafalisi bankaka bayiza, bavova kwa 
' yandi: Vaika, katuka mwamu, kadi Elode zolele kuvonda. 

32 Wavova kwa bau: Luenda luavova kwa mbulu 
yoyo: Tala, mono ivaikisanga mpeve zambi ye niakisanga 
lumbu ki ye mbazi, kiantatu mbeni lunga. 

33 Kansi lumbu ki ye mbazi ye lumbu kialanda mfwiti 
kwenda kaka, kadi ka bulendi kala ko, vo mbikudi 
vondolo ku mbazi a Yelusalemi. 

34 € Yelusalemi, Yelusalemi, i yandi uvondanga 
bambikudi ye tubanga matadi kwa bafidusu kwa yandi; 
ntangu zazingi izolanga kutikisa bana baku bumosi bonso 
nuni bana bandi ku nsi amaveve mandi, kansi beno ka 
luzolele ko. 

35 Tala, beno lusisilulu nzo eno yavombila. Mono 
iluvovele: Ka lumboni nkutu ko nate ye luvovele: Nkwa 
lusakumunu ndiena wizidi mu nkumbu a Mfumu. 


1 4 Bwakala bu kakota mu nzo ankuluntu mosi aba- 
falisi mu lumingu mu dia, bakala kunkondanga. 

2 Tala, va ntadisi andi vakala muntu wakala yela 
kwanatuntulu. 

3 Yesu wavutula, wavova kwa nluki miansiku ye 
bafalisi, wavova: Bwena luve mu niakisa mu lumingu e, 
vo ka bwa ko? Badingama. 

4 Yandi wansimba, wanniakisa, wansindika. 

5 Wavutula, wavova kwa bau: Buna luena nani wena 
ye mwana vo ngombe usotokene mu bulu, kadi kana 
kuntombula nswalu mu lumbu kialumingu ko e? 

6 Balembana kumvutula diambu mu momo. 

7 9 Yandi wata ngana kwa batumuswa, bu kamona 
bonso bubakisodila fulu biantete, wavova kwa bau: 

8 Bu utumusu kwa muntu ku ndambisa, kuvwandani 
va fulu kiantete ko, kadi nanga muntu ikulutidi luzitu 
utumusu; 

9 ndiena ulutumisi beno bole si kakwiza vova kwa 
ngeye: Vana fulu kwa ndieu; buna mu nsoni ubadikidi 
bongila fulu kiena kuna nsuka. 

10 Kansi bu utumusu, wenda vwanda va fulu kiena 
kuna nsuka, mpasi ndiena ukutumisi kavova kwa ngeye, 


LUKA 14 173 


bu kizidi: Nkundi, finka ku ntandu; buna zitusu va 
ntadisi ababonsono bavwendi yaku va meza. 

11 Kadi wonso ukukizangula, kululu, ukukikulula, 
zangulu. 

12 1 Yandi wavova mpe kwa ndiena wantumisa: Bu 
uvanganga mbuluku ansuka vo nlekolo, kutelani baku- 
ndi baku mbila ko yo mpangi zaku vo butu biaku vo 
bamfinangani zaku bena kimvwama, ka bidi vutuka 
kutumisa mpe, ye ngeye wavutudulwa bo. 

13 Kansi bu ulambisanga lambu, tumisa bamputu, 
babieta, batembilanga, bampofo. 

14 Mayangi mena yaku, kadi ka bena lekwa kiba- 
kuvutudila ko; kadi ngeye una bo vutudulwa mu mfulu- 
kulu abalunungu. 

15 | Muntu wavwanda yau va meza, bu kawa momo, 
wavova kwa yandi: Mayangi mena ye wonso una dia mu 
kimfumu kia Nzambi. 

16 Yandi wavova kwa yandi! Mbadio walambisa 
lambu diadinene dianlekolo, watumisa babingi. 

17 Wafidisa nang'andi mu lokula kianlekolo mu vova 
kwa batumuswa: Luiza, kadi bwabu bikubamene. 

18 Babonsono babadika kunlomba mpengomokono. 
Wantete wavova kwa yandi: Nsumbidi via, ngiena dio 
nkinzi mu kwenda tala. Mono ikuyuvudi: tambula 
mpengomokono ami. 

19 Wankaka wavova: Mono nsumbidi nzole tanu 
zangombe, mwendo ami mu tonta zo. Mono ikuyuvudi: 
tambula mpengomokono ami. 

20 Wankaka wavova: Nkwelele nkento, i kuma kilendi 
kwiza ko. 

21 Nanga wayiza kamba momo kwa mfumu andi. 
Buna mfumu anzo wakala nganzi, wavova kwa nang'andi: 
Vaika mu zinzila ye nsoko biambanza, kotisa bamputu 
mwamu ye babieta ye bampofo ye batembilanga. 

. 22 Nanga wavova: Mfumu, buvangamene bonso 
buutumini, kansi fulu kiakidi. 

23 Mfumu wavova kwa nanga: Vaika mu nzila zama- 

nene ye ku mayinza, ubakomina mu kota, mpasi nzo 
ami yazala; 

24 kadi mono iluvovele, vo babakala bobo buna bena 
batumusu, widi mosi nkutu kabimbi lambu diami ko. 

25 1 Makabu mamingi mayenda yandi; wabangumuka, 
wavova kwa bau: 

26 Vo muntu wizidi kwa mono ye lembolo bela s'andi 
ye ngudi andi ye nkazi andi ye bana bandi ye mpangi 
zandi ye busi biandi ye wandi mwela mpe, kalendi kala 
nlonguki ami ko. 

27 Wonso lembolo nata diandi kulunsi ye nama ku 
nim'ami, kalendi kala nlonguki ami ko. 

28 (| Buna luena, nani mu beno zolele tunga nzo ayongi 
ye lembwa teka vwanda ye yindula ntalu, vo yambanisina 
yo yena yandi? 

29 Nga bu kakitudila lufulu ye lembane yo mana, 
babonsono bamonanga yo babadika kunsakanana. 

30 ye vova: Muntu wowo wabadikidi tunga, kansi 
walembane manisa. 

31 9 Vo nki antinu wele nwanisa ntinu wankaka mvita 
ye lembwa teka vwanda ye yindula, kani vo lenda bwa- 
bana ye ndiena wizidi ye makumole mamafunda mu kumi 
diandi diamafunda? 

32 Vo ka bwa ko, nga kafidisa ntumwa ye yuvula 
mangwawasila yenge kwa yandi, bu kakidi ntama. 

33 Mpila mosi mpe beno buna luena, wonso lembolo 
sisa biabionsono bikavwidi, kalendi kala nlonguki ami ko. 

4 11 kuma mungwa wena wabiza; kansi vo mungwa 
mpe ukatukidi nzenzo, mu nki si wazenzusulwa. 

35 Buna ka ufwanane mu ntoto vo mu tuvi ko; uvetwa- 
nga. Wena matu mangwila, bika kawa. 


1 5 Mvakusi miamionsono ye bankwa miamasumu 
bayiza finama kwa yandi mu kunwa. 
2 Bafalisi ye minsoniki bavuma, bavova; Ndiena uta- 
mbulanga bankwa masumu ye dianga yau. 
3 Kansi yandi wabatela ngana yayi, wavova: 

4 Buna luena, nki amuntu wena nkam' amameme ye 
vidisi dimosi kaka mu mau, kadi kasisi Juvwa ye vwa mu 
nsi yankatu ko e ye tomba dina diavila nate ye kasolula 

io? 

5 Bu kasolole dio, zangikidi dio va mavembo mandi 
ye yangalalanga. 

6 Bu kalueki ku nzo andi, kutikisi bakundi bandi ye 
bamfinangani zandi mu mbila ye vovele kwa bau: Lu- 
yangalala yami: kadi nsolole meme diami diavila. 

7 Mono iluvovele: Mu zulu si mwakala kiese kiakingi 
bonso bobo mu nkwa umosi wamasumu uviludi diela 
ye kiese kiafiuma mu luvwa ye vwa diabalunungu bako- 
ndolo nsatu avilula diela. 

8 T Vo nki ankento wena kumi diadenali ye vidisi 
kimosi kaka, kadi kakwiki mwinda ye komba nzo ye 
toma tomba ko €, nate ye kasolole kio? 

9 Bu kasolole kio, kutikisi bakundi bandi babakento ye 
bamfinangani zandi babakento mu mbila ye vovele: 
Luyangalala yami, kadi nsolole denali kiyavidisi. 

10 Mono iluvovele: Bobo si bwakadila kiese va luse 
luambasi za Nzambi mu nkwa umosi wamasumu uviludi 

iela. 

11 f Yandi wavova: Muntu wakala bana bole baba- 
bakala. 

12 Wanleke wavova kwa s'andi: Tata, umpana kiami 
kunku kiabiamvukila. Yandi wabakabila biamvukila. 

13 Ka lumbu biabingi ko, buna nleke wayonzika 
biabionsono, wayenda kuna nsi yantama beni. Kuna 
kafukisa biamvukila biandi mu kindiafu. 

14 Bu kamana sadila biabionsono, malema mangolo 
makala mu nsi yina; yandi kibeni wabadika kondwa 
lekwa. 

15 Yandi wayenda kadi ye umosi, i mwisi mbanz'ansi 
yina; wamfidisa ku mayinza mandi mu dikila zingulu. 

16 Yandi wazina moyo mu fuluza vumu kiandi mu 
bititi biambongo biadia zingulu, ka muntu ko wamvana. 

17 Kansi bu kaluenga, wavova: Bisadi biabingi bias'ami 

biena madia mamingi, kansi mono ngieti fwa mu nsatu 
mwamu. 

18 Mono si yatelama ye kwenda kwa s'ami ye vova 
kwa yandi: Tata, yavolele masumu kwa zulu ye va luse 
luaku. 

19 Kifweni diaka mu bikwa mwan'aku ko. Umpa- 
nga bonso umosi mu bisadi biaku. 

20 Yandi watelama, wayiza kwa s'andi. Kansi bu 
kakidi ntama, s'andi diammona, diamfwila kiadi, diayu- 
ngusa, dianzingila mu laka, diamfiba beni. 

21 Mwana wavova kwa yandi: Tata, yavolele masumu 
kwa zulu ye va luse luaku, kifweni diaka mu bikwa 
mwan'aku ko. 

22 Se diavova kwa nanga miandi: Lutuala mvwatu 
ulutidi mu mbote, lumvwika wo; lumvana kimpambu mu 
koko kwandi ye nsampatu mu malu mandi; 

23 lutuala mwan'angombe wavuluka, luvonda wo, 
tuadia, tuayangalala; 

24 kadi mwan'ami wau wafwa wakedi, kansi uvukidi 
diaka; wavila, kansi usololo. Babadika yangalala. 

25 Kansi mwan'andi wankuluntu wakala ku via. Bu 
kayiza finangani ye nzo, wawa, zu diansikulu ye 
makinu. 

26 Yandi watela sielo mbila, wanyuvula: Nki amambu 
momo? 

27 Wavova kwa yandi: Nleke aku wizidi, s'aku 
divondese mwan’angombe wavuluka, bu kantambudi ye 
mavimpi. 

28 Yandi wakala nganzi, kazola kota ko; s'andi 
diavaika, diambombidila. 

29 Kansi yandi wavutula, wavova kwa s'andi: Tala, 
mvu miami miamingi yakusadidi, kiatuludi nkutu nsi- 
kudukusu aku ko, kansi kwampeni widi mwan'ankombo 
nkutu ko, mpasi yayangalala ye bakundi bami. 

30 Kansi mwan'aku wowo wameni dia biamvukila 
biaku ye bansuza, bu kayizidi, ngeye umvondesele mwa- 
n'angombe wavuluka. 


LUKA 15, 16 177 


31 Wavova kwa yandi: Mwana, ngeye wena yami 
ntangu zazonsono, biabionsono biena yami i biaku. 

32 Tufwiti yangalala ye kala kiese, kadi nleke aku 
wowo wafwa wakedi, kansi uvukidi; wavila, kansi usololo. 


1 6 Yandi wavova kwa nlonguki miandi mpe: Mwakala 
muntu wamvwama wakala nkebi alekwa biandi; 
ndieu wafundwa kwa yandi, vo fukisanga mbongo zandi. 
2 Wambokila, wavova kwa yandi: Nki diodio dingwilu 
mu ngeye? Dedisa ntalu mu kikebi kiaku; kadi kulendi 
vutuka kala nkebi ko. 

3 Kansi nkebi wavova mu ntim’andi: Nki ngina 
vanga? Kadi mfumu ami si kakatula kikebi kwa mono. 
Kiena ngolo mu tima ko ye nsoni zalombila zena yami. 

4 Nzeyi buivanga, mpasi bantambula mu zau nzo, 
bu nkatulu mu kikebi. 

5 Buna bena badia mfuka zamfumu andi, yandi watela 
mosi mosi mbila, wavova kwa wantete: Mfuka kwa 
wadidi kwa mfumu ami? 

6 Wavova: Nkama mosi yabata biamazi. Wavova 
kwa yandi: Bonga nkand'aku, vwanda nswalu, sonika 
makumatanu, 

7 Buna wavova kwa wankaka: Kansi ngeye mfuka kwa 
wadidi? Yandi wavova: Nkama mosi yatezo biafroment. 
Wavova kwa yandi: Bonga nkand'aku, sonika lunana. 

8 Mfumu wasika nkebi wakondwa kwalunungu, kadi 
wavengi bwanduka. Kadi bana bantangu yayi mu 
mbandu au balutidi bana bakia mu nduka. 

9 1 Mono kwami iluvovele mpe: Lukivangila bakundi 
mu kimvwama kiakondwa kwalunungu, mpasi, bu 
kimeni, balutambula mu nzo zamvu ya mvu. 

10 Wonso ukwikamene mu biafiuma, kwikamene mu 
biabingi mpe; wonso wena kondwa kwalunungu mu 
biafiuma, wena kondwa kwalunungu mu biabingi mpe. 

11 I kuma vo lulembolo kwikama mu kimvwama 
kiakondwa kwalunungu, buna nani si kakululekila 
minu mu kuluvana biakedika? 

12 Vo lulembolo kwikama mu biangana, buna nani si 
kakuluvana biabieno? 

13 9 Widi sielo nkutu kalendi sadila kwa mfumu zole 
ko; kadi kani si kabela yimosi ye zola yankaka, kani si 
katatamana yimosi ye yina yankaka. Ka lulendi sadila 
Nzambi ye kimvwama ko. 

14 (| Bafalisi bakala nzolw'abivanza bawa momo 
mamonsono ye bannanina mbombo. 

15 Yandi wavova kwa bau : Beno lukinungisanga kweno 
va luse luabantu, kansi Nzambi zeyi ntima mieno; kadi 
bina biazangama kwa bantu, i nkankumusu va luse lua 
Nzambi. 

16 (| Minsiku ye mbikudi miakala nate ye Yoane. 
Tuka mu ntangu yina nsamu wambote wakimfumu kia 
Nzambi usamunwanga, ye bonso bakotanga bakotilanga 
kio mu ngolo. 

17 Bwena nayaki-yaki kwa zulu ye ntoto mu vioka, 
kansi notika dimosi nkutu diansiku ka dina bwa ko. 

18 1 Wonso yambudi nkazi andi ye kwelele wankaka, 
yandi uyanganga; wonso kwelele wayambulu kwa bakala 
diandi, yandi uyanganga. 

19 Mwakala muntu wamvwama wavwata nlele 
miampumbu ye mialino miabiza, wayangalala mu nkembo 
lumbu ka lumbu. 

20 Muntu wamputu, nkumbu andi Lazalo, watulwa 
va mwelo andi, wazala kwa zimputa, 

2] wazina moyo mu yukuta mu momo masotuka 
tuka va meza mawamvwama; mbwa mpe zayiza venda 
mputa zandi. 

22 Bwakala muntu wamputu wafwa, wanatwa kwa 
zimbasi ku nkat'a Abalahami. Muntu wamvwama 
wafwa mpe, wazikwa. 

23 Mu nsi abafwa wasendula meso mandi mukalungwa 
kwama, wamona Abalahami ntama beni ye Lazalo mu 
nkat'andi. 

24 Waboka wavova: Tata Abalahami, umfwila 
nkenda ye fidisa Lazalo kavwanga ntu anlembo andi 

mu nlangu ye vodisa ludimi luami, kadi ilungwanga mu 
nlemo wau. 

25 Abalahami wavova: Mwana, bambuka moyo, vo 
ngeye watambudi biaku biambote mu zingu kiaku, bonso 
bobo Lazalo watambudi biandi biambi; bwabu yandi 
ubombwanga vava, kansi ngeye ulungwanga kwama. 

26 Kansi diambu diankaka mpe diena; va kati ye 
beto ye beno vena benga diadinene diasiama, mpasi 
bazolele kwiza kwa beno koko tuka vava balembana, 
ye bena koko, mpasi balembana kwiza kwa beto 
kwaku. 

27 Kansi yandi wavova: Tata, i kuma mono ikulo- 
mbele wamfidisa ku nzo asami, 

28 kadi ngiena mpangi tanu mpasi katoma kubatela 
kimbangi, ka bidi luaka mpe mu vuma kiaki kiakwama. 

29 Kansi Abalahami wavova: Bena Mose ye bambi- 
kudi, bika babawa. 

30 Wavova: Tata Abalahami, ve kwandi, kansi vo 
mosi tukidi mu bafwa wele kwa bau, buna baviludi diela. 

31 Kansi wavova kwa yandi: Yo ka bawanga Mose ye 
bambikudi ko, ka bana lekukuswa minu ko, vo mosi 
fulukidi mu bafwa. 


17 Yandi wavova kwa nlonguki miandi: Masakuba 
ka malendi lembwa kwiza ko; kansi engwa ndieu 
utukisanga mo! 

2 Bulutidi mbote kwa muntu, vo tadi dinikununwanga 
mfumfuta kwa mpunda diakangwa mu laka diandi ye 
watubwa mu mbu; bwambi mu tesisa umosi mu baba 
babake sakuba. 

3 Lukikenga. Vo mpangi aku volele masumu, 
unsemba; vo viludi diela, unyambudila. 

4 Vo kavolele masumu kwa ngeye mpola nsambodia 
mu lumbu kimosi, kansi bangumukini mbangumuka 
nsambodia kwa ngeye ye vovele: Mpiludi diela, buna 
unyambudila mo. 

5 1 Ntumwa zavova kwa Mfumu: Utukudikila minu. 

6 Mfumu wavova: Vo luena minu bonso nsangw'amu- 
tade, nga lulenda vova kwa nti wowo wasikomole: Vu- 
zuka ye mianzi, ukituika mu mbu; nga uluwilu. 

7 $ Buna luena nani wena nanga uvatanga ntoto vo 
vunganga bibulu ye si kavova kwa yandi, bu katukidi 
ku via: Vioka nswalu vwanda va meza? 

8 Kadi kavovi kwa yandi ko e: Kubika biyadia, kanga 
luketo unsadila, nate ye mbeni dia ye nwa, buna si 
wadia ye nwa? 

9 Kadi si katonda kwa nanga, bu kavengi dina 
dikatumunu e? 

10 Mpila mosi beno mpe bu lumeni vanga mamonsono 
maluatumunu, buna luvova: Beto tu minanga mikondolo 
mfunu; tuavengi matufwiti vanga kaka. 

11 | Bwakala bu kayenda ku Yelusalemi, yandi 
kibeni wavioka va kati ye Samalia ye Ngalili. 

12 Bukakota mu vata dimosi, kumi diababakala bakala 
bwazi bankika, batelama kwakula. 

13 Basasula ndinga, bavova: Yesu Mfumu, utufwila 
nkenda! 

14 Bu kabamona, wavova kwa bau: Luenda luakiso- 
nga kwa banganga. Bwakala bu bayenda, bavedila kwau. 

15 Umosi kaka mu bau bu kamona, vo nieki, wavutuka, 
wakembila Nzambi mu ndinga yayinene; 

16 wafukama va zizi va malu mandi, watonda kwa 
yandi. Yandi i mwisi Samalia. 

17 Yesu wavutula, wavova: Kadi ka kumi divedoso 
koe? Vwa kwe diena? 

18 Kadi ka bamonekene bavutuka mu vana nkembo 
kwa Nzambi ko e, kansi nzenza yayi kaka? 

19 Wavova kwa yandi: Telama wenda; minu kiaku 
kikuvulusi. 

20 (| Bu kayuvulwa kwa bafalisi ntangu yina kwiza 
kimfumu kia Nzambi, wavutula kwa bau, wavova; 
Kimfumu kia Nzambi ka kikwizanga mu mbweno ko. 

21 Ka bavovi mpe ko: Tala eva, vo: Evo, kadi tala, 
kimfumu kia Nzambi kiena va kati ye beno. 

22 4 Yandi wavova kwa minlonguki: Lumbu si 
biakwiza, bu luna zinina ntima mu mona lumbu kimosi 
kaka kia Mwan'amuntu, kansi ka lumoni kio ko. 

23 Si bavova kwa beno: Tala vana, tala eva! Ka 
luendani ko, ka lunamani ko. 

24 Kadi bonso luvezomo bu luvezimanga, lukie- 
nzulanga tuka mu ndambu mosi ku nsi azulu nate ye 
ndambu yankaka ku nsi azulu, i buna si bwakadila 
Mwan'amuntu mu lumbu kiandi. 

25 Kansi yandi fwiti teka lungwa kwama kwakwingi 
ye niafunwa kwa mbandu yayi. 

26 Bonso bwakala mu lumbu bia Noa, i buna si 
bwakadila mu lumbu bia Mwan'amuntu. 

27 Badia, banwa, bakwela, bakweduswa, nate ye 
lumbu kiakota Noa mu nzaza; mbukil'anlangu yayiza, 
yababunga babonsono. 

28 Bwafwanana bonso bwakala mu lumbu bia Loti: 
Badia, banwa, basumba, bateka, bakuna, batunga; 

29 kansi mu kina lumbu kiavaika Loti mu Sodoma 
mwanoka tia ye solofo mu zulu, biabunga babo- 
nsono. 

30 I buna si bwakadila kina lumbu kina zaikuswa 
Mwan'amuntu. 

31 Kina lumbu wonso wena va ntandu anludi ye 
lekwa biandi mu nzo, kakulumuki mu bonga bio ko; 
mpila mosi wena ku via, kavutuki manima ko. 

32 Lubambukila nkazi a Loti moyo. 

33 Wonso tombele mu vukisa mwelVandi, vidisi wo; 
wonso vidisi wo, vukisi wo. 

34 Mono iluvovele: Dina fuku bole si bakala va 
ntanda umosi; mosi bongolo, wankaka sisulu. 

35 Bakento bole si banika mfumfuta va kimosi; 
umosi bongolo, wankaka sisutu. 

37 Bavutula, bavova kwa yandi: Mfumu, kwe? 
Yandi wavova kwa bau: Kwena nitu yafwa, kuna kuku- 
takananga mpe zimbemba. 

1 Yandi wabatela ngana mpe, bonso bubafwiti 
sambila ntangu zazonsono ye lembwa beba. 

2 Yandi wavova: Mu mbanza mosi mwakala mfundisi 
walembwa vumina Nzambi, walembwa mona muntu 
nsoni. 

3 Mu mbanza yoyo mwakala fwola mpe. Diau 
diayizanga kwa yandi, diavova: Undungisa kwa ntantu 
ami. 

4 Ntangu yina kazola ko; kansi landila momo wavova 
mu yandi kibeni: Vo kivuminanga Nzambi nkutu ko 
ye kimweni muntu nsoni ko; 

5 kansi si yanungisa fwola diadi bu dikumbwesanga 
mpasi, ka didi tatamana mu kunkwamisa. 

659 Mfumu wavova: Luwa mavovele mfundisi 
wakondwa kwalunungu. 

7 Kadi Nzambi kana nungisa basolwa bandi baku- 
mbokilanga mwini ye fuku ko e? Kadi fuki kena mu 
diambu diau e? 

8 Mono iluvovele: Yandi si kakubanungisa nswalu. 
Kansi Mwan'amuntu bu kana kwiza, kani si kabwana 
minu vava ntoto e? 

9.1 Yandi wavova ngana yayi kwa bantu bankaka 
bakisila vuvu, vo bau i balunungu, kansi bayinanga 
bankaka: 

10 Bantu bole babaluka ku kinlóngo mu sambila, 
umosi i mfalisi wankaka i mvakusi. 

11 Mfalisi watelama, wasambidila va yandi kaka ebu: 
Nzambi, mono ntondele kwa ngeye, bu kiena bonso 
bantu bankaka ko, i mintani, bakondwa kwalunungu, 
minyangi, ye ka bonso mvakusi wowo ko. 

12 Mono iminanga nsoki mbina zole zole mu lumingu 
lumosi lumosi; ivananga buku kiakumi-kumi mu 
biabionsono biibakanga. 

13 Kansi mvakusi watelama kwakula, kazola sendula 
meso ku zulu ko, kansi wabanda ntulu andi, wavova: 
Nzambi, undemvukila, mono i nkwa masumu. 

14 Mono iluvovele: Ndieu wakulumuka ku nzo andi 

wanunguswa, ye ka wankaka ko; kadi ukukizangulanga, 
kululu; ukukikululanga, zangulu. 

15 $ Bantuadila bana banswa, mpasi kabavalakana; 
kansi minlonguki bu miamona bo, babasemba. 

16 Yesu wabatela mbila, wavova: Yambula bimbana- 
mbana biza kwa mono, ka lubakakidilani ko; kadi ki- 
mfumu kia Nzambi i kiabampila yoyo. 

17 Kedika mono iluvovele: Wonso lembolo tambula 
kimfumu kia Nzambi bonso fimwana-mwana, kakoti kio 
nkutu ko. 

18 9 Nkuluntu wanyuvula, wavova: Nlongi wambote, 
nki si yavanga, mpasi yavingila fwa diamoyo wamvu ya 
myu? 

19 Yesu wavova kwa yandi: Mu nkiama umbikidi 
wambote? Ka kwenani wambote ko, kansi umosi kaka, 
i Nzambi. 

20 Ngeye zeyi nsikudukusu: Kuyangani ko, kuvo- 
ndani ko, kulabulani ko, kutani kimbangi kialuvunu ko, 
zitisa s'aku ye ngudi aku. 

21 Yandi wavova: Momo mamonsono ikebanga mo 
tuka mu kileke kiami. 

22 Yesu bu kawa mo, wavova kwa yandi: Kondolo 
kimosi nate ye bwabu. Teka biabionsono biena yaku, 
kaba bio kwa bamputu, buna si watambula mayudukwa 
mu mazulu; wiza wandama. 

23 Bu kawa momo, wakala kiadi beni, kadi wakala 
mbidi akimvwama. 

24 Yesu bu kammona, wavova: Engwa, mpasi beni 
kwa bena kimvwama mu kota mu kimfumu kia Nzambi. 

25 Kamela fionunukene mu disu diansoma, kansi 
muntu wamvwama lutidi mona mpasi mu kota mu 
kimfumu kia Nzambi. 

26 Bawa mo bavova: Nani lenda vuluswa? 

27 Yandi wavova: Malembananga bantu, Nzambi 
lenda mo vanga. 

28 1 Petelo wavova: Tala, beto tuasisidi biabieto, 
tukunamanga. 

29 Wavova kwa bau: Kedika mono ilųvovele: Ka 
kwenani wasisidi nzo, vo nkazi, vo zimpangi, vo se ye 
ngudi, vo bana mu diambu diakimfumu kia Nzambi, 

30 ulembolo tambula ntambula zazingi mu ntangu 
yayi ye mu ntangu yina kwiza moyo wamyu ya myu. 

31 9 Yandi wabonga kumi ye bole, wavova kwa bau: 
Tala, ku Yelusalemi tukwenda; mamonsono masonama 
kwa bambikudi mu Mwan'amuntu si makwenda 
detila; 

32 kadi si kayekulwa kwa bapaien ye sakununwa ye 
levulwa ye lobudulwa mante; 

33 bu bameni kumbufa si bakumvonda; mu lumbu 
kiantatu si kafuluka. 

34 Ka bazaya widi diambu nkutu mu mambu momo 
ko; mpova yoyo baswekulwa yo, ka bazaya mavovwa ko. 

35 $/ Bwakala bu kafinangana ye Yeliko, mpofo 
wavwanda va mbeľanzila, walomba. 

36 Bu kawa ndonga yeti vioka, wayuvula; Nki kiokio? 

37 Bankamba, vo Yesu, mwisi Nazaleti, viokele. 

38 Waboka, wavova: Yesu, u Mwana Davidi, 
umfwila kiadi. 

39 Batekila ku ntu bansemba kadingalala, kansi yandi 
kibeni waluta boka beni: Mwan'a Davidi, umfwila kiadi. 

40 Yesu wasimpama, wakamba katualwa kwa yandi. 
Bu kafinangana, wanyuvula: 

41 Nki uzolele yakuvangila? Wavova: Mfumu, 
nzolele mona diaka. 

42 Yesu wavova kwa yandi: Namoni kwaku. Minu 
kiaku kikuvulusi. 

43 Yandi ntumbu mona, wannama, wakembila 
Nzambi. Bantu babonsono bamona bo, basika Nzambi. 


19 Yandi wakota mu Yeliko, wavioka. 
2 Tala, bakala dibikwanga nkumbu Zakai, i 
nkuluntu amimvakusi, wakala kimvwama. 

3 Watomba mu mona Yesu, bonso bukena, kansi 
walembana mu diambu diandonga, kadi nteľandi ukufi. 

4 Wayungusa ku ntuala, wamaka mu nti wasikomole, 
mpasi kammona, kadi wakana viokila nzila yoyo. 

5 Yesu bu kaluaka ku vuma kiokio, wasendula meso, 
wavova, kwa yandi: Zakai, kulumuka nswalu, kadi lumbu 
kiaki mu nzo aku kaka mfwiti kala. 

6 Wasa nswalu wakulumuka, wantambula, waya- 
ngalala. 

7 Bu bampna bo, babonsono bavunguta, bavova: 
Yandi kotele kwa nkwa masumu mu baka vandeka. 

8 Zakai watelama, wavova kwa Mfumu: Mfumu, tala, 
ndambu abiamvwa biami ivana kwa bamputu: vo 
yavakusi muntu lekwa mu vumisa, ivutula mvutula ia. 

9 Yesu wavoya kwa yandi: Lumbu kiaki mpulusu 
yikotele mu nzo yayi, yandi mpe bu i mwan'a Abalahami; 

10 kadi Mwan'amuntu wayizidi mu tomba ye vulusa 
wavila. 

11 | Bu bawa mamo, wavova diaka ngana, kadi 
wafinama ye Yelusalemi ye babanza, vo kimfumu kia 
Nzambi si kiamonika nawu. 

12 I kuma wavova: Muntu wamvila yaluzitu wayenda 
ku nsi yantama mu tambula kimfumu ye mu vutuka. 

13 1 Yandi watela nanga miandi kumi mbila, waba- 
vana kumi diamine, wavova kwa bau: Lukita, nate ye 
yakwiza, 

14 Kansi bisi nsi andi bambela, banlandisa ntumwa 
mu vova: Ka tuzolele ndiona kakala ntinu eto ko. 

15 Bwakala bu kakitambudila kimfumu, wavutuka, 
buna wavova, vo nanga miomio mikavana vanza bia- 
palata miatelwa mbila miza kwa yandi, mpasi kazaya 
wonso wabeki ndandu mu nkitulu ye ntalu kwa. 

16 Wantete wayiza, wavova: Mfumu, mine kiaku 
kivengi kumi diamine ndandu. 

17 Wayova kwa yandi: Mbote kwandi, u nanga 
wambote, bu wakwikamene mu biafiuma, i kuma kala 
lulendo mu kumi diambanza. 

18 Wanzole wayiza, wavova: Mfumu, mine kiaku 
kivengi mine bitanu ndandu. 

19 Wavova kwa ndieu mpe: Ngeye mpe kala mbanza 
tanu. 

20 Wankaka wayiza, wavova; Mfumu, tala mine 
kiaku kiyalundidi mu lenswa diakiufuta. 

21 Kadi mono yakuvumini, bu wena muntu walubamu; 
utotanga kiwalembwa tula, uyonzikanga kiwalembwa 
kuna. 

22 Wavova kwa yandi: U nanga wambi, mu waku nwa 
si yakufundisila. Ngeye zeyi, vo mono i muntu waluba- 
mu, itotanga kindembolo tula, iyonzikanga kindembolo 
kuna. 

23 Mu nkiama walembolo vana vanza biami kwa 
mbudisi abivanza? Buna nga ntambudi bio ye ndandu, 
bu mvutukidi? 

24 Yandi wavova kwa batelama va lueka: Lunziona 
mine, luvana kio kwa ndiona wena kumi diamine. 

a ,Bavova kwa yandi: Mfumu, kumi diamine diena 

andi. 
; 26 Mono iluvovele: Wonso ubeki, si kavewa, kansi u 
ka ubeki ko, si kazionwa kina kiena "yandi mpe. 

27 Kansi ntantu miami miomio mialembwa zola 
yakala ntinu au, lutuala mio vava, luvonda mio va ntadisi 
ami. 

28 { Bu kavova momo, watekila ku ntu mu kwe 
baluki ku Yelusalemi. 

29 9 Bwakala bu kafinangana ye Betefange ye Betania 
va mongo ubikwanga mongo a Olive, buna wafidisa 
nionguki miole. 

30 wavova: Luenda koti vata dilutadisi; bu lukotele 
dio, si luabwana mwan'ampunda wakangama u ka 
utentamene widi muntu nkutu ko; lukutula wo, lutuala 
wo. 

31 Vo muntu uluyuvudi: Mu nkiama lukutudi wo? 
buna luvova: Mfumu wena wo nsatu. 

32 Bafiduswa bayenda bwana, bonso bukabakamba. 

33 Bu bakutula mwan'ampunda, bavwa wo bavova 
kwa bau: Mu nkiama lukutudi mwan'ampunda? 

34 Bavova: Mfumu wena wo nsatu. 

35 Batuala wo kwa Yesu; batula mvwatu miau va 
mwan'ampunda, batentika Yesu va ntandu. 

36 Bu kayenda, bayalumuna mvwatu miau mu 
nzila. 

37 Bu kakiluakila lukufi ye ntomboko amongo a 
Olive, kabu diamvimba dianlonguki miandi diabadika 
yangalala ye sika Nzambi mu ndinga yayinene mu tulendo 
tuatonsono tubamona; 

38 bavova: Nkwa lusakumunu, ntinu wizidi mu nku- 
mbu a Mfumu! Yenge mu zulu ye nkembo muna 
kayengele! 

39 Bafalisi bankaka mu ndonga bavova kwa yandi: 
Niongi, semba nlonguki miaku. 

40 Wavutula, wavova: Mono iluvovele: Vo baba 
badingalele, nga matadi mabokele. 

41 $| Bu kafinangana, wamona mbanza, wadidila yo, 
wavova: 

42 Engwa, vo zeyi kwaku, ngeye kibeni, mu lumbu 
kiaku kiaki bionso biena mu yenge kiaku! Kansi bwabu 
biaswekama mu meso maku. 

43 Kadi lumbu bina kwiza mu ngeye, ntantu bu 
mina kutumbikila lumbu luantumbukwa ye kuzunga ye 
kufiningisa mu ndambu zazonsono; 

44 si bakulumba ye bana baku mu ngeye; ka bana 
sisa tadi va ntandu atadi mu ngeye ko; kadi kuzeyi 
ntangu yambumununu aku ko. 

45 9 Yandi wakota mu kiniongo, wabadika vaikisa 
bateka, 

46 wavova kwa bau; Diasonama: Nzo ami si yakala 
nzo alusambulu; kansi beno luavengi yo niuk'ami- 
ntani. 

47 | Yandi walonga mu kiniongo lumbu ka lumbu. 
Kansi bangudi zanganga ye minsoniki ye bantete mu 
bantu batomba mu kumbunga; 

48 kansi ka bamona dibafwiti vanga ko, kadi bantu 
babonsono bannama mu wa mambu mandi. 

20 Bwakala lumbu kimosi kikalonga bantu mu ki- 
nlongo ye wasamuna nsamu wambote, banganga 
ye minsoniki ye bangudi zabantu batelama va lueka, 

2 bavova kwa yandi, bata: Utukamba lulendo 
luuvangilanga bobo ye nani ndieu wakuveni lulendo lolo. 

3 Wavutula, wavova kwa bau: Mono mpe si yaku- 
ìuyuvula diambu, lunkamba: 

4 Mbotokolo a Yoane mu zulu yatuk’e vo mu bantu e? 

5 Bayuvasana, bavova: Yo tuvova: Mu zulu, si 
kavutula: Mu nkiama ka luanlekele minu ko? 

6 Vo tuvova: Mu bantu, buna bantu babonsono si 
bakutuvonda mu matadi: kadi batoma leka minu, vo 
Yoane i mbikudi. 

7 Bavutula, vo ka bazeyi muyatuka ko. 

8 Yesu wavova kwa bau: Mono mpe kilukambi 
lulendo luivangilanga bobo ko. 

9.9 Yandi wabadika ta ngana yayi kwa bantu: 
Muntu wakuna via diavinia, watuidisa dio kwa mimvati, 
wayenda ku nsi yankaka ntangu yayingi. 

10 Mu nsungi yafwana, wafidisa nanga kwa mimvati, 
mpasi bamvana mbutu miavia diavinia; kansi mvati 
miambufa nate ye nkanda wabunuka, bansindika moko 
ye moko. n 

11 Yandi wavutuka fidisa nanga wankaka, kansi 
babufa ndiena mpe, nate ye nkanda wabunuka, ba- 
mvweza, bansindika moko ye moko. ji 

12 Yandi wavutuka fidisa wantatu, balueka ndiena 
mpe, bamvaikisa. 

13 Kansi mfumu avia diavinia wavova: Nki si yava- 
nga? Mono si yafidisa mwan'ami wabakala wazolwa, 
nanga si bakumvumina. 

14 Mimvati bu bammona, bayuvasana, bavova: 
Ndiena i mvingidi adifwa; bika tuamvonda, mpasi difwa. 
diakala dieto. 

15 Bamvaikisa ku mbazi avia diavinia, bamvonda. I 
kuma Mfumu avia diavinia, nki si kakubavangila? ji 

16 Yandi si kiza bunga mvati miomio ye yana via 

diavinia kwa bankaka. Bu bawa momo, bayova: Ka 
bwa ko. 

17 Wabatala, wavova: Buna diadi diasonama i nki? 
Tadi dianiafuna mintungi diayikidi tadi diantu afuma? 

18 Wonso bwidi va tadi diodio, kasakene; kansi 
wonso sotokono dio, diau dikummwangisa nakoso- 
koso. 

19 9 Minsoniki ye bangudi zanganga batomba mu 
kunsa moko mu kina lokula, kansi batina bantu, kadi 
bazaya, vo wata ngana yoyo mu bau. 

20 1 Bankonda, bafidisa mineki bavuna kala balunu- 
ngu, mpasi bambaka mu diambu dibana kunyekudila 
kwa nkuluntu ye lulendo luanyadi. 

21 Banyuvula, vavova: Nlongi, tuzeyi, vo ukambanga 
ye longanga bwasungama ye kuswasisanga bantu ko, 
kansi ulonganga nzila Nzambi mu kedika. 

Bwena luve mu vana mpaku kwa Kaisali vo ka 
bwa ko e? 

23 Wavisa bungubi bwau, wavova kwa bau: 

24 Lunsonga denali. Fwani kianani ye bisono 
bianani kien'e? Bavova: Bia Kaisali. 

25 Wavova kwa bau: Buna lufuta kwa Kaisali bia 
Kaisali ye kwa Nzambi bia Nzambi. 

26 Balembana kumbaka mu diambu va luse luabantu; 
bayitukwa mu mvutudulu andi, badingama. 

27 $ Basaduki bankaka bavovanga, vo ka mwenani 
mfulukulu ko, bayiza kwa yandi, banyuvula, 

28 bavova: Nlongi, Mose watusonikina: Vo muntu 
wena mpangi yifwidi ye sisidi nkazi, kansi kondolo 
mwana, buna si kavingila nkazi ye tonginikina widi 
mpangi andi nkuna. 

291 kuma bwakala mpangi nsambodia; wantete 
wakwela nkento, wafwa ye kondwa kwamwana; 

30 wanzole wamvingila 

31 ye wantatu; bonso bobo nsambodia yamvimba ka 
basisa mwana ko, bafwa kwau. 

32 Va zimunina nkento mpe wafwa. 

33 I kuma nkento wowo nkazi anani si kakala mu 
mfulukulu? Kadi nsambodia yamvimba bankwela, 

34 Yesu wavova kwa bau: Bana bantangu yayi ba- 
kwelanga ye kweduswanga, 

35 kansi bau babanzulwanga bafwanane mu luakila 
ntangu yayina ye mfulukulu abafwa, ka bakwelanga ko ye 
ka bakweduswanga ko; 

36 kadi ka balendi vutuka fwa ko; kadi bafwanane ye 
zimbasi; bau i bana ba Nzambi, i bana bamfulukulu. 

37 Mose wazaikisa vana finti-nti fiampanga, vo bafwa 
bafulukanga, bu kabika Mfumu Nzambi a Abalahami ye 
Nzambi a Isaki ye Nzambi a Yakobi. 

38 Nzambi ka i Nzambi abafwa ko, kansi yabena 
moyo; kadi babonsono bakalanga moyo mu yandi. 

39 Nsoniki miankaka miavutula, miavova: Nlongi, 
ngeye tomene vova. 

40 Ka bavutuka kabuka ntima mu kunyuvula diambu 


0. 

41 1 Yandi wavova kwa bau: Bwe bavovilanga, vo 
Klisto i Mwan'a Davidi? 

42 Kadi yandi kibeni Davidi vovele mu nkand'a 
Minkunga: Mfumu wavova kwa Mfumu ami; Vwanda 
va lubakala luami. 

43 nate ye mbeni tula ntantu miaku mfiduku amalu 
maku. 

44 1 diau Davidi wambika Mfumu; buna bwe kalenda 
kadila mwan'andi? 

45 {f Kadi bantu babonsono bu beti wa, yandi wavova 
kwa nlonguki miandi: 

46 Lukikenga mu minsoniki mizolele zieta mu ma- 
zwele, mizolanga kambwa mbote mu mazandu ye sola 
biandu biantete mu nzo zatukutukunu ye fulu biantete 
mu malambu; 

47 i bau badianga nzo zamafwola, mu kukisonga 
basambilanga tusambulu tuatula beni. Mu mfundusu 
baba si batambula nzengolo yangolo. 

21 Bu kavumbula meso, wamona bamvwama, bonso 
bu batula nkailu miau mu lundulu, 

2 Kansi yandi wamona fwola diamputu diatula bi- 
mpanza-mpanza biole muna, 

3 wavova: Mu kedika mono iluvovele: Fwola diadi 
diamputu dilutidi babonsono mu tula; 

4 kadi baba babonsono batudidi mu nkailu mia 
Nzambi mu kimvwama kiau, kansi ndieu mu bumputu 
bwandi tudidi biabionsono bikedi yandi. 

5 1 Bankaka bavova bonso bwaketulwa kinlongo, mu 
matadi mabiza ye minkailu, buna wavova: 

6 Mu biobio bilumweni mu lumbu bina kiwza ka 
. muna siswa tadi va ntandu atadi ko dina lembwa tululwa. 

7 Banyuvula, bavova: Nlongi, buna nki antangu 
momo si makala ye nki adimbu kina tekila, momo bu 
mana kala? 

8 Wavova: Lutala, ka luidi zimbukuswa, kadi babingi 
bana kwiza mu nkumbu ami ye vova: I mono kwami; 
ntangu yifinangene; ka lulandani ku nim'au ko. 

9 Bu luwilu mu mvita ye nkindu, ka lukalani bunkuta 
ko, kadi momo si mateka kala kaka, kansi nsukulu ka 
yilueki nadede ko. 

10 { Buna wavova kwa bau: Kanda si dianangumukina 
kanda ye kimfumu mu kimfumu: 

11 si mwakala ndikunu zantoto zazinene, ye muma ka 
muma malema ye bivunga, ye si mwakala mangu biansisi 
ye dimbu biabinene bitukidi ku zulu. 

12 Kansi tekila biobio biabionsono si bakulusa moko 
ye kuluzoma, bu bana kuluyekula ku nzo zatukutukunu 
ye boloko ye kulutuala va luse luamintinu ye minyadi 
mu diambu diankumbu ami. 

13 Diodio si diasukila kwa beno bonso kimbangi. 

14 I kuma luzaya mu ntima mieno, vo ka lufwiti teka 
yindula maluna vutula ko; 

15 kadi mono si yakuluvana nwa ye nduenga zile- 
mbane ntantu mieno miamionsono kakila ye bangisa. 

16 Beno si luayekulwa mpe kwa mase ye zingudi ye 

Zimpangi ye bibutu ye bakundi; si bavonda bankaka mu 
beno. 

17 Beno si luabelwa kwa babonsono mu diambu 
diankumbu ami. 

18 Kansi lusuki nkutu luantu mieno ka luna fuka ko. 

19 Lubakila miela mieno ndandu mu ntatumunu eno. 

20 1 Bu lumweni Yelusalemi dizungulu kwa makabu 
mabinwani, luzaya, vo mbungulu adiau yeka lukufi. 

21 Buna bena mu Yuda bika batinina ku miongo, 
bena mu ngudi ambanza bika bavaika, bena mu mayinza 
ka bakotani muna ko, 

22 Kadi bina lumbu i biamvutudulu anlandu, mpasi 
mamonsono masonama menda detila. 

23 Engwa bena vumu ye bayemikanga mu bina lumbu! 
Kadi si mwakala nzungu zazingi mu ntoto ye nganzi kwa 
bantu baba: 

24 si babwa mu meno masabala ye natwa kinkole kwa 
bapaien babonsono; Yelusalemi si diadiatwa ku nsi 
amalu mabapaien nate ye ntangu zabapaien zina lunga. 

25 1 Si mwakala dimbu mu ntangu ye ngonda ye 
zimbwetete, ya ntoto kingongo mu makanda mabantu, si 
badungama mu nkumbulu zambu ye zamayo; 

26 bantu bu batabukanga vumunu mu wonga ye 
mpingulu amambu mana kwiza va ntoto wena bantu, 
kadi tulendo tuazulu si tuanikuka. 

27 Buna si bamona Mwan'amuntu wizidi mu tuti ye 
tulendo tuatuingi ye nkembo wawingi. 

28 Momo by mabadikidi kala, ludongama, luvumbula 
ntu mieno, kadi nkudulu eno yeka lukufi. 

29 f Yandi wata ngana kwa bau: Lutala nti wakuyu ye 
nti miamionsono. 

30 Bu miakisasila ye lumweni bo, buna beno kibeni 
luzeyi, vo nsungi amvula yeka lukufi, 

31 I bobo beno mpe, bu lumweni momo meti kwiza 
kadi, luzaya kweno, vo kimfumu kia Nzambi bieka lukufi. 

32 Kedika mono iluvovele: Mbandu yayi ka yivioki 
ko, nate ye momo mamonsono mameni kala. 

33 Zulu ye ntoto si biavioka, kansi mambu mami ka 
mana vioka nkutu ko. 

34 9 Likikenga, ntima mieno ka midi kala zitu mu 
kolwa ye kinduvu ye mayindu mazingu kiaki, lumbu kina 
ka kidi kulubwila nabiu bonso siongi. 

35 Kadi kiau si kiabwila babonsono bavwandanga va 
luse luantoto wawonsono. 

36 Lukaya meso, ntangu zazonsono lusambila, mpasi 
luabaka ngolo mu tina mu momo mamonsono mana 
kwiza kadi ye telama va luse lua Mwan'amuntu. 

37 9 Lumbu ka lumbu walonga mu kiniongo, kansi 
fuku ka fuku wavaika, wakala va mongo ubikwanga 
mongo a Olive. 

38 Nsuka nabu bantu babonsono bayiza kwa yandi 
mu kinlongo mu kunwa. 


32 Nkembo wamampa malembwa funuswa ubikwa- 
nga pasa wakala lukufi. 

2 Bangudi zanganga ye minsoniki batomba, bonso 
bubalenda kumbunga; kadi batina bantu. 

3% Kansi Satana wakota mu Yuda, ubikwanga 
Iskalioti, umosi mu kumi ye zole. 

4 Yandi wayenda moka ye bangudi zanganga ye 
bakuluntu baminkengi, bonso bukafwiti kunyekula kwa 
bau. 

5 Bayangalala, bawawasana mu kumvana palata. 

6 Yandi wabasila bo, watomba ntangu yafwanana mu 
kunyekula kwa bau, ndonga bu yikondolo. 

7 91 Lumbu kiankembo wamampa malembwa funu- 
swa kiayiza, i kina kaka kivondwanga meme diapasa. 

8 Yesu wafidisa Petelo ye Yoane, wavova: Luenda 
luatukubikila pasa, mpasi tuadia kio. 

9 Bavova kwa yandi: Kwe zolele, vo tuna kio kubika? 

10 Wavova kwa bau: Tala, bu lukotele mu mbanza, 
muntu neti mvungu anlangu si kabwabana ye beno; 
lunnama ye kota mu nzo yikakotele. 

1t Luvova kwa mfumu anzo: Niongi vovele kwa ngeye: 

Nzo abanzenza kwe yena yimfwiti dila pasa ye nlonguki 
miami? 

12 Si kakulusonga seka diadinene mu mbandu 
yantandu diakubama; lukubika momo. 

13 Bayenda bwana, bonso bukabakamba, bakubika 
pasa. 

14 ¥ Lokula bu kiayiza, yandi ntumbu vwanda va 
meza ye zintumwa zandi. 

15 Wavova kwa bau: Mu ngunda zazingi yakedi 
ngunda mu teka dia pasa kiaki ye beno, bu kialungulu 
kwama ko; 

16 kadi mono iluvovele, yo kina vutuka kio dia ko, 
nate ye kiamana lunga mu kimfumu kia Nzambi. 

17 Yandi watambula mbungu. Bu kamana tonda, 
wavova: Lubonga yayi, lukabasana yo; 

18 kadi mono iluvovele: Tuka bwabu kina vutuka nwa 
mu. mbutu mianti avinia ko, nate ye kimfumu kia Nzambi 

izidi. 

19 59 Yandi wabonga dimpa. Bu kamana tonda, 
wabukuna dio, wavana kwa bau, wavova: Diadi i nitu 
ami yaveno mu beno. Luvanga diadi mu kumbambukila 
moyo. 

20 I bobo mbungu mpe, bu bamana dia, wavova: 
Mbungu yayi i Luwawanu luamona mu menga mami 
matengolo mu beno. 

21 Kansi tala, koko kwandiena una kungiekula 
kwena yami vava meza. 

22 Kadi Mwan'amuntu wele bonso bwakitezulwa, 
kansi engwa muntu wowo ukunyekula! 

23 Babadika yuvasana: Buna tuena, kani nani una 
bo vanga? 

24 9 Bakala mpaka mpe, kani nani mu bau wabanzulwa 
vo lutidi mu nene. 

25 Kansi yandi wavova kwa bau: Ntinu miabapaïen 
mikubayalanga, bena lulendo mu bau babikwanga 
mvangi miabunkete. 

26 Beno ka bwa ko; kansi buna luena wonso wena 

waunene, kakala bonso nleke, ye ntuadisi bonso yandi 
usadilanga. 

27 Kadi nani lutidi mu nene, vwendi va meza, vo 
ndieu usadilanga? Kadi ka ndiena vwendi va meza ko e? 
Kansi mono ngiena mu kati ye beno bonso ndieu 
usadilanga. 

28 Kansi i beno luakedi sikilanga yami mu mpuku- 
munu zami. 

29 Mono ikuluvana kimfumu, bonso se diampana 
kio, 

30 mpasi luadia ye nwa va meza mami mu kimfumu 
kiami; si luavwanda va biandu ye fundisa kumi ye 
makanda mole ma Isaeli. 

31 9 Simoni, Simoni, tala, Satana walulombele 
kaluveva bonso buvevulwanga froment; 

32 kansi mono ikudididi mvutu, minu kiaku ka kidi 
suka. Bu uvilukidi, siamisa mpangi zaku. 

33 Wavova kwa yandi: Mfumu, nkubamene kwami mu 
kwenda yaku mu boloko ye mu lufwa. 

34 Wavova: Petelo, mono ikuvovele: Lumbu kiaki 
koko ka dikikubila nkutu ko, nate ye umeni kala nkalu 
nkala tatu, vo kunzeyi ko. 

35 $| Yandi wavova kwa bau: Bu yalufidisa ye kondwa 
kwalukobe luabivanza ye nkutu ye nsampatu, kadi 
luakondwa lekw'e? Bavova: Ka lekwa ko. 

36 Wavova kwa bau: Kansi bwabu wonso wena 
lukobe luabivanza, bika kabonga lo, i bobo nkutu mpe: 
kansi kondolo bio, bika kateka yunga kiandi, kasumba 
sabala. 

37 Kadi mono iluvovele, vo masonukwa mafwiti 
kwenda detila mu mono, vo: Mu bankwa kimpumbulu 
katangwa. Kadi masonama mu mono meti vangwa. 

38 Bavova: Mfumu, tala, vava vena sabala biole. 
Wavova kwa bau: Bufweni kwandi. 

39 T Yandi wavaika, wayenda, bonso bwakala fu 
kiandi, ku mongo a Olive; nionguki miandi miannama 
mpe. 

40 Bu kaluaka va vuma, wavova kwa bau: Lusambila 
ka luidi kota mu mpukumunu. 

41 Yandi kibeni wabatatukila fintama filenda luakila 
tadi ditubulu, wafukama va makungunu, wasambila, 

42 wavova: Tata, vo zolele, unkatudila mbungu yayi, 
kansi ka luami luzolo ko, bika luaku luavangama. 

43 Mbasi yatuka mu zulu yamonika kwa yandi, 
yankindisa. 

44 Yandi wakala nzungu zantima beni, waluta sambila, 
kiufuta kiandi kiakala bonso matela mamenga madada 
ya ntoto. 

45 Bu katelama mu sambila ye wayiza kwa minlonguki, 
wababwana ku nsi atulu mu diambu diakiadi, 

46 wavova kwa bau: Mu nkiama lulele? Lutelama 
luasambila, ka luidi kota mu mpukumunu. 

47 S| Bu kakidi vova, tala, ndonga yayiza ye yandi 
ubikwanga Yuda, i umosi mu kumi ye zole, wabatekila, 
wafinama kwa Yesu mu kumfiba. 

48 Yesu wavova kwa yandi: Yuda, yekole Mwan'a- 
muntu mu fib'e? 

49 Banzungidila, bu bamona meka mu bwa, bavova: 
Mfumu, tuabanda sabale? 

50 Mosi mu bau wabanda sielo kiangudi anganga, 
wazaka kutu kwandi kwalubakala. 

51 Yesu wavutula, wavova: Lusila bobo. Yandi 
wavalakana kutu, wanniakisa. 

52 9 Yesu wavova kwa bangudi zanganga ye bakulu- 
ntu baminkengi miakiniongo ye bangudi zabantu bayiza 
kwa yandi: Beno luvaikidi ye bisabala ye minkawa 
bonso kwa ntani. 

53 Lumbu ka lumbu bu yakedi yeno mu kiniongo, ka 
luandambudidi moko ko; kansi kiaki i kieno lokula ye 
lulendo luatombe. 

54 1 Bambaka, bannata, bankotisa mu nzo angudi 
anganga. Petelo walanda ntama ku manima. 

55 Bu bakwika tia va kati diakianzala ye bavwanda 
ya kimosi, buna Petelo wavwanda va kati ye bau. 

56 Sielo kiankento kiammona, vo vwendi ya kia 
kwatia, kiantala siusiu, kiavova: Ndieu mpe kedingi yandi. 

57 Yandi wankadila nkalu, wavova: Nkento, kinzeyi 
ko. 

58 Fintama-ntama wankaka wammona, wavova: 
Ngeye mpe wena yau. Kansi Petelo wavova: Muntu, 
kiena yau ko. 

59 Kani vo lokula kimosi diaka, wankaka watata- 
mana vova mambu mamosi: Kedika, ndieu kedingi 
yandi mpe, kadi i mwisi Ngalili kwandi. 

60 Petelo wavova: Muntu, kizeyi mauvovele ko. Bu 
kavova, koko ntumbu kuba. 

61 Mfumu wabangumuka, watala Petelo. Petelo 
wabambuka moyo mu mambu ma Mfumu, bonso 
bukavova kwa yandi: Lumbu kiaki koko bu ka diki- 
kubidi nkutu ko, ngeye una kunkadila nkadila tatu. 

62 Yandi wavaika ku mbazi, wabwa mu dila. 

63 T Babakala basimba Yesu bansakanana, bambanda 
nate ye nkanda wabunuka; 

64 bamfukidila niele, banyuvula, bavova : Bikula : Nani 
ndieu ukubendi? 

65 Bavova mambu mamingi mankaka kwa yandi, bu 
bantiaka. 

66 1 Bu kwakia, bangudi zabantu ye bangudi zanga- 
nga ye minsoniki ntumbu kutakana, bannata kwa ba- 
mayala bau, bavova: Vo ngeye i Klisto, utukamba. 

67 Wavova kwa bau: Vo ikulukamba, ka luna leka 
minu ko; 

68 kansi vo ikuluyuvula biuvu, ka luna vutula diambu 
nkutu ko. 

69 Tuka bwabu Mwan'amuntu uvwandanga va 
lubakala lualulendo lua Nzambi. 

70 Buna babonsono bavova: Buna ngeye į Mwan'a 
Nzambi e? Wavova kwa bau: Beno luvovele, vo mono 
ngiena bo. 

71 Bavova: Nki akimbangi kiankaka tuena nsatu? 
Kadi beto kibeni tuwilu bo mu nw’andi. 

23 Buna kabu diamvimba diatelama, diannata kwa 
Pilatu. 

2 Babadika kumfunda, bavova: Beto tuamweni, vo 
ndieu uvengumunanga kanda dieto ye kakidilanga mu 
vana mpaku kwa Kaisali ye uvovanga, vo yandi kibeni i 
Klisto, i ntinu. 

3 Pilatu wanyuvula, wavova: Ngeye i ntinu aba 
Yudayo e? Wavutula kwa yandi, wavova: Ngeye 
vovele bo. 

4 Pilatu wavova kwa bangudi zanganga ye kwa 
makabu: Kimweni nkanu mu muntu wau ko. 

5 Kansi bau baluta vova mu ngolo: Yandi ukitumuna- 
nga bantu ye longanga mu Yuda diadionsono, tuka mu 
Ngalili mukabadika nate ye mwamu. 

6 f Pilatu bu kawa mo, wayuvula, vo muntu wowo i 
mwisi Ngalili. 

7 Bu kazaya, vo watuka mu nsi yalulendo lua Elode, 
buna wamfidisa kwa Elode wakala yandi kibeni mu 
Yelusalemi mu bina lumbu. 

8 Elode bu kamona Yesu, wakala mbidi akiese, kadi 
wakedi zolanga ntangu zazingi mu kummona, kadi 
wawa mamingi mu yandi: wasa vuvu mu mona dimbu 
kivengo kwa yandi. 

9 Wanyuvula mu mambu mamingi, kansi kavutula 
diambu kwa yandi ko 

10 Bangudi zanganga ye minsoniki batelama, ba- 
mfunda mu ngolo. 

11 Elode ye binwani biandi bianyina, biansakanana; 
bu bamvwika mvwatu wacema, bamvutula kwa Pilatu. 

12 Elode ye Pilatu bavutuka kala kikundi kina lumbu, 
kadi bateka kalasana kitantu. 

13 T Pilatu watela bangudi zanganga ye bakuluntu ye 
bantu mbila, 

14 wavova kwa bau: Beno luatuedi muntu wau kwa 
mono, keti i muntu uvengumunanga bantu. Tala, va 
luse lueno imfiongonene, kimweni muntu wowo nkanu 
nkutu ko mu momo malumfundidi. 


LUKA 23 199 


15 Ka Elode mpe ko, kadi wamvutudi kwa beto, 
kansi tala kavolele nkanu nkutuukafweni mu vondulwa ko. 

16 I kuma si yakunlonga ndongi ye kunkutula. 

18 Baboka kabu diamvimba va kimosi, bavova: 
Katula ndiona, utukutudila Balaba. 

19 Yandi watubwa mu boloko mu diambu diankindu 
yabwa mu mbanza ye mu diambu diavonda. 

20 Pilatu wavutuka vova kwa bau, bu kazola kutula 
Yesu. 

21 Kansi baboka, bavova: Koma va kulunsi, koma 
yandi va kulunsi. 

22 Wavova mpova yantatu kwa bau: Kadi nki ama- 
mbu mambi kavengi? Kimweni nkanu walufwa mu 
yandi ko, i kuma si yakunlonga ndongi ye kunkutula. 

23 Kansi batatamana mu ndinga zangolo, balomba 
kakomwa va kulunsi, ndinga zau zaluta mu ngolo. 

24 Pilatu wazenga, vo bwakadi bonso bubalombele; 

25 kansi wakutula ndiena watubwa mu boloko mu 
diambu diankindu ye vonda, i una ubalomba, kansi 
wayekula Yesu kwa luzolo luau. 

26 1 Bu bannata, basimba Simoni, i mwisi Kilene, wa- 
tuka ku yinza, bantuika kulunsi kanata dio ku nima Yesu. 

27 9 Kabu diadinene diabantu dianama yandi, bakento 
babanda zintulu, bandila. 

28 Yesu wabangumuka kwa bau, wavova: Lu bana 
babakento ba Yelusalemi, ka lundilani ko, kansi luki- 
dila ye bana beno; 

29 Kadi tala, lumbu bina kwiza bibana vova: Maya- 
ngi mena ye bena sita ye vumu bilembolo buta ye ntulu 
zilembolo yemika. 

30 Buna si babadika vova kwa miongo: Lutubwila, ye 
kwa bintuntubulu: Lutufuka. 

31 Vo bavanga momo mu nti wankunzu, buna bwe si 
bwakala mu wayuma? 

32 9 Bole bankaka, i bankwa nkanu, banatwa yandi 
mu vondwa. 

33 9 Bu baluaka va vuma kibikwanga Konzongolo 

kiantu, bankoma vana va kulunsi ye bankwa nkanu, 
umosi va lubakala, umosi va lumoso. 

34 Yesu wavova: Tata, ubayambudila; kadi ka bazeyi 
mabavengi ko. Bakabana mvwatu miandi, bata mio 
wadi. 

35 T Bantu batelama, batala, kansi bakuluntu banna- 
nina mbombo, bavova: Yandi wavulusi bankaka; bika 
kakivulusa, vo ndieu i Klisto, solwa kia Nzambi. 

36 Binwani mpe biansakanana, biayiza kwa yandi, 
bantambika vinia kiandeki, 

37 bavova: Vo ngeye i ntinu aba Yudayo, ukivulusa. 

38 Nsonokono yakala va ntandu andi: Ndieu i ntinu 
aba Yudayo. 

39 {T Mvangi mosi ankanu wamanukwa yandi wantiaka 
mpe: Kadi ngeye ka i Klisto koe? Ukivulusa ye beto! 

40 Kansi wankaka wavutula, wansemba, wavova: 
Kadi kuvumina Nzambi nkutu ko e, bu wena mu 
nzengolo yimosi? 

4i Beto bonso busongele, kadi tutambulanga nsendo 
ufweni mu matuavengi, kansi ndieu kavengi dilembolo 
fwanana ko. 

42 Yandi wavova: Yesu, umbambukila moyo, bu 
ulueki mu kimfumu kiaku. 

43 Yandi wavova kwa yandi: Kedika mono ivovele: 
Kiaki lumbu ngeye si ukala yami mu paladiso. 

44 T Bwakala kani mu lokula kiansambanu tombe 
kiakala mu ntoto wawonsono nate ye lokula kiavwa, 

45 ntangu bu yalembwa tentina; ngumbu mu ki- 
nlongo yatiasuka mu kati. 

46 Yesu waboka mu ndinga yayinene, wavova: Tata, 
mu moko maku ntambikidi mpeve ami. Bu kavova mo, 
watabuka vumunu. 

47 Nkuluntu ankam'abinwani bu kamona mavengo, 
wakembila Nzambi, wavova: Kedika, ndieu i muntu 
walunungu. 

48 Makabu mamonsono makutakana mu mona mambu 
momo, bu bamona mavengo, babanda ntulu, bavutuka. 

49 Babonsono bazayana yandi ye bakento bannemi- 
ngi tuka mu Ngalili, batelama ntama, batala momo. 

50 1 Tala, kwakala bakala, nkumbu andi Yosefi, i 
mayala, i muntu wambote ye walunungu— 

51 katambudila mu lukanu luau ye mavanga mau 
ko—i mwisi Alimataya, mbanz'aba Yudayo, wavingila 
kimfumu kia Nzambi, 

52 Ndiena wayenda kwa Pilatu, walomba nitu a Yesu. 

53 Wakulumuna yo, wazinga yo nlele walino, wantula 
mu ndiamu yazokulwa mu tadi yi ka yateka tulwa 
muntu ko. 

i DAT lumbu kiankubukulu kwandi, lumingu lueka 
ukufi, 

55 9| Bakento bayiza yandi batuka mu Ngalili balanda, 
batala ndiamu ye bonso bwatudulwa nitu andi; 

56 bavutuka, bakubika nzenzo miansunga ye mazi. 
Mu lumingu bavunda bonso bwenina nsikudukusu. 


2 4 Lumbu kiantete mu lumingu nsuka nabu bayiza 
e ku ndiamu, banata nzenzo miansunga mibaku- 
ika. 

2 Babwana tadi dinengomono mu ndiamu; 

3 bakota, kansi ka babwana nitu a Mfumu Yesu ko. 

4 Bwakala bu bakadila bo kidunga, tala, babakala 
bole batelama yau va lueka bavwata nlele miacema. 

5 Bu bakala wonga ye bayinika zizi biau va ntoto, 
bayoya kwa bau: Mu nkiama lutombele wena moyo mu 
bafwa? 

6 Kena vo ko, kansi fulukidingi. Lubambuka moyo, 
bonso bukayova kwa beno, bu kakedi yeno mu Ngalili, 

7 wavova, yo Mwan'amuntu si kayekulwa kaka mu 
moko mabankwa miamasumu ye komwa ya kulunsi ye 
fuluka mu lumbu kiantatu. 

8 Babambuka moyo mu mambu mandi, 

9 bavutuka kwau tuka ku ndiamu, bakamba momo 
mamonsono kwa kumi ye mosi ye kwa babansono 
bankaka. 

10 i Malia, mwisi Mangadala, ye Yoana ye Malia, 
i ngudi a Yakobi; ye bakento bankaka bakala yau ba- 
kamba mambu momo kwa zintumwa. 

11 Mambu momo mamonika va luse luau bonso 
mpova yankatu, ka babalekila minu ko. 

13 9 Tala, kina lumbu bole mu bau bayenda yendingi 
ku vata, nkumbu avata Emausi, diatatuka ye Yelusalemi 
makumasambanu mastadia. 

14 Bamokasana mu momo mamonsono mabwa. 

15 Bwakala bu bamokasana ye yuvasana, yandi 
kibeni Yesu wafinama, wayenda yau. 

16 Kansi meso mau makakwa, ka bidi kunzaya. 

17 Wavova kwa bau: Nki amambu momo malueti 
mokina, bu lueti diata? Basimpama ye zizi bianaye- 
mbele. 

18 Mosi, nkumbu andi Kleopa, wavutula, wavova kwa 
yandi: Kadi ngeye kaka wena nzenza mu Yelusalemi, 
kuzeyi momo mabwidi mu biabi lumbu ko e? 

19 Wavova kwa bau: Nki alekwa? Bavova kwa 
yandi: Momo mu Yesu, i mwisi Nazaleti, wakedi mbikudi 
walulendo mu mavanga ye mu mambu va luse lua 
Nzambi ye bantu babonsono. 

20 bonso bwanyekole bangudi zanganga ye bakuluntu 
beto mu nzengolo alufwa, bankomisa va kulunsi. 

2] Kansi beto tuasidi vuvu, vo yandi i ndiena wakana 
kula Isaeli; kansi tuka ntangu yavangwa momo mamo- 
nsono kiaki i lumbu kiantatu. 

22 Bakento bankaka mu beto batubwisisi zengele- 
zengele, baluekingi nsuka nabu ku ndiamu; 

23 bu balembolo bwana nitu andi, bizi vovi, vo ba- 
mweni mona-meso mazimbasi zavova, vo wena moyo. 

24 Bankaka mu bau bakedi yeto belenge ki ndiamu, 
babweningi nadede, bonso butelenge bakento, kansi 
yandi ka bammweningi ko. 

25 Wavova kwa bau: Engwa beno, lu bankwa buzengi 
ye fuki mu ntima mu leka minu mu mambu mamonsono 
mavova bambikudi. 

26 Kadi Klisto kafwiti lungwa momo ko e ye kota 
mu nkembo andi? 

27 Wabadika mu Mose ye mbikudi miamionsono, 
wababangudila mu masonukwa mamonsono momo mena 
mu yandi. 

28 T Bafinangana ye vata dibayenda; yandi wasa 
bonso vo keni vioka. 

29 Bau banleba, bavova: Sikila yeto; kadi nkokila yi- 
bwidi, lumbu kieka mu suka. Yandi wakota mu sikila 
yau. 

30 Bwakala bu kavwanda yau va meza, wabonga 
dimpa, wasakumuna, wabukuna, wabavana. 

31 Meso mau mazibuka, banzaya; yandi walala mu 
meso mau. 

32 Bavovasana: Kadi ntima mieto ka mikedi mialema 
mu beto ko e, bu kavovele kwa beto mu nzila, bu katu- 
zibudidi masonukwa? 

33 {T Kina lokula batelama, bavutuka ku Yelusalemi, 
babwana kumi ye mosi bakutakene ye bayau, 

34 bavova: Mu kedika Mfumu fulukidingi ye mone- 
kenenge kwa Simoni. 

35 Buna bazingula momo manzila ye bonso bukazaya- 
kana kwa bau, bu kabukuna dimpa. 

36 T Bu bavova momo, yandi kibeni watelama va 
kati ye bau. 

37 Bazakama, wonga wababwila, babanza, vo ba- 
mweni mpeve. 

38 Wavova kwa bau: Mu nkiama luvizukidi ntima, 
mu nkiama mabanza matelamene mu ntima mieno? 

39 Lutala moko mami ye malu mami, vo i mono 
kwami. Lunsimba, lutala; kadi mpeve ka yena nsuni 
ye visi ko, bonso bulumweni vo ngiena. 

41 Kansi bu balembwa leka minu mu diambu diakiese 
ye yitukwa, wavova kwa bau: Luena ye lekwa kiandia 
vav'e? 

42 Bamvana buku kiambizi yanlangu kiayangwa. 

43 Watambula kio, wadia va luse luau. 

44 $ Yandi wavova kwa bau: Mama i mambu maya- 
lukembi, bu yakedi yeno, vo mamonsono masonukwa 
mu nsiku mia Mose ye bambikudi ye Minkunga mu 
mono si makwenda detila kaka. 

45 Buna wazibula madiela mau, mpasi bazaya 
masonukwa. 

46 Wavova kwa bau: Ebu bwasonama, vo Klisto 
fwiti lungwa ye fuluka mu bafwa mu lumbu kiantatu, 

47 mpilulu amadiela ye ngiambudulu amasumu bina 
samunwa mu nkumbu andi kwa makanda mamonsono, 
badika mu Yelusalemi. 

48 Beno i mbangi zamambu momo. 

49 Tala, mono ifidisa nsilulu a S'ami va ntandu eno. 
Kansi beno luvwanda mu mbanza, nate ye lumeni 
vwikwa lulendo lutukidi mu kayengele. 

50 9 Yandi wabatuadisa nate ye ku ndambu a Betania, 
wazangula moko mandi, wabasakumuna. 

51 Bwakala bu kabasakumuna, wabakatukila, wana- 
twa ku zulu. 

52 Bau bavutuka ku Yelusalemi mu kiese kiakingi; 

2 bakala mu kinlongo ntangu zazonsono, bazitisa Nza- 
mbi. 


NSAMU WAMBOTE WASONIKA 
YOANE 


1 Muna mbadukulu mwakikadilanga Diambu, Diambu 
diąkikadilanga ye Nzambi, Diambu i Nzambi. 

2 Muna mbadukulu diau diakikadilanga ye Nzambi. 

3 Lekwa biabionsono biavangwa kwa diau. Widi 
lekwa kimosi nkutu ka kiavangama ko kialembwa vangwa 
kwa diau. 

4 Mu diau mwẹna moyo, moyo i kia kwabantu. 

5 Kia kukienzulanga mu tombe, kansi tombe ka 
kiabakula ko ko. 

6 T Kwakala muntu wafiduswa kwa Nzambi, nkumbu 
andi Yoane. 

7 Ndiena wayiza mu diambu diakimbangi, mu ta 
kimbangi mu kia, mpasi babonsono baleka minu mu 
yandi. 

8 Yandi ka i kia ko, kansi wayiza, mpasi kata ki- 
mbangi mu kia. 

9 9 Kia kwakedika kukienzulanga bantu babonsono 
kwayiza yizingi mu nza. 

10 Yandi wakala mu nza, nza yavangwa kwa yandi, 
nza ka yanzaya ko. 

11 Yandi wayiza kwa babandi, kansi babandi bobo 
ka bantambula ko. 

12 Kansi buna bena bantambula, yandi wabavana 
lulendo mu kala bana ba Nzambi, i bau balekanga 
minu mu nkumbu andi; 

13 i bau babutuka, ka mu menga ko ye ka mu luzolo 
luansuni ko ye ka mu luzolo luamuntu ko, kansi mu 
Nzambi. 

14 f Diambu diayika nsuni, diasikila mu beto, 
tuamona nkembo andi mpila mosi ye nkembo amwana 
mosi kaka kwa Se, wazala kwa nlemvo ye kedika. 

15 Yoane wata kimbangi mu yandi, waboka, wavova: 
Ndieu i yandi uyabikidi: Ukwiza ku nim'ami, wena ku 
ntual'ami, kadi wantekidila. 

16 Kadi beto babonsono tuatambula mu nzadulu 
andi ye nlemvo mu nlemvo. 

17 Kadi nsiku miavewa kwa Mose; nlemvo ye kedika 
biayiza mu Yesu Klisto. 

18 Muntu kamweni Nzambi nkutu ko, Mwana una 
umosi kaka wena mu nkat'a Se, ndieu wameni kunzaikisa. 

19 T Kimbangi kia Yoane i kiaki, ba Yudayo bu 
bafidisa banganga ye ba Levi batuka mu Yelusalemi, 
mpasi banyuvula: Ngeye u nani kwaku? 

20 Buna yandi watambudila, kakadila ko; wata- 
mbudila: Mono ka i Klisto ko. 

21 Banyuvula: Buna nki? Ngeye Elia kwaku e? 
Yandi wavova: Kiena kwami ko. Ngeye i mbikudi 
wowo e? Yandi wavutula: Ve. 

22 Bunabavova kwa yandi: U nanikwaku?mpasituavu- 
tula mvutu kwa batufidisi. Bwe vovele mu ngeye kibeni? 

23 Wavova: Mono i nding'aumosi ubokanga mu nsi 
yankatu: Lusungika nzila Mfumu, bonso bwavova 
Yesaya, mbikudi. 

24 | Babana bafiduswa i bafalisi; 

25 banyuvula, bavova kwa yandi: Buna mu nkiama 
ubotikanga, vo ngeye ka i Klisto ko ye ka Elia ko ye ka 
mbikudi wowo ko? 

26 Yoane wavutula kwabau, wavova: Mono ibotikanga 
munlangu,kansi va kati dieno vatelamene ululembolo zaya, 

27 yandi ukwiza ku nim'ami, mono kifweni mu kutula 
nsing'ansampatu andi ko. 

289 Momo makala mu Betania kuna simu dia 
Yodani, kwabotikilanga Yoane. 

29 1| Lumbu kialanda wamona Yesu wizidi kwa yandi, 
wavova: Tala Mwan'ameme wa Nzambi ukatulanga 
masumu manza. 

30 1 yandi uyabikidi: muntu ukwiza ku nim'ami 
wena ku ntualV ami, kadi wantekidila. 

31 Mono kianzaya ko, kansi mpasi kazayakana kwa 
Isaeli, i kuma yayizidi ye botikanga mu nlangu. 

32 1 Yoane wata kimbangi, wavova: Mono yamona 
Mpeve yakulumuka tuka mu zulu bonso bembe; yau 
yasikila va ntandu andi. 

33 Kianzaya kwami ko, kansi wamfidisa mu botika 
mu nlangu, ndiena wavova kwa mono: Ndiena uumweni, 
vo Mpeve yikulumukini ye sikidi va yandi, i yandi 
ubotikanga mu Mpeve yanlongo. 

34 Mono yamona ye yata kimbangi, vo yandi i 
Mwan'a Nzambi. 

35 T Lumbu kialanda Yoane watelama diaka ye 
nlonguki miandi miole; 

36 bu katala Yesu kukayenda, wavova: Tala Mwa- 
n'ameme wa Nzambi. 

37 Nlonguki mina miamiole miawa, bu kavova; 
banama Yesu. 

38 Yesu wabangumuka, wabamona, bu bannama, 
wavova kwa bau: Nki lutombele? Bavova kwa yandi: 
Labi—bu dibangudulu dibikwanga nlongi—kwe ukala- 
nga? 

39 Wavova kwa bau: Luiza luamona. 1 diau bayiza, 
bamona mukakalanga; bakala yandi kina lumbu. 
Bwakala kani lokula kiakumi. 

40 Umosi mu babole bawa mavova Yoane ye banama 
Yesu i Andele, mpangi a Simoni Petelo. 

41 Yandi wateka solula yandi mpangi Simoni, 
wavova kwa yandi: Beto tuasolole Mesia, bu dibangudulu 
i Klisto. 

42 Yandi wantuala kwa Yesu. Yesu wantala, 
wavova: Ngeye u Simoni, i mwan'a Yoane. Ngeye si 
wabikwa Kefa, mbangudulu i tadi. 

43 T Lumbu kialanda Yesu wazola kwenda kuna 
Ngalili; yandi wasolula Filipo. Yesu wavova kwa 
yandi: Undama. 

44 Kansi Filipo watuka mu Betesaida, i mbanz'a 
Andele ye Petelo. 

45 Filipo wasolula Natanaeli, wavova kwa yandi: 
Ndiona wasonukwa kwa Mose mu nsiku ye kwa bambi- 
kudi beto tuasolole, i Yesu, i mwisi Nazaleti, i mwan'a 
Yosefi. 

46 Natanaeli wavova kwa yandi: Kadi diambote 
dilenda tuka mu Nazaleti e? Filipo wavova kwa yandi: 
Wiza watala. 

47 Yesu wamona Natanaeli wizidi kwa yandi, wavo- 
va mu yandi: Tala, Isaelita mu kedika ukondolo bu- 
ngubi. 

48 Natanaeli wavova kwa yandi: Bwe unzeyi? 
Yesu wavutula, wavova kwa yandi: Filipo bu kakutelele 
mbila ko, bu ukedi ku nsi anti wakuyu, mono ikimwenini 
ngeye. 

49 Natanaeli wavutula kwa yandi: Nlongi, Ngeye i 
Mwan'a Nzambi, ngeye ntinu a Isaeli. 

50 Yesu wavutula, wavova kwa yandi: Ngeye lekele 

minu e, bu ikembi, vo ikumweni ku nsi akuyu? Ngeye 
si wamona malutidi momo mu nene. 

51 Wavova kwa yandi: Kedika, kedika, mono 
iluvovele: Beno si luamona zulu diazibuka ye mbasi za 
Nzambi zibaluka ye zikulumuka va ntandu a Mwan'a- 
muntu. 


Mu lumbu kiantatu mwakala ndambisa mu Kana 
mu Ngalili. Ngudi a Yesu wakala muna. 

2 Yesu watumuswa ku ndambisa mpe ye nlonguki 
miandi. 

3 Ka bakala vinia ko, kadi vinia kiandambisa kiasuka, 
idiau ngudi a Yesu wavova kwa yandi: Ka bena vinia ko. 

4 Yesu wavova kwa yandi: Nkento, nki adiambu 
tuena beto yaku? Lokula kiami ka kiayizidi ko. 

5 Ngudi andi wavova kwa bisielo: Dionso dikaluke- 
mbi, luvanga dio. 

6 Mu diambu diampedoso aba Yudayo mvungu 
nsambanu mianlangu miatelama vana, miatezwa mete- 
leta biole biole, vo bitatu bitatu. 

7 Yesu wavova kwa bau: Lufuluza mimvungu mu 
nlangu. Bafuluza mio nate ye nafwasia. 

8 Wavova kwa bau: Luvweta bwabu, lunata kwa 
ngudi asielo kiandambisa. Banata kwau. 

9 Ngudi asielo kiandambisa bu kalevita nlangu 
wakituka vinia, kazaya mukiatuka ko—kansi sielo 
þiavweta nlangu biazaya bo—ngudi asielo watela toko 
diandambisa mbila, 

10 wavova kwa yandi: Bantu babonsono bateka 
tulanga vinia kiabiza, bu bameni kolwa, mboki kina 
kiambi. Ngeye kutidi vinia kiabiza nate ye bwabu. 

11 Mangu kiokio kiavanga Yesu mu Kana mu Ngalili 
imbadukulu abimangu biandi, wamonikisa nkembo andi; 
nlonguki miandi mianlekila minu. 

12 4 Landila momo yandi wakulumuka ku Kapenaumi, 
yandi kibeni ye ngudi andi ye mpangi zandi ye nlonguki 
miandi. Ka bakala mo lumbu biabingi ko. 

13 9 Yesu, wabaluka ku Yelusalemi, pasa kiaba 
Yudayo bu kiakala lukufi. 

14 Mu kinlongo kamona batekanga zingombe ye 
mameme ye mabembe, ye mbudisi miavanza bavwa- 
ndanga muna. 

15 Yandi bu kavanga nsinga, wakubila wo babonsono 
mu kinlongo ye mameme ye zingombe, watengula vanza 
biambudisi, wanenguna meza, 

16 wavova kwa bateka mabembe: Lukatula biabi 
vava. Ka luvangani nzo a S'ami nzo azandu ko. 

17 Nlonguki miandi miabambuka moyo, vo diaso- 
nama: Vema kwanzo aku si kwakundia. 

18 Buna ba Yudayo bavutula, bavova kwa yandi: 
Nki amangu una kutusonga, bu uvengi bobo? 

19 Yesu wavutula, wavova kwa bau: Lutulula ki- 
nlongo kiaki, mu lumbu tatu si yatedimisa kio. 

20 Buna ba Yudayo bavova: Kinlongo kiaki kiatu- 
ngwa mu makumaia ye mvu nsambanu, ngeye una kio 
tedimisa mu lumbu tatu e? 

21 Kansi yandi wabika kinlongo kianitu andi. 

22 I diau bu kafuluka mu bafwa, nlonguki miandi 
miabambuka moyo, vo wavova momo, baleka minu mu 
masonukwa ye mambu mavova Yesu. 

23 1 Bu kakala mu Yelusalemi mu pasa mu lumbu 
biankembo, babingi balekila nkumbu andi minu, bu 
bamona mangu biandi bikavanga. 

24 Kansi Yesu kabalekila minu ko, kadi wazaya 
babonsono, 

25 kakala nsatu akimbangi mu muntu ko, kadi yandi 
kibeni wazaya monso makala mu muntu. 


3 Kwakala muntu mu bafalisi, nkumbu andi Nikodemo, 
i nkuluntu aba Yudayo. 

2 Ndiena wayiza kwa yandi mu fuku, wavova kwa 
yandi: Labi, tuzeyi, vo ngeye tukidi kwa Nzambi bonso 
nlongi; kadi muntu kalendi vanga mangu biobio biuva- 
nganga ko, vo Nzambi kena yandi ko. 

3 Yesu wavutula, wavova kwa yandi: Kedika, kedika, 
mono ikuvovele: Yo muntu kabutuka mbutuka yamona 
ko, kalendi mona kimfumu kia Nzambi ko. 

4 Nikodemo wavova kwa yandi: Muntu bu kena 
wanuna, bwe kalenda butuka? Kadi yandi lenda kota 
diaka nkota yanzole mu vumu kiangudi andi ye butuk'e? 

5 Yesu wavutula: Kedika, kedika, mono ikuvovele; 
Vo muntu lembolo butuka mu nlangu ye Mpeve, kalendi 
kota mu kimfumu kiamazulu ko. 

6 Kiabutuka mu nsuni, i nsuni; kiabutuka mu Mpeve, 
i mpeve. 

7 Kuyitukwani ko, bu ikembi: Beno lufwiti butuka 
mbutuka yamona. 

8 Mpeve yivevumukanga kuyizolele, ngeye wilu 
nding'andi, kansi muyitukanga ye muyikwendanga, 
kuzeyi mo ko. Bobo bwenina wonso wabutuka mu 
Mpeve. 

9 Nikodemo wavutula, wavova kwa yandi: Momo bwe 
malenda kala? 

10 Yesu wavutula, wavova kwa yandi: Ngeye i 
niongi a Isaeli ye kuzeyi momo ko e? 

1) Kedika, kedika, mono ikuvovele: Tuvovanga 
matuzeyi, tutanga kimbangi mu momo matuamweni, ye 
ka lutambulanga kimbangi kieto ko. 

12 Vo ilukembi lekwa biakintoto kansi ka lulekele 
minu ko, buna bwe si lualeka minu, vo ikulukamba lekwa 
biakizulu? 

13 Muntu kabaluka ku zulu ko, kansi ndiena wakulu- 
muka mu zulu, i Mwan’ amuntu wena ku zulu. 

14 Bonso bwazangula Mose nioka kuna nsi yankatu, i 
buna si bwazangulwa Mwan'amuntu mpe, 

15 mpasi wonso ukunlekilanga minu kakala moyo 
wamvu ya mvu mu yandi. 

16 1 Kadi bonso bwabu Nzambi wazola nza, vo 
wavana Mwan'andi mosi kaka, mpasi wonso ukunlekila- 
nga minu kabungwa ko, kansi kala moyo wanvu ya mvu. 

17 Kadi Nzambi kafidisa Mwan'andi mu nza mu 

diambu diafundisa nza ko, kansi mpasi nza yavuluswa 
mu yandi. 

18 Ukunlekilanga minu kana funduswa ko; ulembolo 
leka minu wakifundusulwa, kadi kalekele minu ko mu 
nkumbu a Mwana mosi kaka wa Nzambi. 

19 Kansi mfundusu i yayi: Kia kwayiza mu nza, 
kansi bantu baluta zola tombe beni ye kia fiuma, kadi 
mavanga mau makala mambi. 

20 Kadi wonso uvanganga mambi, ubelanga kia, 
kakwizanga ku kia ko, mavanga mandi ka midi sembwa. 

21 Uvanganga kedika, ukwizanga ku kia, mpasi 
mavanga mandi mamonika, kadi mavangama mu 
Nzambi. 

22 f Landila momo Yesu wayiza ye nlonguki miandi 
ku nsia Yuda. Kuna kakala yau ye wabotika. 

23 Kansi Yoane wabotikanga kuna Ainoni mpe 
lukufi ye Salemi, kadi nlangu wawingi wakala kuna. 
Bayiza kuna ye babotukwa. 

24 Kadi Yoane kakitudulwa mu boloko ko. 

25 1 Buna nlonguki mia Yoane miatukisa mpaka ye 
Nyudayo mu mpedoso. 

26 Bayiza kwa Yoane, bavova kwa yandi: Nlongi, 
ndiona wakala yaku kuna simu dia Yodani uwatela 
kimbangi, tala, yandi ubotikanga, babonsono bakwizanga 
kwa yandi. 

27 Yoane wavutula, wavova: Muntu kalendi tambula 
lekwa ko, vo ka kiavewa kwa yandi tuka mu mazulu ko. 

28 Beno kibeni i mbangi zami, vo yavova: Mono ka i 
Klisto ko, kansi yafiduswa ku ntualľ’andi. 

29 Wena ndumb’andambisa i toko diandambisa, 
kansi nkundi atoko diandambisa utelamanga ye wanga 
dio, uyangalalanga mu kiese mu nding'atoko dianda- 
mbisa. I kuma kiese kiami kiokio kilungidi. 

30 Yandi fwiti tunduswa, kansi mono mfwiti kuluka. 

31 9 Tukidi mu kayengele wena va ntandu aba- 
bonsono; tukidi mu ntoto i mwisi ntoto, uvovanga kisi 
ntoto; ndieu utukidi ku zulu wena va ntandu ababonsono, 

32 utanga kimbangi mu makamweni ye makawilu, 
kansi muntu katambulanga kimbangi kiandi ko. 

33 Tambudi kimbangi kiandi, sidi dimbu kiandi, 
vo Nzambi wena wakedika. 

34 Kadi wafiduswa kwa Nzambi uvovanga mambu ma 
Nzambi, kadi kavananga Mpeve mu tezo ko. 

35 Se dizolanga Mwana, diaveni biabionsono mu 
koko kwandi. 

36 Wonso ulekilanga Mwana minu wena moyo 
wamvu ya mvu, kansi lembolo tumamana Mwana kana 
mon moyo ko, kansi nganzi za Nzambi zisikilanga mu 
yandi. 


4 I diau Yesu bu kazaya, vo bafalisi bakiwila, vo Yesu 
lutidi Yoane mu vanga minlonguki ye mu botika— 

2 kansi yandi kibeni Yesu kabotika ko, kansi nlonguki 
miandi— 

3 buna Wasisa Yuda, wayenda diaka ku Ngalili. 

4 9 Yandi fwiti viokila kaka mu Samalia. 

5 I kuma waluaka ku mbanza ya Samalia, yibikwanga 
aan lukufi ye yinza diavana Yakobi kwa mwan’andi 

osen. 

6 Kuna kwakala nto a Yakobi. Yesu, bu kanoka 
nitu mu diata, wavwanda va mbelanto. Bwakala kani 
lokula kiansambanu. 

7 Nkento akisi Samalia wayiza mu teka nlangu. 
Yesu wavova kwa yandi: Umpana yanwa. 

8 Kadi nlonguki miandi miakiyendila ku mbanza 
mu sumba madia. 

9 Nkento akisi Samalia wavova kwa yandi: Ngeye bu 
u Nyudayo, bwe ulenda lomba nlangu wanwa kwa mono, 
i nkento akisi Samalia? 

0 Yesu wavutula, wavova kwa yandi: Vo ngeye 
zeyi nkailu a Nzambi ye nani vovele kwa ngeye: Umpana 
yanwa, nga unlombele, nga kakuveni nlangu amoyo 
mpe. 

li Nkento wavova kwa yandi: Mfumu, kubeki 

kiamvwetila nlangu ko, nto yena mpinda; buna kwe 
kutukidi nlangu amoyo wena yaku? 

12 Kadi ngeye lutidi s'eto Yakobi watuvana nto, 
wanwa yandi kibeni mu nto ye bana bandi ye bulu 
biandi? 

13 Yesu wavutula, wavova kwa yandi: Wonso unwa- 
nga nlangu wau vutukidi mona mpwila; 

14 kansi wonso nwini nlangu uikumvana, kana mona 
mpwila mu mvu ya mvu ko, kansi nlangu uikumvana 
si wakala nto anlangu mu yandi ufundumukanga mu 
moyo wamvu ya mvu. 

15 Nkento wavova kwa yandi: Mfumu, umpana 
nlangu wowo, mpasi yalembwa fwa mpwila ye kwiza 
nate ye mwamu ye vweta wo. 

16 Wavova kwa yandi: Wenda, tela bakala diaku 
mbila, wiza vava. 

17 Nkento wavutula, wavova: Kiena bakala ko. 
Yesu wavova kwa yandi: Ngeye tomene vova: Kiena 
bakala ko; 

18 kadi babakala batanu bakedi yaku: diena yaku 
bwabu, ka i bakala diaku ko; diodio vovele mu kedika. 

19 Nkento wavova kwa yandi: Mfumu, mbweni, vo 
ngeye i mbikudi. 

20 Mase meto masambila vana mongo wowo, kansi 
beno luvovele, vo Yelusalemi i vuma vafwiti sambudu- 
lwanga kaka. 

21 Yesu wavova kwa yandi: Nkento, undekila minu, 
vo lokula kina kwiza, bu luna lembwa sambila Se va 
mongo wowo vo mu Yelusalemi. 

22 Lusambilanga malulembolo zaya; beto tusambila- 
nga matuzeyi, kadi mpulusu yitukidi mu ba Yudayo. 

23 Kansi lokula kina kwiza, ye kiena bwabu, nsambidi 
miakedika bu mina sambila Se mu mpeve ye mu kedika, 
kadi Se ditombanga mpe, vo bakunsambilanga bakala 
bampila yoyo. 

24 Nzambi i mpeve, basambilanga bafwiti sambila 
kaka mu mpeve ye mu kedika. 

25 Nkento wavova kwa yandi: Nzeyi kwami, vo 
Mesia ubikwanga Klisto una kwiza. Bu kizidi, si 
kakutusamunina mamonsono. 

26 Yesu wavova kwa yandi: I mono kwami mpovele 
ye ngeye. 

27 {| Bu mabwa, nlonguki miandi mialuaka, bayitukwa, 
bu kavova ye nkento; kansi muntu nkutu kavova ko: 
Nki tombele, evo nki vovele ye yandi? 

28 Buna nkento wasisa mvungu andi anlangu, wayenda 
ku mbanza, wavova kwa bantu: 

29 Luiza luatala muntu unkembi mamonsono mayave- 
ngi. Kani vo yandi i Klisto? 

30 Bavaika mu mbanza, bayiza kwa yandi. 

31 9 Mu ntangu yoyo nlonguki mianleba, miavova: 

Nlongi, dia kwaku. 
` 32 Kansi wavova kwa bau: Dia kwena yami kulule- 
mbolo zaya. 

33 Buna nlonguki miavovasana: Kani vo muntu neti 
kiandia kwa yandi? 

4 Yesu wavova kwa bau: Dia kwami i mu vanga 
luzolo luawamfidisa ye manisa saiu kiandi. 

35 Kadi ka luvovele ko e: Ngonda ia zisidi, buna 
nsungi angionzoko yizidi? Tala, mono iluvovele; Luse- 
ndula meso meno, lutala mavia, vo makivembokele mu 
ngionzoko. 

36 Uyonzikanga utambulanga mfutu bwabu ye 
yonzikanga mimbutu ku moyo wamvu ya mvu, mpasi 
kunini ye yonzekele bayangalala va mosi. 

37 Kadi mu diodio diambu diadi diena diakedika: 
Wankaka ukunanga, wankaka uyonzikanga. 

38 Mono yalufidisi mu yonzika yilualembwa sala. 
Bankaka bameni sala, beno luakotele mu salu kiau. 

39 9| Bisi Samalia babingi mu mbanza yoyo banlekila 
minu mu diambu diamambu mankento wata kimbangi: 
Yandi unkembi mamonsono mayavengi. 

40 1 diau bisi Samalia bu bayiza kwa yandi, banyuvula 
kakala yau. Yandi wakala kuna lumbu biole. 

41 Bankaka babingi banlekila minu mu diambu 
diamambu mandi; 

42 bavova kwa nkento: Bwabu ka tulekele minu diaka 
ko mu diambu diampov'aku, kadi beto kibeni tuwilu ye 
tuzeyi, vo mu kedika ndieu i Mvulusi anza. 

43 9 Lumbu biole buna wakatuka kuna, wayenda ku 
Ngalili; 

44 kadi yandi kibeni Yesu wata kimbangi, vo mbikudi 
kabeki nzitusu mu yandi nsi ko. 

45 I diau bu kaluaka ku Ngalili, bisi Ngalili banta- 
mbula, kadi bamona mamonsono makavanga mu 
Yelusalemi mu nkembo, kadi bau kibeni mpe bayiza ku 
nkembo. a 

46 | I kuma wayenda diaka ku Kana mu Ngalili 
kukakitudila nlangu vinia. 

9 Mu Kapenaumi mwakala muntu wantinu wakala 
mwana wena yela. 

47 Bu kawa, vo Yesu tukidi mu Yuda ye wizidi ku 
Ngalili, wayenda kwa yandi, wanyuvula kakulumuka ye 
niakisa mwan'andi, kadi wakala lukufi ye fwa. 

48 Buna Yesu wavova kwa yandi: Yo ka lumonanga 
dimbu ye mangu ko, ka lulekanga minu nkutu ko. 

49 Muntu wantinu wavova kwa yandi: Mfumu, 
kulumuka, fimwana fiami bu ka fiakifwididi ko. 

50 Yesu wavova kwa yandi: Wenda, mwan'aku 
uvukidi. Muntu waleka minu mu diambu diavova Yesu 
kwa yandi, wayenda. 

51 Bu kakinangukina mu kulumuka, nanga miandi 
miankika, miankamba, vo mwan'andi uvukidi. 

52 Buna yandi wabayuvula lokula kikabadika niaka. 
Buna bavova kwa yandi: Zono mu lokula kiansambodia 
yuku-yuku diansisidi. 

53 1 diau se diazaya, vo mu lokula kina kiavova 
Yesu kwa yandi: Mwan'aku uvukidi. Yandi waleka 
minu yandi kibeni ye nzo andi yamvimba. 

54 Kiokio i mangu kianzole kiavanga Yesu, bu katuka 
mu Yuda ye wayiza ku Ngalili. 


216 YOANE 5 


5 Landila momo nkembo waba Yudayo wakala, Yesu 
wabaluka kuna Yelusalemi. 

2 1 Mu Yelusalemi mwena va mwelo amameme zinga 
kibikwanga Beteseda mu kiebeleo. Mwakala nlonga 
ntanu miamakunzi. 

3 Mu miomio mwalambalala kabu diazimbevo ye 
bampofo ye batembilanga ye basioka. 

5 Kuna kwakala muntu mosi wakala yela makumatatu 
ye nana diamvu. 

6 Yesu bu kammona vo lambalele, wazaya, vo wakala 
bela ntangu yayingi, wavova kwa yandi: Ngeye zolele 
aiak’e? 

7 Mbevo yavutula kwa yandi: Mfumu, kiena muntu 
mu kuntula mu zinga ko, nlangu bu uvinzulu; kansi bu 
ngizidi, wankaka ukikulumukini. 

8 Yesu wavova kwa yandi: Telama wabonga ntand’- 
aku, wenda. 

9 Muntu waniaka, wabonga ntand'andi, wayenda. 
I kialumingu lumbu kiokio. 

10 (1 kuma ba Yudayo bavova kwa ndiena waniaka: 
I lumingu kwandi, kwena luve mu nata ntanda ko. 

11 Yandi wavutula kwa bau: Undiakisingi vovelenge 
kwa mono: Bonga ntand'aku, wenda. 

12 Banyuvula: Nani i muntu wowo uvovelenge kwa 
ngeye: Bonga ye wenda? 

13 Kansi mbevo kazaya ko kani i nani, kadi Yesu 
wavengumuka, kadi ndonga yayingi yakala va yuma kina. 

14 T Landila momo Yesu wansolula mu kinlongo, 
wavova kwa yandi: Tala, wanieki, kuvutukani vola 
masumu ko, kwidi bwilwa dilutidi bi. s 

15 Buna muntu wayenda vova kwa ba Yudayo, vo i 
Yesu wanniakisa. 

16 Mu diambu diodio ba Yudayo bazoma Yesu, bu 
kavanga momo mu lumingu. 

17 Kansi yandi wavutula kwa bau: S'ami disalanga 
nate ye bwabu: mono mpe isalanga. 

18 Mu diambu diodio ba Yudayo baluta tomba mu 

kumvonda, bu kasumuna lumingu ye wabika Nzambi Se 
diandi mpe, wakidedikisa ye Nzambi, 

19 $ Buna Yesu wavutula, wavova kwa bau: Kedika, 
kedika, mono iluvovele; Mwana ka ulendi vanga diambu 
yandi kibeni ko, kansi dina dikamweni divanganga Se; 
kadi monso makavanganga, momo mavanganga mpe 
Mwana bumosi. 

20 Kadi Se dizolanga Mwana ye dikunsonganga 
mamonsono makavanganga yandi kibeni; mavanga 
malutidi momo si diakunsonga mpe, mpasi luayitukwa. 

21 Kadi bonso bufulukisanga Se bafwa ye kubavumu- 
sanga, i buna Mwana uvumusanga bonso bakazolele. 

22 Kadi Se nkutu kafundisanga muntu ko; kansi 
wavana mfundusu yayonsono kwa Mwana, 

23 mpasi babonsono bazitisa Mwana, bonso buba- 
zitisanga Se. Wonso lembolo zitisa Mwana, kazitisanga 
Se diamfidisa ko. 

24 Kedika, kedika, mono iluvovele; Wonso uwanga 
mambu mami ye lekilanga wamfidisa minu, wena moyo 
wamvu ya mvu, kaluaki mu mfundusu ko, kansi waka- 
tukidi mu lufwa ye wayizidi ku moyo. 

25 Kedika, kedika, mono iluvovele. Lokula kina 
kwiza, ye kiena bwabu, bafwa bu bana wa nding'a 
Mwan'a Nzambi, bawilu yo si bakala moyo. 

26 Kadi bonso bwenina Se moyo mu yandi kibeni, i 
buna diavana Mwana mu kala moyo mu yandi kibeni. 

27 Diamvana lulendo luazengila nzengolo, bu i 
Mwan'amuntu. 

28 Ka luyitukwani mu momo ko; kadi ntangu yina 
kwiza yina wa babonsono bena mu zindiamu ndi- 
ng'andi, 

29 si bavaika; bavanga mambote ku mfulukusu 
amoyo; bavanga mambi ku mfulukusu amfundu. 

30 9 Mono kilendi vanga lekwa mu mono kibeni ko. 
Bonso buiwanga ifundisanga; mfundusu ami yena 
yalunungu, bu kitombanga luzolo luami ko, kansi luzolo 
luawamfidisa. 

31 T Vo itanga kimbangi mu mono kibeni, kimbangi 
kiami ka kiena kiakedika ko. 

32 Wankaka wena utanga kimbangi mu mono, nzeyi 
kwami, vo kimbangi kiokio kikatanga mu mono kiena 
kiakedika. 

33 Beno luatuma kwa Yoane, yandi watela kedika 
kimbangi. 

34 Mono kitambudi kimbangi kiamuntu ko, kansi 
mpovele momo, mpasi luavuluswa. ji 

35 Yandi i mwinda walema ye wakienzula; kansi 
luazola yangalala mu kia kwandi mu ntangu kwa. 

36 Kimbangi kiena yami kilutidi kia Yoane; kadi 
mavanga mampana Se, mpasi yamanisa mo, i mavanga 
momo maivanganga matanga kimbangi mu mono, vo i 
Se diamfidisa. 

37 Se diamfidisa, yandi tele kimbangi mu mono. 
Widi ntangu nkutu ka luwilu nding'andi ko ye ka lu- 
mweni lunitu luandi ko. 

38 Beno ka luena mambu mandi masikilanga mu 
beno ko, kadi ka lulekilanga ndiena ukafidisa minu 


0. 

39 Lufionguninanga masonukwa, kadi lubenzi, vo 
mu mau luena moyo wamvu ya mvu, i mau matanga 
kimbangi mu mono. 

40 Beno ka luzolele kwiza kwa mono ko, mpasi 
luakala moyo. 3 

41 1 Kitambulanga nkembo kwa bantu ko; 

42 kansi iluzeyi, vo ka luena zola kwa Nzambi mu 
beno ko. 

43 Mono yayizidi mu nkumbu a S'ami, kansi ka 
lukuntambulanga ko; vo wankaka wizidi mu nkumbu 
yayandi kibeni, luntambudi. 

44 Bwe lulenda leka minu, bu lutombasananga nke- 
mbo, kansi ka lutombanga nkembo ko utukidi mu 
Nzambi kibeni kaka? 

45 Ka lubanzani ko, vo si yakulufunda kwa Se? 
Vena umosi ukulufundanga, i Mose ulusilanga vuvu. 

46 Kadi yo lulekele Mose minu, nga luandekele minu, 
kadi yandi wasonika mu mono. 

47 Kansi yo lulembolo leka minu mu masonukwa 
mandi, buna bwe si lualekila mambu mami minu? 


Landila momo buna Yesu wasabuka ku simu diambu 
a Ngalili, i wa Tibelia. 

2 Ndonga yayingi yannama, kadi bamona mangu 
bikayanga mu zimbevo. 

3 Yesu wabaluka vana mongo, waywanda vana ye 
nlonguki miandi. 

4 Pasa, i nkembo waba Yudayo, kiakala lukufi. 

5 Yesu bu kasendula meso mandi ye mona, vo ndonga 
yayingi yizidi kwa yandi, wavova kwa Filipo: Kwe tuna 
sumbila mampa, mpasi eba badia? 

6 Wavova momo mu kuntonta, kadi yandi kibeni 
wazaya makakana vanga. 

7 Filipo wavutula kwa yandi: Mampa mankama zole 
zadenali ka malungidi kwa bau ko, mpasi muntu muntu 
kabaka fibuku-buku. 

8 Nlonguki andi mosi, Andele, i mpangi a Simoni 
Petelo, wayoya kwa yandi: 

9 Kindende kiena vava kiena mampa matanu mabali 
ye mbizi zole zanlangu, kansi biabi i nki kwa baba 
babingi? 

10 Yesu wavova: Luvwandisa bantu. Vuma kiokio 
kiakala titi biabingi. Buna babakala bavwanda kani 
yo mafunda matanu mu ntalu. 

11 Buna Yesu wabonga mampa, watonda, wavana 
bavwanda, bobo mpe mbizi yonso yibazola. 

12 Bubamana yukuta, wayoya kwa nlonguki miandi Lu- 
yonzika buku biamansadusułwa, widi lekwa ka kidi fukila. 

13 I kuma bayonzika, bafuluza kumi ye mpidi zole 
mu bibuku biamansadusulwa biamampa matanu mabali 
mabadia. 

14 $ I kuma bantu bu bamona mangu kiavanga Yesu, 
bavova: Kedika, ndieu i mbikudi ukwiza mu nza. 

15 I kuma Yesu bu kazaya, vo bakana kumbaka mu 
ngolo, mpasi bamvanga ntinu, buna watinina vana 
mongo diaka, yandi kwandi kaka. 

16 T Nkokila bu yabwa, nlonguki miandi miakulu- 
muka ku mbu, 

17 bakota mu bota, basabuka kuna simu diambu kuna 
Kapenaumi. Bwisibwayila, Yesu kakiluakila kwabau ko; 

18 mbu watudumuswa beni kwa mpeve yangolo 
yavevumuka. 

19 I diau bu baluaka kani vo makumole ye stadia 
bitanu kani vo makumatatu, bamona Yesu weti diata 
va mbu, wafinangana ye bota; bakala wonga. 

20 Kansi wavova kwa bau: I mono kwami, ka lukalani 
wonga ko. 

21 Buna bazola kuntambula mu bota; bota ntumbu 
luaka kuna simu dibayenda. 

22 | Lumbu kialanda ndonga yatelama kuna simu 
diambu, bamona vo ka kwakala bofa kiankaka ko, kansi 
kimosi kaka, ye vo Yesu kakota ye nlonguki miandi mu 
bota ko, kansi nlonguki miandi miayenda miau kaka. 

23 Bota biatuka mu Tibelia lukufi ye vuma vabadila 
mampa, Mfumu bu kakitondila. 

24 I diau ndonga bu yamona, vo Yesu kakala kuna ko 
ye ka nionguki miandi mpe ko, bakulumuka mu bibota 
bau kibeni, baluaka ku Kapenaumi, batomba Yesu. 

25 Bu bansolula kuna simu diambu, bavova kwa yandi: 
Niongi, nki antangu wizidi vava? 

26 Yesu wavutula kwa bau, wavova: Kedika, kedika, 
mono iluvovele: Ka lukuntombanga ko, bu luamweni 
bimangu, kansi bu luadidi mampa ye luyukutidi. 

27 Ka lusadilani mu dia kufukilanga ko, kansi mu 
dia kusikilanga ku moyo wamyu ya myu, i kuna kuluva- 
nanga Mwan'amuntu; kadi Se, i Nzambi, diansa dimbu. 

28 I diau bayova kwa yandi: Nki tuavanga, mpasi 
tuasala salu kia Nzambi? 

29 Yesu wavutula, wavova kwa bau: Salu kia Nzambi 
i kiaki: mu lekila ndiena ukafidisa minu. 

30 Buna bavova kwa yandi: Buna nki amangu vengi. 
mpasi tuamona kio ye kulekila minu? Nki usalanga? 

31 Mase meto madia mana muna nsi yankatu, bonso 
bwasonama: Yandi wabavana mampa matuka ku zulu 
mu dia. 

32 Buna Yesu wavova kwa bau: Kedika, kedika, 
mono iluvovele: Mose kaluvana mampa matuka ku zulu 
ko, kansi S'ami dikuluvananga mampa makedika matu- 
kidi mu zulu. 

33 Kadi mampa ma Nzambi i momo makulumuka 
tuka ku zulu, mavana moyo kwa nza. 

34 Buna bavova kwa yandi: Mfumu, utuvana mampa 
momo ntangu zazonsono. 

35 Buna Yesu wavova kwa bau: Mono i mampa 
mamoyo. Ukwiza kwa mono kana fwa nsatu nkutu ko; 
ukundekilanga minu, kana mona mpwila widi ntangu 
nkutu ko. 

36 Mono yaluvovele, vo luambweni, kansi ka lualekele 
minu ko. 

37 9 Biabionsono bikumpananga S'ami bikwizanga 
kwa mono, wonso ukwiza kwa mono, kinluanzudi nkutu 

0; 

38 mono kiakulumuka tuka ku zulu ko, mpasi 
yavanga luzolo luami, kansi luzolo luawamfidisa. 

39 Luzolo luawamfidisa i lualu, vo kina vidisa widi 
lekwa nkutu ko mu bina biabionsono bikampana, kansi 
vo yafulukisa kio mu lumbu kiazimunina. 

40 Kadi luzolo lua S ami luena vo wanso umonanga 
Mwana ye kunlekilanga minu si kakala moyo wamvu ya 
mvu, ye mono si yakumfulukisa mu lumbu kiazimunina. 

41 1 diau ba Yudayo bavunguta mu yandi, bu kavova; 
Mano i mampa makulumuka tuka ku zulu. 

42 Bavova: Kadi ndigu ka Yesu, i mwan'a Yosefi ke 
e, wena se ye ngudi batuzeyi? Buna ndieu bwe kavovele 
bwabu: Mono yakulumuka tuka ku zulu? 

43 Yesu wavutula, wavova kwa bau: Ka luvungutani 
mu beno kibeni ko. 

44 Muntu kalendi kwiza kwa mono ko, vo Se dia- 
mfidisa ka dintuntidi ko; mono si yakumfulukisa mu 
lumbu kiazimunina. 

45 Mwasonama mu mimbikudi: Babonsono si 
balongwa kwa Nzambi. Wonso wawa kwa Se ye 
walonguka, yandi ukwizanga kwa mono. 

46 Ka kwena muntu ko mweni Se; kansi ndiena 
watuka mu Nzambi, yandi wamweni Nzambi. 

47 Kedika, kedika, mono iluvovele: Ulekanga minu 
wena moyo wamvu ya mvu. 

48 Mono i mampa mamoyo. 

49 Mase meno madia nana muna nsi yankatu, mafwa: 

50 mama i mampa makulumuka tuka ku zulu, mpasi 
muntu kadia mo ye lembwa fwa. 

51 Mono i mampa mamoyo makulumuka tuka ku 
zulu. Vo muntu didi mampa mama, si kakala moyo 
mvu ya mvu; mampamaivana mu moyo wanzainsuni ami. 

52 1 Buna ba Yudayo banwanasana mu mambu, 
bavova: Ndiena bwe kalenda kutuvana nsuni andi mu 
dia wo? 

53 Buna Yesu wavova kwa bau: Kedika, kedika, 
mono iluvovele: Vo ka ludidi nsuni a Mwan'amuntu ko, 
vo ka lunwini menga mandi ko, ka luena moyo mu beno 


0. 

54 Udianga nsuni ami ye unwanga menga mami, 
wena moyo wamvu ya mvu, mono si yakumfulukisa mu 
lumbu kiazimunina. 

55 Kadi nsuni ami i dia kwakedika ye menga mami i 
ndwinu yakedika. 

56 Udianga nsuni ami ye nwanga menga mami, 
yandi usikilanga mu mono ye mono mu yandi. 

57 Bonso Se diamfidisa diena moyo ye mono ngiena 
moyo mu diambu dia Se, i bobo ukundianga si kakala 
moyo yandi mpe mu diambu diami. 

58 Mama i mampa makulumuka tuka ku zulu, ka 
bonso bwadia mase ko ye bafwa; udianga mampa mama 
si kakala moyo mvu ya mvu. 

59 Yandi wavova momo mu nzo alukutukunu, bu 
kalonga mu Kapenaumi. 

60 T Buna nionguki miandi miamingi miavova, bu 
bawa mo: Diambu diodio diena diambalu, nani lenda 
dio wa? 

61 Yesu wazaya mu yandi kibeni, yo nionguki miandi 
miavunguta mu diodio, wavova kwa bau: Diodio 
dilutesese sakub'e? 

62 Buna bwe vo lumweni Mwan'amuntu balukidi 
kukateka kala? 

63 I mpeve yivumusanga, nsuni ka wena mfunu ko. 
Mambu mayaluvovele i mpeve ye i moyo. 

64 Mu beno mwena balembolo leka minu. Kadi 
tuka mu mbadukulu Yesu wazaya banani bobo balembwa 
leka minu ye nani ndiena una kunyekula. 

65 Yandi wavova: Mu diambu diodio mono iluvovele: 
Muntu kalendi kwiza kwa mono ko, vo kaveno bo 
kwa S'ami ko. 

66 T Mu diambu diodio nlonguki miandi miamingi 
miayenda vutuki, ka bazieta ye yandi diaka ko, 

67 Buna Yesu wavova kwa kumi ye miole: Kadi beno 
mpe luzolele katuk'e? 

68 Simoni Petelo wavutula: Mfumu, kwa nani tuna 
kwenda? Ngeye wena mambu mamoyo wamvu ya mvu. 

69 Beto tulekele minu, tuzeyi, vo ngeye i Nkwa nlongo 
wa Nzambi. 

70 Yesu wavutula kwa bau: Kadi mono kialusola 
kumi ye bole koe? Mosi mu beno i nkadi ampemba. 

71 Yandi wavova mo mu Yuda, i mwan’a Simoni 
Iskalioti, kadi yandi wakana kunyekula, i mosi mu kumi 
ye bole. 


7 Landila momo Yesu wazieta mu Ngalili; kadi 
kazola zieta mu Yuda ko, kadi ba Yudayo banto- 
mba mu kumvonda. . 

2 Nkembo aba Yudayo, i nkembo amafwokula, wakala 
lukufi. 

3 I diau mpangi zandi zavova kwa yandi: Katuka 
vava, wenda ku Yuda, mpasi nlonguki miaku mpe 
miamona mavanga maku mauvanganga. 

4 Kadi muntu kavanganga lekwa mu nsweki ko, 
yandi kibeni bu katombanga mu monwa. Vo uvanganga 
bo, ukukimonikisa kwa nza. 

5 Kadi mpangi zandi ka zanlekila minu ko. 

6 Yesu wavova kwa bau: Nate ye bwabu ntangu ami 
ka yayizidi ko, kansi ntangu eno yikubamene ntangu 
zazonsono. 

7 Nza ka yilendi kulubela ko, kansi yikumbelanga, 
kadi itelanga yo kimbangi, vo mavanga mayau i mambi. 

8 Lubalukeno kweno ku nkembo; mono kina baluka 
ku nkembo wau ko, kadi ntangu ami ka yilungidi ko. 

9 Bu kamana vova momo, yandi kibeni wasikila ku 
Ngalili. 

10 1| Kansi mpangi zandi bu zakiyendila ku nkembo, 
yandi kibeni wabaluka mpe, ka va luse luabantu ko, 
kansi mu nsweki. 

11 f diau ba Yudayo bantomba mu nkembo, bavova: 
Yandi kwe kena? 

12 Vunguta kwakwingi kwakala mu ndonga mu 
yandi. Bankaka bavova: Yandi wena wambote; 
bankaka bavova: Ve, kadi uzimbikisanga ndonga. 

13 Mwanki muntu kavova mu yandi vena bantu ko 
mu diambu diawonga mu ba Yudayo. 

14 $| Ndambu ankembo bu yakiviokila, Yesu wabaluka 
mu kinlongo, walonga. 

15 I diau ba Yudayo bayitukwa, bavova: Ndiena 
ulembolo longwa, bwe kazeyi masonukwa? 

16 Buna Yesu wavutula kwa bau, wavova: Malongi 
mami ka i mami ko, kansi mayandi wamfidisa. 

17 Vo muntu zolele vanga luzolo luandi, si kazaya, 
vo malongi matukidi mu Nzambi, kani vo mpovele mu 
mono kibeni. 

18 Uvovanga mu yandi kibeni, utombanga wandi 
nkembo, kansi utombanga nkembo wawamfidisa, yandi 

wena wakedika, ye kondwa kwalunungu ka kwena mu 
yandi ko. 

19 Kadi Mose kaluvana nsiku ko e? Buna luena 
muntu kavanganga nsiku ko. Mu nkiama lutombele 
mu kumponda? 

20 Ndonga yavutula: Mpeve yambi yena yaku. Nani 
tombele mu kuvonda? 

21 Yesu wavutula, wavova kwa bau: Vanga dimosi 
kaka yavanga, beno babonsono luayitukwa. 

22 Mose waluvana nzengolo—ka yatuka mu Mose ko, 
kansi mu mase—ye mu lumingu luzenganga muntu. 

23 Vo muntu tambudi nzengolo mu lumingu, mpasi 
nsiku mia Mose ka miatululwa ko, buna lumfwemeni e, 
bu yaniakisi muntu nitu andi yamvimba mu lumingu? 

24 Ka lufundisani, bonso bwena luse ko, kansi lufu- 
ndisa mfundusu yalunungu. 

25 9 Bisi Yelusalemi bankaka bavova: Kadi ka i 
yandi ko e ubatombanga mu vonda? 

26 Tala, yandi vovele mu kibakala, ka bavovele 
diambu kwa yandi ko. Kadi bakuluntu bazeyi mu 
kedika, vo yandi i Klisto e? 

27 Mwanki ndiena tuzeyi mukatukidi, kansi Klisto 
bu kana kiwza, widi muntu nkutu kana zaya mukatukidi 


0. 

28 Buna Yesu waboka mu kinlongo, walonga, wavova; 
Beno lunzeyi, luzeyi muyatuka; kiayiza mu mono kibeni 
ko; kansi wamfidisa i wakedika; ka luzeyi yandi ko. 

29 Mono inzeyi, kadi ntukidi mu yandi; yandi 
wamfidisa. 

30 1 kuma batomba mu kumbaka; muntu katula koko 
mu yandi ko, kadi lokula kiandi ka kiayizidi ko. 

3i Kansi babingi mu ndonga banlekila minu, bavova: 
Klisto bu kana kwiza, kadi si kalutila ndieu mu vanga 
mangu biabingi e? 

32 $ Bafalisi bu bawa bonso bwavunguta ndonga mu 
yandi; bangudi zanganga ye bafalisi bafidisa minkengi 
mu kumbaka. 

33 I kuma Yesu wavova: Fintangu-ntangu diaka 
yakidi yeno, mono ikwenda kwa wamfidisa. 

34 Beno si luakuntomba, kansi ka luna kunsolula ko; 
mungiena, ka julendi mo luaka ko. 

35 I kuma ba Yudayo bavovasana: Ndiena kwe kana 
kwenda, bu tuna lembana kunsolula? Kani si kenda 
kwa basansukuswa mu ba Elene ye longa ba Elene? 

36 Nki adiambu diodio dikavovele: Beno si luaku- 
ntomba, kansi ka luna kunsolula ko, ye: Mungiena, ka 
lulendi mo luaka ko. 

37 T Mu lumbu kiazimunina kiakinene kiankembo 
Yesu watelama, waboka, wavova: Vo muntu mweni 
mpwila, bika kiza kanwa. 

38 Mila mianlangu amoyo si miacilumuka tuka mu 
ngudi andieu ukundekilanga minu, bonso buvovele 
masonukwa. j 

39 Wavova momo mu Mpeve yina tambula baku- 
nlekila minu, kadi Mpeve ka yakivevulwa ko, kadi Yesu 
kameni kembuswa ko. 

40 T Buna bankaka mu ndonga bu bawa mambu 
momo, bavova: Kedika ndieu i mbikudi. 

4l Bankaka bavova: Ndieu i Klisto. Bankaka 
bavova: Kadi Klisto tukidi mu Ngalili e? 

42 Kadi masonukwa ka mavova ko e, vo Klisto tukidi 
mu nkun’a Davidi mu vata dia Betelemi mwakala Davidi? 

43 I diau ndonga yakabana mu diambu diandi. 

44 Bankaka bazola kumbaka, kansi muntu kantula 
moko ko. 

45 T I kuma minkengi miayiza kwa bangudi zanganga 
ye kwa bafalisi, bavova kwa miau: Mu nkiama ka 
lunneti ko? 

46 Minkengi miavutula: Widi ntangu nkutu muntu 
kavovele bonso buvovele muntu wowo ko. 

47 Bafalisi bavutula kwa bau: Kadi beno mpe luazi- 
mbukusu? 

48 Umosi nkutu mu bakuluntu vo mu bafalisi kadi 
lekele minu mu yandi e? 

49 Kansi ndonga yoyo yilembolo zaya nsiku i bakiasi- 
ngwa. 
50 Nikodemo, umosi mu bau, i ndiena wateka kwiza 
kwa yandi, wavova kwa bau: 

51 Kadi nsiku mieto mifundisanga muntu e, vo ka 
mitekele kunwila ye zaya makavanganga ko. 

52 Bau bavutula, bavova kwa yandi: Kadi ngeye mpe 
tukidi mu Ngalili e? Fiongunina ye tala, vo mu Ngalili 
ka mutukidi mbikudi ko. 


8 Yesu wayenda kuna mongo a Olive. 

2 Nsuka-nsuka wayiza diaka ku kinlongo, bantu 
babonsono bayiza kwa yandi; wavwanda, waba- 
longa. 

3 Minsoniki ye bafalisi batuala nkento wabakama mu 
kinsuza; bu bameni kuntula va kati. 

4 bavova kwa yandi: Nlongi, nkento wau wabakama, 
bu kata kinsuza. 

5 Tuasikudukuswa mu nsiku mia Mose mu vonda 
bampila yoyo mu matadi; buna ngeye bwe vovele? 

6 Bavova momo mu kumvukumuna, mpasi babaka 
dibana kumfundila. Kansi Yesu wayinama, wasonika 
mu nlembo va nsi. 

7 Bu batatamana kunyuvula, wadongama, wavova 
kwa bau: Buna luena, wonso kondolo masumu kateka 
tuba tadi mu yandi. 

8 Wavutuka yinama, wasonika va nsi. 

9 Bu bawa mo, bavaika mosi mosi, badika mu 
bangudi zabantu nate ye bazimunina. Yesu wasiswa 
yandi kwandi kaka ye nkento watelama vana. 

10 Yesu bu kadongama, bu kamona muntu ko, kansi 
nkento kaka, wavova kwa yandi: Nkento, mfundi miaku 
kwe bena? Muntu kakubedese ko e? 

11 Yandi wavova: Mfumu, ka muntu ko. Yesu 
wavova: Mono mpe kikubedisa ko, wenda, kuvutukani 
vola masumu ko. 

12 f Buna Yesu wavutuka vova kwa bau, wata: 

Mono i kia kwanza, ukundamanga kana diata mu tombe 
nkutu ko, kansi si kakala kia kwamoyo. 

13 Buna bafalisi bavova kwa yandi: Ngeye ukitelele 
kimbangi, kimbangi kiaku ka kiena kiakedika ko. 

14 Yesu wavutula, wavova kwa bau: Vo mono ikitelele 
kimbangi. bına kimbangi kiami kiena kiakedika, kadi 
nzeyi muyatukidi ye kuikwenda. Beno ka luzeyi 
muntukidi vo kuikwenda ko. 

15 Beno iufundisanga bonso bwena nsuni, mono 
kifundisanga muntu ko. 

16 Kansi vo mono ifundisanga mpe, mfundusu ami 
yena yakedika, kadi kiena kwami mono kaka ko, kansi 
mono ye wamfidisa. 

17 Mwasonukwa mu nsiku mieno, vo kimbangi 
kiabantu bole kiena kiakedika. 

18 Mono i ndieu ikitelele kimbangi; Se diamfidisa 
ditanga kimbangi mu mono mpe. 

19 Buna bavova kwa yandi: S'aku kwe kena? Yesu 
wavutula : Beno ka luzeyi mono ye Sami ko. Vo lunzeyi, 
nga luzeyi Sami mpe. 

20 Yesu wavova mambu momo vakala lundulu 
kiambongo, bu kalonga mu kinlongo; muntn nkutu 
kambaka ko, kadi lokula kiandi ka kiakiyizididi ko. 

21 $| I diau yandi wavutika vova kwa bau: Mono 
ukatukidi, beno si luakuntomba, si luafwa mu masumu 
meno. Kuikwenda ka lulendi ko kwiza ko. 

22 Buna ba Yudayo bavova: Kadi si kakukivond'e, bu 
kavovele: Kuikwenda ka lulendi ko kwiza ko? 

23 Yandi wavova kwa bau: Beno tutukidi ku banda, 
mono ntukidi ku ntandu; beno lu banza yayi, mono ka 
i wanza yayi ko. 

24 1 kuma iluvovelenge, vo si luafwa mu masumu 
meno. kadi vo lulembolo leka minu, vo i mono kwami, 
buna si luafwa mu masumu meno. 

25 Buna bavova kwa yandi: Ngeye u nani kwaku? 
Yesu wavova kwa bau: I dina diyatekele kamba kwa 
beno. 

26 Mamingi mena yami mu vova ye fundisa mu beno, 
kansi wamfidisa wena wakedika; monso mayawilu kwa 
yandi, ivovanga mo kwa nza. 

27 Bau ka bazaya ko, vo wababikila Se. 

28 I kuma Yesu wavova: Bu lumeni zangula Mwan’ 
amuntu, si luazaya, vo i mono kwami, vo kivanganga 
lekwa mu mono kibeni ko, kansi ivovanga mama bonso 
bwandonga Se. â 

29 Wamfidisa wena yami; yandi kansisidi mono kaka 
ko, kadi ntangu zazonsono ivanganga mazolakana kwa 
yandi. 

30 Bu kavova momo, babingi banlekila minu. 

31 $ Buna Yesu wavova kwa ba Yudayo banlekila 
minu: Vo lusikilanga mu mambu mami, buna lu nlonguki 
miami mu kedika. 

32 Beno si luazaya kedika ye kedika si kiakuluvulusa. 

33 Bavutula kwa yandi: Beto i nkun a Abalahami, 
ka tukedi nanga miamuntu widi ntangu nkutu ko. 
Buna bwe vovele: Beno si luavuluswa? 

34 Yesu wavutula kwa bau: Kedika, kedika, mono 
iluvovele; Wonso uvanganga masumu i nang’ amasumu. 

35 Nanga ka usikilanga mu nzo mvu ya mvu ko. 
Mwana usikilanga mvu ya mvu, 

36 I kuma vo Mwana si kakuluvulusa buna luvulusu 
mu kedika. 

37 Nzeyi, vo beno i nkun'a Abalahami; kansi luto- 
mbanga mu kumponda, kadi mambu mami ka mena fulu 
mu beno ko. 

38 Mayamona vena S'ami ivovanga mo; bobo beno 
mpe maluawa kwa s'eno, luvanganga mo. 

39 Bavutula, bavova kwa yandi; Se dieto i Abalahami. 
Yesu wavova kwa bau: Vo beno i bana ba Abalahami, 
nga luvengi mavanga ma Abalahami. 

40 Kansi bwabu lutombele mu kumponda, i muntu, 
ilukembi kedika kiyawa kwa Nzambi; Abalahami ka- 

«vanga bo ko. 

4] Beno luvanganga mavanga mas'eno. Bavova 


230 YOANE 8 


kwa yandi: Beto ka tuabutuka mu kinsuza ko; tuena Se 
diniosi, i Nzambi. 

42 Yesu wavova kwa bau: Vo Nzambi i S'eno, nga 
lunzolele, kadi mono yavaika ye yatuka kwa Nzambi, 
kadi kiayiza mu luzolo luami ko, kansi yandi wamfidisa. 

43 Mu nkiama lulembolo zaya mpov'ami? Kadi ka 
lulendi wa mambu mami ko. 

44 Beno, se diluatuka, i nkadi ampemba, luzolele 
vanga luzinunu luas'eno; tuka mu mbadukulu yandi i 
mvondi, katelamanga mu kedika ko, kadi kedika ka 
kiena mu yandi ko. Bu kavovanga maluvunu, mamandi 
kavovanga, kadi yandi i nkwa luvunu ye se dialuau. 

45 Kansi mono bu ivovanga kedika, ka lukundekila- 
nga minu ko. 

46 Buna luena nani ukumbakulanga masumu? Vo 
ivovanga kedika, mu nkiama luiembolo kundekila minu? 

47 Ndiena wa Nzambi wanga mambu ma Nzambi; 
i kuma ka luwanga ko, kadi ka lu ba Nzambi ko. 

48 Ba Yudayo bavutula, bavova kwa yandi: Ka 
tutomene vova ko e, vo u mwisi Samalia, wena mpeve 
yambi? 

49 Yesu wavutula; Kiena kwami mpeve yambi ko, 
kansi izitisanga S'ami, beno lukumvwezanga. 

50 Mono kitombanga nkemboso ami ko; umosi wena 
utombanga yo ye fundisanga. 

51 Kedika, kedika, mono iluvovele: Vo muntu 
ukebanga mambu mami, kana mona lufwa nkutu ko 
mvu ya mvu. 

52 Ba Yudayo bavova kwa yandi: Bwabu tuzeyi, vo 
wena mpeve yambi; Abalahami wafwa ye bambikudi; 
uvovele: Vo muntu ukebanga mambu mami, yandi kana 
bimba lufwa ko mvu ya mvu. 

53 Kadi ngeye lutidi Abalahami e, i s'eto diafwa? 
Mbikudi miafwa mpe. Ngeye ukukisa vo u nani? 

54 Yesu wavutula: Vo mono ikukikembilanga, 
nkembolo ami yena yankatu. S'ami i ndiena uku- 
nkembilanga, i yandi uluvovilanga: Yandi i Nzambi eto. 

55 Beno ka lunzeyi ko, kansi mono inzeyi; vo mpovele, 
vo kinzeyi ko, nga mfwanane ye beno, i nkwa luvunu; 
kansi mono inzeyi ye ikebanga mambu mandi. 

56 Abalahami i s'eno, wayangalala mu mona lumbu 
kiami; wamona kio, wayangalala. 

57 Buna ba Yudayo bavova kwa yandi: Kwena 
makumatanu mamvu nate ye bwabu ko, wamweni 
Abalahami e? 

58 Yesu wavova kwa bau: Kedika, kedika, mono 
iluvovele: Abalahami bu kakibutukila nkutu ko, buna 
ngiena kwami. 

59 Buna batota matadi mu tuba kwa yandi. Yesu 
waswama, wavaika mu kinlongo. 


Bu kavioka, wamona muntu wafwa meso tuka mu 
mbutulu andi. 

2 Nionguki miandi mianyuvula, miavova: Nlongi, 
nani wavola masumu, ndieu vo se ye ngudi andi, dikabu- 
tukila ye meso mafwa? 

3 Yesu wavutula: Ndieu kavola masumu ko ye ka se 
ye ngudi andi ko, kansi mpasi mavanga ma Nzambi 
mamonika mu yandi. 

4 Beto tufwiti sala kaka salu kiawatufidisa, mwini bu 
wakidi; fuku bu dizidi, muntu kalendi sala ko. 

5 Bu yakidi mu nza, mono i kia kwanza. 

6 Bu kamana vova momo, walobula mante va nsi; 
mu mau wavanga nteke, wakusa yo ya meso, 

7 wavova kwa yandi: Wenda wakisukula ku zinga kia 
Siloa, mbangudulu Fidusu. I kuma wayenda, waki- 
sukula, wayiza moni. 

89 'Buna mfinangani zandi ye bateka kummonanga 
vo i nlombi, bavova; Ndieu ka i yandi ko e wavwanda, 
walombanga? 

9 Bankakabavova:Iyandiyoyo. Bankakabavova: Ve, 
kansi umfwanane. Yandi kibeni wavova: I mono kwami. 

10 Buna bavova kwa yandi: Buna meso maku bwe 
mazibukidi? 

11 Ndieu wavutula: Muntu ubikwanga Yesu, vengi 
nteke, kusidi va meso mami, vovele kwa mono: Wenda 
wakisukula, ku Siloa. 1 kuma ngiele kukisukula, mbwe- 
ni kwami. 

12 Bavova kwa yandi: Ndiena kwe kena? Yandi 
wavova: Kizeyi ko. 

13 9 Batuala wateka kala meso mafwa kwa bafalisi. 

14 Kansi lumbu kiokio i kialumingu kiavanga Yesu 
nteke ye wazibula meso mandi. 

-15 1 diau bafalisi bavutuka kunyuvula, bonso bu 
kamwenini diaka. Yandi wavova kwa bau: Yandi 
watudidi nteke va meso mami, yakisukudi, mbweni. 

16 Buna bajalisi bankaka bavova: Muntu wowo 
katukidi kwa Nzambi ko, kadi kakebanga lumingu ko. 
Bankaka bavova: Muntu wamasumu bwe kalenda vanga 
mangu biobio? Mwakala nkabunu mu bau. 

17 JI diau bavutuka vova kwa mpofo: Ngeye bwe vovele 
mu yandi, bu kazibudi meso maku? Yandi wavova: 
Yandi i mbikudi. 

18 I diau ba Yudayo ka baleka minu mu yandi ko, 
vo wakala meso mafwa ye wamweni diaka, nate ye 
babokila se ye ngudi andiena wamweswa. 

19 Babayuvula, bavova: Ndieu i mwan'eno ulubikidi 
vo wabutuka ye meso mafwa? Buna bwe kamwenini 
bwabu? 

20 Buna se ye ngudi andi bavutula, bavova: Beto 
tuzeyi, vo ndieu i mwan'eto, wabutuka ye meso mafwa. 

21 Kansi bonso bukamwenini bwabu ka tuzeyi bo ko, 
ye wonso wazibudi meso mandi, ka tuzeyi ko; lunyuvula, 
wena mvu miafwana, lenda kukivovila. 

22 Se ye ngudi andi bavova momo, bu batina ba 
Yudayo, kadi ba Yudayo bakiwawanana, vo muntu 
tambudidi mu yandi, vo i Klisto, buna si kavaikuswa mu 
nzo alukutukunu. 

23 I kuma se ye ngudi andi bavova: Wena myu mia- 
fwana, lunyuvula. 

24 1 kuma babokila muntu wowo wafwa meso mbokila 

yanzole, bavova kwa yandi: Vana nkembo kwa Nzambi. 
Beto tuzeyi, vo muntu wowo i nkwa masumu. 

25 Buna ndieu wavutula: Kizeyi ko, vo yandi i 
nkwa masumu; dimosi nzeyi: mono yafwa meso, bwabu 
mbweni. 

26 Buna bavova kwa yandi: Nki kakuvengi? Bwe 
kazibudi meso maku? 

27 Wavutula kwa bau: Ikikambidi dio kwa beno, ka 
luwilu dio ko e? Mu nkiama luzolele dio vutuka wa? 
Kadi beno mpe luzolele kala nlonguki miandi e? 

28 Bamfinga, bavova: Ngeye i nlonguki andiena, kansi 
beto tu minlonguki mia Mose. 

29 Tuzeyi, vo Nzambi wavova kwa Mose, kansi 
ndiena kukatukidi ka tuzeyi ko. 

30 Muntu wavutula, wavova kwa bau: Inga, ngitukulu 
amomo i yayi, vo ka luzeyi kukatukidi ko, kansi yandi 
wazibudi meso mami. 

31 Beto tuzeyi, vo Nzambi kawanga bankwa masumu 
ko; kansi vo muntu uvuminanga Nzambi ye vanganga 
luzolo luandi, buna ikunwanga. 

32 Tuka mu mbadukulu antangu ka tuwilu ko, vo 
muntu wazibudi meso mawabutuka ye meso mafwa. 

33 Vo ndieu katukidi mu Nzambi ko, nga kalendi 
vanga lekwa ko. 

34 Bavutula, bavova kwa yandi: Mu masumu wabu- 
tukila ngeye wawonsono, ngeye ukutulong’e? Banlua- 
nzula. 

35 9 Yesu wawa, vo banluanzula; bu kammona, 
wavova: Ngeye lekele kwaku minu mu Mwan’a Nzambi 

? 


36 Ndieu wavutula, wavova: Mfumu, yandi i nani, 
mpasi yanlekila minu? 
37 Yesu wavova kwa yandi: Ngeye ummweni, vovele 
ye ngeye i yandi kwandi. 
Kansi wavova: Mfumu, ndekele minu. Yandi 
wansambila. 
39 Yesu wavova: Mu fundisa mono yayiza mu nza 

yayi, mpasi balembolo mona si bamona, ye bamonanga 
bakala meso mafwa. 

40 Bankaka mu bafalisi bakala yandi bawa momo, 
bavova kwa yandi: Kadi beto mpe tuena meso 
mafw'e? 

41 Yesu wavova kwa bau: Vo lufwidi meso, nga ka 
luena masumu ko, kansi bwabu luvovele: Tumonanga; 
masumu meno masikilanga. 


10 Kedika, kedika, mono iluvovele Lembolo kota 
mu mwelo ampak'amameme, kansi ukotilanga 
mwankaka, yandi i mwivi ye ntani. 

2 Ukotanga mu mwelo, yandi i mvungi amameme. 

3 Nkengi amwelo ukunzibudilanga, mameme mawa- 
nga nding'andi, mandi mameme katelanga mbila nkumbu 
nkumbu, uvaikisanga mo. 

4 Bu kavaikisi mandi mameme mamonsono, tekele mo 
ku ntu, mameme makunnamanga, bu mazeyi nding’andi, 

5 Kansi ka manamanga nzenza nkutu ko, kansi 
makuntinanga, kadi ka mazeyi nding'abanzenza ko. 

6 Yesu wavova ngana yoyo kwa bau, kansi ka bazaya 
ko, kani i nki makavova kwa bau. 

7 I kuma Yesu wavova: Kedika, kedika, mono iluvo- 
vele: Mono i mwelo amameme. 

8 Babonsono bantekidila i mivi ye mintani, kansi 
mameme ka mabawa ko. 

9 Mono i mwelo; vo muntu kotele mu mono, si 
kavuluswa ye kota ye vaika ye solula biandia. 

10 Mwivi kakwizilanga diambu diankaka ko kansi 
mu labula ye vonda ye bunga. Mono yayizidi, mpasi 
bakala moyo ye lungila wo. 

11 Mono i mvungi wabiza. Mvungi wabiza uya- 
mbudilanga mameme moyo andi. 

12 Wonso i nkwa mfutu, kansi ka mvungi ko, kena 
mameme mayandi kibeni ko, yandi umonanga dievwa 
dizidi ye sisanga mameme ye tinanga; dievwa diziokuna- 
nga ye sansikisanga mo; 

13 kadi yandi wena mu mfutu, kenina mameme 
mayindu ko. 

14 Mono i mvungi wabiza, nzeyi mamami, mamami 
manzeyi. 

15 bonso Se dinzeyi, mono nzeyi Se, ngiambudidi 
mameme moyo ami. 

16 Mono ngiena mameme mankaka mpe malembolo 
tuka mu mpaka yayi; mau mpe si yatuadisa kaka, si mawa 
nding'ami; si mwakala kamba dimosi ye mvungi mosi. 

17 I kuma Se dinzolele, bu ngiambudidi moyo ami, 
mpasi yabonga wo diaka. 

18 Muntu kakunkatudila wo ko, kansi mono kibeni 
iyambula wo. Ngiena lulendo luayambudila wo, ngiena 
lulendo luabongila wo diaka. Nsikudukusu yoyo mono 
yatambula yo kwa S'ami. 

9 T Nkabunu yavutuka kala mu ba Yudayo mu 
diambu diamambu momo. 

20 I diau babingi mu bau bavova: Wena mpeve yambi, 
laukidi; mu nkiama lukunwilanga? 

21 Bankaka bavova: Mambu momo ka matukidi kwa 
bakamene mpeve yambi ko. Kadi mpeve yambi 
yilenda zibula meso mampofo e? 

22 T Mu Yelusalemi mwakala nkembo ambiekolo 
akinlongo. Sivu kiakala. 

23 Yesu wazieta mu kinlongo mu nzil amakunzi ma 
Solomo. 

24 Buna ba Yudayo banzungidila, bavova kwa yandi: 
Ntama kwa si wakutusweka diambu diodio? Vo Ngeye 
i Klisto, utukamba dio mu kibakala. 

25 Yesu wavutula: Mono yalukembi dio, ka Julekele 
minu ko. Mavanga maivanganga mu nkumbu a 
Sami, mau makuntelanga kimbangí. 

26 Kansi beno ka lulekele minu ko, kadi ka luena mu 
mameme mami ko. 

27 Mameme mami mawanga nding’ ami, nzeyi mo, 
makundamanga. 

28 Mono ivananga mo moyo wamvu ya mw, ka 

mana bungwa widi ntangu nkutu ko, ye muntu kana mo 
ziona mu koko kwami ko. 

29 S'ami diampana mo dilutidi babonsono mu nene, 
muntu kalendi mo ziona mu koko kwa Se ko. 

30 Mono ye Se i umosi kwandi. 

31 f Ba Yudayo bavutuka nanguna matadi, mpasi 
bamvondila mo, 

32 Yesu wavutula kwa bau: Mavanga mamingi 
mabiza yalusongele matukidi kwa Se; edi e mu mavanga 
momo lukuntubila matadi? 

33 Ba Yudayo bavutula kwa yandi: Ka tukutubidi 
matadi mu diambu diavanga diabiza ko, kansi mu 
diambu diantiakulu, ngeye bu u muntu ukivengi Nzambi. 

34 Yesu wavutula kwa bau: Ka mwasonama mu nsiku 
mieno ko e: Mono yavova: Beno i zinzambi? 

35 Vo wabika baba zinzambi bayizulwa mambu ma 
Nzambi; masonukwa ka malendi kanguka ko; 

36 buna beno luvovele kwa ndiena wabiekwa kwa Se 
ye wafiduswa ku nza: Ngeye utiakanga, kadi mpovele- 
nge: Mono i Mwan'a Nzambi? 

37 Vo kivanganga mavanga ma S'ami ko, ka lunde- 
kilani minu ko. 

38 Vo ivanganga mo lulekila mayanga minu, vo ka 
lukundekilanga minu ko, mpasi luazaya ye visa, vo Se 
diena mu mono ye mono mu Se. 

39 I diau bavutuka tomba mu kumbaka, kansi 
wakatuka mu moko mau. 

40 9 Yandi wavutuka kwenda kuna simu dia Yodani 
ku vuma kiateka botikilanga Yoane, wasikila kuna. 

41 Babingi bayiza kwa yandi, bavova: Yoane kavanga 
mangu ko, kansi mamonsono mavova Yoane mu ndieu 
mena makedika. 

42 Babingi banlekila minu kuna. 


1 Mwakala muntu wabela,i Lazalo, i mwisi Betania, 
i vata dia Malia ye mpangi andi Malata. 
2 Malia i ndiena wakusa Mfumu mazi ye wakunguna 

malu mandi mu nsuki zandi, mpangi andi Lazalo wakala 
ela. 

3 I diau busi biandi biatuma kwa yandi mu vova: 
Mfumu, tala, uuzolele wena bela, 

4 Yesu bu kawa mo, wavova: Ka bela kwamfwilu 
koko ko, kansi mu diambu diankembo a Nzambi, mpasi 
Mwan’a Nzambi wakembudulwa ko. 

5 Yesu wazola Malata ye mpangi andi ye Lazalo. 

6 I kuma bu kawa, vo wakala bela, wazingila lumbu 
biole va vuma kikakala. 

7 Landila momo buna wavova kwa minlonguki: Bika 
tuavutuka kota mu Yuda. 

8 Nlonguki miavova kwa yandi: Nlongi, bwaþu ba 
Yudayo batombele mu kuvonda mu matadi, una vutuka 
kwenda kun'e? 

9 Yesu wavutula: Kadi lumbu ka kiena kumi ye 
lokula biole ko e? Vo muntu zietanga mu mwini, 
katanga sakuba ko, kadi umonanga kia kwanza yayi. 

10 Kansi vo muntu diatanga mu fuku, utanga sakuba, 
kadi kia ka kwena mu yandi ko. 

11 Yandi wavova momo, buna wavova kwa bau: 
Nkundi eto Lazalo lele, kansi mwendo ami kunsikimisa 
ku nsi atulu. 

12 Buna nlonguki miavova kwa yandi: Mfumu, vo 
tele si kavuka. 

13 Yesu wabika mfwilu andi, kansi bau babanza, vo 
wabika tulu tuandeka. 

14 I kuma Yesu wabangula vova kwa bau: Lazalo 
wafwidi. 

15 Mu diambu dieno mpasi tualeka minu, kiese kiena 
yami, vo kiakedi vo ko; kansi tuenda kwa yandi. 

16 Buna Toma, wabikwa Didimo, wavova kwa minlo- 
nguki yandi: Tuenda beto mpe tuafwa yandi. 

17 9 I kuma Yesu bu kaluaka, wambwana ukila- 
mbalele mu ndiamu lumbu ia. 

18 Betania diakala likufi ye Yelusalemi kani vo nseke 
akumi ye stadia tanu. 

19 Babingi mu ba Yudayo bayiza kwa Malata ye 
Malia mu kubabomba mu diambu diampangi au. 

20 I kuma Malata bu kawa, vo Yesu wizidi, wayenda 
kunkiki; kansi Malia wavwanda mu nzo. 

21 Buna Malata wavova kwa Yesu: Mfumu, vo ngeye 
wakedi vava, nga mpangi ami kafwidi ko. 

22 Kansi bwabu mpe nzeyi kwami, vo dionso diulo- 
mbele kwa Nzambi, Nzambi una dio kuvana. 

23 Yesu wavova kwa yandi: Mpangi aku si kafuluka. 

24 Malata wavova kwa yandi- Nzeyi kwami, vo si 
kafuluka mu mfulukulu mu iumbu kiazimunina. 

25 Yesu wavova kwa yandi: Mono i mfulukulu ye 
moyo; ukundekilanga minu, si kakala moyo, vo wafwidi 
mpe. 

26 Wonso wena moyo ye ukundekilanga minu, kana 
fwa mvu ya mvu nkutu ko. Lekele dio minu e? 

27 Wavova kwa yandi: Ngeta, Mfumu, mono ndekele 
minu, vo ngeye i Klisto, Mwan'a Nzambi, ukwiza mu nza. 

28 Bu kavova momo, wayenda tela mpangi andi 
Malia mbila mu nsweki, wavova: Nlongi lueki, ukutelele 
mbila. 

29 Yandi bu kawa mo, ntumbu telama, wayiza kwa 
yandi. 

30 Yesu kakiluakila mu vata ko, kansi wakala va 
vuma kiankikila Malata. 

31.1 diau ba Yudayo bakala yandi mu nzo ye ba- 
mbomba, bu bamona, vo Malia nangukini nswalu ye 
vaikidi, bannama, kadi babanza, vo wele ku ndiamu mu 
dila kuna. 

32 I kuma Malia bu kaluaka kwakala Yesu ye wa- 
mmona, wafukama va malu mandi, wavova kwa yandi: 
Mfumu, vo wakedi vava, nga mpangi ami kafwidi ko. 

33 I kuma Yesu bu kammona weti dila ye ba Yudayo, 
bayiza yandi beti dila, wavumuka wakala kingongo mu 
ntima, 

34 wavova: Kwe luantudidi? Bavova kwa yandi: 
Mfumu, wiza tala. 

35 Yesu wadila. 

36 Buna ba Yudayo bavova: Tala, bonso bukanzolele. 

37 Kansi bankaka mu bau bavova: Ndieu wazibula 
meso mampofo, kadi kakutu sa ko e vo ndieu walembwa 
fwa? 

38 I diau Yesu wavutuka vumuka mu ntim'andi, 
wayiza kundiamu. Nluka wakala yetadidiayekukwa wo. 

39 Yesu wavova: Lukatula tadi. Malata, busi 
kiawafwa, wavova kwa yandi: Mfumu, weka nsudi, 
kadi tuka kafwididi i lumbu ia. 

40 Yesu wavova kwa yandi: Kadi kikubembi ko e, 
vo si wamona nkembo a Nzambi, vo lekele minu. 

4] I diau bakatula tadi. Yesu wasendula meso, 
wavova: Tata, mono ikutondele, bu ungwilu. 

42 Nzeyi kwami, vo ngeye ukungwanga ntangu 
zazonsono, kansi mu diambu diandonga yitelamene 
kinzungidila vava mpovele mo, mpasi baleka minu, vo 
ngeye wamfidisa. 

43 Bu kavova momo, waboka mu ndinga yayinene; 
Lazalo, vaika kwaku! 

44 Muntu wafwa wavaika ye zingamene fundu mu 
moko ye mu malu zizi kiandi kizingamene lenswa dia- 
kiufuta. Yesu wavova kwa bau: Lunkutula, lunya- 
mbula kenda. 

45 | I diau babingi mu ba Yudayo bakiyizila kwa 
Malia ye bakimwena makavanga, baleka minu mu yandi. 

46 Kansi bankaka mu bau bayenda kwa bafalisi, 
babakamba mavanga Yesu. 

47 1 Buna bangudi zanganga ye bafalisi bakutikisa 
bamayala, bavova; Nki tuna vanga, kadi muntu wowo 
uvanganga mangu biabingi? 

48 Vo tukunyambudila bobo, babonsono si baku- 
nlekila minu, bisi Loma si bakwiza ziona fulu kieto ye 
kanda dieto. 

49 Kansi umosi mu bau nkumbu andi Kayafa, i ngudi 
anganga mu mvu wauna, wavova kwa bau: Ka luzeyi 
lekwa nkutu ko, 

50 ka luyindudi ko, vo butomene kwa beno, vo muntu 
mosi kafwila bantu—ye kanda diadionsono dilembolo 
fukila. 

51 Kavova mambu momo mu yandi kibeni ko, kansi 
bu kakala ngudi angang'amvu wauna, wabikula, vo 
Yesu wakana fwila kanda diodio, 

52 ka kanda diodio kaka ko, kansi mpasi kakutikisa 
va mosi bana ba Nzambi basansakana. 

53 Tuka mu lumbu kina bavovasana manenga, mpasi 
bamvonda. 

54 { 1 kuma Yesu kavutuka zieta va yuti ko ye ba 
Yudayo, kansi wakatuka kuna, wayenda ku nsi lukufi ye 
nsi yankatu ku mbanza yibikwanga Efalaimi; kuna 
kakala ye minlonguki. 

55 Pasa kiaba Yudayo kiakala lukufi. Babingi 
batuka mų nsi babaluka ku Yelusalemi tekila pasa mu 
kukivedisa. 

56 Buna batomba Yesu, bavovasana, bu batelama 
mu kinlongo; Bwe lubenzi? Nanga kana kwiza ku 
nkembo nkutu ko e? 

57 Bangudi zanganga ye bafalisi bakivanina nsiku- 
dukusu; vo muntu zeyi vakena, si kazaikisa dio, mpasi 
bambaka. 


12 Lumbu sambanu tekila pasa Yesu waluaka ku 
Betania kwakala Lazalo ukafulukisa mu bafwa. 
2 Kuna banlambila nlekolo, Malata wabasadila; 
kansi Lazalo i umosi mu bavwanda yandi va meza. 

3 Buna Malia wabonga tezo’ kimosi kiamazi mansu- 
nga mantalu beni, wakusa malu ma Yesu, wakunguna 
malu mandi mu nsuki zandi; nzo yazala kwa nsunga 
yamazi. 

4 Yuda Iskalioti, umosi mu nlonguki miandi, ndiena 
wakana kunyekula, wavova: 

5 Mu nkiama mazi momo ka matekolo ko mu nkama 
tatu Zadenali ye maveno kwa bamputu? 

6 Kavova mo mu diambu diawakadila bamputu 

mayindu ko, kansi bu kakala mwivi ye wanata lukobe 
luabivanza ye wayelumuna biatulwa muna. 

7 Buna Yesu wavova: Unyambula, kadi kakebele mo 
mu diambu dialumbu kiandiamusu ami. 

8 Kadi bamputu bena yeno ntangu zazonsono, kansi 
mono kiena yeno ntangu zazonsono ko. 

9 $ I diau ndonga yina yayinene yaba Yudayo yazaya, 
vo yandi wena kuna. Bayiza ka mu diambu dia Yesu kaka 
ko, kansi mu mona Lazalo mpe ukafulukisa mu bafwa. 

10 Bangudi zanganga bavova manenga, mpasi bavo- 
nda Lazalo mpe; 

11 kadi babingi mu ba Yudayo bayenda mu diambu 
diandi, balekila Yesu minu. 

12 9 Lumbu kialanda ndonga yayingi bu yamana 
luaka ku nkembo ye bawa, vo Yesu weti kwiza ku 
Yelusalemi, 

13 babonga mandala, bavaika mu kunkika, baboka: 
Osana, wizidi mu nkumbu a Mfumu, i nkwa lusakumunu, 
i ntinu a Isaeli. 

14 Yesu wamona mpunda yantuenia, wavwanda yo 
va ntandu, bonso bwasonama: 

15 Mwana wankento wa Sioni, kukalani wonga ko; 
tala, ntinu aku wizidi ye vwendi va ntandu amwan'a- 
mpunda. 

16 Nlonguki miandi ka miazaya bo va ntete ko, kansi 
Yesu bu kamana kembuswa, mboki babambuka moyo 
vo momo masonama mu yandi ye vo bavanga dio kwa 
yandi. 

17 $ I kuma ndonga yakala yandi yata kimbangi, vo 
watela Lazalo mbila mu vaika mu ndiamu, wamfulukisa 
mu bafwa. 

18 I kuma ndonga yayiza kunkiki mpe, kadi bawa, 
vo wavanga mangu kiokio. 

19 Buna bafalisi bavovasana: Lumweni, vo ka lulendi 
vanga lekwa ko; tala, nza yele kunlandi. 

20 $ Mwakala bisi Elene bankaka bakala yau babaluka 
mu sambila mu nkembo. 

21 I diau bau bayenda kwa Filipo watuka mu Betesaida 
mu Ngalili, banyuvula, bavova: Mfumu, tuzolele mona 
Yesu. 

22 Filipo wayiza kamba dio kwa Andele, Andele ye 
Filipo bayiza kamba dio kwa Yesu. 

23 Yesu wavutula kwa bau, wavova: Lokula kizidi 
kina kembulwa Mwan'amuntu. 

24 Kedika, kedika, mono iluvovele: Vo nsangwa 
yafroment ka yabwa mu ntoto ye fwa ko, nga yau ye 
yau kaka yikalanga; kansi vo yifwa, yibutanga mbutu 
miamingi. 

25 Wonso zolele mweľandi, vidisi wo; wonso belele 
mweľandi mu nza yayi, kebele wo ku moyo wamvu ya 
mvu. 

26 Vo muntu ukunsadilanga, bika kandama. Mu- 
ngiena si mwakala sielo kiami mpe. Vo muntu uku- 
nsadilanga, buna S'ami dina kunzitisa. 

27 Bwabu mweľami uvizukidi; nki si yavova? Tata, 
umpulusa mu lokula kiaki. Kansi i mu diambu diodio 
yayizidi ku lokula kiaki. 

28 Tata, kembisa nkumbu aku. Buna ndinga yatuka 
mu zulu; Mono ikembisanga yo, mono si yavutuka yo 
kembisa. 

29 Buna ndonga yatelama vana yawa yo, yavova, vo 
mbandanu yikedi. Bankaka bavova: Mbasi yivovele 
kwa yandi. 

30 Yesu wavutula, wavova: Ndinga yoyo ka yizidi 
mu diambu diami ko, kansi mu diambu dieno. 

31 Bwabu mfundusu anza yayi yilueki; bwabu nku- 
luntu anza yayi si kaluanzulwa, 

32 ye mono, bu ngina zangulwa tuka mu ntoto, si 
yatunta babonsono kwa mono kibeni. 

33 Yandi wavova mo mu songa lufwilu lukakana fwila. 

34 I kuma ndonga yavutula kwa yandi: Beto tuawilu 
mu nsiku, vo Klisto usikilanga mvu ya mvu. Buna bwe 
vovele, vo Mwan'amuntu fwiti zangulwa kaka? Mwana 
wowo wamuntu i nani? 

35 Buna Yesu wavova kwa bau: Fintangu-ntangu 
fiakidi filuena kia; ludiata, bu luena ye kia, ka luidi bwilwa 
tombe; udiatanga mu tombe kazeyi kukakwendanga ko. 

36 Bu luena ye kia, lulekila kia minu, mpasi luakala 
bana bakia. 

$| Yesu wavova momo ye wayenda kubaswama. 

37 Vele wavanga mangu biobio biabingi va ntadisi 
au, kansi ka banlekila minu ko, 

38 mpasi mambu ma Yesaya, mbikudi, menda detila, 
makavova; Mfumu, nani lekele minu mu nsamu eto; 
koko kwa Mfumu kwa nani kuzaikusu? 

39 I kuma balembana leka minu, Yesaya bu kavutuka 
vova: 

40 Yandi wafwisa meso mau, wabadisa ntima miau, 
ka bidi mona mu meso ye visa mu ntima ye bangumuka, 
mpasi yabaniakisa. 

41 Yesaya wavova momo, bu kamona nkembo andi 
ye wavova mu yandi. 

42 Mwanki babingi mu bakuluntu banlekila minu, 
kansi mu diambu diabafalisi ka batambudila dio ko, ka 
bidi vaikuswa mu nzo alukutukunu. 

43 Kadi baluta zola nkembolo abantu ye nkembolo a 
Nzambi fiuma. 

44 1 Yesu waboka, wavova:' Wonso ukundekilanga 
minu kalekilanga mono minu ko, kansi ndiena wamfidisa ; 

45 wonso ukumbonanga umonanga ndiena wamfi- 
disa. 

46 Mono yayiza i kia mu nza, mpasi wonso ukunde- 
kilanga minu kasikila mu tombe ko, 

47 Yo muntu uwanga mambu mami ye lembolo mo 
keba, mono kikumfundisa ko, kadi kiayizidi mu fundisa 
nza ko, kansi mu vulusa nza. 

48 Wonso ukunginanga ye katambulanga mambu 
mami ko, yandi wena umosi ukumfundisanga; diambu 
dimpovele i dina dina kumfundisa mu lumbu kiazimu- 
nina. 

49 Kadi kiavovele mu mono kibeni ko, kansi Se 

diamfidisa diampeni nsikudukusu, mamfwiti ta ye 
mamfwiti vova. 

50 Nzeyi kwami, vo nsikudukusu andi i moyo wamvu 
ya mvu: | kuma monso maiyovanga, ivovanga mo, bonso 
bwankembi Se. 


1 3 Tekila nkembo apasa Yesu bu kazaya, yo lokula 

kiandi kizidi, kikana katuka mu nza yayi ye kwenda 
kwa Se. bu kakizodila bayandi kibeni bakala mu nza, 
yandi wabazola nate ye ku nsukulu. 

2 Nlekolo bu weka mu mana, nkadi ampemba bu 
kakitudila mu ntim'a Yuda Iskalioti, mwan'a Simoni, mu 
kunyekula. 

3 Yesu bu kazaya, vo Se diamvana mamonsono mu 
moko, vo watuka kwa Nzambi ye vo weti kwenda kwa 
Nzambi. 

4 watelama mu nlekolo, wavula yunga, wabonga 
tuaya, wakanga dio mu luketo. 

5 Buna watula nlangu mu longa, wabadika sukula 
malu maminlonguki, wakunguna mo mu tuaya dikakengi 
mu luketo. 

6 I kuma wayiza kwa Simoni Petelo. Wavova kwa 
yandi: Mfumu, ngeye usukula malu mami e? 

7 Yesu wavutula, wavova kwa yandi: Bwabu kuzeyi ko 
diivanga, kansi tuka bwabu mboki una dio zaya. 

8 Petelo wavova kwa yandi! Kedika mvu ya mvu 
kuna sukula malu mami ko. Yesu wavutula kwa 
yandi: Vo ndembolo kusukula, kwen'aku ntuadi ye 
mono ko. 

9 Simoni Petelo wavova kwa yandi: Mfumu, ka malu 
mami kaka ko, kansi moko ye ntu mpe. 

10 Yesu wavova kwa yandi: Ukukiyobedele kena nsatu 
akukisukula ko, kansi meni vedila wawonsono; beno lu 
bavedila, kansi ka babonsono ko. 

11 Kadi yandi wazaya wakunyekula, i kuma wavova: 
Beno ka lu bavedila babonsono ko. 

12 I diau bu kamana sukula malu mau ye vwata 

yunga ye wavwanda diaka va meza, wavova kwa bau: 
Luzeyi dimpengi kwa beno e? 

13 Beno lukumbikanga Niongi ye Mfumu; beno 
lutomene vova, kadi ngiena bobo, 

14 1 diau yo mono, i Mfumu ye Nlongi, nsukudi 
malu meno, buna beno mpe lufwiti sukasana malu. 

15 Kadi mono iluveni kifwani, mpasi luavanga bobo, 
bonso bumpengi kwa beno. 

16 Kedika, kedika, mono iluvovele: Nanga ka ulutidi 
mfumu andi mu nene ko, ntumwa kalutidi wantuma mu 
nene ko. 

17 Vo luzeyi momo, mayangi mena yeno, vo luva- 
nganga mo. 

18 Kivovele mu beno babonsono ko; nzeyi bąyasola; 
kansi mpasi masonukwa menda detila: Didi yami dimpa 
undangunini kinkoso kiandi kiatambi. 

19 Tuka bwabu mpovele dio kwa beno, bu ka diki- 
kadidi ko, mpasi bu dimeni kala, lualeka minu, vo į 
mono kwami. 

20 Kedika, kedika, mono iluvovele: Utambulanga 
wonso umfidisi, yandi ukuntambulanga, kansi ukunta- 
mbulanga, tambulanga wamfidisa. 

21 9 Yesu bu kamana vova momo, wavizuka mu 
mpeve, wata kimbangi, wavova: Kedika, kedika, mono 
iluvovele: Umosi mu beno una kungiekula. 

22 Minlonguki miatalasana, miakala mabanza mole, 
kani nani kabikidi. 

23 Kansi kwakala mosi mu nlionguki miandi wavwa- 
nda va meza wayekama va ntulu a Yesu, wazolwa kwa 
Yesu. 

24 1 kuma Simoni Petelo walabikisa kwa ndiena, 
wavova kwa yandi; Kamba, nani kabikidi? 

25 Buna ndiena bu kayekama bobo va ntulu a Yesu 
wavova kwa yandi: Mfumu, nani kwandi? 

26 Yesu wavutula: I yandi uivwangila buku ye ku- 
mvana kio. I kuma bu kavwengi buku, wabonga, 
wavana kio kwa Yuda, i mwan'a Simoni Iskalioti. 

27 Bu katambula buku kiokio, Satana wakota mu 
yandi. I diau Yesu wavova kwa yandi: Savula vanga 
diuvanga. 

28 Buna bena bavwanda va meza, widi muntu nkutu 
kazaya bila kikavovila bo kwa yandi ko. 

29 Kadi bankaka babanza: Yuda bu kena ye lukobe 
luabivanza, yo Yesu vovele kwa yandi: Sumba bituena 
nsatu mu nkembo evo vana lekwa kwa bamputu. 

30 Bu kamana tambula buku, ntumbu vaika; fuku 
diakala. 

31 { I diau bu kamana vaika, Yesu wavova: Bwabu 
Mwan'amuntu kemboso, Nzambi kemboso mu yandi. 

32 Vo Nzambi kemboso mu yandi, buna Nzambi mu 
yandi kibeni si kakunkembisa mpe, si kakula kunke- 
mbisa. 

33 Lu bimbana-mbana biami, fintangu-ntangu fiakidi 
fingiena yeno; si luakuntomba, bonso buyavova kwa 
ba Yudayo: Kuikwenda ka lulendi ko kwiza ko, i bobo 
ikuluvovele bwabu mpe. 

34 Nsikudukusu yamona iluveni, vo luazolasananga, 
bonso buyaluzolele, mpasi beno mpe luazolasananga. 

35 Mu diodio babonsono si bazaya, vo beno lu 
nlonguki miami, vo uena zola kwanzolasani. 

36 J] Simoni Petelo wavova kwa yandi: Mfumu, kwe 
una kwenda? Yesu wavutula kwa yandi: Kuikwenda, 
kulendi kundama bwabu ko, kansi mboki wakundama. 

37 Petelo wavova kwa yandi: Mfumu, mu nkiama 
kilendi kunama bwabu ko? Mono ikuyambudila 
mweľami. 

38 Yesu wavutula kwa yandi: Ngeye si wakungia- 
mbudila mweľaku? Kedika, kedika, mono ikuvovele: 
Koko ka dina kukikubila nkutu ko, nate ye unkadidi 
nkadila tatu. 


1 Ka luvizukani ntima mieno ko; lulekila Nzambi 
minu, lulekila mono minu. 
2 Mu nzo a Sami mwena vinga biabingi, vo ka bwa 

ko nga yalukembi bo; kadi mono ikwenda kulukubikila 
fulu. 

3 Vo ikwenda kulukubikila fulu, si yakwiza vutuki ye 
kulutuala kwa mono kibeni, mpasi luakala mpe vangiena. 

4 Kuikwenda, beno luzeyi nzila. 

5 9 Toma wavova kwa yandi: Mfumu, ka tuzeyi 
kuukwenda ko, bwe tuzaya nzila? 

6 Yesu wavova kwa yandi: Mono i nzila ye kedika ye 
moyo; muntu kalendi kwiza kwa Se ko, vo ka mu mono 
ko. 

7 Vo lunzeyi, si luazaya S'ami mpe, tuka bwabu 
lunzeyi ye lummweni. 

8 1 Filipo wavova kwa yandi: Mfumu, utumwesa Se, 
buna bulungidi kwa beto. 

9 Yesu wavova kwa yandi: Ntangu yoyo yayingi 
ngiena yeno, ngeye Filipo kunzeyi ko e? Umbweni, 
mweni Se. Bwe vovele: Utumwesa Se? 

10 Kulekele minu ko e, vo mono ngiena mu Se ye Se 
mu mono? Mambu maivovanga kwa beno, kivovanga 
mo mu mono kibeni ko, kansi Se disikilanga mu mono, 
diau divanganga mavanga mandi. 

11 Lundekila minu, vo mono ngiena mu Se ye Se mu 
mono; vo ka bwa ko, lundekila minu mu diambu dia- 
mavanga kaka. 

12 | Kedika, kedika, mono iluvovele: Ukundekilanga 
minu, mavanga maivanganga, yandi mpe si ka mo vanga; 
si kavanga malutidi mu nene, kadi mono ikwenda kwa Se. 

13 Kionso kiluna lomba mu nkumbu ami, si ya kio 
vanga, mpasi Se diakembuswa mu Mwana. 

14 Vo luna lomba lekwa mu nkumbu ami, si ya kio 
vanga. 

15 9 Vo lukunzolanga, lukeba nsikudukusu zami. 

16 Mono si yayuvula Se, ye yandi si kakuluvana 
Nsadisi wankaka, mpasi kakala yeno mvu ya mvu, 

17 i Mpeve yakedika yilembane nza tambula, kadi ka 
yimweni yo ko ye ka yizeyi yo ko. Beno luzeyi yo, kadi 
yisikilanga yeno ye si yakalanga mu beno. 


248 YOANE 14 


18 Mono kina kuluyambula kinsona ko, ikwiza kwa 
beno. 

19 Fintangu-ntangu diaka ye nza ka yivutuki kumbona 
ko, kansi beno si luakumbona, kadi ikalanga moyo, 
beno si luakalanga moyo mpe. 

20 Kina lumbu si luazaya, vo mono ngiena mu S'ami, 
ye beno mu mono, ye mono mu beno. 

21 Wena nsikudukusu zami ye kebanga zo, i yandi 
ukunzolanga, kansi ukunzolanga si kazolwa kwa S'ami, 
mono si yakunzola ye kukizaikisa kwa yandi. 

22 4 Yuda, ka Iskalioti ko, wavova kwa yandi: 
Mfumu, bwe dienina, bu una kukizaikisa kwa beto, ye 
ka kwa nza ko? 

23 Yesu wavutula, wavova kwa yandi: Vo muntu 
ukunzolanga, kakebanga mambu mami, S'ami si kaku- 
nzola, si tuiza kwa yandi ye vanga kundu kieto vakena. 

24 Lembolo kunzola, kakebanga mambu mami ko. 
Mambu maluwanga ka mamami ko, kansi i ma Se dia- 
mfidisa. 

25 1 Momo mpovele kwa beno, bu isikilanga yeno. 

26 Kansi Nsadisi, i Mpeve yanlongo yina fidisa Se 
mu nkumbu ami, yandi si kakululonga mamonsono ye 
kulubambula moyo mu mamonsono mayalukembi. 

27 Mono ikulusisila yenge; yenge kiami ikuluvana. 
Maono kikuluvananga bonso buvananga nza ko. Ka 
luvizukani ntima mieno ko, kalukalani bunkuta ko. 

28 Beno luwilu, vo ikuluyovelenge: Mono si ikatuka 
ye si yavutuka kwiza kwa beno. Vo lunzolele, nga 
luyangalala, vo ikwenda kwa Se, kadi Se dikundutidi mu 
nene. 

29 Bwabu ilukembi dio, bu ka dikikadidi ko, mpasi 
lualeka minu, bu dimeni kala. 

30 Kina vutuka vova mamingi kwa beno ko, kadi 
nkuluntu anza wizidi, kabeki lekwa mu mono ko. 

31 Kansi ivanganga bobo, mpasi nza yazaya, vo 
izolanga Se ye ivanganga, bonso bukansikidikisa; 
Lutelama. tuakatukeno vaya. 

15 Mono i nti wavinia wakedika, S'ami i mvati. 

2 Dionso vala mu mono dilembolo buta mbutu, 
yandi katudi dio; dionso dibutanga mbutu, yandi 
uvedisanga dio, mpasi dialuta buta mbutu. 

3 Bwabu lumeni vedila mu diambu diamambu maya- 
vovele kwa beno. 

4 Lusikila mu mono ye mono mu beno. Bonso vala 
dilembolo buta mbutu diau kibeni, vo dilembolo kala 
mu nti wavinia, i bobo veno lulembane mpe, vo lulembolo 
sikilanga mu mono. 

5 Mono i nti wavinia, beno lu mavala; wonso usikila- 
nga mu mono ye mono mu yandi, yandi ubutanga mbutu 
miamingi, kadi vo lukondolo mu mono, ka lulendi vanga 
lekwa ko. 

6 Vo muntu kasikilanga mu mono ko, buna vetolo 
bonso vala ye yumini; bayonzika mo, batuba mo ku tia, 
mayokwa. 

7 Vo lusikilanga mu mono ye mambu mami masikila- 
nga mu beno, lulomba kionso kiluzolele ye luna kio 
vangulwa. 

8 Mu diadi S'ami dikemboso, bu lubutanga mbutu 
miamingi, beno si luakala nlonguki miami. 

9 $| Bonso bwanzola Se, i bobo mono yaluzolele mpe. 
Lusikila mu zola kwami. 

10 Yo lukebanga nsikudukusu zami, si luasikila mu 
zola kwami, bonso buyakebele nsikudukusu za S'ami ye 
isikilanga mu zola kwandi. 

11 Mpovele momo kwa beno, mpasi kiese kiąmi 
kiakala mu beno ye kiese kieno kialunga. 

12 Nsikudukusu ami i yayi, vo luazolasananga, bonso 
buyaluzolele. 

13 Zola ka kwena ye muntu ko kulutidi kwaku, va 
uvananga moyo andi mu diambu diabakundi bandi. 

y 14 Beno i bakundi bami, vo luvanganga maikulusiki- 
ikisa. 

15 Kikulubikanga minanga diaka ko, kadi nanga 
kazeyi mavanganga mfumu andi ko, kansi ikulubikidi 

bakundi, kadi mono yaluzayisi mamonsono mayawilu 
kwa Se. 

16 Beno ka luansolele ko, kansi mono yalusolele, 
yaluvangudi, mpasi luayenda buta mbutu ye mbutu mieno 
misikila; mpasi kionso kionso kilulombele kwa Se mu 
nkumbu ami, kaluvana kio. 

17 Diadi ikulusikidikisa, vo luazolasananga. 

18 $| Vo nza yikulubelanga, luzaya, vo yau yatekele 
kumbela. 

19 Vo beno lu banza, nga nza yizolele biabiandi, nza 
yikulubelanga, bu ka lu banza ko, kansi mono yalusolele 
mu nza. 

20 Lubambuka moyo mu diambu diyaluvovele: Nanga 
kalutidi mfumu andi ko. Vo banzomene, si bakulu- 
zoma mpe. Vo bakebele mambu mami, si bakeba 
mambu meno mpe. 

21 Kansi si bavyanga momo mamonsono kwa beno mu 
diambu diankumbu ami, kadi ka bazeyi wamfidisa ko. 

22 Vo kiayizidi ko ye mpovele kwa bau, nga ka bena 
masumu ko; kansi bwabu ka bena bila kiakukitabila mu 
masumu mau ko. 

23 Ukumbelanga, belanga s'ami mpe. 

24 Vo kiavengi mu bau mavanga ma ka mavengi 
muntu ko, nga ka bena masumu ko; kansi bwabu bameni 
mona ye bela ye mono ye S'ami. 

25 Kansi mpasi diambu diasonukwa mu nsiku miau 
dienda detila: Bambela mu nana. 

26 1 Nsadisi bu kizidi, yandi si kata kimbangi mu 
mono; i yandi uifidisa kwa beno tuka kwa Se, i Mpeve 
yakedika yitukanga mu Se. 

27 Kansi beno si luatanga kimbangi; kadi luena yami 
tuka mu mbadukulu. 


1 6 Momo mpovele kwa beno, ka luidi ta sakuba. 

2 Si bakuluvaikisa mu nzo zatukutukunu. īnga 
ntangu yeti kwiza yina banzila wonso ukuluvondele, vo 
salu kia Nzambi kasalanga. 

3 Si bavanga momo, kadi ka bazeyi Se vo mono ko. 

4 Kansi momo mpovele kwa beno, mpasi luabambuka 
moyo, ntangu bu yayizidi, vo mpovele mo kwa beno. 
Kialukembi mo tuka mu mbadukulu ko, kadi buna 
yakedi yeno. 

5 1 Kansi bwabu ikwenda kwa wamfidisa, buna luena 
widi muntu nkutu kangiuvudi ko: Kwe ukwenda? 

6 Kansi bumpovele momo kwa beno, kiadi kizedi mu 
ntima mieno. 

7 Kansi iluvovele kedika: Butomene kwa beno, vo 
ikatuka; kadi vo kikatuka ko, nga Nsadisi ka ukwiza kwa 
beno ko; kansi vo ikatuka, buna si yakumfidisa kwa beno. 

8 Ndieu bu kizidi si katungudila nza mu diambu 
diamasumu ye mu diambu dialunungu ye mu diambu 
diamfundusu: 

9 mu diambu diamasumu, kadi ka bakundekilanga 
minu ko; 

10 mu diambu dialunungu, kadi ikwenda kwa Se ye 
ka luna kumbona diaka ko; 

11 mu diambu diamfundusu, kadi nkuluntu anza yayi 
ufundusu. 

12 Mamingi makidi yami mu kulukamba; kansi bwabu 
ka lulendi mo natikisa ko. 

13 Kansi yandi, Mpeve yakedika, bu yizidi, yandi si 
kakulutuadisa mu kedika kiakionsono; kadi kana vova 
mu yandi kibeni ko, kansi mamonsono makawanga, si 
ka mo vova, momo mana kwiza si kakulusamunina. 

14 Ndiena si kakunkembisa, kadi si kabonga mu 
mamami ye kulusamunina. 

15 Mamonsono mavwidi Se i mamami, i kuma mpo- 
vele, vo ubonganga mu mamami mu kulusamunina. 

16 1 Fintangu-ntangu ye ka lumboni diaka ko, finta- 
ngu-ntangu diaka ye luna kumbona. 

17 Buna nlonguki miandi miankaka miavovasana: 
Nki momo makavovele kwa beto: Fintangu-ntangu ye ka 
lumboni ko, fintangu-ntangu diaka luna kumbona; ye: 
Mono ikwenda kwa Se? 

18 Buna bavova: Nki momo makavovele: Fintangu- 
ntangu? Ka tuzeyi makavovele ko. 

19 Yesu wazaya, vo bazola kunyuvula, wavova kwa 
bau: Mu diodio luyuvasene, vo mpovele: Fintangu- 
ntangu ye ka lumboni ko, fintangu ntangu ye luna 
kumbona? 

20 Kedika, kedika, mono iluvovele: Beno si tuadila ye 
nionga, kansi nza si yayangalala; beno si luakala kiadi, 
kansi kiadi kieno si kiakituka kiese. 

21 Nkento bu keti buta, kiadi kiena yandi, kadi lokula 
kiandi kizidi, kansi bu kameni buta mwana, kavutukidi 
bambuka moyo mu nzungu zandi ko mu diambu diakiese, 
muntu bu kabutukidi mu nza, 

22 1 diau beno mpe luena kiadi bwabu; kansi mono si 
yavutuka kulumona, ntima mieno si miakala kiese, ye 
muntu kana kulukatudila kiese kieno ko. 

23 Kina lumbu ka luna kungiuvula lekwa ko. Kedika, 
kedika, mono iluvovele; Yo lulomba lekwa kwa Se, si 
kakuluvana kio mu nkumbu ami. 

24 Nate ye bwabu ka lulombele lekwa mu nkumbu 
ami ko. Lulomþa, beno si luatambula, mpasi kiese 
kieno kialunga. 

25 Momo mpovele kwa beno mu zingana, ntangu 
yina kwiza, bu kina vutuka vova mu zingana kwa beno 
ko, kansi bangula kulusamunina ma S'ami. 

26 Kina lumbu luna lomba mu nkumbu ami, kilu- 
voyele ko, yo si yakuluyuvudila kwa Se: 

27 kadi yandi kibeni Se ukuluzolanga, bu lunzolele 
ye lualekele minu, yo yatuka kwa Nzambi. 

28 Mono yatuka kwa Se, yayiza mu nza; mono si 
yasisa nza diaka ye kwenda kwa Se. 

29 9 Nlonguki miandi miavova: Tala, bwabu uba- 
ngudi vova ye lembolo vova mu zingana. 

30 Bwabu tuzeyi, yo ngeye zeyi mamonsono ye kwena 
nsatu ayuvulwa diambu kwa muntu ko, i diau tulekele 
minu, vo ngeye watuka kwa Nzambi. 

31 Yesu wavutula kwa bau: Bwabu lulekele minu e? 

32 Tala, lokula kikwiza ye kikiyizidi, bu lusansakene, 
muntu ku yandi, muntu ku yandi, ye lungiambudi mono 
kaka; kansi kiena mono kaka ko, kadi Se diena yami. 

33 Momo mpovele kwa beno, mpasi luakala yenge 
mu mono, mu nza luena nzungu, kansi luyangalala. 
Mono mbeni bedisa nza. 


1 Yesu wavova mama, wasendula meso mandi ku 
zulu, wavova: Tata, lokula kizidi, kembisa Mwan'a- 
ku, mpasi Mwan'aku wakukembisa, 

2 bonso buwamvana lulendo mu nsuni miamionsono, 
mpasi babonsono bawamvana kabavana moyo wamvu 
ya mvu. 

3 Moyo wamvu ya mvu i wau, i mu zaya ngeye Nzambi 
mosi kaka yakedika ye ndiena uwafidisa, Yesu Klisto. 

4 Mono yakukembese va ntoto, bu mbanisi mavanga 
mawampana mu vanga. 

5 Tata, bwabu unkembisa mu ngeye kibeni mu nkembo 
una uyakala yaku, nza bu ka yakikadila ko. 

6 | Mono yazaikisi nkumbu aku kwa bantu bawa- 
mpana batuka mu nza. Bakala baku, wabavana kwa 
mono, bakebele mambu maku. 

7 Bwabu bazeyi, vo mamonsono mawampana matu- 
kidi kwa ngeye. 

8 Kadi mambu mawampana yavana mo kwa bau; 
batambudi mo, bazeyi mu kedika, yo yatuka kwa ngeye 
balekele minu, vo ngeye wamfidisa. 

9 4 Mono ikubayuvudilanga; kiyuvudilanga nza ko, 
kansi bawampana, kadi bau i baku— 

10 biami biabionsono i biaku, biaku i biami—mono 
nkemboso mu bau. 

11 Kiena diaka mu nza ko, kansi baba bena mu nza, 
mono ikwiza kwa ngeye. Tata dianlongo, ubakeba mu 
nkumbu aku yiwampana, mpasi bakala mosi bonso 
beto. 

12 Bu yakedi yau, mono yabakebele mu nkumbu aku 
yiwampana, mono yabakutidi, widi muntu nkutu mu 

bau kabungane ko, kansi mwana wambungulu kaka, 
mpasi masonukwa menda detila. 

13 Bwabu ikwiza kwa ngeye, mpovele momo mu nza, 
mpasi bakala kiese kiami kialunga mu bau. 

14 Mono yabaveni mambu maku; nza yikubabelanga, 
kadi ka bena banza ko, bonso mono mpe kiena wanza ko. 

15 Kilombele wabakatula mu nza ko, kansi mpasi 
wabakeba mu nkwa mbi. 

16 Bau ka bena banza ko, bonso mono kiena wanza 
ko. 
17 Ubabieka mu kedika; mambu maku i kedika. 

18 Bonso buwamfidisa mu nza, i bobo mono ikuba- 
fidisa mu nza mpe. 

19 Mono ikibiekele mu diambu diau, mpasi bau mpe 
babiekwa mu kedika. 

20 f Mono kilombanga mu baba kaka ko, kansi 
babana mpe bakundekilanga minu mu mambu mau; 

21 mpasi babonsono bakala mosi, bonso ngeye, Tata, 
mu mono ye mono mu ngeye, mpasi babana mpe bakala 
mu beto, mpasi nza yaleka minu, vo ngeye wamfidisa. 

22 Mono yabaveni nkembo uwampana, mpasi bakala 
mosi bonso beto i mosi; 

23 mono mu bau ye ngeye mu mono, mpasi balu- 
nguswa mu umosi, mpasi nza yazaya, vo ngeye wamfidisa 
ye wabazola, bonso buwanzola. 

24 Tata, nzolele vo baba mpe bawampana si bakala 
yami vangiena, mpasi bamona nkembo ami uwampana; 
kadi ngeye wanzola, nza bu ka yatulwa lufulu ko. 

25 Tata dialunungu, nza ka yikuzeyi ko, kansi mono 
ikuzeyi; baba bazeyi, vo ngeye wamfidisa. 

26 Mono yabazaikisa nkumbu aku, si yazaikisa yo mpe, 
mpasi zola kuwanzodila kwakala mu bau ye mono mu 
bau. 


18 Yesu bu kamana yova momo, wavaika ye nlonguki 
miandi, wasabuka fimwila-mwila fia Kideloni, 
kwakala nkuzu ukakota yandi kibeni ye nlonguki miandi. 

2 Yuda wanyekula wazaya vuma kiokio mpe, kadi 
Yesu wayenda kuna ngienda zazingi ye nlonguki miandi. 

3 I kuma Yuda watambula buka kiabinwani ye 
minkengi miafidisa bangudi zanganga ye bafalisi, wayiza 
kuna ye binga ye minda ye biandwanina. 

4 I diau Yesu bu kazaya mamonsono mayiza va 
yandi, wavaika, wavova kwa bau: Nani lutombele? 

5 Bavutula kwa yandi: Yesu, mwisi Nazaleti. Yesu 
wavova kwa bau: I mono kwami. Yuda wanyekula 
watelama yau mpe. 

6 I kuma bu kavova kwa bau: I mono kwami, bayenda 
manimamanima, babwa va ntoto. 

7 Buna wavutuka kubayuvula: Nani lutombele? 
Bavova: Yesu, mwisi Nazaleti. 

8 Yesu wavutula: Ilukembi, vo i mono kwami. 1 
buna vo luntombele, luyambula eba benda, 

9 mpasi diambu dina dikavova dienda detila: Bawa- 
mpana kividisi kwami muntu ko. 

10 f Simoni Petelo wakala sabala wavola kio, waba- 
nda sielo kiangudi anganga, wazaka kutu kwandi kwa- 
lubakala. Nkumbu ananga Mako. 

11 Buna Yesu wavova kwa Petelo: Vutula sabala mu 
kimpata; mbungu yampeni S'ami, kadi kinwe yo ko e? 

12 1 Buna buka kiabinwani ye ngudi ankuluntu ye 
minkengi miafidisa ba Yudayo babaka Yesu, bankanga, 

13 bannata va ntete kwa Ana, kadi yandi i nzitu a 
Kayafa, wakala ngudi angang'amvu wauna. 

14 Kansi Kayafa i yandi walongisila ba Yudayo, vo 
butomene, vo muntu mosi fwididi bantu. 

15 T Simoni Petelo ye nlonguki wankaka banama Yesu. 
Nlonguki wowo wazayane ye ngudi anganga, wakota ye 
Yesu mu kianzala kiangudi anganga. 

16 Petelo watelama ku mbazi amwelo. Buna nlo- 
nguki wowo wankaka wazayane ye ngudi anganga, wa- 
vaika, wavova kwa nkento wakenga mwelo, wakotisa 
Petelo. 

17 Buna sielo kiankento, i nkengi amwelo, wavova 

kwa Petelo: Kadi ngeye mpe i nlonguki amuntu wowo 
e? Yandi wavova: Ka i mono ko. 

18 Bisielo ye minkengi bakwika makala, kadi kiozi 
kiakala, bayotila; Petelo mpe wakala yau watelama, 
wayotila. 

19 { Buna ngudi anganga wayuvula Yesu mu nlonguki 
miandi ye mu malongi mandi. 

20 Yesu wavutula kwa yandi: Mono yabangudi vova 
kwa nza, ntangu zazonsono yalongele mu nzo aluku- 
tukunu ye mu kinlongo mukutakananga ba Yudayo 
babonsono; mu nsweki kivovele diambu ko. 

21 Mu nkiama ungiuvudi? Yuvula bawilu mayavovele 
kwa bau. Tala, bazeyi kwau mayavovele. 

22 Bu kamana vova momo, nkengi watelama va lueka 
wabanda Yesu mbata wavova: Kadi bobo wavutula kwa 
ngudi angang'e? 

3 Yesu wavutula kwa yandi: Vo mpovele mambi, 
buna ta kimbangi mu momo mambi, kansi vo mambote. 
mu nkiama umbandidi? 

24 | Buna Ana wamfidisa wakangama kwa Kayafa, 
ngudi anganga. 

25 1 Simoni Petelo watelama, wayotila. Buna bavova 
kwa yandi: Kadi ngeye mpe ka i nlonguki andi ko e? 
Yandi wakala nkalu, wavova: Ka i mono ko. 

26 Buna sielo kiangudi anganga, i butu kiandiena 
wazakwa kutu kwa Petelo, wavova: Kadi kimweni 
ngeye ye yandi mu nkuzu ko e? 

Ni A Buna Petelo wakala nkalu diaka. Koko ntumbu 
uba. 

28 $ Buna bakatula Yesu kwa Kayafa, bantuala ku 
nzo anyadi; bwakala nsuka-nsuka, ka bakota bau kibeni 
mu nzo anyadi ko, ka bidi sumunwa, kansi mpasi badia 
pasa. 

29 Buna Pilatu wavaika kwa bau, wavova: Nki 
amfundu lufundidi muntu wowo? 

30 Bavutula, bavova kwa yandi: Vo ndiena ka i 
mvangi amambi ko, nga ka tunyekole kwa ngeye ko. 

31 Buna Pilatu wavova kwa bau: Lumbonga beno 
kibeni, lumfundisa bonso bwena nsiku mieno. Buna ba 
Yudayo bavova kwa yandi: Ka tuaveno Juve mu vonda 
muntu ko; 

32 mpasi mambu ma Yesu makavova menda detila, 
bu kasonga mpil'alufwilu lukakana fwila. 

33 f Buna Pilatu wakota diaka mu nzo, watela Yesu 
mbila, wavova kwa yandi: Ngeye i ntinu aba Yudayo e? 

34 Yesu wavutula: Vovele momo mu ngeye kibeni e, 
evo bankaka bakukembi mo mu mono? 

35 Pilatu wavutula; Kadi mono i Nyudayo e? Bantu 
baku ye bangudi zanganga bakuyekole kwa mono. Nki 
wavengi? 

36 Yesu wavutula; Kitinu kiami ka kianza yayi ko. 
Vo kitinu kiami kianza yayi, nga bisjelo biami bianweni, 
mpasi kiayekulwa kwa ba Yudayo ko, kansi bwabu 
kitinu kiami ka kitukidi vava ko. 

37 Buna Pilatu wavova kwa yandi: Buna, u ntinu 
kwaku e? Yesu wavutula: Ngeye vovele, vo mano i ntinu. 
Mu diadi yabutukila, mu diadi yayizila mu nza, mpasi 
yatela kedika kimbangi. Wonso i nkwa kedika, wanga 
nding'ami, - 

38 Pilatu wavova kwa yandi: Nki i kedika? 

{T Bu kamana vova momo, wavaika diaka kwa ba 
Yudayo, wavova kwa bau: Kimmweni bila ko. 

39 Kansi fu kiena yeno, vo ikuluyambudila umosi mu 
pasa. Buna luzolele kweno, vo ikuluyambudila ntinu 
aba Yudayo e? 

40 Buna bavutuka boka, bavova: Ka ndiena ko, kansi 
Balaba. Balaba i ntani kwandi. 


19 Buna Pilatu wabonga Yesu, wambadisa sikoti. 
2 Binwani biavanda mpu yansende, bamvwika yo 
va ntu, banzinga yunga kiampumbu; 

3 bayiza kwa yandi, bavova: Kala kiese, ntinu aba 
Yudayo; bambanda zimbata. 

4 1 Pilatu wavutuka vaika. wavova kwa bau: Tala. 

mono imvaikisi kwa beno, mpasi luazaya, vo ndembolo 
mona bila mu yandi. 

5 Buna Yesu wavaika ye mpu yansende ye yunga 
kiampumbu. Yandi wavova kwa bau: Tala, muntu! 

6 Bangudi zanganga ye minkengi bu bammona, 
baboka: Koma va kulunsi, koma va kulunsi! Pilatu 
wavova kwa bau: Lumbonga beno kibeni, lunkoma va 
kulunsi; kadi mono kimweni bila ko. 

7 Ba Yudayo bavutula: Beto tuena nsiku, munsiku mie- 
to fweni mu fwa, kadi yandi wakivanga Mwan'a Nzambi. 

8 TI kuma Pilatu bu kawa diambu diodio, waluta 
kala wonga; 

9 wavutuka kota mu nzo, wavova kwa Yesu: Kwe 
tukidi? Kansi Yesu kamvutula diambu ko. 

10 Pilatu wavova kwa yandi: Kuvovi kwa mono ko e? 
Kuzeyi ko e, vo ngiena lulendo mu kuyambula ye ngiena 
lulendo mu kukomisa va kulunsi? 

11 Yesu wavutula: Kwena lulendo nkutu mu mono 
ko, vo kuveno lo ku kayengele ko; i kuma ungiekole kwa 
ngeye wena masumu malutidi. 

12 Mu diambu diodio Pilatu watomba mu kunya- 
mbula, kansi ba Yudayo baboka, bavova; Vo yambudi 
ndiona, ku nkundi a Kaisali ko. Wonso ukukivanga 
ntinu, bangisi Kaisali. 

13 I kuma Pilatu bu kawa mambu momo, wavaikisa 
Yesu, wavwanda va kiandu kiamfundisi va vuma kiabi- 
kwanga Kianzala kiamatadi mantoko, kansi mu kiebeleo 
Ngabata. 

14 Bwakala lumbu kiankubukulu kiapasa; bwakala 
kani lokula kiansambanu, wavova kwa ba Yudayo: 
Tala, ntinu eno! 

15 Buna baboka: Katula, katula, unkoma va kulunsi! 
Pilatu wavova kwa bau: Si yakoma ntinu eno va kulunsi 
e? Bangudi zanganga bavutula: Ka tuena ntinu ko, 
kansi Kaisali. 

16 Buna wanyekula kwa bau. mpasi kakomwa va 
kulunsi. 

$ I diau babonga Yesu. 

17 Yandi wakinatina kulunsi, wavaika ku vuma 
kibikwanga Konzongolo kiantu, kansi mu kiebeleo 
kibikwanga Ngolongota; 

18 kuna bankoma va kulunsi ye bole bankaka ye 
yandi, mosi va lueka, mosi va lueka, kansi Yesu va kati 
ye bau. 

19 Pilatu wasonika nsonokono, watula yo va kulunsi: 
mwasonukwa: Yesu, mwisi Nazaleti, ntinu aba Yudayo. 

20 Ba Yudayo babingi batanga nsonokono yoyo, 
kadi vuma kiakomwa Yesu va kulunsi kiakala lukufi ye 
mbanza; mwasonukwa mu kiebeleo, kiloma, kielene. 

21 Buna bangudi zanganga zaba Yudayo bavova kwa 
Pilatu: Kusonikani ntinu aba Yudayo ko, kansi vo, ndieu 
wavovele: Mono i ntinu aba Yudayo. 

ya Pilatu wavutula: Mansonekene, mbeni mo so- 
nika 

23 41 Binwani bu bakoma Yesu va kulunsi, babonga 
mvwatu miandi, bavanga mio kunku biia, kinwani 
kunku kunku, mboki kinkuti mpe; kinkuti ka kiatewa 
ko, kansi kiabwangwa kiakionsono tuka ku ntandu. 

4 Buna bavovasana: Ka tutendani kio ko, kansi bika 
tuatela kio wadi mu wonso una kio vwa; mpasi mason- 
kwa menda detila: Bakabasana mvwatu miami, batela- 
mvwatu miami wadi. Bobo bwavanga binwani. 

25 1 Va mbel'akulunsi dia Yesu vatelama ngudi andi 
ye mpangi angudi andi, Malia, i nkazi a Klopa, ye 
Malia, i mwisi Mangadala. 

26 I diau Yesu bu kamona ngudi andi ye nlonguki 
ukazola watelama va lueka, wavova kwa ngudi andi: 
Nkento, tala mwan'aku. 

27 Buna wavova kwa nlonguki: Tala ngudi aku. 
Tuka lokula kina nlonguki wannata ku nzo andi. 

28 1 Landila momo Yesu bu kazaya, vo mamonsono 
makilungila, mpasi masonukwa malunguswa, buna 
wavova: Ngiena mpwila. 

29 Kuna kwakala mbungu yazala kwa vinia kiansa. 


260 YOANE 19 


Buna bafuluza pongo mu vinia kiansa, basoma kio mu 
tutu diaisopi, bazangula kio va nw'andi. 

30 I kuma bu kamana tambula vinia kiansa, wavova: 
Bulungidi; wadokika ntu, watambika vumunu kiandi. 

31 $| Nitu ka zidi sala va makulunsi mu kialumingu, 
bu i lumbu kiankubukulu, kadi lumbu kiokio kialumingu 
kiakala kiakinene, buna ba Yudayo bayuvula Pilatu, yo 
malu mau mana tolulwa ye vo bana katulwa. 

32 1 diau binwani biayiza tolula malu mawantete ye 
wankaka bakomwa yandi; 

33 kansi bu bayiza kwa Yesu, bamona, vo ukifwididi, 
ka batolula malu mandi ko, 

34 kansi kinwani kimosi kiazoka lubanzi luandi mu 
dionga, menga ye nlangu ntumbu yaika. 

35 Wamona bo wata kimbangi, kimbangi kiandi kiena 
kiakedika, yandi zeyi, vo utanga kedika, mpasi beno mpe 
lualeka minu. 

36 Kadi momo mabwa, mpasi masonukwa menda 
detila: Visi ka kina tolulwa mu yandi ko. 

37 Diaka masonukwa mankaka mayoya; Si batala 
ubazoka. 

38 9 Landila momo Yosefi, i mwisi Alimataya, i 
nlonguki a Yesu, kansi mu nsweki mu diambu diawonga 
mu ba Yudayo, wayuvula Pilatu mu katula nitu a Yesu. 
Pilatu wavana luve, I diau bayiza kunkatula. 

39 Nikodemo mpe, wateka kwiza kwa yandi mu fuku, 
wayiza, wanata mile kiasangwa ye aloe, kani makumatanu 
makilo. 

40 Buna babonga nitu a Yesy, bazinga yo nlele 
mialino va kimosi ye nzenzo miansunga, bonso bwena fu 
kiaba Yudayo mų zika. 

41 Mu vuma kiokio kikakomwa va kulunsi, mwakala 
nkuzu, mu nkuzu mwakala ndiamu yampa, ka yakitudu- 
lwa muntu ko. 

42 1 muna batula Yesu mu diambu dialumbu kianku- 
bukulu kiaba Yudayo, kadi ndiamu yakala lukufi. 

20 Mu lumbu kiantete mu lumingu mwayiza Malia, 
mwisi Mangadala, ku ndiamu nsuka-nsuka, tombe 
bu kiakidi, wamona tadi dikatulu mu ndiamu. 

2 Buna yandi wayungusa, wayiza kwa Simoni Petelo 
ye kwa nionguki wankaka wazolwa kwa Yesu, wavova 
kwa bau: Bakatudi Mfumu mu ndiamu, ka tuzeyi 
kubantudidi ko. 

3 T Buna Petelo wavaika ye nlonguki wankaka, bayiza 
ku ndiamu. 

4 Bau bole bayungusa va mosi; nlonguki wankaka 
wavioka Petelo mu nswalu, watekila ku ndiamu. 

5 Bu kayinama, wamona nlele mialino miakala muna, 
kansi kakota mo ko. 

6 Buna Simoni Petelo wayiza kunlandi, wakota mu 
ndiamu, wațala nlele mialino miakala muna, 

7 lenswa diakala mu ntu andi, ka diena va kimosi ye 
nlele mialino ko, kansi va kiandi vuma diabundama. 

8 Buna nlonguki wankaka watekila ku ndiamu 
wakota mpe, wamona, waleka minu. 

9 Kadi ka bakivisila masonukwa ko, vo fwiti fuluka 
kaka mu bafwa. KAA 

10 1 diau nlonguki miavutuka diaka ku nzo zau. 

11 9 Malia watelama va lueka ku mbazi andiamu, 
wadila. Bu kadila wayinama mu tala ndiamu, 

12 wamona mbasi zole mu mvwatu miampembe 
zivwendi, mosi ku ntu, mosi ku malu, kukedi nitu a 
Yesu. 

13 Bavova kwa yandi: Nkento, mu nkiama weti dila? 
Wavova kwa bau: Kadi bakatudi Mfumu ami, kizeyi 
kubantudidi ko. 

14 Bu kamana mo vova, wabangumuka manima, 
wamona Yesu telamene vana, kazaya kọ vo į Yesu. 

15 Yesu wavova kwa yandi: Nkento, mu nkiama weti 
dila? Nani tombele? Yandi wabanza, vo i mvati 
ankuzu, wavova kwa yandi: Mfumu, vo unkatudingi, 
unkamba kuuntudidingi, mpasi yankatula. 

16 Yesu wavova kwa yandi: Malia! Yandi waba- 

ngumuka, wavova kwa yandi mu kiebeleo: Labuni! 
dibikwanga Nlongi. 

17 Yesu wavova kwa yandi: Kumpalakanani ko; 
kadi kikibalukididi kwa Se ko, kansi wenda kwa mpangi 
zami ye kubakamba: Ibaluka kwa S'ami ye S'eno, 
Nzambi ami ye Nzambi eno. 

18 Malia, i mwisi Mangadala, wayiza samuna kwa 
minlonguki, vo wamweni Mfumu ye yandi wavovele 
momo kwa yandi. 

19 9 Nkokila bu yabwa mu lumbu kiokio, i kiantete 
mu lumingu, mielo bu miabindama mwakala minlo- 
nguki mu diambu diawonga mu ba Yudayo, buna Yesu 
wayiza, watelama va kati ye bau, wavova kwa bau: 
Yenge kwa beno! 

20 Bu kamana mo vova, wabasonga moko ye lubanzi. 
Nionguki miakala kiese, bu bamona Mfumu. 

21 Bura wavutuka vova kwa bau: Yenge kwa beno! 
Bonso Se diamfidisa, i buna mono ikulufidisa. 

22 Bu kamana mo vova, wabavela mwela, wavova 
kwa bau: Lutambula Mpeve yanlongo. 

23 Bonso baluyambudila masumu mau, bayambudulu 
mo; bonso balukebisa mo, bakeboso mo. 

24 $| Toma, mosi mu kumi ye zole, wabikwa Didimo, 
kakala yau ko, Yesu bu kayiza. 

25 Buna nlonguki miankaka miavova kwa yandi: 
Tumweni Mfumu. Kansi yandi wavova kwa bau: Vo 
kimona fu biansonso mu moko mandi ko, vo kisa nlembo 
ami mu vuma kiansonso ko, vo kisa koko kwami mu 
lubanzi luandi ko, kina leka minu nkutu ko. 

26 | Lumbu nana diaka mboki nlonguki miandi 
miakala mu nzo ye Toma mpe. Yesu wayiza, mielo bu 
miabindama, watelama va kati ye bau, wavova: Yenge 
kwa beno! 

27 Buna wavova kwa Toma: Tuala nlembo aku, 
tala moko mami; tuala koko kwaku ye sa ko mu 
lubanzi luami. Kukondwani minu ko, kansi leka 
minu. 

28 Toma wavutula, wavova kwa yandi: Mfumu ami 
ye Nzambi ami. 

29 Yesu wavova kwa yandi: Bu umbweni, i diau 
undekele minu. Mayangi mena ye ba ka bamweni ko, 
kansi balekele minu. 

30 1 Yesu wavanga mangu biankaka biabingi va luse 
luanlonguki miandi bilembolo sonama mu nkanda wau. 

31 Kansi biabi biasonama, mpasi luakala minu, vo 
Yesu i Klisto, Mwan'a Nzambi, mpasi luakala moyo mu 
nkumbu andi, bu lulekanga minu. 


21 Landila momo buna Yesu wavutuka kukimonikisa 
kwa minlonguki ku mbu a Tibelia. Yandi 
wakimonikisa bonso ebu: 

2 Simoni Petelo ye Toma wabikwa Didimo ye Nata- 
naeli, mwisi Kana mu Ngalili, ye bana ba Zebedai ye 
nlonguki miole miankaka miakala va kimosi. 

3 Simoni Petelo wavova kwa bau; Mwendo ami tamba 
zimbizi. Bavova kwa yandi: Beto mpe mwendo yaku. 
Bavaika, bakota mu bota; fuku dina ka babaka lekwa 


0. 

4 Bu kwakia, Yesu watelama mu simu, kansi nlo- 
nguki ka miazaya ko, vo i Yesu. 

5 Buna Yesu wavova kwa bau: Lu bana, ka lubeki 
kiandia ko e? Bavutula kwa yandi: Inga. 

6 Yandi wavova kwa bau: Lutuba konde va lubakala 
luabota si luasolula. Buna batuba, balembana dio 
tombula diaka mu diambu diambizi zazingi. 

7 Buna nlonguki wowo wazolwa kwa Yesu wavova 
kwa Petelo: I Mfumu kwandi. I diau Simoni Petelo, 
bu kawa, vo i Mfumu, wakanga mvwatu andi, kadi 
wavuluka wakituba mu mbu. 

8 Nlonguki miankaka miayiza ye bota, kadi ka 
batatuka ntama ye simu kọ, kani vo nkama zole za- 
mfwoko, bakoka konde ye zimbizi. 

9 Bu bamana tombuka va nseko, bamona makala 
matia vana ye mbizi zakala va ntandu ye mampa, 

10 Yesu wavova kwa bau: Lutuala mbizi zankaka 
zilubeki bwabu. 

11 Buna Simoni Petelo watombuka, wakoka konde 
va nseko, diazala kwa mbizi zazinene, nkama mosi ye 
makumatanu ye tatu; mpeleko zazingi zakala, konde ka 
diatiasuka nkutu ko. 

2 Yesu wavova kwa bau: Luiza luadia. Kansi 
nionguki nkutu kakabuka ntima mu kunyuvula ko: U 
nani kwaku? kadi bazaya, vo i Mfumu. 

13 Buna Yesu wayiza wabonga dimpa, wabavana ye 
mbizi mpe. 

14 I mbonika yantatu yoyo yakimonikisa Yesu kwa 
minlonguki, bu kakifulukila mu bafwa. 

15 9/1 kuma bu bamana dia, Yesu wavova kwa Simoni 
Petelo: Simoni, mwan' a Yoane, ngeye lutidi baba mu 
kunzoľe? Wavutula kwa yandi: Inga, Mfumu, ngeye 
zeyi, vo ikuzolele. Wavova kwa yandi: Dikila bimbana- 
mbana biami biamameme. 

16 Wavova diaka kwa yandi mpova yanzole; Simoni, 
mwan'a Yoane, ngeye unzolelie? Wavutula kwa yandi: 
Inga, Mfumu, ngeye zeyi, vo ikuzolele. Wavova kwa 
yandi: Kala mvungi amameme mami. 

17 Wavova kwa yandi mpova yantatu: Simoni, 
mwan'a Yoane, ngeye unzoleli e? Petelo wakala kiadi, 
bu kavova kwa yandi mpova yantatu: Ngeye unzoleli e? 
Wavutula kwa yandi: Mfumu, ngeye zeyi mamonsono; 
ngeye zeyi, vo ikuzolele. Wavova kwa yandi: Dikila 
mameme mami. 

18 Kedika, kedika, mono ivovele: Bu wakala wa- 
ntuenia, wakanga mponda ngeye kibeni, wazieta kuwa- 
zola, kansi bu ununini, si walambula moko maku, 
wankaka si kakukanga mponda ye kutuala kuulembolo 
zola. 

19 Wavova momo mu diambu diasonga mpiFalufwilu 
lukakana kembisila Nzambi. Bu kamana vova momo, 
wayova kwa yandi: Undama! 

20 Petelo bu kabangumuka, wamona nlonguki 

wazolwa kwa Yesu yo nemi, i una wayekama va ntulu 
andi va nlekolo, wavova: Mfumu, nani i yandi ukuyekula? 

21 I diau Petelo bu kammona, wavova kwa Yesu: 
Mfumu, buna bwe mu ndieu? 

22 Yesu wavova kwa yandi: Vo nzolele kasikila, nate 
ye ngina kwiza, diambu diaku e? Undama kwaku. 

23 I kuma diambu diodio diamwangana mu zimpangi: 
Nlonguki wowo kana fwa ko. Kansi Yesu kavova kwa 
yandi ko: Kana fwa ko, kansi; Vo nzolele kasikila, nate 
ye ngina kwiza i diambu diaku e? 

24 1 Ndieu i nlonguki utele kimbangi mu momo ye 
wasonekene mo, tuzeyi kweto, vo kimbangi kiandi kiena 
kiakedika. 

25 Mwena mavanga mankaka mamingi mpe mavanga 
Yesu ye, vo momo mamonsona masonukwa, mbenzi vo 
nza yamvimba ka yibaki fulu kiantudila minkanda 
miakutu sonukwa ko. 


MAVANGA MAZINTUMWA 


1 Mu nsamu wantete yasonika, u Teofilo, mu mamo- 
nsono mabadika Yesu vanga ye longa, 

2 nate ye kina lumbu kikatambulwa, bu kakivanina 
nsikudukusu mu Mpeve yanlongo kwa ntumwa zikasola; 

3 bu kamana lungwa, wakisonga wamoyo kwa bau 
mpe mu nsongosolo zazingi, bu kamonika mu makumaia 
malumbu kwa bau, wavova mu momo makimfumu kia 
Nzambi. 

4 Bu kadia yau, wabakamba vo: ka lukatukani mu 
Yelusalemi ko, kansi luvingila nsilulu a Se yiluawilu kwa 
mono. 

5 Kadi Yoane wabotika mu nlangu, kansi ka lumbu 
biabingi ko buna si luabotukwa mu Mpeve yanlongo. 

6 T I diau bu bamana kutakana, banyuvula, bavova: 
Mfumu, i mu ntangu yayi si wavutula kimfumu kwa 
Isaeli e, bukiateka kala? 

7 Wavova kwa bau: Ka i diambu dieno ko mu zaya 
ntangu vo lokula biasa Se mu luandi lulendo. 

8 Kansi beno si luatambula ngolo, Mpeve yanlongo bu 
yizidi va beno, si luakala mbangi zami mu Yelusalemi ye 
mu Yuda diadionsono ye Samalia nate ye kuna nsuk'a- 
ntoto. 

9 Bu kamana vova momo, wabalulwa, bu batalanga, 
tuti diankatula mu meso mau. 

10 Bu batala siusiu ku zulu, bu kele, tala, babakala 
bole mu mvwatu miampembe batelama va lueka. 

11 bavova: Lu bisi Ngalili, mu nkiama lutelamene ye 
lutadidi ku zulu? Yesu, ndiena utambulu ku zulu tuka 
mu beno, yandi una kwizila bumosi bulummweni wele 
ku zulu. 

12 { Buna basisa mongo ubikwanga Olive wena lukufi 
ye Yelusalemi, tezo kianzila i kina kidiatulwanga mu 
uminga, bavutuka ku Yelusalemi. 

13 Bu bamana kota, babaluka ku seka diantandu 
dibakalanga, Petelo ye Yoane ye Yakobi ye Andele ye 
Filipo ye Toma ye Batolomai ye Matai ye Yakobi, i 
mwana Alafai ye Simoni, i Zelote, ye Yuda, i mwan'a 
Yakobi. 

14 Bau babonsono ye bakento ye Malia mpe, i ngudi 
a Yesu, ye mpangi zandi batatamana mu kintuadi mu 
sambila. 

15 9 Lumbu bina Petelo watelama va kati ye zimpa- 
ngi, ntalu abau bakutakana yakala kani nkama mosi ye 
makumole, wavova: 

16 Lu babakala ye zimpangi! Masonukwa mateka 
vova Mpeve yanlongo mu nw'a Davidi mu Yuda wayika 
ntuadisi abau babaka Yesu mafwiti kwenda detila ka- 


a. 

17 Kadi yandi watangwa ye beto, watambula ndambu 
akisielo kiaki. 

18 Ndiena wabaka divia mu nsendo akondwa kwalunu- 
ngu, wasotuka mabubama, watenduka va kati, ndia 
miandi miamionsono miavaika. 

19 Diodio diazayakana kwa babonsono bakundanga 
mu Yelusalemi, i diau via diodio dibikwanga mu nding'au 
Akeledama, i via diamenga. 

20 Kadi diasonama mu nkand'a Minkunga: Bika 
kundu kiandi kiavombila ye muntu kalembwa kio kunda, 
ye: Wankaka kavingana mu salu kiandi. 

21 I kuma mosi mu babakala bakangalanga yeto 
ntangu yina yayonsono yakota ye yavaika Mfumu Yesu 
mu beto, 

22 tuka mu mbadukulu ambotokolo a Yoane nate ye 
kina lumbu kikatambulwa tuka mu beto, mosi mu bau 
fwiti kala mbangi ye beto mu mfulukulu andi. 

23 Basola bantu bole: Yosefi wabikwanga Balasaba, 
nkumbu yankaka Yustu, ye Matia. 

24 Basambila, bavova: Ngeye, Mfumu, zeyi ntima 
miabantu babonsono, songa mosi mu bau bole uuzolele 

25 mu tambula fulu kiakisielo kiaki ye kintumwa kiaki 
kiakatukila Yuda mu kwenda ku vuma kiandi. 

26 Bata wadi mu bau, wadi wabwa va Matia; yandi 
watangwa ye kumi ye ntumwa mosi. 


2 Lumbu kia Pentekoti bu kialunga, buna bakutakana 
babonsono va kimosi. 

2 Mu zulu ntumbu tuka wungu bonso watembo 
kiangolo kiansiuku. Wafuluza nzo yamvimba yiba- 
vwanda. 

3 Kwa bau kwamonika tudimi tuafwanana ye nlaku 
miatia tuakabana ye tuavwanda va babonsono mosi mosi. 

4 Babonsono bafuluzwa kwa Mpeve yanlongo, baba- 
dika vova mu tudimi tuankaka, bonso bwabavana 
Mpeve mu vova. 

5 T Mu Yelusalemi mwakunda ba Yudayo, bankwa 
vumi kia Nzambi batuka mu makanda mamonsono mena 
ku nsi azulu. 

6 Ningu wowo bu wakala, kabu diakutakana, diadu- 
ngama, kadi muntu muntu wabawa bavova mu yandi 
ndinga. 

7 Babonsono babwa zengelezengele, bayitukwa, bavo- 
vasana: Tala, baba babonsono bavovele, kadi ka bisi 
Ngalili ko e? A 

8 Buna bwe tulenda wa muntu muntu yandi ndinga 
yituabutukila? 

9 Bisi Patia ye Media ye Elami ye bantu bakundanga 
mu Mesopotamia ye mu Yuda ye mu Kapadokia ye mu 
Ponto ye mu Asia, 

10 mu Filingia ye mu Pamfilia ye mu Ngipiti ye mu 
ntini za Libia kuna Kilene ye banzenza batuka ku Loma 
ye ba Yudayo ye baposilita, 

11 bisi Kelete ye Alabia, tubawilu mu ndinga zeto 
bavovele mu mavanga mamanene ma Nzambi. 

12 Babonsono babwa zengele-zengele, badungama, 
bavovasana: Nki adiambu diadi? 

13 Bankaka babasevila, bavova: Bazedi kwa vinia 
kiananzeke-nzeke. 

14 ${ Petelo watelama ye kumi ye mosi, wasasula 
nding'andi, wavova kwa bau: Lu babakala ba Yudayo ye 
lu bisi Yelusalemi babonsono, bika diadi diazayakana 
kwa beno, ludimba mambu mami. 

15 Kadi baba ka bakololo ko, bonso bulubenzi, kadi 
i lokula kiantatu kialumbu. 

16 Kansi momo i mana mavovwa mu Yoeli, mbikudi: 

17 Nzambi vovele: Si bwakala mu lumbu biazimunina: 
Mono si yadukula Mpeve ami va nsuni miamionsono, 
bana beno bababakala ye babakento si babikula, matoko 
meno si mamona mona-meso, ngudi zeno zabantu si 
zalotwa ndozi; 

18 va bisielo biami biababakala ye biabakento si 
yadukula Mpeve ami mu lumbu biobio, si babikula. 

19 Si yavana mangu ku ntandu ku zulu ye dimbu va 
nsi ya ntoto, menga ye kia ye matuti mamwisi; 

20 ntangu si yakituka tombe ye ngonda menga, buna 
lumbu kiakinene kia Mfumu si kiakwiza. 

21 Si bwakala, yo wonso wabombedele nkumbu a 
Mfumu si kavuluswa. 

22 J Lu babakala ba Isaeli, luwa mambu mama: Yesu, 
i mwisi Nazaleti, i muntu uluasongwa kwa Nzambi mu 
tulendo ye mangu ye dimbu biavanga Nzambi mu yandi 
mu kati diabeno bonso buluzeyi beno kibeni, 

23 ndiena wayekulwa mu lukanu luasikalala lua 
Nzambi ye nzailu andi yakitekidila, beno luankoma, 
luamvonda mu moko mabantu bakondwa nsiku. 

24 Nzambi bu kazezisa nsongo mialufwa, wamfulukisa, 
kadi ka bulendakani ko, yo kasimbudulwa kwa luau. 

25 Kadi Davidi yovele mu yandi: Mono yatala Mfumu 
ami ntangu zazonsono va meso mami, kadi wena va 
lubakala luami, mpasi kianikuka ko. 

261 kuma ntim'ami wakala kiese, ludimi luami 
luayangalala; kadi nsuni ami mpe si wavunda mu vuvu. 

27 Kadi ngeye kuyekudi mwelami mu nsi abafwa ko, 
kuyambudi Nkwa nlongo aku kamona lubololo ko. 

28 Ngeye wanzaikisi nzila zamoyo; ngeye si waku- 
mfuluza mu kiese va zizi kiaku. 

29 91 Lu babakala ye zimpangi, bwena luve mu ba- 
ngula kulukamba, vo Davidi, i se diakanda, wafwa, 
wazikwa, ndiamu andi yena yeto nate ye lumbu kiaki. 

30 Mu diodio bu kakala mbikudi ye wazaya, vo 
Nzambi wandila ndefi mu vwandisa mosi wambutu 
mialuketo luandi va kiandu kiandi, 

31 i diau yandi wakimwena ye wakivovila mu mfulu- 
kulu a Klisto, yo kana yekulwa mu nsi abafwa ko, ye 
nsuni andi ka una mona lubololo ko. 

32 Ndiena i Yesu wafulukuswa kwa Nzambi, mu 
diodio tu zimbangi tu babonsono. 

33 I kuma bu kazangulwa mu koko kwa Nzambi 
kwalubakala ye wakitambudila nsilulu a Mpeve ya- 
nlongo kwa Se, buna dukudi diadi dilumweni ye diluwilu. 

34 Kadi Davidi kabaluka kuna mazulu ko, kansi 
wavova yandi kibeni: Mfumu wavova kwa mfumu ami: 
Vwanda va lubakala luami, 

> nate ye mbeni tula ntantu miaku mfiduku amalu 
maku, 

36 Mu diodio bika nzo yamvimba ya Isaeli yazikula 
mu zaya, vo Yesu ndiena uluakoma va kulunsi wava- 
ngwa Mfumu ye Klisto kwa Nzambi. 

37 { Kansi bu bawa momo, bazokama ntima, bavova 
kwa Petelo ye kwa ntumwa zankaka: Lu babakala ye 
zimpangi, bwe tuavanga? 

38 Petelo wavova kwa bau: Luvilula diela, buna luena 
bika muntu muntu kabotukwa mu nkumbu a Yesu 
Klisto mu ngiambudulu amasumu meno; beno si luata- 
mbula nkailu a Mpeve yanlongo. 

39 Kadi nsilulu yena kwa beno ye kwa bana beno ye 
kwa babonsono bena nseke ye kwa buna bena batelwa 
mbila kwa Nzambi, i Mfumu eto. 

40 Yandi wabatela kimbangi, wababombidila mu 
mambu mamingi mankaka, wavova: bika luavuluswa 
mu mbandu yayi yamvilangani. 

41 I buna batambula mambu mandi, babotukwa; 
kina lumbu bakudukulwa kani mafunda matatu mamiela. 

42 Bau batatamana mu malongi mazintumwa ye mu 
mbundulu antuadi ye mu bukuna dimpa ye sambila. 

43 1 Wonga wabwila miela miamionsono; mangu ye 
dimbu biabingi biavangwa kwa zintumwa mu Yelusalemi, 
babonsono bakala wonga wawingi. 

44 Babonsono baleka minu bakala va kimosi, bakala 
biabionsono kintuadi; 

45 Bateka mvwilu zau ye lekwa biau, bakaba bio kwa 
babonsono, bonso bwakala nsatu zamuntu muntu. 

46 Lumbu ka lumbu batatamana mu kintuadi mu 
kiniongo, babukuna dimpa mu nzo zau, batambula 
madia mau mu kiese ye mu luyinunu luantima, 

47 bazitisa Nzambi, bakala ngiambu kwa bantu 
babonsono. Lumbu ka lumbu Mfumu wabakudikila 
bavuluswa. 


Petelo ye Yoane batombuka ku kinlongo mu lokula 
kiasambila, i kiavwa. 
2 Kuna kwanatwa muntu watila mianzi tuka mu 

mbutulu andi, lumbu ka lumbu bantula ya mwelo 
wakinlongo wabikwa mwelo wantoko, mpasi kalo- 
mbanga nkailu akiwuntu kwa bakotanga mu kinlongo. 

3 Bu kamona Petelo ye Yoane bakana kota mu kinlo- 
ngo, buna wabalomba nkailu. 

4 Petelo wantala siusiu va kimosi ye Yoane, wayova: 
Ututala. 

5 Yandi wabasungamana, wavingila mu tambula 
lekwa kwa bau. 

6 Kansi Petelo wavova: Palata ye wola ka biena yami 
ko; kansi biena yami ikuvana bio: mu nkumbu a Yesu 
Klisto, mwisi Nazaleti, diata kwaku. 

7 Yandi wasimba koko kwandi kwalubakala, wa- 
ntedimisa, tambi biandi ye madikulu mamalu ntumbu 
siama, 

8 wadumuka, watelama, wadiata, wakota yau mu 
kinlongo, wadiata, wadumuzuka, wazitisa Nzambi. 

9 Bantu babonsono bammona, vo dieti, ye wazitisa 
Nzambi. 

10 Bazaya, vo i yandi wavwanda vana mwelo wantoko 
wakinlongo mu diambu diaminkailu; bazala kwa ngitu- 
kulu ye zengele-zengele mu dina dikavangulwa. 

11 $ Bu kasimba Petelo ye Yoane, bantu babonsono 
balundumuka kwa bau ku nzilamakunzi ma Solomo, 
bayitukwa beni. 

12 Petelo bu kamona bo, wavutula kwa bantu: Lu 
babakala ba Isaeli, mu nkiama luyitukulu mu diodio, mu 
nkiama lututedi siusiu, bonso yo beto mu lueto lulendo 
vo vumi kieto kia Nzambi tuvengi, vo ndiena dieti? 

13 Nzambi a Abalahami ye Nzambi a Isaki ye Nzambi 
a Yakobi, Nzambi a mase meto, wakembisa sielo kiandi 
Yesu uluayekula, uluakadila nkalu va luse lua Pilatu, 
yandi bu kazenga vo fwiti yambulwa. 

14 Kansi beno luakadila Nkwa nlongo ye lunungu nka- 
lu, lualomba, yo muntu, i myondi, fwiti vewa kwa beno. 

15 Beno luavonda Mfumu amoyo wafulukisa Nzambi 
mu bafwa utuenina zimbangi. 


272 MAVANGA MAZINTUMWA 3, 4 


16 Mu minu kiankumbu andi nkumbu andi yasiamisi 
ndiena ulumweni ye uluzeyi. Minu kiena mu yandi 
kimveni mavimpi momo malunga va ntadisi abeno 
babonsono. 

17 Bwabu, lu zimpangi, nzeyi kwami, vo luavanga bo 
mu kondwa kwanzailu, bonso bwasa bakuluntu beno mpe: 

18 kansi bonso bobo Nzambi walungisila makakika- 
mbila mu nwa miambikudi miamionsono, vo Klisto 
andi fwiti lungwa kwama. 

19 I kuma luvilula diela, lubangumuka, mpasi masumu 
meno mavinzukuswa, 

20 mpasi ntangu zavongisila zatuka mu zizi kia 
Mfumu, ye mpasi kafidisa Yesu Klisto, ukalusodila ; 

21 zulu difwiti kunkeba nate ye ntangu zina vutulwa 
biabionsono bonso bubiateka kala. Nzambi wavova 
mu zau mu nwa miambikudi miandi mianlongo, mu nsi 
nkutu. 

22 Mose wavova: Mfumu, Nzambi eno, si kakuluto- 
nginikina mbikudi bonso mono mu zimpangi zeno; yandi 
luna wa mu mamonsono makavovanga kwa beno. 

23 Si bwakala, vo wonso mwela ukawilu mbikudi 
wowo ko si kafukuswa mu bantu. 

24 Kansi mbikudi miamionsono tuka mu Samueli 
ye mianlandila i miau miavova, miasamuna lumbu biabi 
mpe. 

25 Beno i bana bambikudi ye baluwawanu luavanga 
Nzambi ye mase meto, bu kavova kwa Abalahami: Mu 
nkun'aku makanda mamonsono va ntoto si masakumu- 
nwa. 

26 Vantetekwa beno Nzambi watonginika sielo kiandi, 
Yesu, ye wamfidisa mu kulusakumuna, bu kalubangu- 
muna, buna luena, mpasi luafila masumu meno nima. 


Kansi bu bavova kwa bantu, zinganga ye ntuti 
zakinlongo ye basaduki batelama va lueka luau, 
2 bakala nganzi, bu balonga bantu ye basamuna 
mfulukulu abafwa mu Yesu. 

3 Babasa moko, babatula mu boloko nate ye jumbu 
kialanda; kadi nkokila. yakibwila. 

4 Babingi bawa mambu baleka minu, ntalu ababakala 
i mafunda matanu. 

5 1 Bwakala vo mu lumbu kialanda mwakutakana 
bakuluntu bau ye ngudi zabantu ye minsoniki ku 
Yelusalemi, 

6 ye Ana, ngudi anganga, ye Kayafa ye Yoane ye 
Alesandelo ye babonsono bakala kibutu kiangudi 
anganga. 

7 Bu babatula va ntadisi au, buna babayuvula; Mu 
nki alulendo yo mu nki ankumbu luvengi mono? 

8 Buna Petelo wazala kwa Mpeve yaniongo, wavova 
kwa bau: Lu bakuluntu babantu ye ngudi zabantu! 

9 Vo tufiongonono lumbu kiaki mu diambu diabu- 
nkete butuvengi kwa muntu wabela ye mu nki kavulusulu, 

10 bika diazayakana kwa beno babonsono ye bantu 
babonsono ba Isaeli, vo yandi telamene vava va meso 
meno mavimpi mu nkumbu a Yesu Klisto, i mwisi 
Nazaleti, uluakoma va kulunsi, wafulukuswa kwa Nzambi 
mu bafwa. 

11 Yandi i tadi dianiafunwa kwa beno, lu mintungi, 
diayika tadi diantu afuma; 

12 ka mwenani mpulusu mu wankaka ko, kadi ka 
kwenani nkumbu yankaka ku nsi azulu yavewa mu 
bantu ko yitufwiti vulusulwa. 

13 4 Bu bamona kibakala kia Petelo ye Yoane, bu 
bazaya, vo bau i bantu balembolo tanguswa ye longwa, 
buna bayitukwa, bababakula, vo bakala ye Yesu. 

14 Bu bamona muntu waniakuswa watelama va 
kimosi ye bau, ka bakala kiambangisila ko. 

15 Bu bameni kubakamba bakatuka kwa bamayala, 
bayuvasana manenga, 

16 bavova: Nki tuavanga kwa bantu bobo? Kadi 
dimbu kiazayakana kiavengo kwa bau, kimeni monika 
kwa babonsono bakundanga mwamu Yelusalemi, ka 
tulendi kio kadila nkalu ko. 

17 Kansi bika tuabavumisa, mpasi ka kialuta mwa- 
ngana mu bantu ko, ka bidi vutuka vova mu nkumbu 
yoyo kwa muntu. 

18 Babatela mbila, babakanikina ka bidi vova nkutu 
vo longa mu nkumbu a Yesu. 

19 Petelo ye Yoane bavutula, bavova kwa bau: Vo 
bwena lunungu va luse lua Nzambi mu luta wa beno ye 
ka Nzambi ko, luzenga dio, 

20 kadi beto ka tulendi yambula vova matuamweni 
ye matuawilu ko. 

2] Baluta kubavumisa, babayambula, ka babakula, 
bonso bubafwiti kubalonga ndongi ko mu diambu 
diabantu, kadi babonsono bakembila Nzambi mu dina 
diavangama. 

22 Kadi muntu wavangulwa dimbu kina kiandia- 
kusunu wavioka makumaia mamvu. 

239 Bu bamana yambulwa, bayiza kwa bayau, 
bakamba mamonsono mavova ngudi zanganga ye ngudi 
zabantu kwa bau. 

24 Bu bawa mo, basasula ndinga va kimosi kwa 
Nzambi, bavova: Mfumu, ngeye wavanga zulu ye ntoto 
ye mbu ye biabionsono biena mu biau; 

25 ngeye wavova mu Mpeve yanlongo mu nw'asielo 
kiaku Davidi, i seto: Bapaien mu nkiama babomanga 
ye bantu babanzanga lekwa biankatu? 

26 Ntinu miantoto mitelamanga, bakuluntu bakutaka- 
nanga va kimosi mu kitantu kwa Mfumu ye Klisto andi. 

27 Kadi mu kedika mu mbanza yayi mwakutakana 
Elode ye Pontio Pilatu ye bapaien ye bantu ba Isaeli kwa 
Yesu, sielo kiaku kianlongo kiwakusa, 

28 mu vanga mamonsono makitezila koko kwaku ye 
lukanu luaku, vo si bwakalakana, 

29 Bwabu, Mfumu, tala mvumusu zau, vana nanga 
miaku kibakala kiakionsono mu vova mambu maku, 

30 bu ulambula koko kwaku mu niakisa, bika dimbu 
ye mangu biavangama mu nkumbu a Yesu, sielo kiaku 
kianlongo, 

31 Bu bamana sambila, vuma kibakutakana kiani- 
kuka, babonsono bazala kwa Mpeve yanlongo, bavova 
mambu ma Nzambi mu kibakala. 

32 T Kabu diabaleka minu diakala ntima mosi ye 
mwela mosi muntu mosi nkutu kabika lekwa ko, vo i 
kiandi, kansi biabionsono biakala biantuadi kwa bau. 

33 Ntumwa zata kimbangi kiamfulukulu a Mfumu 
Yesu Klisto mu lulendo lualuingi; nlemvo wawingi 
wakala mu bau babonsono. 

34 Kadi mu bau ka mwakala muntu wakondwa lekwa 
ko; kadi babonsono bavwa mavia ye zinzo bateka bio, 
banata ntalu abina biatekwa, 

35 batula yo va malu mazintumwa; kansi muntu 
muntu wakabulwa bonso bwakala nsatu zandi. ji 

36 T Yosefi, wabikwa kwa zintumwa nkumbu Banaba, 
bu yibangudulu i yayi: mwana wambombodolo, i nlevita, 
mu kanda mwisi Kipelo, 

37 wateka via dikavwa, wanata bivanza, watula bio 
vana malu mazintumwa. 


5 Muntu, nkumbu andi Anania, ye Safila, nkazi andi, 
bateka mvwilu; 

2 yandi wakatula ndambu antalu, nkazi andi bu 
kazaya bo; wanata ndambu, watula yo va malu mazintu- 
mwa. 

3 Petelo wavova: Anania, mu nkiama Satana wazedi 
mu ntim'aku, bu umeni vuna Mpeve yanlongo ye vengika 
ndambu antalu avia? 

4 Kadi ka diakedi diaku ko e, bu dialembwa tekwa? 
Bu dimeni tekwa, kadi ka diakedi mu lendo kiaku ko e? 
Mu nkiama savukidi ntim' aku mu vanga diodio? 
Ngeye kuvunini bantu ko, kansi Nzambi. 

5 Anania bu kawa mambu momo, wabwa, watabuka 
vumunu; wonga wawingi wabwila babonsono bawa 
mo. 

6 Bamatoko batelama, bankubika, bannata ku mbazi, 
banzika. 

7 91 Kani lokula tatu buna bwakala, vo nkazi andi 
wakota, kansi kazaya bwavangama ko. 

8 Petelo wavova kwa yandi: Unkamba, vo lutekele 
via mu ntalu yoyo? Yandi wavova: Inga, i ntalu yoyo 
kwandi. 

9 Kansi Petelo wavova kwa yandi: Mu nkiama luawa- 
wane mu tonta Mpeve ya Mfumu? Dimba, malu 
mabau bazikidi bakala diaku meka va mwelo, si bakunata 
ku mbazi. 

10 Yandi ntumbu bwa va malu mandi, watabuka 
vumunu; bamatoko bu bakota, bammona wafwa, 
bannata ku mbazi, banzika va lueka luabakala diandi. 

11 Wonga wawingi wabwila bundu diamvimba ye 
babonsono bawa mo. 

12 1 Dimbu biabingi ye mangu biavangwa mu moko 
mazintumwa mu bantu, babonsono bakala va kimosi mu 
nzilamakunzi ma Solomo mu kintuadi. 

13 Mu bankaka muntu nkutu kakabuka ntima mu 
bundana yau ko, kansi bantu babazitisa beni. 

14 Mwakudukulwa diaka babingi balekila Mfumu 
minu, makabu mababakala ye bakento, 

15 banata mpe zimbevo ku mbazi mu zinzila, babatula 
va mintanda ye binatunu, mpasi, Petelo bu kavioka, 
kini kiandi kaka kiafuka mosi mu bau. 

16 Kabu diatuka mu mbanza zazungidila Yelusalemi 
diakutakana, banata zimbevo ye bakwamuswa kwa 
mpeve zasumuka, bau babonsono baniakuswa. 

17 (| Ngudi anganga watelama ye babonsono bakala 
yandi, i luvanguku luabasaduki, bazala kwa vema, 

18 basa moko mu zintumwa, babatula mu boloko 
kiambanza. 

19 Mu fuku mbasi a Mfumu yazibula mielo miaboloko, 
yabavaikisa, yavova: 

20 Luenda luatelama ye vova mu kinlongo kwa bantu 
mambu momo mamonsono mamoyo. 

21 1 Bu bawa momo, bayenda kota mu kinlongo bu 
kwakia, balonga. Ngudi anganga ye bakala yandi 

bayiza, bakutikisa bamayala ye bakuluntu babonsono 
babana ba Isaeli, batuma mu kubalanda mu boloko. 

22 Mantadi bu maluaka vana, ka bababwana mu 
boloko ko; kansi bavutuka, bakamba dio, 

23 bavova: Tubweni boloko kiabindama nadede, 
minkengi mitelamene va mielo; kansi bu tuzibudi, ka 
tumweni muntu mu ngudi ko. 

24 Ntuti akinlongo ye bangudi zanganga bu bawa 
mambu momo, babwa kidunga mu bau, kani bwe 
bwakadila momo? 

25 Kansi mbadio wayiza kubakamba: Tala, babakala 
baluatudidi mu boloko bena mu kinlongo, batelamene 
ye longanga bantu. 

26 {f Buna ntuti ye mantadi bayenda kubalanda, ka 
mu ngolo ko; kadi batina bantu, vo bakana vondwa mu 
matadi. 

27 Bu bameni kubalanda, babatula va luse luaba- 
mayala. Ngudi anganga wabayuvula, 

28 wavova: Ka tualukanikini beni mu longa mu 
nkumbu yoyo ko e? Tala, beno luazadisi Yelusalemi 
mu longi dieno, luzolele tuala menga mamuntu wowo va 
beto. 

29 Petelo ye zintumwa bavutula, bavova: Tufwiti luta 
tumama kwa Nzambi ye ka kwa bantu ko. 

30 Nzambi amase meto wafulukisi Yesu uluamanika 
va nti, uluavonda. 

31 Nzambi wanzangula mu koko kwandi kwalubakala 
mu kala nkuluntu ye mvulusi, mu vana Isaeli mpilulu 
adiela ye ngiambudulu amasumu. 

2 Mu mambu momo beto tu zimbangi ye Mpeve 
yanlongo mpe, yavana Nzambi kwa bakuntumamananga. 

33 1| Bu bawa momo, baluala ntima, bavova manenga 
mu kubavonda. 

34 Mfalisi mosi, nkumbu andi Ngamalieli, nlongi 
ansiku wazituswa kwa bantu babonsono, watelama mu 
bamayala, wakamba bavaikisa bantu bobo fintangu- 
ntangu. 

35 Yandi wavova kwa bau: Lu babakala ba Isaeli, 
lukikenga mu dina dilukeni vanga kwa bantu bobo. 

36 Kadi tekila lumbu biabi Teuda watelama, wakisa 
yo muntu waunene, babakala kani vo nkama ziia babu- 
ndana yandi. Yandi wavondwa, babonsono bantuma- 
mana bamwangana, bayika ka lekwa ko. 

37 Landila ndiena Yuda, i mwisi Ngalili, watelama 
mu lumbu biansonomono, wakokumuna bantu ku 
nim'andi. Ndieu mpe wavondwa, babonsono bantu- 
mamana basansukuswa yeku-yeku. 

38 Bwabu iluvovele: Lusisa bantu bobo, lubayambula; 
kadi vo lukanu lolo yo mavanga momo bitukidi mu 
bantu, buna si biafuka, 

39 kansi vo bitukidi mu Nzambi, ka lulendi fukisa 
bantu bobo ko; ka luidi bakula vo lunwanisanga Nzambi 


ho Bantumamana, batela zintumwa mbila, bababufa 
nate ye nkanda wabunuka, babakanikina vova mu nku- 
` mbua Yesu, babayambula. 

41 9 I kuma bakatuka kwa bamayala, bakala kiese, 
bu bafwanana mu lungwa ntiakulu mu diambu dianku- 
mbu yoyo. 

42 Lumbu ka lumbu ka balembwa longa mu ki- 
nlongo ye mu zinzo ko ye mu samuna nsamu wambote 
wa Klisto Yesu. 


Ntalu aminlonguki bu yanieka mu lumbu bina, ba 
Yudayo bakisi Elene bayuma kwa ba Ebeleo, kadi 
mafwola mau maviokwa mu nkabulu yalumbu ka lumbu. 
2 Kumi ye zole batela kabu diaminlonguki mbila, 
bavova: Ka bufweni ko, vo tusisa mambu ma Nzambi ye 
sala va meza. 

3 Kansi, lu zimpangi, lusola babakala nsambodia mu 
beno babikwanga vo bambote, bazedi kwa Mpeve ye 
nduenga batufwiti tula mu salu kiokio. 

4 Beto tufwiti tatamana mu sambila ye mu salu 
kiamambu. 

3 Kabu diamvimba diazola mpova yoyo; basola 
Stefano, i bakala diazala kwa minu ye Mpeve yanlongo, 
ye Filipo ye Pokolo ye Nikanoli ye Timoni ye Pamena ye 
Nikolao, i mpositilita watuka mu Antiokia. 

6 Babatuala va luse luazintumwa; basambila, babatula 
moko. 

7 9 Mambu ma Nzambi mamwangana, ntalu ami- 
nlonguki yakudukulwa beni mu Yelusalemi, kabu dia- 
dinene diazinganga batumamana minu. 

8 T Stefano wazala kwa nlemvo ye lulendo, wavanga 
mangu biabinene ye dimbu mu bantu. 

9 Bankaka mu bau i bankwa dibundu dibikwanga 
diabalibetina ye diabisi Kilene ye diabisi Alesandia ye 
diayau batuka mu Kilikia ye Asia batelama mu bindisa 
Stefano mpaka. 

10 Balembana kakidila nduenga ye Mpeve bikavovila. 

11 Buna balongisila babakala bankaka bavova: 
Tuawilu, bu kavovele mambu mantiakulu mu Mose ye 
Nzambi. 

12 Bakitumuna bantu ye ngudi zabantu ye minsoniki, 
bambwila, banziona, bannata kwa bamayala, 

13 batuala mbangi zaluvunu zavova: Muntu wowo ka 
ulembolo mu vova mambu makitantu mu vuma kianlo- 
ngo ye mu nsiku ko. 

14 Kadi tuawilu, bu kavovele, vo Yesu, i mwisi 
Nazaleti, si katulula yuma kiaki ye vilula fu bina bitua- 
sisulwa kwa Mose. 

15 Babonsono bavwanda mu bamayala bantala siusiu, 
bamona zizi kiandi bonso zizi kiambasi. 


7 Ngudi anganga wavova: Kadi menina bonso bobo e? 
2 1 Yandi wavova: Lu babakala ye zimpangi ye mase, 
ludimba! Nzambi ankembo wamonika kwa s'eto 
Abalahami, bu kakala mu Mesopotamia, bu kakikundila 
mu Halani ko. 

3 Wavova kwa yandi: Vaika mu nsi aku ye mu butu 
biaku, wiza ku nsi yingina kusonga, 

4 Buna wavaika mu nsi aba Kaladea, wakunda ku 
Halani. Tuka kuna s'andi bu diafwa, Nzambi wannata 
ku nsi yayi yilukundanga bwabu. ; 

5 Kamvana difwa muna ko, ka lutambi lumosi nkutu 
ko, kansi wasila mu vana yo bonso mvwilu kwa yandi 
ye nkun'andi wakunlanda, bu kakibakila bana ko. 

6 Nzambi wavova ebu: Nkun’andi si wakala kinzenza 
mu nsi yanzenza, si bakubavanga minanga ye kuba- 
kwamisa nkama ziia zamvu. 

7 Nzambi wavova: mono si yafundisa kanda diodio 
dibana kadila kinanga, buna si bavaika, ye kunsadila 
mu yuma kiaki. 

8 Yandi wamvana luwawanu luanzengolo; buna 
wabuta Isaki, wanzenga lumbu kianana, Isaki wabuta 
Yakobi ye Yakobi kumi ye mase mole mamakanda. 

9 1 Mase mamakanda mayandukila Yosefi meso, 
banteka ku Ngipiti, ye Nzambi wakala yandi, 

10 wamvaikisa mu ndungulu zandi zazonsono, wa- 
mvana nlemvo ye nduenga va luse lua Falao, i ntinu a 
Ngipiti, wantumba kiyadi mu Ngipiti ye mu nzo andi 
yamvimba. 

11 Malema ye nzungu zazingi biabwila Ngipiti 
yamyimba ye Kanana, mase meto ka masolula biandia 


0. 

12 Kansi Yakobi bu kawa, vo kuna Ngipiti kwakala 
mbongo, wafidisa mase meto mfidisa yantete. 

13 Mfidisa yanzole Yosefi wakizaikisa kwa mpangi 
zandi, ye kanda diandi diazayakana kwa Falao. 

14 Yosefi watuma mu bokila Yakobi, i s'andi, ye 
butu biandi biabionsono, lusambodia ye miela ntanu. 

15 Yakobi wakulumuka ku Ngipiti, wafwila kuna 
yandi kibeni ye mase meto. 

16 Banatwa kuna Sekemi, batulwa mu ndiamu yasa- 
mba Abalahami mu ntalu abivanza kwa bana ba Hamoli 
mu Sekemi. 

17 Ẹ Bantu banieka ye bafunana mu Ngipiti, ntangu 
ansilulu yasila Nzambi kwa Abalahami bu yafinangana, 

18 nate ye ntinu wankaka watelama mu Ngipiti 
walembwa zaya Yosefi. 

19 Yandi, wazungula kanda dieto mu bungubi, 
wakwamisa mase meto, mpasi batula bana bau ku mbazi, 
ka bidi kebwa bamoyo. 

20 J Mu ntangu yina Mose wabutuka, wazolakana 
kwa Nzambi, wayundulwa mu ngonda tatu mu nzo 
as'andi; 

21 kansi bu katulwa ku mbazi, mwan'a Falao wankento 
wambonga, wanyundula kakala wandi mwana. 

22 Mose wakuduswa mu nduenga zazonsono zabisi 
Ngipiti; wakala lulendo mu mambu mandi ye mavanga 
mandi. 

23 Bu kalunga makumaia mamvu, wabanza mu ntim'a- 
ndi mu bumina kwa mpangi zandi, i bana ba Isaeli. 

24 Bu kamona mosi wavangwa bwambi, wantabila, 
wavutula ndinda kwa mwisi Ngipiti, bu kamvonda. 

25 Yandi wabanza, vo mpangi zandi zizeyi, vo Nzambi 
wahavepi mpulusu mu koko kwandi; kansi ka bazaya 

o ko. 

26 Lumbu kialanda wamonwa kwa bau, bu babindana 
mpaka; watonta kubawawasa yenge, wavova: Lu baba- 
kala, beno i zimpangi, mu nkiama luvangasana bwambi? 

27 Wavanga mfinangani andi bwambi, wanunguna 
yandi, wavova: Nani wakutudidi nkuluntu ye mfundisi 
mu beto? 

28 Kadi zolele kumponda, bonso buwavondele mwisi 
Ngipiti zono? 

29 Mose watina mu diambu diodio, wakala kinzenza 
mu nsi a Midiani, mukabuta bana bole bababakala. 

30 (1 Makumaia mamvu bu malunga, mbasi yamonika 
kwa yandi mu nlemo mu finti-nti fiampanga mu nsi 
yankatu vana mongo wa Sinai. 

31 Mose bu kamona bo, wayitukwa mu diambu 
diamona-meso, kansi bu kayiza tala, ndinga Mfumu 
yawakana: 

32 Mono i Nzambi amase maku, i Nzambi a Abala- 

hami ye Isaki ye Yakobi. Mose wazakama, kakabuka 
ntima mu tala ko. 

33 Mfumu wavova kwa yandi: Katula nsampatu mu 
malu maku, kadi vuma kiutelamene i ntoto wanlongo. 

34 Mono yatomene mona nkwamusunu abantu bami 
mu Ngipiti, yawilu mpumukunu zau, nkulumukini 
mu kubavaikisa. Bwabu wiza, mpasi yakufidisa ku 
Ngipiti. 

35 9 Mose i ndiena ubakadila nkalu, bu bavova: 
Nani ukutudidi nkuluntu ye mfundisi? i yandi wafidisa 
Nzambi mu koko kwambasi yamonika kwa yandi mu 
finti-nti fiampanga, mu kala nkuluntu ye nkudi. 

36 Yandi wabavaikisa bu kavanga mangu ye dimbu 
mu nsi a Ngipiti ye mu mbu a Mbwaki ye mu nsi yankatu 
mu makumaia mambu. 

37 Ndiena i Mose wavova kwa bana ba Isaeli: 
Nzambi si kakulutonginikina mbikudi bonso mono 
utukidi mu mpangi zeno. 

38 Ndiena i yandi wakala mu dibundu mu nsi yankatu 
ye mbasi yavova kwa yandi vana mongo wa Sinai ye 
wakala ye mase meto, watambula mambu mamoyo mu 
kutuvana. 

39 I kwa yandi mase meto ka mazola tumama ko, 
kansi bannianga, mu ntima miau babangumuka ku 
Ngipiti, 

40 bavova kwa Aloni: Utuvangila ,zinzambi zilenda 
kututekila ku ntu, kadi Mose, ndiena watuvaikisa mu 
nsi a Ngipiti, bonso bukeke, ka tuzeyi ko. 

4i Bina lumbu bavanga mwan'angombe, banata 
nkailu miazikwa kwa teki, bayangalala mu mavanga 
mamoko mau. 

42 Nzambi wabafila nima, wabaniokuna mu sadila 
nkangu azulu, bonso bwasonama mu nkanda wamimbi- 
kudi: U nzo a Isaeli, kadi mu makumaia mamvu mu nsi 
yankatu luaneti nkailu miamponda evo nkailu miankaka 
miazikwa kwa mono e? 

43 Beno luabonga nzo yangoto ya Moloki ye mbwetete 

anzambi Lefani, i bifwani biluavanga, mpasi luasambila 
bio. Mono si yakulunata kuna nim'a Babeli. 

44 1 Nzo yangoto yakimbangi yakala ye mase meto 
mu nsi yankatu, bonso ndiena wavova kwa Mose watuma 
vo kavanga yo bonso bwakala kifwani kikamona; 

45 landila yandi mase meto matambula yo, bakotisa 
yo ye Yosua mu mvwilu abapaien baniangwa kwa Nzambi 
va luse luamase meto nate ye lumbu bia Davidi; 

46 wamona nlemvo va luse lua Nzambi, wayuvula luve 
mu tombila Nzambi a Yakobi kundu. 

47 Solomo wantungila nzo. 

48 Mpungu Tulendo kakundanga mu yampila yoyo 
yatungwa mu moko ko, bonso bwavova mbikudi: 

49 Zulu i kiandu kiami ye ntoto i mfiduku amalu 
mami. Mfumu vovele: Nki anzo luna kuntungila, vo 
vuma kiavundulu kiami eki e? 

i 50 Kadi koko kwami ka kwavanga bina biabionsono 
oe? 

51 Beno lu bankwa nsingu zambalu, lualembwa 
zengwa mu ntima ye mu matu. Ntangu zazonsono 
lukakidilanga Mpeve yanlongo; bonso mase meno i 
bobo beno mpe. 

52 Nani mu bambikudi walembwa zomwa kwa mase 
meno? Bavonda mpe wateka samuna ngizulu a Nkwa 
lunungu, bwabu beno luayikidi nyekudi miandi ye 
mvondi miandi, 

53 i beno luatambula nsiku mu nsikudukusu azimbasi, 
ka luakeba mio ko. 

54 1 Bu bawa momo, ntima miau mialuala, bankwetila 
meno. 

55 Yandi wazala kwa Mpeve yanlongo, watala siusiu 
ku zulu, wamona nkembo a Nzambi ye Yesu telamene 
va lubakala lua Nzambi, 

56 wavova: Tala, mbweni mazulu mazibuka nadede. 
Mwan'amuntu utelamene va lubakala lua Nzambi. 

57 Baboka mu ndinga yayinene, bakaka matu mau, 
bansiukila va kimosi, 

58 banluanzula ku mbazi ambanza, bamyonda mu 
matadi. Mbangi zatula yunga biau ya malu matoko 
dibikwanga Sauli. 

59 Bavonda Stefano mu matadi; wambombidila, 
wayvova: Mfumu Yesu, tambula mpeve ami. 

60 Yandi wafukama, waboka mu ndinga yayinene: 
Mfumu, kubatudilani masumu mama ko. Bu kavova 
momo, waleka tulu. 


Sauli watambudila mu mfwilu andi. Kina lumbu 

nzomono yayinene yakala kwa dibundu mu Yelusa- 
lemi. Babonsono basansukuswa mu ntini za Yuda ye 
za Samalia, kansi ka zintumwa ko. 

2 Babakala bavumina Nzambi bazika Stefano, 
badila dilu kiakinene mu yandi. 

3 Sauli wavombisa dibundu, wakota mu zinzo, 
wakokumuna ye babakala ye bakento, wabayekula ku 
boloko. 

4 f Mu diodio basansukuswa bayenda zietingi ye 
samunanga mambu mansamu wambote. 

5 Filipo wakulumuka ku mbanz’a Samalia, wabasamu- 
ninanga Klisto. 

6 Makabu madimba mu kintuadi mavova Filipo, bu 
bawa ye bu bamona dimbu bikayvanga. 

7 Kadi mpeve zasumuka zavaika mu babingi bakala 
zo, zaboka mu ndinga yayinene; babingi batila mianzi ye 
batembilanga baniakuswa. 

8 Mwakala kiese kiakingi mu mbanza yina. 

9 T Mwateka kala bakala mu mbanza yina, nkumbu 
andi Simoni, watanga bimpangula, wabwisanga bisi 
Samalia ngitukulu, wakibika, yo i muntu waunene; 

10 Babonsono ye babake ye babanene bandimba, 
bavova: Ndieu i lulendo lua Nzambi lubikwanga lua- 
lunene. 

11 Bandimba, kadi ntama yayingi wababwisanga 
ngitukulu mu bimpangula biandi. 

12 Bu baleka minu mu Filipo wasamuna nsamu 

wambote mu kimfumu kla Nzambi ye mu nkumbu a 
Yesu Klisto, buna babotukwa, babakala ye bakento. 

13 Yandi kibeni Simoni waleka minu mpe; bu kabo- 
tukwa, watatamananga ye Filipo; bu kamona dimbu ye 
tulendo tuatunene biavangwa, buna wayitukwa. 

14 1 Ntumwa zakala mu Yelusalemi bu bawa, vo 
Samalia diatambudi mambu ma Nzambi, babafidisa 
Petelo ye Yoane; 

15 bakulumuka, babasambidila, mpasi batambula 
Mpeve yanlongo. 

16 Kadi ka yakiyizila va muntu nkutu ko, kansi 
babotukwa kaka mu nkumbu a Mfumu Yesu. 

17 Buna babatula moko, batambula Mpeve yanlongo. 

18 9 Simoni bu kamona, vo M peve yavewa mu ntudulu 
amoko mazintumwa, buna wanata bivanza kwa bau, 

19 wavova: Lumpana mpe lulendo lolo, mpasi wonso 
untudidi moko katambula Mpeve yanlongo. 

20 Kansi Petelo wavova kwa yandi: Bika palata biaku 
biabungana yaku, kadi ngeye benzi, vo nkailu a Nzambi 
lenda bakama mu bivanza. 

21 Kwena ndambu vo kunku mu mambu momo ko, 
kadi ntim'aku ka usungamene va ntadisi a Nzambi kọ, 

22 I diau vilula diela diaku mu mambi maku momo 
ye lomba Mfumu, kani vo wayambudulwa lukanu lua- 
ntim’aku. 

23 Kadi mbweni, vo wena mu ndudi yanasokolo ye 
mu nsinga miamambi. 

24 Simoni wavutula, wavova: Lundombila kwa 
Mfumu, mpasi kiabwilwa dimosi nkutu mu maluyovele 


25 1 Bu bamana toma ta kimbangi ye vova mambu ma 
Mfumu, bavutuka ku Yelusalemi, basamuna nsamu 
wambote mu mavata mamingi mabisi Samalia. 

26 9 Mbasi a Mfumu yavova kwa Filipo, yata: Telama 
wenda ku ntini yasude mu nzila yikulumukunwanga 
tuka ku Yelusalemi ku Ngasa; yau yena yankatu. 

27 Watelama, wayenda. Tala, mwisi Etiopia, i 

dingisi dia Kandake, i ntinu ankento wabisi Etiopia; yandi 
wayala mbongo zandi zazonsono, wayiza sambila ku 
Yelusalemi; 

28 wakala vutukanga, wavwanda mu kalu diandi, 
watanga Yesaya, mbikudi. 

29 Buna Mpeve yavova kwa Filipo: Wenda wabundana 
ye kalu diodio. 

30 Filipo bu kalundumukini vana, wawa, vo tengi 
Yesaya, mbikudi; wavova: Zeyi kwaku mpe mautengi 
e? 

31 Wavova: Bwe ilenda, vo muntu kantuadisi ko? 
Wabombidila Filipo kamaka ye vwanda yandi. 

32 Kunku kiamasonukwa kikatanga i kiaki: Bonso 
meme, kanatwa ku vondwa; bonso budingalalanga 
mwan'ameme va luse Juayandi uzakanga wo mika, i 
buna kabandulanga nw’andi ko. 

33 Mu luyinunu mfundusu andi yakatulwa; nani lenda 
samuna mbandu andi? Kadi moyo andi ukatulu va 
ntoto? 

34 Dingisi diantinu diavutula kwa Filipo, diavova: 
Ikuyuvudi, mbikudi wavova momo mu nani, mu yandi 
kibeni vo mu muntu wankaka? 

35 Buna Filipo wazibula nw'andi, tuka mu masonu- 
kwa momo wabadika kunsamunina nsamu wambote mu 
Yesu. 

36 Bu bayenda mu nzila, baluaka ku nlangu, dingisi 
diantinu diavova:; Tala nlangu! Nki kinkakididi mu 
botukwa? 

38 Yandi watuma vo kalu diasimpama; bau bole 
bakuiumuka mu nlangu, Filipo wambotika. 

39 Bu batombuka mu nlangu, Mpeve a Mfumu 
yazamuna Filipo, dingisi diantinu kavutukidi kummona 
ko, kadi wayenda mu nziľandi ye wayangalala. 

40 Filipo wasoluiwa mu Azoti, wayenda viokingi ye 
samuningi nsamu wambote mu mbanza zazonsono nate 
ye kaluaka ku Kaisalia. 

Sauli watatamana mu vumisa ye vonda nlonguki mia 
Mfumu, wayenda kwa ngudi anganga, 

2 wanlomba nkanda mu nata ku Damasko ku nzo 
zatukutukunu, mpasi, vo kasolula bankaka banzila yoyo, 
kani babakala vo bakento, kabatuala bakangama ku 
Yelusalemi. - 

3 | Bu kayenda yendingi, bwakala, bu kafinangana 
ye Damasko, kia kutukidi ku zulu ntumbu kunkienzula 
kinzungidila. 

4 Yandi wabwa va nsi, wawa ndinga yavova kwa yandi: 
Sauli, Sauli, mu nkiama ukunzomanga? 

5 Wavova: Mfumu, u nani kwaku? Yandi vo: Mono 
i Yesu, uuzomene kwaku. 

6 Telama, wenda koti mu mbanza, si wakambwa 
maufwiti vanga. 

7 Babakala bayenda yandi batelama kibaba, bawa 
ndinga, kansi ka bamona muntu ko. 

8 Sauli watelama va nsi, kansi meso mandi bu mazi- 
buka, kamona lekwa ko; bansimba mu koko, bantuadisa 
ku Damasko. 

9 Wakala lumbu tatu kamona ko, kadia ko, kanwa 


0. 

10 | Mu Damasko mwakala nlonguki, nkumbu and 
Anania. Mfumu wavova kwa yandi mu mona-meso: 
Anania. Yandi watambudila: Vava ngiena, Mfumu. 

-11 Mfumu wavova kwa yandi: Telama wenda mu 
nzila yibikwanga yasungama, tomba mu nzo a Yuda 
muntu, nkumbu andi Sauli, utukidi mu Talaso; kadi 
tala, usambilanga. 

12 Yandi mweningi muntu, nkumbu andi Anania, vo 
kotele ye tudidi moko va yandi, mpasi kamona diaka. 

13 Anania wavutula; Mfumu, yawilu kwami kwa 
babingi mu yambi yayingi yavengi muntu wowo kwa 
banlongo baku mu Yelusalemi; 

14 mwamu wena lulendo luabangudi zanganga mu 
kanga babonsono babombidilanga nkumbu aku. 

15 Mfumu wavova kwa yandi: Nayendi, kadi yandi 

i sadi kiyasola mu nata nkumbu ami kwa bapaien ye 
kwa mintinu ye kwa bana ba Isaeli; 

16 kadi mono si yakunsonga, bonso bukafwiti 
lungwa kwakwingi mu diambu diankumbu ami. 

17 $ Anania wayenda kota mu nzo; watula moko va 
yandi, wavova: Sauli, u mpangi, Mfumu umfidisi, i 
Yesu wamonika kwa ngeye mu nzila yiwayizila, mpasi 
wamona diaka ye zaduswa kwa Mpeve yanlongo. 

18 Lekwa ntumbu sotuka mu meso mandi bonso vo 
bivevele, wamona diaka, watelama, wabotukwa. 

19 Wadia, wakinda. 

| Wakala lumbu bikwa ye minlonguki miakala mu 
Damasko; 

20 yandi ntumbu samuna Yesu mu nzo zatukutukunu, 
vo yandi i Mwan'a Nzambi. 

21 Babonsono bawa bo bayitukwa, bavova: Kadi ndieu 
ka i yandi ko e wabungisa mu Yelusalemi babombidila 
nkumbu yoyo? Yandi wayiza mwamu mpe mu kani 
diakubanata bakangama kwa bangudi zanganga. 

22 Sauli waluta siama beni, wabwisa ba Yudayo 
pakuñda mu Damasko kidunga, wabasonga, vo Yesu i 

isto. 

23 1 Lumbu biabingi bu biavioka, ba Yudayo bavova 
manenga mu kumvonda. 

24 Kansi lukanunu luau luazayakana kwa Sauli. 
Bakenga mielo mpe mwini ye fuku, mpasi bamvonda. 

25 Mu fuku nionguki miambonga, miamvaikisa mu 
lumbu, miankulumunina mu mpidi. 

26 f Bu kaluaka ku Yelusalemi, watonta bundana ye 
minlonguki, kansi babonsono bantina, ka banlekila 
minu ko, vo i nlonguki. 

27 Banaba wambonga, wannata kwa zintumwa, 
wabakamba, bonso bwamonika Mfumu kwa yandi mu 
nzila ye wavova kwa yandi ye bonso bukakala kibakala 
mu nkumbu a Mfumu Yesu mu Damasko. 

28 Yandi wakala yau, wakota, wavaika mu Yelusalemi, 
wakala kibakala mu nkumbu a Mfumu. 

29 Yandi wavova ye wabindans mpaka ye ba Yudayo 
bakisi Elene, kansı batonta kumvonda, 

30 Zimpangi bu bazaya bo, bankulumuna ku Kaisalia, 
bamfidisa ku Talaso. 

31 {Ņ 1 kuma bundu diakala yenge mu Yuda diadio- 
nsono ye Ngalili ye Samalia, batungwa, badiata mu 
vumi kia Mfumu, banicka mu lusadusu lua Mpeve 
yanlongo. 

329 Bwakala, Petelo bu kazieta mwamonsono, 
waluaka mpe kwa banlongo bakunda mu Lida. 

33 Kuna kabwana muntu, nkumbu andi Ene, wala- 
mbalala va ntanda mvu nana, watila mianzi. 

34 Petelo wavova kwa yandi: Ene, Yesu Klisto 
ukuniakisi. Telama, kubika ntand'aku. Yandi ntu- 
mbu telama. 

35 Babonsono bakunda mu Lida ye Saloni bammona, 
babangumuka kwa Mfumu. 

36 9 Ku Yope kwakala nlongukj wankento, nkumbu 
andi Tabita, mbangudulu i Doloka. Yandi wazala kwa 
mavanga mambote ye nkailu miakiwuntu bikavanga. 

37 Bwakala mu lumbu bina, vo wabaka yela, wafwa. 
Bansukula, bantula mu seka diantandu. 

38 Kansi Lida bu diakala iukuf ye Yope, ye minlo- 
nguki miawa, vo Petelo wena muna, bafidisa bantu 
bole kwa yandi mu kumbombidila vo: kuzingilani mu 
kwiza kwa beto ko. 

39 Petelo watelama, wayenda yau. Bu kaluaka, 
bantuala ku seka diantandu, mafwola mamonsono 
matelama yandi va lueka, madila, mansonga binkuti ye 
yunga biabionsono biavanga Doloka, bu kakala yau. 

40 Petelo wavaikısa babonsono, wafukama, wasambila, 
wabangumuka ku nitu, wavova: Tabita, telama! Wazi- 
bula meso mandi, bu kamona Petelo, wavumbuka. 

41 Wamvana koko, wantedimisa; bu katela baniongo 
ye mafwola mbila, wamvana wamoyo kwa bau. 

42 Diodio diazayakana mu Yope diamvimba, babingi 
baleka minu mu Mfumu. 

43 Petelo wasikila lumbu biabingi mu Yope mu nzo 
a Simoni, nkete ankanda miabibulu, ; 


1 0 Mu Kaisalia mwakala muntu, nkumbu andi 
i Konelio, i nkuluntu ankangu ubikwanga wakisi 
talia, 

2 i nkwa lunungu wavumina Nzambi ye nzo andi 
yamvimba, wavana nkailu miamingi miakiwuntu kwa 
bantu, wasambilanga Nzambi ntangu zazonsono. 

3 Yandi watoma mona mu monameso mu lokula 
kiavwa kialumbu, vo mbasi a Nzambi yakota kwa yandi. 
yavova kwa yandi: Konelio. 

4 Kansi yandi wansungamana, wakala wonga, wavova: 
Nkiama, Mfumu? Wavova kwa yandi: Tusambulu 
tuaku ye nkailu miaku miakiwuntu biamana baluka va 
luse lua Nzambi mu mbambukulu amoyo; 

5 fidisa bwabu bantu ku Yope ye landisa Simoni 
ubikwanga Petelo. 

6 Yandi weti bumina kwa Simoni, i nkete ankanda 
miabibulu wena nzo va mbeľambu. 

7 Mbasi yavova kwa yandi bu yakatuka, buna Konelio 
watela bole mu sielo biandi mbila ye kinwani kimosi kia- 
vumina Nzambi mu binwani biansadila ntangu zazonsono; 
y 8 bu kamana kubakamba mamonsono, wabafidisa ku 

ope. 

9 | Lumbu kialanda bu bakala mu nzila ye bafina- 
ngana ye mbanza, Petelo watombuka va ntandu anludi 
mu sambila kani mu lokula kiasambanu. 

10 Yandi wakala nsatu, wazola dia; kansi bu beti 
kunkubikila madia, wanatuka mu mpeve; 

11 wamona zulu diazibuka ye lekwa kifwanane ye 
nlele waunene wakangwa mu nsongi ziia kiakulumunwa 
va ntoto; 

12 mu kiau mwakala bulu biabionsono biantoto biena 
malu maia maia ye bulu bizanzalanga ye nuni zazulu. 

A Ndinga yavova kwa yandi; Petelo, telama, vonda 
ye dia. 

14 Petelo wavova: Ka bwa ko, Mfumu; kadi kiadidi 
lekwa kiasumuka vo kiamvindu ko widi ntangu mosi 
nkutu. 

15 Ndinga yavutuka vova kwa yandi: Biavedisa 
Nzambi, kusani vo biasumuka ko. 

16 Bobo bwakala nkala tatu, ye lekwa ntumbu balulwa 
ku zulu. 

17 $| Petelo bu kakala kidunga beni mu ntim'andi mu 
lekwa biamonameso bikamona, kani bwe bienina, tala, 
bantu bafiduswa kwa Konelio batelama va mwelo, bu 
bakiyuvudidi nzila ku nzo a Simoni. 

18 Basasula ndinga, bayuvula, vo Simoni, ubikwanga 
mpe Petelo, wena momo. 

19 Petelo bu katoma yindula monameso, Mpeve 
yavova kwa yandi. Tala, bantu bakutombele. 

20 Telama wakulumuka, wenda yau ye kondwa 
kwaketi-keti; kadi mono yabafidisingi. 

21 1 Petelo wakulumuka kwa bantu, wavova; Tala, 
mono i ndieu ulutombele; bila kiluizidi vava i ki e? 

22 Bavova: Konelio, i nkuluntu abinwani, nkwa 
lunungu uvuminanga Nzambi ye wena kimbangi kiaka- 
nda diadionsono diaba Yudayo, i yandi wakambwa kwa 
mbasi yanlongo, katumisa ngeye ku nzo andi ye wa 
mambu kwa ngeye. 

23 I diau wabakamba bakota, wabavana nzo yandeka. 

| Lumbu kialanda watelama, wayenda yau, mpangi 
zatuka mu Yope zayenda yandi. 

24 Lumbu kialanda baluaka ku Kaisalia, Konelio 
wakala kubavingilanga, bu kakikutikisila butu biandi 
ye bakundi bazolani yandi. A 

25 Petelo bu kakota, Konelio wankika, wafukama va 
malu mandi, wasambila. 

26 Petelo wantedimisa, wavova: Telama, mono 
kibeni i muntu mpe. 

27 Bu kamokana yandi, wakota, wabwana babingi 
bakutakana. 

28 Yandi wavova kwa bau: Beno luzeyi, vo Nyudayo 

kena luve ko mu kundana vo kota kwa mwisi kanda 
diankaka, kansi Nzambi wansongele, vo kibiki muntu 
wasumuka vo wamvindu ko. 

29 I diau ngizidi, kitinguni ko, bu yatumusu. I kuma 
ngiuvudi: Nki abila luntumisini? 

30 Konelio wavova: Lumbu biia biaviokele tuka 
ntangu yiyakedi sambilanga mu nzo ami nate ye lokula 
kiaki kiavwa, tala, muntu watelama va luse luami mu 
mvwatu walezima, 

31 wavova: Konelio, lusambulu luaku luwakane, 
nkailu miaku miakiwuntu miabambukulwa moyo va luse 
lua Nzambi. 

32 1 kuma fidisa ku Yope ye tumisa Simoni ubikwa- 
nga mpe Petelo; yandi bumini mu nzo a Simoni, i nkete 
ankanda miabibulu, va mbel'ambu. 

33 Mu diambu diodio mono ntumbu fidisa ntumwa 
kwa ngeye, vengi bwambote, bu wizidi vava. 1 diau 
beto babonsono tuena vava va luse lua Nzambi mu wa 
mamonsono mausikudukusu kwa Mfumu. 

34 <] Buna Petelo wabandula nw'andi, wavova: 

Mu kedika mpisidi kwami, vo Nzambi katalanga zizi 
kiamuntu ko, 

35 kansi mu makanda mamonsono wonso ukumvu- 
minanga ye vanganga lunungu, tambulu kwa yandi. 

36 Mambu makafidisa kwa bana ba Isaeli mu samuna- 
nga nsamu wambote wayenge mu Yesu Klisto; yandi i 
Mfumu ababonsono. 

37 Beno luzeyi mambu momo mamwangana mu Yuda 
diamvimba badika mu Ngalili, landila mbotokolo yasa- 
muna Yoane 

38 mu Yesu, mwisi Nazeleti, bonso bwankusa Nzambi 
mu Mpeve yanlongo ye mu lulendo; yandi wazieta ye 
wavanga mambote ye waniakisa babonsono bayalwa 
kwa nkadi ampemba, kadi Nzambi wakala yandi. 

39 Beto tu zimbangi mu mamonsono makavanga ye 
mu nsi aba Yudayo ye mu Yelusalemi; bammanika mpe 
ya nti, bamvonda. 

40 Nzambi wamfulukisa mu lumbu kiantatu, wa- 
mvana katoma monika 

41 ka kwa bantu babonsono ko, kansi kwa bau bakiso- 
dulwa kwa Nzambi bonso zimbangi, i kwa beto tuadia 
ye nwa yandi, bu kameni fuluka mu bafwa. 

42 Yandi watukembi tuasamuna kwa bantu ye toma 
ta kimbangi, vo yandi kibeni i mfundisi watungunwa kwa 
Nzambi kwa bena moyo ye kwa bafwa. 

43 Mbikudi miamionsono mikuntelanga kimbangi, vo 
wonso unkunlekilanga minu, tambudi ngiambudulu 
amasumu mu nkumbu andi. 

44 {| Petelo bu kavova mambu momo, Mpeve yanlo- 
ngo yabwa va babonsono bawa mambu; 

45 Babonsono bankwa minu bena nzengolo bayiza ye 
Petelo, bayitukwa, nkailu a Mpeve yaniongo bu wadu- 
kulwa va bapaien mpe, 

46 kadi babawa bavova mu tudimi ye kembisa Nzambi. 
Buna Petelo wavutula; 

47 Kadi muntu lenda kubakanikina nlangu, mpasi 
baba ka babotukwa ko, bu batambudi Mpeve yanlongo 
bonso beto mpe? 

48 Yandi watuma, vo babotukwa mu nkumbu a 
Yesu Klisto. Buna bayuvula kazingila lumbu biankaka. 


11 Zintumwa ye mpangi zakala mu Yuda zawa, vo 
bapaïen mpe batambudi mambu ma Nzambi. 

2 Petelo bu kabaluka ku Yelusalemi, banzengolo 
bambindisa mpaka, 

3 bavova: Ngeye wakotele kwa bakondolo nzengolo, 
wadidi yau. 

4 Buna Petelo wabadika kubabangudila mambu, bonso 
bumalandana, wavova: 

5 Mono yakala mu mbanza Yope, yasambila. Buna 
yamona mu monameso lekwa kifwanane ye nlele waunene 
wakangwa mu nsongi ziia kiakulumunwa tuka ku zulu; 
kiayiza nate ye mono. 

6 Mono yasungamana kio, ye bu yatoma tala kio, 

yamona bulu biansi biena malu maia maia ye bulu biatiti 
ye bulu bizanzalanga ye nuni zazulu. 

7 Yawa ndinga mpe yavova kwa mono: Petelo, telama, 
vonda ye dia. 

8 Mono yavova: Ka bwa ko, Mfumu; kadi lekwa 
kiasumuka vo kiamvindu ka kiakotele mu nw'ami ko 
widi ntangu nkutu. 

9 Ndinga yatuka ku zulu yavutuka vova kwa mono: 
Biavedisa Nzambi, kusani vo biasumuka ko. 

10 Bobo bwakala nkala tatu, buna biabionsono biato- 
mbulwa diaku ku zulu. 

11 Tala, bantu batatu ntumbu telama va nzo yituakala, 
bafiduswa kwa mono tuka ku Kaisalia. 

I2 Mpeve yavova kwa mono, vo ngienda yau ye 
kondwa kwa ketiketi. Mpangi zazi zisambanu zayenda 
yami mpe, tuakota mu nzo amuntu wowo. 

13 Yandi watukamba, bonso bukamweni mbasi 
yitelamene mu nzo andi, yavova: Fidisa ntumwa ku 
Yope ye tumisa Simoni, ubikwanga mpe Petelo, 

14 yandi si kavova mambu kwa ngeye maufwiti 
vulusulwa, ngeye ye nzo aku yamvimba. 

15 Bu yabadika vova, Mpeve yanlongo yabwa va bau, 
bonso va beto mpe mu mbadukulu. 

16 Mono yabambuka moyo mu mambu ma Mfumu, 
bonso bukavova: Yoane wabotika mu nlangu, kansi 
beno si luabotukwa mu Mpeve yanlongo. 

17 I kuma Nzambi bu kabavana nkailu umosi bonso 
kwa beto mpe tualeka minu mu Mfumu Yesu Klisto, 
buna mono, bwe ilenda kakidila Nzambi? 

18 “Bu bawa momo, badingalala ye bakembila Nzambi, 
baboba: I buna Nzambi waveni bapaien mpe mpilulu 
adiela yitualanga ku moyo. 

19 $| Babana bamana sansukuswa mu nzungulu yabwa 
mu diambu dia Stefano, bazieta nate ye kuna Fenike ye 
Kipelo ye Antiokia, ka bavova mambu kwa bankaka ko, 
kansi kwa ba Yudayo kaka. 

20 Mu bau mwakala bankaka babisi Kipelo ye Kilene- 

Bu baluaka kuna Antiokio, bavova mpe kwa bisi Elene, 
basamuna nsamu wambote mu Mfumu Yesu. 

21 Koko kwa Mfumu kwakala yau, ntalu yayinene 
yaleka minu yabangumuka kwa Mfumu. 

22 Nsangu mu bau bu zawakana mu matu madibundu 
diakala mu Yelusalemi, diau diafidisa Banaba ku 
Antiokia. 

23 Bu kaluaka kuna, wamona nlemvo wa Nzambi, 
wayangalala, wabombidila babonsono mu sikila ye 
Mfumu mu lukanu luantima. 

24 Kadi yandi i muntu wambote wazala kwa Mpeve 
yanlongo ye minu; ndonga yayingi yakudukulwa kwa 
Mfumu. 

25 Yandi wayenda ku Talaso mu tomba Sauli; bu 
kansolula, wantuala ku Antiokia. 

26 Bwakala vo bakutakana va kimosi ye dibundu mvu 
wamvimba, balonga bantu babingi. Ku Antiokia 
minlonguki miateka bikwa bankwa Klisto. 

27 T Mu lumbu bina mbikudi miatuka mu Yelusalemi, 
miakulumuka ku Antiokia; 

28 umosi mu bau, nkumbu andi Angabu, watelama, 
wazaikisa mu Mpeve, vo malema mamanene makwiza 
kadi mu ntoto wawonsono wena bantu; mabwa kwandi 
mu ntangu a Klaudio. 

29 Minlonguki miatunguna mu fidisa, muntu muntu 
bonso bukalenda,biansadisilazimpangi zakunda mu Yuda, 

30 bavanga bo mpe, bafidisa bio mu moko ma Banaba 
ye Sauli kwa ngudi zabantu. 


12 Yina ntangu ntinu Elode wasa moko mu badibu- 
ndu bankaka mu kubakwamisa. 

2 Wavonda Yakobi, mpangi a Yoane, mu sabala. 

3 Bu kamona vo bwazolakana kwa ba Yudayo, wabaka 
Petelo mpe; kansi i lumbu biamampa malembwa 
funuswa. f 

4 Bu kameni kumbaka, wantula mu boloko, wanyekula 
kwa buka biia biabinwani, buka buka binwani biia biia, 

mpasi bankenga; wakana kuntuala kwa bantu, pasa bu 
kiviokele. 

5 Mu diodio Petelo wakebwa mu boloko; kansi 
bundu diatatamana mu sambila Nzambi mu yandi. 

6 Elode bu kakana kumvaikisa, buna mu fuku 
diatekila Petelo waleka va kati ye binwani biole, waka- 
ngama mu tuvambu tole, nkengimiakenga boloko va mielo. 

7 Tala, mbasi a Mfumu yatelama va lueka, kia 
kwakienzula mu nzo; bu kabanda Petelo mu lubanzi, 
wansikimisa, wavova: Telema nswalu. Tuvambu tua- 
sotuka mu moko mandi. 

8 Mbasi yavova kwa yandi: Kanga nsinga, vwata 
bada biaku. Wavanga bo. Wavova kwa yandi: Zinga 
yunga kiaku, undama. 

9 Wavaika, wannama, kansi kazaya ko, vo i kedika 
kina kiavangwa kwa mbasi, kansi wabanza, vo wamona 
mona-meso. 

10 Bu bameni vioka vuma kiantete ye kianzole biakala 
nkengi ye bayiza ku mwelo wasengwa ukwendanga ku 
mbanza, wau kibeni wazibuka kwa bau; bu bameni 
vaika, bayenda nzila mosi; mbasi ntumbu katuka kwa 

andi. 

11 Petelo bu katoma yindula, wavova: Bwabu nzeyi 
mu kedika, vo Mfumu fidisi mbasi andi, untanini mu 
moko ma Elode ye mu mamonsono mavingila ba Yudayo. 

12 Bu kazaya mo, wayiza ku nzo a Malia, i ngudi a 
Yoane, wabikwa mpe Malako; kuna kwakutakana 
babingi basambila. 

13 Bu kakunkuta va vitu diamwelo, sielo kiankento 
kiayiza dimba, nkumbu andi Lode. 

14 Bu kazaya nding’a Petelo, kazibula mwelo ko mu 
diambu diakiese, kansi wakota nswalu, wakamba, vo 
Petelo telamene va mwelo. 

15 Bavova kwa yandi: Laukidi. Kansi watatamana 
vova vo i bobo kaka. Bau vo: I mbasi andi yoyo. 

16 Petelo watatamana kunkuta; bu bazibula, ba- 
mmona, bayitukwa beni. 

17 Yandi walabikisa kwa bau mu koko, mpasi 
badingama, wakamba, bonso bwamvaikisila Mfumu mu 
boloko, wavova: Lukamba mo kwa Yakobi ye zimpangi. 
Yandi wavaika, wayenda ku vuma kiankaka. 

18 9 Bu kwakia, nkindu yabwa mu binwani, bu ka 
bamona Petelo ko. 

19 Elode bu kameni kuntomba ye kansolula ko, wafio- 
ngunina minkengi, watuma banatwa ku vondwa. Yandi 
wakulumuka ku Kaisalia tuka mu Yuda, wakala kuna. 

20 1 Yandi wakala kitantu ye bisi Tilo ye bisi Sidoni. 
Bayiza kwa yandi va kimosi, bu bamana leba Blastu 
wayala vinga kiandeka kiantinu, balomba yenge, kadi 
nsi au yabaka dia mu nsi antinu. 

21 Lumbu kiasiwa Elode wavwata mvwatu wakitinu, 
wavwanda va kiandu kiakitinu, wazingumuna diambu 
kwa bau. 

r Buna bantu baboka: I nding'a Nzambi, ka yamu- 
ntu ko. 

23 Mbasi a Mfumu ntumbu kumbanda, bu kalembwa 
vana nkembo kwa Nzambi; yandi wadiwa kwa zintunga, 
watabuka vumunu. 

24 (| Mambu ma Nzambi manieka, mamwangana. 

25 Banaba ye Sauli basisa Yelusalemi, bavutuka, bu 
bamanisa nsadulu au, banata Yoane ubikwanga mpe 
Malako. 


13 Mu Antiokia mu bundu diakala muna mwakala 
mimbikudi ye minlongi, Banaba ye Simeoni 
ubikwanga Ningeli, ye Lukiu, i mwisi Kilene, ye Manaeni, 
i mpangi angiunduka ya Elode, i nyadi, ye Sauli. 

2 Baba bu basadila Mfumu ye mina nsoki, Mpeve 
yanlongo yavova; Umpangudila Banaba ye Sauli mu 
salu kiyababokidila. 

3 Buna bamina nsoki, basambila, babatula moko. 
babasindika. 

4 {T Bu batumwa kwa Mpeve, yanlongo bakulumuka 
ku Seleukia, tuka kuna basabuka ku Kipelo. 

5 Bubaluaka ku Salami, basamuna mambu ma Nzambi 
mu nzo zatukutukunu zaba Yudayo; kansi Yoane 
wakala yau bonso sielo. 

6 Bu bamana vioka mu sanga kiamvimba nate ye ku 
Pafo, babwana mbadio, nkwa bimpangula, i mbikudi 
aluvunu, i Nyudayo, nkumbu andi Balayesu, 

7 wakala ye nyadi, i Selengio Paulu, i nkwa zayu. 
Yandi watumisa Banaba ye Sauli, watomba mu wa 
mambu ma Nzambi. 

8 Kansi Elima, i nkwa nduenga, kadi bobo bwaba- 
ngudulwa nkumbu andi, wabakakidila ye watonta 
yengumuna nyadi mu minu. 

9 Sauli, wabikwa mpe Paulu, wazala kwa Mpeve 
yanlongo, wansungamana mu meso, f 

10 wavova: Engwa ngeye, uzedi kwa kinkita kiakio- 
nsono ye bungubi bwabonsono, u mwan’ankadi ampe- 
mba, ntantu alunungu lualonsono, kuna lembwa mu 
vidingisa nzila zasungama za Mfumu ko e? 

11 Bwabu, tala, koko kwa Mfumu kwenina ngeye 
kitantu, si wafwa meso mu lumbu bikwa, kuna mona 
ntangu ko. Mbungi ye tombe ntumbu kumbwila, 
wafumfula watomba ukuntuadisa mu koko. 

12 Nyadi: waleka minu, bu kamona mavangwa, 
wayitukwa mu longi dia Mfumu. 

13 9 Paulu ye bayandi basabuka tuka ku Pafo, baluaka 
ku Pelenge mu Pamfilia; kansi Yoane wavambana ye 
bau, wavutuka ku Yelusalemi. 

14 Bau kibeni bayenda vioki tuka mu Pelenge, 
baluaka ku Antiokia mu Pisidia. Bakota mu nzo aluku- 
tukunu mu lumbu kialumingu, bavwanda. 

15 Bu bameni tanga nsiku ye mimbikudi, bakuluntu 
banzo alukutukunu bafidisa ntumwa kwa bau, bavova: 
Lu babakala ye zimpangi, vo mambu mambombodolo 
mena yeno kwa bantu, lukamba mo. 

16 Paula watelama, walabikisa mu koko, wavova: 
Lu bantu ba Isaeli, ye beno luvuminanga Nzambi, 
ludimba. 

17 Nzambi abantu baba ba Isaeli wasola mase meto, 
wazangula bantu, bu bakala kinzenza mu nsi a Ngipiti, 
wabavaikisa mu koko kwazangama. 

18 Kani vo makumaia mamvu wavibidila fu biau 
mu nsi yankatu. 

19 Bu kamana bungisa makanda nsambodia mabantu 
mu nsi a Kanana, wabakabila nsi mu kala mvwilu au; 
kani vo nkama ziia ye makumatanu mamvu. 

20 bu miamana vioka, buna wabavana mimfundisi 
nate ye Samueli, i mbikudi. 

21 Mboki balomba ntinu. Nzambi wabavana Sauli, 
i mwan’a Kisi, i muntu mu kandi dia Benyamini, mu 
makumaia mamvu. 

22 Bu kamana kunkatula, watonginika Davidi mu 
kala ntinu au, wantela kimbangi mpe, wavova: Mono 
nsolele Davidi, mwan'a Isai, i muntu wazolakana mu 
ntim'ami, yandi si kavanga luzolo luami lualonsono. 

3 Mu nkun'andi Nzambi watukisila Isaeli Mvulusi, 
i Yesu, bonso bwakala nsilulu; 

24 Yoane bu kakisamunina mbotokolo ampilulu 
adiela kwa bantu babonsono ba Isaeli, buna yandi wayiza. 

25 Yoane bu kamanisa salu kiandi, wavova: Mono ka 
i ndiena ulubanzilanga ko; kansi tala, ku nim'ami kuna 
kwiza muntu undembolo fwanana mu kutula nsampatu 
zandi mu malu mandi. 

26 Lu zimpangi, lu bana bakanda dia Abalahami, buna 
luena bonso bavuminanga Nzambi, beto tuafidusu 
mambu mampulusu yoyo. 

27 Kadi bena kundu mu Yelusalemi ye bakuluntu bau 
bu balembwa kunzaya bamfundisa, i buna bayendisa 
mambu mabambikudi detila, i momo matangwanga 
lumingu ka lumingu. 

28 Mpeleko balembana solula bila kiafwa, balomba 
Pilatu kavondwa. 

29 Bu bamana lungisa mamonsono masonama mu 
yandi, bammanuna mu nti, bantula mu ndiamu. 

30 Nzambi wamfulukisa mu bafwa. 

31 Yandi wamonika lumbu biabingi kwa bau babaluka 
yandi ku Yelusalemi, tuka mu Ngalili, bau i mbangi 
zandi kwa bantu bwabu. 

32 Beto tukulusamunina nsamu wambote wansilulu 
wasilwa mase meto, vo Nzambi wayendisa mo detila 
kwa bana beto, bu kafulukisa Yesu, 

33 bonso bwasonama mipe mu nkunga wanzole: 
Ngeye i mwan'ami; bwabu mono ikubutidi. 

34 Mu diodio vo kamfulukisa mu bafwa, mpasi 
kavutuka ku lubololo diaka ko, mu diodio wavova ebu: 
Mono ikuluvana manlongo ma Davidi, i makwikama; 

35 I diau wavova mwankaka: Kuna yambula Nkwa 
nlongo aku kamona lubolo ko. 

36 Kadi Davidi bu kamana sadila lukanu lua Nzambi 
mu mbandu andi, waleka tulu, wayonzama kwa mase 
mandi, wamona lubololo: 

37 Kansi ndiena wafulukuswa kwa Nzambi kamona 
lubololo ko. 

38 I kuma bika diazayakana kwa beno, lu zimpangi, 
vo mu yandi lusamununwanga ngiambudulu amasumu; 

39 wonso ulekanga minu nungusu mu ndiena mu 
IMAMODSOBO malualembanene nungusulwa mu nsiku mia 

ose 

40 1 diau lutala, ka luidi bwilwa momo mavovwa mu 
mimbikudi: 

41 Lutala, lu minyini, luyitukwa, lulala, kadi salu 
isalanga mu lumbu bieno, į salu kilulembolo lekila minu. 
vo muntu ulukembi kio. 

42 9 Bu bavaika, balomba vo mambu momo si 
mavovwa kwa bau mu lumingu lualanda mpe. 

43 Lukutukunu bu lumeni mwangana, ba Yudayo 
babingi ye baposilita bavuminanga Nzambi banama 
Paulu ye Banaba, bavova kwa bau, babaleba mu sikila 
mu nlemvo wa Nzambi. 

44 0 Mu lumingu lualanda mwakutakana, fiuma 
fiasala, nga mbanza yamvimba mu wa mambu ma 
Nzambi. 

45 Ba Yudayo bu bamona makabu, bazala kwa vema 
babangisa mavovwa kwa Paulu, ye batiaka. 

46 Buna Paulu ye Banaba bakabuka ntima, bavova: 
Bwena nkinzi, vo mambu ma Nzambi mateka vovwa 
kwa beno, kansi bu luniokunanga mo ye lukukizengilanga, 
vo ka lufweni mu moyo wamvu ya mvu ko, tala, tuba- 
ngumuka kweto kwa bapaien. 

47 Kadi Mfumu watusikidikisa ebu: Mono ikutudidi 
bonso kia kwa bapaien, mpasi wanata mpulusu nate 
ye ku nsuk’antoto. 

48 Bapaien, bu bawa momo, bayangalala, bakembila 
mambu ma Mfumu; buna bena basolwa mu kala moyo 
wamvu ya mvu baleka minu. 

49 Mambu ma Mfumu mamwangana mu nsi ya- 
mvimba. 

50 Ba Yudayo baleba bakento bavumina Nzambi, i 
bandanu ye babakala baluzitu mu mbanza, batukisa 
luzomono kwa Paulu ye Banaba; babavaikisa mu nzaku 
zau. 

51 Babakubudila mfumfuta mu malu mau, bayenda 
ku Ikone. 

52 Minlonguki miazala kwa kiese ye Mpeve yanlo- 
ngo. 


14 Bwakala mu Ikone, vo bakotila ya kimosi mu nzo 
alukutukunu yaba Yudayo, bavova, ye kabu 
diadinene diaba Yudayo ye diabisi Elene baleka minų. 

2 Ba Yudayo balembwa leka minu bakitumuna ye 
bafudila miela miabapaïen kwa zimpangi. 

3 Mwanki bakala kuna ntangu yayingi, bakala 
kibakala mu Mfumu wata kimbangi mu mambu ma- 
nlemvo andi, wayambula dimbu ye mangu biavangwa 
mu moko mau. 

4 Kabu diambanza diakabana, bankaka bakala ye 
ba Yudayo, kansi bankaka ye zintumwa. 

5 Bapaïen ye ba Yudayo ye bakuluntu bau bu babwisa 
nkindu mu kubakwamisa ye vonda mu matadi, 

6 bu bazaya bo, batinina kuna mbanza za Likaoni, 
Listila ye Delebe ye nsi yina yakinzungidila. 

7 Muna bakala, basamunanga nsamu wambote. 

8 1 Mu Listila mwavwanda bakala diakala kieta mu 
malu, wafwa koka tuka mu vumu kiangudi andi, kadiata 
widi ntangu nkutu ko. 

9 Ndiena wawa Paulu bu kavova, ye Paulu bu kansu- 
ngamana mu meso ye wamona minu kiampulusu kiakala 
yandi, 

10 buna wavova mu ndinga yayinene; Telama wado- 
ngama mu malu maku! Yandi wazangumuka, wadiata. 

11 Makabu bu mamona mavanga Paulu, basasula 
ndinga, bavova mu kilikaoni: Zinzambi zikulumukini 
kwa beto mu kifwani kiabantu. 

12 Babika Banaba Yupiteli, kansi Paulu Mercure, 
kadi yandi i mpovi amambu. 

13 Ngang’a Yupiteli, wakala ku mbazi ambanza, 
watuala zingombe ye binteka biamakaya ku mielo, yandi 
va kimosi ye makabu wazola bio yoka. 

14 Kansi Banaba ye Paulu, i zintumwa, bu bawa momo, 
batiasuna mvwatu miau, bayungusa kwa bantu, bakoba, 

15 bavova: Lu babakala, mu nkiama luvengi bobo? 
Beto mpe i bantu, lunitu lumosi ye beno, tukulusamunina 
nsamu wambote, mpasi luafila nima kwa biobio biankatu 
ye bangumuka kwa Nzambi amoyo wavanga zulu ye 
ntoto ye mbu ye biabionsono. biena mu biau. 

16 Mu mbandu zamana vioka yandi wayambula 
bapaien babonsono badiatanga mu zau zinzila, 

17 mpeleko kakondwa kimbangi mu yandi kibeni ko, 
bu kavanganga bwambote ye kuluvananga mvula zitu- 
kanga ku zulu ye nsungi zalubutu ye fuluzanga ntima 
mieno mu dia ye kiese. 

18 Mu mpova zozo mpe fiuma fisidi nga balembane 
sima makabu, mpasi ka babayokila nkailu ko. 

19 { Ba Yudayo batuka mu Antiokia ye Ikone bayiza 
kuna, baleba makabu, batuba Paulu matadi, bankoka ku 
mbazi ambanza, kadi 'babanza, yo fwidi. 

20 Nlonguki bu mianzungidila. watelama. wakota 
mu mbanza. Lumbu kialanda wavaika ye Banaba, 
bayenda ku Delebe. 

21 Bu bamana samuna nsamu wambote mu mbanza 
yina ye vanga babingi minlonguki, bavutuka ku Listila 
ye ku Ikone ye ku Antiokia, 

22 basiamisa miela miaminlonguki, bababombidila 
mu sikila mu minu, ye bavova, vo mu nsungu zazingi si 
tuakota kaka mu kimfumu kia Nzambi. 

23 Bu bamana kubasodila ngudi zabantu mu mabundu 
mamonsono, bu basambila mu mbinunu ansoki. buna 
babayekula kwa Mfumu yibalekila minu. 

24 Bu bamana vioka Pisidia, baluaka ku Pamflia. 

25 bu bamana vova mambu mu Pelenge, bakulumuka 
ku Atali. 

26 Tuka kuna basabuka ku Antiokia kubayekulwa 
kwa nlemvo a Nzambi mu salu kibamanisa, 

27 Bu baluaka kuna ye bakutikisa dibundu, bakamba 
mamonsono mabavangila Nzambi, bonso bukazibudila 
bapaïen mwelo waminu. 

28 Bakala kuna ye minlonguki ntangu yayingi. 


15 Bankaka bakulumukini tuka mu Yuda, balonga 
zimpangi: Vo lulembolo zengwa, bonso bwenina 
fu kia Mose, ka lulendi vuluswa ko. 

2 Kansi nzonza ye mpaka zazingi bu zabwa va kati 
ye bau ye Pauln ye Banaba, buna zimpangi zawawana, 
vo Paulu ye Banaba ye bankaka mu bau bafwiti baluka 
kwa zintumwa ye ngudi zabantu mu Yelusalemi ma 
diambu diampaka zozo. 

3 I diau bayenda, bafilwa mu nziia kwa dibundu, 
vioka mu Fenike ye mu Samalia, batoma samuna mpilulu 
adiela yabapaien, bayangidika mpangi zazonsono mu 
kiese kiakingi. ` 

4 Bu baluaka ku Yelusalemi batambulwa kwa dibundu 
ye zintumwa ye ngudi zabantu, bakamba mambu mama- 
nene mabavangila Nzambi. 

5 Kansi bankaka batuka mu luvanguku luabafalisi 
bakilekila minu, batelama, bavova: Bafwiti zengwa kaka 
ye kambwa bakeba nsiku mia Mose. 

6 1 Zintumwa ye ngudi zabantu bakutakana mu 
fiongunina diambu diodio. 

7 Mpaka bu zakala zazingi, Petelo watelama, wavova 
kwa bau: Lu zimpangi, beno luzeyi, vo Nzambi tuka mu 
lumbu biankulu wasola nsodolo mu beno, vo mu nw’ 
ami bapaien bafwiti wa mambu mansamu wambote ye 
leka minu. 

8 Nzambi uzayanga mintima, wabatela kimbangi, bu 
kavabana Mpeve yanlongo, bonso bukasa kwa beto; 

9 yandi katuswaswasa beto yau ko, bu kakivedisila 
ntima miau mu minu. 

10 I kuma mu nkiama lutontele Nzambi bu lutulanga 
vangu va nsingu zaminionguki kitualembane nata beto 
ye mase meto? 

11 Kansi tulekele minu, vo tuvuluswanga mu nlemvo 
wa Mfumu Yesu bumosi ye baba. y i 

12 9 Buna kabu diamvimba diakala napi, diadimba 
Banaba ye Paulu, bakamba dimbu ye mangu biabinene 
biavanga Nzambi mu bau mu bapaien. 

13 Bu badingama, Yakobi wavutula, wavova: Lu 
zimpangi, lungwa. 

14 Simoni kembi bonso Nzambi wabadika tala 
bapaïen mu diambu diabonga bantu mu bau bafweni 
mu nata nkumbu andi. ` 

15 Mu momo mambu mamimbikudi mena detila, 
bonso bwasonama: 

16 Landila momo si yavutuka ye tungulula fwokula dia 
Davidi diatuluka, si yatungulula bionso biatuluka mu 
diau, mono si yavutuka dio tedimisa, 

17 mpasi bantu basidi batomba Mfumu ye bapaien 
babonsono babikulwanga mu nkumbu ami, buvovele 
Mfumu, uvanganga momo A 

18 mazayakana kwa yandi tuka mu ntangu zi ka 
zibadiki 


MAVANGA MAZINTUMWA 15 305 


19 I diau mono ntezele, vo ka tufwiti tula zitu kwa 
bau ko batukidi mu bapaïen babangumukanga kwa 
Nzambi, 

20 kansi tusonika kwa bau mu tina nkankumusu 
zabiteki ye kinsuza ye bionso biafikutwa ye menga. 

21 Kadi tuka mu mbandu zankulu Mose wena baku- 
nsamunanga mu mbanza zazonsono mu nzo zatuku- 
tukunu mukatangwanga lumingu ka lumingu. 

22 1 Buna zintumwa ye ngudi zabantu ye bundu 
diamvimba bamwena dio mbote mu sola bantu mu bau 
kibeni ye kubafidisa kuna Antioka va kimosi ye Paulu 
ye Banaba, i Yuda ubikwanga Balasaba, ye Sila, i bantu 
baluzitu mu zimpangi. 

23 Babatambika nkanda wasonukwa ebu: Beto 
zintumwa ye bakuluntu mu zimpangi, kwa mpangi zena 
mu bapalen ku Antiokia ye Silia ye Kiliki, yenge kwa 
beno. 

24 Bu tuawilu, vo bankaka batukidi mu beto balu- 
vizudi mu mambu, babunganga miela mieno, kansi ka 
tuabaveni ntumu ko; 

25 I diau bu tuakedi banza dimosi, tuamwenini dio 
mbote mu sola bantu ye kubafidisa kwa beno va kimosi 
ye zolwa bieto Banaba ye Paulu. 

26 I bantu bayekula miela miau mu nkumbu a Mfumu 
eto Yesu Klisto. 

27 I kuma tufidisi Yuda ye Sila, bau mpe si bakuluka- 
mba mambu mamosi. 

28 Kadi Mpeve yanlongo ye beto tuamwenini dio 
mbote mu lembwa kulutuika zitu kiankaka diaka, kansi 
mambu mama mena nkinzi kaka: 

29 lutina bina biayokwa kwa biteki ye menga ye bina 
biafikutwa ye kinsuza. Vo lutoma kukikenga mu biobio, 
si luatoma nitu. Lusiama kweno! 

30 I kuma bau bu basindukwa, baluaka ku Antioka. 
Bu bamana kutikisa kabu, batambika nkanda, z 

31 Bu bamana wo tanga, bayangalala mu mbombolo 
yoyo. 

32 Yuda ye Sila, i mimbikudi, babombidila zimpangi 
mu mambu mamingi, babasiamisa. 

33 Bu bamana kala fintangu kuna, zimpangi zabasi- 
ndika mu yenge kwa babafidisa. 

35 T Paulu ye Banaba bakala mu Antiokia, balonga, 
basamuna va kimosi ye bankaka babingi nsamu wa- 
mbote wamambu ma Mfumu. 

36 | Lumbu kwa mboki Paulu wavova kwa Banaba: 
Bika tuavutuka ye tala zimpangi mu mbanza zazonsono 
zituasamuna mambu ma Mfumu, bonso buzenina. 

37 Banaba wazola, vo banata Yoane mpe, ubikwanga 
Malako. 

38 Kansi Paulu wabanza, vo ka bufwanane ko mu 
nata ndieu wabasisa mu Pamfilia ye walembwa kwenda 
yau ku salu, 

39 Buna nzonza miabwa, bavambana, Banaba wabo- 
nga Malako, wasabuka kuna Kipelo. 

40 Kansi Paulu wakisodila Sila, walonduka, bu 
kakiyekudulwa kwa nlemvo wa Nzambi kwa zimpangi. 

41 Yandi wavioka mu Silia ye Kiliki, wasiamisa 
mabundu. 


1 6 Yandi waluaka ku Delebe ye ku Listila. Tala, 

kuna kwakala nlonguki, nkumbu andi Timoteo, 
mwana wabakala wankento wakisi Yuda waleka minu, 
kansi wase diakisi Elene; 

2 yandi wakala kimbangi kiabiza kwa zimpangi mu 
Listila ye mu Ikone. 

3 Paulu wazola, vo kenda yandi; yandi wambonga, 
wanzenga mu diambu diaba Yudayo bakala mu ndambu 
zozo, kadi babonsono bazaya, vo s'andi i mwisi Elene. 

4 1 Konso kubayenda viokingi mu zimbanza bata- 
mbika kwa zimpangi mina miasiwa kwa zintumwa ye 
ngudi zabantu mu Yelusalemi, mpasi bakeba mio. 

5 I kuma mabundu masiamuswa mu minu, manieka 
mu ntalu lumbu ka lumbu. 

6 1 Bu bakakudulwa kwa Mpeve yanlongo mu vova 

mambu mu Asia, bavioka mu Filingia ye mu nsi a 
Ngalatia. 

7 Bu bafinangana ye Misia, batonta kota mu Bitinia; 
ka bayambulwa bo kwa Mpeve ya Yesu ko. 

8 Bu bamana vioka Misia, bakulumuka kuna Toloa. 

9 Mu fuku mwamonika mona-meso kwa Paulu: 
Vakala mwisi Makedonia watelama, wambombidila, 
wavova: Sabuka kwaku Makedonia watusadisa. 

10 Bu kamona mona-meso, beto ntumbu tonta 
londuka kuna Makedonia, kadi tuakubika mabanza, vo 
Nzambi watubokila mu kubasamunina nsamu wa- 
mbote. 

11 $| Bu tuamana sisa Toloa, tuasungama mu sabuka 
ku Samotolake, kansi mu lumbu kialanda ku Neapoli. 

12 Tuka kuna tuayenda kuna Filipi, mbanza yantete 
mu ndambu yoyo ya Makedonia, i mbanza yaminatuki 
miakisi Loma. Mu mbanza yina tuakala lumbu kwa. 

13 Mu lumbu kialumingu tuavaika mu mwelo tuaye- 
nda ku nseko amwila kutuabanza, yo kwena vuma kisa- 
mbudulwanga; bu tuavwanda, tuavova kwa bakento 
bakutakana. 

14 Nkento wavumina Nzambi, nkumbu andi Lidia, 
i nkiti anlele miampumbu, mwisi mbanza Tiatila wadi- 
mba; Mfumu wazibula ntim'andi, mpasi katoma wa 
mavova Paulu. 

15 Bu kamana botukwa ye nzo andi, wabombidila 
wavova: Vo lutezele vo ilekilanga Mfumu minu, lukota 
mu nzo ami, lusikila mumu. Yandi watukomina beni. 

16 1| Bwakala bu tuayenda ku vuma kisambudulwanga, 
sielo kiankento kiakala mpeve yamfiedila kiatubwabana, 
yandi wabakisila mfumu zandi ndandu yayingi mu 
mfiedolo. 

17 Yandi wanama Paulu ye beto, waboka, wavova: 
Bantu baba i nanga mia Nzambi Mpungu mikulusamuni- 
nanga nzilampulusu. 

18 Wavanga bo lumbu biabingi. Kansi Paulu 
wafuta ntima beni, wabangumuka, wavova kwa mpeve: 

Mono ikukembi mu akumbu a Yesu Klisto mu vaika 
mu yandi. Lokula kina yau yavaika. 

19 Mfumu zandi bu zamona, vo vuvu kiau kiabakila 
ndandu kiasuka, babwila Paulu ye Sila, babakoka ku 
zandu kwa bakuluntu; 

20 bu babatuala kwa minyadi, bavova: Bantu baba 
i ba Yudayo bakitumunanga mbanz'eto beni, 

21 basamunanga fu bitukondolo luve mu tambula ye 
keba, bu tu bisi Loma. 

22 Ndonga mpe yabanangumukina, minyadi miaba- 
vula mvwatu miau, miakamba bazwakwa. 

23 Bu bababanda mbanda zazingi, babatula mu 
boloko, ye basikidikisa nkengi azinkole katoma kuba- 
keba. 

24 Yandi, bu kavewa nsikudukusu yoyo, wabatula 
muna ngudi aboloko, watula malu mau mu su. 

25 Mu ndingu ansi Paulu. ye Sila basambila, basika 
Nzambi mu yimbila, nkole zabadimba. 

26 Ndikunu yayinene yantoto yakala nabiu, tufulu 
tuaboloko tuanikuka, mielo miamionsono ntumbu 
zibuka, tuvambu tuababonsono tuakanguka. 

27 Nkengi azinkole wasikama ku nsi atulu, bu kamona 
mielo miaboloko mizibukidi, wavola sabala, wakana 
kukivonda, kadi wabanza, yo nkole zimeni tina. 

28 Paulu waboka mu ndinga yayinene, wavova: 
Kukivangani bwambi ko; kadi beto babonsono tuena vava. 

29 Yandi walomba minda, wayungusa, wakota, 
wazakama, wabwa va malu ma Paulu ye Sila; 

30 bu kamana kubavaikisa, wavova: Zimfumu, nki 
mfwiti vanga mpasi yavuluswa? 

31 Bavova: Leka minu mu Mfumu Yesu, ngeye si 
wavuluswa ye nzo aku. 

32 Bavova mambu ma Mfumu kwa yandi ye kwa 
babonsono bakala mu nzo andi. 

33 Yina ntangu mu fuku wababonga, wabasukula 
vababufulwa; yandi ntumbu botukwa yandi kibeni ye 
bayandi babonsono. 

34 Yandi wabatombula ku nzo andi, wabakubikila 
madia, wayangalala ye nzo andi yamvimba, bu balekele 
minu mu Nzambi. 

35 9 Bu kwakia, minyadi miafidisa makesa mu vova: 
Yambula bantu bobo. 

36 Nkengi azinkole wakamba mambu momo kwa 
Paulu: Minyadi mifidisi ntumwa, mpasi luayambulwa. 
I kuma luvaika, luenda mu yenge. 

37 Paulu wavova kwa bau: Batubendi va yuti nate ye 
nkanda wabunukini, kansi ka tufiongonono ye fundusu 
ko, mpeleko tu bisi Loma; batutudidi mu boloko, bwabu 
bazolele kutuvaikisa mu nsweki. Ve, ka bwa ko; kansi 
bau kibeni biza kutuvaikisa. 

38 Makesa makamba mambu momo kwa minyadi. 
Bakala wonga, bu bawa, vo bau i bisi Loma. 

39 Bayiza ye bababombidila; bu bamana kubavaikisa, 
babalomba bakatuka mu mbanza. 

40 Bavaika mu boloko, bakota kwa Lidia; bu bamona 
zimpangi, babalubula, bakatuka. 


17 Bau bavioka mu Amfipoli ye mu Apolonia baluaka 
ku Tesalonika kwakala nzo alukutukunu yaba 
Yudayo. 

2 Paulu wakota kwa bau, bonso bwakala fu kiandi, 
wabamokisa mu masonukwa mu lumbu bitatu bialu- 
mingu, 

3 wabangula, wasonga, vo Klisto fwiti lungwa ye 
fuluka mu bafwa, ye vo Yesu uikulusamuninanga i 
Klisto. 

4 Bankaka mu bau balekukuswa minu, babundana 
ye Paulu ye Sila ye kabu diadinene diabisi Elene bavu- 
mina Nzambi ye bakento babingi baluzitu. 

5 Ba Yudayo bazala kwa kimpala, bayonzika mu 
zinzila bankwa bolo ye kimfunia, bakutakana, babwisa 
nkindu mu mbanza, batelama va nzo a Yasoni, batonta 
kubavaikisa kwa bantu. 

6 Bu balembwa kubasolula, bakoka Yasoni ye mpangi 

zankaka kwa nyadi miambanza, baboka: Bakitumunanga 
ntoto wamvimba wena bantu bayizidi vava mpe; 

7 Yasoni wabatambudi, baba babonsono bavunzanga 
ntumu za Kaisali, bavovanga, yo wankaka i ntinu, i 
Yesu. 

8 Bavinzula ndonga ye nyadi miambanza miawa momo. 

9 Bu bakitambudila nsimbi kwa Yasoni ye bankaka, 
babayambula. 

10 $ Zimpangi ntumbu fidisa Paulu ye Sila mu fuku 
kuna Belea; bu baluaka kuna, bayenda ku nzo yalukutu- 
kunu yaba Yudayo. 

11 Bau balutila bisi Tesalonika mu mbote, batambula 
mambu mu ntima miakubama, bafiongunina masonukwa 
lumbu ka lumbu mu zaya, vo menina bobo. 

12 I kuma babingi mu bau baleka minu, bakento 
bakisi Elene baluzitu ye babakala mpe babingi. 

13 Ba Yudayo bakisi Tesalonika bu bawa, vo mambu 
na Nzambi masamunwa kwa Paulu mu 'Belea mpe, 
Jayiza kuna, bakitumuna ye bavinzula makabu. 

14 Buna zimpangi ntumbu fidisa Paulu, mpasi kenda 
nate ye ku mbu; kansi bayuvula Sila ye Timoteo basikila 
momo. 

15 Bafila Paulu, bantuala nate ye ku Atene; bu bakita- 
mbudila nsikudukusu kwa Sila ye Timoteo, yo basavula 
kwiza kwa yandi, bakatuka. 

16 f Paulu bu kabavingila mu Atene, wafuta ntima, 
bu kamona, vo mbanza yazala kwa biteki. 

171I kuma wamoka ye ba Yudayo ye bavuminanga 
Nzambi mu nzo yalukutukunu ye bakabwana va zandu 
lumbu ka lumbu. 

18 Kansi minyindudi miaki-Epikuli ye miaki-Stoika 
miambindisa mpaka, bankaka bavova: Nkwa mayoluka 
ndieu, nki kazolele kamba? Kansi bankaka vo: Keti 
yandi i nsamuni anzambi zanzenza; kadi wasamuna 
nsamu wambote mu Yesu ye mu mfulukulu. 

19 Bansimba, bantombula ku Aleopango, bavova: 
Kani tulenda zaya longi diodio diampa diuvovang’e? 

20 Kadi manzenza ukotisanga mu matu meto. I 
kuma tuzolele zaya, bonso bumazolele kadila. 

21 Kansi bisi Atene babonsono ye banzenza bakala 
vana, basadila ntangu au mu kamba vo wa nsamu mia- 
mona kaka. 

22 $| Paulu watelama va kati dia Aleopango, wavova: 
Lu bisi Atene, mbweni kwami mu mamonsono, bonso 
bululutidi vema mu sambila zinzambi, 

23 kadi bu mpiokele ye mbweni binlongo bieno, 
nsolole salu diasonama: Kwa Nzambi yi ka yizayakani. 
I kuma una ulusambilanga, bu lulembolo kunzaya, i 
yandi ikulusamunina. 

24 Nzambi wavanga nza ye biabionsono biena mu 
yau, yandi i Mfumu azulu ye ntoto, kakundanga mu 
binlongo biavangwa mu moko ko; 

25 kasadulwanga mpe mu moko mabantu ko, bonso 
vo wena nsatu alekwa, kadi yandi kibeni uvananga moyo 
ye mwela ye biabionsono kwa babonsono. 

26 Yandi wavanga makanda mamonsono mabantu 
mu se dimosi, mpasi bakunda va luse lualonsono luantoto, 
bu kakitungunina nsungizazengwa ye nzaku zakundu biau, 

27 mpasi batomba Nzambi, kani vo bambaka mu 
fimfita ye kunsolula; mpeleko kena nseke ko kwa muntu 
muntu buna tuena. 

28 Kadi mu yandi tuena moyo, tukibanga, tuena 
nkadulu, bonso bwakamba nsoki mieno miankaka 
miankunga: Kadi beto tu butu biandi. 

29 I kuma bu tuena butu bia Nzambi, ka tufwiti 
banza ko, vo kinzambi kifwanane ye wola vo palata vo 
matadi, biavalwa mu kinkete vo mu nsokolo amuntu. 

30 1 diau Nzambi bu kameni vibidila ntangu zakondwa 
kwanzailu, bwabu ukambanga bantu, vo babonsono 
mwamonsono bafwiti vilula diela, 

31 bu katula lumbu kikakana fundisa ntoto wena 
bantu mu lunungu mu muntu ukatunguna mu diambu 
diodio, ye wasila minu kwa babonsono, bu kamfulukisa 
mu bafwa. 

32 Bu bawa mu mfulukulu abafwa, bankaka baseva, 
bankaka bavova: Si tuavutuka kuwila mu momo. 

33 Buna Paulu wakatuka mu bau. 

34 Babakala bankaka babundana yandi, baleka minu, 
mu bau mwakala mpe Dionisio, nkwa Aleopango ye 
nkento, nkumbu andi Damali, ye bankaka ye bau. 


18 Landila momo Paulu wasisa Atene, waluaka ku 
Kolinto. 

2 Wabwana Nyudayo, nkumbu andi Akila, mwisi 
Ponto, watukidi ku Italia ye nkazi andi Pliskila mu diambu 
dia Klaudio watuma, vo ba Yudayo babonsono bakatuka 
mu Loma. Buna Paulu wayenda kwa bau.. 

3 Bu kakala salu kimosi ye bau, wasikila yau; basa- 
lasana, kadi salu kiau i mu vanga nzo zangoto. 

4 Yandi wamoka mu nzo yalukutukunu lumingu ka 
lumingu, walekikisa ba Yudayo ye bisi Elene minu. 

5 f Sila ye Timoteo bu batuka mu Makedonia, Paulu 
watatamana mu longa ye longa, watoma ta kimbangi 
kwa ba Yudayo, vo Yesu i Klisto. 

6 Bu babangisa ye batiaka, wakubula mvwatu 
miandi, wavova kwa bau: Menga meno miza va ntu 
mieno! Mpedele mu diodio. Tuka bwabu ikwenda 
kwa bapaien. 

7 Yandi wakatuka vana, wakota mu nzo amuntu, 
kumbu andi Titio Yustu, wavumina Nzambi, nzo andi 
yafinama ye nzo yalukutukunu. 

8 Kansi Klispo, i nkuluntu anzo yalukutukunu, 
walekila Mfumu minu ye nzo andi yamvimba. Babingi 
mu bisi Kolinto bawa baleka minu, babotukwa. 

9 1 Mfumu wavova kwa Paulu mu fuku mu mona- 
meso: Kukalani wonga ko, kansi vova, kudingamani 
ko; 

10 kadi mono ngiena yaku, muntu kana kubwila mu 
kukwamisa ko, kadi mbeki bantu babingi mu mbanza 
yayi. 

ll Yandi wavwanda muna mvu mosi ye ngonda 

sambanu, walonganga mambu ma Nzambi va kati ye 
bau. 

12 { Ngalio bu kakala nyadi mu Akaya, ba Yudayo 
batelamana Paulu mu kintuadi, bantuala ku kiandu 
kiamfundisi, 

13 bavova: Ndieu ulebanga bantu mu sambila Nzambi, 
bukanukunu mu nsiku. 

14 Paulu bu kakana bandula nwa andi, Ngalio wavova 
kwa ba Yudayo: Lu ba Yudayo, vo i nkanu vo diambu 
diakimfunia, nga mfwiti kuluvibidila ; 

15 kansi vo i biuvu mu mambu ye mu zinkumbu ye 
mu nsiku mieno, lutala dio beno kibeni, kadi mu lekwa 
biobio kizolele kala mfundisi ko. 

16 Yandi wabakuba mu kiandu kiamfundisi. 

17 Babonsono babwila Sostene, i nkuluntu anzo 
yalukutukunu, bambanda va ntadisi akiandu kiamfundisi, 
kansi Ngalio kakadila dio mayindu ko. 

18 { Paulu bu kamana zingila kuna lumbu biabingi 
diaka, wasisila zimpangi mbote, wasabuka kuna Silia; 
ye Pliskila ye Akila, bu kakitebisila nsuki zantu andi 
mu Kenkelea, kadi nsilulu yakala yandi. 

19 Baluaka ku Efeso, yandi wabasisa kuna. Yandi 
kibeni wakota mu nzo yalukutukunu, wamoka ye ba 
Yudayo. 

20 Bu banlomba kasikila yau ntangu yayingi, kata- 
mbudila ko, 

2l kansi bu kabasisila mbote wavova: Mono si 
yavutuka kwa beno, vo Nzambi zolele, buna wayenda 
sabuki ku Efeso. 

22 Bu kakulumuka ku Kaisalia, wabaluka, wakamba 
mbote kwa dibundu, wakulumuka ku Antiokia. 

23 Bu kamana zingila kuna, wakatuka, wavioka nsi a 
Ngalatia ye Filingia, bonso buzilandane, wasiamisa 
nlonguki miamionsono. 

24 | Ku Efeso kwaluaka Nyudayo, nkumbu andi 
Apolo, mwisi Alesandia, i muntu waludede, wakamba 
masonukwa mu lulendo. 

25 Yandi wakilongulwa nzila Mfumu, wavema mu 
mpeve, wavova, walonga nadede monso mena mu Yesu, 
mpeleko wazaya mbotokolo a Yoane kaka. 

26 Yandi wabadika kala kibakala mu nzo yaluku- 
tukunu. Kansi Pliskila ye Akila bu bawa yandi bambo- 
nga baluta kumbangudila nzil'a Nzambi nadede. 

27 Bu kazola vioka ku Akaya, zimpangi zasonika ye 
zaleba minlonguki mu kuntambula. Bu kaluaka kuna, 
mu nlemyo ukavewa wasadisa beni baleka minu; 

28 kadi mu ngolo yandi watoma tungulula ba Yudayo 
va yuti, wasonga mu masonukwa, vo Yesu i Klisto. 


19 Bwakala Apolo bu kakala mu Kolinto, Paulu 
waluaka ku Efeso, bu kakiviokila ndambu ansi 
yena ku ntandu, wabwana nlonguki miankaka, 

2 wavova kwa bau: Lutambudi Mpeve yanlongo, bu 
luakilekila minu e? Bau kwa yandi vo: Ve, ka tuawilu 
nkutu ko, vo Mpeve yanlongo yena. 

3 Wavova: Mu nki ambotokolo luabotukulwa? 
Bavova: Mu mbotokolo a Yoane. 

4 Paulu wavova: Yoane wabotika mu mbotokolo 
yampilulu adiela, wavova kwa bantu, vo bafwiti leka 
minu mu ndiena ukwiza ku nim’andi, i Yesu kwandi. 

5 Bu bawa momo, babotukwa mu nkumbu a Mfumu 
Yesu. i 

6 Paulu bu kabatula moko, Mpeve yanlongo yayiza 
va bau, bavova mu tudimi, babikula. g 

7 Buna bena bakala kani vo kumi ye babakala 
bole. ` 

8 S Yandi wakota mu nzo yalukutukunu, walonga 
mu kibakala ngondo zitatu, wabamokisa, wabalekikisa 
minu mu mambu makimfumu kia Nzambi. 

9 Bankaka bu bakala mbalu ye balembwa leka minu, 
bavova mambi mu nzila yoyo kwa kabu, buna wabasisa, 
wavangula minlonguki, wamoka ye bau lumbu ka lumbu 
mu skulu kia Tilano. 

10 Bobo bwakadila mvu miole, i kuma babonsono 

bakunda mu Asia ye ba Yudayo ye bisi Elene bawa 
mambu ma Mfumu. 

11 $| Nzambi wavanga tulendo tuatuingi mu moko ma 
Paulu; 

12 malenswa makiufuta ye minlele miakatulwa mu 
nitu andi, miatulwa va zimbevo, mayela makatuka mu 
bau, mpeve zambi zavaika. 

13 Bantumbudi miankaka miampeve zambi, i ba 
Yudayo bazenzila, batonta bika nkumbu a Mfumu 
Yesu mu bau bakala mpeve zambi, bavova: Ikuludila 
ndefi mu Yesu, ndiena usamunwanga kwa Paulu. 

14 Bana nsambodia bababakala ba Skeva, Nyudayo, 
i ngudi anganga, bavanga bobo. 

15 Mpeve yambi yavutula, yavova kwa bau: Nzeyi 
Yesu, nzeyi Paulu, kansi beno lu banani? 

16 Muntu wakala mpeve yambi wababwila, wavingisa 
bole mu bau ku nsi, wabasila ngolo beni, batina, bavaika 
kondwa nlele mu nzo yina ye baluala. 

17 Diodio diazayakana kwa babonsono bakunda mu 
Efeso ye ba Yudayo ye bisi Elene, wonga wabwila 
babonsono, nkumbu a Mfumu Yesu yakembuswa; 

18 babingi mu bau baleka minu bayiza tambudila, 
bakamba mavanga mau. 

19 Babingi mu bau bavanganga bimpangula bayonzika 
minkanda, bayoka mio va ntadisi ababonsono; batanga 
ntaiu yimiafwa, i makumatanu mamafunda mavanza 
biapalata. 

20 I buna mu lulendo mambu ma Mfumu manieka, 
makala ngolo. 

21 Momo bu mameni, Paulu wakana mu mpeve andi 
mu kwenda ku Yelusalemi vioka mu Makedonia ye Akaya, 
wavova: Bu mbeni luaka kuna, mfwiti mona Loma mpe. 

22 Bu kafidisa bole mu nsadisi miandi, Timoteo ye 
Elasto, kuna Makedonia, yandi kibeni wasala fintangu 
mu Asia. 

23 4 Mu yina ntangu nkindu yayingi yabwa mu diambu 
dianzila ya Mfumu. 

24 Kadi muntu, nkumbu andi Demetilio, i mfudi 
apalata, wavanga bifwani biakinlongo kia Diana mu 
palata, wabakisa zinkete ndandu yayingi. 

25 Yandi wabakutikisa ye bisadi bisalanga biampila 
yoyo, wavova: Lu babakala, beno luzeyi, yo tuena ki- 
mvwama kieto mu salu kiokio. 

26 lumweni ye luwilu, vo Paulu, ndiena walebele ye 
vidingisi ndonga yayingi, ka mu Efeso kaka ko, kansi 
fisidi nga mu Asia diadionsono, uvovanga, vo bina 
bivangwanga mu moko ka i zinzambi ko. 

27 Nsisi yena, vo ka salu kieto kiaki kaka ko kiavwe- 
zwa, kansi kinlongo kia Diana mpe, nzambi yankento 
yayinene, si kiabanzulwa vo ka lekwa ko, nzitusu andi si 
wafuba mpe, i yandi usambulwanga kwa Asia diadionsono 
ye ntoto wawonsono wena bantu. 

28 Bu bawa momo, bazala kwa nganzi, baboka, 
bavova; Nzambi yayinene i Diana diabisi Efeso! 

29 Mbanza yazala kwa nkindu, balundumuka va 
kimosi kuna vuma kisongwanga bimpa, bu bakibakila 
Ngayo ye Alistalako, i bisi Makedonia, nkangadi mia 
Paulu. 

30 Paulu bu kazola kota kwa bantu, kayambudulwa 
bo kwa minlonguki ko. 

31 Bakuluntu bankaka mpe ba Asia, i bakundi bandi, 
bafidisa nsamu mu kumbombidila kalembwa kota mu 
vuma kisongwanga bimpa. 

32 Buna baboka, umosi dimosi, wankaka diankaka; 
kadi kabu diabwa nkindu, babingi balembwa zaya bila 
kibakutakanana. 

33 Bankaka mu kabu balongisila Alesandelo, ba 
Yudayo bu bamvitisa ku ntu; Alesandelo walabikisa mu 
koko vo wazola vova kwa bantu mpova yantabidila. 

34 Bu bavisa, yo yandi i Nyudayo, babadika boka 
babonsono mu ndinga yimosi, baboka kani lokula biole; 
Nzambi yayinene i Diana diabisi Efeso! 

35 Nsoniki ambanza bu kamana sima ndonga, wavova: 
Lu bisi Efeso, kadi nani mu bantu lembolo zaya, yo 


MAVANGA MAZINTUMWA 19, 20 317 


mbanz' a Efeso i nkebi akinlongo kia Diana diadinene ye 
teki kiasotuka mu zulu? 

36 I diau momo bu ka malendi banguswa ko, lufwiti 
kala napi ye lembwa vanga bwanzaki. 

37 Kadi lutuedi babakala baba vava balembolo tana 
kinlongo vo tiaka nzambi eto. 

38 I kuma vo Demetilio ye nkete zena yandi bavwidi 
muntu diambu, buna keti tukutukunu tuazingula mambu 
tuena, ye bakuluntu bena. Bika bafundasana. 

39 Kansi vo lutombele diambu mu mambu mankaka, 
buna mazengwanga mu lukutukunu luaminsiku. 

40 Kadi tuena nsisi, vo tuna fundwa mu diambu 
diankindu yalumbu kiaki, bu tukondolo bila kiafwana 
mu sa lukutukunu lualu. 

41 Bu kamana vova momo, wasindika kabu, 


20 Nkindu bu yasuka, Paulu watumisa minlonguki, 
wababombidila; bu kamana kubasisila mbote, 
wakatuka mu kwenda ku Makedonia. 

2 Bu kavioka ndambu zozo ye walubula minlonguki 
mu mambu mamingi, waluaka ku Elene. 

3 Kuna kakala ngonda tatu. Bu kakana sabuka ku 
Silia, ba Yudayo bansila kambu, buna wakubika ma- 
banza mu vutuka ye viokila mu Makedonia. 

4 Sopato, mwan'a Pilo, mwisi Belea, ye Alistalako ye 
Sekundo, i bisi Tesalonika, ye Ngayo, i mwisi Delebe, ye 
Timoteo ye Tikiko ye Tolofimo, i bisi Asia, bannama. 

5 Bavita ku ntuala, batuvingila mu Toloa. 

6 Beto tuasabuka tuka mu Filipi, lumbu biamampa 
malembwa funuswa bu biamana, tualuaka mu lumbu 
kiantanu kwa bau mu Toloa mutuakala lumbu nsambodia. 

7 9 Lumbu kiantete kialumingu, bu tuakutakana mu 
bukuna mampa, Paulu wabamokisa, wakana kubasisa 
lumbu kialanda; walambula mpov'andi nate ye ndingu 
ansi. 

8 Minda miamingi miakala mu seka diantandu mutua- 
kutakana. 

9 Va nela vavwanda toko, nkumbu andi Eutiko; 
wazitulwa kwa tulu tuavindu, kansi Paulu bu kalambula 
vova, wanungina kwa tulu, wasotuka tuka mu mbandu 
yantatu, wabongwa wafwa. 

10 Paulu wakulumuka, wayembama va yandi, wanzi- 
ngila, wavova: Ka lusani mayoyila ko, kadi mwelľ’andi 
wena mu yandi. 

11 Wabaluka, wabukuna mampa, wadia, wamoka yau 
ntangu yayingi, nate ye kwakia, buna wakatuka kuna. 

12 Batuala toko divukidi, babombakana beni. 

13 f Kansi beto tuateka kota mu nzaza, tuasabuka ku 
Aso, kutufwiti tambula Paulu, kadi watuma bobo, yandi 
kibeni wakana kwenda mu malu. 

14 Bu kabwabana ye beto mu Aso, tuantambula, 
tuasabuka kuna Mitilene. 

15 Lumbu kialanda tuakatuka kuna, tualuaka vatalane 
Kio. Lumbu kialanda tuasensa ku Samo, buna kia- 
nsuka tualuaka ku Mileto. 

16 Kadi Paulu wakana mu sabuka ye mu vioka 
Efeso, mpasi kazinguswa mu Asia ko, kadi wasavula, 
mu luaka kuna Yelusalemi, vo kalenda, mu lumbu 
kiapentekoti. 

17 | Tuka ku Mileto, wafidisa nsamu ku Efeso, 
wabokila ngudi zabantu zadibundu. 

18 Bu baluaka kwa yandi, wavova kwa bau: Beno 
luzeyi, bonso buyakala yeno tuka lumbu kina kiantete 
kiyaluaka ku Asia, 

19 yasadidi Mfumu mu luyinunu lualonsono, mu 
mansanga ye nkwamusu ziyamweswa mu kambu kiaba 
Yudayo; 

20 bonso buyalembwa sweka diambu diena mfunu, 
kansi yalusamunini ye yalulongelenge va yuti ye mu 
zinzo, 

21 yatomene ta kimbangi kwa ba Yudayo ye kwa ba 
Elene mu mpilulu adiela kwa Nzambi ye mu minu mu 
Mfumu eto Yesu Klisto. 

22 Bwabu tala, mono nkangamene mu mpeve mu 

kwenda ku Yelusalemi, kizeyi monso mangina bwana 
kuna ko, 

23 kansi diadi kaka, vo Mpeve yanlongo mu mbanza, 
zazonsono yitoma tanga .kimbangi, vo tuvambu ye 
zinzungu bikumpingilanga. 

24 Kibanzilanga, vo moyo ami wena ntalu kwa mono 
kibeni ko, vo ilenda kaka manisa ngiungusulu ami ye 
kisielo kiami kiyatambula kwa Mfumu Yesu, i mu 
toma ta kimbangi mu nsamu wambote wanlemvo wa 
Nzambi. 

25 Bwabu tala, nzeyi kwami, vo beno buna luena 
muyazietele mu samunina kimfumu kia Nzambi ka 
luvutuki mona zizi kiami ko. 

26 1 kuma ita kimbangi kwa beno lumbu kiaki, vo 
mono mpedele mu nkanu amenga mababonsono, 

27 kadi kiatina nkutu ko mu kulusamunina lukanu 
lualonsono lua Nzambi. 

28 Lukitala beno kibeni ye kamba diamvimba dilua- 
tulwa minkengi kwa Mpeve yanlongo mu kala mvungi 
miabundu dia Mfumu dikakikudila mu mandi menga. 

29 Mono nzeyi, vo bu mbeni katuka, bamevwa bansisi 
si bakota kwa beno, ka bana kuta kamba ko, 

30 mu beno kibeni si mwatelama babakala bavovanga 
mambu manzimbukusu, mpasi batunta minlonguki mu 
kubalanda. 

31 I diau lukaya meso, lubambuka moyo, vo mono 
mu myu ntatu fuku ye mwini kialembolo ko mu kulu- 
lubula muntu muntu mu mansanga. 

32 Bwabu ikuluyekula kwa Nzambi ye kwa mambu 
mandi manlemvo; yandi lenda kulutunga ye kuluvana 
difwa va kimosi ye babonsono babiekwa. 

33 Mono kiazinini moyo mu palata vo wola vo mi- 
mvwatu biamuntu ko. 

34 Beno kibeni luzeyi, vo moko mama masadidi mu 
nsatu zami ye zabau bakala yami. 

35 Mu mamonsono yalusongele, vo mu sala bobo 
tufwiti sadisa bena lebakana ye bambuka moyo mumambu 

mu Mfumu Yesu, makavova yandi kibeni: Mayangi 
mamingi mena mu vana, kansi mafiuma mu tambula. 

36 Bu kamana vova momo, wafukama, wasambila ye 
bau babonsono. i 

37 Babonsono badila beni, bazingila va laka dia 
Paulu, bamfibuzula, 

38 baluta kala kiadi mu diambu dina dikavova, vo ka 
bavutuki mona zizi kiandi ko. Bamfila ku nzaza. 


21 Bu tuavambana ye bau, tuakota mu nzaza, tuaye- 
nda sungama ku Ko, lumbu kialanda ku Lodo, 
tuka kuna ku Patala. 

2 Bu tuabwana nzaza yavioka kuna Fenike, tuakota 
yo, tuayenda. 

3 Bu tuamona Kipelo, tuasisa dio va koko kwalumoso, 
tuasabuka kuna Silia, tuasensa ku Tilo, kadi kuna 
kufwiti tombulwa bizitu biakala mu nzaza. 

4 Bu tuasolula minlonguki, tuasikila kuna lumbu 
nsambodia; bau bavova kwa Paulu mu Mpeve, vo kafwiti 
baluka ku Yelusalemi ko. 

5 Kansi bu tuamanisa lumbu biobio, tuakatuka kuna, 
tuayenda nziľeto, buna babonsono batufila ye bakazi 
ye bana nate ye ku mbazi ambanza. Bu tuamana 
fukama ye sambila va simu, 

6 tuavanasana mbote, tuakota mu nzaza, kansi bau 
bavutuka kwa bayau. 

7 T Bu tuamana sabuka ku Tilo, tualuaka ku Tolemai, 
tuakamba mbote kwa zimpangi, tuakala yau lumbu 
kimosi. 

8 Lumbu kialanda tuakatuka kuna, tualuaka ku 
Kaisalia, tuakota mu nzo a Filipo, i nsamuni, umosi mu 
bansambodia, tuakala yandi. 

9 Ndieu wakala bana baia babakento, i bandumba, 
babikulanga. 

10 Bu tuakala kuna lumbu biabingi, mbikudi watuka 
mu Yuda, nkumbu andi Angabu. 

11 Wayiza kwa beto, wabonga nsing'a Paulu, wakika- 

nga moko ye malu, wavova: Mpeve yanlongo yivovele 
ebu: Muntu vwidi nsinga wau, ba Yudayo si bakunkanga 
bonso ebu mu Yelusalemi ye kunyekula mu moko 
mabapaien. 

12 Bu tuawa momo, beto ye bakala vana tuambombi- 
dila kalembwa baluka ku Yelusalemi. 

13 Buna Paulu wavutula, wavova: Nki luvengi, bu 
lueti dila ye kosa ntim'ami? Kadi mono nkubamene ka 
mu kangwa kaka ko, kansi mu fwa mpe mu Yelusalemi 
mu diambu diankumbu a Mfumu Yesu. 

14 Bu kalembwa lebakana, tuanyambula, tuavova: 
Bika luzolo lua Mfumu luakalakana. 

15 $1 Lumbu bina bu biavioka, tuakubama, tuabaluka 
ku Yelusalemi. 

16 Kansi nionguki miankaka miayenda yeto tuka mu 
Kaisalia, batunata kwa nionguki wantama nkumbu andi 
Nasoni, mwisi Kipelo, i kwa yandi tuakana leka. 

17 {f Bu tualuaka ku Yelusalemi, mpangi zatutambula 
mu kiese. 

18 Lumbu kialanda Paulu wakota yeto kwa Yakobi. 
kuna kwayiza ngudi zabantu zazonsono. 

19 Bu kamana kubakamba mbote, wabakamba mu 
ndandani mamonsono mavanga Nzambi mu bapaien 
mu kisielo kiandi. 

20 Bu bawa mo, bakembila Nzambi, bavova kwa 
yandi: Mpangi, ngeye mweni vo makumi mamingi 
mamafunda maba Yudayo balekanga minu, babonsono i 
mvemi miansiku. 

21 Bakambwa, vo ngeye ulonganga ba Yudayo 
babonsono bena mu bapaïen vo bafwiti sotuka mu Mose, 
uvovanga, vo ka bazengi bana bau ko vo diata bonso 
bwena bifu. 

22 Buna bwe si bwakadila? Mu kedika kabu si 
diakutakana,; kadi si bawa, vo ngeye wizidi. 

23 1 diau navangi, bonso butukukamba. Tuena 
bantu baia basidi nsilulu. 

24 Ubabonga, ukivedisa ye bau, ubafutila, mpasi 

bateba nsuki. Babonsono si bazaya, vo mama maba- 
wilu mu ngeye i maluvunu kwandi, kansi vo ngeye 
kibeni udiatanga nadede bonso bwena nsiku. 

25 Mu diambu diabapaïen balekanga minu tuasonika, 
matuazenga vo bafwiti tina biayokulwa biteki ye menga 
ye bina biafikutwa ye kinsuza. 

26 Buna Paulu wabonga babakala bobo, ye lumbu 
kialanda bu kakivedisa ye bau, wakota mu kinlongo, 
wakamba lumbu bina manina mpedoso au, nkailu bu 
ufwiti natwa mu muntu muntu buna bena. 

27 || Lumbu nsambodia bu biakala mu lunga, ba 
Yudayo batuka mu Asia, bammona mu kinlongo, ba- 
bwisa ndonga yayonsono nkindu, bansa moko, 

28 baboka: Lu babakala ba Isaeli, lusadisa! Ndieui 
muntu ulonganga mwamonsono mena kitantu kwa bantu 
ye mu nsiku ye mu vuma kiaki, wakotese mpe bisi 
Elene mu kinlongo wasumuni vuma kiaki kianiongo. 

29 Kadi bateka mona Tolofimo, i mwisi Efeso, 
wakangala yandi mu mbanza, babanza, vo Paulu wanko- 
tisa mu kinlongo. 

30 Mbanza yamvimba yeka viongoloviongolo, bantu 
balundumuka va kimosi, babaka Paulu, bankoka ku 
mbazi akiniongo, mielo ntumbu zibukwa. 

31 Bu batomba mu kumvonda, nsamu wawakana kwa 
ngudi ankuluntu abinwani, vo Yelusalemi diamvimba 
dibwidi nkindu. 

32 Yandi ntumbu bonga binwani ye bakuluntu, wasa- 
vula kubakika, bu bamona ngudi ankuluntu ye binwani, 
balembwa mu bufa Paulu. 

33 Buna ngudi ankuluntu wafinama, wambaka, 
wakamba kakangwa mu tuvambu tole, wayuvula vo i 
nani ye nki kavengi? 

34 Mu ndonga baboka mosi ebu, wankaka bwankaka; 
bu kalembana zaya diambu diaziku mu diambu diamazu, 
buna wakamba katualwa ku tua kiabinwani. 

35 Bu kayiza ku kikada, wafwiti natwa kaka kwa 
binwani mu diambu diangolo zandonga. 

36 kadi kabu dianama, diaboka: Unkatula. 

37 T Paulu bu bakana kunkotisa mu tua kiabinwani, 
wavova kwa ngudi ankuluntu: Ngiena luve mu vova 
diambu kwa ngeyi e. Yandi wavova: Zeyi kieleni e? 

38 Kadi ngeye ku mwisi Ngipiti ko e, ndiena waki- 
bwisila nkindu, watuala mafunda maia mababakala, i 
mimvondi, ku nsi yankatu? 

39 Paulu wavova: Mono i Nyudayo, yatuka ku Talaso, 
mwisi mbanza yayinene mu Kilikia. Kansi ikulombele, 
ungiambula yavova kwa bantu. 

40 Bu kayambula bo, Paulu watelama va kikada, 
walabikisa koko kwa bantu; bu kwakala napi beni, 
wavova kwa bau mu ndinga yaki Ebeleo, wata: 


22 Lu babakala, zimpangi ye mase, ludimba bu ikuki- 
tabila kwa beno. 

2 Bu bawa, vo wavova kwa bau mu ndinga yaki 
Ebeleo, baluta dingalala. Yandi wavova: 

3 Mono i Nyudayo, yabutuka kwami mu Talaso mu 
Kilikia, kansi yakudusulwa mu mbanza yayi va malu ma 
Ngamalieli, yalongwa mu nsunguku ansiku miamase meto 
yakala mvemi mu Nzambi, bonso buluenina beno babo- 
nsono lumbu kiaki. 

4 Yazoma nzila yayi nate ye mu vonda, yakanga, 
yayekula babakala ye bakento mu boloko. 

3 Ngudi anganga ye lukutukunu lualonsono luangudi 
zabantu i mbangi zami; yatambula kwa bau nkanda kwa 
zimpangi mu Damasko, kuyayenda mu diambu dianata 
bakala kuna mpe bakangama ku Yelusalemi, mpasi 
balongwa ndongi. 

6 f Bwakala bu yayenda yendi ye finangana ye 
Damasko, mu ntangu ambata kia kwangolo kwatuka 
mu zulu ntumbu kuntentina kinzungidila, 

7 mono yabwa va nsi, yawa ndinga yavova kwa mono: 
Sauli, Sauli, mu nkiama unzomene? 

8 Mono yavutula: Mfumu, u nani kwaku? Wavova 
kwa mono: Mono i Yesu, mwisi Nazaleti, uuzomanga. 

9 Bayami bamona kia, kansi ka bawa nding'andiena 
wavova kwa mono ko. 

10 Mono yavova: Mfumu, nki si yavanga? Mfumu 
wavova kwa mono: Telama wenda ku Damasko, kuna 
si wakambwa mamonsono maufwiti vanga. 

11 Bu yalembana mona mu diambu diantentin'akia 
koko, bakala yami bansimba mu koko, ye bobo yayendila 
ku Damasko. 

12 Anania, i bakala diavumina Nzambi bonso bwenina 
nsiku. wakala mbikulu yabiza kwa ba Yudayo babonsono 
bakunda kuna. 

13 yandi wayiza kwa mono watelama va lueka luami, 
wavova kwa mono: Sauli, mpangi. namoni kwaku. Mu 
yina ntangu yazibuka meso, yantala. 

14 Kansi yandi wavova: Nzambi amase meto wateka 
kusola mu zaya luzolo tuandi ye mu mona Nkwa lunungu 
ye mu wa ndinga mu nw'andi. 

15 kadi ngeye si wakunkadila mbangi kwa bantu 
babonsono mu momo mawamweni ye mawawilu. 

16 Bwabu, mu nkiama zingidi? Telama wabotukwa 
ye sukulwa mu masumu maku ye bombidila nkumbu andi. 

17 Kansi bwakala bu yavutuka ku Yelusalemi ye 
yasambila mu kinlongo. yanatuka mu mpeve. 

18 yamona Mfumu wavova kwa mono: Savula, 
katuka nswalu mwamu Yelusalemi; kadi ka bana ta- 
mbula kimbangi kiaku mu mono ko. 

19 Mono yavova: Mfumu, bau kibeni bazeyi, vo 
mono yatula bakulekila minu mu boloko ye yababufa 
beni mu nzo zatukutukunu, 

20 ye vo mono yatelama vana, bu batengula menga ma 
Stefano, i mbangi aku, yatambudila bo, yakenga mvwatu 
miabau bamvonda. 

21) Yandi wavova kwa mono: Wenda; kadi si yaku- 
fidisa ntama beni kwa bapaïen. 

22 9 Bandimba nate ye diambu diodio. Buna 
basasula ndinga, bavova: Katula wampila yoyo mu 
ntoto! Kadi ka bufwanane ko kakala moyo. 

23 Bu baboka ye vula yunga biau ye tuba fundu- 
fundu, ku zulu, ' 

24 buna ngudi ankuluntu abinwani wakamba kanatwa 
ku tua kiabinwani ye yuvuzulwa mu nzwakulu, mpasi 
kazaya bila kibabokilanga bobo mu yandi. 

25 Bu banlambidika mu zwaka, Paulu wavova kwa 
nkuluntu watelama vana: Luveno luve mu zwaka mwisi 
Loma, bu kalembolo funduswa? 

26 Nkuluntu bu kawa momo, wayenda kwa ngudi 
ankuluntu, wakamba mo, wavova: Nki ukeni vanga? 
Kadi muntu wowo i mwisi Loma. 

27 Ngudi ankuluntu wayenda vova kwa yandi: Unka- 
mba, ngeye u mwisi Loma? Yandi wavova: Inga. 

28 Ngudi ankuluntu wavutula: Mono yakibakila kisi 
Loma mu vanza biabingi. Paulu wavova: Kansi mono 
yabutukila kio. 

29 Buna bakutwa kumfiongunina ntumbu katuka mu 
yandi: kansi ngudi ankuluntu watina mpe bu kazaya. 
yo yandi ukakanga i mwisi Loma. 

30 9 Lumbu kialanda bu kazola zaya ziku kiabila 
kikafundulwa kwa ba Yudayo, wankutula, wakamba 
bangudi zanganga ye bamayala babonsono bakutakana; 
wakulumuna Paulu, wantula va ntadisi au. 


23 Paulu wasungamana bamayala, wavova: Lu 
babakala ye zimpangi, mono ntomene sala salu 
kiami kwa Nzambi mu kansansa kiakionsono kiabiza 
nate ye bwabu. 

2 Kansi Anania, i ngudi anganga, wakamba batelama 
ya lueka luandi mu kumbanda va nwa. 

3 Buna Paulu wavova kwa yandi: Nzambi keni kuba- 
nda, u baka kiavembulwa; ngeye vwendi mu kumfu- 
ndisa bwenina nsiku ye tumini bukondolo mu nsiku vo 
yabandwa. 

4 Batelama va lueka bavova: Fingidi ngudi angang’ a 
Nzambi e? i 

5 Paulu wavova: Zimpangi, kizeyi kwami ko, vo 

yandi i ngudi anganga; kadi diasonama: Kuvovani 
diambi mu nkuluntu abantu baku ko. 

6 Paulu bu kazaya, vo ndambu yankaka i basaduki, 
ye ndambu yankaka i bafalisi, waboka va bamayala: 
Lu zimpangi! Mono i mfalisi, i mwap’abafalisi. Mu 
diambu diavuvu ye mfulukulu abafwa mono mfundusu. 

7 Bu kavova momo, mpaka zabwa mu bafalisi ye 
basaduki, kabu diakabana. 

8 Kadi basaduki bavovanga, vo ka mwena mfulukulu 
ko ye ka zimbasi vo mpeve ko, kansi bafalisi batambu- 
dilanga mu mamole. 

9 Mbokolo yayingi yakala, bankaka mu minsoniki 
miakabu diabafalisi batelama, babinda mpaka, bavova: 
Ka tusolole diambi mu muntu wau ko. Kansi bwe vo 
mpeve vo mbasi yavova kwa yandi? 

10 Kansi nkindu yayingi yakala, ngudi ankuluntu 
abinwani watina, vo bana yanzuna Paulu mu bibuku, 
wakamba binwani biza kulumuki ye kunziona mu bau 
ye kuntuala ku tua kiabinwani. 

11 9 Mu fuku dialanda Mfumu watelama va lueka 
luandi, wavova: Kala kibakala, kadi bonso buutelenge 
kimbangi mu mono mwamu Yelusalemi, į buna ufwiti 
tela kimbangi mu Loma mpe. 

12 1 Bu kwakia, ba Yudayo bawawasana mu langidila 
Paulu, badia ndefi, vo kabana dia vo nwa ko, nate ye 
bamana kumvonda. 

13 Bawawasana bobo bavioka makumaia mabantu. 

14 Bayenda kwa bangudi zanganga ye ngudi zabantu, 
bavova: Beto tudidi ndefi, vo ka tuna bimba lekwa ko, 
nate ye tuamana vonda Paulu. 

15 I kuma beno ye bamayala lukamba ngudi ankuluntu 
kankulumuna kwa beno, bonso vo lukeni mu toma 
yuvuzula mu mambu mandi. Kansi beto tukubamene 
mu kumvonda, bu kakiluakidi ko. 

16 1 Mwan'abusi kia Paulu wawa mu kambu, wayiza, 
wakota mu tua, wakamba dio kwa Paulu. 

17 Paulu watela nkuluntu mosi mbila, wavova: Tuala 

toko diadi kwa ngudi ankuluntu; kadi wena diambu mu 
kunkamba. 

18 1 diau wambonga, wantuala kwa ngudi ankuluntu, 
wavova: Paulu, i nkole, untelele mbila ye ungiuvudi 
yatuala toko diadi kwa ngeye, kadi diambu diena yandi 
mu kukamba. 

19 Buna ngudi ankuluntu wansimba mu koko kwandi, 
wayenda ku nenga, wanyuvula: Nki diodio diwena mu 
kunkamba? 

20 Yandi wavova; Ba Yudayo bawawasene mu kuyu- 
vula watuala Paulu kwa bamayala kiambazi, bonso vo 
bakana mu toma yuvuzula bwenina mu yandi. 

21 Kansi kubawilani ko; kadi babakala baviokele 
makumaia beti kunsa kambu, badidi ndefi, yo ka bana 
dia yo nwa ko, nate ye bamana kumvonda; bwabu 
bakubamene, bavingilanga nsilulu aku. 

22 Buna ngudi ankuluntu wasindika toko, wankamba: 
Kukambani muntu ko, vo unzaikisi momo. 

23 9 Yandi watela bakuluntu bole mbila, wavova: 
Lukubika nkama zole zabinwani, mpasi benda ku Kai- 
salia ye lusambodia luantentami ye nkama zole zaba- 
nkwa madionga mu lokula kiantatu mu fuku. 

24 Bika batuala bulu, mpasi batentika kio Paulu ye 
toma kunnata nate ye kwa Feliki, i nyadi. 

25 Yandi wasonika nkanda wakala mambu mama: 

26 9 Klaudio Lisia, kwa mwene Feliki, i nyadi 
waunene, mbote aku. 

27 Bakala diadi diabakwa kwa ba Yudayo, diakutu 
vondwa kwa bau, bu yaluaka ye binwani ye yankatula, 
bu yakizayila, vo yandi i mwisi Loma. 

28 Bu yazola zaya bila kibamfundila, yantuasa kwa 
bamayala bau. 

29 Buna yamona vo wafundwa mu biuvu biansiku miau, 
kansi kakala mfundu ufweni mu fwa vo mu kangwa ko. 

30 Bu yazaikusu, vo bakana sila bakala diodio kambu, 
mono imfidisi kwa ngeye, bu yakembi mimfundi mpe 
bavova bau kibeni va luse luaku. 

31 { 1 kuma binwani biabonga Paulu, bonso bubaka- 
mbwa, bannata mu fuku kuna Antipatili. 

32 Lumbu kialanda bu bayambula mintentami mienda 
yandi, bavutuka ku tua. 

33 Babana bu baluaka ku Kaisalia, batambika nkanda 
kwa nyadi, batuala Paulu mpe kwa yandi. 

34 Bu kamana wo tanga, wayuvula, nki ansi katukidi. 
Bu kazaya, vo tukidi mu Kilikia, 

35 wavova: Mono si yatoma kuyuvuzula, mfundi 
miaku bu milueki mpe. Yandi wakamba kakebwa mu 
vula dia Elode. 


2 Lumbu tanu bu bimeni vioka, Anania, ngudi 
anganga, ye ngudi zabantu zankaka bakulumuka ye 
mpovi, nkumbu andi Tetulo, bafunda Paulu kwa nyadi. 

2 Bu katelwa mbila, Tetulo wabadika kumfunda, 
wavova: 

3 Ngeye, Feliki waunene, tutambulanga yenge kiakingi 
mu ngeye, ye uvanganga biantomoso biambote kwa 
kanda diadi, i diau mu mambu mamonsono tutondele 
mu muma mwamonsono. 

4 Kansi mpasi kiakuzingisa diaka ko, ikulombele 
watuwila mafiuma mu nlembami aku. 

5 Tuamweni, vo bakala diodio i nkwa kubu ubwisanga 
nkindu mu ba Yudayo babonsono mu ntoto wamvimba, 
yandi i nkuluntu aluvambunu luakisi Nazaleti, 

6 watonta sumuna kinlongo; kansi tuambaka, 

8 kwa yandi ngeye kibeni lenda zaya momo mamo- 
nsono matumfundidi, bu ukumfiongunina. 

9 Ba Yudayo mpe bambulumukina, bavova, vo 
menina bonso bobo. 

10 $| Paulu bu kalabukuswa kwa nyadi mu vova, yandi 
wavutula: Bu nzeyi, vo ngeye wena mfundisi akanda 
diadi mvu miamingi, buna itabila bungu diami mu 
kibakala. 

11 Ulenda zaya, vo tuka ntangu yiyabaluka ku 
Yelusalemi mu sambila i kumi ye lumbu biole kaka. 

12 Ka bambwana mu kinlongo yavova kwa muntu ko 
vo tukisa ndemono abantu, evo mu nzo zatukutukunu 
vo mu mbanza ko; 

13 ka balendi kusonga momo mabamfundidi ko. 

14 Kansi mu diadi ntambudidi kwa ngeye, vo isadila- 
nga Nzambi amase, bonso bwena nzila yoyo yibabika- 
nga luvambunu, ilekanga minu mu momo mamonsono 
masonama mu nsiku ye mu mimbikudi; 

15 ngiena vuvu kwa Nzambi, bonso bau kibeni, vo si 
mwakala mfulukulu yabalunungu ye bakondolo lunu- 
ngu. 

16 I kuma mono isanga kimfuzi mono kibeni mu kala 
kansansa kiavedila kwa Nzambi ye kwa bantu ntangu 
zazonsono. 

17 Mvu miamingi bu miavioka yayiza mu tuala nkailu 
miakiwuntu kwa kanda diami ye nkailu miazikwa. 

18 Buna ba Yudayo bankaka batuka mu Asia ba- 
mbwana yabiekwa mu kinlongo, ka mwakala kabu vo 
mayoyila ko. 

19 Bakutu kala vava va luse luaku ye kumfunda, vo 
bena bungu kwa mono. 

20 Evo bika bau kibeni bakamba dionso vanga 
diambi dibasolula kwa mono, bu yatelama va bamayala; 

21 kansi mu diambu diadi kaka diyabokila, bu yatelama 
mu bau: Mu diambu diamfulukulu abafwa mfundusu 
bwabu va ntadisi eno. 

22 {f Feliki waluta zaya mambu manzila yoyo, walunda 
bungu diau, wavova: Lisia, ngudi ankuluntu, bu kakulu- 
mukini, buna si yatoma yuvula mu mambu meno. 

23 Yandi wasikidikisa nkuluntu mu kunkeba ye 
kumvongisa ye lembwa kakidila widi muntu mu bayandi 
mu kunsadila. 

24 (| Lumbu kwa buna Feliki wayiza ye Dusila, i 
nkazi andi, i Nyudayo, watumisa Paulu, wawa yandi 
mu minu mu Klisto Yesu. 

25 Bu kavova mu lunungu ye mu kukiyala ye mu 
mfundusu yina kiwza, buna Feliki wabwa wonga, wavu- 

tula: Nayendi kwaku ntangu yayi; bu mbeki ntangu 
yafwana, si yakutedisa mbila. 
26 Kadi wakala mpe vuvu, vo si kavewa bivanza kwa 
Paulu, i diau wantumisa ntumisa zazingi wammokisa. 
27 { Mvu miole bu mialunga, Feliki wavingulwa kwa 
Polokio Festo; Feliki bu kazola tondwa kwa ba Yudayo, 
wasisa Paulu mu boloko. 


25 Festo bu kamana vingana kiyadi, wabaluka ku 
Yelusalemi, tuka mu Kaisalia, lumbu tatu bu 
biavioka; 

2 ngudi zanganga ye bakuluntu mu ba Yudayo bafu- 
nda Paulu kwa yandi, bambombidila; 

3 banlomba ngiambu, mpasi kantumisa ku Yelusalemi; 
bakana kunsila kambu mu nzila mu kumvonda. 

4 Buna Festo wavutula, vo Paulu ukebwanga mu 
Kaisalia, ye vo yandi kibeni wakana vutuka kuna nswalu. 

5 Yandi wavova: | kuma bena lulendo mu beno, bika 
bakulumuka yami mu kumfunda, vo wena nkanu. 

6 $| Bu kamana kala yau kani vo nana vo kumi dialu- 
mbu, wakulumuka ku Kaisalia; lumbu kialanda wavwa- 
nda va kiandu kiamfundisi, watuma batuala Paulu. 

7 Bu kaluaka, ba Yudayo batuka mu Yelusalemi 
banzungidila, bamfunda mu mambu mamingi mambi 
mabalembana songisa. 

8 Buna Paulu wakitabidila ebu: Kiavolele nkanu ko 
mu nsiku miaba Yudayo vo mu kinlongo vo kwa Kai- 
sali. 

9 Kansi Festo wazola tondwa kwa ba Yudayo, 
wavutula kwa Paulu, wavova: Zolele kwaku baluka 
kuna Yelusalemi ye funduswa mu mambu momo va luse 
luami e? 

10 Paulu wavova: Mono ntelamene va ntadisi a 
kiandu kiamfundusu kia Kaisali vamfwiti funduswa. 
Kivengi dilembolo songa kwa ba Yudayo ko, bonso 
buutomene zaya mpe. 

11 J] kuma vo mpengi dilembolo songa vo nkanu 

wamfwilu, buna kimengi mu fwa ko, kansi vo widi 
diambu nkutu mu mabamfundidi ka diena diakedika 
ko, buna muntu kalendi kunyekula kwa bau ko. Kwa 
Kaisali mbombedele. 

12 Festo bu kakiyuvudila minluengisi miandi, wavu- 
tula: Ngeye bombedele kwa Kaisali, kwa Kaisali una 
kwenda. 

13 1 Lumbu biankaka bu biavioka, ntinu Angalipa 
wayiza ku Kaisalia ye Benike mu kamba mbote kwa 
Festo. 

14 Bu bakala kuna lumbu biabingi, Festo watula 
mambu ma Paulu kwa ntinu, wavova: Bakala diena 
vava diasiswa nkole kwa Feliki. 

15 Bu yayiza ku Yelusalemi, ngudi zanganga ye 
ngudi zabantu zaba Yudayo bamfunda, balomba yanko- 
ngudila nkanu. 

16 Mono yavutula kwa bau, vo ka kwenani fu kiabisi 
Loma mu yekula muntu ko, nate ye wafundwa ukedi ye 
mfundi miandi zizi mu zizi ye beki ntangu mu kukitabila 
mu makafundulwa. 

17 _I diau bu bakutakana vava, kiavekika ntangu ko, 
kansi mu lumbu kialanda yavwanda va kiandu kiamfu- 
ndusu, yakamba batuala bakala. 

18 Mfundi bu miatelama, ka bamfunda diambu nkutu 
ko mu mayabanza, 

19 kansi bavova mambu mankaka mu nsambudulu 
au a Nzambi ye mu Yesu wafwa, kansi Paulu wavova, vo 
wena moyo. 

20 Bu yalembwa zaya, bonso bumfwiti fiongunina 
mambu mampila yoyo, yayuvula, vo zolele kwenda ku 
Yelusalemi ye funduswa kuna mu mambu momo. 

21 Kansi Paulu bu kabombidila mu kebwa mu 
kongudulwa va luse luantinu waunene, buna yakamba 
kakebwa, nate ye ilenda kumfidisa kwa Kaisali. 

22 Angalipa wavova kwa Festo: Mono kibeni mpe 
nzolele wa muntu wowo. Yandi vo: Mbazi si uwa. 

23 9 I kuma lumbu kialanda Angalipa wayiza ye 

Benike mu nkembo wawingi ye bakota muwilwanga va 
kimosi ye bangudi zankuluntu zabinwani ye ntu mia- 
mbanza; buna Paulu watualwa bonso bwatuma Festo. 

24 Festo wavova: Ntinu Angalipa ye lu babakala ` 
babonsono luena vava ye beto, vava lumweni ndieu 
wafundwa va luse luami kwa kabu diadionsono diaba 
Yudayo ye mu Yelusalemi ye mwamu, babokanga, vo 
kafweni mu kala moyo diaka ko. 

25 Kansi mono yabakudi, vo kavengi diambu difweni 
mu fwa ko; kansi yandi kibeni bu kabombedele kwa 
ntinu waunene, mono nkeni mu kumfidisa. 

26 Kansi kibeki diambu diaziku ko mu sonika kwa 
mfumu ami mu yandi; mu diodio intuedi va luse lueno ye 
kwa ngeye, ntinu Angalipa, mpasi bu kakongudulwa, 
yabaka diambu mu sonika, 

27 kadi mbenzi, vo ka busongele ko mu fidisa nkole 
ye lembwa songa bila bikafundulwa. 


26 Angalipa wavova kwa Paulu: Uveno luve mu 
kukivovila. Buna Paulu walambula koko kwandi, 
wavova mu kukitabidila : 

2 $| Ngiena mayangi mu kukitabidila bwabu va luse 
luaku, u Ntinu Angalipa, mu momo mamonsono mai- 
fundulwanga kwa ba Yudayo, 

3 kadi ngeye tomene zaya fu biabionsono ye biuvu 
biena ye ba Yudayo. I kuma ilomba, ungwa mu mvi- 
budulu. 

4 Nkadulu ami yiyakadidi tuka kileke mu kanda 
diami ye mu Yelusalemi ba Yudayo babonsono bazeyi yo. 

5 Kadi banzeyi tuka ntama, vo bazolele ta kimbangi, 
vo mono bonso mfalisi yadieti bwenina luvanguku 
lulutidi sungama mu nsambudulu eto a Nzambi. 

6 Kansi bwabu ntelamene vava mu funduswa mu 
diambu diavuvu kiansilulu yasila Nzambi kwa mase 
meto, 

7 ye kumi ye makanda meto mole masanga vuvu mu 
tungununwa nsilulu yoyo, basadilanga Nzambi mu ki- 

mfuzi fuku ye mwini. Ntinu, mu diambu diavuvu 
kiokio ifundwanga kwa ba Yudayo. 

8 Mu nkiama lulembana leka minu, vo Nzambi 
ufulukisanga bafwa? 

9 Mono kibeni yabanza mpe, vo mfwiti vanga mami- 
ngi makitantu kwa nkumbu a Yesu, mwisi Nazaleti; 

10 yavanga mo mpe mu Yelusalemi; yatudisa babingi 
banlongo mu boloko, bu yabakila bo lulendo kwa ngudi 
zanganga, ye bu bavondwa, yatambudila bo. 

11 Mono yabalonga ndongi ntangu zazingi mu nzo 
zatukutukunu zazonsono, yabakomina mu tiaka, bu 
yabalaukila beni, yabazoma nate ye mu mbanza zanze- 
nza. 

12 Bu yayenda ku Damasko ye lulendo ye luve 
biabangudi zanganga, 

13 buna, u Ntinu, bu yakala mu nzila va ntangu 
ambata, yamona kia kutukidi mu zulu, kulutidi ntentin'a- 
ntangu, kwankienzula kinzungidila ye bayenda yami. 

14 Beto babonsono tuabwa va ntoto, yawa ndinga 
yavova kwa mono mu ki Ebeleo: Sauli, Sauli, mu nkiama 
unzomene? Diampasi kwa ngeye mu ta kisi mu zi- 
nsongi. 

15 Mono yavova: Mfumu, u nani kwaku? Kansi 
Mfumu wavova: Mono i Yesu uuzomanga. 

16 Nanguka watelama mu malu maku; kadi mu 
diambu diadi mbonekene kwa ngeye, mu kuvanga sielo 
ye mbangi mu momo mawamweni ye mu momo mangina 
monikina kwa ngeye. 

17 Si yakutanina mu bantu baku ye mu bapaien, i 
kwa bau ikufidisa 

18 mu zibula meso mau, mpasi bafila tombe nima ye 
tadisa ku kia, ye fila lendo kia Satana nima ye tadisa 
kwa Nzambi, mpasi batambula ngiambudulu amasumu 
mu minu mu mono ye difwa va kimosi ye babiekwa. 

19 I diau, u Ntinu Angalipa, kiakolama kwa mona- 
meso makizulu ko, 

20 kansi yateka samuna kwa bakala mu Damasko ye 

mboki mu Yelusalemi ye nsi yamvimba ya Yuda ye 
kwa bapaien, vo bafwiti vilula diela ye bangumuka kwa 
Nzambi ye vanga mafweni mu mpilulu adiela. 

21 Mu diambu diodio ba Yudayo bambaka, bu yakala 
mu kinlongo, batonta kumponda. 

22 Yatambula lusadusu lutukidi kwa Nzambi, mu 
diodio nate ye lumbu kiaki itatamananga mu ta ki- 
mbangi kwa babake ye babanene, kivovanga diankaka 
ko, kansi momo makamba mimbikudi ye Mose, vo si 
makalakana, 

23 vo Klisto wakana lungwa kwama ye vo yandi, i 
wantete mu fuluka mu bafwa, wakana samuna kia ye 
kwa bantu beto ye kwa bapaien. 

24 T Bu kavova momo mu kukitabidila, Festo wavova 
mu ndinga yayinene; Paulu, ngeye laukidi; zayu kiaku 
kiakingi kikulaukisi. 

25 Paulu vo: Kilaukidi ko, Festo waunene, kansi 
ivovanga mambu makedika ye manduenga. 

26 Kadi ntinu uivovilanga mu kibakala, zeyi momo; 
kadi mpisidi kwami, vo widi diambu nkutu mu momo ka 
diaswama kwa yandi ko, kadi momo ka mavangamene 
va fuma ko. 

27 U Ntinu Angalipa, lekele kwaku minu mu mimbi- 
kudi e? Nzeyi kwami, vo lekele minu. 

28 Kansi Angalipa wavova kwa Paulu: Mu mafiuma 
uzolele kundeba mu kala nkwa Klisto. 

29 Kansi Paulu vo: Nzodele Nzambi, vo mu mafiuma 
vo mu mamingi, ka ngeye kaka ko, kansi babonsono 
bangwilu lumbu kiaki bakala bonso bungiena, kondwa 
kwatuvambu tuatu. 

30 (| Ntinu ye nyadi ye Benike ye bavwanda yau 
batelama. 

31 Bu bakatuka, bamokasana, bavova: Muntu wowo 
kavengi diambu difweni mu fwa vo mu kangwa ko. 

32 Angalipa wavova kwa Festo: Muntu wowo nga 
lenda yambulwa, vo kabombedele kwa Kaisali ko. 

27 Bu bwazengwa, vo tufwiti sabuka ku Italia, baye- 
kula Paulu ye zinkole zankaka kwa nkuluntu 
abinwani nkumbu andi Yulio, mu buka kia Kaisali. 

2 Bu tuakota mu nzaza yakisi Adalamitio yakutu 
kwenda mu nseko ya Asia, tuakatuka mu simu, Alistalako, 
i mwisi Makedonia, watuka mu Tesalonika, wakala yeto. 

3 Lumbu kialanda tuasensa ku Sidoni, Yulio wasonga 
Paulu nlembami, wanyambula kenda kwa bakundi 
bandi ye songwa kiwuntu. 

4 Bu tuakatuka vana, tuayenda va lueka lua Kipelo 
vakalanga napi, kadi mpeve zatukika. 

5 Bu tuasabuka mbu wena ku Kiliki ye Pamfilia, 
tuasensa ku Mila mu Likia. 

6 1 Kuna nkuluntu wasolula nzaza yakisi Alesandia 
yeti sabuka ku Italia, watukotisa mo. 

7 Bu tuayenda lumbu biabingi bukebuke, mu mpasi 
tualuaka lukufi ye Kinido, kutualembana sensa mu 
diambu diampeve, buna tuayenda va lueka luakala napi 
lua Klete ku Salamone. 

8 Mu mpasi tuanama simu, tualuaka ku vuma kibi- 
kwanga Masabu mabiza, lukufi ye mbanza Lasea. 

9 1 Ntangu yayingi bu yakiviokila ye ngiendolo mu 
mbu yakala nsisi, kadi lumbu biambinunu ansoki 
biakiviokila, Paulu walubula 

10 wavova kwa bau: Lu babakala, mbweni, vo nsabu- 
kulu si yakala nsisi ye mvidusu yayingi, ka mu bizitu 
ye nzaza kaka ko, kansi kwa beto kibeni mpe. 

11 Nkuluntu waluta leka minu mu mbindiki ye kapi- 
teni kianzaza ye ka mu momo mavova Paulu ko. 

12 Sabu bu ka diafwana mu nsungi asivu ko, babingi 
baluengisa mu katuka kuna ye tonta luaka ku Feniki, 
sabu dia Klete diatadisa ku ntina yaweste yasude ye 
ku ntini yaweste yancde, mpasi bakala kuna mu nsungi 
asivu. 

13 Mpeve yasude bu yavevumuka mu malembe, 
babanza, vo makani mau matungukini, batombula 
mbw’ anzaza, bavioka lukufi ye simu dia Klete. 

14 { Fintama-ntara buna tembo kiangolo kiatuka va 
sanga kiakitumuka, kibikwanga mpeve yaeste yanode. 

15 Nzaza bu yanatuswa ye yalembana kika mpeve, 
tuayambula tuavekuswa, tuayenduswa. 

16 Bu tualuaka ku nim'afisanga fibikwanga Klauda, 
buna fiuma fiasala, nga tualembana lalula bota kianzaza. 

17 Bu batombula kio, basadila biansiamusu mu zinga 
nzaza; bu bakala wonga mu kakama mu Siliti, bamanuna 
mvwela, bayambula bavekuswa. 

18 Bu tualungwa beni kwa tembo, lumbu kialanda 
batuba bizitu mu mbu, 

19 lumbu kiantatu batuba mu mau moko bisadulu 
bianzaza. 

20 Ntangu ye zimbwetete bu zalembwa monika mu 
lumbu biabingi ye tembo kiakingi kiakima, buna vuvu 
kiakionsono mu vuluswa kiakatuka. 

21 q Bu balembwa dia mu ntangu yayingi, Paulu 
watelama va kati ye bau, wavova: Lu babakala, luaku- 
twa kungwila ye lembwa katuka mu Klete ye lembwa 
tukisa nzungu zazi ye mvidusu. 

22 Bwabu mono iluleba luakala kibakala, kadi buna 
luena widi mwela nkutu ka uvidi ko kansi nzaza kaka. 

23 Kadi fuku diadi mbasi a Nzambi yimvwidi yiisadila- 
nga mpe, yitelamenenge yami, 

24 yivovelenge: Paulu, kukalani wonga ko; fwiti 
telama kaka va luse lua Kaisali, tala, Nzambi wakuveni 
babonsono bakwendanga yaku. 

25 I diau, lu babakala, lusiama, kadi ilekanga minu 
mu Nzambi, vo si bwakala bonso bukembongo kwa mono, 

26 kansi va sanga kiakingandi tuakatwa kakama. 

27 9 Fuku diakumi ye ia bu diayiza, tuanatwa yeku 
yeku vana mbu a Adalia, mu ndingu ansi bisadi biabanza, 
vo bafinangene ye simu. 

28 Bu bateza mpinda, bamona vo yakala makumole 
mamavwata; kansi bu bayenda finseke-nseke, bateza 
diaka, bamona, vo mpinda yakala kumi ye mavwata 
matanu. 

29 Bu bakala wonga, kani vo tuakakama va matadi, 
bakulula mbwa ziia ku banda dianzaza, bazola vo 
kuna kia. 

30 Bisadi bianzaza bu biatomba mu tina ye biakulula 
bota kianzaza mu mbu, bonso vo bakana kulula mbwa 
ku ntu anzaza, 

31 buna Paulu wavova kwa nkuluntu ye binwani: 
YA baba ka basikila ya nzaza ko, nga ka lulendi vuluswa 

0. 

32 Buna binwani biazenga nsinga miabota kianzaza, 
bayambula kiasotuka. 

33 Bubavingila kwakia, Paulu wabombidila babonsono 
badia, wavova: Bwabu i lumbu kiakumi ye ia kiluavingidi, 
luakidi mina nsoki, ka luadidi lekwa ko. 

34 I diau ilubombidila mu bonga madia, kadi bobo 
bufweni mu mpulusu eno, kadi buna luena widi muntu 
nkutu kavidisi lusuki luantu andi ko. 

35 Bu kavova momo wabonga dimpa, watonda kwa 
Nzambi va luse luababonsono, wabukuna dio, wabadika 


ja. 

36 Babonsono babaka kibakala, babonga madia bau 
mpe. 

37 Mu nzaza tuakala nkama zole ye lusambodia ye 
miela nsambanu. 

38 Bu bayukuta dia, basa nzaza nayaki-yaki mu tuba 
mbongo mu mbu. 

39 | Bu kwakia ka bazaya nsi ko, kansi bamona 
mvaka wena simu dialendumuka; muna bakana fila 
nzaza, vo balenda. 

40 Bakatula zimbwa, basotuna zo mu mbu, bakangula 
nsinga miabindukulu, batombula mvwela ya ku ntu mu 
mpeve, basungika ku simu. 

41 Kansi babwana nsongi ansi, bakumika yo nzaza: 
ntu anzaza wakakama vana, walembana kunkuka, kansi 
bandu diatabuzuka mu diambu diangolo zamayo. 

42 Binwani biakana mu vonda zinkole, mpasi mosi 
nkutu ka ta mansaya ye tina ko. 


338 MAVANGA MAZINTUMWA 27, 28 


43 Nkuluntu wazola vulusa Paulu, wabakakidila mu 
kani diau ye wakamba kwa bazeyi ta mansaya badumuka 
ye tekila ku simu, 

44 ye kwa bankaka mu kwendila mu mabaya ye mu 
buku bianzaza. Bobo bwakala, vo babonsono batoma 
luaka ku simu. 


28 Bu tuavuluswa, tuazaya, vo sanga kibikwanga 
Melita. 

2 Bisi nsi batusonga nlembami beni, bakwika tia, 
batutambula babonsono mu diambu diambula yanoka ye 
mu diambu diakiozi. 

3 Paulu bu katiama zinkuni ye watula zo va tia, 
buna mpidi yavaika mu diambu diambangazi, yaziatama 
mu koko kwandi. 

4 Bisi nsi bu bamona nioka yazembalala mu koko 
kwandi, bavovasana: Kedika muntu wowo i mvondi, 
kadi Lusongo ka luanyambudi kakala moyo ko, mpele- 
ko walalulwa mu mbu. 

5 Kansi wakubula yo ku tia, kamona mpasi nkutu ko. 

6 Kansi bavingila kavimba vo ntumbu bwa ye fwa. 
Bu bavingila ntama beni ye ka bamona buma mu yandi 
ko, buna bavilula ye bavova, vo yandi i nzambi. 

7 9 Lukufi ye vuma kiokio kwakala mayinza mavuwa 
kwa nkuluntu asanga, nkumbu andi Pubilu; yandi 
watutambula mu luzolo, watuvana nzo yandeka mu 
lumbu tatu. 

8 Bwakala vo se dia Pubilu dialambalala mu bela 
kwayuku-yuku ye vumu vioka. Paulu wakota kwa 
yandi, wasambila, wantula moko, wanniakisa. 

9 Diodio bu diavangama, bankaka mpe mu sanga 
bakala bela bayiza, baniakuswa, 

10 batuzitisa beni; bu tuakatuka, banata ku nzaza 
bituakala nsatu. 

11 f Ngonda tatu bu zamana, tuakatuka kuna mu 
nzaza yakisi Alesandia yavingila mu sanga mu nsungi 
asivu, yakala dimbu kia Dioskuli. 

12 Bu tuasensa ku Silakusa, tuakala kuna lumbu tatu. 

13 Tuka kuna tuazunga, tualuaka ku Lengio; lumbu 
kialanda mpeve yasude bu yatelama tualuaka ku Puteoli 
mu lumbu biole. 

14 Kuna tuasolula zimpangi, zatuyuvula mu kala 
yau lumbu nsambodia, mboki tualuaka kuna Loma. 

15 Zimpangi zawa mu beto, zayiza kutukiki nate ye 
kuna zandu dia Apio ye Tabelene Tatu. Paulu bu 
kabamona, watonda kwa Nzambi, wabaka kibakala. 

16 (| Bu tuakota mu Loma, Paulu wabaka luve mu 
kunda mu yandi nzo ye kinwani kiankenga. 

17 {T Lumbu tatu buna yandi wakutikisa bakuluntu 
mu ba Yudayo. Bu bakutakana, wavova kwa bau: Lu 
zimpangi, mpeleko kiavanga diambu diambi kwa bantu 
vo mu fu biamase meto ko, yayekulwa nkole tuka mu 
Yelusalemi mu moko mabisi Loma; 

18 bazola kungiambula bu bameni kunkongudila, 
kadi kiakala bila kiafwa ko. 

19 Kansi ba Yudayo bu babangisa, yakala nkinsi mu 
bombidila kwa Kaisali, kansi kibeki diambu diankaka 
diifundila kanda diami ko. 

20 1 mu diodio yalutelele mbila mu kulumona ye mu 
vova kwa beno, kadi mu diambu diavuvu kia Isaeli 
nkangamene mu luvambu lualu. 

21 Bavova kwa yandi: Ka tuatambudi minkanda mu 
ngeye mitukidi mu Yuda ko, mpangi nkutu ka yayizidi 
ye samuni vo vovele diambu diambi mu ngeye ko; 

22 kansi tuzolele wa kwa ngeye, bonso buubanzanga; 
kadi tuzeyi, vo luvambunu lolo lubanguswanga mwa- 
monsono. 

23 $| Bansila lumbu kiayiza babingi kwa yandi mu 
nzo andi; wababangudila ye toma kubatela kimbangi mu 
kimfumu kia Nzambi, wabalekikisa minu mu nsiku mia 
Mose ye mu bambikudi momo mena mu Yesu tuka mu 
nsuka nate ye nkokila. 

24 Bankaka balekukuswa minu mu makavova, kansi 
bankaka ka baleka minu ko. 

25 Balembana wawasana, bavambana, Paulu bu 
kakivovila diambu diadi dimosi: Mpeve yaniongo yatoma 
kamba mu Yesaya, mbikudi, kwa mase meno, 

26 uvovele: Wenda kwa bantu baba ye vova: Mu wa 
si luawa, kansi beno ka luzayi; mu mona si luamona, 
kansi beno ka luvisi; 

27 kadi ntima miabantu baba miameni viba, matu mau 
mayikidi mavukuka; meso mau bazimini mo, ka bidi 
vutuka mona mu meso ye wa mu matu ye zaya mu ntima 
ye vilula diela, mpasi yabaniakisa. 

28 I diau bika diazayakana kwa beno, vo mpulusu 
yoyo ya Nzambi yafiduswa kwa bapaien; wa si bawa 
mpe. 

30 1 Yandi wakunda mvu miole miamvimba mu yandi 
nzo. yikatatila, watambula babonsono bakota kwa 
yandi, 

31 wasamuna kimfumu kia Nzambi, walonga momo 
mena mu Mfumu Yesu mu kibakala kiakionsono ye 
kondwa kwankakudulu. 


NKAND'A PAULU KWA BISI 
LOMA 


Paulu, i nang'a Yesu Klisto, wabokulwa mu kala 
ntumwa, wavangulwa mu samuna nsamu wambote 
wa Nzambi 

2 —ukakisila mu mbikudi miandi mu masonukwa 
manlongo— 

3 mu mwanandi wabutukila mu nsuni mu nkun'a 
Davidi, 

4 watumbwa Mwan'a Nzambi mu lulendo mu Mpeve 
yena niongo mu diambu diamfulukulu andi mu bafwa, 
Yesu Klisto, i Mfumu eto. 

5 mu yandi tuatambula nlemvo ye kintumwa mu 

tuadisa bapaten babonsono ku lutumumunu luaminu mu 
nkumbu andi; 

6 mu bau beno mpe luena luabokulwa mu kala bantu 
ba Yesu Klisto; 

7 kwa babonsono bena mu Loma bazolwa kwa 
Nzambi, babokulwa mu kala banlongo. Nlemvo kwa 
beno ye yenge kitukidi kwa Nzambi, i S'eto, ye Mfumu 
Yesu Klisto. 

8 9 Va ntete mono ntondele kwa Nzambi ami mu 
Yesu Klisto mu beno babonsono, minu kieno bu kisamu- 
nwanga mu nza yamvimba. 

9 Kadi Nzambi yiisadilanga mu mpeve ami mu nsamu 
wambote wa Mwan'andi i mbangi ami, bonso buikulu- 
bambukilanga moyo, 

10 bu ilombanga ntangu zazonsono mu tusambulu 
tuami, mpasi vo mu luzolo lua Nzambi yabaka ntangu 
mu kwiza kwa beno. 

11 Kadi ngunda zena yami mu kulumona, mu kulu- 
kabila nkailu anlemvo wampeve, mpasi luasikalala; 

12 i mpila mosi vo tuabombasana va kimosi mu minu 
kieto, i kieno ye kiami. 

13 Lu zimpangi, kizolele ko, vo lulembwa zaya, vo 
yakana nkana zazingi mu kwiza kwa beno, mpasi 
yabaka mbutu mu beno mpe bonso mu bapaïen bankaka, 
kansi nate ye bwabu yakakudulu. 

14 Mono i nkwa mfuka kwa ba Elene ye kwa banze- 
nza, kwa banduenga ye kwa bamazoba. 

15 I kuma ngiena ngunda mu samuna nsamu wa- 
mbote kwa beno mpe luena ku Loma. 

16 Kadi kiena nsoni mu nsamu wambote ko, kadi i 
lulendo lua Nzambi mu mpulusu kwa babonsono ba- 
lekanga minu, va ntete kwa Nyudayo mboki kwa mwisi 
Elene mpe; 

17 kadi mu wowo muzaikuswanga lunungu lua Nzambi 
mu minu ku minu, bonso bwasonama: Nkwa lunungu si 
kakala moyo mu minu. 

18 | Kadi nganzi za Nzambi zimonikanga tuka mu 

zulu mu diambu dialudimbuku lualonsono ye mu kondwa 
kwalunungu biabantu basimbidilanga kedika mu kondwa 
kwalunungu; 

19 kadi mazayakene mu Nzambi mamonekene kwa 
bau, kadi Nzambi wabamonikisina mo. 

20 Kadi tuka mu nsemono anza nkadulu andi yi ka 
yimoniki, lulendo luandi ye kinzambi kiandi biamvu 
yamvu biviswanga, bu bimonikanga mu mavanga mandi, 
bantu ka bidi baka mpengomokono. 

21 Kadi bu bazaya Nzambi, ka bankembila bonso 
Nzambi ko, ka batonda kwa yandi ko, kansi batumpa- 
lala mu mabanza mau, ntima miau miabuzengi miayika 
tombe. 

22 Bu bakivovila vo banduenga, bayikidi buzengi, 

23 bavingisa 'nkembo a Nzambi ulembolo fukila mu 
biteki bifwanane ye muntu ufukilanga ye zinuni ye bulu 
biamalu maia ye bulu bizanzalanga. 

24 { 1 diau Nzambi wabayekula mu nzinunu zantima 
miau mu nsumukunu, mu kukisa nsoni bau kibeni mu 
zinitu zau, 

25 babudisa kedika kia Nzambi mu luvunu, bavumina- 
nga ye sadilanga biasemwa ye ka Nsemi ko, i nkwa 
lusakumunu mvu ya mvu. Ameni: 

26 I diau Nzambi wabayekula mu nzinunu zansoni; 
kadi bakento bau basekula nsadulu akimuntu mu yina 
yakondwa kimuntu. 

27 Mpila mosi babakala mpe basisa nsadulu ankento 
yakimuntu, bazinasana mu nzinunu zau, babakala ba- 
sadilanga mansoni mu babakala yau, batambulanga mu 
bau kibeni mvutulu anlandu ufweni mu mvidungusu au. 

28 Bu balembwa zola keba Nzambi mu nzailu, i buna 
Nzambi wabayekula mu diela di ka difweni mu vanga 
malembolo fwana. 

29 Bazala kwa kondwa kwalunungu kwakonsono, 
yambi, kimfunia, nzinunu; bazala kwa yandu diameso, 
bema, mpaka, bungubi, nsoki; 

30 i bankwa nsamu mialunsi-lunsi, minkedi, bakia- 

belwa kwa Nzambi, mimvwezi, bankwa luyanu ye maya- 
ma, nsoki miamambi, nkolami miamase ye zingudi, 

31 bakondwa kwazayu, mvondi mialuwawanu, minto- 
ndudi, bakondwa kwankenda. 

32 Bu bazaya nsikudukusu yalunungu ya Nzambi, 
vo bavanganga mambu mampila yoyo bafweni mu fwa, 
ka bavanga bo kaka ko, kansi batambudila mu bavanga 
mo. 


2 I kuma, u muntu, kulendi baka mpengomokono ko, 
kani vo ngeye i wonso wonso ufundisanga; kadi bu 
ufundisi wankaka, ukibedese, kadi ngeye ufundisanga 
usadilanga momo mamosi. 

2 Kadi tuzeyi, vo mfundusu a Nzambi yena yakedika 
mu basadilanga mambu mampila yoyo. 

3 Kansi ngeye, u muntu, ufundisanga basadilanga 
mambu mampila yoyo, kansi uvanganga mo mpe, kadi 
benzi, vo si utina mu mfundusu a Nzambi e? 

4 Evo ngeye uyinanga kimvwama kiandi kiawote ye 
kianlembami ye kiamvibudulu, kansi lembolo zaya, 
vo wote wa Nzambi ukutualanga ku mpilulu adiela. 

5 Kansi mu diambu diambalu aku ye ntim'aku ule- 
mbolo viluka, ukukiyudikilanga nganzi mu lumbu kia- 
ngenzi ye kianzaikusu amfundusu yalunungu ya Nza- 
mbi; 

6 si kavutula nlandu kwa muntu muntu, bonso 
bwenina mavanga mandi, 

7 i moyo wamvu ya mvu kwa bau batombanga mu 
kimfuzi mu mavanga mambote nkembo ye nzitusu ye 
kondwa kwafukila, 

8 kansi nganzi ye mfwemono kwa bau bena luvambunu, 
balembolo tumamana kedika, kansi batumamana kondwa 
kwalunungu. 

9 Kwama ye kingongo mu mwela wawonso muntu 
usadilanga mambi, wa Nyudayo va ntete mboki wamwisi 
Elene, 

10 kansi nkembo ye nzitusu ye yenge kwa wonso 

muntu usadilanga mambote, Nyudayo va ntete mboki 
mwisi Elene mpe. 

11 Kadi kwa Nzambi ka kwenani ntalw'azizi kiamu- 
ntu ko. 

12 1 Kadi babonsono bavolanga masumu mu ko- 
ndwa kwansiku, si babungana mu kondwa kwansiku; 
babonsono bavolanga masumu ye bena ye nsiku, si 
bafunduswa mu nsiku. 

13 Kadi bawanga nsiku ka bena balunungu va luse 
lua Nzambi ko, kansi bavanganga nsiku si banu- 
nguswa 

14 —kadi bapaien bakondolo nsiku, bu bavanganga 
mu kimuntu momo mansiku, buna bau bu bakondolo 
nsiku, bau kibeni i nsiku au, 

15 'basonganga, vo mavanga mansiku masonukwa mu 
ntima miau, kansansa kiau bu kitelanga dio kimbangi ye 
mabanza mau makubafundisanga yo makubanungisa- 
nga— 

16 mu kina lumbu kina fundisa Nzambi mambu 
maswekwa mabantu, bonso bwenina nsamu ami wa- 
mbote mu Klisto Yesu. 

17 | Kansi vo ngeye ubikwanga Nyudayo ye vunda- 
nga ya nsiku ye ukukiyananga mu Nzambi 

18 ye zeyi luzolo luandi ye, bu walongwa mu nsiku, 
utambudilanga mu mena mambote, 

19 ukukilekilanga minu, yo ngeye i ntuadisi abampofo, 
kia kwa bau bena mu tombe, 

20 nluengisi kwa bamazoba, nlongi abena kinswa, 
mu nsiku wena nsongolo anzailu ye kedika; 

21 i diau ngeye ulonganga wankaka, kukukilonganga 
ko e? Ngeye bu usamunanga vo: Kulabulani ko, ngeye 
ulabulang'e? 

22 Ngeye uvovanga vo: Kuyangani ko, ngeye uya- 
ngang'e? Ngeye ukankumukinanga biteki, ngeye uta- 
nanga kinlongo e? 

23 Ngeye ukukiyananga mu nsiku, ngeye uvwezanga 
Nzambi mu ntulumunu ansiku e? 

24 Kadi nkumbu a Nzambi yitiakwanga mu bapaïen 
mu diambu dieno, bonso bwasonama. 

25 Kadi nzengolo yitomisanga nitu, vo uvanganga 
nsiku, kansi vo u ntulumuni ansiku, buna nzengolo aku 
yayikidi kondwa kwanzengolo. 

26 I diau vo nkwa kondwa kwanzengolo ukebanga 
nkondo miansiku, kondwa kwandi kwanzengolo kadi ka 
kutangwanga nzengolo ko e? 

27 Ndiena i nkwa kondwa kwanzengolo mu mbutukulu 
ye uvanganga nsiku, si kafundisa ngeye u ntulumuni 
ansiku wena bisono biansiku ye wazengwa. 

28 Kadi yandi ka i Nyudayo ko umonekene bo, ka i 
nzengolo ko yoyo yimonikanga mu nsuni; 

29 kansi yandi i Nyudayo wena bo mu ngudi antima, 
nzengolo i yina yantima mu mpeve, ka mu bisono ko; 
nsikulu andi ka i yabantu ko, kansi ya Nzambi. 


I diau ndutulu a Nyudayo i nki vo ndandu anzengolo 
i nki? 

2 Yayingi yampila mu mpila: va ntete bavewa mambu 
ma Nzambi mu keba mo. 

3 Kadi nki yo bankaka badimbula minu? Kadi ndi- 
mbulu au aminu si yakabikisa kinkwikizi kia Nzambi e? 

4 Ka bwa ko! Bika Nzambi kakala wakedika, kansi 
muntu muntu nkwa luvunu, bonso bwasonama: Mpasi 
wanungbswa mu mambu maku ye nunga mu nkongodolo 
zaku. 

5 Kansi vo kondwa kweto kwalunungu kusonganga 
lunungu lua Nzambi, buna nki tuvova? Kadi Nzambi 
kondolo lunungu, bu kasanga nganzie? Mono mpovele 
mu kimuntu. 

6 Ka bwa ko! kadi Nzambi buna bwe si kafundisa 
nza? 

7 Kansi vo kedika kia Nzambi kialuta buka mu 
nkemboso andi mu diambu dialuvunu luami, buna mu 
nkiama yakidi funduswa mpe bonso nkwa masumu? 

8 Mu nkiama tualembwa sa, bonso bututiakwanga ye 

bonso butanga bankaka vo tuvovanga; Bika tuavanga 
mambi, mpasi mambote makwiza? Nzengolo au 
ankanu yisongele. 

9 9 Buna bwe? Beto tulutidi e? Ve, ka bwa ko, 
kadi tumeni funda ye ba Yudayo ye ba Elene, yo babonso- 
no bena ku nsi amasumu, 

10 bonso bwasonama: Ka kwenani walunungu ko, 
ka umosi nkutu ko. 

11 Ka kwenani wanduka ko, ka kwenani utombanga 
Nzambi ko. 

12 Babonsono bamana vengama, babonsono bamana 
fuba, uvanganga wote kenani ko, ka umosi nkutu ko. 

13 Malaka mau i ndiamu yamwasi, bavunginikanga 
mu tudimi tuau; nsa mianioka zambalu miena ku nsi 
akoba biau. 

14 Nwa miau miazala kwa singa ye ndudi. 

15 Malu mau mena nswalu mu tengula menga. 

16 Mbungulu ye ncita zena mu nzila zau, 

17 ka bazeyi nziľayenge ko. 

18 Vumi kia Nzambi ka kiena mu meso mau ko. 

19 $| Kansi beto tuzeyi, vo mamonsono mavovanga 
nsiku, mivovanga mo kwa bena ye nsiku, mpasi nwa 
miamionsono miabatwa ye nza yamvimba yabakwa 
nkanu kwa Nzambi; 

:20 kadi muntu nkutu ka ununguswa mu mavanga 
mansiku va luse luandi ko; kadi mu nsiku mutukidi 
nzailu amasumu. 

21 1 Kansi bwabu mu kondwa kwansiku lunungu lua 
Nzambi luamonika, luateiwa kimbangi kwa nsiku ye 
kwa mimbikudi, 

22 i lunungu lua Nzambi mu minu kia Yesu Klisto 
kwa babonsono balekanga minu; kadi ka kwenani 
diswaswana ko; 

23 kadi babonsono bamana vola masumu ye bako- 
ndolo nkembo a Nzambi, 

24 banunguswanga mu nkailu mu nlemvo andi mu 
nkudulu yena mu Klisto Yesu 

25 wasiwa kodi kwa Nzambi mu minu mu menga 
mandi mu songa lunungu luandi, bu kalembwa kongu- 
dila masumu mateka volwa mu ntangu amvibudulu a 
Nzambi; 

26. mu songa lunungu luandi mu ntangu yena bwabu, 
mpasi yandi kibeni kanunga ye nungisa wonso wena 
minu mu Yesu. 

27 ŢI diau luyana kwe luena? Luavaikusu ku mbazi. 
Mu nki ampilansiku? Mu nsiku wamavang'e? Ve 
kwandi, kansi mu nsiku waminu. 

28 Kadi beto tutanga, vo muntu ununguswanga mu 
minu kondwa kwamavanga mansiku. 

29 Evo Nzambi i Nzambi aba Yudayo kak'e? Kadi 
ka i Nzambi abapaien mpe ko e? Inga, yabapaien mpe. 

30 Kadi Nzambi i mosi kaka si kanungisa mu minu 
bazengwa ye mu minu bakondwa nzengolo. 

31 Buna tuvunzanga nsiku mu minu e? Ka bwa kọ, 
kansi tusikidikanga nsiku. 


4 Buna nki tuavova mu Abalahami, se dieto mu nsuni? 
2 Kadi vo Abalahami wanunguswa mu mavanga, 
buna wena kikana kukiyanina; kansi ka va ntadisi a Nza- 
mbi ko E 

3 Kadi masonukwa nki mavovele? Abalahami wale- 
kila Nzambi minu, yandi watangulwa bo vo i lunungu. 

4 Kansi wonso usalanga katangulwanga nsendo vo 
wanlemvo ko, kansi i mfutu. 

5 Lembolo salanga, kansi ulekanga minu mu ndiena 
unungisanga nkwa masumu, yandi utangulwanga minu 
kiandi vo 1 lunungu. 

6 Bonso bwabika Davidi: Mayangi mena ye muntu 
wowo utangulwanga kwa Nzambi, vo wena lunungu 
kansi ka mu mavanga ko. 

7 Mayangi mena yau bayambudulwa nkanu miau ye 
fukwa masumu mau. 

8 Mayangi mena ye muntu ulembolo tangulwa masumu 
mandi kwa Mfumu. 

9 Buna nsikulu amayangi momo yena kwa bena 
nzengolo kak’e vo kwa bakondolo nzengolo mpe? Kadi 
tuvovanga; Abalahami watangulwa minu vo i lunungu. 

10 Buna bwe katangulwa kio? Bu kazengwa vo bu 
kalembwa zengwa? Ka bu kazengwa ko, kansi bu 
kalembwa zengwa. 

11 Yandi watambula dimbu kianzengolo bonso dimbu 
kialunungu lukabaka mu minu, bu kalembwa zengwa, 
mu diambu diakala se diababonsono balekanga minu 
kondwa kwanzengolo, mpasi batangulwa vo i bankwa 
lunungu, 

12 ye se diabena nzengolo, ye ka bazengwa kaka ko, 
kansi badiatanga mpe mu tambi biaminu kina kiakala 
Abalahami, i s'eto, bu kalembwa zengwa. 

13 9 Kadi ka mu nsiku ko mwena nsilulu kwa Abala- 
hami vo kwa nkun'andi, vo yandi i mvingidi afwa dianza, 
kansi mu lunungu luaminu. 

14 Kadi vo bena mimvingidi mu diambu diansiku, 
buna minu kiayikidi kiankatu ye nsilulu yameni kaba- 
kana. 

15 Kadi nsiku mitukisanga nganzi, kansi kukondolo 
nsiku, kukondolo ntulumunu mpe. 

16 1 kuma i diambu diaminu, mpasi diakala dianle- 
mvo ye mpasi nsilulu yakala nangwi kwa nkuna wawo- 
nsono, ka kwa una wena mu nsiku kaka ko, kansi kwa 
una wena minu kia Abalahami mpe, i se diabeto babo- 
nsono, 

17 bonso bwasonama: Mono ikuvengi se diamakanda 
mamingi mabantu: yandi i se dieto ya luse lua Nzambi 
ukalekila minu, uvanganga bafwa bamoyo, ubokilanga 
bina bi ka biena ko bonso vo biena. 

18 Kwakondwa vuvu watatamana sa vuvu, i buna 
kayika se diamakanda mamingi mabantu, bonso bwa- 
vyovwa: | bobo buna kala nkun’ aku. 

19 Walembwa lebakana mu minu, nitu andi bu yakala 
bonso vo yafwa, kadi wakala kani nkama mosi yamvu 
ye vumu kia Sala kiakala bonso vo kiafwa. 

20 Kansi mu nsilulu a Nzambi kakala keti-keti vo 
dimbula minu ko, kansi waluta siama mu minu, ye 
wakembila Nzambi. 

21 ye watoma zaya, vo ndiena wasila lenda mo vanga 


pe. 

22 I kuma watangulwa bo vo i lunungu. 

23 $ Kansi ka kwasonukwa mu diambu diandi kaka 
ko, vo watangulwa bo, 

24 kansi mu diambu dieto mpe; beto tuna bo tangulwa, 
vo tulekanga minu mu ndiena wafulukisa Yesu, i Mfumu 
eto, mu bafwa, 

25 i yandi wayekulwa mu diambu diantulumunu zeto, 
wafulukuswa mu diambu diakutunungisa. 


I diau bu tuamana nunguswa mu minu, tuena yenge 
ye Nzambi mu Mfumu eto Yesu Klisto; 

2 mu yandi tubeki ntuadulu mpe mu minu ku nlemvo 
wowo ututelamene, tuyangalalanga mu vuvu kiankembo 
a Nzambi. 

3 Ka bobo kaka ko, kansi tuyangalalanga mpe mu 
ndungulu zeto, kadi tuzeyi, vo ndungulu zitukisanga 
ntatumunu 

4 ntatumunu ndungunu mu ntontolo, ndungunu vuyu; 

5 ye vuvu ka kifwisanga nsoni ko, kadi zola kwa 
Nzambi kwadukulwa mu ntima mieto mu Mpeve 
yanlongo yituavewa. 

6 Kadi bu tuakala lebakana, Klisto mu ntangu yafwana 
wafwila bantu balembwa vumina Nzambi. 

7 Fisidi muntu nkutu kana fwila nkwa lunungu ko, 
kadi nanga muntu si kakabuka ntima mu fwila nkwa 
mbote. 

8 Kansi Nzambi usonganga kwandi zola kwa beto, 
kadi bu tuakikadila bankwa masumu, Klisto watu- 
fwila. 

9 F diau bu tuanunguswa mu menga mandi, buna mu 
kedika si tuavuluswa kwa yandi mu nganzi. 

10 Kadi vo beto, bu tuakala mintantu, tuawawuswa 

ye Nzambi mu mfwilu a Mwan’andi, buna bu tuaki- 
wawusulwa, mu kedika si tuavuluswa mu moyo andi; 

11 ka bobo kaka ko, kansi tuyangalalanga mpe mu 
Nzambi mu Mfumu eto Yesu Klisto mutuatambudi 
luwawusu. 

12 1 I kuma bonso bwakotila masumu mu nza mu 
muntu mosi ye lufwa mu diambu diamasumu, i buna 
lufwa luakikotila mu bantu babonsono, babonsono bu 
bamana vola masumu; 

13 kadi masumu makala mu nza nate ye nsiku; 
kansi mukondolo nsiku, ka mutangulwanga masumu ko. 

14 Mwanki lufwa luayala tuka kwa Adami nate ye 
Mose mu bau mpe balembwa vola masumu mafwanane 
ye ntulumunu a Adami, i kifwani kiandiena wakana 
kwiza. 

15 Kansi ntulumunu bwankaka, nkailu anlemvo 
bwankaka mpe. Kadi vo mu ntulumunu amuntu mosi 
babingi bafwa, buna nlemvo a Nzambi ye nkailu andi 
bialuta buka kwa babingi mu nlemvo amuntu mosi Yesu 
Klisto. 

16 Mu nkailu anlemvo ka mwenani bonso bwakala 
mu dina diayiza mu una umosi wavola masumu ko, 
kadi nzengolo ankanu yayiza mu umosi yatukisa mbedoso, 
kansi nkailu anlemvo wayiza mu diambu diantulumunu 
zababingi watukisa ndungusu, 

17 Kadi vo mu ntulumunu aumosi lufwa luayala 
kitinu mu diambu diaumosi, buna bau batambulanga 
mbukulu anlemvo ye nkailu alunungu si baluta yala 
kitinu mu moyo mu una umosi, Yesu Klisto. 

18 I buna bonso bwayizila mbedoso kwa bantu 
babonsono mu ntulumunu aumosi, i buna bwayizila 
ndungusu yivananga moyo kwa bantu babonsono mu 
vanga dialunungu diaumosi. 

19 Kadi bonso bwavangwa babingi bankwa masumu 
mu nkolomono amuntu mosi, i buna mpe si bwavangwa 
babingi bankwa lunungu mu ntumumunu aumosi. 

20 Kansi nsiku miayiza va lueka mpe, mpasi ntulumunu 

yanieka; kansi kwanieka masumu, i kuna kwabuka 
nlemvo; 

21 mpasi bonso bwayala masumu kitinu mu lufwa, i 
buna nlemvo wayala kitinu mu lunungu mu moyo 
wamvu ya mvu mu Yesu Klisto, Mfumu eto. 


Buna nki tuavova? Si tusikila mu masumu, mpasi 
nlemvo waniek’e? 

2 Kwa bwa ko. Beto tuafwila masumu, bwe tuna 
vumuna mu mau diak’e? 

3 Kadi ka luzeyi ko e, vo buna tuena tuabotukwa mu 
Klisto Yesu, tuabotukwa mu mfwilu andi? 

4 I kuma tuazikwa ye yandi mu mbotokolo mu mfwilu, 
mpasi bonso bwafulukuswa Klisto mu bafwa mu nkembo 
a Se, buna tufwiti diata mu nkadulu yamona yamoyo. 

5 Kadi vo tuabundana ye yandi mu kifwani kiamfwilu 
andi, si tua bo kala mpe mu kifwani kiamfulukulu andi, 

6 kadi tuzeyi diadi, vo weto muntu wankulu wakomwa 
ye yandi va kulunsi, mpasi nitu yamasumu yafukuswa, 
ka tuidi vutuka kala nanga miamasumu diaka. 

7 Kadi wafwa wakutulwa mu masumu. 

8 Kansi vo tuafwa ye Klisto, tulekele minu, vo si 
tukala moyo ye yandi mpe, 

9 bu tuzeyi, vo Klisto, bu kafulukuswa mu bafwa, 
kana vutuka fwa ko; lufwa ka lulendi vutuka kunyala ko. 

10 Kadi lufwa lukafwila, wafwila lo masumu kiama- 
kulu, kansi moyo ukena, kwa Nzambi kenina wo. 

11 Bonso bobo lufwiti kukibanzila mpe, vo luafwila 
masumu, kansi kwa Nzambi luenina moyo mu Klisto Yesu. 

12 I kuma ka luyambulani masumu mayala mu zinitu 
zeno zamfwilu ko, ka luidi tumamana nzinunu zau, 

13 ka luyekulani biela bieno bonso luazu bikondolo 
lunungu kwa masumu ko, kansi lukukiyekula kwa Nzambi 
bonso bamoyo bavukuswa mu bafwa, ye biela bieno 
bonso luazu bialunungu kwa Nzambi. 

14 Kadi masumu ka mana kuluyala ko, kadi ka luena 
ku nsi ansiku ko, kansi ku nsi anlemvo. 

15 $ Buna bwe? Si tuavola masumu e, bu ka tuena 
ku nsi ansiku ko, kansi ku nsi anlemvo? Ka bwa 
ko! 

16 Ka luzeyi ko, vo bu lukukiyekudilanga kwa muntu 
bonso minanga miandi miantumumunu, buna beno lu 
minanga miayandi ulutumamananga, kani vo miama- 
sumu ku lufwa, kani vo miantumumunu ku lunungu? 

17 Matondo kwa Nzambi, kadi beno luakala minanga 
miamasumu, luatumamana mu ntima mieno malongi 
malualongwa. 

18 Kansi bu luakulwa mu masumu, luayikidi mina- 
nga mialunungu. 

19 Mono mpovele makimuntu mu diambu dialebakana 
kwansuni eno. Kadi bonso buluayekula biela bieno 
mu kinanga kwa nsumukunu ye kimpumbulu mu vanga 
kimpumbulu, i bobo luyekudila biela bieno bonso 
minanga kwa lunungu mu kala banlongo. 

20 Kadi bu luakala nanga miamasumu, ka luatuma- 
mana lunungu ko. 

21 Kadi buna nki ambutu luabaka mu ntangu yina 
mu mavanga malufwididi nsoni bwabu? Kadi nsukulu 
amomo i lufwa kwandi. 

22 Kansi bwabu bu luamana kulwa mu masumu ye 
luayikidi minanga kwa Nzambi, luena mbutu mieno mu 
nkadulu yanlongo, ye nsukulu i moyo wamvu ya mvu. 

23 Kadi mfutu amasumu i lufwa; kansi nkailu wanle- 
myo a Nzambi i moyo wamvu ya mvu mu Klisto Yesu, 
Mfumu eto. 


Lu zimpangi, ka luzeyi ko e—kadi mono mpovele 
kwa bazeyi nsiku—vo nsiku miyalanga muntu 
ntangu zazonsono zikena moyo. 

2 Kadi nkento wena ye bakala, wakangwa ye bakala 
kwa nsiku ntangu yikena moyo, kansi yo bakala fwidi, 
yandi kangukidi mu nsiku wabakala. 

3 I diau vo yandi wabundana ye bakala diankaka, 
bakala diandi bu kena moyo, buna si kabikwa nsuza; 

kansi vo bakala fwidi, ukangukidi mu nsiku, mpasi 
kakala nsuza ko, yo kwelele bakala diankaka. 

4 I bobo, lu mpangi zami, beno mpe luasiwa bafwa 
mu nsiku mu nitu a Klisto, mpasi luabundana ye wankaka, 
i kwa yandi wafuluka mu baiwa, mpasi tuabuta mbutu 
kwa Nzambi. 

5 Kadi bu tuakala mu nsuni, nzinunu zamasumu 
zasikumuswa kwa nsiku zasala mu biela bieto mu buta 
mbutu kwa lufwa. 

6 Kansi bwabu beto tuakanguka mu nsiku, bu tuaki- 
fwila mu nsiku mutuakangwa; i kuma tu minanga mu 
nkadulu yamona ya Mpeve ye ka mu nkadulu yankulu 
yabisono ko. 

7 1 Buna bwe tuavova? Nsiku i masumu e? Ka 
bwa ko. Kansi vo ka mu nsiku ko, nga kiazaya masumu 
ko, kadi kikutu zaya nzinunu ko, vo nsiku ka wavova ko; 
Kuzininani moyo ko. 

8 Masumu mabaka nzila mu nsikudukusu ye masala 
mu mono nzinunu zazonsono; kadi wakondolo nsiku 
masumu mena mafwa. 

9 Bwakala vo mono yavumuna mu kondwa kwansiku, 
kansi nsikudukusu bu yayiza, masumu masikama diaka, 
yafwa. 

10 Mbweni vo nsikudukusu yifwiti kundata ku moyo, 
yandeti ku lufwa. 

ll Kadi masumu mabaka nzila mu nsikudukusu, 
mampupika, mamponda mu yau. 

12 I diau nsiku wena kwandi wanlongo ye nsikudukusu 
yanlongo ye yalunungu ye yambote. 

13 (| Buna miomio miena miambote miayikidi miału- 
fwa kwa mono e? Ka bwa ko! Kansi masumu matu- 
kisi lufwa kwa mono, bu masadila miomio miambote, 
mpasi masumu mamonukuswa kwa nsiku yo mena 
mbidi ambi. 

14 Kadi tuzeyi, yo nsiku miena miakimpeve, kansi 
mono ngiena wakinsuni, vatekwa ku nsi amasumu. 

15 Kadi maivanganga kivisidi mo ko, kadi dina 

dinzolele, kivanganga dio ko, kansi dina diibelanga, 
ivanganga dio. 

16 Kansi vo ivanganga dina dindembolo zola, buna 
ntambudidi, yo nsiku miena miabiza. 

17 Kansi bwabu ka i mono diaka ko ivanganga dio, 
kansi masumu makundanga mu mono. 

18 Kadi nzeyi, vo mu mono, i mu nsuni ami, ka muku- 
ndanga mambote ko; kadi ngiena luzolo mu vanga 
mabiza, kansi kiena ngolo ko. 

19 Kadi mambote manzolele, kivanganga mo ko, 
kansi mambi mandembolo zola, ivanganga mo kwandi. 

20 Kansi vo ivanganga dina dindembolo zola, buna 
ka i mono diaka ko ivanganga dio, kansi masumu maku- 
ndanga mu mono. 

21 I dia nsolole nsiku wau: bu nzolele vanga mabiza, 
mambi mena yami. 

22 Kadi iyangalalanga mu nsiku mia Nzambi mu 
muntu ami wa mu ngudi. 

23 Kansi mbweni nsiku wankaka mu biela biami 
unwanisanga nsiku miadiela diami, ikumbakisanga 
kinkole mu nsiku miamasumu miena mu biela biami. 

24 Engwa mono i muntu wakiadi! Nani si kaku- 
ntanina mu nitu yayi yalufwa? 

25 Matondo kwa Nzambi mu Yesu Klisto, Mfumu 
eto. I kuma mono kibeni i nanga wansiku mia Nzambi 
mu diela, kansi wansiku miamasumu mu nsuni. 


1 kuma bwabu ka kwenani widi mbedoso nkutu ko 
kwa bau bena mu Klisto Yesu. 

2 Kadi nsiku mia Mpeve yamoyo mu Klisto Yesu 
miankangudi mu nsiku miamasumu ye mialufwa. 

3 Kadi dilembane nsiku vanga, bu mialebakana mu 
nsuni—Nzambi wavanga dio, bu kafidisa Mwan'andi mu 
kifwani kiansuni wamasumu ye mu diambu diamasumu, 
wabedisa masumu mu nsuni, 

4 mpasi matumanga nsiku malunguswa mu beto 
tulembolo diata bwenina nsuni, kansi bwenina Mpeve. 

5 Kadi bena bwenina nsuni bena diela mu momo 
mansuni, kansi bena bwenina Mpeve mu momo ma 
Mpeve. 

6 Kadi diela diansuni i lufwa, kansi diela dia Mpeve 
i moyo ye yenge, 

7 kadi diela diansuni i kitantu kwa Nzambi, kadi ka 
ulemvukanga kwa nsiku mia Nzambi ko, ka ulendi ho 
mpe ko. 

i 8 Bena mu nsuni ka balendi zolakana kwa Nzambi 
<O. 

9 Beno ka luena mu nsuni ko, kansi mu Mpeve, vo 
bwena, vo Mpeve a Nzambi yikundanga mu beno. 
Kansi vo muntu kondolo Mpeve a Klisto, ka i wandi 


0. 

10 Vo Klisto wena mu beno, nitu vele yifwidi mu 
diambu diamasumu, kansi mpeve i moyo mu diambu 
dialunungu. 

11 Vo Mpeve andiena wafulukisa Yesu mu bafwa 
yikundanga mu beno, buna wafulukisa Klisto mu bafwa 
si kavumusa zinitu zeno zamfwilu mu Mpeve andi 
yikundanga mu beno. 

12 $| I kuma, lu zimpangi, ka tu bankwa mfuka kwa 
nsuni ko mu diata bwenina nsuni. 

13 Kadi vo ludiatanga bwenina nsuni, si luafwa, kansi 
vo luvondanga mavanga mansuni mu Mpeve, si luakala 
moyo. 

14 Kadi babonsono batuaduswanga kwa Mpeve a 
Nzambi, bau i bana ba Nzambi. 

15 Kadi beno ka luatambula mpeve yakinanga mu kala 
wonga diaka ko, kansi luatambula Mpeve yakimwana 
yitubokilanga: Aba, Tata! 

16 Yandi kibeni Mpeve yitanga kimbangi va kimosi 
ye mpeve eto, vo beto tu bana ba Nzambi. 

17 Kansi vo beto tu bana, buna tu mvingidi miadifwa 
mpe, mvingidi mia Nzambi, ye mvingidi va kimosi ye 
Klisto, vo mu kedika tulungwanga ye yandi, mpasi 
tuakembuswa ye yandi mpe. 

18 9 Kadi mono itangilanga, vo ndungulu zantangu 
yayi ka zifweni dedukuswa nkutu ko ye nkembo utuna 
zaikuswa. 

19 Kadi biabionsono biasemwa bivingilanga mu 
ngunda beni nzaikusu abana ba Nzambi. 

20 Kadi biasemwa bialemvulwa ku nsi alufukulu, ka 
mu luzolo luabiau ko, kansi mu diambu diandiena 
walemvula bio mu vuvu, 

21 mpasi biasemwa biau kibeni biavuluswa mu 
kinanga kialufukulu mu kimpwanza kiankembo abana 
ba Nzambi. 

22 Kadi tuzeyi, vo biasemwa biabionsono bivumuka- 
nga ye biena nsongo va kimosi nate ye bwabu. 

23 {1 Ka bobo kaka ko, kansi beto kibeni mpe tuena 
nkailu mia Mpeve miatekila, beto mpe tuvumukanga mu 
ngudi abeto kibeni, tuvingilanga kimwana, i nkudulu 
azinitu zeto. 

24 Kadi mu vuvu beto tuavuluswa; kansi vuvu kimo- 
nwanga ka i vuvu ko, kadi kionso kimonanga muntu, mu 
nki si kasila kio vuvu mpe? 

25 Vo tusanga vuvu mu ditulembolo mona, buna 
tuvingilanga dio mu ntatumunu. 

26 1 Mpila mosi mpe Mpeve yisadisanga lebakana 
kweto, kadi bonso butufwiti sambila, ka tuzeyi bo ko, 
kansi yandi kibeni Mpeve ukutudilanga mvutu mu 
mpumukunu zilembolo vovakana. 

27 Kansi ufionguninanga mintima zeyi diela dia 
Mpeve, kadi yandi udilanga banlongo mvutu, bonso 
buzolele Nzambi. 

28 T Beto tuzeyi, vo mamonsono masalanga va kimosi 
mu wote kwa bau bazolanga Nzambi, i bau babokulwa 
mu lukanu luandi. 

29 Kadi bakateka zaya, wakikanina vo badedakana 
ye kifwani kia Mwan'andi, mpasi kakala nsemokono mu 
mpangi zazingi. 

30 Kansi bakateka kana, wababokila mpe; bakabokila, 
wabanungisa mpe, bakanungisa, wabakembisa mpe. 

31 f Nki tuavova mu momo? Vo Nzambi wena yeto 
nani wena yeto kitantu? 

32 Yandi walembwa kuta Mwan'andi mosi, kansi 
wanyekula mu beto babonsono, buna vele si kakutuka- 
yila biabionsono ye yandi mpe. 

33 Nani si kafunda bakiasolwa ba Nzambi? Nzambi 
ukubanungisanga. 

34 Nani ubedisanga? Kani vo Klisto Yesu e? 1 
yandi wafwa, wafulukuswa mpe, wena va lubakala 
lua Nzambi, ukutudilanga mvutu. 

35 Nani si kakutuvambisa mu zola kwa Klisto? 
Ncita vo nzungu vo nzomono vo nsatu vo kondwa 
kwanlele vo nsisi yo sabala? 

36 Bonso bwasonama: Mu diambu diaku tuvondwa- 
nga lumbu kiamvimba; tuatangulwa bonso mameme 
mamponda. 

37 Mu momo mamonsono nunga tununganga mu 
yandi watuzola. 

38 Kadi ngiena minu kiakwikama, vo lufwa vo moyo 
vo zimbasi vo madingisi vo lekwa biena vo lekwa bina 
kwiza vo tulendo. 

39 vo tua mu kayengele vo tua mu mpinda vo kiankaka 
kiasemwa bina lembana kutuvambisa mu zola kwa 
Nzambi kwena mu Klisto Yesu, Mfumu eto. 


9 Mono mpovele kedika mu Klisto, kivunini ko, kadi 
kansansa kiami kitanga yami kimbangi mu Mpeve 
yanlongo, 

2 vo kiadi kiakingi kiena yami ye kwama ku ka 
kulembwa mu ntim’ ami. 

3 Kadi mono kibeni ilenda kukizodila, vo yavambana 
ye Klisto bonso wasingwa mu diambu diampangi zami, 
I butu biami bwenina nsuni, 

4 iba Isaeli, bena ye kimwana ye nkembo ye zingwa- 
wanu ye mpanunu ansiku ye nsadulu a Nzambi ye zinsi- 
lulu, 

5 bena ye mase matuka Klisto bwenina nsuni, wena 

ya ntandu alekwa biabionsono, i Nzambi wasakumunwa 
mvu ya mvu. Ameni. 

6 T Kansi ka bwenina ko, vo mambu ma Nzambi 
mamana fuba, kadi babonsono batuka mu Isaeli ka 
Isaeli ko, 

7 ka babonsono i bana ko, bu batuka mu Abalahami; 
kansi: Mu Isaki si mwabokudulwa nkun'aku, 

8 i diadi: bana bansuni ka i bana ba Nzambi ko, 
kansi bana bansiluiu batanguiwanga vo i nkuna. 

9 Kadi diadi i diambu diansilulu: Nsungi yayi ngina 
kwiza, ye Sala si kakala ye mwana. 

10 Ka diodio kaka ko, kansi i bobo mu Lebeka mpe 
wayaka kwa umosi, Isaki i ṣeto. 

11 Kadi bana bu ka bakibutulwa ko ye ka bakivangila 
widi lekwa kiambote vo kiambi ko, buna mpasi lukanu 
lua Nzambi bwenina nsodolo luasikila, ka mu diambu 
daimavanga ko, kansi mu diambu diandiena ubokilanga; 

12 buna yandi wakambwa; Nkuluntu si kakala nanga 
kwa nleke, : 

13 bonso bwasonama: Mono yazola Yakobi, kansi 
yabela Esau. 

14 $| Buna nki tuavova? Kondwa kwalunungu kwena 
ye Nzambi e? Ka bwa ko! 

15 Kadi yandi wavova kwa Mose: Mono si yafwa 
nkenda kwa wonso uifwilanga nkenda ye sa kiwuntu 
kwa wonso uisilanga kiwuntu. 

16 1 buna diodio ka ditukanga mu ndiena uzolanga 
ko vo ndiena uyungusanga ko, kansi mu Nzambi ufwanga 
nkenda. 

17 Kadi masonukwa mavovele kwa Falao: Mu diambu 
diadi mono ikutedemese, mpasi yasonga lulendo luami 
mu ngeye, mpasi nkumbu ami yasamunwa mu ntoto 
wamvimba. 

18 I diau yandi ufwanga nkenda kwa wonso ukazolele, 
ubadisanga wonso ukazolele. 

19 1 Buna si uvova kwa mono: Mu nkiama kakidi 
semba? Kadi nani ukakilanga luzolo luandi? 

20 Engwa muntu, u nani kwaku uvutulanga kwa 
Nzambi? Kadi wumbwa si kiavova kwa wawumba kio: 
Mu nkiama umpangidi bonso bwabu? 

2] Kadi nwumbi abinzu kenani lendo mu iuwumba 
ko e mu vanga mu sobwa kimosi kinzu kiankaka kia- 
nzitusu, kansi kiankaka kiakondwa kwanzitusu? 

22 Kansi buna bwevi? vo Nzambi, bu kazola songa 
nganzi zandi ye zaikisa lulendo luandi, wavibidila mu 
ntatumunu yayingi wumbwa biandi bianganzi biaku- 
bama mu bungwa, 

23 mpasi kazaikisa mpe kimvwama kiankembo andi 
mu wumbwa biakenda bikateka kubika mu kembuswa, 

24 i beto bakabokila mpe, ka mu ba Yudayo kaka ko, 
kansi mu bapaien mpe, 

25 bonso bukavovele mu Hosea: Balembolo kala 
bantu bami, si yabika bantu bami, walembwa zolwa, si 
yabika wazolwa; 

26 sibwakala vo: va vuma vavovwa kwa bau; Beno kalu 
bantu bami ko, vana si babikwa bana ba Nzambi amoyo. 

27 Kansi Yesaya ubokanga mu Isaeli: Yo ntalu abana 
ba Isaeli yena bonso nienge wambu, nsadidila kaka si 
yavuluswa. 

28 Kadi Mfumu si kazenga mambu nswalu ye nadede 
va ntoto. 

29 Bonso bwateka vova Yesaya: Yo Mfumu Sebaoti 
katusisila nkuna ko, nga tuakutu kala bonso Sodoma, 
tuakutu fwanana ye Ngomola. 

30 1 Buna nki tuavova? Vo bapaïen balembwa landa 
lunungu babaka lunungu, i lunungu luaminu, 

31 kansi Isaeli dialanda nsiku mialunungu, ka dialuaka 
ku nsiku miomio ko. 

32 Mu nkiama? Kadi ka balanda mio mu minu ko, 
kansi mu mayanga; bata sakuba mu tadi dianteso asa- 

uba, 

33 bonso bwasonama: Tala, ntudidi mu Sioni tadi 
dianteso asakuba ye tadi diambwisu, wonso ulekilanga 
yandi minu kana fwiswa nsoni ko. 


360 LOMA 10 


1 Lu zimpangi, nzolakani antim'ami ye ndombolo 
ami kwa Nzambi mu bau i yo bavuluswa. 

2 Kadi mono ikubatelanga kimbangi, yo bena yema 
mu Nzambi, kansi ka bwenina nzailu ko. 

3 Kadi bu balembwa zaya lunungu lua Nzambi ye 
batombanga mu sikidika lunungu luayau kibeni, buna 
ka balemvuka kwa lunungu lua Nzambi ko. 

4 Kadi Klisto i mbanunu ansiku mu lunungu kwa 
wonso ulekanga minu. 

5 Kadi Mose wasonika mu lunungu lutukidi mu nsiku: 
Muntu wamana mio vanga si kakala moyo mu miau. 

6 Kansi lunungu lutukidi mu minu luvovele ebu: 
Kuvovani mu ntim'aku ko: nani si kabaluka kuna zulu? 
i mpila mosi vo kulumuna Klisto, vo: 

7 nani si kakulumuka muna benga? i i mpila mosi vo 
tombula Klisto mu bafwa. 

8 Kansi nki luvovele? Mambu makufinangene, mu 
nw'aku ye mu ntim’aku; i mambu maminu matusamuna- 
nga. 

9 Kadi vo ngeye utambudilanga mu nw'aku, vo Yesu 
i Mfumu, ye ulekanga minu mu ntim'aku, yo Nzambi 
wamfulukisa mu bafwa, buna si wavuluswa. 

10 Kadi mu ntima mulekulwanga minu ku lunungu, 
mu nwa mutambudulwanga ku mpulusu. 

11 Kadi masonukwa mavovele: Wonso ukunlekilanga 
minu kafwiswa nsoni ko. 

12 Kadi ka kwenani diswaswana ye Nyudayo ye 
mwisi Elene ko, kadi una umosi i Mfumu ababonsono, 
wena kimvwama kwa babonsono bakumbombidilanga. 

13 Kadi wonso ubombedele nkumbu a Mfumu, si 
kavuluswa. 

14 Buna bwe babombidila ndiena ubalembolo lekila 
minu? Bwe baleka minu mu ndiena ubalembolo wa? 
Bwe bawa, vo muntu kasamuni ko? 

15 Bwe basamuna, vo ka bafiduswa ko? Bonso 
bwasonama: Engwa, mayangi mena ye malu mabaka- 
mbanga nsamu wambote mu biambote. 

16 Ka babonsono ko badimba nsamu wambote, kadi 
Yesaya wavova: Mfumu, nani lekele minu mu nsangu 
zeto? 

17 I kuma minu kitukanga mu ngwilu ye ngwilu mu 
mambu ma Klisto. 

18 Kansi mono mpovele: Ka bawilu ko e? Bawilu 
kwau; ndinga zau zayenda mu ntoto wawonsono ye 
mambu mau nate ye ku nsuka zantoto wena bantu. 

19 Kansi mpovele: Isaeli walembwa zaye? Mose 
wateka vova: Mono si yakulusila kimpala kwa kanda di 
ka diena kanda ko ye kulufwemisa kwa kanda dikondolo 
zayu. 

20 Yesaya wakala kibakala mu vova; Mono yasolulwa 
kwa balembwa kuntomba, mono yamonika kwa bale- 
mbwa kungiuvula. 

21 Kansi mu Isaeli kavova; Lumbu kiamvimba yakedi 
lambulanga moko mami kwa bantu bakolamanga ye 
babangisanga. 


11 I diau mpovele: Kadi Nzambi wakuba bantu 
bandi e? Ka bwa ko! Kadi mono mpe i mwisi 
Isaeli mu nkun'a Abalahami ye mu kanda dia Benyamini: 

2 Nzambi kakuba bantu bandi ba kateka zaya ko. 
Ka luzeyi ko e mavovele masonukwa mu Elia, bonso 
bukafunda Isaeli kwa Nzambi: 

3 Mfumu, bavonda mbikudi miaku, batulula mazikwa 
maku, mono kwami kaka nsisulu, batombanga moyo ami? 

4 Kansi Nzambi bwe kavutula kwa yandi? Nsisidi 
kwa mono kibeni mafunda nsambodia mababakala 
malembolo fukama kwa Bali. 

5 Mpila mosi mpe mu ntangu yayi musidi kwandi 
nsadidila bwenina nsodolo anlemvo. 

6 Kansi vo yanlemvo, buna ka mu diambu diamava- 
nga ko, nga nlemvo ka nlemvo diaka ko. 

7 | Buna bwe? Matombanga ba Isaeli, ka babaka 
mo ko, kansi basolwa babaka mo, bankaka bamana 
baduswa. 

8 Bonso bwasonama: Nzambi wabavana mpeve 
yatulu, meso mu lembwa mona, ye matu mu lembwa 
wa nate ye lumbu kiaki. 

9 Davidi wavova: Bika meza mau makituka siongi ye 
ntambu ye sinza kiantelo asakuba ye mvutudulu anlandu 
kwa bau. 

10 Bika meso mau mavangwa tombe, ka bidi mona, 
koninika nima zau ntangu zazonsono. : 

11 7 I kuma ngiuvudi: Kadi bata sakuba, mpasi 
babwe? Ka bwa ko! Kansi mu ntulumunu zaų 
mwayizidi mpulusu kwa bapaïen mu vemisa bau kibeni 
mu kimpala. 

12 Kansi vo ntulumunu zau i kimvwama kianza, ye 
nkulukulu au i kimvwama kiabapaïen, buna luzadulu 
luau vele luna luta. 

13 Mono mpovele kwa beno, lu bapaien. I kuma 
bu i ntumwa kwa bapaïen, ikembilanga kisielo kiami; 

i 14 mu vemisa bayami mu nsuni ye vulusa bankaka mu 
au. 

15 Kadi vo ndosolo au i luwawusu luanza, buna 
ntambudulu au nki, vo ka i moyo tuka mu bafwa ko? 

16 Kadi vo buku kiantete kiena kianlongo buna sobwa 
kiakionsono kiamampa kiena bo mpe; vo mwanzi wena 
wanlongo, buna mavala mpe. 

17 { Kansi vo mavala mankaka matolulwa, ye ngeye 
watuka mu nti wamfinda waolive wayikukuswa mu 
mau ye wena ntuadi ye mazi mamwanzi wanti waolive, 

18 buna kukiyanani mu mavala ko, kansi vo ukuki- 
yana, nazayi kwaku, vo kunatanga mwanzi ko, kansi 
mwanzi ukunatanga. 

19 I diau si wavova: Mavala matolulwa, mpasi 
yayikukuswa. 

20 Mbote kwandi; matolulwa mu diambu diandimbulu 
aminu, kansi ngeye utelamanga mu minu. Kukiyanani 
ko, kansi kala wonga. 

21 Kadi vo Nzambi, lembolo kuta mavala mavwilu 
mu nti, buna kana kukuta mpe ko. 

22 1 kuma tala wote wa Nzambi ye lusembo luandi: 
lusembo kwa babwa, kansi wote wa Nzambi kwa ngeye, 
vo usikila mu wote, kadi vo ka bwa ko, ngeye mpe 
kwengo. 

23 Kansi bau mpe si bayikukuswa, vo ka basikila 
mu ndimbulu aminu ko; kadi Nzambi lenda vutuka 
kubayikikisa. 

24 Kadi vo ngeye wazengwa mu nti wamfinda waolive 
bonso bulembolo sadulwanga ye wayikukuswa mu nti 
waolive wabiza, buna vele baba, i mavala mavwilu mu 
nti, si bayikukuswa mu nti waolive wabau kibeni. 

25 q Kansi ka luidi kukibanzila, lu zimpangi, vo 
luena banduka mu beno kibeni ko, nzolele kuluzaikisa 
mansweki momo: vo mbadusu yibwidi ndambu a Isaeli, 
nate ye nzadusu abapaien yimeni kwiza. 

26 Mboki Isaeli diamvimba si diavuluswa, bonso 
bwasonama: Mu Sioni si mwatuka Ntanini, yandi si 
kakatula kondwa kwavumi kia Nzambi mu Yakobi. 

27 Lualu i luwawanu luami ye bau, bu ngina katula 
masumu mau. 

28 Bwenina nsamu wambote bau i mintantu mu diambu 
dieno, kansi bwenina nsodolo bau i bazoiwa mu diambu 
diamase. 

29 Kadi Nzambi kalendi viluka mu nkailu miandi ye 
mbokolo andi ko. ; 

30 Kadi bonso beno mu ntangu yavioka juakolama 
kwa Nzambi, kansi bwabu luafwilwa nkenda mu nkolo- 
mono au, 

31 i bobo baba mpe bamana kolama, mpasi bau kibeni 
bafwila nkenda mu nkenda zina ziluafwilwa. 

32 Kadi Nzambi wazibikila babonsono mu nkolomono, 
mpasi kafwila babonsono nkenda. 

33 | Engwa mpinda yakimvwama ye nduenga ye 
nzailu bia Nzambi! Bonso bwalembakana nzengolo 
zandi fiongununwa ye nzila zandi viswa. 

34 Kadi nani wazaya diela dia Mfumu, vo nani 
wayikidi nluengisi andi? 

35 Vo nani wateka kumvana lekwa, mpasi kavutudulwa 
kio diaka? 

36 Kadi tuka kwa yandi ye mu yandi ye kwa yandi 
lekwa biabionsono biena. Nkembo kwa yandi myu ya 
mvu. Ameni. 


1 2 Ikuma mono ilubombidila, lu zimpangi, mu nkenda 

za Nzambi, mu tula zinitu zeno nkailu wamoyo 
waziku ye wanlongo ye wazolakana kwa Nzambi, i 
salu kieno kianduenga. 

2 Ka luvukumukinani ntangu yayi ko, kansi lukituka 
bamona mu madiela meno, mpasi luazaya kionso kiena 
luzolo lua Nzambi, i kina kiambote ye kiazolakana ye 
kialuhga. 

3 9 Kadi mu nlemvo uyavewa, mono mpovele kwa 
beno buna luena muntu muntu, vo kakukibanzila 
maviokele makafwiti banza ko, kansi banza mbanzulu 
yasonga, bonso bwakaba Nzambi tezo kiaminu kwa 
muntu muntu. 

4 Bonso butuena biela biabingi mu nitu yimosi, kansi 
biela biabionsono ka biena nsadulu yimosi ko, 

5 i mpila mosi beto tu babingi i nitu yimosi mu Klisto, 
kansi muntu muntu tu biela biansalasani. 

6 Tuena nkailu miampila mu mpila bonso bwena 
nlemvo utuavewa. Ndiena wena nkailu mu bikula kasa 
bo bonso bwena tezo kiaminu, 

7 vo mu kisielo kiadibundu mu kisielo kiadibundu, vo 
ndiena ulonganga mu ndongolo andi, 

8 yo ndiena ulubulanga mu ndubudulu andi; ukaba- 
nga kakaba mu kiwuntu, wena kikuluntu kasa bo mu 
kimfuzi, ufwilanga nkenda kasa bo mu kiese. 

9 Bika zola kwakondwa disu ku nsi alukaya. Luka- 
nkumukina mambi, lutatamana mambote. 

10 Mu zola kwakimpangi lukalasana zola kwansi 
antima; mu zitasana lulutasana ku ntuala. 

11 Ka lukalani fuki mu kimfuzi ko, lulema mu mpeve, 
lusadila Mfumu. 

12 Luyangalala mu vuvu, luvibidila mu ncita, lutata- 
mana mu sambila. 

13 Lusadisa baniongo, luvema mu dikila banzenza. 

14 Lusakumuna bakuluzomanga, lusakumuna, ka 
lusingani ko. 

15 Luyangalala ye bayangalalanga, ludila ye badilanga. 

16 Lukalasana diela dimosi. Ka lusani diela dieno 
mu biazangama ko, kansi bika luatuaduswa kwa bina 
biakuluka. Ka lubanzani ko, vo luena nduka mu beno 
kibeni. 

17 Ka luvutulani mambi mu mambi kwa muntu ko, 
kansi lusa kimfuzi mu monso mena mambote va luse 
luabantu babonsono. 

18 Vo bulendakana ye vo i diambu dieno, lukalasana 
yenge ye bantu babonsono. 

19 Lu bazolwa, ka lukivutudilani nlandu ko, kansi 
luvana fulu kwa nganzi za Nzambi, kadi diasonama: 
Mfumu vovele: Niandu i wami, mono si ya wo vutula. 

20 Kansi vo ntantu aku fwidi nsatu, undikila, vo 
wena mpwila, unnwika, kadi bu uvanganga bo, yonzekele 
makala matia va ntandu antu andi. 

21 Kubeduswani kwa mambi ko, kansi bedisa mambi 
mu mambote. 


13 Muntu muntu fwiti lemvuka kwa minyadi. Kadi 
ka kwenani luyalu ko, kansi luna lua Nzambi; tni- 
nyadi miena miatumbwa kwa Nzambi. 

2 I kuma ukakidilanga luyalu, ukakidilanga nsikudu- 
kusu a Nzambi, kansi bakakidilanga yo si batambula 
nzengolo bau kibeni. 

3 Kadi minyadi ka bankwa nsisi mu mavanga mabiza 
ko, kansi mu mambi. Zolele kwaku lembwa tina nyadi 
e? Vanga mambote, si wasikwa kwa yandi. 

4 Kadi yandi i sielo kia Nzambi mu mbote kwa ngeye. 
Kansi vo uvanganga mambi, kala wonga; kadi kanatanga 
sabala mu nkatu ko, kadi yandi i sielo kia Nzambi, 
imvutudi anlandu mu nganzi kwa basadilanga mambi. 

$ I diau bufweni mu lemvuka, ka mu diambu dianga- 
nzi kaka ko, kansi mu diambu diakansansa. 

6 I kuma lufutanga mpaku mpe; kadi bau i sieio bia 
Nzambi, mu diambu diodio bakwamininanga sala. 

7 9 Lufuta mfuka zeno kwa babonsono: Mpaku ansi 
kwa uvwidi mpaku ansi, mpaku abilekwa kwa uvwidi 
mpaku abilekwa, wonga kwa ufweni mu tinwa wonga, 
nzitusu kwa ufweni mu zituswa. 

8 Ka luvuwani mfuka kwa muntu ko, kansi zolasana 
kaka, kadi wonso uzolanga mfinangani andi, walungisa 
nsiku. 

9 Kadi miami: kuyangani ko, kubemani ko, kulabulani 
ko, kuzinani moyo ko, ye wonso wankaka wena, mibu- 
ndane mu diambu diadi bonso ebu: zola mfinangani aku 
bonso ngeye kibeni. 

10 Zola ka kuvanganga mfinangani andi mbi ko, mu 
diodio zola i ndungusulu ansiku. 

11 $ Diadi, bu luzeyi ntangu yituena, vo lokula kilueki 
kilufwiti sikama mu tulu, kadi mpuiusu yakala ntama, 
bu tuayika bankwa minu, yilutidi finangana ye beto 
bwabu. 

12 Fuku dieka mu suka, mwini weka lukufi. 1 diau 
bika tuabembika mavanga matombe ye vwata biandwa- 
nina biakia. 

13 Bika tuadiata busongele bonso vo mu mwini, ka 
mu makinu ye kinduvu ko, ka mu luyangulu ye kindiafu 
ko, ka mu nzonza ye kimpala ko; 

14 kansi luvwata Mfumu Yesu Klisto, ka lukadilani 
nsuni mayindu ko mu yukutisa nzinunu zawau. 


14 Wonso wena lebakana mu minu, luntambula 
kansi ka mu diambu diakongudila mabanza ko. 

2 Umosi ulekanga minu mu dia biabionsono, kansi 
wena lebakana udianga biankunzu. 

3 Udianga, kayini ulembolo dia ko; lembolo dia, 
kafundisi udianga ko, kadi Nzambi wantambula. 

4 Ngeye u nani kwaku ufundisanga sielo kiangana? 

Yandi telamene vo bwidi kwa yandi Mfumu. Kansi 
telama si katelama, kadi Mfumu lenda kuntedimisanga. 

5 Kadi umosi utezanga, vo lumbu kimosi kilutidi 
kiankaka, wankaka vo biabionsono bidedakene. Muntu 
muntu bika katoma teza mu diandi diela. 

6 Ubanzilanga lumbu, banzilanga kio mu Mfumu; 
udianga, udianga mu Mfumu, kadi tondanga kwa 
Nzambi; lembolo dia, lembolo dia mu Mfumu ye tonda- 
nga kwa Nzambi. 

7 Kadi buna tuena muntu kakalanga moyo mu diambu 
diayandi kibeni ko; ye kafwanga mu diambu diayandi 
kibeni mpe ko. 

8 Kadi vo tuena moyo, tuena moyo mu diambu dia 
Mfumu, vo tufwa, tufwanga mu diambu dia Mfumu. | 
diau vo tuena moyo vo tufwa, tuvwilu kwa Mfumu. 

9 Kadi mu diambu diodio Klisto wafwa ye wakala 
moyo diaka, mpasi kakala Mfumu abafwa ye bamoyo. 

10 Kansi ngeye mu nkiama ufundisanga mpangi aku? 
Vo ngeye mpe, mu nkiama uyinanga mpangiaku? Kadi 
beto babonsono si tuatelama va kiandu kia Nzambi 
kiamfundusu. 

11 Kadi diasonama: Mfumu vovele: Kedika mu 
moyo ami, makungunu mamonsono si mafukama kwa 
mono, tudimi tuatonsono si tuazitisa Nzambi. 

12 I diau buna tuena muntu muntu si kadedisa diambu 
diayandi kibeni kwa Nzambi. 

13 | I kuma ka tuvutukani fundasana ko, kansi luluta 
zenga diadi, vo muntu katudi tadi dianteso asakuba vo 
ntambu kwa mpangi andi ko. 

14 Nzeyi ye ngiena minu kiakwikama mu Mfumu 
Yesu, vo lekwa nkutu ka kiena kiasumuka kiau kibeni 
ko, kansi utanganga lekwa vo kiasumuka, kwa yandi 
kiena kiasumuka. 

15 Kadi vo usanga mpangi aku kiadi mu dia kwaku, 
buna kudiatanga diaka bwenina zola ko. Kubungani 
wafwilwa kwa Klisto mu dia kwaku ko. 

16 I diau ka luyambulani mambote meno matiakwa ko. 

17 Kadi kimfumu kia Nzambi ka i dia ye ndwinu ko, 
kansi i lunungu ye yenge ye kiese mu Mpeve yanlongo. 

18 Kadi wonso usadilanga Klisto mu mambu momo, 
uzolakene kwa Nzambi ye ufwanane kwa bantu. 

19 Mu diodio bika tuavemina bitukisanga yenge ye 
ntungusunu cto. 

20 Kutululani salu kia Nzambi mu diambu diamadia 
ko. Lekwa biabionsono biavedila, kansi vo muntu 
udianga mu nteso asakuba, buna bwambi. 

21 Bwabiza kwandi mu lembwa dia mbizi vo nwa 
vinia vo vanga kionso kitelanga mpangi aku sakuba. 

22 Minu kiena yaku, keba kio ngeye kibeni va luse 
lua Nzambi. Mayangi mena ye lembolo kukifundisa 
mu momo makatontele ye zeyi vo masongele. 

23 Kansi wonso wena keti-keti bedoso, vo didi, kadi 
kavengi bo mu minu ko; kansi mamonsono mavangwa- 
nga mu kondwa kwaminu i masumu kwandi. 


1 5 Kansi beto tuasiama tufwiti nata lebakana kwaba- 
kondolo ngolo ye lembwa kukizola. 

2 Bika muntu muntu mu beto kazola mfinangani andi 
mu mambote mu ntungulu. 

3 Kadi Klisto mpe kakizola ko, kansi bonso bwaso- 
nama: Mvwezolo zabau bakuvwezanga zanmbwidi. 

4 Kadi mamonsono mateka sonama, masonukwa mu 
ndongolo eto, mpasi mu ntatumunu ye mbombolo 
biamasonukwa tuakala vuvu. 

5 Nzambi antatumunu ye mbombolo bika kaluvana 
nkalasani yadiela dimosi bwenina Klisto Yesu; 

6 mpasi luakembila Nzambi, Se dia Mfumu eto Yesu 
Klisto, mu kintuadi mu nwa umosi. 

7 $ I diau lutambasana, bonso Klisto walutambula 
mu kembila Nzambi. 

8 Kadi mpovele, vo Klisto wayika sielo kia bena mu 
nzengolo mu diambu diakedika kia Nzambi mu siamisa 
nsilulu zasilwa kwa mase. 

9 mpasi bapaien bakembila Nzambi mu diambu 

diankend'andi, bonso bwasonama: 1 kuma si yakusika 
mu bapaien ye yimbidila nkumbu aku. 

10 Diaka mavovele: Lu bapaïen, luyangalala ye bantu 
bandi. 

11 Diaka vo: Lu babonsono lu bapaien, lusika Mfumu, 
bantu babonsono, lunsanisina. 

12 Yesaya vovele diaka: Si mwakala mwanzi wa Isai, 
yandi utelamene mu yala bapaïen, si kasilwa vuvu kwa 
bapaien. 

13 Nzambi avuvu bika kaluzadisa mu kiese kiakio- 
nsono ye yenge mu minu, mpasi luabuka mu vuvu mu 
Julendo lua Mpeve yanlongo. 

14 T Mpangi zami, mono ntomene leka minu mu 
beno, vo luzedi beno kibeni mpe kwa mambote ye 
jumeni zaduswa kwa nzailu yayonsono, lulenda lubasana 
mpe. 

15 Kansi mu mankaka ndutidi sonika mu kibakala 
kwa beno mu kulubambula moyo mu nlembo una 
wampana Nzambi 

16 mu kala sielo kia Yesu Klisto kwa bapaïen, bu 
isalanga salu kiansamu wambote wa Nzambi, mpasi 
bapaien bakala bau kibeni nkailu watoma tambulwa, bu 
wabiekwa wanlongo mu Mpeve yanlongo. 

17 1 kuma mono ngiena nsikulu mu Klisto Yesu mu 
bia Nzambi. 

18 Kadi kikabuki ntima ko mu vova mankaka ko 
kansi momo mavanga Klisto mu mono mu tuasa bapaien 
ku ntumumunu mu mambu ye mu mavanga, 

19 mu lulendo luabidimbu ye bimangu, mu lulendo 
lua Mpeve a Nzambi. I kuma mbeni lungisa nsamu 
wambote wa Klisto tuka mu Yelusalemi ye mu ndambu 
zakinzungidila nate ye kuna Ililiko. 

20 Kadi isanga kimfuzi mu samuna nsamu wambote 
kulembolo bikwa nkumbu a Klisto, mpasi yalembwa 
tunga va lufulu luamuntu wankaka, 

21 kansi bonso bwasonama: Balembwa samununwa 
mu yandi, si bamona, balembwa wa, si bazaya. 

22 1 1 kuma mono yakakulwa nkaku!wa zazingi mu 
kwiza kwa beno. 

23 Kansi bwabu kivutukidi baka fulu mu ndambu 
zazi ko, ye ngunda zena yami tuka mvu miamingi mu 
kwiza kwa beno; 

24 1 diau bu ikwenda kuna Spania, kadi vuvu kiena 
yami mu kulumona, si yavioka ye filwa kwa beno kuna, 
bu ntekele yukuta, mu fintanguntangu, nkalasani ye beno. 

25 Bwabu mwendo ami kuna Yelusalemi mu sadila 
banlongo. 

26 Kadi mu Makedonia ye Akaya bazolele yonzika 
mbongo kwa bamputu mu banlongo bena mu Yelusalemi. 

27 Kadi bazola bo ye bena mfuka kwa bau. Kadi yo 
bapaien batambudi ntuadi mu lekwa biau biakimpeve, 
bau mpe bafwiti kubasadisa mu biakinsuni. 

28 I diau bu mbanisi salu kiaki ye ntomene kubanatina 
nkailu miomio, buna si yakwenda vioki kwa beno ye 
kuna Spania. 

29 Nzeyi vo, bu ikwiza kwa beno, si yakwiza ye 
nzadulu yalusakumunu lua Klisto. 

30 1 Lu zimpangi, mono ikulubombidila mu Mfumu 
eto Yesu Klisto ye mu zola kwa Mpeve mu nwana yami 
mu tusambulu tueno mu mono kwa Nzambi, 

31 mpasi yatanunwa mu minkolami mu Yuda, mpasi 
nsadulu ami kuna Yelusalemi yatoma tambulwa kwa 
banlongo, 

32 ye mpasi yaluaka kwa beno mu kiese mu luzolo 
lua Nsambi ye baka luvundu va kimosi ye beno. 

33 Bika Nzambi ayenge kakala ye beno babonsono. 
Ameni. 


1 Mono iluzaikisa busi kieto Foibe, i sielo kiadibu- 
ndu diena mu Kenkelea, 

2 mpasi luantambula mu Mfumu, bonso bufweni kwa 

banlongo, lunsadisa mu dionso diambu dikena nsatu mu 

beno; kadi yandi kibeni wakedi nsadisi ababingi ye 

kwa mono kibeni mpe. 

3 f Lukamba mbote kwa Pliska ye Akila, i bisadi yami 
mu Klisto Yesu, 

4 bayekula malaka mau mu diambu diamoyo ami; ka 
mono kaka ko ikubavananga matondo, kansi mabundu 
mamonsono mabapaien. 

5 Lukamba mbote kwa dibundu diena mu nzo au. 
Lukamba mbote kwa Epaineto, i zolwa kiami ye ntekidi 
mu Klisto mu Asia. 

6 Lukamba mbote kwa Malia walusadila kwakwingi. 

7 Lukamba mbote kwa Andoloniko ye Yunia, butu 
biami ye zinkole yami, bena batunda mu zintumwa, 
batekila mono mu Klisto. 

8 Lukamba mbote kwa Ampilia, i zolwa kiami mu 
Mfumu. 

9 Lukamba mbote kwa Ulubanu, i kisadi yeto mu 
Klisto, ye Staki, i zolwa kiami. 

10 Lukamba mbote kwa Apele wafwana mu Klisto. 
Lukamba mbote kwa ba Alistobulo. 

1l Lukamba mbote kwa Elodioni, i butu kiami. 
Lukamba mbote kwa ba Nalakiso bena mu Mfumu. 

12 Lukamba mbote kwa Tilifena ye Tilifosa basalanga 
mu Mfumu. Lukamba mbote kwa Pelesi, i kiazolwa, 
wasedi beni mu Mfumu. 

13 Lukamba mbote kwa Lufo, i kiasolwa mu Mfumu, 
ye kwa ngudi eto beto yandi. 

14 Lukamba mbote kwa Asinkilito ye Felengoni ye 
Eleme ye Pataloba ye Elema ye mpangi zena yau. 

15 Lukamba mbote kwa Filolongo ye Yulia ye Neleo 
ye busi kiandi ye Olimpa ye banlongo babonsono bena yau. 

16 Lukambasana mbote mu mfibulu yanlongo. 
Mabundu mamonsono ma Klisto malufidisi mbote. 

17 | Lu zimpangi, mono ilubombidila luatadidila 
batukisanga nkabunu ye masakuba mu kakila longi 
dilualongwa; luvengama mu bau. 

18 Kadi bau ka basadilanga Mfumu eto Klisto ko, 
kansi vumu biau; bavunginikanga bena ntima wakileke 
mu mpova zanlembami ye zansakumunu. 

19 Kadi ntumumunu eno yazayakana kwa babonsono. 
I diau iyangalalanga mu beno, kansi nzolele, vo luakala 
ye ndienga mu mambote ye kondwa kwadiela mu vanga 
yambi. 

20 Mu nswalu Nzambi ayenge si kadiatikisa Satana 
ku nsi atambi bieno. 

{T Nlemyo wa Mfumu eto Yesu wakala yeno. 

21 9 Timoteo, i kisadi yami, ye Lukio ye Yasoni ye 
Sosipatalo, i butu biami, balufidisi mbote. 

22 Mono Teleteo nsonekene nkanda wau, ilufidisi 
mbote mu Mfumu. 

23 Ngayo, nsompisi ami anzo ye wadibundu diamvi- 
mba ulufidisi mbote. Elasto, i nkebi ambongo zamba- 
nza, ye Kwalato, i mpangi, balufidisi mbote. 

25 9 Ndiena ulenda kulusikidika bonso bwena nsamu 
ami wambote ye nsamunu a Yesu Klisto, bonso bwena 
nzaikusu amansweki makedi madingama tuka mu ntangu 
yi ka yibadiki. 

26 kansi bwabu mazaikuswa, mu masonukwa maba- 
mbikudi mu nsikudukusu a Nzambi amvu ya mvu 
mazayakdna kwa bapaien babonsono mu ntumumunu 
aminu. 

27 Kwa Nzambi, i yandi kaka wena nduenga, 
kwena nkembo mu Yesu Klisto mu mvu miamvu ya 
mvu. 


NKANDA WANTETE WA PAULU KWA BISI 
KOLINTO 


Paulu, wabokulwa mu kala ntumw'a Klisto Yesu 
mu luzolo lua Nzambi, ye Sostene, i mpangi, 

2 kwa bundu dia Nzambi diena mu Kolinto, babiekwa 

mu Klisto Yesu, babokulwa mu kala banlongo va kimosi 

ye babonsono babombidilanga nkumbu a Mfumu eto 

Yesu Klisto mu muma mwamonsono, Mfumu au i 
Mfumu eto. 

3 Nlemvo kwa beno ye yenge kitukidi kwa Nzambi, 
i Seto, ye Mfumu Yesu Klisto. 

4 9 Mono itondanga kwa Nzambi ami ntangu zazo- 
nsono mu beno mu diambu dianlemvo wa Nzambi 
uluavewa mu Klisto Yesu, 

5 vo luavangwa kimvwama mu yandi mu mamonsono, 
mu mambu mamonsono ye nzailu yayonsono, 

6 bonso bwasikudukwa kimbangi kia Klisto mu beno, 

7 mpasi lualembwa zimunina mu nkailu anlemvo 
nkutu, bu luvingilanga nzaikusu a mfumu eto Yesu 
Klisto, 

8 una kulusikidika mpe nate ye nsukulu, mpasi 
vakongdwa lusembo mu lumbu kia Mfumu eto Yesu 

isto. 

9 Nzambi wena wakwikama, mu yandi luabokulwa 
mu kala ntuadi ye Mwan’ andi Yesu Klisto, Mfumu eto. 

10 { Lu zimpangi, mono ilubombidila mu nkumbu a 
Mfumu eto Yesu Klisto, mpasi beno babonsono luavova 
mambu mamosi, ka mwidi kala nkabunu mu beno ko, 
kansi lutoma sungama mu diela dimosi ye mbanzulu 
yimosi. 

11 Kadi, lu zimpangi zami, mono yazaikuswa mu 
beno kwa ba Kloe, vo luena nzonza. 

12 I diadi ibanzanga, vo buna luena muntu muntu 
vovele: Mono i wa Paulu, mono i wa Apolo, mono i wa 
Kefa, mono i wa Klisto. 

13 Klisto wakaban'e? Kadi Paulu wakomwa va ku- 
lunsi mu beno e? vo luabotukwa mu nkumbu a Paulu e? 

14 Ntondele kwa Nzambi, vo mu beno buna luena 
yabotika Klisipo ye Ngayo kaka, 

15 mpasi muntu nkutu kavova ko, vo luabotukwa mu 
nkumbu ami. 

16 Yabotika nzo a Stefana mpe; kizeyi ko, vo yabotika 
muntu wankaka. 

17 Kadi Klisto kamfidisa mu botika ko, kansi mu 

samuna nsamu wambote, ka mu nduenga zamambu ko, 
mpasi kulunsi dia Klisto ka diasiwa diankatu ko. 

18 1 Kadi mambu makulunsi mena buzengi kwa bau 
babungwanga, kansi mena lulendo lua Nzambi kwa beto 
tuvuluswanga. 

19 Kadi diasonama: Mono si yabunga nduenga 
zabankwa nduenga ye vunza zayu kiabankwa zayu. 

20 Nkwa nduenga kwe kena? Nsoniki kwe kena? 
Mbindisi ampaka wantangu yayi kwe kena? Kadi 
Nzambi kakitula nduenga zanza yayi buzengi ko e? 

21 Kadi nza mu nduenga zakinza yalembana zaila 
Nzambi mu nduenga zandi, buna bwazolakana kwa 
Nzambi mu vulusa balekanga minu mu buzengi bwansa- 
mununu ansamu wambote. 

22 Ba Yudayo balombanga dimbu ye ba Elene bato- 
mbanga nduenga, 

23 kansi beto tusamunanga Klisto wakomwa va 
kulunsi, nteso asakuba kwa ba Yudayo ye buzengi kwa 
bapaien, 

24 kansi kwa bau kibeni babokulwa, ye ba Yudayo ye 
ba Elene, Klisto i lulendo lua Nzambi ye nduenga za 
Nzambi. 

25 Kadi buzengi bwa Nzambi bulutidi bantu mu 
nduenga, lebakana kwa Nzambi kulutidi bantu mu 
ngolo. 

26 f Kadi, lu zimpangi, lutala mbokolo eno, vo ka 
babingi ko bena nduenga bwenina nsuni, ka babingi ko 
bena lulendo, ka babingi ko bena mvila yaluzitu. 

27 Kansi Nzambi wasola biena buzengi mu nza yayi, 
mpasi kafwisa banduenga nsoni; Nzambi wasola biena 
lebakana mu nza, mpasi kafwisa bena ngolo nsoni. 

28 Nzambi wasola bakondolo luzitu mu nza ye 
bayinwanga; bina bi ka biena mpe ko mu vunza bina 

jena, 

29 mpasi nsuni nkutu ka ukukiyana va luse lua 
Nzambi ko. 

30 Kansi mu diambu diandi beno luena mu Klisto 

Yesu utuasilwa nduenga kwa Nzambi ye unungu ye 
mpedolo ye nkudulu, 

31 mpasi bwakala bonso bwasonama: Wonso ukukiya- 
nanga bika kakiyana mu Mfumu. 


2 Lu zimpangi, mono bu yayiza kwa beno, kiayiza 
kulusamunina kimbangi kia Nzambi mu mpova 
zantoko ye nduenga ko. 

2 Kadi mono yakana mu lembwa zaya lekwa kia- 
nkaka, bu yakala yeno, kansi Yesu Klisto kaka, i yandi 
wakomwa va kulunsi. 

3 Mono yakala ye beno mu lebakana ye wonga ye 
zakama kwakwingi. 

4 Mpovolo ami ye nsamununu ami ka biakala mu 
mambu manduenga mankwikimisa ko, kansi mu nso- 
ngolo a Mpeve ye lulendo, 

5 mpasi minu kieno ka kiakala mu nduenga zabantu 
ko kansi mu lulendo lua Nzambi. 

6 1 Mwanki beto tuvovanga mpe nduenga kwa bena 
balunga, kansi ka nduenga zanza yayi ko vo zabakulu- 
ntu banza yayi bana fuka. 

7 Tuvovanga nduenga za Nzambi zaswekwa, i zala- 
kukwa, zakikanina Nzambi mu ntangu zi ka zibadiki mu 
nkemboso eto, 

8 zilembolo zaya umosi nkutu mu bakuluntu banza 
yayi, kadi vo bazaya zo, nga ka bakoma Mfumu anke- 
mbo va kulunsi ko. 

9 Kansi bonso bwasonama: Bialembwa mona disu, 
bialembwa wa kutu, bialembwa kota mu ntim'amuntu, 
bina biakubika Nzambi kwa bau bakunzolanga. 

10 Kansi Nzambi watuzaikisa bio mu Mpeve, kadi 
Mpeve yifionguninanga biabionsono, inga, biampinda bia 
Nzambi mpe. 

11 Kadi bantu buna bena nani zeyi bina biamuntu, 
vo ka mpeve amuntu yena mu yandi ko? | bobo muntu 
nkutu kazeyi bina bia Nzambi ko, kansi Mpeve a 
Nzambi kaka. 

12 Beto ka tuatambula mpeve anza ko, kansi Mpeve 
yatuka kwa Nzambi, mpasi tuazaya bituakailwa kwa 
Nzambi, 

13 bina bituvovanga mpe, ka mu mambu malongwa 
kwa nduenga zakimuntu ko, kansi malonganga Mpeve, 
bu tubangulanga biakimpeve mu mambu makimpeve.. 

14 Kansi muntu wakinsuni katambulanga bina bia 
Mpeve a Nzambi ko, kadi i buzengi kwa yandi, kalendi 
bio visa ko, kadi bikongudulwanga mu kimpeve. 

15 Kansi muntu wakimpeve ukongudilanga biabionso- 
no, kansi yandi kibeni kakongudulwanga kwa muntu ko. 

16 Kadi nani wazaya diela dia Mfumu, mpasi kaku- 
nlonga? Kansi beto tuena diela dia Klisto. 


3 Lu zimpangi, mono yalembana vova kwa beno 
bonso kwa bankwa kimpeve, kansi bonso kwa 
bankwa kinsuni, bonso kwa bana banswa mu Klisto. 

2 Mono yaluvana mamvumina ka dia kwangolo ko, 
kadi lualembwa ko fwanana, inga, bwabu mpe ka 
lufweni ko; 

3 kadi nate ye bwabu beno i bankwa kinsuni. Kadi 
bu luena kimpala ye nzonza, kadi buna ka lu bankwa 
kinsuni ko e ye ka ludiatilanga mu kimuntu ko e? 

4 Kadi umosi bu kavolele; Mono i wa Paulu, wankaka : 
Mono i wa Apolo, kadi buna ka lu bakinsuni ko e? 

5 Buna Apolo i nki? Ye Paulu i nki? 1 bisielo 
bialulekikisa minu, muntu muntu bonso bukavewa kwa 
Mfumu. 

6 Mono yakuna, Apolo watula nlangu, kansi Nzambi 
wamenisa. 

7 I buna ukunanga ye utulanga nlangu ka i lekwa ko, 
kansi Nzambi umenisanga. 

8 Ukunanga ye utulanga nlangu i umosi kwandi; 
kansi muntu muntu si katambula wandi nsendo, bonso 
bwenina kiandi salu. 

9 Kadi beto tu bisadi ye Nzambi; beno i yinza dia 
Nzambi, ntungulu a Nzambi. 

10 | Mono yatula lufulu bonso ntungi wanduenga, 
bonso bwenina nlemvo a Nzambi uyavewa, kansi 
wankaka utunganga va luau. Bika muntu muntu katala 
bonso bukatunganga va luau. 

11 Kadi muntu nkutu kalendi tula lufulu luankaka 
ko, kansi lolo luatulwa, i Yesu Klisto. 

12 Vo muntu utunganga va lufulu lolo mu wola, 
palata, matadi mantalu, minti, nianga, bititi, 

13 buna salu kiamuntu muntu si kiamonika; kadi 
lumbu si kiamonikisa kio, kadi kina zaikusu mu tia; tia 
tuau kibeni si tuatonta salu kiamuntu muntu, bonso 
bukienina. 

14 Vo salu kiatunga muntu va luau kina sikila, buna 
si katambula nsendo. 

15 Vo salu kiamuntu kividi, buna si kakondwa nsendo, 
kansi yandi kibeni si kavuluswa kansi bonso vo mu 


ia. 

16 9 Ka luzeyi ko e, vo beno i kinlongo kia Nzambi, 
vo Mpeve a Nzambi yikundanga mu beno? 

17 Vo muntu ubunganga kinlongo kia Nzambi, buna 
Nzambi si kakumbunga, kadi kinlongo kia Nzambi kiena 
kianlongo, beno mpe i bobo. 

18 (| Muntu nkutu kakukivunani ko; buna luena, vo 
muntu ukukibanzilanga vo wanduenga mu nza yayi, 
bika kakala nkwa buzengi, mpasi kakala nduenga. 

19 Kadi nduenga zanza yayi i buzengi kwa Nzambi. 
Kadi diasonama: Yandi ubakanga bankwa nduenga mu 
bunkita bwau. 

20 Diaka vo: Mfumu zeyi mabanza mabankwa 
nduenga, vo mena matumpalala. 

21 I diau muntu kakukiyanani mu bantu ko, Kadi 
biabionsono i bieno; 

22 kani vo Paulu vo Apolo vo Kefa vo nza vo moyo 
vo lufwa, vo lekwa biena bwabu, vo lekwa bina kwiza, 
biabionsono i bieno, 

23 Kansi beno lu ba Klisto, ye Klisto i wa Nzambi. 

L diau bika tuatangwa bonso sielo bia Klisto ye 
nkebi miamansweki ma Nzambi. 

2 Mu diodio mutombwanga mu minkebi vo bafwiti 
kala kinkwikizi. 

3 Kansi kwa mono i diambu diadike beni, vo si 
yafunduswa kwa beno vo mu lufundusu luakimuntu; 
inga, mono kibeni mpe kikukifundisanga ko, 

4 —kadi kikukizaidi diambu ko, kansi kinungusu mu 
diambu diodio ko—ukumfundisanga i Mfumu kwandi. 

5 1 diau ka lutekani fundisa ko, nate ye Mfumu wizidi, 
una tuala ku kia maswekwa matombe ye monikisa 
makani mamintima; buna muntu muntu si katambula 
nsikulu andi kwa Nzambi. i 

6 91 Lu zimpangi, mu diambu dieno nsongele mambu 
momo mu mono kibeni ye mu Apolo, mpasi lualongukila 
mu beto mu lembwa vioka momo masonukwa, ka luidi 
kukitumpidika umosi kwa nlongi andi mu diambu 
diabedisa wankaka. 

7 Kadi nani wakulutisi? Nki kiena yaku kiwalembwa 
tambula? Kansi vo watambula kio, mu nki ukukiyeni, 
bonso vo kwatambula kio ko? 

8 Beno luamana yukuta, luamana kala bamvwama, 
luamana kala bantinu kondwa beto. Nzolele beni vo 
luakala mintinu, mpasi beto mpe tuayala ye beno. 

9 | Kadi mono ibanzanga, vo Nzambi wasonga beto 
tu zintumwa mu zimunina mu babonsono, bonso vo 
tuazengulwa nkanu afwa; kadi tuasiwa kimpa kiantala 
kwa nza ye kwa zimbasi ye kwa bantu. 

10 Beto tu bamazengi mu diambu dia Klisto, kansi 
beno luena nduka mu Klisto; beto tuena lebakana, 
kansi beno luena zingolo; beno luzituswanga, kansi beto 
tuyinwanga. 

11 Nate ye lokula kiaki mpe tuena nsatu ye mpwila, 
tukondolo mvwatu, tubandwanga zinkome, ka tuena nzo 
yansikila ko, 

12 tusalanga mu ngolo mu meto moko. Bu tufingwa- 
nga, tusakumunanga; bu tuzomwanga, tuvibidilanga, 

13 bu tutiakwanga, tuvovanga manlembami; nate ye 
bwabu tuena bonso mvindu anza ye mpeswa ababo- 
usono. 

14 Mono kisonekene diodio mu kulufwisa nsoni ko, 
kansi mu kululuengisa bonso bana bami bazolwa. 

15 $ Kadi vo luena kumi diamafunda maminlongi mu 
Klisto, nga ka luena mase mamingi ka, kadi mu Klisto 
Yesu yalubuta mu nsamu wambote. 

16 I diau mono ilubombidila: Luvukumukina mono. 

17 Mu diambu diodio mono yalufidisi Timoteo, i 
mwan'ami wazolwa ye wakwikama mu Mfumu. Yandi 
si kakulubambula moyo mu nzila zami mu Klisto Yesu, 
bonso builonganga mwamonsono mu mabundu mamo- 
nsono. 

18 Kansi bankaka bakukitumpidikanga, bonso va 
kina kwiza kwa beno ko. 

19 Kansi si yakwiza nswalu kwa beno, vo Mfumu 
zolele, ye si yazaya ka mambu mabau bakukitumpidi- 
kanga ko kansi lulendo luau. 

20 Kadi kimfumu kia Nzambi ka kiena mu mambu ko, 
kansi mu lulendo. 

21 Nki luzolele? Ngiza kwa beno ye nzwadi vo 
mu zola ye mpeve yanlembami? 


5 Mu beno muwakananga ngiangulu, i mpilangiangulu 
yilembolo kala nkutu mu bapaien, vo mosi wena ye 
nkazi as'andi. 

2 Beno lukukitumpidikanga ye lulembolo kata kiadi 
nkutu, mpasi yandi wavanga vanga diodio kakatulwa 
mu beno. 

3 Kadi kedika mono, bu ndembolo kala yeno mu nitu, 
kansi ngiena yeno mu mpeve, yakikongudidi ndiena 
wavanga bobo bonso bo yakedi yeno. 

4 Mu nkumbu a Mfumu Yesu beno ye mpeve ami, 
bu tumeni kutakana mu lulendo lua Mfumu eto Yesu 
Klisto, 

5 situayekula wampila yoyo kwa Satana mu mbungulu 

ansuni, mpasi mpeve yavuluswa mu lumbu kia Mfumu 
Yesu. 

6 1 Luyanu lueno ka luena luambote ko. Ka luzeyi 
ko e, yo lufunusu luafiuma lufunisanga sobwa kiakio- 
nsono? 

7 Lukombumuna lufunusu luankulu, mpasi luakala 
sobwa kiampa, bonso bululembolo funuswa, kadi meme 
dieto diapasa diavondwa mpe, i Klisto. 

8 I kuma bika tuakembila nkembo, ka mu lufunusu 
luankulu ko ye ka mu lufunusu luakimfunia ye bi ko, 
kansi mu mampa malembwa funuswa ye mavedila ye 
makedika. 

9 q Mono yasonika kwa beno mu nkanda: vo kalu- 
fwiti kalasana ye minyangi ko, 

10 kansi ka nyangi mianza yayi ko, ye bankwa kinko- 
koto ye ndie miambonga ye nsambidi miabiteki, kadi 
yo bau, nga lukutu katuka mu nza. 

11 Kansi yasonika kwa beno, yo muntu ubikwanga 
mpangi i nyangi vo nkwa kinkokoto vo nsambidi abiteki 
yo ntiaki vo nduvu vo ndie ambongo, buna ka lukalasa- 
nani ye yandi ko, inga, ka ludiani ye yandi mpe ko. 

12 Kadi i diambu diami mu fundisa bena ku mbazi e? 
Kadi balufwiti fundisa ka i bau bena mu ngudi ko e? 

13 Bena ku mbazi si bafunduswa kwa Nzambi. 
Lukatula wambi mu beno kibeni. 


Vo muntu mu beno wenina wankaka mambu, buna 
ukabukanga ntima mu funda va luse luabakondolo 
lunungu ye ka kwa banlongo ko e? 

2 Evo ka luzeyi ko e, vo banlongo si bafundisa nza? 
Vo nza si yafunduswa kwa beno, buna ka lufweni mu 
fundisa mambu malutidi mu ke ko e? 

3 Ka luzeyi ko e, vo si tuafundisa zimbasi? Buna 
yele si lualuta fundisa mambu mamoyo wau. 

41 diau yo luena ye mambu mamoyo wau, buna 
lufundanga mo kwa bayinwanga kwa dibundu mu 
fundisa mo! 

5 Mu kulufwisa nsoni mpovele mo. Kadi ka kwenani 
mu beno muntu wanduenga ko ulenda zenga mambu va 
kati ye mpangi zandi e? 

6 Kansi mpangi ufundanga mpangi andi kwa bako- 
ndolo minu e? 

7 L bobo fu kiambi kiena yeno, bu lufundasananga 
mambu. Mu nkiama ka lulutidi yambula luavangwa 
bulembolo songa ko? Mu nkiama ka lulutidi yambula 
luazionwa biabieno mu bunkita ko? 

8 Kansi luvanganga bulembolo songa, lubabanga, 
inga ye kwa zimpangi mpe. 

9 Evo ka luzeyi ko e, vo bakondolo lunungu ka bana 
vingila fwa diakimfumu kia Nzambi ko? Ka luzi- 
mbakanani ko: ka bansuza ko vo minsambidi miabiteki 
vo mvondi mialongo vo bakingiangila vo nlekisi mia- 
babakala yau 

10 vo mivi vo bankwa kinkokoto vo banduvu vo 
mintiaki vo ndie miambongo ka bana vingila fwa diaki- 
mfumu kia Nzambi ko. 

11 Bankaka mu beno luakala bobo, kansi luasukulwa, 
luabiekulwa, luanunguswa mu nkumbu a Mfumu Yesu 
Klisto ye mu Mpeve a Nzambi eto. 

12 (| Mono mbeki luve mu biabionsono, kansi biabio- 
nsono ka bitomisanga nitu ko; mbeki luve mu biabio- 
nsono, kansi kifwiti yalwa kwa lekwa ko. 

13 Madia mena mu diambu diavumu, vumu kiena 
mu diambu diamadia, kansi Nzambi si kafukisa kiau ye 
mau. Nitu ka yena mu diambu diayanga ko, kansi mu 
diambu dianitu. 

14 Nzambi wafulukisa Mfumu, si kakutufulukisa mpe 
mu tulendo tuandi. 

15 Ka luzeyi ko e, vo zinitu zeno i biela bia Klisto? 
Buna si ikatula biela bia Klisto ye vanga bio biela 
biansuz'e? Ka bwa ko! 

16 Evo ka luzeyi ko e, vo ubundane ye nsuza, wena 
nitu yimosi ye yandi? Kadi kavova: bau bole si bakala 
nsuni umosi. 

17 Kansi ubundane ye Mfumu, i mpeve yimosi ye 
yandi. 

18 Lutina yanga. Masumu mamonsono mavanga- 
nga muntu mena ku mbazi anitu; kansi uyanganga uvo- 
dilanga yandi nitu masumu. 

19 Evo ka luzeyi ko e, vo zinitu zeno i kinlongo kia 
Mpeve yanlongo yena mu beno yiluatambudi kwa 
Nzambi ye vo ka lukukivwidi ko? 

20 Kadi luasumbwa mu ntalu. I diau lukembiia 
Nzambi mu zinitu zeno. 


Mu diambu diamomo maluasonika, buna bwabiza 
kwa muntu mu lembwa valakana nkento. 

2 Kansi mu diambu diatina kinsuza bika muntu 
muntu kakala wandi nkazi, ye nkento nkento kakala 
diandi bakala. 

3 Bika bakala diavanga kwa nkazi makavwidi nkinzi 
ye nkazi mpe bobo kwa bakala. 

4 Nkazi kenani luyalu mu yandi nitu ko kansi bakala; 
mpila, mosi bakala kena luyalu mu yandi nitu ko kansi 
nkazi 

5 Ka lutinasanani ko, vo ka luawawasene bo ko mu 
ntangu kwa mu baka ntangu mu sambila, buna luka- 
lasana va kimosi, mpasi Satana kakuluvukumuna ko mu 
diambu diakondwa kweno kwakukiyala. 

6 Mpovele momo bonso luve, ka bonso nkondo 


0. 

7 Nzolele, vo bantu babonsono bakutu kala bonso 
mono kibeni, kansi muntu muntu tambudi wandi nkailu 
kwa Nzambi, umosi bwabu, wankaka ebu. 

8 9| Mpovele kwa balembolo kwela ye kwa mafwola: 
bwambote kwa bau, vo bakalanga bonso mono. 

9 Kansi vo balembolo kukiyala, bika bakwela, kadi 
bwambote mu kwela ye lemina bwambi. 

10 Kansi kwa bakwela nkembi, ka mono ko kansi 
Mfumu, vo nkazi kavambanani ye bakala ko, 

11 —kansi yo wamana vambana, bika kasikila 

kimpumpa, evo vutuka wawana ye bakala—bakala 
kayambulani nkazi ko. 

12 Kwa bankaka mono mpovele, ka Mfumu ko: vo 
mpangi yena nkazi ulembolo leka minu ye utambudidi 
mu kunda yandi, kanyambulani ko. 

13 Vo nkazi wena bakala dilembolo leka minu ye 
ditambudidi mu kunda yandi, kayambulani bakala ko. 

14 Kadi bakala bilembolo leka minu diabiekwa 
nlongo mu diambu diankazi; nkazi ulembolo leka 
minu wabiekwa nlongo mu diambu diabakala, vo ka bwa 
ko, nga bana beno bena basumuka, kansi bwabu bena 
banlongo. 

15 Vo ndiena ulembolo leka minu vambane, bika 
kavambana; mpangi vo busi ka bena ku nsi akinanga mu 
diambu diodio ko. Kansi Nzambi walubokila mu yenge. 

16 Kadi ngeye, nkazi, bwe uzeyi, kani vo lenda vulusa 
bakala? Evo ngeye bakala, bwe uzeyi, kani vo lenda 
vulusa nkazi? 

17 Kansi bonso bwakabila Mfumu kwa muntu muntu, 
bonso bwabokila Nzambi muntu muntu, bika kadiatila 
bobo. lsikidikisanga bobo mu mabundu mamonsono. 

18 Muntu wazengwa wabokulw'e? Kakukitombilani 
kondwa kwanzengoio ko. Muntu kondolo nzengolo 
wabokulw'e? Kakizengani ko. 

19 Nzengolo ka i lekwa ko, kondwa kwanzengolo ka 
i lekwa ko, kansi mu keba nsikudukusu za Nzambi. 

20 Muntu muntu bika kasikia mu mbokolo yina 
yikabokudulwa. 

21 Ngeye u nanga bu wabokulw'e? Kukadilani bo 
mayindu ko, kansi vo lenda yambulwa mpe, sadila bo. 

22 Kadi wonso nanga wabokulwa mu Mfumu, yandi 
i muntu wa Mfumu wakulwa; mpila mosi mpe wonso 
muntu i mfumu wabokulwa, yandi i nang'a Klisto. 

23 Beno luasumbwa mu ntalu. La lukitukani nanga 
miabantu ko. 

24 Lu zimpangi, muntu muntu bika kasikila kwa 
Nzambi mu kisielo kikakala bu kabokulwa. 

25 f Kansi mu zindumba kibeki nsikudukusu kwa 
Mfumu ko, kansi nkembi banza diadi, bonso umosi 
wafwilwa nkenda kwa Nzambi mu kala kinkwikizi. 

26 I kuma mbenzi, vo bwambote kwa muntu mu 
diambu diancita zena bwabu, mu kala bonso bukena. 

27 Ngeye ukangamene mu nkazi e? Kutombani 
kutulwa ko. Kutulu mu nkazıe? Kutombani nkazi ko. 

28 Kansi vo kwelele mpe, kuvolele masumu ko. Vo 
ndumba yikwelele, kavolele masumu ko. Kansi ba- 
mpila yoyo si bamona nzungu mu nsuni, kansi nzolele 
kulukuta. 

29 $| Lu zimpangi, diadi mpovele ntangu yakufukwa, 
mpasi tuka bwabu bena bakazi bakala bonso vo bako- 
ndolo, 

30 badilanga, bonso vo ka badilanga ko, bayangala- 
langa, bonso vo ka bayangalalanga ko, basumbanga, 
bonso vo ka bavwidi bio ko, 

31 basadilanga nza, bonso vo ka basadilanga yo ko; 
kadi lunitu luanza yayi luviokanga. 

32 Nzolele kwami, vo luakondwa mayindu mabianza. 
Lembolo kwela, wenina bina bia Mfumu mayindu, 
bonso bukafwiti kukizodikisa kwa Mfumu; 

33 kansi wakwela wenina bina bianza mayindu, bonso 
bukafwiti kukizodikisa kwa nkazi andi. 

34 Diswaswana diena mpe ye nkento wakwela ye 
ndumba: ulembolo kwela wenina bia Mfumu mayindu, 
mpasi kavedila mu nitu ye mpeve; kansi wakwela wenina 
bianza mayindu, bonso bukafwiti kukizodikisa kwa 
bakala. 

35 Kansi momo mpovele mu ntomoso eno, ka mu 
diambu dia kulutamba siongi ko, kansi mu diambu 
diankadulu yisongele ye sikita mu Mfumu nakekete. 

36 9 Vo muntu benzi, vo vengi bulembolo fwanana 
kwa mwao'andi wandumba, vo kayambudi wo vioka mvu 
miafwana ye vo bwena nkinzi mu kwedisa wo, buna bika 
kavanga, bonso bukazolele, kavolele masumu ko; bika 
akwela. 

37 Kansi wena nakekete mu ntim'andi, bu kalembolo 
tatumuswa, kansi wena lulendo bwenina luandi luzolo 
ye tunguni diadi mu wandi ntima mu keba mwan’andi 
wandun ba, yandi vengi bwambote. 

38 I tuna kwedese mwan'andi wandumba, vengi 
bwambote, kansi lembolo wo kwedisa, lutidi vanga 
bwambote. 

39 $| Nkazi wakangama ntangu yena bakala diandi 
moyo; kansi vo bakala diamana fwa. buna wena waka- 
nguka ye lenda kwela wonso ukazolele, kansi mu Mfumu 
kaka. 

40 Mbenzi vo yandi lutidi mona mayangi mu sikila 
bonso bukena. Mbenzi, vo mono mpe ngiena ye Mpeve 
a Nzambi. 


8 Mu diambu diabina biayokulwa kwa biteki, tuzeyi 
kweto. vo tu babonsono tuena nzailu. Nzailu yitu- 
mpidikanga. kansi zola kutunganga. 

2 Vo muntu ukukibanzilanga. vo zeyi lekwa, kazeyi 
nate ye bwabu ko, bonso bukafwiti zaya. 

3 Vo muntu zolele Nzambi, wazaiwa kwa yandi. 

4 1 kuma mu diambu diambizi zayokulwa kwa biteki 
tuzeyi, vo teki kiakedika ka kiena mu nza ko, ye vo ka 
kwenani Nzambi yankaka ko kansi yirnosi kaka. 

5 Kadi bibikwanga nzambi biena, vo mu zulu vo va 
ntoto, bonso bwena nzambi zazingi ye mfumu zazingi 
kwandi. 

6 Kansi beto vele tuena Nzambi yimosi kaka, i Se 
diatuka biabionsono, ye beto tu bayandi, ye Mfumu 
yimosi, i Yesu Klisto, mu yandi biabionsono biena ye 
beto mu yandi. 

7 Babonsono ka bena nzailu ko, kansi bankaka 
bayukwa ye biteki nate ye bwabu badianga biayokulwa 
kwa biteki, kansansa kiau kiena lebakana kisumunwanga. 

8 Kansi dia ka kuna kutufwanisa va luse lua Nzambi ko: 
xo tudianga ka tulutidi ko, vo tulembolo dia, ka tubividi 

0. 

9 Kansi lutala, mpasi endo kieno kiokio ka kiakala 
nteso asakuba kwa bena lebakana ko. 

10 Kadi vo muntu mweni ngeye wena nzailu, vo 
uvwendi va meza mu nzo abiteki, buna kansansa kia- 
ndiena wena lebakana ka kina siwa kibakala mu dia 
biayokulwa kwa biteki ko. e? 

11 Kadi mu diambu dianzailu aku wena lebakana 
ubungulu, i mpangi yafwilwa kwa Klisto. 

12 Bu luvodilanga masumu bobo kwa zimpangi ye 
luluekanga kansansa kiau kiena lebakana, buna luvo- 
langa masumu kwa Klisto 

13 Mu diodio vo dia kutesanga mpangi ami sakuba, 
kina dia mbizi ko mvu ya mvu, mpasi yalembwa tesa 
mpangi ami sakuba. 


Mono ki muntu wakimfumu koe? Mono kintumwa 
koe? Kiamona Mfumu eto Yesu koe? Beno ka lu 
salu kiami mu Mfumu ko e? 

2 Vo kiena ntumwa kwa bankaka ko, ngiena bo kwa 
beno; kadi beno i dimbu kiakintumwa kiami mu 
Mfumu. 

3 9 Diodio i mvutudulu ami kwa bakunkongudilanga. 

4 Kadi beto ka tuena luve mu dia ye nwa ko e? 

5 Kadi ka tuena luve ko mu nata nkazi, i nkwa minu, 
bonso zintumwa zankaka ye mpangi za Mfumu ye 
Kefa? 

6 Kani vo beto ye Banaba kaka ka tuena luve mu 
lembwa sala ko e? 

7 Nani usalanga kinwani mu wandi mfutu? Nani 
ukunanga via diavinia ye lembolo dio dia mbutu? Nani 
i mvungi akamba ye lembolo dia mamvumina makamba? 

8 Kadi ivovanga momo mu kimuntu e? Kadi nsiku 
ka mivovanga mo ko e? 

9 Kadi mu nsiku mia Mose mwasonama: Kukangani 
nw'angombe yitutanga mbongo ko. Kadi i mu zingo- 
mbe Nzambi wenina mayindu e? 

10 Kavovele mo mu diambu dieto ko e? Inga mu 

diambu dieto masonama: Uvatanga fwiti vata mu vuvu, 
ututanga mbongo fwiti tuta mu vuvu kiabaka ndambu. 

11 $ Vo beto tuakuna biakimpeve va kati ye beno, 
buna i diambu diadineni e, vo tuyonzika bieno biaki- 
nsuni? 

12 Vo bankaka mpe bena lendo kiokio mu beno, 
buna beto ka tulutidi koe? Kansi ka tusadilanga lendo 
kiokio ko, tuvibidilanga mamonsono, ka tuidi tula nkaku 
nkutu mu nsamu wambote wa Klisto. 

13 Ka luzeyi ko e, vo basalanga mu lekwa bianlongo 
badianga dia biakinlongo, basalanga va zikwa diangio- 
kila, batambulanga ndambu ye zikwa? 

14 I bobo Mfumu wazengila kwa basamunanga nsamu 
wambote, vo bafwiti tambula biamvukila mu nsamu 
wambote. 

15 Mono kiasadila dimosi nkutu mu momo ko. 
Kiasonika mo mpe ko, mpasi yavangwa bo, kadi bulutidi 
kwa mono vo mfwidi, ye bwambi vo muntu vunzidi 
lusikulu luami. 

16 Kadi vo isamunanga nsamu wambote, kienina bo 
lusikulu ko, kadi mfwiti bo sa kaka, kansi engwa kwa 
mono, vo kisamunanga nsamu wambote ko. 

17 Kadi vo ivanganga bo mu luami luzolo, buna 
ngiena nsendo, kansi vo ka mu luami luzolo ko, isala- 
nga mu diambu diakikebi kiyasiwa. 

18 Buna nki ansendo ngiena? I wau mu vana nsamu 
wambote wa Klisto uisamunanga mu kondwa kwamfutu, 
mpasi yalembwa sadila luve luami mu nsamu wambote, 

19 9| Kadi mono bu ngiena mfumu, yakivanga nang'a- 
babonsono, mpasi yabaka babingi ndandu. 

20 Kwa ba Yudayo mono ngiena bonso Nyudayo, 
mpasi yabaka ba Yudayo; kwa bau bena ku nsi ansiku 
bonso vo ngiena ku nsi ansiku, mpeleko mono kibeni 
kiena ku nsi ansiku ko, mpasi yabaka bena ku nsi 
ansiku. 

21 Kwa bau bakondolo nsiku, ngiena bonso nkondolo 
nsiku—mpeleko kikondolo nsiku mia Nzambi ko, kansi 

ngiena ku nsi ansiku mia Klisto—mpasi yabaka bako- 
ndolo nsiku. 

22 Kwa bau bena lebakana ngiena lebakana, mpasi 
yabaka bena lebakana. Kwa babonsono ngiena bia- 
bionsono, mpasi vo bonso bobo yavulusa bankaka. 

23 Ivanganga mamonsono mu diambu diansamu 
wambote, mpasi mono mpe yakala ntuadi mu wau. 

24 Ka luzeyi ko e, vo bayungusanga mu nzila ya- 
ngiungusila bayungusanga babonsono, kansi umosi kaka 
utambulanga nsendo? Luyungusila bobo, mpasi luata- 
mbula wo. 

25 Wonso usinsane mu nsinsunu ukukiyalanga mu 
biabionsono. Babana basanga bo mu tambula koloa 
kiafukila, kansi beto kiakondwa kwafukila. 

26 I diau mono iyungusanga, ka mu nana ko, mono 
inwananga, bonso muntu ulembolo banda mpeve; 

27 kansi mono inwanisanga nitu ami, iyalanga yo, ka 
bwidi kala, vo mono kibeni yaniafunwa, bu ntekele longa 
bankaka. 


1 Lu zimpangi, mono kizolele ko, vo luaiembwa 
zaya, vo mase meto mamonsono makala ku nsi 
atuti, babonsono basabuka mu mbu, 

5 babonsono babotukulwa mu Mose mu tuti ye mu 
mbu, 

3 babonsono badia dia kumosi kwakimpeve, 

4 babonsono banwa ndwinu yimosi yakimpeve, kadi 
banwa mu tadi diakimpeve diabanama, tadi diodio i 
Kiisto. 

5 Kansi mu babingi mu bau Nzambi kamona mayangi 
ko, kadi balumbwa mu nsi yankatu. 

6 | Momo i bifwani kwa beto, ka tuidi zinina moyo 
mu mambi, bonso bwazinina bau moyo. 

7 Ka lukalani nsambidi miabiteki ko, bonso bankaka 
mu bau, bonso bwasonama: Bantu bavwanda mu dia ye 
nwa, batelama mu sakana. 

8 Bika tualembwa yanga mpe, bonso bwayanga 

bankaka mu bau, babwa mu lumbu kimosi makumole ye 
mafunda matatu. 

9 Bika tualembwa vukumuna Mfumu, bonso bwa- 
mvukumuna bankaka mu bau, babungwa kwa zinioka. 

10 Ka luvungutani ko, bonso bwavunguta bankaka mu 
bau, babungwa kwa mbungi. 

11 Momo mababwila bonso kifwani, kansi masonukwa 
mu kutulubula, i beto tuena lukufi ye nsukulu antangu 
yayi. 

12 1I diau wonso benzi, vo telamene, bika katala, 
mpasi kabwa ko. 

Mpukumunu ka yikulubwididi ko, kansi yina 
yakimuntu kaka; kansi Nzambi wena wakwikama kana 
yambula luavukumunwa mpukumunu yilutidi ngolo 
zeno ko, kansi va kimosi ye mpukumunu si kavanga 
mpaikulu, mpasi lualenda vibidila yo. 

14 (| I diau zolwa biami, lutina nsambudulu abiteki, 

15 Mono ivovanga bonso kwa bankwa nduka: 
lukongudila mama mampovele. 

16 Mbungu yansakumunu yitusakumunanga, kadi ka 
yena ntuadi ye menga ma Klisto ko e? Dimpa ditu- 
bukunanga, kadi ka diena ntuadi ye nitu a Klisto ko e? 

17 Kadi dimpa dimosi diena, kansi beto tu babingi i 
nitu yimosi; kadi beto babonsono tuena ntuadi mu 
dimpa dina dimosi. 

18 Lutala Isaeli diakinsuni. Badianga minkailu 
miazikwa, kadi ka bena ntuadi ye zikwa ko e€? 

19 Buna nki mpovele? Kani lekwa kiayokulwa kwa 
biteki i ma? Kani vo teki i ma? 

20 Ve, kansi bibayokanga bayokanga bio kwa mpeve 
zambi, ka kwa Nzambi ko. Kansi kizolele ko, vo luayika 
bankwa ntuadi ye mpeve zambi. 

21 Beno ka lulendi nwa mbungu ya Mfumu ye mbungu 
yampeve zambi ko. Ka lulendi kala ntuadi mu meza 
ma Mfumu ye meza mampeve zambi ko. 3 

22 Evo si tuafudila Mfumu mu kala kimpaFe? Kadi 
beto tumviokele mu ngolo e? 

23 | Mamonsono mena luve, kansi mamonsono ka 
matomisanga nitu ko, mamonsono mena luve, kansi 
mamonsono ka matunganga ko. 

24 Muntu katombani wote wayandi kibeni ko, kansi 
katomisa wankaka. 

25 T Bionso bitekwanga mu zandu, ludia kweno, ka 
lufionguninani mu diambu diakansansa ko. 

26 Kadi.ntoto ye biabionsono biena va wau i bia 
Mfumu. 

27 Yo muntu lembolo leka minu ulutumisi ye luzolele 
kwenda, buna ludia bionso bilutudulu, ka lufionguninani 
mu diambu diakansansa ko. 

28 Kansi vo muntu vovele kwa beno: Biabi biayokolo 
kwa teki, buna ka ludiani bio ko mu diambu diayandi 
tele wo ye mu diambu diakansansa; 

29 kibikidi kiaku kansansa ko kansi kiangana; kadi 
kimpwanza kiami mu nkiama kifundusu kwa kansansa 
kiangana? 

30 Yo idianga bio mu matondo, mu nkiama yatiakwa 
mu biobio biivaninanga matondo? 

31 9 Mu diodio vo ludianga ye nwanga vo dionso 
diluvanganga, luvanga mamonsono mu kembila Nzambi. 

2 Ka lutesisani ba Yudayo vo ba Elene vo dibundu 
dia Nzambi sakuba ko; 

33 bonso mono mpe ivanganga bwazolakana kwa 
babonsono mu mamonsono, kitombanga ntomoso 
amono kibeni ko, kansi ntomoso ababingi, mpasi 
bavuluswa. 


11 Luvukumukina mono, bonso buivukumukinanga 
Klisto. 

2 1 Mono ilusika, bu lukumbambukilanga moyo mu 
mamonsono ye lukebanga ndongolo ziyalutambika. 

3 Kansi nzolele luazaya, yo ntu abakala i Klisto, 
kansi ntu ankento i bakala, ntu a Klisto i Nzambi. 

4 Dionso bakala disambilanga vo bikulanga, bu kena 
ye lekwa va ntu, vwezele ntu andi. 

5 Kansi wonso nkento usambilanga vo bikulanga ye 
ntu walembwa fukwa, vwezele ntu andi, kadi mpila mosi 
vo watebwa nsuki. 

6 Kadi vo nkento lembolo fuka ntu andi, bika kazakwa 
nsuki. Kansi vo nsoni kwa nkento mu zakwa nsuki vo 
mu tebwa, bika kakifuka. 

7 Kadi bakala kafwiti fuka ntu ko, kadi yandi i 
kifwani kia Nzambi ye kianzitusu andi, kansi nkento i 
nzitusu a bakala. 

8 Kadi bakala ka diatuka mu nkento ko, kansi 
nkento mu bakala. 

9 Bakala ka diasemwa mu diambu diankento ko, kansi 
nkento mu diambu diabakala. 

10 1 diau nkento fwiti kala dimbu kialulendo va ntu 
mu diambu diazimbasi. 

11 Mwanki mu Mfumu, nkento kena kondwa kwaba- 
kala ko, bakala ka kondwa kwankento ko. 

12 Kadi bonso bwatuka nkento mu bakala, i buna mpe 
R mu nkento, kansi biabionsono bitukanga kwa Nza- 
mbi. 

13 Luteza beno kibeni. Kadi bufweni, vo nkento 
ulembolo fuka ntu kasambila Nzambi e? 

14 Kadi nkadulu yakimuntu yau kibeni ka yikululo- 
nganga ko e, vo bakala diena nsuki zazila, buna i mvwe- 
zolo kwa yandi? 

15 Vo nkento wena nsuki zazila, buna i nzitusu kwa 
yandi; kadi wavewa nsuki zazila mu kukifuka. 

16 Vo muntu zolele sa mpaka, ka tuena fu kiokio ko 
ye ka mabundu ma Nzambi mpe ko. 

17 $ Bu nkembi momo, kikulusika ko, kadi lukutaka- 
nanga, ka mu ntomoso ko kansi mu mbivusu. 

18 Kadivantete, bu lukutakananga mu dibundu, ngwilu, 
vo mu beno mwena nkabunu, mu mankaka ndekele minu. 

19 Kadi mu beno mpe si mwakala tuvambuku, mpasi 
bafwana bazayakana mu beno. 

20 Mu diodio bu lukutakananga va kimosi, ka lulendi 
dia mu kintuadi kiameza ma Mfumu ko. 

21 Kadi bu ludianga, muntu muntu tekele bonga mandi 
madia; mosi wena nsatu, wankaka kololo. 

22 Kadi buna ka lubeki nzo zandila ye zandwina ko 
e? Evo luyinanga bundu dia Nzambi ye lufwisa bako- 
ndolo lekwa nsoni e? Nki yavova kwa beno? Yalusik'e? 
Kilusiki mu diodio ko. 

23 1 Kadi mono yatambula kwa Mfumu bina biyaluta- 
mbika, vo Mfumu Yesu mu fuku dina dikayekulwa 
wabonga dimpa; 

24 bu kamana tonda, wabukuna dio, wavova: Diadi 
i nitu ami yaveno mu beno. Bobo luvanga mu kumba- 
mbukila moyo. 

25 Mpila mosi mpe mbungu bu bamana dia, wavova: 
Mbungu yayi i luwawanu luamona mu menga mami. 
Bobo luvanga yonso ntangu yilua yo nwa mu kumba- 
mbukila moyo. 

26 Kadi yonso ntangu yiludia dimpa diodio ye nwa 
mbungu yoyo, lusamunanga mfwilu a Mfumu, nate ye 
kana kwiza. 

27 I kuma wonso udia dimpa vo nwa mbungu ya 
Mfumu bulembolo fwanana, yandi neti nkanu mu nitu 
ye menga bia Mfumu. 

28 Mu diodio bika muntu kakifiongunina, mboki 
kadia dimpa ye nwa mbungu. 

29 Kadi udianga ye nwanga, yandi ukukidilanga ye 
ukukinwinanga mfundusu, vo kayindudi nitua Mfumu ko. 

30 Mu diambu diodio mu beno mwena babingi bena 
lebakana ye kimbevo, bankaka babingi bafwidi. 

k 31 Kansi vo tukikongudidi, nga ka tuakongudulwa 
0. 

32 Kansi bu tuakongudulwa, tualongwa ndongi kwa 
Mfumu, ka tuidi beduswa ye nza. 

33 I diau, lu zimpangi zami, bu lukutakananga mu dia, 
luvingasana. 

34 Vo muntu wena nsatu, bika kadia mu nzo andi, 
ka luidi kutakana mu tukisa mfundusu. Mankaka 
masidi si ya mo sungika, yonso ntangu yiikwiza. 

12 Lu zimpangi, kizolele ko, vo lualembwa zaya 
bonso bwena mu minkailu miampeve. 

2 Beno luzeyi, vo bu luakala bapaien, luanatwa kuna 
kwa biteki biakibaba, bonso buluatuaduswa. 

3 Mu diodio mono iluzaikisa, vo muntu nkutu uvova- 
nga mu Mpeve a Nzambi kalendi ta ko: Yesu i kiasingwa; 
muntu kalendi vova ko: Yesu i Mfumu, vo ka mu Mpeve 
yanlongo ko. 

4 9 Minkailu miena miampila mu mpila, kansi Mpeve 
i yimosi. 

5 Kisielo kiena kiampila mu mpila, kansi Mfumu i 
yimosi. 

6 Mavanga mena mampila mu mpila, kansi Nzambi i 
umosi uvanganga mamonsono mu babonsono. 

7 Kansi muntu muntu wavewa nzaikusu a Mpeve mu 
tomisa babonsono. 

8 Kadi umosi wavewa mu Mpeve mambu mandue- 
nga, wankaka mambu manzailu mu Mpeve yimosi, 

9 wankaka minu mu Mpeve yimosi, wankaka nkailu 
miandiakisina mu Mpeve yina yimosi, 

10 wankaka mu vanga bimangu, wankaka mu bikula, 
wankaka mu swasisa zimpeve, wankaka tudimi tuampila 
mu mpila, wankaka mu bangula tudimi. 

11 Kansi momo mamonsono mavanganga Mpeve yina 
yimosi yikabanga kwa muntu muntu, bonso buyizolele. 

12 f Kadi bonso nitu i yimosi ye yena biela biabingi, 
kansi biela biabionsono bianitu, bu biena biabingi, i nitu 
yimosi, i buna bwenina Klisto mpe. 

13 Kadi mu Mpeve yimosi mpe beto babonsono tua- 
botukulwa mu nitu yimosi vo ba Yudayo vo ba Elene vo 
minanga vo bamfumu, beto babonsono tuayundulwa 
mu Mpeve yimosi. 

14 Kadi nitu ka i kiela kimosi ko kansi biabingi. 

15 Vo kulu kuvovele: Bu ki koko ko, kiena kwami mu 
nitu ko, ka kukondolo mu nitu mu diambu diodio ko. 

16 Vo kutu kuvovele: Bu ki disu ko, kiena mu nitu 
ko, ka kukondolo mu nitu mu diambu diodio ko. 

17 Vo nitu yamvimba i disu, buna ngwilu kwevi? 
Yo yau yamvimba i ngwilu, buna ngwilu amfuku kwevi? 

18 Kansi bwabu Nzambi watula biela kimosi kimosi 
mu nitu, bonso bukazolele. 

19 Vo biau biabionsono i kiela kimosi, buna nitu 
kwevi? 

k 20 Bwabu biela biena biabingi, kansi nitu yimosi 
aka. 

21 Disu ka dilendi vova kwa koko ko: Kiena nsatu 
angeye ko; vo diaka ntu kwa malu: Kiena nsatu abeno ko. 

22 Kansi biela bianitu bibanzulwanga, vo bilutidi 
lebakana, tulutidi bio kala nkinzi, 

23 biau bibanzulwanga, vo bilutidi keva mu nzitusu 
mu nitu, tusanga bio nzitusu ulutidi; biansoni tuvwikanga 
bio mu nzitusu. 

24 Biena nzitusu ka biena bo nsatu ko. Kansi Nzambi 
wabundikisa nitu wavana nzitusu wawingi kwa kina 
kikondolo wo, 

25 nkabunu ka zidi kala mu nitu, kansi mpasi biela 
biakalasana mayindu mamosi. 

26 Vo kiela kimosi kilungwanga, biela biabionsono 
bilungwanga ye kiau; vo kiela kimosi kikembulwanga, 
biela biabionsono biyangalalanga ye kiau. 

27 Kansi beno buna luena lu nitu a Klisto ye muntu 
muntu i kiela. 

28 T Nzambi watula mu dibundu: va ntete zintumwa, 
va nzole bambikudi, va ntatu minlongi, mboki tulendo, 
mboki minkailu miandiakisina, tusadusu, ngiadulu, 
tudimi tuampila mu mpila. 

29 Babonsono i zintumw'e? Babonsono i bambikudi 
e? Babonsono i minlongi e? Babonsono i mvangi 
miabimangu e? 

30 Babonsono bena nkailu miandiakisin'e? Babo- 
nsono bavovanga mu tudimi e? Babonsono babangula- 
ng’ e? 

3} Kansi luvemina nkailu mianlemvo milutidi mu 
nene. Buna si yakulusonga nzila yilutidi mu mbote. 

1 3 Vo ivovanga mu tudimi tuabantu ye tuazimbasi, 
kansi nkondolo zola, buna ngieka nsongo yini- 
nganga ye simbala kiwunganga. 

2 Vo mono ngiena ye mbikudulu ye nzeyi mansweki 
mamonsono ye nzailu yayonsono, evo ngiena minu 
kiakionsono, mpasi yalenda vilula miongo, kansi 
nkondolo zola, buna mono ka i lekwa ko. 

3 Vo ikabanga mbongo zami zazonsono mu dikila 
bamputu ye iyekulanga nitu ami mu yokwa, kansi nko- 
ndolo zola, buna kina bo tomina nitu ko. 

4 1 Zola kuvibidilanga, zola kwena nlembami, zola 
ka kuyandukanga meso ko, ka kutanga mayama ko, ka 
kukukitumpidikanga ko, 

5 ka kuvanganga malembolo fwana ko, ka kutomba- 
nga biandi ko, ka kufwemanga ko, ka kutanganga mambi 


0, 

6 ka kuyangalalanga mu kondwa kwalunungu ko, 
kansi kuyangalalanga ye kedika, 

7 kufukanga mamonsono, kulekilanga mamonsono 
minu, kusanga vuvu mu mamonsono, kutatamananga mu 
mamonsono. 

8 9 Zola ka kusukanga widi ntangu nkutu ko; kansi 
mbikudulu zina fukila, tudimi tuna lembwa, ye nzailu 
yina fukila. 

i . Kadi tuzeyi ndambu kaka, tubikulanga ndambu 
aka. 

10 Kansi momo mamana lunga, bu mana kwiza, buna 
momo mena ndambu si mafukila. 

11 Bu yakala mwana, yavova makimwana, yakala 
diela diakimwana ye mabanza makimwana, kansi bu 
yameni kula, mono yayambudi bina biakimwana. 

12 Kadi bwabu tutalanga mu lumweno mu lukengesi, 
kansi ntangu yina zizi mu zizi, bwabu nzeyi ndambu 
kaka, kansi buna si yatoma zaya, bonto buyatoma zaiwa 
mpe. 

13 Bwabu busikilanga minu, vuvu, zola, bina bitatu, 
buna biena zola kulutidi mu nene. 

1 Luzomina zola, luvemina nkailu miakimpeve, 
kansi luluta vemina una wabikula. 

2 Kadi uvovanga mu tudimi, kavovanga kwa bantu 
ko kansi kwa Nzambi, kadi muntu nkutu kavisanga ko, 
kadi mu mpeve kavovanga mansweki. 

3 Ubikulanga, uvovanga ntungulu ye ndubudulu ye 
mbombolo kwa bantu. 

4 Uvovanga mu tudimi, ukukitunganga, kansi ubikula- 
nga, utunganga dibundu. i 

5 Mono nzolele, vo beno babonsono luavova mu 
tudimi, ndutidi zola, vo luabikula. Kadi ubikulanga, 
ulutidi una uvovanga mu tudimi, vo ndieu kabangudi 
mo ko, mpasi dibundu diatungwa. 

6 Lu zimpangi, vo mono ikwiza kwa beno ye ivova- 
nga mu tudimi, nki andandu yakulubakisa, vo kivova 
kwa beno mu nzaikusu ko vo mu nzailu vo mu mbikudulu 
vo mu ndongolo? 

7  Lekwa bikondolo moyo biena ningu, kani vo 
pitulu vo nsambi; bwe tuazaya masikwanga, vo ka biena 
ningu miena diswaswana ko. 

8 Kadi bobo mpe vo mpungi yena ningu u ka uvisakene 
ko, nani kubamene mu mvita? 

9 I bobo beno mpe vo mu tudimi luvova mambu ma 
ka mavisakene ko, buna mavovwa bwe mana zailwa? 
Kadi vova luyovanga mu mpamba. 

10 Ndinga zazingi zampila mu mpila zena mu nza, 
yimosi nkutu ka yikondolo ningu ko. 

11 I diau vo ndembolo zaya mbangudulu andinga, 
buna mono i nzenza kwa ndiena uvovanga, ye ndiena 
uvovanga i nzenza kwa mono. 

12 I bobo beno mpe bu luveminanga miakimpeve, 
lutomba mpasi lualuta mu tunga dibundu. 

13 9 Mu diodio wonso uvovanga mu tudimi, bika 
kalomba mu zaya bangula. 

14 Kadi vo mono isambilanga mu tudimi, mpeve 
ami yisambilanga, kansi zayu kiami kikondolo mbutu. 

15 Buna nki kiokio? Mfwiti sambila mu mpeve, 

kansi mfwiti sambila mu zayu mpe; mfwiti yimbila mu 
mpeve, kansi mfwiti yimbila mu zayu mpe. 

16 Kadi vo ngeye uvutulanga matondo mu mpeve, 
buna ndiena uvwandanga va fulu kiabalembolo longwa, 
bwe si kavova ameni mu matondo maku, bu kalembolo 
zaya mauvovele? 

17 Kadi kedika ngeye tomene tonda, kansi wankaka 
katungwa ko. 

18 Ntondele kwa Nzambi, vo ndutidi beno babonsono 
mu vova mu tudimi. 

19 Mwanki mu dibundu ndutidi zola kwakwingi mu 
vova mambu matanu kaka mu zayu, mpasi yalonga 
bankaka, ye kwafiuma, kaka mu vova kumi diamafunda 
mamambu mu tudimi. 

20 1| Lu zimpangi, ka lukalani bana banswa mu nduka 
ko, lukala bana banswa mu mambi, kansi mu nduka 
lumana kula. 

21 Mu nsiku mwasonama: Kadi mu bantu bena 
tudimi tuanzenza ye mu koba bianzenza si yavova kwa 
bantu baba, buna mpe si balembwa kungwila, buvovele 


Mfumu. 

22 I buna tudimi i dimbu, ka kwa balekanga minu ko, 
kansi kwa balembolo leka minu, kansi mbikudulu ka 
yena kwa balembolo leka minu ko, kansi kwa baleka- 
nga minu. 

23 Mu diodio vo bundu diamvimba dikutakene va 
kimosi ye babonsono bavovele mu tudimi, kansi bale- 
mbwa longwa vo leka minu bakotele, ka bana vova ko e, 
vo lulaukidi? 

24 Kansi vo babonsono babikulanga, ye walembwa 
leka minu vo walembwa longwa kotele, buna tungulu- 
kidi kwa babonsono ye kongodolo kwa babonsono, 

25 mansweki mantim'andi mazayakene, mboki si 
kafukama va zizi kiandi ye sambila Nzambi ye kamba, 
vo Nzambi wena mu beno mu kedika. 

269 Buna nki, lu zimpangi? Bu lukutakananga, 
muntu wena nkunga, wankaka ndongolo, wankaka 

nzaikusu, wankaka ludimi, wankaka mbangudulu; bika 
mamonsono mavangwa mu ntungulu. 

27 Vo bankaka bavovanga mu tudimi, buna bole vo 
batatu mu lukutukunu lumosi, bavova mosi mosi, kansi 
umosi kabangula. 

28 Vo ka mwena mbangudi ko, buna nkwa tudimi 
kadingama mu dibundu, kansi bika kavova kwa yandi 
kibeni ye kwa Nzambi. 

29 Bika bambikudi bole vo batatu bavova, bankaka 
bakongudila. 

30 Vo wankaka vwendi zaikusu diambu, buna bika 
wantete kadingama. 

31 Kadi beno babonsono lulenda bikula mosi mosi, 
mpasi babonsono balongwa ye babonsono balubu- 
wa. 

32 Mpeve zabambikudi zalemvuka kwa bambikudi. 

33 Kadi Nzambi ka į Nzambi abonso bonso ko, kansi 
yayenge. 

34 {T Bonso bwena mu mabundu mamonsono maba- | 
nlongo bika bakento badingama mu mabundu; kadi ka 
bena luve mu vova ko, kansi bika balemvuka, bonso 
buvovele nsiku. 

35 9 Vo bazolele longwa diambu, bika bayuvula 
babakala bau mu nzo zau, kadi i nsoni kwa nkento mu 
vova mu dibundu. 

36 Kani mambu ma Nzambi matuka mu beno e? 
Kani maluaka kwa beno kak'e? 

37 1 Vo muntu ukibanzilanga, vo i mbikudi vo waki- 
mpeve, bika katoma zaya, vo mansonekene kwa beno | 
ma Mfumu. 

38 Kansi vo muntu kazolele mo zaya ko, bika kale- 
mbwa mo zaya. 

39 | I kuma, lu zimpangi zami, luvemina mu bikula, 
ka lukakidilani tudimi ko. 

40 Bika mamonsono mavangwa bufwanana ye mu 
dedama. 

1 Lu zimpangi, mono iluzaikisa nsamu wambote 
uyalusamunina, uluatambula mpe, mu wau lutela- 
manga mpe, 

2 mu wau si luavuluswa mpe, vo lusimbanga mambu 
mayalukambila wo, vo ka lualeka minu mu nkatu ko. 

3 Kadi va ntete mono yatambika kwa beno dina 
diyatambula mpe, vo Klisto wafwa mu diambu diama- 
sumu meto, bonso bwena masonukwa, 

4 vc yandi wazikwa ye wafulukuswa mu lumbu 
kiantatu, bonso bwena masonukwa, 

5 vo wamonika kwa Kefa, mboki kwa kumi ye zole. 

6 Mboki wamonika kwa zimpangi zavioka nkama 
tanu mu ntalu mu ntangu yimosi; babingi mu bau bakidi 
nate ye bwabu, kansi bankaka balele tulu. 

7 Mboki wamonika kwa Yakobi, mboki kwa ntumwa 
zazonsono. 

8 Vazimunina mu babonsono wamonika kwa mono 
mpe bonso vo kwa mwana wasuluka. 

9 Kadi mono ndutidi zintumwa mu ke, kifweni mu 
bikwa ntumwa ko, bu yazoma bundu dia Nzambi. 

10 Kansi mu nlemvo a Nzambi ngiena dingienina, 
nlemvo andi kwa mono ka wakedi wankatu ko, kansi 
mono yalutidi babonsono mu sala, kansi ka mono ko, 
kansi nlemvo wa Nzambi wena yami. 

11 Buna vo i mono vo i bau, i bobo tusamuninanga, i 
bobo lualekila minu. 

1249 Yo Klisto usamunwanga, vo wafulukuswa mu 
bafwa, buna beno bankaka bwe luvovele, vo ka kwe- 
nani mfulukulu abafwa ko? 

13 Yo ka kwenani mfulukulu abafwa ko, buna Klisto 
mpe kafulukuswa ko. 

14 Kansi vo Klisto kafulukuswa ko, buna nsamununu 
eto yena yankatu, minu kieno kiankatu mpe. 

15 Kansi beto tumonikanga, vo tu zimbangi za Nzambi 
zaluvunu, bu tutelanga Nzambi kimbangi, vo wafulukisa 
Klisto ukalembwa fulukisa, vo bwena, vo bafwa ka 
bafuluki ko. 

16 Kadi vo bafwa ka bana fulukuswa ko, buna Klisto 
kafulukuswa mpe ko. 

17 Kansi vo Klisto walembwa fulukuswa, minu kieno 
kiena kiankatu; luakidi mu masumu meno. 

18 Buna bamana leka tulu mu Klisto, bamana vila mpe. 

19 Vo tusanga vuvu mu Klisto mu moyo wau kaka, 
buna tulutidi bantu babonsono mu kiadi. 

20 Ẹ Kansi mu kedika Klisto wamana fulukuswa mu 
bafwa, i ntekidi abau balele tulu. 

21 Kadi lufwa bu luayizila mu muntu, i bobo mpe 
mfulukulu abafwa yayizila mu muntu. 

22 Kadi bonso bufwanga babonsono mu Adami, i 
buna babonsono si bavangwa bamoyo mu Klisto, 

23 kansi muntu ye diandi kabu: Kiisto i ntekidi, 
mboki babana ba Klisto mu ngizulu andi, 

24 mboki nsukulu, bu kayekula kimfumu kwa Nzambi, 
i Se, bu kakifukisila ngiadulu zazonsono ye lendo kiakio- 
nsono ye tulendo tuatonsono. 

25 Kadi yala kaka si kayala kitinu, nate ye kamana 
tula ntantu miamionsono ku nsi atambi biandi. 

26 Ntantu wazimunina una fukuswa i lufwa. 

27 Kadi walemvula biabionsono ku nsi atambi biandi. 
Bu kavovele: Biabionsono biameni lemvulwa ku nsi 
atambi biandi, buna buvisakane, yo ndiena wanlemvudila 
biabionsono kalemvuiwa ko. 

28 Bu kamana lemvudulwa biabionsono, yandi kibeni 
Mwana si kalemvuka kwa ndiena wanlemvudila biabio- 
nsono, mpasi Nzambi kakala biabionsono mu babonsono. 

29 9 Vo ka bwa ko, nga babotukwanga mu diambu 
diabafwa, nki bavanganga? Vo bafwa ka bana fulu- 
kuswa nkutu ko, buna mu nkiama babotukwanga mu 
diambu diabafwa? 

30 Beto mpe mu nkiama tukukiyekulanga mu nsisi 
ntangu zazonsono? 

31 Mono ifwanga lumbu ka lumbu. ikulukamba bo, 
lu zimpangi, mu nsikulu yingiena mu beno mu Klisto 
Yesu, Mfumu eto. 

32 Vo mu kimuntu yanwanisa bulu biansisi mu Efeso, 
nki andandu mbeki? Vo bafwa ka bana fulukuswa ko, 
bika tuadia ye nwa, kadi mbazi si tufwa. 

33 Ka luzimbukuswani ko: kikundi kiambi kibivisa- 
nga fu biambote. 

34 Lusikama mu lembwa kolwa, luvanga lunungu, 
ka luvolani masumu ko! Kadi bankaka balembolo 
zaya Nzambi. Mu kulufwisa nsoni mpovele mo. 

35 {1 Kansi muntu si kavova: Bafwa bwe si bafulu- 
kuswa? ye mu nki ampil'anitu si bakwizila? 

36 U nkwa buzoba, bina biukunanga ka bivangwa 
biamoyo ko, vo ka bifwidi ko. 

37 Biukunanga, kukunanga nitu yina kala ko, kansi 
nsangwa yatundwa kani yafroment vo yampilľ’ ankaka. 

38 Nzambi uvananga yo nitu, bonso bukazolele, 
mbongo mbongo yandi nitu. 

39 Nsuni miamionsono ka nsuni umosi ko, kansi 
wabantu wankaka, nsuni wabibulu wankaka, nsuni 
wazinuni wankaka, wambizi zaniangu wankaka. 

40 Nitu zakizulu zena, nitu zakintoto zena mpe; kansi 
nkembo wayakizulu wankaka ye wayakintoto wankaka. 

41 Nkembo antangu wankaka ye nkembo angonda 
wankaka ye nkembo azimbwetete wankaka, kadi mbwe- 
tete yimosi yilutidi yankaka mu nkembo. 

42 I bobo mpe mfulukulu abafwa. Nitu yikunwanga 
mu fukila, yifulukuswanga mu kondwa kwafukila. 

43 Yikunwanga mu kondwa kwanzitusu, yifulukuswa- 
nga mu nkembo. Yikunwanga mu lebakana, yifulu- 
kuswanga mu lulendo. 

44 Yikunwanga i nitu yakimuntu, yifulukuswanga i 
nitu yakimpeve. Vo nitu yakimuntu yena, buna nitu 
yakimpeve yena mpe. 

45 Bobo bwasonama mpe: Muntu wantete i Adami 
wayika mwela wamoyo; Adami wazimunina wayika 
mpeve yivumusanga. 

46 Bina biakimpeve ka biatekila ko, kansi bina biaki- 
muntu, mboki bina biakimpeve. 

47 Muntu wantete watuka mu ntoto i wakintoto, 
muntu wanzole watuka mu zulu. 

48 Bonso bwenina wakintoto, i buna bwenina mpe 
bakintoto; bonso bwenina wakizulu, i buna bwenina 
mpe bakizulu. 

49 Bonso butuanata kifwani kiawakintoto, i buna 
bika tuanata kifwani kiawakizulu mpe. 

50 { Lu zimpangi, diadi ivovele, vo nsuni ye menga ka 
bilendi vingila fwa diakimfumu kia Nzambi ko, bifukila- 
nga ka bivingilanga fwa diakondwa kwafukila ko. 

51 Tala, mono iluvovele diansweki; ka tuleki tulu tu 
babonsono ko, kansi tu babonsono si tuakitulwa, 

52 nasiu mu mbwetolo ameso mu kulumeta kiazi- 
munina, kadi si kiatendana, bafwa si bafulukuswa ba- 
kondwa kwafukila, beto si tuakitulwa. 

53 Kadi yayi yifukilanga yifwiti vwata kondwa kwafu- 
kila kaka, ye yayi yamfwilu yifwiti vwata kondwa kwa- 
mfwilu. 

54 Kansi yayi yifukilanga, bu yikivwatidi kondwa 
kwafukila, yayi yamfwilu bu yikivwatidi kondwa kwa- 
mfwilu, buna diambu diasonama dina kwiza kadi: 
Lufwa luminunu kwa ndungunu. 

55 U lufwa, ndungunu aku kwe yena? U lufwa, ba 
kiaku kwe kiena? 

56 Kansi ba kialufwa i masumu ye lulendo luamasumu 
i nsiku. 

57 Matondo kwa Nzambi ukutuvananga ndungunu 
mu Mfumu eto Yesu Klisto. 

58 (| I kuma, lu mpangi zami zazolwa, lusikalala, 
lukala nangwi, lubukanga mu salu kia Mfumu ntangu 
zazonsono, bu luzeyi, vo salu kieno ka kiena kiankatu mu 
Mfumu ko. 


1 6 Mu diambu diankubulu azimbongo kwa banlongo 
luvanga beno mpe bonso buyasikidikisa kwa 
mabundu ma Ngalatia. 
2 Lumbu kiantete kialumingu buna luena bika muntu 

muntu kayudika mu yandi nzo, bonso bukena vila, 
mpasi mbongo ka zakubukwa ko, bu ikiyizidi. 

3 Bu ndueki, si yafidisa nkanda ye bau balumeni sola 
mu nata nkailu eno waluzolo kuna Yelusalemi. 

4 Vo bufweni kwa mono mu kwenda, buna bana 
kwenda yami. 

5 T Mono si yakwiza kwa beno, bu yakiviokila mu 
Makedonia; kadi si yavioka mu Makedonia; 

6 kansi nanga si yasikila yeno fintangu-ntangu vo kala 
sivu kiamvimba mpe, mpasi luamfila konso kuikwenda. 

7 Kadi kizolele kulumona bwabu mu mpioka yayi ko; 
kadi ngiena vuvu mu sikila yeno ntangu yankaka, vo 
Mfumu ukungiambula bo. 

8 Kansi si yakala mu Efeso nate ye Pentekoti, 

9 kadi mwelo wasalu kiakinene ye kiandandu wazi- 
buka kwa mono, bankakididi bena babingi. 

10 f Vo Timoteo wizidi, lutala, mpasi kakondwa 
wonga mu beno—kadi salu kia Mfumu kasalanga bonso 
mono kibeni— 

11 mpasi kayinwa kwa muntu ko. Lumfila mu yenge, 
mpasi kiza kwa mono, kadi ikumvingilanga ye zimpangi. 

12 1 Mu diambu dia Apolo, i mpangi, mono yambo- 
mbidila beni kiza ye zimpangi kwa beno, kansi kazolele 
kwiza bwabu ko; bu kabeki ntangu si kiza. 

13 1 Lukaya meso, lutelama nakekete mu minu, lukala 
kibakala, lusiama. 

14 Mamonsono maluvanganga, luvanga mo mu zola. 

15 9 Lu zimpangi, luzeyi vo nzo a Stefana i ntekidi mu 
Akaya ye vo bakivana mu sadila banlongo, i diau 
yalubombidila 

16 mu lemvuka kwa bampila yoyo ye kwa wonso 
wonso usadisanga ye salanga. 

17 Iyangalalanga mu ngizulu a Stefana ye Fotunato ye 
Akaiko, kadi bavongisa ngunda zami mu beno, 

18 kadi bavongisa mpeve ami ye zabeno. I diau 
lutoma zaya bampila yoyo. 

19 | Mabundu ma Asia malufidisi mbote. Akila ye 

Pliska ye bundu diena mu nzo au balufidisi mbote mu 
Mfumu. 

20 Mpangi zazonsono zilufidisi mbote. Lukamba- 
sana mbote mu mfibulu yanlongo. 

21 1 Mono Paulu ilusonekene mbote eno mu kwami 
koko. 

22 Vo muntu kazolanga Mfumu ko, bika kakala 
wasingwa. Mfumu kwiza kana kwiza. 

23 Nlemvo a Mfumu eto Yesu wakala yeno. 

24 Zola kwami kwakala ye beno babonsono mu Klisto 
Yesu. 


NKANDA WANZOLE WA PAULU KWA BISI 
KOLINTO 


Paulu, i ntumw’a Yesu Klisto mu luzolo lua Nzambi, 

ye Timoteo, i mpangi eto, kwa bundu dia Nzambi 
diena ku Kolinto ye kwa babonsono bavedila bena mu 
Akaya diamvimba. 

2 Niemvo kwa beno ye yenge kitukidi kwa Nzambi, i 
S'eto, ye Mfumu Yesu Klisto. 

3 9 Bika Nzambi katondwa ye Se dia Mfumu eto 
Yesu Klisto, Se diankenda ye Nzambi ambombolo 
yayonsono 

4 ukutubombanga mu nzungu zeto zazonsono, mpasi 
tualenda bomba bena zonso zonso nzungu mu mbombolo 
yina yitubombulwanga beto kibeni kwa Nzambi. 

5 Kadi bonso bubukanga ndungulu za Klisto mu 
beto, i buna mbombolo eto yibukanga mu Klisto. 

6 Vo tumonanga nzungu, i mu diambu diambombolo 
eno ye mpulusu eno, vo tubombwanga, i mu diambu 
diambombolo eno yitukisanga ntatumunu mu ndungulu 
zimosi zitulungulwanga beto mpe. Vuvu kieto mu beno 
kiena kiasikalala, 

7 bu tuzeyi, vo bonso buluena ntuadi mu ndungulu, 
i buna mu mbombolo mpe. 

8 9 Lu zimpangi, ka tuzolele ko, yo luna lembwa zaya 
nzungu zeto zituamona mu Asia, vo tuatuikwa zitu 
kiavioka ngolo zeto, tuakala ketiketi kani vo si tuavuka. 

9 Inga, beto kibeni tuakala mayindu, vo fwa si tuafwa 
kaka, mpasi tualembwa sa vuvu mu beto kibeni kansi mu 
Nzambi ufulukisanga bafwa, 

10 watutanina mu lufwa lolo lualunene, si kakututa- 
nina mpe; mu yandi tuasidi vuvu kieto, vo si kavutuka 
kututanina; 

11 beno mpe lutusadisanga mu ndombolo zeno, 
mpasi, mu diambu dianlemvo utuavewa mu lusadusu 
luababingi, bantu babingi bavutula matondo mu beto. 

12 f Kadi ditukisanga nkembolo eto i diadi vo kansa- 
nsa kieto kitanga kimbangi, vo tudieti mu nza ye va kati 
ye beno mu mpedolo ye kedika bia Nzambi, ka mu 
nduenga zakinsuni ko, kansi mu nlemvo wa Nzambi. 

13 Kadi ka tukulusonikinanga mankaka ko, kansi 
malutengi ye malutambudidi. Mono isanga vuvu, vo si 
lua mo tambudila nate ye nsukulu, 

14 bonso buluabadikidi tambudila vo beto i nkembolo 
eno, bonso beno mpe i nkembolo eto mu lumbu kia 
Mfumu eto Yesu. 

15 9 Mu vuvu kiokio yazola teka kwiza kwa beno, 
mpasi luatambula ntomoso yankaka, 

16 ye viokila kuluena ye kwenda kuna Makedonia, 
tuka diaka ku Makedonia ye kwiza kwa beno ye filwa 
kwa beno kuna Yuda. 

17 I diau bu yazola bobo, buna yasonga mavilu-vilu e? 
Kadi maikananga mu nsuni ikaninanga mo, mpasi yasa 
inga, inga ye ve, ve mu ntangu yimosi e? 

18 Kansi Nzambi bu kena wakwikama, buna mambu 
meto kwa beno ka mena inga ye ve ko. 

19 Kadi Mwan'a Nzambi, i Klisto Yesu, utuasamuna 
kwa beno, mono ye Silvano ye Timoteo, kakala inga ye 
ye ko, kansi inga diakala ye diena mu yandi. 

20 Kadi nsilulu za Nzambi zazonsono zena inga mu 
yandi, mu diodio zena mpe ameni mu yandi, mpasi 
Nzambi kakembuswa mu beto. 

21 Ukutusikidikanga, beto yeno, mu Klisto ye watu- 
kusa, i Nzambi, 

22 yandi watusa dimbu kiandi mpe, watuvana Mpeve 
andi, i dimbu kiantadulu mu ntima mieto. 

23 1 Mono ibokila Nzambi katela mweľami kimbangi, 
vo mu diambu diakulukeba ndembolo kwiza kuna 
Kolinto. A 

24 Beto ka tu zimfumu zaminu kieno ko, kansi tu 
minsadisi yeno ku kiese kieno; kadi mu minu lutela- 
manga. 


2 Mono yakana dio mu mono kibeni, vo kivutuki 
kwiza kwa beno ye kiadi ko. 

2 Kadi vo ikuluvanga kiadi, buna banani si bakungia- 
ngidikanga, vo ka baba bangieti vanga kiadi ko? 

3 Mono yasonika momo, mpasi, bu yaluaka, yale- 
mbwa vangwa kiadi kwa bau bafwiti kungiangidika, 
bu isanga vuvu mu beno babonsono, vo kiese kiami i 
kiese kiabeno babonsono. 

4 Kadi mu kiadi kiakingi ye kingongo kiantima mono 
yasonika kwa beno mu mansanga mamingi, ka mu 
kuluvanga kiadi ko, kansi mpasi luazaya zola kwena yami 
kubukanga kwa beno. 

5 1 Vo muntu watukisi kiadi, kavanga bo -kwa mono 
kaka ko, kadi kiena kwa beno babonsono, kansi mu 
ndambu kaka, kadi kizolele lutisa diambu ko. 

6 I diau kwa wampila yoyo lusembo lolo lukatambula 
kwa babingi lufweni. 

7 Bulutidi bwabu mu kunyambudila, ye kumbomba, 
mpasi kabeba ku nsi akiadi kiokio kiangolo ko. 

8 I kuma mono ilubombidila lukunsonga zola kweno. 

9 Kadi mu diambu diodio mpe yasonika, mpasi 
yakulutonta, kani vo lutumamanga mu mamonsono. 

10 Kansi wonso uluyambudilanga diambu, mono mpe 

inyambudidi; kadi dionso diyayambudidi, vo yaya- 
mbudidi diambu, yayambudidi dio mu diambu dieno ya 
luse lua Klisto. 

11 ka tuidi lutulwa kwa Satana, kadi ka tukondolo 
nzailu mu makani mandi ko. 

12 $ Bu yayiza ku Toloa mu samuna nsamu wambote 
wa Klisto ye yazibudulwa mwelo kwa Mfumu, 

13 buna mpeve ami ka yavonga ko, kadi kiabwana 
mpangi ami Tito ko, kansi yabasisila mbote, yayenda ku 
Makedonia. 

14 ù Matondo kwa Nzambi ukututuadisanga mu 
nkembo ntangu zazonsono mu Klisto ye zaikisanga 
mfuku anzailu andi mu beto mwamonsono. 

15 Kadi beto i nsunga ya Klisto kwa Nzambi mu 
bau bavuluswanga ye mu bau bavilanga. 

16 Mu baba beto i mfuku alufwa ku lufwa, kansi mu 
babana bankaka beto i mfuku amoyo ku moyo. Nani 
ufweni mu momo mamonsono? 

17 Kadi beto katusangidikisanga mambu ma Nzambi 
mu baka ndandu ko, bonso busanga bankaka babingi, 
kansi mu mpedolo, va ntadisi a Nzambi, tuvovanga mu 
Klisto momo matukidi kwa Nzambi. 


3 Jubadikidi kukisonga diak’e? Evo tuena bonso 
bankaka nsatu ankanda miakimbangi kwa beno vo 
miatuka kwa beno? 

2 Beno i nkand'eto wasonukwa mu ntima mieto 
uzayakene ye utangwanga kwa bantu babonsono, 

3 bu dizayakene, vo beno i nkand'a Klisto wabakama 
mu salu kieto, wasonukwa, ka mu ntinta ko kansi mu 
Mpeve a Nzambi amoyo, ka mu nsenzebele miamatadi 
ko, kansi mu nsenzebele miansuni i mu ntima mieno. 

4 9 Mu Klisto tuena vuvu kiampila yoyo kwa Nzambi; 

5 ka vo tufwanane mu beto kibeni ko mu banzila 
diambu bonso vo ditukidi mu beto kibeni, kansi lufwa- 
nusu lueto lutukidi kwa Nzambi 

6 watufwanisa mu kala sielo bialuwawanu luamona, 

ka biabisono ko kansi biampeve, kadi bisono bivo- 
ndanga, kansi mpeve yivananga moyo. 

7 Kansi vo kisielo kialufwa kianwatwa mu bisono mu 
matadi kiakala nkembo, kadi bana ba lsaeli nkutu ka 
balenda tala zizi kia Mose ko mu diambu diankembo 
azizi kiandi, i una walala, 

8 buna kisielo kiampeve ka kilutila mu kala nkembo 
ko e? 

9 Kadi vo kisielo kiambedoso kiakala nkembo, buna 
salu kiandungusu kilutidi buka mu nkembo. 

10 Kadi kina kiakala nkembo ka kiena nkembo 
nkutu ko mu diambu diankembo wau ulutidi. 

11 Kadi vo kina kialala kiakala nkembo, buna kina 
kisikilanga kilutidi mu nkembo. 

12 4] I kuma bu tuena vuvu kiampila yoyo, tuvovanga 
mu kibakala 

13 ye ka tuvanganga bonso Mose ko watula fukulu va 
zizi kiandi, mpasi bana ba Isaeli ka batala nsukulu 
abina bialala ko. 

14 Kansi madiela mau mabaduswa. Kadi nate ye 
lumbu kiaki bubatanganga luwawanu luankulu, fukulu 
kina kiakidi, ka kiakatulwa ko, kansi mu Klisto kiau 
kilalanga. 

15 Kadi nate ye kiaki lumbu, bu batangulwanga Mose, 
fukulu kiena va ntima miau. 

16 Kansi yonso ntangu yibabangumukini kwa Mfumu, 
fukulu kikatulu. 

17 Mfumu i Mpeve; konso kwena Mpeve a Mfumu, 
kuna kwena kimpwanza. 

18 Beto babonsono tutalanga ye zizi biafukulwa 
bonso mu lumweno nkembo a Mfumu tukitulwanga mu 
kifwani kiandi, tuviokanga mu nkembo ku nkembo, 
bonso busalanga Mpeve a Mfumu. 


ĮI kuma bu tuena kisielo kiokio, mu nkenda zituafwilwa 
ka tulendi beba ko. 
2 Kadi tuabembika mansweki mansoni, ka tudiata- 

nga mu kinkita ko, ka tusangidikisanga mambu ma 
Nzambi ko, kansi mu nzaikusu akedika tukukisonganga 
mpe kwa kansansa kiabantu babonsono va luse lua 
Nzambi. 

3 Kansi yo nsamu eto wambote wafukwa mpe, buna 
wafukwa kwa bau bavilanga. 

4 Kadi nzambi anza yayi wafwisa meso mamadiela 
mabadimbula minu, ka bidi kienzudulwa kia kwansamu 
wambote wankembo wa Klisto, i kifwani kia Nzambi. 

5 Kadi ka tukukisamunanga ko kansi Klisto Yesu 
bonso Mfumu ye beto kibeni bonso minanga mieno mu 
diambu dia Yesu. 

6 Kadi Nzambi ndiena wavova: Mu tombe si mwatuka 
kia kukienzulanga, wakienzula ntima mieto, mpasi kia 
kwanzailu ankembo a Nzambi mu zizi kia Klisto kwakie- 
nzula. 

7 {| Beto tuena lekwa kiokio kiantalu mu biwumbwa 
mu songa, vo lulendo lolo luambidi anene i lua Nzambi 
ye ka lueto ko. 

8 Mu mamonsono tufietukuswanga, kansi ka tukaka- 
mene ko, tubwanga kidunga, kansi ka tukondolo lukanu 

0; 

9 tuzomwanga, kansi ka tuniangwanga ko, tulumbwa- 
nga, kansi ka tubungwanga ko, 

10 ntangu zazonsono tunatanga mfwilu a Yesu mu 
zinitu zeto, mpasi moyo wa Yesu wamonika mpe mu 
zinitu zeto. 

11 Kadi beto tuena moyo tuyekulwanga lumbu 
biabionsono kwa lufwa mu diambu dia Yesu, mpasi moyo 
wa Yesu wamonika mpe mu nsuni eto wamfwilu. 

12 I buna lufwa lusalanga mu beto, kansi moyo mu 
beno. 

13 Bu tuena mpeve yimosi yaminu, bonso bwasonama: 
Mono yaleka minu, i kuma yavova; beto mpe tulekanga 
minu, i kuma tuvovanga, 

14 kadi tuzeyi, vo ndiena wafulukisa Mfumu Yesu si 
kakutufulukisa mpe mu kala ye Yesu va kimosi ye beno. 

15 Kadi mamonsono mena mu diambu dieno, mpasi 
nlemvo bu uniekanga mu babingi, wabukisa matondo 
mankemboso a Nzambi. 

16 91 diau ka tulendi beba ko, kansi vo muntu eto wa 
ku mbazi ufukilanga mpe, buna muntu eto wa mu ngudi 
ukitukanga wamona lumbu ka lumbu. 

17 Kadi nzungu zeto zanayaki-yaki ye zafintangu- 
ntangu zikututukisilanga nkembo ulutidi beni mu nene, 
ubukanga mvu ya mvu, 

18 bu tulembolo tadidila lekwa bimonikanga, kansi 
bina bilembolo monika; kadi bimonikanga bikalanga 
ntangu yafiuma, kansi bilembolo monika i biamvu ya 
mvu. 


Kadi tuzeyi, yo nzo eto yangoto yakintoto yitulukidi, 
buna tuena ntungulu yitukidi kwa Nzambi, i nzo 
yalembwa tungwa mu moko, i yamvu ya mvu mu mazulu. 
2 Kadi tuvumukanga mpe mu yayi, tuena ngunda mu 
vwata nzo eto yakizulu, 

3 mpasi vo, bu tuavweti yo, ka tuamonika kondwa 
kwanlele ko. 

4 Kadi bu tuakidi mu nzo yangoto, tuvumukanga ku 
nsi azitu, kadi ka tuzolele vula ko kansi vwata, mpasi 
bina biamfwilu biaminwa kwa moyo. 

5 Ndiena watufwanisa mu diodio i Nzambi watuvana 
ntadulu a Mpeve. 

6 4| I kuma tuena kibakala ntangu zazonsono ye 
tuzeyi, vo bu tuakidi mu nitu, tutatukidi ye Mfumu, 

7 kadi tudiatanga mu minu, ka mu mona-meso ko; 

8 kansi tuena kibakala ye tulutidi zola katuka mu nitu 
ye kwenda kala ye Mfumu. 

9 I kuma tusanga kimfuzi mu zolakana kwa yandi, 
kani vo tuakidi mu nitu, kani vo tukatukidi. 

10 Kadi beto babonsono si tuamonukuswa bonso 
butuena va kiandu kia Klisto kiamfundusu, mpasi 
muntu muntu katambula makavengi mu nitu, bonso 
bukasadidi mo, kani mambote vo mambi. 

li Ț I kuma bu tuzeyi vumi kia Mfumu, tulebanga 
bantu, kansi kwa Nzambi tumonikanga; mono nsidi vuvu 
mpe, vo tumonikanga mu kansansa kieno. 

12 Beto ka tuvutukidi kukisonga kwa beno ko, kansi 
tukuluvana bila kiansikulu mu diambu dieto, mpasi 
luabaka mvutudulu kwa bau bakukisikanga mu bina 
bimonikanga ka mu bina biena mu ntima ko. 

13 Kadi vo tuena diela dianayediyedi, tuenina bo 
kwa Nzambi, vo tuena diela diasikama, tuenina bo kwa 
beno. 

14 Kadi zola kwa Klisto kukutuyalanga, 

15 bu tuzengele diadi, vo mosi wafwila babonsono; i 
kuma bau babonsono bamana fwa; yandi wafwila 
babonsono, mpasi bena moyo ka bakala moyo kwa bau 
kibeni ko, kansi kwa ndiena wabafwila ye wabafulukila. 

16 $ 1 diau tuka bwabu ka tuzeyi muntu bonso bukena 
mu nsuni ko; vo tuazaya mpe Klisto mu nsuni, bwabu ka 
tuvutukidi kunzaya bobo ko. 

17 1 kuma vo muntu wena mu Klisto, yandi i nsemono 
yampa, yankulu yamana vioka, yampa yavingana. 

18 Kansi yayonsono yatukidi mu Nzambi watuwa- 
wasa ye yandi kibeni mu Klisto ye watuvana kisielo 
kiangwawusu. 

19 Kadi Nzambi wakala mu Klisto ye wawawasanga 
nza ye yandi kibeni, kabatangila ntulumunu zau ko, 
wayekula mambu mangwawusu kwa beto. 

20 11 kuma tu zintumwa mu diambu dia Klisto, bonso 
vo Nzambi ulubulanga mu beto. Mu diambu dia Klisto 
tukululebanga: Luwawana ye Nzamti. 

21 Ndiena walembwa zaya masumu, yandi wansa 
masumu mu diambu dieto, mpasi tuakala lunungu lua 
Nzambi mu yandi. 


Bonso bisadi yandi tukululebanga mpe, ka luidi 

tambula nlemvo a Nzambi mu nkatu, 

2 kadi yandi vovele: Mono yakuwilu mu ntangu 
yafwana, nono yakusadisi mu lumbu kiampulusu. 

Tala, bwabu i ntangu yafwana, tala, bwabu i ntangu 
yampulusu. 

3 Ka tutesanga muntu sakuba mu diambu nkutu ko, 
mpasi kisielo ka kiasembwa ko, 

4 kansi tukukisonganga mu mamonsono bonso sielo 
bia Nzambi mu ntatumunu yayingi, mu nzungu, mu 
nsatu, mu kingongo, 

5 mu mbandulu, mu boloko, mu zinkindu, mu salu 
biampasi, mu nkayulu ameso, mu mbinunu ansoki, 

6 mu mpedolo, mu nzailu, mu mvibudulu, mu nle- 
mbami, mu Mpeve yanlongo, mu zola kukondolo disu 
ku nsi alukaya, 

7 mu mambu makedika, mu lulendo lua Nzambi, mu 
biandwanina bialunungu ku lubakala ye ku lumoso, 

8 mu nkembolo ye mu mvwezoio, mu kumu kiambi 
ye mu kumu kiambote, bonso nzimbikisi kansi tubankwa 

edika, 

9 bonso vo tulembolo zaiwa, ye tutomene, zaiwa, 
bonso vo tufwanga, tala, tuena moyo, bonso tulongwanga 
ndongi, ye ka tuvondolo ko. 

10 bonso vo tu bankwa miakiadi, kansi tuyangalalanga 
ntangu zazonsono; bonso bamputu, kansi tusanga 
babingi kimvwama, bonso vo ka tubeki lekwa ko, kansi 
tuvwidi biabionsono. 

11 f Lu bisi Kolinto, nwa mieto miazibuka kwa beno, 
ntima mieto mianeniva. 

12 Fulu kiluena mu ntima mieto ka kiena kiakike 
nkutu ko, kansi fulu kiluena mu ntima mieno kiena 
kiakike beni. 

13 Beno mpe lutuvangila bumosi—mpovele bonso kwa 
bana—lutukudikila fulu mu ntima mieno. 

14 9| Ka lutulwani vangu kianzenza ye balembolo leka 
minu ko; kadi lunungu nki antuadi luena ye kimpu- 
mbulu? Vo nki ankalasani yena ye kia ye tombe? 

15 Kansi nki aluwawanu luena ye Klisto ye Beliali, 
vo nki antuadi yena ye ndiena ulekele minu ye ndiena 
ulembolo leka minu? 

16 Kinlongo kia Nzambi nki andedokoso kiena ye 
biteki? Kadi beto i kinlongo kia Nzambi amoyo, bonso 
bwavova Nzambi: Mono si yavwanda mu bau ye zieta 
yau, mono si yakala Nzambi au, bau si bakala bantu bami. 

17 1 kuma luvaika mu kati diau, luvanguka, buvovele 
Mfumu, ka luvalakanani bina biasumuka ko, mono si 
yakulutambula. 

18 Mono si yakala Se kwa beno, beno si luakala bana 
bami bababakala ye babakento, buvovele Mfumu, 
Mpungu-tulendo. 


I kuma lu bakiozolwa, bu tuena nsilulu zozo, bika 
tuakivedisa mu nsumukunu zazonsono zansuni y€ 
zampeve ye lungisa mpedolo mu vumi kia Nzambi. 

2 4 Lutuzibudila ntima mieno; ka tuavengi bulembolo 
songa kwa muntu ko, ka tuabivisi muntu ko, ka tua- 
bongele muntu lekwa mu luvunu ko. 

3 Kivovele mo mu kulubedisa ko; kadi yakivovele, 
vo luena mu ntima mieto, tukubamene mu fwa yeno ye 
kala moyo ye beno. 

4 Ngiena vuvu kiakingi mu beno, ikulusikanga beni, 
yatomene bombwa, yazedi kwa kiese mu nzungu zeto 
zażonsono. 

5 9 Kadi bu tualuaka mpe ku Makedonia, nsuni mieto 
ka miavonga ko, kansi tuamweswa nzungu mu ndambu 
zazonsono: ku mbazi mvita, mu ngudi wonga. 

6 Ubombanga bankwa kiadi i Nzambi watubomba mu 
ngizulu a Tito, 

7 ka mu ngizulu andi kaka ko, kansi mu mbombolo 
yikabombulwa mu beno. Bu katukamba ngunda zeno, 
nionga kweno, vema kweno mu mono, buna yaluta 
yangalala. 

3 Kadi vo yaluvanga kiadi mpe mu nkand'ami, 
kiniongolokele bo ko; vo ndiongolokele mpe, bu mbweni, 
vo nkanda wowo waluvanga kiadi kani vo mu fintangu- 
ntangu kaka, 

9 bwabu iyangalalanga, ka mu diambu dia bu luvengo 

kiadi ko, kansi mu diambu dia bu luvengo kiadi kiampi- 
lulu amadiela; kadi luavengo kiadi buzolele Nzambi; 
i buna ka luabivuswa mu diodio ko. 

10 Kadi kiadi kina kizolele Nzambi kitukisanga mpilulu 
adiela yaluvulusu yitulembolo niongulukila, kansi kiadi 
kianza kitukisanga lufwa. 

11 Kadi tala, kiadi kiokio kiluakala, bonso buzolele 
Nzambi, kiatukisa kimfuzi kiakingi mu beno, inga, nzaki 
zakukitabidila, inga, nganzi, inga, wonga, inga, ngunda, 
inga, vema, inga, mvutulu andinda. Mu mamonsono 
luasonga beno kibeni, yo luavedele mu bungu diodio. 

12 I kuma bu yasonika kwa beno, kiasonika ko mu 
diambu diamuntu wavanga yambi ye ka mu diambu 
diamuntu wavangwa yambi ko, kansi mpasi vema kuluena 
mu beto kwamonika mu beno va luse lua Nzambi. 

13 Mu diodio beto tuabombwa. Kansi mu mbombolo 
eto tulutidi yangalala mu kiese kia Tito, mpeve andi bu 
yavonguswa kwa beno babonsono. 

14 Kadi vo yalusika kwa yandi, kiafwiswa nsoni ko, 
kansi mamonsono matuavova kwa beno, bu mena 
makedika, buna luyanu lueto luena kedika va luse lua 
Tito mpe. 

15 Zola kwandi kulutidi kwa beno, bu kabambukilanga 
ntumumunu za beno babonsono moyo, bonso bulua- 
ntambula mu wonga ye zakama. 

16 Mono iyangalalanga, bu ngiena vuvu mu beno mu 
yayonsono. 


Lu zimpangi, tukuluzaikisa nlemvo a Nzambi wavewa 
mu mabundu ma Makedonia, 

2 vo mu ntontolo yayingi yanzungu mwabuka kiese 
kiau ye mu bumputu bwau bwabwingi mwabuka ki- 
mywama kiau kiakabila. 

3 Kadi bonso bubalenda, itanga kimbangi, inga, mu 
luzolo luayau kibeni, balutila lendo kiau mu vana. 

4 Batulomba beni tuabayambula bakala kintuadi mu 
sadila banlongo, 

5 ka bavana bonso butuabanzila kaka ko, kansi 
bateka kukivana kwa Mfumu, mboki kwa beto mu 
luzolo lua Nzambi. 

6 I buna tuakamba Tito kalungisa nlemvo wowo mu 
beno mpe, bonso bukateka badika. 

7 Bonso bulubukanga mu mamonsono mu minu, mu 
mpovolo, mu nzailu, mu kimfuzi kiakionsono, mu zola 
kuluena kwa beto, lutala, mpasi luabuka mu nlemvo 
wowo mpe. 

8 9 Kivovele mo bonso nsiku ko, kansi mu kimfuzi 
kiabankaka itontanga kedika kiazola kweno. 

9 Kadi beno luzeyi nlemvo a Mfumu eto Yesu Klisto, 
vo yandi wakala kimvwama wakituka bumputu mu 
diambu dicno, mpasi luakala kimvwama mu bumputu 
bwandi. 

10 Ikulukamba nduengoso ami mu tomisa lukanu 
lueno, kadi, mu mvu waviokele, luatekila ka mu vanga 
kaka ko kansi mu zola mpe. 

11 Lumana vanga bo bwabu mpe, mpasi bonso 
buluakubama mu zola luna manisa mpe mu vana bonso 
bulubeki lekwa. 

12 Kadi yo luzolo luavana luakidi, buna luau luazola- 
kana kwa Nzambi, bu luvana biluena ka bilukondolo ko, 

13 ka mpasi bankaka babaka ye beno luakondwa ko, 
kansi mpasi luadedakana. Mu ntangu yayi kimvwama 
kieno kina kubasadisa mu nsatu zau, 

14 i buna kimvwama kiau mpe si kiakala lusadusu mu 
kondwa kweno, mpasi luadedakana, 

15 bonso bwasonama: Wayonzika biabingi, kaluta ko, 
wayonzika biafiuma, kakondwa lekwa ko. 

16 $| Matondo kwa Nzambi uvananga mu ntim'a Tito 
kimfuzi kiampila mosi mu diambu dieno. 

17 Kadi watoma tambula ntumunu eto, kansi bu 
kakala kimfuzi beni, wayenda kwa beno mu luzolo 
luayandi kibeni. 

18 Va mosi ye yandi tuafidisa mpangi yankaka yena 
nsikulu mu nsamu wambote mu mabundu mamonsono; 

19 ka bobo kaka ko, kansi wasolwa kwa mabundu mu 
kwenda yeto, mu salu kiaki kiazola kitusalanga mu 
nkembo a Mfumu ye mu luzolo lueto luambote. 

20 Kadi bobo tukukikenga, ka tuidi sembwa kwa 
muntu ko mu nsadulu ankailu una waunene. 

21 Kadi tusanga kimfuzi mu kondwa lusembo, ka va 
luse lua Mfumu kaka ko kansi va luse luabantu mpe. 

22 Tuafidisa ye bau mpangi eto yituamweni vo i nkwa 
kimfuzi, bu tuantonta ntonta zazingi mu mambu 
mamingi, kansi bwabu lutidi vema mu vuvu kiokio 
kiakinene kikena mu beno. 

23 Yandi Tito i nkwa ntuadi yami ye kisadi yami mu 
beno, ye zimpangi zeto zankaka i ntumwa zamabundu 
ye nkembo a Klisto. 

24 I kuma lusonga dimbu kiazola kweno ye kialuyanu 
lueto mu beno va luse luamabundu. 


Kadi mu nsadulu kwa banlongo kiena nsatu akulu- 
sonikina ko. 

2 Kadi nzeyi vo luakubama mu zola kweno; mu diodio 
ngieti kukiyanina mu beno kwa bisi Makedonia, Akaya 
bu diakubama tuka mu mvu wakedi; vema kweno 
kwakwika babingi. 

3 Kansi yafidisi zimpangi, mpasi luyanu lueto mu 
beno ka luafuba ko mu mambu momo, mpasi luaku- 
bama, bonso buyavova. 

4 Kadi vo bisi Makedonia bana kwiza yami ye kulu- 
bwana lualembwa kubama, beto—nkutu vova beno— 
tuna fwa nsoni mu vuvu kiokio. 

5 I kuma yabenzi, yo bwena nkinzi mu fidisa zimpangi 
ku ntuala kwa beno mu teka kubika nkailu eno uluateka 
sila, mpasi wakubama bonso nkailu wansakumunu ye 
ka wabwimi ko. 

6 1 Kansi mu diambu diodio: Ukunanga mu lukokoto, 
yonzekele mu lukokoto, ukunanga mu nsakumuhu, 
yonzekele mu nsakumunu. 

7 Muntu muntu bonso bukakanina mu ntima, bika 


2 KOLINTO 9, 10 417 


kayana, ka mu kiadi yo mu ntatumusu ko, kadi Nzambi 
uzolanga mvani wakiese. 

8 Nzambi lenda bukisa nlemvo wawonsono kwa beno, 
mpasi luabuka mu mavanga mamonsono mabiza, bu 
luena bialunga mu biabionsono ntangu zazonsono, 

9 bonso bwasonama: Yandi wamwangisa, yandi 
wavana kwa bamputu, lunungu luandi lusikilanga mvu 
ya mvu. 

10 Uvananga mbongo kwa nkuni ye mampa mu dia, 
yandi si kavana ye funisa mbongo zeno zankuna ye 
funisa mbutu mialunungu lueno, 

li mpasi luakala kimvwama mu mamonsono ye 
luzolo luakabila lutukisanga matondo kwa Nzambi mu 

eto. 

12 Kadi kisielo kiokio kiansadusu ka kisadisanga 
banlongo mu nsatu zau kaka ko, kansi kibukanga mpe 
mu matondo mamingi kwa Nzambi. 

13 -Bu bana tambula lusadusu lueno, si bazitisa Nzambi 
mu diambu dia lutumumunu Jueno mu kimbangi kia- 
nsamu wambote wa Klisto ye mu luzolo luakabila kwa 
bau ye kwa babonsono. 

14 Bakulusambidilanga mu zola kwakwingi mu diambu 
dianlemvo waunene wasila Nzambi mu beno. 

15 Bika Nzambi katondwa mu nkailu andi u ka 
uvovakani. 


10 Mono kibeni Paulu iluleba mu kimpombo kia 
Klisto ye nlembami andi, i mono ngiena luyinu- 
munu va luse lueno, kansi bu ntatukidi ngienina beno 
kibakala. 

2 Ilulomba mpasi yalembwa sa kibakala bu ngiena 
yeno, bonso bumfwiti sa kwa bankaka babanzanga, 
yo tudiatanga bwenina nsuni. 

3 Kadi tudiatanga mu nsuni, kansi ka tunwananga 
bwenina nsuni ko. 

4 Kadi luazu bieto biandwanina ka biena biakinsuni 
ko, kansi biangolo mu Nzambi mu tulula nzo zasiamu, 

5 mu biau tutululanga tukanu ye biabionsono bianda 
bitelamanga mu kakila nzailu a Nzambi, tutuasanga 
mabanza mamonsonomu kinkolekuntumumunu a Klisto, 

6 tuakubama mu vutula ndinda kwa nkolomono 
zazonsono, ntumumunu eno bu yameni lunga. . 

7 9 Lutalanga bina bimonikanga. Vo muntu uku- 
kisila vuvu, vo 1 wa Klisto, bika kabanzila diaka mu yandi 
kibeni, vo bonso yandi i wa Klisto, i buna beto mpe. 

8 Kadi vo si yaluta kukiyana mu lendo kieto kiavana 
Mfumu mu kulutunga, ka mu kulutulula ko, kina fwa 
nsoni ko, 

9 ka lubanzani ko, vo nzolele kulupamuna mu nkanda 
miami ko. 

10 Kadi bavovele: Nkanda miandi miena miazitu ye 
miangolo, kansi, bu kamonekene, nitu andi yena yale- 
bakana ye mpovolo andi yena yankatu. 

1) Wampila yoyo bika kazaya, yo bonso butuena 
mu mambu maminkanda, bu tutatukidi, i buna tuena 
mu mavanga, bu tuena vo. 

12 Kadi ka tulendi kukiteza vo kukidedikisa ye 
bankaka mu bau bakukisonganga ko; kansi bu bakuki- 
tezanga ye tezo kiabau kibeni ye kukidedikisanga ye 
bau kibeni, bakondolo nduka. 

13 Ka tuna luta kukiyana ko, kansi bonso bwena 
tezo kiatutezila Nzambi mu luaka nate ye kwa beno. 

14 Kadi ka tuvioki tezo ko, bonso vo ka tualueki kwa 
beno ko; kadi nate ye kwa beno tuamana luaka mu 
nsamu wambote wa Klisto, 

15 ka tukukiyananga vioka tezo mu salu biangana ko, 
kansi tusidi vuvu, minu kieno bu kiniekene, vo beto si 
tuakudukulwa beni tezo kiandilu eto kwa beno, 

16 mpasi tuasamuna nsamu wambote mu nsi zena 
ku ntuaľeno, ye lembwa kukiyananga mu ndilu zangana 
mu bina biamana kubama. 

17 Kansi ukukiyananga, kakiyana mu Mfumu. 

18 Kadi ukukisonganga, kafwanane ko, kansi ndiena 
usongwanga kwa Mfumu. 


2 KOLINTO 11 419 


11 Nga vo luzolele vibidila fibuzengi fiami. Inga 
lukumvibidila mpe. 

2 Kadi mono ngienina beno kimpala mu kimpala kia 
Nzambi. Kadi mono yaluwawasa ye bakala dimosi kaka, 
mpasi yatambika kwa Klisto ndumba yavedila. 

3 Kansi ngiena wonga, vo bonso nioka yavuna Eva 
mu bungubi bwandi, i buna mabanza meno si mabivuswa 
ye katuka mu nkwikumunu mu Klisto. 

4 Kadi vo muntu wizidi, vo samuni Yesu diankaka 
ditualembwa samuna, evo lutambudi mpeve yampila- 
nkaka yilualembwa tambula, vo nsamu wambote 
wampil ankaka ulualembwa tambula, buna vele luto- 
mene vibidila bo. 

5 Kadi mono mbenzi, vo mu diambu nkutu kisidi ku 
nimantumwa zazinene ko. 

6 Vo yalembwa longwa mu vova mpe, nzailu yena 
yami, ye tutomene yo zaikisa kwa beno mu mamonsono. 

7 1 Kani yavola masumu, bu yakiyina, mpasi luaza- 
ngulwa, bu yalusamunina nsamu wambote wa Nzambi 
mu ka lekwa ko? 

8 Mono yatana mabundu mankaka, bu yatambula 
mfutu kwa Bau, mpasi yasadila beno. Bu yakala yeno 
ye yamona nsatu, kialomba lekwa kwa muntu ko. 

9 Kadi bu yakondwa bilekwa, zimpangi, zalungisa bio, 
bu zatuka mu Makedonia; mu mamonsono mono 
yakikeba, mpasi kiakululomba lekwa ko. 

10 Mu kedika kia Klisto kiena mu mono, luyanu lolo 
ka luna katulwa mu mono mu ntini za Akaya ko. 

11 Mu nkiama? Kadi kikuluzolele ko e? Nzambi 
zeyi bo. 

12 | Dina diivanganga, si yavanga dio mpe mu katula 
bila kiabau bazolele bila, mpasi yo, mu dina dibeti 
kukiyanina, bazayakana vo ka balutidi beto ko. 

13 Kadi bampila yoyo i ntumwa zaluvunu ye bisadi 
biabunkita bakukivanganga bonso ntumwa za Klisto. 

14 Ka i diambu diangitukulu ko, kadi yandi kibeni 
Satana ukitukanga bonso mbasi akia. 

15 I kuma ka ngitukulu ko, vo sielo biandi bikitukanga 
bonso sielo bialunungu; nsukulu au si yakala, bonso 
bwenina mavanga mau. 

16 | Diaka mpovele: Muntu kambanzilani, vo ngiena 
buzengi ko; vo lumbanzidi bo, luntambula bonso nkwa 
buzengi, mpasi yakiyana fiuma. 

17 Mambu mampovele mu luyanu luami kivovele mo 
bonso vo mu Mfumu ko kansi bonso vo mu buzengi. 

18 Babingi bakukiyananga mu nsuni, buna mono mpe 
ikukiyana. 

19 Kadi bu luena nduka, luvibidilanga mu kiese bena 
buzengi. 

20 Kadi luvibidilanga, vo muntu uluvengi minanga, 
vo muntu uludidi, vo muntu ulubeki kinkole, vo muntu 
ukizangudi, vo muntu ulubendi mu zizi. 

21 Mu nsoni mpovele, vo beto tuasonga lebakana. 
Kansi vo muntu wena kibakala mu diambu, mono mpe 
ngienina dio kibakala; mu buzengi mpovele bo. 

22 Bau i ba Ebeleo e? Mono mpe. Bau i ba Isaeli 
e? Mono mpe. Bau i nkun'a Abalahami e? Mono 
mpe. 

23 Bau i sielo bia Klisto e? Bonso vo ndaukidi 
mpovele: mono ndutidi. Ndutidi mu bisalu, ndutidi 
mu bandwa, ndutidi mu tubwa mu boloko, ndutidi mu 
zimfwilu. 

24 Ba Yudayo bambanda nkumbu tanu makumaia 
mambanda kondwa mosi mosi; 

25 yabandwa mu sikoti nkumbu zitatu, yatubwa 
matadi nkumbu mosi; yafwilwa nzaza nkumbu tatu, fuku 
dimosi ye mwini umosi yazietuswa vana mpind'ambu. 

26 Yazieta nzieta zazingi, yamona nsisi mu zinzadi, 
nsisi mu mintani, nsisi mu kanda diami, nsisi mu bapaïen, 
nsisi mu zimbanza, nsisi mu nsi yankatu, nsisi mu mbu, 
nsisi mu mpangi zaluvunu, 

27 mu salu ye mvibudulu, mu nkayulu ameso ntangu 
zazingi, mu nsatu ye mpwila, mu mbinunu ansoki 
ntangu zazingi, mu kiozi ye kondwa kwanlele. 

28 Va ntandu amankaka mamingi mandembolo 
kulukamba ngiena lumbu ka lumbu mayindu mu 
mabundu mamonsono. 

29 Nani wena lebakana ye mono kiena lebakana ye 
yandikoe? Nani tele sakuba, ye kimweni kwama ko e? 

30 Vo mfwiti kukiyana, si yakukiyana mu lebakana 
kwami. 

31 Nzambi ye Se dia Mfumu eto Yesu Klisto, wato- 
ndwa mvu ya mvu, yandi zeyi, vo kivunanga ko. 

32 Mu Damasko nyadi watumwa kwa ntinu Aleta 
wakenga mbanza yabisi Damasko mu kumbaka; 

33 tuka mu nela yakala mu baka yakulumunwa mu 
mpidi, yatina mu moko mandi. 


1 Mono mfwiti kukiyana, kansi diodio ka ditomisa- 
nga ko, ivioka ku mona-meso ye nzaikusu za 
Mfumu. 

2 Mono nzeyi muntu mu Klisto, kumi ye mvu ia 
miamana vioka——vo wakala mu nitu, kizeyi ko, vo ku 
mbazi anitu, kizeyi ko, Nzambi zeyi bo—wampila yoyo 
watombulwa nate ye kuna zulu diantatu. 

3 Nzeyi, vo muntu wampila yoyo—vo mu nitu, vo ku 
mbazi anitu, kizeyi ko, Nzambi zeyi bo— 

4 watombulwa nate ye ku paladiso, wawa mambu ma 
ka mavovakani, makondolo luve kwa muntu mu vova. 

5 Mu wampila yoyo ikukiyana, kansi kikukiyani ko vo 
ka mu lebakana kwami ko. 

6 Kadi vo nzolele kukiyana, kisidi buzengi ko, kadi 
kedika ikamba, kansi ndembolo kwami, mpasi muntu 
kakumbanzila ko, vo ndutidi dina dikakumbwenanga ye 
dikakungwilanga. 

7 Mpasi yalembwa kukizangula mu nzaikusu zozo 
zazinene, yavewa nsende mu nsuni, i mbasi a Satana, mu 
kumbanda zinkome, mpasi kiakukizangula ko. 

8 Mu diodio yalomba Mfumu ndomba tatu, mpasi 
kankatudila yo. 

9 Yandi wavova kwa mono: Nlemvo ami ulungidi kwa 

ngeye, kadi ngolo zami zilunganga mu lebakana. 1 
kuma mu kiese kiakingi ikukiyana mu lebakana kwami, 
mpasi ngolo za Klisto zasikila mu mono. 

i0 I kuma mu diambu dia Klisto ngiena kiese mu 
lebakana, mu nkwamusu, mu ncita, mu nzomono, mu 
nzungu; kadi bu ngiena lebakana, ngiena ngolo. 

11 $ I buzengi mu sonika bobo, kansi beno luankwika 
mu sa bo, kadi "nga bufwanane vo beno luampovila 
mambote, kadi mu diambu nkutu kisidi ku nim’ antu- 
mwa zozo zazinene ko, kansi mono i ka lekwa ko. 

12 Kedika, dimbu biantumwa biavangwa va kati ye 
beno mu ntatumunu yayonsono mu bidimbu ye bimangu 
ye tulendo. 

13 Kadi mu nki adiambu lualembwa dedakana ye 
mabundu mankaka, vo ka diadi ko, vo kialulomba lekwa 
ko? Lungiambudila nkanu wowo. 

14 9 Tala, yayi i nkubama yantatu yinkubamene mu 
kwiza kwa beno; kina kululomba lekwa ko, kadi kito- 
mbanga biabieno ko kansi beno kibeni. Kadi bana ka 
bafwiti yonzika mbongo kwa se ye ngudi ko, kansi se 
ye ngudi kwa bana. 

15 Mu kiese kiakingi si yavana ye kukivana mu diambu 
diamiela mieno. Vo iluta kuluzola, buna si luakunzola 
fiuma kak’ e? 

16 9 Ka diambu ko, kiakululomba lekwa ko kansi, 
bu ngiena kinkita, yalubaka mu bunkita. 

17 Kadi mu bau bayalufidisa yakibakila ndandu kwa 
beno e? 

18 Mono yatuma Tito ye yafidisa mpangi ye yandi. 
Kadi Tito wakibakila ndandu kwa beno e? Kadi ka 
tudieti mu Mpeve yimosi ko e? Kadi ka mu tambi 
bimosi ko e? 

19 Tuka ntama luakidi banza, vo tukukitabila va 
luse lueno. Kansi va luse lua Nzambi mu Klisto tuvo- 
vanga mamonsono, lu bakiazolwa, mu diambu diakulutu- 
nga. 

20 Kadi ngiena wonga, vo nanga yalembwa kulubwana, 

bonso bunzolele, bu ikwiza, ye vo mono mpe si yabwa- 
nwa kwa beno, bonso bululeinbolo zola: nanga luena 
nzonza, kimpala, nganzi, mpaka zaluvambunu, makela, 
nsamu miazimfundu tumpalala, bonso bonso, 

21 nanga, bu ivutuka kwiza, Nzambi ami si kakungini- 
misa mu djambu dieno, ye si yakala kiadi mu babingi 
bateka vola masumu ye balembolo vilula madiela mau 
mu nsumukunu yoyo ye mu luyangulu ye mu kinsuza 
bibasadilanga. 


1 Yayi i ngiza yantatu yiikwiza kwa beno. Mambu 
mamonsono masikudukwanga mu nwa miamba- 
ngi zole vo zitatu. 

2 Mono yateka vova, bu yakala yeno nkala yanzole, 
ye bwabu, bu ntatukidi, ivova bumosi kwa bau bateka 
vola masumu ye kwa bankaka babonsono vo, bu ivutuka, 
si yalembwa kuta. 

3 Lutombanga dimbu vo Klisto uvovanga mu mono; 
yandi kena lebakana mu diambu dieno ko, kansi wena 
ngolo mu beno. 

4 Kadi yandi wakomwa va kulunsi mu lebakana, 
kansi wena moyo mu tulendo tua Nzambi. Kadi beto 
mpe tuena kindakana mu yandi, kansi si tuakala moyo 
ye yandi mu tulendo tua Nzambi mu diambu dieno. 

5 T Lukitonta, vo luena mu minu, lukifiongunina. 
Evo ka luzeyi ko e, vo Klisto Yesu wena mu beno? Vo 
ka bwa ko luaniangwa. 

6 Kansi nsidi vuvu, vo si luazaya, vo beto ka tu 
baniangwa ko. 

7 Tusambilanga kwa Nzambi, ka luidi vanga mambi, 
ka mu monika bafwana beto kibeni ko, kansi mpasi 
luavanga mambote ye beto tuakala bonso baniangwa mpe. 

8 Kadi ka tulendi kakila kedika ko, kansi tusadila 
kedika. 

9 Kadi tuyangalalanga, bu tuena lebakana, kansi beno 
luena ngolo, mu diodio tusambidilanga mpe, mpasi 
luasungama. 

10 I kuma bu ntatukidi, nsonekene momo, mpasi 
yalembwa sa ngolo, bu ngiena yeno, bonso bwena lendo 
kiyavewa kwa Mfumu mu tunga, ka mu tulula ko. 

1i $ I buna, lu zimpangi, luyangalala, lusungama, 
lubombuka, lukalanga diela dimosi, lukalanga mu yenge, 
Nzambi ayenge ye zola kakala yeno. 

12 Lukambasana malembe mu mfibulu yanlongo. 
Baniongo babonsono balufidisi mbote. 

139 Niemvo a Mfumu Yesu Klisto ye zola kwa 
Nzambi ye kintuadi kia Mpeve yanlongo biakala yeno 
babonsono. 


NKAND’A PAULU KWA BISI 
NGALATIA 


Paulu, i ntumwa, ka yabantu ko ka mu muntu ko, 
kansi mu Yesu Klisto ye Nzambi, i Se diamfulukisa 
mu bafwa, 

2 ye mpangi zazonsono zena yami, kwa mabundu må 
Ngalatia. 

3 Niemvo kwa beno ye yenge kitukidi kwa Nzambi, i 
Se, ye Mfumu eto Yesu Klisto, 

4 wakivana mu masumu meto, mpasi katukula mu 
ntangu yayi yambi, bonso bwena luzolo lua Nzambi, 
Se dieto, 

$ nkembo kwa yandi mu mvu miamvu ya mvu. 
Ameni. 

6 1 Mono ngitukulu, vo beno nswalu beni lukatuka- 
nga mu ndiena walubokila mu nlemvo wa Klisto mu 
kwenda ku nsamu wambote wampil'ankaka. 

7 Ka kwenani wankaka ko, kansi bankaka bena 
bakulusanga mangidimangidi, bazolele vilula nsamu 
wambote wa Klisto. 

8 Wonso usamunanga nsamu wambote ye ubangisa- 

nga nsamu wambote utuasamuna, vo beto vo mbasi 
yazulu, bika kasingwa. 

9 Bonso buyateka vova, i buna mpovele diaka: Vo 
muntu ukulusamuninanga nsamu wambote ubangisanga 
una uluatambula, bika kasingwa. 

10 $ Kadi bwabuivovanga mu zolakana kwa bantu vo 
kwa Nzambi e? Kani vo itombanga nzołakani abantu 
e? Vo yakidi zolakana kwa bantu, nga kiena sielo kia 
Klisto ko. 

11 Lu zimpangi, mono iluzaikisa, vo nsamu wambote 
uyasamuna ka wena wakimuntu ko. i 

12 Kadi kiatambula wo vo longwa wo kwa muntu ko, 
kansi mu nzaikusu kwa Yesu Klisto. 

13 % Kadi luawa mu nkadulu ami yiyakadila mu 
kiyudayo, bonso buyaluta zoma beni bundu dia Nzambi 
ye mwangisa dio. 

14 Mono yaluta nkubu yami zazingi zakanda diami 
mu kiyudayo, yaluta vemina kinkulu kiamase mami. 

15 Kansi Nzambi, wakivangudila mono tuka mu 
vumu kiangudi ami, wambokila mu nlemvo andi, 

16 bu kazola zaikisa Mwan'andi mu mono, mpasi 
yasamuna nsamu wambote mu yandi kwa ba- 
païen, buna kiayuvula nduengoso kwa nsuni ye menga 


0, 

17 kiayenda kuna Yelusalemi ko kwa bau bantekila 
mu kala zintumwa, kansi yayenda kuna Alabia, ye 
yavutuka diaka kuna Damasko. 

18 1 Mboki mvu ntatu bu miamana vioka, yabaluka 
kuna Yelusalemi mu diambu diazaya Kefa, yakala 
yandi kumi ye lumbu tanu. 

19 Wankaka mu zintumwa kiamona ko kansi Yakobi, 
i mpangi a Mfumu. 

20 Mansonekene kwa beno, tala, va luse lua Nzambi, 
kivunini ko. 

21 Buna yaluaka ku ndambu za Silia ye Kilikia. 

22 Mono kiazayakana zizi kwa mabundu ma Yuda 
ko mena mu Klisto. 

23 Bawa kaka: Ndiena wateka kutuzoma, bwabu 
usamunanga nsamu wambote waminu kikazola bunga. 
24 Bakembila Nzambi mu mono. 


Kumi ye mvu ia, bu miavioka, yavutuka baluka kuna 
Yelusalemi ye Banaba, yanata Tito mpe. 

2 Mono yabaluka mu diambu dianzaikusu, yababa- 
ngudila nsamu wambote uisamunanga kwa bapaien, kansi 
ku nenga kwa bena tunda, mu zaya vo izaulanga evo 
yakizaudila mu nkatu. 

3 Tito nkutu, i mwisi Elene, wakala yami, kakwikwa 
mu zengwa ko, 

4 mpeleko mpangi zaluvunu zakota mu nsweki mu 
neka kimpwanza kieto kituena mu Klisto Yesu, mpasi 
batuvanga minanga, 

5 kansi mu lokula kimosi nkutu ka tuatambudila mu 
kubatumamana ko, mpasi kedika kiansamu wambote 
kiasikila mu beno. 

6 Babanzulwa, vo i batunda—bonso bubakala ka i 
diambu diami ko, kadi Nzambi katalanga zizi kiamuntu 
ko—batunda ka bankudikila diambu ko. 

7 Kansi bu bamona, vo mono yasilwa vuvu mu samuna 
nsamu wambote kwa bakondolo nzengolo, bonso Petelo 
kwa bazengwa— 

8 kadi ndiena wasadila kintumwa mu Petelo mu 
bazengwa, wasadiia kio mu mono mpe mu bapaïen—- 

9 bu bazaya nlemvo una uyavewa, buna Yakobi ye 
Kefa ye Yoane, batunda bonso bitungwa, bavana koko 
kwalubakala kwakintuadi kwa mono ye Banaba, 
mpasi beto tuenda kwa bapaïen, kansi bau kwa baze- 
ngwa; 

10 diadi kaka, vo tufwiti bambukila bamputu moyo, 
diodio yakala mpe kimfuzi mu vanga. 

11 $ Kefa bu kayiza kuna Antiokia, yansemba va 
luse luandi, kadi watunguluka. 

12 Bankaka batuka kwa Yakobi bu ka bakiluakila ko, 
yandi wakidila ye bapaien, kansi bu bamana luaka, 

walanguka, wavambana ye bau mu diambu diawonga mu 
bazengwa. 

I3 Ba Yudayo bankaka bakala yandi kintuadi mu 
disu ku nsi alukaya, Banaba mpe watuadukuswa kwa 
disu diau ku nsi alukaya. 

14 Bu yamona, vo balembwa diata bwasungama mu 
kedika kiansamu wambote, yavova kwa Kefa va luse 
luababonsono: Vo ngeye i Nyudayo udiatanga mu fu 
biabapaien ye ka mu fu biaba Yudayo ko, buna mu 
nkiama ukwikanga bapaien mu diata mu fu biaba Yudayo? 

15 Beto tu ba Yudayo mu kibutu, ka tu bankwa 
miamasumu miabapaien ko, 

16 kansi bu tuzeyi, vo muntu kanunguswanga mu 
mavanga mansiku ko, kansi mu minu mu Klisto Yesu, 
buna beto mpe tualeka minu mu Klisto Yesu, mpasi 
tuanunguswa mu minu mu Klisto, ka mu mavanga 
mansiku ko, kadi nsuni nkutu ka ununguswa mu mava- 
nga mansiku ko. 

17 Kansi vo beto, bu tutombanga mu nunguswa mu 
Klisto, tumonwanga, vo tu bankwa miamasumu, buna 
Klisto i sielo kiamasumu e? Ka bwa ko! 

18 Kadi vo ivutuka tunga bina biyatulula, buna ikuki- 
songanga vo i mvodi ankanu. 

19 Kadi mu nsiku yafwa kwa nsiku, mpasi yakala 
moyo mu Nzambi. 

20 Mono yakomwa va kulunsi ye Klisto, kivutukidi 
kala moyo mu mono kibeni ko, kansi ngiena moyo mu 
Klisto ukalanga mu mono; moyo ungiena bwabu mu 
nsuni ngienina wo mu minu mu Mwan'a Nzambi wanzola, 
wakivana mu mono. 

21 Kikabikisanga nlemvo a Nzambi ko, kadi vo 
lunungu lutukanga mu nsiku, buna Klisto wafwa mu 
ka lekwa ko. 


3 Engwa beno lu bisi Ngalatia babuzengi, nani waluvu- 
kumuni, 1 beno luasongwa Yesu Klisto wakomwa va 
kulunsi? 

2 Diambu diadi kaka nzolele zaya kwa beno: Luata- 
mbudi Mpeve mu mavanga mansiku vo mu ngwilu 
aminu e? 

3 Bonso bobo luenina buzengi e? Bu luabadika mu 
Mpeve, bwabu luzolele mana mu nsuni e? 

4 Lualungwa mpasi zozo zazingi mu nkatu e? Vo 
zakedi mu nkatu e? 

5 I kuma ukuluvananga Mpeve ye vanganga bimangu 
mu beno, usanga bo mu mavanga mansiku yo mu ngwilu 
aminu e? 

6 Bonso bwalekila Abalahami minu mu Nzambi ye 
watangulwa bo vo i lunungu. 

7 I kuma luzaya, vo bena mu minu, bau i bana ba 
Abalahami. 

8 Kansi masonukwa makimwena, vo Nzambi unu- 
ngisanga bapaien mu minu, makikambila nsamu wowo 
wambote kwa Abalahami: Mu ngeye bapaien babonsono 
si basakumunwa. 

9 I kuma bena mu minu basakumunwanga ye Abala- 
hami, i nkwa minu. 

10 Kadi babonsono bena mu mavanga mansiku bena 
ku nsi ansingulu, kadi diasonama: Wasingwa wonso 
ulembolo sikilia mu mamonsono masonukwa mu nka- 
nd'ansiku mu vanga mo. 

11 Buzayakene, vo muntu kanunguswanga va luse 
lua Nzambi mu nsiku ko, kadi nkwa lunungu si kakala 
moyo mu minu. 

12 Nsiku ka mitukidi mu minu ko, kansi: Uvanganga 
mio, si kakala moyo mu miau. 

13 Klisto watukula mu nsingulu ansiku, bu kayika 
nsingulu mu beto, kadi diasonama: Wonso wamanukwa 
va nti wasingwa kwandi. 

14 Tuakulwa bobo, mpasi lusakumunu lua Abalahami 
luiza mu Klisto Yesu kwa bapaien, mpasi tuatambula 
nsilulu a Mpeve mu minu. 

15 9 Lu zimpangi, mpovele bonso bwena fu biaba- 
ntu. Luwawanu vo luamuntu mpe bu luasiamuswa, 

muntu kalendi lo kabikisa ko, kakudikilanga lo diambu 
ko. 

16 Kansi kwa Abalahami nsilulu zakambwa ye kwa 
nkun'andi. Kavovele ko: Kwa nkuna miaku nkievo 
miamingi, kansi bonso vo umosi kaka: Kwa nkun' aku, 
i Klisto. 

17 Mampovele i mama: Luwawanu luateka siamisa 
Nzambi ye nsilulu ka bilendi kabukuswa kwa 
nsiku ko miayiza landila nkama ia ye makumatatu 
mamwvu. 

18 Kadi vo difwa diavewa mu nsiku, buna ka mu 
nsilulu diaka ko, kansi Nzambi wakaila dio kwa Abala- 
hami mu nsilulu. 

19 1 Buna nsiku i nki? Miakudukulwa mu diambu 
diantulumunu nate ye ngizulu ankuna wasilwa nsi- 
lulu, miazaikuswa kwa zimbasi mu kisielo kianwa- 
wasi. 

20 Kansi nwawasi ka i nwawasi amuntu mosi ko, 
kansi Nzambi i umosi. 

21 $ Buna nsiku mikakilanga nsilulu za Nzambi e? 
Ka bwa ko! Kadi vo nsiku miavewa milenda vana 
moyo, nga lunungu lutukidi mu nsiku. 

22 Masonukwa mazibikila babonsono ku nsi ama- 
sumu, mpasi vo mu minu kia Klisto Yesu nsilulu yavewa 
kwa balekanga minu. 

23 Kansi minu, bu ka kiakiyizila ko, tuakebwa kinkole 
kwa nsiku, tuavingila minu kina zaikuswa. 

24 I kuma nsiku miakala nlongi eto mu kututuala 
kwa Klisto, mpasi tuanunguswa mu minu. 

25 Minu bu kiayiza, ka tuena diaka ku nsi anlongi 
ko. 

26 Kadi beno babonsono lu bana ba Nzambi mu 
minu mu Klisto Yesu. 

27 Kadi mu beno, buna luena luabotukwa mu Klisto, 
luavwata Klisto. 

28 Ka mwena Nyudayo ko vo mwisi Elene ko, ka 
mwenani nanga vo mfumu ko, ka mwenani bakala ye 

nkento ko. kadi beno babonsono i umosi mu Klisto 
Yesu. 

29 Kansi vo lu ba Klisto, buna lu nkun'a Abalahami 
ye mvingidi miadifwa bwenina nsilulu. 


Mono mpovele: Ntangu yina mvingidi bu kakidi 
mwana, ka mwenani diswaswana ye yandi ye nanga 
ko, mpeleko i mfumu abiabionsono, 

2 kansi wena ku nsi aminkengi ye minkebi, nate ye 
ntangu yateka zenga s'andi. 

3 I buna beto mpe, bu tuakala bana, tuakala mu 
kinanga kiamabanza makimwana. 

4 Ntangu yalunga bu yayiza, Nzambi wafidisa Mwan'a- 
ndi wabutuka kwa nkento, wabutuka ku nsi ansiku 

5 mu kula bena ku nsi ansiku, mpasi tuatambula 
kimwana. 

6 Bu lu bana, Nzambi, wafidisa Mpeve a Mwan'andi 
mu ntima mieno yibokanga: Aba, Tata. 

7.1 kuma ku nanga diaka ko, kansi mwana; vo u 
mwana, buna u mvingidi adifwa mu Nzambi. 

8 9 Vakiakedi bu lualembwa zaya Nzambi, luakala 
miranga kwa zinzambi zikondolo ki Nzambi kiake- 

ika. 

9 Bwabu bu luzeyi Nzambi ye luazaiwa kwa Nzambi, 
buna bwe luavutukila ku mabanza malebakana ye 
mabumputu makimwana maluzolele kadila diaka mu 
kinanga. 

10 Lukebanga bilumbu ye zingonda ye zinsungi ye 
mimvu. 

11 Ngiena wonga mu beno, kani vo mu nkatu yasedi 
salu mu beno. 

129 Lu zimpangi, mono ilulomba luakala bonso 
mono, kadi mono mpe ngienina bonso beno. Ka 
luampangila bulembolo songa ko. 

13 Luzeyi, vo va ntete yalusamunina nsamu wambote 
mu diambu dialebakana kwansuni, 

14 ka luayina vo vweza kina kiakala nkankumusu mu 

nsuni ami kwa beno ko, kansi luantambula bonso mvasi 
a Nzambi, bonso Klisto Yesu. 

15 Mayangi maluakisikila kwe mena bwabu? Kadi 
mono ita kimbangi mu beno, vo bulenda kala nga 
luakola meso meno ye luampana mo. 

16 1 kuma bu yalukamba kedika, ngieka ntantu eno. 

17 Bakuluveminanga kansi ka bonso bufweni ko, 
bazolete kulukatula mu beto, mpasi luabavemina. 

18 Bufweni mu veminanga biambote ntangu zazo- 
nsono, ka bu ngiena yeno kaka ko. 

19 Lu bimbana-mbana biami bingieti mwena nsongo 
diaka, nate ye Klisto kalunga mu beno, 

20 kansi nzolele kala yeno bwabu ye vilula ndinga- 
mi, kadi mbwidi kidunga mu beno. 

21 f Lunkamba, beno luzolele kalanga ku nsi ansiku, 
ka luwanga nsiku ko e? 

22 Kadi diasonama, vo Abalahami wakala bana bole 
bababakala, umosi wasielo kiankento, umosi wankento 
wampwanza. 

23 Mwanki mwana wasielo kiankento wabutuka 
bwenina nsuni, kansi mwan'ankento wampwanza 
wabutuka mu nsilulu. 

24 Mambu momo mena bonso ngana, kadi bakento 
bobo i ngwawanu zole, yimosi yitukidi mu mongo wa 
Sinai yibutanga kinanga, i Hangali kwandi. 

25 Kansi Hangali i mongo wa Sinai muna Alabia, i 
mpila mosi ye Yelusalemi diena bwabu, kadi diena mu 
kinanga ye bana bandi. 

26 Kansi Yelusalemi diena kuna kayengele diena 
diampwanza, diodio i ngudi eto. 

27 Kadi diasonama: Yangalala kwaku, u nkwa sita 
ulembolo buta, sasula ndinga ye boka kwaku ukondolo 
minsongo, kadi nkwa kinsona wena bana babingi, 
ndiena wena bakala bafiuma. 

28 Lu zimpangi, beno lu bana bansilulu bonso 
Isaki. 

29 Bonso ndiena wabutuka bwenina nsuni, wazoma 

mpe. 

30 Mwanki masonukwa bwe mavovele? Vaikisa 
sielo kiankento ye mwan'andi, kadi mwan'asielo kia- 
nkento ka una vingila difwa ye mwana wabuta nkento 
wampwanza ko. 

31 1 kuma, lu zimpangi, beto ka tu bana basielo 
kiankento ko, kansi tu bana bankento wampwanza. 


Mu kimpwanza Klisto watusa bampwanza i diau 
lutelama nakekete, ka lukangwani vangu biakinanga 
ko. 

2 1 Tala, mono Paulu iluvovele: Vo luzengwa, buna 
Klisto kalutomese diambu ko. 

3 Mono itanga kimbangi diaka kwa wonso muntu 
uzengolo, yandi fwiti vanga nsiku miamionsono. 

4 Beno lununguswanga mu nsiku, lumeni vambana ye 
Klisto, lusotokene mu nlemvo. 

5 Kadi mu Mpeve tuvingilanga mu minu vuvu kialunu- 
ngu. 

6 Kadi mu Klisto Yesu nzengolo vo kondwa kwanze- 
ngolo ka biena mfunu ko, kansi minu kisalanga mu zola. 

7 Beno luatoma zaula. Nani walukakidila mu tuma- 
mana kedika? 

8 Ndebolo yoyo ka yitukidi kwa ukulubokilanga ko. 

9 Lufunusu luafiuma lufunisanga sobwa kiakionsono. 

10 Mono ngiena vuvu mu Mfumu mu beno, vo ka 
iuna tambudila mu mabanza mankaka ko, kansi wonso 
ukulusanga keti-keti neti mfundusu andi. 

11 Lu zimpangi, vo yakidi samunanga nzengolo, mu 
nki yakidi zomunwanga? Buna nteso asakuba yakulu- 
nsi yimeni. 

12 Bakulukitumunanga, mwanki mbote vo bazolele 
kukivokula. 

13 9 Lu zimpangi, luabokulwa ku kimpwanza, kansi 
ka lusadilani kimpwanza mu vana nsuni fulu ko, kansi 
lusalasananga mu zola. 


NGALATIA 5, 6 433 


14 Kadi nsiku miamionsono mialunguswa mu dia- 
mbu dimosi, i mu diadi: zola mfinangani aku bonso 
ngeye kibeni. 

15 Vo lutatasana ye disasana, lutala, ka luidi mana- 
sana. 

16 1 Kansi mono mpovele: Ludiata mu Mpeve, ka 
luidi vanga nzinunu zansuni. 

17 Kadi nsuni wena nzinunu yakitantu kwa Mpeve ye 
Mpeve kwa nsuni; kadi biau bienasana kitantu, ka 
luidi vanga bionso biluzolele. 

18 Vo lutuaduswanga kwa Mpeve, ka luena ku nsi 
ansiku ko. 

19 (| Mavanga mansuni mamonikanga, i mama: yanga, 
nsumukunu, nzinunu zambi, ; 

20 nsambulu abiteki, kiloka, kitantu, mpaka, kimpala, 
nganzi, mpambusu, nkabunu, tuvanguku, 

21 yandu diameso, kinduvu, makinu, ye mampila yoyo 
mantekele kulukamba ye yateka vova, vo bavanganga 
mampila yoyo ka bana vingila difwa diakimfumu kia 
Nzambi ko. 

22 Kansi mbutu mia Mpeve i zola, kiese, yenge, 
mvibudulu, nlembami, mbote, kinkwikizi, 

23 kimpombo ye kukiyala, mampila yoyo ka mena 
kitantu kwa nsiku ko, 

24 Kansi babana ba Klisto Yesu bamana koma nsuni 
ya kimosi ye nzinunu va kulunsi. 

25 (1 Yo tuena moyo mu Mpeve, bika tuadiata mu 
Mpeve mpe. 

26 Ka tutombani nkembo wankatu ko vo tukisa 
mpaka vo yandasana meso. 


6 Lu zimpangi, vo muntu bakamene mu ntulumunu, 
buna beno lu bakimpeve lusungika wampila yoyo 
mu mpeve yakimpombo; ukikenga, kwidi vukumunwa 
ngeye mpe. 

2 Lunatasana zitu bieno, i buna lulungisila nsiku mia 
Klisto. 

3 Kadi vo muntu ukibanzidi, vo waunene, kansi kena 
bo ko, ukukivunanga. 

4 Muntu muntu bika kakitonta mu mandi mavanga, 
buna si kakala luyanu luandi mu yandi kibeni kaka, ka 
mu wankaka ko, 

5 kadi muntu muntu si kanata kiandi zitu. 

6 1 Ulongwanga mu mambu, bika kakala ntuadi mu 
biambote biabionsono ye ndiena ukunionganga. 

7 Kaluzimbuswaniko. Nzambi kasakununwanga ko, 
kadi bikunanga muntu, bina si kayonzika mpe. 

8 Kadi ukunanga mu diambu diansuni andi, mu nsuni 
si kayonzika mfukulu, kansi ukunanga mu diambu dia 
Mpeve, si kayonzika mu Mpeve moyo wamvu ya mvu. 

9 Ka tukondwani kibakala ko, bu tuvanganga ma- 
mbote, kadi mu ntangu yafwana si tuayonzika mpe, vo 
tulembolo lenzangana. 

10 1 kuma bonso butubeki ntangu, bika tuavanga 
mambote kwa babonsono, kansi tuluta bo sa kwa bena 
yeto kintuadi mu minu. 

11 $| Lutala sono biabinene binsonekene kwa beno mu 
kwami koko. 

12 Babonsono bena nsatu azolakana mu nsuni, 
bakulukwikanga mu zengwa mu diadi kaka, mpasi 
balembwa zomwa mu diambu diakulunsi dia Klisto. 

13 Kadi bazengwa ka bakebanga nsiku mpe ko, kansi 
bazolele, vo luazengwa, mpasi bakiyana mu nsuni eno. 

14 Mu mono, Nzambi zeyi vo kizolele kukiyana ko, 
kansi mu kulunsi dia Mfumu eto Yesu Klisto, diako- 
munwa nza kwa mono ye mono kwa nza. 

15 Kadi nzengolo ka i lekwa ko ye kondwa kwa- 
nzengolo ka i lekwa ko, kansi nsemono yampa. 

16 Babonsonobadiatanga bwenina malongimama, bika 
yenge ye nkenda biakala va bau ye va Isaeli dia Nzambi. 

17 Tuka bwabu muntu kansilani mpasi ko, kadi mu 
nitu ami inatanga dimbu bia Yesu. 

18 $ Lu zimpangi, bika nlemvo wa Mfumu eto Yesu 
Klisto wakala ye mpeve eno. Ameni. 

NKAND’A PAULU KWA BISI 
EFESO 


1 Paulu, i ntumw’a Klisto Yesu mu luzolo lua Nzambi, 
kwa banlongo bena mu Efeso ye bakwikama mu 
Klisto Yesu. 

2 Nlemvo kwa beno ye yenge kitukidi kwa Nzambi, i 
S'eto, ye Mfumu Yesu Klisto. 

3 T Bika Nzambi ye Se dia Mfumu eto Yesu Klisto 
katondwa watusakumuna mu nsakumunu zazonsono 
zakimpeve tuka mu zulu mu Klisto, 

4 kadi watusola mu yandi, nza bu yalembwa vangwa, 
mpasi tuakala banlongo ye kondwa kieta va luse luandi, 

5 mu zola yandi wateka kana, vo beto tuna kala bana 
vangi mu Yesu Klisto, bonso bwena nzolakani aluzolo 
luandi 
ii 6 mu nsikulu ankembo anlemvo ukatuvana mu zolwa 

iandi. 

7 mutuena nkudulu mu menga mandi, ngiambudulu 
antulumunu zeto, bonso bwena kimvwama kianlemvo 
andi 

8 ukatubukisila mu nduenga ye nduka zazonsono, 

9 bu katuzaikisila mansweki maluzolo luandi, bonso 
bwena zolakana kwandi kukakikanina mu yandi kibeni, 

10 mpasi yo mu lukanu luandi, ntangu bu zimeni 
lunga, kakukibundikisila biabionsono mu Klisto, i bina 
mu mazulu ye bina va ntoto. 

11 I mu yandi tuatambula difwa mpe, bu tuateka 
solwa, bonso bwena kani diandiena usalanga biabio- 
nsono bonso bwena lukanu lualuzolo luandi, 

12 mpasi tuakala nsikulu ankembo andi, i beto tuateka 
sila Klisto vuvu; 

13 mu yandi beno mpe, bu luakiwila mambu makedika, 
i nsamu eno wambote wampulusu, mu yandi beno, bu 

luakilekila minu, luasiwa dimbu kia Mpeve yanlongo 
yansilulu, 

14 i ntadulu adifwa dieto nate ye nkudulu abantu 
bandi bakavwidi, mu nsikulu ankembo andi. 

15 91 Mu diodio bu yamana wa mu minu kiena yeno 
mu Mfumu Yesu ye zola kuluena kwa banlongo babo- 
nsono, 

16 kilembolo mu vutula matondo mu beno ko, bu 
ikulubambukilanga moyo mu tusambulu tuami, 

17 mpasi Nzambi a Mfumu eto Yesu Klisto, i Se 
diankembo, kaluvana Mpeve yanduenga ye yanzaikusu 
mu toma kunzaya, 

18 kawangula meso mantima mieno, mpasi luazaya 
bwenina vuvu kiambokolo andi ye bwenina kimvwama 
kiankembo adifwa diandi mu banlongo, 

19 ye bonso bwenina lulendo luandi lualunene beni 
kwa beto tulekanga minu, bonso bwenina nsadulu alu- 
lendo luangolo zandi 

20 lukasadila mu Klisto, bu kamfulukisa mu bafwa 
ye wamvwandisa va lubakala luandi mu zulu 

21 vana ntandu angiadulu yayonsono ye kikuluntu ye 
lulendo ye kimfumu, ye yonso nkumbu yibikwanga, ka 
mu ntangu yayi kaka ko, kansi mu yina yakwiza mpe. 

22 Yandi watula biabionsono ku nsi amalu mandi, 
wamvana mu kala ntu adibundu mu babionsono, 

23 kadi diau i nitu andi, i nzadulu andiena uzalanga 
mu biabionsono mwamonsono. 


2 Beno mpe luakala bafwa mu ntulumunu zeno ye 
masumu meno 

2 maluadiatila vakiakedi; bonso bwenina fu bianza 
mu ntangu yayi, bu luanama nkuluntu atulendo tua- 
mpeve usalanga mu bana bankolomono. 

3 Vakiakala beto babonsono tuadiata va kimosi ye 
bau mu nzinunu zansuni eto, tuavanga luzolo luansuni 
ye luamabanza, mu kimuntu tuakala bana banganzi 
bonso bankaka mpe. 

4 Kansi Nzambi bu kena kimvwama kiankenda, buna 
mu diambu diazola kwandi kwakunene kukatuzodila 

5 wavutumusa mu Kiisto, i beto tuateka fwa mu 
ntulumunu. Mu niemvo luavuluswa. 

6 Inga watufulukisa ye yandi, watuvwandisa ye 
yandi mu kizulu mu Klisto Yesu, 

7 mpasi katusonga mu ntangu zina kwiza mbidi 
akimvwama kianlemvo andi mu nlembami kwa beto mu 
Klisto Yesu. 

8 Kadi mu niemvo luavuluswa mu minu, ye ka mu 
beno kibeni ko; i nkailu a Nzambi; 

9 ka mu mavanga ko, mpasi muntu kakukiyana ko. 

10 Kadi beto i mavanga mandi, tuasemwa mu Klisto 
Yesu mu diambu diamavanga mambote makikubikila 
Nzambi, mpasi tuadiatila mo. 

11 I kuma lubambuka moyo vo vakiakala beno lu 
bapaien mu nsuni, luabikwa bankwa kondwa kwanze- 
ngolo kwa bau babikwanga bankwa nzengolo, i yina 
yavangwa mu nsuni. 

12 Mu ntangu yina luakondwa Klisto, luakala ku 
mbazi aluyalu lua Isaeli ye zinzenza mu tuwawanu 
tuansilulu, ka luakala vuvu ko, luakondwa Nzambi mu 
nza. 

13 Kansi bwabu mu Klisto Yesu, beno luateka kala 
nseke, lufinangene mu menga ma Klisto. 

14 Kadi yandi i yenge kieto, i yandi wavanga babole 
umosi, watulula baka kiakati kiampambunu. 

15 Kadi mu nsuni andi wasukisa kitantu kiatuka mu 
nsikudukusu zaminsiku, mpasi kasema mu yandi kibeni 
muntu umosi wampa mu bau bole, i buna kavanga yenge 

16 ye wawawasa bau bole ye Nzambi mu nitu yimosi 
mu kulunsi, bu kavonda kitantu va diau. 

17 Yandi wayiza, wasamuna nsamu wambote wayenge 
kwa beno luakala nseke ye yenge kwa bau bafinangene, 

18 kadi mu yandi beto yau tubeki nkotolo eto kwa Se 
mu Mpeve yimosi. 

19 I kuma ka lu zinzenza ye minkibi diaka ko, kansi 

beno lu bisi nsi va kimosi ye banlongo ye bantu banzo a 
Nzambi, 

20 luatungwa va lufulu luazintumwa ye bambikudi 
vena Yesu Klisto kibeni tadi diafuma. 

21 Mu yandi ntungulu yayonsono yibunduswanga, 
yitungwanga mu kala kiniongo mu Mfumu; 

22 mu yandi beno mpe lutungwanga va kimosi mu 
kala nzo a Nzambi mu Mpeve. 


Mu diambu diabeno, lu bapaien, mono Paulu, i nkole 
a Klisto Yesu. 

2 Kadi luawilu mu nsadulu anlemvo wa Nzambi 
uyavewa mu beno, 

3 vo yatambula, mansweki mu nzaikusu, bonso 
buyateka kulusonikma mu mambu mafiuma. 

4 Bu lutanga mo, lulenda mo visila zayu kiami mu 
mansweki ma Klisto 

5 malembwa zaikuswa mu mbandu zankaka kwa bana 
babantu, bonso bumazaikuswa bwabu mu Mpeve kwa 
ntumwa zandi zanlongo ye bambikudi, 

6 vo bapaïen i mimvingidi yeto miadifwa, bena yeto 
nitu yimosi, bena yeto ntuadi mu nsilulu mu Klisto Yesu 
mu nsamu wambote. 

7 Mu wau yayika sielo bonso bwena nkailu anlemvo 
wa Nzambi uyavewa mu nsadulu alulendo luandi. 

8 Kwa mono, ndutidi banlongo babonsono mu ke, 
kwavewa niemvo wowo mu samuna kwa bapaien nsamu 
wambofe wakimvwama kia Klisto ki ka kilendi tezakana 

o 

9 ye mwesa babonsono, bwenina nsadulu yamansweki 
maswekwa tuka mu ntangu zi ka zibadiki mu Nzambi 
wasema biabionsono, 

10 mpasi nduenga za Nzambi zampila zazingi zazai- 
kuswa bwabu mu dibundu kwa minyadi ye bakuluntu mu 
zulu, 

11 bonso bwenina kani diamvu ya mvu dikakana mu 
Klisto Yesu, Mfumu eto, 

12 Mu yandi, bu tukunlekilanga minu, tuena vuvu 
kiafinama ye Nzambi mu kibakala. 

13 Mu diodio mono ilulomba, ka luidi kondwa 
kibakala mu mpasi zami mu beno, kadi zau i nkembo 
eno. 

14 91 kuma mono ifukamanga va makungunu mami 
kwa Se 

15 ditukidi kise kiakionsono kibikwanga mu mazulu 
ye va ntoto, 

16 mpasi kaluvana bwenina kimvwama kiankembo 
andi, mpasi luasiama mu lulendo mu Mpeve ardi mu' 
muntu wena mu ngudi, 

17 mpasi Klisto kakundanga mu ntima mieno mu minu, 

18 mpasi beno bu luena mianzi miasina mu zola, 
luakala ngolo mu bakula mu kintuadi ye banlongo 
babonsono, bwenina sadila ye la ye mpinda ye ntela 

19 ye zaya zola kwa Klisto kuviokele nzailu, mpasi 
luazala mu zala kwakonsono kwa Nzambi. 

20 9 Kansi kwa yandi ulenda vanga malutidi beni 
mamonsono matulombanga vo banzanga, bwenina 
lulendo lusalanga mu beto, 

21 kwa yandi nkembo mu dibundu ye mu Klisto 
Yesu kwa mbandu zazonsono mu mvu miamvu ya 
mvu. Ameni. 


| kuma mono, i nkole mu Mfumu, ilulubula luadiata 
bufweni mu mbokolo yiluabokudulwa, 
2 mu luyinunu lualonsono ye kimpombo ye mbuwa 
ntima ye mvibasani mu zola; 
3 jusa kimfuzi mu keba kintuadi kia Mpeve mu kangu 
kiayenge. 
4 Nitu yimosi ye Mpeve yimosi biena, bonso buluabo- 
kudulwa mpe mu vuvu kimosi kiambokolo eno; 
5 Mfumu yimosi, minu kimosi, mbotokolo yimosi, 
6 Nzambi yimosi ye Se diababonsono diena vana 
ntandu ababonsono ye mu nkati ababonsono ye mu 
babonsono. 

7 Kansi buna tuena muntu muntu wavewa nlemvo, 
bonso bwena tezo kiankailu a Klisto. 

8 I kuma kavovila: Bu kabaluka muna kayengele, 
wabaka nkangu wazinkole, wavana bantu minkailu. 

9 Kansi diadi: wabaluka i nki ambangudulu vo ka yayi 
ko e vo wateka kulumuka kuna vuma biena ku banda- 
banda ku nsi antoto? 

10 Ndiena wakulumuka, i ndiena wabaluka mpe vana 
ntandu amazulu mamonsono, mpasi kazala mu bia- 
bionsono. 

11 Yandi wavana bankaka mu kala zintumwa, ba- 
nkaka bambikudi, bankaka nsamuni miansamu wa- 
mbote, bankaka mimvungi ye minlongi 

.12 mu fwanisa banlongo mu sala bisalu ye tunga nitu a 
Klisto, 

13 nate ye beto.babonsono tuamana luaka ku kintuadi 
kiaminu ye kianzailu a Mwan'a Nzambi ye ku muntu 
wamana kula ye ku tezo kiankudulu kiazala kia Klisto. 

14 Buna ka tuna vutuka kala bana banswa banatwanga 
ye zietuswanga kwa yonso yonso mpeve yalongi mu 
kimpa kiabantu ye mu bungubi ye kinkita kianzimbusu 
ko. 

15 Kansi tuvovanga kedika, mpasi tuakula mu zola 
mu mamonsono kwa yandi i ntu, į Klisto. 

16 Tuka mu yandi nitu yamvimba yibundukuswanga 
ye yikukuswanga ye mu lusadusu luvanasananga biela 
biabionsono bonso bwena nsadulu akiela kiela, i bobo 
nitu yikulanga mu kukitunga mu zola. 

17 | I kuma diadi ngieti vova ye ta kimbangi mu 
Mfumu, vo ka luvutukani diata ko, bonso budiatanga 
bapaïen mpe mu madiela mau malufukulu, 

18 bu bena tombe mu zayu kiau ye bena ku mbazi 
amoyo wa Nzambi mu diambu diakondwa kwazaya 
kwena mu bau mu diambu diambadusu antima miau. 

19 Bu bakondolo nsoni bakiyekula mu zinzinunu mu 
vanga nsumukunu zazonsono mu vema. 

20 Kansi beno ka lualongukila Klisto bobo KO, 

21 vo bwena, vo luawilu mu yandi ye lualongwa mu 
yandi, bonso bwena kedika mu Yesu, 

22 mu vula muntu wankulu wankadulu eno yatekila 
ubivuswanga mu nzinunu zaluvunu. 

23 Kansi lukitukanga bamona mu mpeve yadiela 
dieno, 

24 bu luakivwatila muntu wampa wasemwa bwenina 
Nzambi mu lunungu ye nlongo biakedika. 

25 1.1 kuma lubembika luvunu, luvoyasana kedika 
muntu ye mfinangani andi, kadi tu biela biantuadi. 

26 Lukala nganzi, kansi ka luvolani masumu ko; 
ka lukebani nganzi nate ye ntangu yidimini ko; 

27 ka luvanani nkadı ampemba fulu ko. 

28 Wena bwivi, kavutukani labula ko, kansi kasala ye 
vanga mu moko mandi biena biambote, mpasi kakala 
bikafwiti kabila kwa bena nsatu. 

29 Diambu diansoni nkutu ka divaikani mu nwa 
mieno ko, kansi mena mambote mu ntungulu abankaka 
mafweni mu vana nlemvo kwa bawanga. 

30 Ka lusani Mpeve yaniongo ya Nzambi kiadi ko 
yiluasilwa dimbu nate ye tumbu kiankudulu. 

31 Bika ndudi yayonsono ye nkesi ye nganzi ye 
mbokolo ye ntiakulu biakatulwa mu beno va kimosi ye 
yayibi yayonsono mpe. 

32 Lukalasana nlembami, nkenda, luyambasana, 
bonso Nzambi mpe mu Klisto waluyambudila. 


I kuma luvukumukina Nzambi bonso bana bazolwa, 

2 ludiata mu zola, bonso Klisto mpe waluzola ye 
wakivana mu beto nkailu ye nkailu amponda wansunga 
kwa Nzambi. 

3 9 Yanga ye nsumukunu zazonsono vo bwimi ka 
bibikwani nkutu mu beno ko, bonso busongele mu ba- 
nlongo, 

4 ka mbokono zansoni ye zabuzengi vo madieya ko 
bilembolo songa, kansi luvana matondo. 

5 Kadi lutomene zaya diadi, vo nsuza nkutu vo nkwa 

sumuka vo nkwa bwimi, i nsambidi abiteki, kenani 
difwa mu kimfumu kia Klisto ye Nzambi ko. 

6 1 Muntu ka luvunani mu mambu mankatu ko, kadi 
mu diambu diamomo nganzi za Nzambi zikwizanga va 
bana bankolomono. 

7 1 kuma ka lukalani ntuadi ye bau ko. 

8 Kadi vakiakedi luakala tombe, kansi bwabu luena 
kia mu Mfumu. Ludiata bonso bana bakia, 

9 kadi mbutu miakia miena mu mambote mamonsono 
ye lunungu ye kedika. 

10 Luteza mu zaya bionso bizolakane kwa Mfumu, 

11 ka lukalani ntuadi ko mu mavanga matombe 
makondolo mbutu, kansi semba lusemba mo kaka. 

12 Kadi mabavanganga mu nsweki mena nsoni mpe 
mu vova. 

13 Kansi mamonsono makongudulwanga kwa kia 
mazayakene, kadi i kia kuzaikisanga mamonsono. 

14 1 kuma kavovele: Sikama kwaku, ngeye ulekanga, 
fuluka mu bafwa, Klisto si kakukienzula. f 

15 $ 1 kuma lutala, bonso bulufwiti toma diata, ka 
bonso bakondoio nduenga ko kansi bonso bankwa 
nduenga, 

16 Lutoma sadila ntangu, lumbu bu biena biambi. 

17 1 kuma ka lukalani buzengi ko, kansi luzaya monso 
mazolele Mfumu. 

18 Ka lukolwani vinia ko, mu kiau mutukanga ki- 
mpumbulu, kansi luzala kwa Mpeve. 

19 Luvovasana mu tumbu ye nkunga miamasika ye 
nkunga miakimpeve, luyimbila ye lusika mu ntima 
mieno kwa Mfumu. 

20 Lutondanga kwa Nzambi ye Se ntangu zazonsono 
mu biabionsono mu nkumbu a Mfumu eto Yesu 
Klisto. 

21 Lulemvuka muntu kwa mfinangani andi mu vumi 
kia Klisto. 

22 1 Lu bakazi, lulemvuka kwa babakala bayeno 
kibeni bonso kwa Mfumu, 

23 kadi bakala i ntu ankazi, bonso Klisto mpe i ntu 
adibundu. Yandi kibeni i mvulusi anitu. 

24 Bonso dibundu dialemvuka kwa Klisto, i buna mpe 
bakazi kwa babakala bau mu mamonsono. 

25 9 Lu babakala, luzola bakazi beno, bonso Klisto 
mpe wazola dibundu ye wakivana mu diau, 

26 mpasi kabieka dio nlongo, bu kakivedisila dio mu 
ngiobolo anlangu ye mu mambu, 

27 mpasi yandi kibeni kakitudila dibundu diankembo 
dikondolo tona vo mfiende vo diampila yoyo, kansi 
mpasi diakala dianlongo ye kondwa kieta. 

28 I bobo mpe babakala bafwiti zola bakazi bayau 
kibeni bonso nitu zayau kibeni. Uzolanga nkazi ayandi 
kibeni, ukukizolanga. 

29 Kadi muntu kabelele nsuni ayandi kibeni widi 
ntangu nkutu ko, kansi yandi uyundulanga wo ye 
kebanga wo bonso Klisto mpe dibundu, 

30 kadi beto tu biela bianitu andi. 

31 I kuma muntu fwiti sisa sandi ye ngudi andi ye 
tatamana ye nkazi andi, bau bole si bakala nsuni umosi. 

32 Diansweki diodio diena diadinene, kansi mono 
mpovele mo mu Klisto ye mu dibundu. 

33 Mwanki beno mpe luzodila bobo muntu muntu 
wandi nkazi bonso yandi kibeni, nkazi bika kavumina 
bakala diandi. 


6 Lu bana, lutumamana mase meno ye ngudi zeno mu 
Mfumu, kadi bobo bufweni. 

2 Zitisa saku ye ngudi aku, yoyo i nsikudukusu 
yantete yena nsilulu, 

3 mpasi watoma nitu ye zinga ntangu yayingi mu nsi. 

4 Lu mase, ka lufwemisani bana beno ko, kansi 
lubayundula mu ndongi ye lusembo lua Mfumu. 

5 %9 Lu minanga, lutumamana mfumu zeno zansuni 
mu vumi ye zakama mu kimpombo kiantima mieno 
bonso kwa Klisto, 

6 ka mu salu kibatalanga kaka ko, bonso vo luto- 

mbele mu zolwa kwa bantu, kansi bonso nanga mia 
Klisto luvanga luzolo lua Nzambi mu ntima wambote, 

7 lubasadila mu luzolo tuambote bonso kwa Mfumu 
ye ka kwa bantu ko, 

8 bu luzeyi, vo dionso diambote diavengi muntu 
muntu, si kavutuka dio tambula kwa Mfumu, kani voi 
nanga vo wampwanza. 

9 Beno lu zimfumu, luvanga bumosi kwa bau, ka 
luvumisani ko, bu luzeyi, vo Mfumu abeno yau wena mu 
mazulu ye katalanga muntu zizi ko. 

10 (1 kuma lusiama mu Mfumu ye mu ngolo zalulendo 
luandi. 

11 Luvwata biandwanina biabionsono bia Nzambi, 
mpasi lualenda kakila kinkita kiankadi ampemba, 

12 kadi beto ka tunwanisanga menga ye nsuni ko, 
kansi bikuluntu ye bankwa lendo ye nyadi mianza 
miatombe kiaki ye mpeve zambi za mu zulu. 

13 1 kuma luvwata biandwanina biabionsono bia 
Nzambi, mpasi lualenda kukitabila mu lumbu kiambi ye, 
bu lumeni nunga, telama nakekete. 

14 I kuma lutelama, bu lukengi kedika va tuketo 
tueno ye luvweti nkaku yalunungu yantulu, 

15 ye luvweti mu malu meno nkubumunu ansamu 
wambote wayenge. 

16 Mu biabionsono lubonga nkaku aminu yilulenda 
zimina bitoto biatia biabionsono biankwa mbi. 

17 Lutambula nkaku ampulusu yantu ye sabala kia 
Mpeve, i mambu ma Nzambi, 

18 mu lusambulu lualonsono ye ndombolo, lusambila- 
nga ntangu zazonsono mu Mpeve, mu diambu diodio 
lukayanga meso mu kimfuzi kiakionsono ye ndombolo 
mu banlongo babonsono 

19 ye mu mono mpe, mpasi bu izibula nw'ami, yavewa 
mambu mu zaikisa mansweki mansamu wambote mu 
kibakala, 

20 ungienina ntumwa mu luvambu, mpasi yayoya mu 
kibakala, bonso bumfwiti vova. 

21 $ Kansi mpasi luazaya mambu mami ye bonso 
bungiena, Tikiko, mpangi ami yazolwa ye sielo kiakwi- 
kama mu Mfumu, si kakuluzaikisa mamonsono. 

22 Mu diambu diodio yamfidisa kwa beno, mpasi 
luazaya bonso butuena ye mpasi kabomba ntima 
mieno. 

23 T Yenge kwa zimpangi ye zola ye minu bitukidi kwa 
Nzambi, i Se, ye Mfumu Yesu Klisto. 

24 Bika nlemvo wakala ye babonsono bazolanga 
Mfumu eto Yesu Klisto mu zola ku ka kusuki. 


NKAND’A PAULU KWA BISI 
FILIPI 


1 Paulu ye Timoteo, i bisielo bia Klisto Yesu, kwa 
banlongo babonsono mu Klisto Yesu bena mu Filipi ye 
minkengi ye bisielo. 

2 Bika nlemvo wakala yeno ye yenge bitukidi kwa 
Nzambi, i S'eto, ye Mfumu Yesu Klisto. 

3 1 Mono itondanga kwa Nzambi ami mu mamonsono 
maibambukilanga moyo mu beno. 

4 Lumbu biabionsono mu nsambulu zami zazonsono 
ikuludilanga mvutu, mu kiese buna luena 

$ mu diambu diakintuadi kiluena mu salu kiansamu 
wambote tuka mu lumbu kiantete nate ye bwabu. 

6 Kadi mu diodio ngiena vuvu kiakwikama, vo ndiena 
wabadika salu kiambote mu beno, si kalungisa kio nate 
ye lumbu kia Klisto Yesu. 

7 Bufweni kwa mono mu banzila momo mu beno, 
kadi ikulunatanga mu ntim'ami; bu ngiena mu tuvambu 
ye bu itabilanga ye sikidikanga nsamu wambote, luena 
yami ntuadi mu nlemvo uyavewa. 

8 Kadi Nzambi i mbangi ami, bonso buikuluzolanga 
beno babonsono mu zola kwa Klisto Yesu. 


446 FILIPI | 


9 Diadi isambidilanga, vo zola kweno kwaluta ye 
lutila mu nzailu ye mpisulu mu biabionsono, 

10 mudiambudiazaya bionso biena bialunga,mpasi lua- 
vedila ye kondwa nteso asakuba nate ye lumbu kia Klisto, 

11 luazala kwa mbutu mialunungu miena mu Yesu 
Klisto mu nkembolo ye nsikulu a Nzambi. 

12 9 Lu zimpangi, nzolele, vo luazaya, yo dina diya- 
bwilwa dialuta mwangisa nsamu wambote, 

13 i dina tuvambu tuami tuamonika mu Klisto mu 
vula diamvimba ye kwa bankaka babonsono, 

14 i diau mpangi zazingi beni, bu basila Mfumu vuvu 
mu diambu diatuvambu tuami, baluta kabuka ntima mu 
vova mambu ma Nzambi mu kibakala, 

159 Kedika bankaka basamunanga Klisto mu 
diambu diakimpala ye nzonza, kansi bankaka mpe mu 
diambu dialuzolo luambote. 

16 Baba mu zola, bu bazeyi, vo yatulwa mu tabila 
nsamu wambote. 

17 Bankaka mu mpaka basamunanga Klisto, ka mu 
kani diambote ko, bu babanzanga mu kumbwesa nzungu 
mu tuvambu tuami. 

18 Buna bwe? Vo mu bila kialuvunu vo mu bila 
kiakedika K listo usamunwanga, mu diodio iyangalalanga. 
Si yayangalala mpe. 

19 Kadi nzeyi, vo diadi si diasukila mu mpulusu ami 
mu ndombolo eno ye lusadusu lua Mpeve ya Yesu 
Klisto. 

20 Kadi ngiena mpingulu ye vuvu kiasiama, vo kina 
fwiswa nsoni mu lekwa ko, kansi vo bwabu mpe bonso 
mu ntangu zazonsono mu kibakala kiakionsono Klisto 
si kakembuswa mu nitu ami kani mu moyo kani mu 
lufwa. 

21 Kadi Klisto i moyo ami ye mu fwa i ndandu. 

22 Vo mu kala moyo mu nsuni mutukisanga mbutu 
mu salu kiami, buna kizeyi dimfwiti sola ko. 

23 Kadi mamole meti kumfietikisa, nzolele londuka ye 
kala ye Klisto, kadi diodio dilutidi kala mbote beni. 

24 Kansi mu sikila mu nsuni mulutidi kala nkinzi mu 
diambu dieno. 

25 Bu ngiena vuvu kiokio, nzeyi vo si yasikila ye 
tatamana ye beno babonsono mu diambu diantomoso ye 
kiese biaminu kieno, 

26 mpasi luyanu lueno luabuka mu Klisto Yesu mu 
mono mu ngizulu ami diaka kwa beno. 

27 $ Lukala nkadulu yafwana mu nsamu wambote wa 
Klisto, mpasi yawa mu beno, kani vo yakwiza kulumona, 
kani vo ngiena nseke, vo lutelamanga nangwi mu mpeve 
yimosi ye nwananga mu diela dimosi mu diambu diaminu 
kiansamu wambote. 

28 Ka lupamunwani mu lekwa kwa minkakididi ko, 
diodio i dimbu kiambungulu kwa bau kansi kiampulusu 
eno, diodio ditukidi kwa Nzambi. 

29 Kadi beno luavewa nlemvo ka mu lekila Klisto 
minu kaka ko kansi mu lungwa kwama mu diambu 
diandi mpe, 

30 bu luena ndwanunu yimosi yiluamona mu mono 
ye yiluawilu bwabu mu mono. 


2 I kuma vo mwena ndubudulu mu Klisto, vo mbo- 
mbolo azola, vo kintuadi kia Mpeve, vo nzolakani, 
vo nkenda, 

2 buna lulungisa kiese kiami, lukala diela dimosi, bu 
luena zola kumosi ye kintuadi ye mabanza mamosi, 

3 ka luvangani diambu mu mpaka vo mu nkembolo 
yankatu ko, kansi mu luyinunu muntu muntu kabanza 
vo yandi kibeni nke wankaka ulutidi; 

4 muntu muntu kabanzilani ntomoso ayandi kibeni 
kaka ko kansi mu ntomoso abankaka mpe. 

5 Lukala diela dina dimosi diakala mu Klisto Yesu, 

6 yandi bu kakala lunitu lua Nzambi, kabanzila mu 
ziona ndedakani ye Nzambi ko, 

7 kansi wakisila nkatu, bu kabonga lunitu luananga ye 
wayika mfwanakani ye bantu ye wamonika nkadulu 
mpila mosi ye muntu. 

8 wakiyina bu katumama nate ye kuna mfwilu, inga, 
i mfwilu va kulunsi. 

9 I kuma Nzambi wanzangula beni, wankaila nkumbu 
yiviokele nkumbu zazonsono, 

10 mpasi makungunu mamonsono mafukama mu 
nkumbu a Yesu, mabau bena mu mazulu ye va ntoto ye 
ku nsi antoto, 

1] tudimi tuatonsono si tuatambudila, vo Yesu 
Klisto i Mfumu mu nkemboso a Nzambi, i Se. 

12 9 I kuma, lu zolwa biami, bonso buluatumamene 
ntangu zazonsono, lusala mu diambu diampulusu eno 
mu wonga ye zakama, ka bu ngiena yeno kaka ko, kansi 
luluta bo sa, bu kiena yeno ko. 

13 Kadi i Nzambi usalanga mu beno luzolo ye mava- 
nga, bonso bwena luzolo luandi luabiza. 

14 Luvanga mamonsono mu kondwa kwavunguta ye 
mpaka, 


15 mpasi luakondwa lusembo ye nsumukunu ye kala ; 


bana ba Nzambi bakondolo kieta va kati diambandu 
yatekalakana ye yamvilangani, mu bau lumonikanga 
bonso kia kwazulu mu nza, 

16 bu lusimbanga mambu mamoyo, mpasi vo mu 
lumbukia Klisto yalenda yangalala, bu yalembwa yungusa 
ye sala mu nkatu. 

17 Kansi vo mu diambu diaminu kieno moyo ami si 
watulwa mpe bonso nkailu azikwa, ngiena kiese, iyanga- 
lalanga ye beno babonsono. 

18 I bobo beno mpe luyangalala, lukala kiese ye 
niono. 

19 9 Nsidi vuvu mu Mfumu Yesu vo ka ntama ko si 
yafidisa Timoteo kwa beno, mpasi yamona kiese, bu 
nzeyi bwena mu beno. 

20 Kadi kiena muntu ufwanane ye yandi mu diela ko, 
ufwiti kulukadila mayindu mu kedika mu mambu meno. 

21 Kadi babonsono batombanga biabau kibeni, ka 
bina bia Klisto Yesu ko. 

22 Kansi luzeyi nkwikumunu andi, vo yandi wasala 


. 

yami mu diambu diansamu wambote bonso mwana 
weti sadisa s'andi. 

23 1 kuma nsidi vuvu mu kumfidisa nswalu, bu nzeyi, 
bonso bungina mona. 

24 Kansi ngiena vuvu mu Mfumu, vo ka ntama ko 
mono kibeni si ngiza. 

25 Kansi mbenzi, vo bufweni mu kulufidisa Epafolo- 
dito, i mpangi ami ye kisadi yami ye kinwani yami, 
kansi ntumwa eno ye sielo kieno mu nsatu zami; 

26 bu kakalanga ngunda mu beno babonsono ye 
wabwa kingongo, bu luawa, vo kakala bela. 

27 Kadi yandi wakala bela lukufi ye fwa; kansi Nzambi 
wamfwila nkenda, ka yandi kaka ko kansi mono mpe, 
mpasi yalembwa baka kiadi va ntandu akiadi. 

28 1 kuma yamfidisa mu kimfuzi beni, mpasi vo bu 
luavutuka kummona, luayangalala ye kiadi kiami 
kiakuluka. ; 

29 I diau luntambula mu Mfumu mu kiese kiakio- 
nsono, lumona bampila yoyo luzitu; 

30 kadi mu diambu diasalu kia Klisto yandi wakala 
lukufi ye fwa, bu kayekula moyo andi, mpasi kalungisa 
biakondwa mu kisielo kieno kwa mono. 


3 I kuma, lu zimpangi zami, luyangalala mu Mfumu. 
Mu sonika mambu mamosi kwa beno ka i mpasi 
kwa mono ko, kansi i ntomoso kwa beno. 

2 Lutala zimbwa; lutala bisadi biambi: lutala nzengolo. 

3 Kadi beto i nzengolo, i beto tusambilanga mu Mpeve 
a Nzambi ye kukiyananga mu Klisto Yesu ye lembolo sa 
vuvu mu nsuni, 

4 mpeleko ilenda sa vuvu mu nsuni mpe. Vo muntu 
wankaka benzi vo lenda sa vuvu mu nsuni, mono ndutidi, 

5 mono yazengwa mu lumbu kianana, i mwisi Isaeli 
mu kanda dia Benyamini, Ebeleo mu ba Ebeleo, mu nsiku 
i mfalisi, 

6 vo mu diambu diavema yazoma dibundu, vo mu 
diambu dialunungu luena mu nsiku, yakondwa lusembo. 

7 Kansi momo makala ndandu ami, ibanzilanga mo 
bonso mvidusu mu diambu dia Klisto. 

8 Inga, kedika, mono ibanzilanga mamonsono bonso 
mvidusu mu diambu diandutulu anzailu a Klisto Yesu, 
Mfumu ami, i mu diambu diandi yavidisa mamonsono, 
ibanzilanga mo bonso mvidusu, mpasi yabaka Klisto 
ndandu 

9 ye bwanwa mu yandi, bu kiena lunungu luamono 
kibeni ko, i luna luansiku, kansi lolo luena mu minu 
mu Klisto, i lunungu lua Nzambi mu minu, 

10 mpasi yazaya yandi ye lulendo luamfulukulu andi 
ye kintuadi kiandungulu zandi ye fwanana ye yandi mu 
mfwilu andi, 

11 mpasi, vo ilenda, yaluaka kuna mfulukulu abafwa. 

124 Ka bwena vo mbeni nunga vo luaka ku tezo 
kialunga ko, kansi ivemanga mu baka kio, kadi yabakwa 
mono kibeni kwa Klisto Yesu. 

13 Lu zimpangi, kikukitanganga ko, vo yakibakila kio. 

14 Kansi diivanga i diadi: Bu ivilakananga mena ku 
manima ye lambukilanga mena ku ntuala, ilandanga tezo 
ye nsendo anunga wambokolo yakayengele ya Nzambi 
mu Klisto Yesu. 

15 I kuma beto babonsono tualunga, bika tuakala 
diela diodio. Vo mu diambu diankaka luena diela 
diankaka, buna Nzambi si kaluzaikisa diodio mpe. 

16 Kansi mu ndiatulu yitualuakila vatuena, bika 
tuatatamana mu yau. 

17 9 Lu zimpangi, lukala kintuadi mu kuntanginina, 
lutoma tala badiatanga bonso beto, bu luena kifwani mu 


beto. 

18 Kadi babingi badiatanga, bonso buyateka kuluka- 
mba nkamba zazingi, i bobo ngieti kulukamba mu dilu, 
vo bau i mintantu miakulunsi dia Klisto. 

19 Nsukulu au i mbungulu, nzambi au i vumu, nkembo 
au wena mu nsoni zau, mabanza mau mena mu biakintoto. 

20 Kadi kisi nsi kieto kiena mu zulu mutuvingilanga 
Mvulusi, i Mfumu Yesu Klisto, 


FILIPI 3, 4 451 


21 una kitula nitu zeto zanginunu, mpasi zafwanakana 
ye nitu andi yankembo, bonso bwena nsadulu alulendo 
luandi mu kukilemvudila biabionsono. 


4 I kuma, lu zimpangi zami zazolwa zingienina ngunda, 
lu kiese kiami ye koloa kiami, i diau Jutelama nangwi 
mu Mfumu, lu bakiazolwa. 

2 T Mono ibombidila Evodia, ye ibombidila Sintike 
bakala diela dimosi mu Mfumu. 

3 Inga, ngeye mpe Sinsige wakedika, mono ikulomba 
wasadisa bakento bobo basalanga yami mu nsamu 
wambote ye Kleme ye bisadi yami biankaka biasonukwa 
nkumbu zau mu nkanda wamoyo. 

4 T Luyangalala ntangu zazonsono mu Mfumu, diaka 
mpovele: Luyangalala. 

5 Bika nlembami eno wazayakana kwa bantu babo- 
nsono. Mfumu weka lukufi. 

6 Ka lukalani mayindu mu diambu ko, kansi mu 
mamonsono bika nsatu zeno zazayakana kwa Nzambi 
mu nsambulu ye ndombolo mu matondo. 

7 Yenge kia Nzambi kilłutidi zayu kiakionsono si 
kiakenga ntima mieno ye mabanza meno mu Klisto Yesu. 

8 T I kuma, lu zimpangi, kionso kiena kedika, kionso 
kiena luzitu, kionso kiena lunungu, kionso kiena vedila, 
kionso kiena zolwa, kionso kiena mbikulu yabiza, vo 
fu kiasonga kiena, vo nsikulu yena, lubanzila momo. 

9 Malualonguka ye tambula ye wa ye mona kwa mono, 
lusadilanga momo, ye Nzambi ayenge si kakala yeno. 

10 1 Mono yayangalala beni mu Mfumu bu luavutuka 
kumbanzila. Luateka kumbanzila, kansi ka luabaka 
nzila mu vanga diambu ko. 

11 Kivovele mo mu diambu diayakondwa lekwa ko, 
kadi yalonguka mu yukwa mu bionso bimbakidi. 

12 Mono nzeyi mu yinumuswa, nzeyi mu kala biabingi 
mpe, mu biabionsono ye mambu mamonsono yayukwa 
mu yukuta ye mu fwa nsatu, mu kala biabingi ye mu 
kondwa lekwa. 

13 Mono ilenda vanga mamonsono mu yandi ukunsia- 
misanga. 

14 Kansi luavanga bwabiza, bu luakala ntuadi mu 
mpasi zami. 

15 Lu bisi Filipi, beno kibeni mpe luzeyi, vo mu mbadu- 
kulu ansamu wambote, bu yasisa Makedonia, dibundu 
nkutu ka diakala kintuadi ye mono mu lekwa biampana 
ye biantambula ko kansi beno kaka. 

16 Kadi mu Tesalonika mpe luamfidisa lusadusu 
mfidisa yantete ye yanzole mpe mu diambu diansatu zami. 

17 Ka bonso vo itombanga nkailu ko, kansi ito- 
mbanga mbutu miniekanga mu diambu dieno. 

18 Mono yatambula biabionsono, ngiena bialunga, 
mbeni zala, bu yakitambudidi kwa Epafolodito biatuka 
kwa beno, i ngwilu ansunga, i nkailu azikwa ufweni mu 
tambulwa ye wazolakana kwa Nzambi. 

19 Nzambi ami si kayukutisa nsatu zeno zazonsono 
ponso bwena kimvwama kiandi mu nkembo mu Klisto 

esu. 

20 Kwa Nzambi ye Se dieto, nkembo mu mvu mia- 
mvu ya myu. Ameni. 

21 Luvana mbote kwa banlongo babonsono mu Klisto 
Yesu. Mpangi zena yami zilufidisi mbote. 

22 Banlongo babonsono balufidisi mbote, kansi bena 
mu nzo a Kaisali balutidi. 

23 $ Bika nlemvo wa Mfumu Yesu Klisto wakala ye 
mpeve eno. 


NKAND’A PAULU KWA BISI 


KOLOSAI 


1 Paulu, i ntumw'a Klisto Yesu, mu luzolo lua Nzambi, 
ye Timoteo, i mpangi eto, 
2` kwa banlongo bena mu Kolosai ye mpangi zilekanga 

minu mu Klisto. Nlemvo kwa beno ye yenge kitukidi 
kwa Nzambi, i S'eto. 

3 €] Beto tutondanga kwa Nzambi, Se dia Mfumu eto 
Yesu Klisto ntangu zazonsono, bu tukulusambidila- 
nga, 

4 bu tuawilu mu minu kieno mu Klisto Yesu ye zola 
kuna kuluenina kwa banlongo babonsono, 

5 mu diambu diavuvu kilulundulwanga mu mazulu, 
kiluateka wa mu mambu makedika kiansamu wambote. 

6 Wau wayiza kwa beno, bonso buwena mpe mu nza 
yamvimba, bu ubutanga mbutu miniekanga, bonso mu 
beno mpe tuka mu kina lumbu kiluawa wo ye luazaya 
nlemvo a Nzambi mu kedika, 

7 bonso bulualonguka kwa Epafala, nanga yami 
wazolwa, i sielo kia Klisto kiakwikama mu diambu dieto. 

8 Yandi watuzaikisa mpe zola kweno mu Mpeve. 

9 T I kuma tuka mu lumbu kina kituawilu wo, ka 
tulembolo kulusambidila ko ye lomba, mpasi luazala 
kwa nzailu aluzolo luandi mu nduenga zazonsono ye 
zayu kiakionsono biakimpeve, 

10 mpasi luadiata bufweni mu Mfumu mu zojakana 
kwakonsono, bu lubutanga mbutu mu salu kiakionsono 
kiambote ye kulanga mu nzailu a Nzambi. 

11 Mu ngolo zankembo andi si luasiamuswa mu 
biabionsono mu tatamana ye vibidila mu yayonsono. 

12 Mu kiese lutondanga kwa Se dialufwanisa mu kala 
ntuadi mu difwa diabanlongo mu kia. 

13 Yandi watutanina mu lendo kiatombe, watusekula 
mu kimfumu kia Mwana wazola kwandi- 

14 utuenina nkudulu, ngiambudulu amasumu meto. 

15 Yandi i kifwani kia Nzambi yi ka yimonwa, 
wasemukunwa mu biabionsono biasemwa. 

16 Kadi mu yandi mwasemunwa biabionsono mu 
mazulu ye va ntoto, bina bimonwanga ye bina bi ka 
bimonwa, kani biandu biakitinu vo bimfumu vo bikuluntu 
vo bankwa lulendo; biabionsono biasemwa mu yandi 
ye kwa yandi. 

17 Yandi wakitekidila biabionsono, biabionsono 
bikalanga mu yandi. 

18 Yandi i ntu anitu, nitu i dibundu, yandi i mbadu- 
kulu, nsemokono mu bafwa, mpasi kakala ntekidi mu 
biabionsono, 

19 kadi bwazolakana kwa Nzambi, vo luzadusu 
lualonsono si luakala mu yandi, 

20 mu kukiwawisila biabionsono mu yandi kani biena 
ya ntoto vo biena mu mazulu, bu kakivangila yenge va 
kulunsi diandi mu menga mandi. 

21 Beno mpe luateka kala ku mbazi, luakala mintantu 
mu diela dieno ye mu mavanga mambi, kansi bwabu 
yandi waluwawasa 

22 mu nitu ansuni andi mu mfwilu, mpasi kalutula. 
vanlongo ye kondwa kieta ye lusembo va luse luayandi 

ibeni, 

23 vo bwena vo lusikilanga mu minu ye lukumama ye 
lusikalala ye lembwa kunkulwa mu vuvu kiansamu wa- 
mbote uluawilu, i wowo wasamunwa mu nsemono 
yayonsono yena ku nsi azulu, i mono, Paulu, yayikila 
wo sielo. 

24 1 Bwabu iyangalalanga mu mpasi zami mu diambu 
dieno ye ilungisanga mu nsuni ami bina bikondolo mu 
ndungulu za Klisto mu diambu dianitu andi, i dibu- 
ndu. 

25 Mu diau yayikila sielo, bonso bwena kikebi kia 
Nzambi kiyavewa mu diambu dieno mu lungisa mambu 
ma Nzambi, 

26i mansweki maswekwa tuka mu mbadukulu 
azintangu ye zimbandu, kansi mamonukuswa bwabu kwa 
banlongo bandi. 

27 Nzambi wazola zaikisa kwa bau bonso bwena 
kimvwama kiankembo amansweki momo mu bapaien, 
i Klisto mu beno, vuvu kiankembo, 

28 utusamunanga bu tulubulanga bantu babonsono 
ye longanga bantu babonsono mu nduenga zazonsono, 
mpas ituatula bantu babonsono balunga mu Klisto. 

29 Mu diambu diodio isalanga ye nwananga, bonso 
bwena ngolo zayandi usalanga ngolo mu mono. 


2 Kadi mono nzolele, vo luazaya, bonso buinwananga 
ndwanunu yayinene mu beno ye mu bau bena mu 
Laodikia ye buna bena ba ka bamweni zizi kiami mu 
nsuni ko, 

2 mpasi ntima miau miabombwa, bu bayikukuswa mu 
zola ye ku kimvwama kiakionsono kialusikuduku luazayu 
mu zaya mansweki ma Nzambi i Klisto, 

3 mu yandi mwaswekwa mayudukwa mamonsono 
manduenga ye manzailu. 

4 Momo mpovele, mpasi muntu kakuluvuna mu 
mpova zandebolo ko. 

5 Kadi vo ngiena nseke mpe mu nsuni, ngiena yeno 
mu Mpeve; iyangalalanga ye monanga nkubumunu 
eno ye sikalala kwaminu kieno mu Klisto. 

6 T I kuma bonso buluatambula Klisto Yesu Mfumu, 
luadiata mu yandi, 

7 lumena mianzi, lutungwa mu yandi, lusikalala mu 
minu, bonso bulualongwa, lubuka mu matondo. 

8 ci Lutala, ka luidi bwilwa kwa muntu mu malongi 
mankatu maluvunu bwenina kikulu kiabantu ye maba- 
nza makileke manza ye ka bwenina Klisto ko, 

9 kadi mu yandi mukalanga luzadusu lualonsono 
luaki Nzambi mu nitu. 

10 Beno luameni zala mu yandi, i ntu abikuluntu 
biabionsono ye bankwa lulendo. 

11 Mu yandi luazengwa mpe nzengolo yalembwa 
vangwa mu moko mu mvudulu anitu ansuni mu nzengolo 
a Klisto, 

12 bu luadiamuswa ye yandi mu mbotokolo, lulua- 
fulukuswa ye yandi mu minu mu ngolo za Nzambi 
wamfulukisa mu bafwa. 

13 Beno mpe bu luafwa mu ntulumunu zeno ye mu 
kondwa kwanzengolo ansuni mieno, yandi waluvana 
moyo ye yandi, bu kaluyambudila ntulumunu zazonsono. 

14 Bu kavinzikisa bisono biaminsiku biatukakila ye bia- 
tukanikina,yandi wakatula bio, bukakoma bio va kulunsi. 

15 Bu kaziona biandwanina biabionsono kwa baku- 
luntu ye bankwa lulendo, wabasonga va ntadisi aba- 
bonsono, wakisika mu bau. 

f6 9 I kuma ka luyambulani muntu kalufundisa mu 
ndilu ye ndwinu ko vo mu diambu dialumbu kiankembo 
yo mbikulu angonda vo tumingu, 

17 biobio biabionsono i kini kiabina bina kwiza, 
kansi biau kibeni biena mu Klisto. 

18 Ka luyambulani muntu kakuluziona nsendo 
anunga ko mu luyinunu lualuvunu ye nsambulu azimbasi, 
bu keti yindula mona-meso mayandi kibeni ye kukiya- 
nanga mu diela diandi diakinsuni, 

19 bu kalembolo bundana mu ntu musiamusunwanga 
nitu yamvimba yiyikukusu mu madikulu ye mianzi, 
yikulanga mu nkudulu ya Nzambi. 

20 $ Vo beno luafwa ye Klisto mu mabanza makileke 
manza, mu nkiama lutuikwanga minkondo, bonso vo 
luena moyo mu nza: 

21 Kusimbani ko, kubimbani ko, kuvalakanani ko! 

22 —bina biabionsono bifukilanga, bu bisadulwanga 
—bonso bwena nkondo ye ndongolo zabantu. 

23 Mu kedika biau bimonikanga bonso nduka mu 
nsambulu aluzolo luabau kibeni ye mu luyinunu ye 
lukwamusu luanitu; kansi ka biena mfunu ko mu 
kakidila nzinunu zansuni. 


3 I kuma vo luafulukuswa ye Klisto, luatomba bina 
biena mu kayengele muvwandanga Klisto va lubakala 
lua Nzambi. 

2 Lutadisa diela dieno mu bina biena mu kayengele, 
ka bina va ntoto ko. 

3 Kadi beno luafwa, moyo eno waswekwa mu Klisto 
mu Nzambi. 

4 Klisto, i moyo eno, bu kamonekene, beno mpe si 
luamonika yandi mu nkembo. 

5 1 I kuma luvonda biela bieno biena va ntoto, yanga, 
nsumukunu, nsatu zambi, nzinunu zambi, bwimi, i nsa- 
mbulu abiteki. 

6 Momo matukisanga nganzi za Nzambi va bana 
bankolomono. 

7 Vakiakala luadiata mu mau mpe, bu luakala moyo 
mu momo. 

8 Bwabu beno mpe luvula mama mamonsono: 
nganzi, nkesi, nsoki, ntiakulu, mpovolo zansoni mu 
nwa mieno. 

9 Ka luvunasanani ko, kadi luavula muntu wankulu 
ye mavanga mandi, 

10 luavwata muntu wampa ukitukanga wanipa mu 
nzailu, bonso bwena kifwani kiandiena wansema. 

11 Ka mwenani nkutu mwisi Elene ye Nyudayo ko, 
nzengolo vo kondwa kwanzengolo, nzenza, Nskite, 
nanga, wampwanza, kansi Klisto i mamonsono mu 
babonsono. 

12 9 1 diau luvwata, bonso bakiasolwa ba Nzambi 
baniongo ye bazolwa, nkenda zantima ye nlembami ye 
luyinunu ye kimpombo ye mvibudulu, 

13 luvibasana, luyambasana, vo muntu wenina muntu 
lusembo; bonso buluayambudulwa kwa Klisto, i bobo 
luvanga beno mpe. 

l4 Kansi va ntandu amamonsono luvwata zola, i 
kangu kiandungisila. 

15 Yenge kia Klisto kiluabokudulwa mu nitu yimosi, 
bika kiayala mu ntima mieno ye iukala matondo. 

16 Bika mambu ma Klisto makala kimvwama mu 
beno, mu nduenga zazonsono lulongasana ye lubasana 
mu tumbu, nkunga miamasika ye nkunga miakimpeve, 
luyimbila mu nlemvo kwa Nzambi mu ntima mieno. 

17 Mamonsono maluvanganga mu mambu vo mu 
mavanga, luvanga mo mu nkumbu a Mfumu Yesu 
lutondanga kwa Nzambi, i Se, mu yandi. 

18 9 Lu bakazi, lulemvuka kwa babakala beno, bonso 
bufweni mu Mfumu, 

19 Lu babakala, luzola bakazi beno, ka lubasilani 
mandudi ko. 

20 Lu bana, lutumamana mase ye ngudi zeno mu 
mamonsono, kadi diodio diazolakana mu Mfumu. 

21 Lu mase, ka lufwemisani bana beno ko, kabidi 
kondwa kibakala. 

22 Lu minanga, mu mamonsono lutumamana mfumu 
zeno zansuni, ka mu salu bibatalanga kaka ko, bonso 
nzodikisi miabantu, kansi mu luzolo luantima luvumina- 
nga Mfumu. 

23 Monso maluvanganga, luvanga mo mu luzolo 
luantima bonso vo kwa Mfumu ye ka kwa bantu ko. 

24 Kadi luzeyi, vo si luatambula nsendo adifwa kwa 
Mfumu. Lusadila Mfumu Klisto. 

25 Kadi uvanganga mambi si katambula diaka mambi 
makavengi ka kwenani ntalw’azizi ko. 


Lu zimfumu, luvanga kwa minanga mena lunungu 
ye madedakana, bu luzeyi, vo beno mpe luena Mfumu 
mu zulu. ` 

2 Lutatamana ye lukaya meso mu sambila mu 
matondo. 

3 Lutusambidila mpe, mpasi Nzambi katuzibudila 
mwelo wamambu mu vova mansweki ma Klisto maya- 
kangulwa, 

4 mpasi yazaikisa mo, bonso bumfwiti vova. 

5 9 Ludiata mu nduenga va kati ye bau bena ku 
mbazi, lutoma sadila ntangu. 

6 Bika mambu meno makala mazolakana ntangu 
zazonsono, matuiswa mu mungwa, mpasi luazaya, 
bonso bulufwiti vutula kwa muntu muntu. 

79 Bonso bungiena Tikiko si kakuluzaikisa bo, 
yandi i mpangi yazolwa ye sadi kiakwikama ye sielo 
yami mu Mfumu. 

8 Yamfidisa kwa beno mu diambu diodio, mpasi 
luazaya bonso butuena ye mpasi kabomba ntima mieno, 

9 va kimosi ye Onesimo, i mpangi yakwikama ye 

yazolwa, umosi mu beno. Si bakuluzaikisa mainonsono 
meti vangwa vava. 

10 f Alistalako, nkole yami, ulufidisi mbote ye Malako, 
mwan’ angudi ankazi a Banaba, uluatambudila nsiku- 
dukusu—vo yandi si kiza kwa beno, luntambula— 

11 ye Yesu ubikwanga Yuste. Mu bau bena mu 
nzengolo baba kaka i bisadi yami biakimfumu kia 
Nzambi bakala mbombolo kwa mono. 

12 Epafala ulufidisi mbote, umosi mu beno, sielo kia 
Klisto Yesu wena kimfuzi mu kulusambidila ntangu 
zazonsono, mpasi luatelama balunga ye toma zaya 
luzolo lualonsono lua Nzambi. 

13 Kadi mono ikuntela kimbangi, vo wena salu 
kiakingi mu beno ye mu bau bena mu Laodikia ye mu 
bau bena mu Yelapoli. 

l4 Luka, į dokuta wazolwa, ye Dema balufidisi 
mbote. 

15 Lufidisa mbote kwa mpangi zena mu Laodikia ye 
kwa Nimfa ye bundu diena mu nzo au. 

16 Nkanda bu umeni tangwa mu beno, bika watangwa 
mpe mu bundu diabisi Laodikia, beno mpe lutanga 
nkanda una wa Laodikia. 

17 Luvova kwa Alakipo: Toma tala kisielo kiwata- 
mbula mu Mfumu, mpasi wamanisa kio. 

18 Mono kibeni Paulu mu kwami koko iluveni 
mbote. Lubambuka moyo mu tuvambu tuami. Nle- 
mvo wakala yeno. 


NKANDA WANTETE WA PAULU KWA BISI 
TESALONIKA 


1 Paulu ye Silvano ye Timoteo kwa ‘bundu diabisi 
Tesalonika mu Nzambi, i Se, ye Mfumu Yesu Klisto. 
Bika nlemvo wakala yeno ye yenge. 

2 Beto tutondanga ntangu zazonsono kwa Nzambi 
mu diambu diabeno babonsono, bu tukulubambukilanga 
moyo mu tusambulu tueto, 

3 bu tutatamananga mu kulubambukila moyo va 
luse lua Nzambi, i S'eto, mu mavanga meno maminu 
ye salu kieno kiazola ye ntatumunu avuvu kieno mu 
Mfumu eto Yesu Klisto, 

4 bu tuzeyi nsodolo eno, beno lu zimpangi zazolwa 
kwa Nzambi, 

5 kadi nsamu eto wambote ka wayiza kwa beno mu 
mambu kaka ko, kansi mu lulendo ye mu Mpeve ya- 
nlongo ye mu lusikuduku lualuingi bonso buluzeyi, 
bonso butuakadila mu beno mu diambu dieno. 

6 Beno luayika nlandi mieto ye mia Mfumu, bu 
luatambula mambu mu mpasi zazingi mu kiese kia 
Mpeve yanlongo, 

7 ye luayika kifwani kwa babonsono balekanga minu 
mu Makedonia ye Akaya. 

8 Kadi tuka mu beno mambu ma Mfumu mawakana, 
ka mu Makedonia ye Akaya kaka ko, kansi minu 
kieno mu Nzambi kiazayakana mwamonsono, i diau 
ka tuena dio nsatu avovila ko. 

9 Kadi bau kibeni bakambanga bonso buluatuta- 
mbula ye bonso buluabangumuka kwa Nzambi ye 
luafila biteki nima mu sadila Nzambi amoyo yakedika, 

10 mu vingila Mwan'andi tuka mu zulu ukafulukisa 
mu bafwa, Yesu, ukututaninanga mu nganzi zina kwiza. 


Kadi beno kibeni, lu zimpangi, luzeyi nkotolo eto 
mu beno, vo ka yakala yankatu ko, 

2 kansi bu tuateka lungwa ye kwamuswa mu Filipi, 
bonso buluzeyi, tuakabuka ntima mu Nzambi eto mu 
kulukamba nsamu wambote wa Nzambi mu mpasi 
zazingi. 

3 Kadi mbombodolo zeto ka zena zanzimbusu ko vo 
zansumukunu vo zabungubi ko, 

4 kansi bonso Nzambi watuteza vo tuafwana mu 

yekudulwa nsamu wambote, i buna tuvovanga, ka mu 
diambu diazodikisa bantu ko kansi Nzambi, utontanga 
ntima mieto. 

$ Kadi widi ntangu nkutu ka tuata mambu mande- 
ngula ko, bonso buluzeyi, vo mambakulu ambongo ko, 
Nzambi i mbangi eto. 

6 Ka tuatomba mpe nkembolo abantu ko, ka kwa 
beno vo kwa bankaka ko, mpeleko tufweni mu zituswa, 
bu tu zintumwa za Klisto, 

7 kansi tuakala nlembami, va kati ye beno. Bonso 
nyemiki utoma kebanga bana bayandi kibeni, 

8 i bobo mu zola kwakunene kutuena mu beno tuazola 
kulukabila, ka nsamu wambote wa Nzambi kaka ko, 
kansi miela mieto mpe, kadi luayikidi bakiazolwa beto. 

9 Kadi, lu zimpangi, lubambukanga moyo mu salu 
kieto ye tovuka: fuku ye mwini tuasalanga, ka tuidi sa 
zitu kwa muntu mu beno ko, bu tualusamunina nsamu 
wambote wa Nzambi. 

10 Beno lu zimbangi ye Nzambi, bonso butuadiata 
ndiatulu yanlongo ye yalunungu ye yakondwa kwaluse- 
mbo va luse luabeno lulekanga minu. 

11 Kadi luzeyi vo, bonso busanga se kwa bana bandi, 
i bobo beto tualulubula ye bomba ye sikidikisa, 

12 mpasi luadiata bufweni mu Nzambi ukulubokila- 
nga ku kimfumu kiandi ye nkembo andi. 

13 Į Mu diodio mpe tutondanga kwa Nzambi, kadi 
luatambula mambu ma Nzambi matualusamunina, ka 
bonso mambu mabantu ko, kansi bonso bumena mu 
kedika mambu ma Nzambi masalanga mu beno luleka- 
nga minu. 

14 Kadi beno, lu zimpangi, luayikidi nlandi miamabu- 
ndu ma Nzambi mena mu Yuda mu Klisto Yesu, kadi 
beno mpe lualungwa kwama bumosi kwa bisi nsi abeno 
kibeni bonso baba mpe balungwa kwa ba Yudayo 

15 bavonda Mfumu Yesu ye bambikudi, batuzoma 
beni, ka bazolakana kwa Nzambi ko, benina bantu 
babonsono kitantu, 

16 batukakilanga mu vova kwa bapaïen, mpasi 
bavuluswa, mpasi bazadisanga tezo kiamasumu mau mu 
ntangu zazonsono. Kansi nganzi za Nzambi zalueki va 
bau mu ngolo zazingi. : 

17 T Lu zimpangi, bu tuavambana ye beno mu finta- 
ngu-ntangu, mu nitu, ka mu ntima ko, tuatomba mu 
kimfuzi beni mu mona zizi bieno. 

18 1 kuma ntangu ka ntangu tuazola kwiza kwa beno, 
mono Paulu, kansi Satana watukakididi. 

19 Kadi nani i vuvu kieto vo kiese kieto vo koloa kieto 
kianzitusu? Keti ka i beno ko e va luse lua Mfumu eto 
Yesu mu rgizulu andi? 

20 Kadi beno i nkembolo eto ye kiese kieto. 


dio mbote mu siswa kuna Atene beto kaka, 

ye tuafidisa Timoteo, mpangi eto ye sielo kia 
Nzambi mu nsamu wambote wa Klisto, mu kulusikidika 
ye bomba mu minu kieno, 

3 mpasi muntu kazeza mu mpasi zazi ko, kadi beno 
kibeni luzeyi, vo tuazengulwa diodio. 

4 Kadi bu tuakala yeno mpe, tuateka kulukamba, vo 
si tualungwa kwama, ye bobo bwavangwa mpe, beno 
luzeyi bo. 

5 I kuma mono mpe bu yalembana vibidila, yafidisa 
ntumwa mu zaya minu kieno, kani vo mvukumuni 
waluvukumuna, ye salu kieto kiakala kiankatu. 

6 T Kansi bwabu Timoteo bu kayizidi kwa beto, tuka 
mu beno, bu katusamunini nsamu wakiese mu minu 
kieno ye zola kweno, vo lutomene kutubambukila 
moyo ntangu zazonsono, bu luena ngunda mu kutumona, 
bonso beto mpe mu kulumona. 

7 I kuma, lu zimpangi, mu diambu diaminu kieno 
tuabombwa mu mpasi zeto zazonsono ye nzungu zeto, 

8 kadi i moyo kwa beto, bu lutelamanga nangwi mu 
Mfumu. 

9 Kadi nki amatondo tulenda vutula kwa Nzambi mu 


3 I kuma bu tualembana vibidila diaka, tuabanzila 
2 

diambu dieno mu kiese kiakionsono kituyangalalanga 
mu diambu dieno va luse lua Nzambi eto? 

10 Fuku ye mwini tulombanga beni, mpasi tuamona 
zizi bieno ye lungisa makondolo mu minu kieno? 

11 9| Kansi yandi kibeni Nzambi ye S'eto ye Mfumu 
eto Yesu bika kasungika nziľ eto kwa beno. 

12 Bika Mfumu kafunisa ye niekisa zola kweno mu 
zolasana ye zola babonsono, bonso butukuluzolanga, 

13 mpasi kasikidika ntima. mieno miakondwa luse- 
mbo mu nkadulu yanlongo va luse lua Nzambi ye S'eto 
mu ngizulu a Mfumu eto Yesu ye banlongo bandi 
babonsono. Ameni. 


4 Mu mankaka, lu zimpangi, tukululomba ye kululeba 
mu Mfumu Yesu mu luta buka mu ndiatulu yiludia- 
tilanga bonso bulualonguka kwa beto mu diata bwafwana 
ye bwazolakana kwa Nzambi. 

2 Kadi luzeyi nsikudukusu zitualuvana mu Mfumu 
Yesu. 

3 Kadi luzolo lua Nzambi i lualu, i mbiekolo eno: ka 
luidi yanga. 

4 mpasi buna luena muntu muntu kazaya baka nkento 
wayandi kibeni mu nkadulu yanlongo ye yanzitusu, 

5 ka mu keto dianzinunu ko, bonso bapaïen mpe 
balembolo zaya Nzambi, 

6 mpasi muntu kavuna mpangi andi vo kunsila 
bwambi mu diambu diodio ko, kadi Mfumu i mvutudi 
andinda mu momo mamonsono, bonso butuateka 
kulukamba ye toma ta kimbangi. 

7 Kadi Nzambi katubokila ku nsumukunu ko kansi 
mu kala banlongo. 

8 I kuma uyinanga, kayinanga bantu ko kansi Nzambi 
ukuluvananga mpe Mpeve andi yanlongo. 

9 9 Ka luena nsatu asonukunwa mu zola kwakimpangi 
ko, kadi beno kibeni lualongwa kwa Nzambi mu zola- 
sana, 

10 kadi luvyanganga bo mpe kwa mpangi zazonsono mu 

Makedonia diamvimba. Kansi, lu zimpangi, tukululu- 
bula lualuta bo sa, 

11 mpasi lualonguka mu kala napi ye vanga mayeno 
kibeni ye sala mu meno moko, bonso butualusikidikisa, 

12 mpasi luadiata bwasonga mu bau bena ku mbazi ye 
lembwa kala nsatu alekwa. 

13 9 Lu zimpangi, ka tuzolele ko, vo luna lembwa 
zaya mu bau balele tulu, ka luidi kala kiadi, bonso 
bankaka bakondoto vuvu. 

14 Kadi vo tulekanga minu, vo Yesu wafwa ye wafulu- 
ka, i buna Nzambi mu Yesu si katuasa ye yandi balele 
tulu. 

15 Kadi diadi tuvovele kwa beno bonso bwena mambu 
ma Mfumu: Beto tuena moyo ye tusisulu nate ye ngizulu 
a Mfumu, ka tutekila nkutu bamana leka ko. 

16 Kadi yandi kibeni Mfumu si kakulumuka tuka 
mu zulu ye ntumunu ambokolo ye nding'ankuluntu 
azimbasi ye mpungi ya Nzambi, buna bafwa mu Klisto si 
bateka fuluka. 

17 Buna beto tuena moyo ye tusisulu si tuazamunwa 
va kimosi ye bau mu matuti mu bwabwana ye Mfumu 
mu mpeve, buna si tuakala ye Mfumu ntangu zazonsono. 

18 I kuma lubombasana mu mambu momo. 


5 Lu zimpangi, beno ka juena nsatu asonukunwa mu 
diambu diazintangu ye zinsungi ko, 

2 kadi beno kibeni lutomene zaya nadede, vo lumbu 
kia Mfumu si kiakwiza bonso mwivi mu fuku. 

3 Bu bavovanga: Yenge ye luvovomo, buna mbungulu 
ntumbu kubabwila bonso nsongo mu nkento wena ye 
vumu, ka bana vuka nkutu ko. 

4 Kansi beno, lu zimpangi, ka luena mu tombe mu 
bwilwa kwa lumbu kiokio bonso kwa mwivi ko. 

5 Kadi beno babonsono lu bana bakia ye bana ba- 
mwini; beto ka tu bafuku vo batombe ko. 

6 I kuma ka tulekani bonso bankaka ko, kansi bika 
tuakaya meso ye lembwa kolwa. 

7 Kadi balekanga, balekanga mu fuku, bakolwanga, 
bakolwanga mu fuku. 

8 Kansi beto tu bantu bamwini, bika tualembwa kolwa, 
tuavwata minu ye zola bonso nkaku antulu ye vuvu kia- 
mpulusu bonso nkaku antu. 

9 Kadi Nzambi katuzengila nganzi ko, kansi mu baka 
mpulusu mu Mfumu eto Yesu Klisto 

I0 watufwila, mpasi tuakala moyo va kimosi ye 
yandi, kani vo tukaya meso kani vo tuleka. 

LE I kuma lubombasana ye tungasana, bonso buluva- 
nganga mpe. 

12 1 Kansi, lu zimpangi, tukululeba mu zaya basala- 
nga mu beno ye bakuluyalanga mu Mfumu ye bakulu- 
lubulanga. 

13 Lubazitisa beni mu zola mu diambu diasalu biau. 
Lukalasana yenge. 

Lu zimpangi, tukulubombidila lualubula bena 
bonso bonso, lusiamisa bena bunkuta, sadisa bena le- 
bakana, luvibidila babonsono. 

I5 Lutala, mpasi widi muntu nkutu kavutula mambi 
mu mambi ko, kansi ntangu zazonsono lutomba mu 
vanga mambote muntu kwa mpangi andi ye kwa babo- 
nsono. 

16 Luyangalala ntangu zazonsono. 

17 Lusambila, ye ka ijulembwani ko. 

18 Luvutula matondo mu mamonsono; kadi diodio i 
luzolo Ilua Nzambi mu Klisto Yesu mu beno. 

19 Ka luzimani Mpeve ko, 

20 Ka luyinani mbikudulu ko. 

21 Lutonta mamonsono, lusimba mabiza. 

22 Luyambula mambi mamonsono mampila mu 
mpila. 

23 1 Yandi kibeni Nzambi ayenge bika kalubieka 
nlongo mu nkadulu eno yamvimba, mpeve eno yamvi- 
mba ye mwela ye nitu bika biakebwa mu ko- 
ndwa kwalusembo, nate ye ngizulu a Mfumu eto Yesu 
K list9. 

24 Ndiena ukulubokilanga wena wakwikama, si 
kavanga bo mpe. 

25 $ Lu zimpangi, lutusambidila. 

26 Luvana mbote kwa mpangi zazonsono mu mfibulu 
yanlongo. 

27 Ikulusikidikisa mu Mfumu, vo nkanda wau una 
tangwa kwa mpangi zazonsono. 

28 Bika nlemvo wa Mfumu eto Yesu Klisto wakala 
yeno. 


NKANDA WANZOLE WA PAULU KWA BISI 


TESALONIKA 


1 Paulu ye Silvano ye Timoteo kwa dibundu diabisi 
z Tesalonika mu Nzambi, i Seto ye Mfumu Yesu 
listo. 

2 Nlemvo kwa beno ye yenge bitukidi kwa Nzambi, i 
S'eto, ye Mfumu Yesu Klisto. 

3 9 Tufwiti tonda kwa Nzambi ntangu zazonsono mu 
beno, lu zimpangi, bufweni bobo, kadi minu kieno 
kikulanga beni beni, zola kwamuntu muntu mu beno 
babonsono kuniekanga kwa muntu yandi. 

4 1 diau beto kibeni tukukiyananga mu beno mu 
mabundu ma Nzambi mu diambu diatatamana kweno ye 
minu mu nzomono zeno zazonsono ye nzungu ziluvibi- 
dilanga, 

5 i dimbu kiamona-meso kiamfundusu yalunungu ya 
Nzambi, mpasi luabanzulwa, vo lufweni mu kimfumu 
kia Nzambi kilulungulwanga mpe. 

6 Kadi i diambu dialunungu kwa Nzambi mu vutula 
nzungu kwa bau bakuluzungulanga, 

7 kansi kwa beno luzungulwanga, luvundulu va 
kimosi ye beto mu nzaikusu a Mfumu Yesu tuka mu 
zulu ye mbasi zalulendo luandi. 

8 mu nlemo atia, mu vutula nlandu kwa bau bale- 
mbolo zaya Nzambi ye kwa balembolo tumamana 
nsamu wambote wa Mfumu eto Yesu. 

9 Si balongwa ndongi, i mbungulu yamvu ya mvu 
tuka ya zizi kia Mfumu ye nkembo angolo zandi, 

10 bu kakiyizidi mu lumbu kina mu diambu diake- 
mbulwa mu banlongo bandi ye yitukulwa mu bau babo- 
nsono balekanga minu, kadi kimbangi kieto kwa beno 
kialekulwa minu. 

11 | Mu diambu diodio tukulusambidilanga mpe 
ntangu zazonsono, mpasi Nzambi eto kalubanzila yo 
lufweni mu mbokolo eno ye mu lungisa mu lulendo 
nzolakani zazonsono zambote ye salu kiaminu, 

12 mpasi nkumbu a Mfumu eto, Yesu yakembulwa 
mu beno, ye beno mu yandi, bonso bwena nlemvo a 
Nzambi eto ye Mfumu Yesu Klisto. 


2 Lu zimpangi, mu diambu diangizulu a Mfumu eto 
Yesu Klisto ye nkutukusu eto kwa yandi tukululubula, 
2 ka luidi nikunwa nswalu mu diela ko vo pamunwa, 
ka kwa mpeve ko vo mu mambu vo mu nkanda ko 
nkievo kwa beto, bonso vo lumbu kia Mfumu kilueki. 

3 Ka luvunwani kwa muntu mu diambu nkutu ko, 
kadi kiau ka kina kwiza ko, nate ye lusotokono luateka 
kwiza ye muntu wakimpumbulu wazaikuswa, i mwana 
wambungulu, 

4 i yandi ukakilanga ye ukukizangulanga va ntandu 
abiabionsono bibikwanga Nzambi ye bisambulwanga, i 
diau vwendi mu kinlongo kia Nzambi, ukukisonganga 
bonso Nzambi. 

5 Ka lubambukidi moyo ko e, vo yalukamba momo, 
bu yakala yeno? 

6 Bwabu luzeyi dionso dikunkakilanga, mpasi vo 
mu yandi ntangu kaka kazaikuswa. 

7 Kadi mansweki makimpumbulu meti sala kaka nate 
ye ndiena ukakilanga si kakatulwa. 

8 Buna nkwa kimpumbulu si kazaikuswa, i yandi 

una bungwa kwa Mfumu Yesu mu mwel'anw'andi ye 
fukuswa mu mbonokono angizulu andi; y 

9 yandi si kakwiza mu ngolo za Satána, mu tulendo 
tuatonsono ye mu dimbu ye mangu bialuvunu 

10 ye mu makani mamonsono makondwa kwalunu- 
ngu kwa bau bavilanga, bu balembwa tambula zola 
kwakedika, mpasi bavuluswa. 

11 I kuma Nzambi ukubafidisanga nzimbusu yangolo, 
mpasi balekila luvunu minu, 

12 ye mpasi babonsono balembwa lekila kedika 
minu, kansi bazola kondwa kwalunungu bafunduswa. 

13 T Lu zimpangi zazolwa kwa Mfumu, beto tufwiti 
tonda kwa Nzambi ntangu zazonsono mu beno, kadi 
Nzambi walusola tuka mu mbadukulu mu vuluswa mu 
mbiekolo a Mpeve ye mu minu mu kedika, 

14 mukalubokidila mu nsamu eto wambote, mu baka 
nkembo wa Mfumu eto Yesu Klisto. 

15 I kuma, lu zimpangi, lutelama nangwi, lusimbidila 
malongi malualongwa vo mu mambu meto vo mu 
nkand' eto. 

16 Yandi kibeni Mfumu eto Yesu Klisto ye Nzambi, 
i Seto, watuzola mu nlemvo, watuvana mbombolo 
yamvu ya mvu ye vuvu kiambote, 

17 bika kabomba ntima mieno ye kulusikidika mu 
mamonsono mena mambote, mavanga ye mambu. 


1 kuma, lu zimpangi, lutusambidila, mpasi mambu 
ma Mfumu mayenda ntinu ye kembulwa, bonso 
bwena mu beno mpe, 
2 mpasi tuatanunwa mu bantu bakimfunia ye bambi, 
kadi ka babonsono ko bena ye minu. 
3 Mfumu wena wakwikama una kulusikidika ye 
kebanga mu nkwa mbi. 
4 Kansi tukulusilanga vuyu mu Mfumu, vo luvanganga 
ye si luavanga matukulusikidikisanga. 
5 Bika Mfumu kasungika ntima mieno ku zola kwa 
Nzambi ye ku tatamana kwa Klisto. 

6.9 Lu zimpangi, tukulusikidikisa mu nkumbu a 
Mfumu eto Yesu Klisto, mpasi luavambana ye yonso 
mpangi yidiatanga bonso bonso ye ka mu malongi 
mabatambula kwa beto ko. 

7 Kadi beno kibeni luzeyi, bonso bulufwiti kutulanda, 
kadi ka tuadiata bonso bonso mu beno ko, 

8 ka tuadia mpe mampa mamutitu mu ka lekwa ko, 
kansi mu salu ye tovuka fuku ye mwini tuasala, ka tuidi 
kulumwesa mpasi, 

9 ka mu diambu diatuakondwa luve ko, kansi mu 
kukivana bonso kifwahi kwa beno, mpasi luatu- 
landa. 

10 Kadi bu tuakala yeno mpe, tualusikidikisa diadi: 
yo muntu kazolele sala ko, kana dia mpe ko. 

11 Kadi tuawilu, yo bankaka badiatanga bonso bonso 
mu beno, ka basalanga nkutu ko, kansi bakondanga 
mambu mangana. 

12 Kansi bena mpila yoyo, tubasikidikisa, tubabo- 
mbidila mu Mfumu Yesu Klisto, vo basala ye kala napi, 
mpasi badia madia mabau kibeni. 

k 13 f Lu zimpangi, ka lubebani mu vanga mambote 
0. 

14 Yo muntu katumamene mambu meto mu nkanda 
wau ko, lunsa dimbu; ka lukalasanani yandi ko, mpasi 
kamona nsoni. 

15 Ka lumbanzilani bonso ntantu ko, kansi lunlubula 
bonso mpangi. 

16 Yandi kibeni Mfumu ayenge bika kaluvana yenge 
ntangu zazonsono mu mamonsono. Mfumu kakala ye 
beno babonsono. 

17 1 Nkambulu ambote kwa mono Paulu mu kwami 
koko, i dimbu mu nkanda miamionsono; bonso bwabu 
isonikanga. 

18 Bika nlemvo wa Mfumu eto Yesu Klisto wakela ye 
beno babonsono. 

NKANDA WANTETE WA PAULU KWA 
TIMOTEO 


Paulu, i numw’a Klisto Yesu, bonso bwena nsiku- 
dukusu a Nzambi, i Mvulusi eto, ye Klisto Yesu, i 
vuvu kieto, 

2 kwa Timoteo, mwan'ami wakedika mù minu. 
Nlemvo, nkenda, yenge bitukidi kwa Nzambi, i Se, ye 
Klisto Yesu, Mfumu eto. 

3 T Bonso, buyakubombidila mu sikila mu Efeso, bu 
yayenda kuna Makedonia, mpasi wasikidikisa bankaka , 
mu lembwa longa mambu manzenza. 

4 ye lembwa yindula nsangu zasokwa ye nsonokono zi 
ka zisuki zamvila, zitukisanga mpaka ye ka ludedomo lua 
Nzambi luena mu minu ko. 

5 Nsukulu ansikudukusu i zola kwantima wavedila 
ye kansansa kiambote ye minu kikondolo disu ku nsi 
alukaya. 

6 Mu momo bankaka bavengumuka ku mpovolo 
zankatu, 

7 bu bazola kala nlongi miansiku, mpeleko ka bazeyi 
mabavovanga ye mabalonganga ko. 

8 Beto tuzeyi, vo nsiku miena miambote, vo misadu- 
lwanga bonso bufweni mu nsiku; 

9 bu luzeyi diadi, vo nsiku ka miatulwa mu diambu 
diankwa lunungu ko, kansi mu diambu diabakimpumbulu 
ye minkolami ye bakondolo vumi kia Nzambi ye bankwa 
masumu ye basumuka ye bakiadimbuka ye mvondi 
miamase ye zingudi ye bantu 

10 ye minyangi ye nlekisi miababakala ye nteki 
miabantu ye mimvuni ye ndie miandefi zaluvunu ye 
monso mankaka mena kitantu kwa longi diamavimpi, 

1l bonso bwena nsamu wambote wankembo wa 
Nzambi amayangi uyayekudulwa. 

12 1 Mono ntondele kwa ndiena wampana ngolo, i 
Klisto Yesu, Mfumu eto, bu kambanzila, yo yakwikama, 
ye wantula mu kisielo, 

13 i mono yateka kala ntiaki ye nzomi ye nkwarnisi, 
kansi yafwilwa nkenda, kadi yavanga bo mu kondwa 
kwazaya bu yalembwa leka minu. 

14 Kansi nlemvo wa Mfumu eto wanieka beni mu 
minu ye zola biena mu Klisto Yesu. 

15 Diambu diadi diena diakwikama ye difweni beni 
mu tambulwa: Klisto Yesu wayiza mu nza mu vulusa 
bankwa masumu; mu bau mono i wantete. 

16 1 kuma mono yafwilwa nkenda, mpasi Klisto Yesu 
kasonga mvibudulu andi yayonsono mu mono i wantete, 
mu kifwani kwa bau bana kunlekila minu mu baka moyo 
wamvu ya mvu. 

17 Kansi kwa Ntinu azintangu zi ka zimani, u ka ufuki, 
u ka umonwa, Nzambi yimosi kaka, kwa yandi nzitusu 
ye nkembo mu mvu miamvu ya mvu. Ameni. 

18 T Nsikudukusu yayi ikuyekudila yo, mwan'ami 
Timoteo, bonso bwena mbikudulu zateka bikulwa mu 
ngeye, mpasi wanwana ndwanunu yambote mu zau, 

19 bu ukebanga minu ye kansansa kiambote. Ba- 
nkaka banianga kio, i kuma bavidisa minu. 

20 Mu bau mwena Imenai ye Alesandelo baya- 
yana kwa Satana, mpasi balongwa mu Jembwa 
tiaka. 


J kuma va ntete ikulufubula, vo ndombolo, nsambulu, 
ndilu amvutu, matondo bina tewa mu bantu babo- 
nsono, 

2 mu mintinu ye mu babonsono bena fulu kiazangama, 
mpasi tuakala nkadulu yanavovi ye yanapi mu vumi 
kiakionsono kia Nzambi ye luzitu. 

3 Diodio diena diabiza ye difweni mu tambulwa va 
luse luamvulusi eto Nzambi 

4 uzolele, vo bantu babonsono bavuluswa ye kwiza 
ku nzailu akedika. 

5 Kadi Nzambi mosi yena, nwawasi mosi wena mpe 
va kati ye Nzambi ye bantu, i muntu Klisto Yesu, 

6 wakivana mu nkudulu mu babonsono, kimbangi 
kiatewa mu ntangu yafwana. 

7 Mu diambu diodio mono yasiwa nsamuni ye ntu- 
mwa, mpovele kedika, kivunini ko; nlongi abapaïen mu 
minu ye kedika. 

8 f I kuma nzolele, vo babakala basambila mu muma 
mwamonsono ye zangula moko manlongo mu kondwa 
kwanganzi ye mpaka. 

9 I buna nzolele vo bakento mpe bana vwata mvwatu 
miatoma mu luyinunu ye ndedomo, ka mu mabese ye 
wola vo nzimbu vo mvwatu miantalu ko, 

10 kansi bonso busongele mu bakento bena vumi mu 
Nzambi, mu mavanga mambote. 

11 T Nkento fwiti kala napi, ye longuka mu lemvuka 
kwakonsono, 

12 kansi kiyambulanga nkento kalonga ko vo yala 
bakala, kansi kakala napi. 

13 Kadi Adami wateka vangwa, mboki Eva. 

14 Adami kavunwa ko, kansi nkento wavunwa ye 
wabwa mu ntulumunu. 

15 Kansi yandi si kavuluswa mu mbutulu zabana, vo 
kasikilanga mu minu ye zola ye mpedolo ye ndedomo. 


Diambu diadi diena diakwikama: vo muntu uto- 
mbanga kikengi kiadibundu, yandi zolele salu 
kiambote. 

2 I kuma nkengi fwiti kondwa lusembo, kala bakala 
diankazi mosi kaka, lembwa kolwa, kala diela dialuenga, 
wadedama, nzolw'abanzenza, ngangu zalonga, 

3 ka nduvu avinia ko, ka nzodi anwana ko, kansi 
nlembami, ka nkwa mpaka ko, ka nzolw’abivanza ko, 

4 toma yala yandi nzo, keba bana mu lemvuka mu 
luzitu Jualonsono 

5 —kansi vo muntu kazeyi yala yandi nzo ko, buna 
bwe si kakeba bundu dia Nzambi?— 

6 ka muntu ulembolo leka mmu ntama ko, mpasi 
kakala luyanu ye bwa mu nzengolo a Satana ko. 

7 Yandi fwiti kala mpe kimbangi kiambote kwa bau 
bena ku mbazi, mpasi kabwa mu ntiakulu ye siongi dia 
Satana ko. 

8 ŢI bobo sielo biadibundu bifwiti kala bialuzitu, ka 
mpova zole ko, ka nzolw'avinia ko, ka nzodi andandu 
yakimbabu ko, 

9 bafwiti keba mansweki maminu mu kansansa 
kiavedila. 

10 Kansi bau mpe bafwiti teka tontwa, mboki basadila 
bonso bisielo vo bakondolo lusembo. 

11 Bakento mpe bafwiti kala luzitu, ka minkedi ko, 
ka bankwa kolwa ko, bakwikama mu mamonsono. 

12 Bisielo biadibundu bifwiti kala babakala bankazi 
mosi mosi, batoma yala bana bau ye nzo zabau 
kibeni. 

13 Kadi batoma sadila bonso bisielo bamonwanga 
luzitu ye babakanga kibakala kiakingi mu minu mu 
Klisto Yesu. 

14 $| Momo ngieti kusonikina, bu ibanzanga mu vika 
kwiza kwa ngeye, 

15 kansi vo izingila, mpasi wazaya, bonso bufwiti 
kadila bantu mu nzo a Nzambi, i bundu dia Nzambi 
amoyo ye kunzi ye lufulu biakedika. 

16 Ditomene zayakana vo mansweki mavumi kia 
Nzambi mena mamanene: yandi wamonika mu nsuni, 
wanunguswa mu mpeve, wamonwa kwa zimbasi, 
wasamunwa mu makanda mabantu, walekulwa minu mu 
nza, watambulwa mu nkembo. 


4 Mpeve yibangulanga vova, vo mu ntangu zina kwiza, 
bankaka si basotuka mu minu, bu badimbanga mpeve 
zanzimbusu ye malongi mampeve zambi, 

2 mu luvunu luabantu bena disu ku nsi alukaya 
bazimunwa dimbu kiatia mu kansansa biau, 

3 bakakidilanga mu kwela ye mu dia madia mavanga 

Nzambi mu tambulwa mu matondo kwa balekanga minu 
ye bazeyi kedika. 

4 Kadi biabionsono biasema Nzambi biena biambote, 
lekwa nkutu ka kifwiti niafunwa ko, bu kitambulwanga 
mu matondo. 

5 Kadi kibiekwanga niongo mu mambu ma Nzambi ye 
mu sambila. 

6 9 Vo ubambula zimpangi moyo mu mambu momo, 
ngeye una kala sielo kiabiza kia Klisto Yesu kiyunduka- 
nga mu mambu maminu ye mamalongi mabiza mautoma 
namanga. 

7 Kansi tinguna nsangu zambi zakingiangia. Uku- 
kiyukuswa vumi kia Nzambi. 

8 Kadi ngiukusu anitu ka yena ndandu beni ko; kansi 
vumi kia Nzambi kiena ndandu mu mamonsono, bu 
kiena nsilulu yamoyo wau ye una kwiza. 

9 Diambu diodio diena diakwikama ye difweni beni 
mu tambulwa, 

10 kadi mu diambu diodio tusalanga ye tunwana- 
nga, bu tusanga vuvu mu Nzambi amoyo, i Mvulusi 
abantu babonsono, ye ulutidi bo kala kwa balekanga 
minu. 

11 1| Sikidikisa momo ye longa mo. 

12 Muntu kayini kileke kiaku ko, kansi nakadi kifwani 
kwa balekanga minu mu mambu, mu nkalasani, mu 
zola, mu minu ye mu mpedolo. 

13 Nate ye ngina kwiza, sa kimfuzi mu tanga, mu 
bombidila, mu longa. 

14 Kukondwani mayindu ko mu nkailu wanlemyo 
wena mu ngeye uwavewa mu mbikudulu ye ntululu amoko 
mangudi zabantu. 

15 Yindula mo, sala mu mau, mpasi ntomono aku 
yamonika kwa babonsono. 

16 Ukikenga ye ndongolo aku; tatamana mu salu 
kiaku, kadi bu uvanganga bobo, si wakukivulusa ye 
bakuwanga. 

5 Kulongani muntu wanuna mu ngolo ko, kansi 
unlubula bonso vo i se, matoko bonso vo i zimpangi; 

2 bakento banuna bonso vo i zingudi, zindumba 
bonso vo i bibusi mu mpedolo yayonsono. 

3 9 Zitisa mafwola mena mafwola mu kedika. 

4 Vo fwola diena bana vo batekolo, bika balonguka 
mu teka vumina bayau ye vutula bwambote kwa mase 
mau, kadi diodio diazolakana kwa Nzambi. 

5 Wonso wena fwola mu kedika ye wena kinsona 
usanga vuvu mu Nzambi ye utatamananga mu lomba 
ye sambila fuku ye mwini. 

6 Fwola dizolanga kindiafu diena diafwa, bu divu- 
munanga. 

7 Sikidikisa momo mpe, mpasi bakondwa lusembo. 

8 Vo muntu kayundulanga bayandi ko ye katekele 
banzila bisi nzo ayandi kibeni ko, buna wakadidi minu 
nkalu ye lutidi ulembolo leka minu mu bi. 

9 1 Fwola nkutu ka dina sonama ko, vo ka diena 
makumasambanu mamvu ko, nkazi awidi bakala dimosi 
kaka, 

10 bu ditelwanga kimbangi mu mavanga mabiza, vo 
diakudisa bana, vo diadikila banzenza, yo diasukula malu 
mabanlongo, vo diasadisa bazungulwa, vo diatatamana 
mu mavanga mamonsono mambote. 

11 Kansi kutambulani mafwola mantuenia ko, kadi 
bu beka ntelantela beti vambana ye Klisto, bazolele 
kwela, 

12 bena mu nzengolo ankanu, kadi bavunza minu kiau 
kiantete. 

13 Balongukanga mpe bubolo, bu bazietanga mu zinzo, 
ka bubolo kaka ko, kansi bena kingiangia ye bakondanga 
mambu mangana, bavovanga malembolo fwana. 

14 1 kuma nzolele, yo mafwola mantuenia makwela, 
buta bana, yala nzo, lembwa vana bila kwa mintantu 
mu vweza. 

15 Kadi bankaka bakibangumukina mu nama Satana. 

16 Vo nkento ulekanga minu, wena ye mafwola, bika 

kabasadisa, kansi ka basani zitu kwa dibundu ko, mpasi 
dibundu diasadisa mafwola makedika. 

17 9 Bakuluntu batoma yalanga, bika babanzulwa vo 
bafweni mu tambula nzitusu waunene; luta zitisa basa- 
langa mu mambu ye mu longa. 

18 Kadi masonukwa mavovele: Kukangi nw'angombe 
yitutanga mbongo ko; ye: Kisadi kifweni mu mfutu 
andi 

19 Kutambulani mfundu mu nkuluntu ko, yo ka 
mwena mbangi zole vo zitatu ko. 

20 1 Bavolele masumu, ubalonga ndongi va luse 
luababonsono, mpasi bankaka mpe bamona wonga. 

21 Mono ikusikidikisa va luse lua Nzambi ye Klisto 
Yesu ye mbasi zasolwa, mu keba momo ye lembwa teka 
kongudila vo swasisa bantu. 

22 T Kutulani moko mu muntu nswalu ko, kukalani 
kintuadi mu masumu mabankakako. Ukikeba wavedila. 

3 T Kunwani diaka nlangu kaka ko, kansi sadila 
vinia kiafiuma mu diambu diavumu kiaku ye mu diambu 
dialebakana kwaku kufutumukanga ntama-ntama. 

24 1 Masumu mabantu bankaka mamonekene, maku- 
batekilanga ku mfundusu; kansi bankaka makubalanda- 
nga. 

251 bobo mpe mavanga mabiza mamonikanga; 
mena mpil' ankaka ka malendi swekwa ko. 


Babonsono bena mu kinanga ku nsi avangu, bika 
babanzila zau zimfumu, vo zifweni mu tambula nzitusu 
wawonsono, mpasi nkumbu a Nzambi ye malongi ka 
biavwezwa ko. 
2 Bena mfumu zilekanga minu, ka babayini ko, kadi 
i zimpangi; kansi bafwiti luta kubasadila, kadi bau 
basadulwanga balekanga minu ye bazolwanga. Longa 
ye lubula momo. 
3 { Yo muntu ulonganga mambu mankaka ye lembolo 
tatamana mu mambu mantomoso ma Mfumu eto Yesu 
Klisto ye malongi madedakene ye vumi kia Nzambi, 

4 buna yandi meni kukitumpidika ye lembolo zaya 
lekwa, kansi wena yela kwabiuvu ye mpaka zamambu 
zitukisanga yandu diameso, zonza, tiaka, mabanza 
mambi, 

5 lusuku luangolo luabantu basumuka mu madiela, 
bazionwa kedika, bu babanzanga, vo vumi kia Nzambi i 
ndandu. 

6 Vumi kia Nzambi ye matondo mantima i ndandu 
yayinene. 

7 Kadi ka tuanata lekwa, bu tuayiza mu nza ko, i 
buna ka tulendi nata lekwa, bu tuna katuka ko, 

8 kansi bu tuena dia ye mvwatu, tutondele mu ntima. 

9 Bazolele kala kimvwama babwanga mu mpukumunu 
ye siongi ye nzinunu zazingi zabuzengi ye zambivusu 
zidimisanga bantu mu mbungulu ye mvidusu. 

10 Kadi nzoiwambongo i mwanzi wamambi mamo- 
nsono, bankaka bu balambukila zo, bazimbala mu minu, 
bakizoka kwama kwakwingi. 

11 9 Kansi ngeye, u muntu wa Nzambi, tina momo, 
kansi tomba lunungu, vumi kia Nzambi, minu, zola, 
mvibudulu, kimpombo. 

12 Nwana ndwanunu yambote yaminu, simba moyo 
wamvu ya mvu uwabokuduiwa, bu wata kimbangi 
kiambote va luse luambangi zazingi. 

13 Mono ikusikidikisa va luse lua Nzambi uvananga 
moyo kwa lekwa biabionsono ye va luse lua Klisto Yesu 
wata kimbangi kiambote va ntadisi a Pontio Pilatu, 

14 mu keba nsikudukusu ye kondwa tona ye lusembo, 
nate ye mbonokono a Mfumu eto Yesu Klisto. 

15 Nyadi una umosi wakiese, Mfumu azimfumu ye 
Ntinu amintinu, yandi una yo monikisa mu yandi ntangu. 

16 Yandi kaka ukondolo mfwilu ukundanga mu kia 
ku ka kulendi kota muntu ko, yandi kamonwa kwa muntu 
nkutu ko ye muntu kalendi kummona ko; kwa yandi 
nzitusu ye ngolo mu mvu ya mvu. Ameni. 

17 $ Sikidikisa bamvwama banza yayi balembwa kala 
ngianza, vo sa vuvu mu kimvwama kiena vilu-vilu, kansi 

mu Nzambi ukutuvananga biabionsono mu kimvwama 
mu sadila bio mu mayangi. 

18 Ubakamba mu vanga mambote, mu kala kimvwama 
mu mavanga mambote, mu kaba ye vana mu zola. 

19 I kuma bakukiyudikila mayudukwa mu diambu 
diantangu yina kwiza, mau i lufulu luambote, mpasi 
basimba moyo wakedika. 

20 1 Timoteo, keba mawayekudulwa, fila nima ku 
mpovolo zankatu zadimbuka ye mpaka zamambu 
mabikwanga nzailu kansi i nzailu aluvunu. 

21 Bankaka bu batambudila nzailu yoyo, bazimbala 
mu minu. Bika nlemvo wakala yeno! 


NKANDA WANZOLE WA PAULU KWA 
TIMOTEO 


bwenina nsilulu amoyo mu Klisto Yesu, 

kwa Timoteo, mwan? ami wazolwa. Nlemvo, 
nkenda, yenge bitukidi kwa Nzambi, i Se, ye Klisto Yesu, 
i Mfumu eto. 

3 T Mono ntondele kwa Nzambi uisadilanga mu 
kansansa kiavedila tuka mu mase mami, bu ikubambukila- 
nga moyo ntangu zazonsono mu ndombolo zami fuku ye 
mwini. 

4 Ngiena ngunda mu kumona, bu ibambukanga moyo 
mu mansanga maku, mpasi yazala kwa kiese, 

5 bu ibambukanga moyo mu minu kikondolo disu 
ku nsi alukaya kiena mu ngeye kiateka kala mu nkak’ aku 
wankento Loisi ye ngudi aku Eunike; ye ngiena vuvu, 
vo kiena mu ngeye mpe. 

6 {I diau ikubambula moyo mu lemisa nkailu anle- 
mvo wa Nzambi wena mu ngeye mu diambu diantululu 
amoko mami. 


1 Paulu, ntumw’a Klisto Yesu mu luzolo lua Nzambi, 
2 

7 Kadi Nzambi katuvana mpeve yabunkuta ko kansi 
yalulendo ye yazola ye yandongi. 

8 I kuma kufwani nsoni mu kimbangi kia Mfumu 
eto ko vo mu mono, i nkole andi, kansi lungwa kwaku 
kwama mpe mu nsamu wambote, bwenina lulendo lua 
Nzambi 

9 watuvulusa, watubokila mu mbokolo yanlongo, ka 
bonso bwena mavanga meto ko, kansi bonso bwena kani 
diayandi kibeni ye nlemvo utuavewa mu Klisto Yesu 
tekila ntangu zi ka zibadiki. 

10 kansi bwabu wazaikuswa mu mbonokono a 
Mvulusi eto Klisto Yesu wakabikisa lufwa, kansi 
watuala moyo ye kondwa kwamfukulu ku kia mu nsamu 
wambote, 

11 uyasilwa nsamuni ye ntumwa ye nlongi. 

12 Mu diodio ilungulwanga mama mpe; kansi kifwidi 
nsoni ko, kadi nzeyi uyalekila minu ye ngiena vuvu 
kiakwikama, vo yandi lenda keba mayayekula kwa yandi 
nate ye kina lumbu. 

13 Keba kifwani kiamambu mamavimpi mawawa 
kwa mono mu minu ye mu zola kwena mu Klisto Yesu. 

14 Momo mabiza mawayekudulwa keba mo mu 
Mpeve yanlongo yikundanga mu beto. 

15 (| Ngeye zeyi diadi, vo babonsono bena mu Asia 
bamfila nima, mu bau mwena Fingelo ye Elemongene. 

16 Bika Mfumu kavana nkenda kwa nzo a Onesifolo; 
kadi yandi wansiamisa nsiamisa zazingi, kafwa nsoni 
mu tuvambu tuami ko, 

17 kansi bu kayiza mu Loma, wantomba mu vema, 
wansolula. 

18 Bika Mfumu kanyambula kafwilwa nkenda kwa 
yandi mu kina lumbu. Ngeye tomene zaya, bonso 
bukansadila mu mamingi mu Efeso. 


2 I kuma, u mwan’ ami, siama kwaku mu nlemvo 
wena mu Klisto Yesu. 
2 Mawawilu kwa mono mu mbangi zazingi, tambika 

mo kwa bantu bakwikania balenda longa bankaka mpe. 

3 Lungwa kwaku kwama mpe bonso kinwani kiabiza 
kia Klisto Yesu. 

4 Muntu wena salu kianwana kalendi zingalakana 
mu bilekwa biamoyo wau ko, mpasi kazolakana kwa 
ndiena wansonika kinwani. 

5 I bobo mpe vo muntu sinsane nsinsani, kavwikulu 
koloa ko, vo lembolo sinsana bonso bwenina nsiku. 

6 Mvati usalanga, fwiti teka tambula ndambu ami- 
mbutu. 

7 Banzila mampovele, kadi Mfumu si kakuvana zayu 
mu mamonsono. 

8 1 Bambuka moyo mu Yesu Klisto wafulukuswa mu 
bafwa, wankun'a Davidi bonso bwenina nsamu ami 
wambote 

9 uilungulwanga kwama nate ye tuvambu bonso 
mvangi amambi, kansi mambu ma Nzambi ka makanga- 
mene ko. 

10 I kuma ivibidilanga mamonsono mu diambu diaba- 
kiasolwa, mpasi bau mpe babaka mpulusu yena mu 
Klisto Yesu ye nkembo wamvu ya mvu. 

11 9 Diambu diodio diena diakwikama, kadi vo 
tufwidi ye yandi, si tuakala moyo mpe ye yandi. 

12 Yo tuvibidilanga, si tuayala ye yandi; vo tuku- 
nkadila nkalu, yandi si kakutukadila nkalu mpe. 

13 Vo tulembolo kwikama, yandi usikilanga wakwi- 
kama, kadi kalendi kukikadila nkalu ko. 

14 1 Bambula moyo mu momo, ubalubula beni va 
luse lua Nzambi, ka bidi bindasana mpaka mu mambu 
malembolo tomisa lekwa, kansi matululanga bawanga. 

15 Sa kimfuzi mu kukisonga kwa Nzambi muntu 
wafwana, kisadi kilembolo fwa nsoni, bu utoma dedu- 
munanga mambu makedika. 

16 Vengama mu mpovolo zankatu zadimbuka, kadi 
bau si baluta tatamana mu kondwa kwavumi kia Nzambi; 

17 mambu mau madianga bonso mputa yasanda; mu 
bau mwena Imenai ye Fileto. 

18 Bavengumuka mu kedika, bu bavovanga, vo 
mfulukulu yakikadidi, bazimbisanga minu kiabankaka. 

19 Mwanki lufulu lua Nzambi luanangwi lusikilanga, 
luena dimbu kiaki: Mfumu zeyi bayandi, ye: Wonso ubo- 
kilanga nkumbu a Mfumu, bika kakatuka mu kondwa 
kwalunungu. 

20 Mu nzo yayinene ka mwena wumbwa biawola ye 
biapalata kaka ko, kansi bianti ye bialubumba; biankaka 
bianzitusu, biankaka biakondwa kwanzitusu. 

21 I kuma vo muntu ukukivedese mu bina biasumuka, 
buna yandi si kakala wumbwa kianzitusu kiabiekwa 
nlongo ye kiafwana mu nsadulu a Mfumu, kiakubukwa 
mu diambu diamavanga mambote mamonsono. 

22 Tina kwaku nzinunu zakintuenia, landa lunungu, 
minu, zola, yenge va mosi ye babonsono babombidilanga 
Mfumu mu ntima miavedila. 

23 Kansi tina biuvu biabuzengi bilembolo songa, 
bizayakene vo bibutanga nwana. 

24 Kansi sielo kia Mfumu kafwiti nwana ko, kansi 
kala nlembami kwa babonsono, ngangu mu longa ye 
vibidila, bu kasilwanga mambi, 

25 mu kimpombo longa ndongi kwa bakakiłanga, kani 
vo Nzambi lenda kubavana mpilulu amadiela mu zaya 
kedika, 

26 mpasi baluenga ye tina mu siongi diankadi ampe- 
mba, bu babakama kwa yandi mu vanga luzolo luandi. 


Zaya kwaku diadi, vo mu lumbu biansukulu muna 
kwiza ntangu zampasi. 

2 Kadi bantu si bakala nzolw'abau kibeni, nzolw’a- 
mbongo, bankwa mayama, bankwa ngianza, mintiaki, 
nkolami miamase, mintondudi, bakiadimbuka, 

3 bakondwa zola, mvondi miansilani, minkedi, 
bakondwa kwakukiyala, minkwamisi, balembolo zola 
mambote, 

4 minyekudi, bakinzakila, bakukitumpidikanga, nzo- 
lw'anienzi beni kansi nzolw'a Nzambi fiuma, 

5 bena mbonokono avumi kia Nzambi, kansi bakadila- 
nga lulendo luakiau nkalu; fila baba nima mpe. 

6 Kadi mu bau mwena bayelumukanga mu zinzo, 
babakanga bakento babuzoba bena mbidi amasumu, 
batuaduswanga kwa nzinunu zampila mu mpila, 

7 balongwanga ntangu zazonsono, kansi ka balendi 
kwiza nkutu ku nzailu yakedika ko. 

8 Bonso bwakakila Yane ye Yambese Mose, i buna 
babana bakakilanga kedika mpe, i bantu babungwa mu 
madiela, babeduswa, bu batontwa mu minu. 

9 Kansi ka bana vioka diaka ku ntuala ko, kadi 
buzengi bwau si bwamonika kwa babonsono bonso 
bwamonika buzengi bwababana. 

10 1 Ngeye wanemi ndongolo əmi, nkadulu, kant, 
minu, mvibudulu, zola, ntatumunu, 

11 mu nzomono ye ndungulu i zina ziyabwilwa mu 
Antiokia, mu ikone, mu Listila; mu nzomono zozo zazo- 
nsono ziyamona Mfumu wantanina. 

12 Babonsono bazolele kala moyo mu vumi kia 
Nzambi mu Klisto Yesu si bazomwa. 

13 Bantu bambi ye babimpangula si baluta ye lutila 
mu mambi, bazimbisanga ye zimbalanga. 

14 Kansi ngeye, sikila kwaku mu momo mawalongwa, 
mawatomene visa, bu uzeyi bakulonga mo, 

15 kadi tuka mu kimwana kianswa uzeyi masonukwa 
manlongo malenda kuluengisa ku mpulusu mu minu mu 
Klisto Yesu. 

16 Masonukwa mamonsono mavumunina Nzambi 
matomene mpe mu longa, mu semba, mu sungika, mu 
longidika mu lunungu, 

17 mpasi muntu wa Nzambi wakala walunga ye toma 
kubama mu mavanga mamonsono mabiza. 


4 Mono ikusikidikisa beni va luse lua Nzambi ye 
Klisto Yesu una fundisa bamoyo ye bafwa, mu mbono- 
kono andi ye mu kimfumu kiandi, 

2 samuna mambu, tatamana mu ntangu zafwana ye 

ntangu zilembolo fwana, semba, lubula, bombidila mu 
nlembami wawonsono ye ndongolo. 

3 Kadi ntangu si yakala, yibana lembwa vibidila 
ndongolo yamavimpi, kansi bwenina nzinunu zabau 
kibeni si bakukiyudikila minlongi, bu bena mfisima mu 
matu mau. 

4 Si bavengisa matu mau mu kedika ye tadisa ku 
nsangu zasokwa. 

5 Kansi ngeye, luenga mu mamonsono, lungwa kwama, 
sala salu kiasamuna nsamu wambote, manisa kisielo 
kiaku. 

6 f Kadi nkubamene mu tulwa va zikwa bonso nkailu, 
ntangu ami yankatukulu yizidi. 

7 Mono yanweni ndwanunu yabiza, yameni yungusa, 
yakebele minu. 

8 Bwabu yalundulwa koloa kialunungu kina kunsenda 
Mfumu, i mfundisi walunungu, mu kina lumbu, ye ka 
kwa mono kaka ko, kansi kwa babonsono bazolanga 
mbonokono andi. 

9 T Savula kwiza kwa mono nswalu. 

10 Kadi Dema wansisa, bu kakizodele nza yayi, 
wayenda kuna Tesalonika; Kleske wayenda kuna Ngalatia 
ye Tito kina Dalamatia. 

11 Luka kaka wena yami. Vitula Malako kiza yaku, 
kadi yandi fweni kwa mono mu kisielo. 

12 Mono yafidisa Tikiko ku Efeso. 

13 Bu una kwiza, vitula yunga kiyasisa kwa Kalapo 
mu Toloa ye minkanda mpe ye luta banzila miasonukwa 
mu nkanda miabibulu. 

14 Alesandelo, i ngangul'ansongo, wansila yambi 
yayingi. Mfumu una kunsenda, bonso bwena mavanga 
mandi. 

“15 Ukikenga mpe mu yandi, kadi wakakidila mambu 
meto beni. 

16 9 Mu ntabudulu ami yantete, muntu nkutu kayiza 
kunsadisa ko, babonsono bansisa; bika baiembwa 
tangulwa dio. 

17 Kansi Mfumu watelama yami, wansiamisa, mpasi 
mu mono nsamununu yalunga ye bapaien babonsono 
bawa yo; mono yatanunwa mu nw’ankosi. 

18 Mfumu si kakuntanina mu mavanga mamonsono 
mambi ye kumpulusa ku kimfumu kiandi kiakizulu; kwa 
yandi nkembo mu mvu miamvu ya mvu. Ameni. 

JA Vana mbote kwa Pliska ye Akila ye nzo a One- 
sifolo. 

20 Elasto wasikila mu Kolinto, kansi yasisa Tolofimo 
mu Mileto, bu kakala yela. 

21 Savula kwiza, kuvingilani nate ye sivu ko. Eubulo 
ufidisi mbote ye Pude ye Lino ye Klaudia ye mpangi 
zazonsono. 

22 1 Mfumu wakala ye mpese aku. Nlemvo wakala 
yeno. 


NKAND'A PAULU KWA 


TITO 


l Paulu, i sielo kia Nzambi ye ntumw’a Yesu Klisto, 
bonso bwenina minu kiabakiasolwa ba Nzambi ye 
nzailu yakedika bonso bwena vumi kia Nzambi, 

2 mu vuvu kiamoyo wamvu ya mvu wakisila Nzambi u 
ka ulendi vuna ko ntangu bu ka zibadiki, 

3 —kansi mu yandi ntangu wazaikisa mambu mandi 
mu nsamununu yiyayekudulwa, bonso bwena nsiku- 
dukusu a Nzambi, i Mvulusi eto— 

4 kwa Tito, mwan'ami wakedika mu minu kiantuadi. 
Nlemvo kwa ngeye ye yenge bitukidi kwa Nzambi, i Se, 
ye Klisto Yesu, Mvulusi eto. 

5 TI kuma yakusisa mu Klete, mpasi watoma kubika 
monso masala ye tumba ngudi zabantu mu mbanza 
zazonsono, bonso buyakusikidikisa, 

6 vo muntu kondolo lusembo, bakala diankazi mosi, 

diena bana balekanga minu balembolo wakana kumu 
kiambi ye balembolo kolama. 

7 Kadi nkengi fwiti kondwa lusembo bonso nkebi 
alekwa bia Nzambi, ka nzolw’ayandi kibeni ko, ka ki- 
mfwemina ko, ka nduvu ko, ka nwani ko, ka nzolw' 
andandu yansoni ko; 

8 kansi nzolw’abanzenza, zolw'amambote, nkwa diela 
dialuenga, nkwa lunungu, nkwa nlongo, nkwa kukiyala, 

9 utatamananga mu mambu makwikama bonso 
bwena malongi, mpasi kalenda lubula mu malongi 
mamavimpi ye tungudila babangisanga. 

10 | Kadi mwena babingi bakondwa kwalemvuka, 
bankwa kinwa kiankatu, mimvuni; bazengwa balutidi 
bo sa. 

11 Bafwiti kangwa nwa, bavidingisanga nzo zamvimba, 
balonganga ma ka mafweni ko mu baka ndandu yansoni. 

12 Mosi mu bau, mbikudi abau kibeni, wavova: Bisi 
Klete i mimvuni ntangu zazonsono, bau i bulu biambi, 
bankwa kindiafu bena babolo. 

13 Kimbangi kiokio i kiakedika kwandi. Mu 
diambu diodio ubasemba mu ngolo, mpasi basiama mu 
minu, 

14 balembwa banzila nsangu zasokwa zaba Yudayo ye 
nsikudukusu zabantu bafilanga kedika nima. 

15 Biabionsono biena biavedila kwa bavedila, kansi 
lekwa nkutu ka kiavedila ko kwa basumuka ye balembolo 
leka minu, kansi diela ye kansansa biau bisumukini. 

16 Batambudilanga, vo bazeyi Nzambi, kansi baku- 
nkadilanga nkalu mu mavanga, bu bena nkankumusu 
ye kolama; ka bafweni mu mavanga mambote nkutu ko. 


2 Kansi ngeye, vova kwaku mafwanane mu longi 
diamavimpi: A 

2 babakala banuna bafwiti tina kinduvu, bakala 
luzitu, diela dialuenga, bankwa mavimpi mu minu, mu 
zola ye mu ntatumunu. 

3 Mpila mosi mpe bakento banuna bafwiti kala nkadulu 

yafwana kwa banlongo, ka minkedi ko, ka minanga kwa 
kinduvu ko, minlongi mu mambote, 

4 mpasi baluengisa bantuenia bazola babakala bau, 
bazola bana bau, 

5 mpasi baluenga, badedama bakala bisadi biabiza 
mu nzo, balemvuka kwa bau babakala, mpasi mambu 
ma Nzambi ka matiakwa ko. 

6 T Lubula bumosi matoko mpe, mpasi baluenga mu 
mamonsono. 

7 Ukisonga bonso kifwani kiamavanga mabiza; mu 
ndongolo aku songa mpedolo ye luzitu, 

8 ye mambu mamavimpi makondolo lusembo, mpasi 
minkakididi miafwa nsoni, bu bakondolo mambi mu 
kutuvovila. 

9 $ Lubula minanga mu lemvuka kwa mfumu zau mu 
imnamonsono, bazolakana, ka babangisani ko, 

10 ka bayelumuni biangana ko kansi songa kinkwikizi 
kiakionsono kiabiza, mpasi malongi ma Nzambi, Mvulusi 
eto, mazituswa mu mamonsono. 

11 $| Kadi nlemvo a Nzambi wamonika utualanga 
mpulusu kwa bantu babonsono, 

12 ukutulonganga mu yambula makondolo vumi kia 
Nzambi ye nzinunu zanza, mpasi tuakala moyo mu 
ndedomo ye lunungu ye vumi kia Nzambi mu ntangu yayi, 

13 bu tuvingilanga vuvu kiamayangi ye mbonokono 
yankembo a Nzambi yayinene ye Mvulusi eto Klisto 
Yesu 

14 wakivana mu beto, mpasi katukula mu kimpumbulu 
kiakionsono ye katuvedisa mu kala bantu bayandi kibeni 
baveminanga mavanga mabiza. 

I5 f Vova mambu momo ye lubula ye semba mu 
nsikudukusu yayonsono. Muntu kakuyini ko. 


Ubabambula moyo mu lemvuka kwa bakuluntu ye 
bankwa lulendo, mu tumama, mu kubama mu 

mavanga mamonsono mambote, 
2 ka mu tiaka muntu ko, ka mu kala bankwa mpaka 

ko kansi bankwa nlembami, ye mu songa kimpombo 
kiakionsono kwa bantu babonsono. 

3 T Kadi vakiakedi beto mpe tuakala buzengi, tuako- 
lama, tuazimbala, tuakala kinanga mu nzinunu ye 
nsaka zambi zampila mu mpila, tuakala moyo mu 
yayibi ye yandu diameso, tuabelwa ye tuabelasana. 

4 Kansi wote wa Nzambi, i Mvulusi eto, ye zola 
kwandi kwa bantu bu biamonika, 

5 watuvulusa, ka mu diambu diamavanga malunungu 
matuavanga ko, kansi bonso bwenina nkenda zandi mu 
ngiobolo ambutulu yamona ye ngiundudulu mu Mpeve 
yanlongo 

6 yikatudukudila mu kimvwama mu Yesu Klisto, 
Mvulusi eto, 

7 mpasi beto, bu tununguswa mu nlemvo andi, 
tuakala mvingidi miadifwa diamoyo wamvu ya mwu, 
bonso bwena vuvu. 

8 T Diambu diodio diena diakwikama ye mu momo 
nzolele, vo una toma mo sikidikisa, mpasi balekilanga 
Nzambi minu basa kimfuzi mu vanga mavanga ma- 
mbote; Mambu momo mena mabiza ye matomene kwa 

antu. 

9 Kansi tina biuvu biabuzengi ye nsonokono zazi- 
mvila ye nzonza ye mpaka mu nziku, kadi biau ka bito- 
misanga ko ye biena biankatu. 

10 Nianga muntu utukisanga mpambunu, bu kase- 
mbwa mu nsembwa mosi vo zole, 

11 bu uzeyi, vo wampila yoyo wena wamvilangani ye 
vojanga masumu, ubedoso kwa kansansa kiayandi 

ibeni. 

12 1 Bu mbeni fidisa Alatema kwa ngeye vo Tikiko, 
buna savula kwiza kwa mono ku Nikopoli, kadi nkeni 
mu kala kuna mu sivu. 

13 Toma kubikila Zena, i nluki ansiku, ye Apolo 
bibena nsatu mu nzil’ au, ka bidi kondwa lekwa. 

14 Bika bayeto mpe balonguka mu vanga mavanga 
mambote mu nsatu zakedika, ka bidi kondwa mbutu. 

15 9 Babonsono bena yami bakufidisi mbote. Vana 
mbote kwa bau batuzolele mu minu. Bika nlemvo 
wakala yeno babonsono. 


NKAND’A PAULU KWA 
FILEMONI 


Paulu, i nkole a Klisto Yesu, ye Timoteo, i mpangi 
eto, kwa Filemoni, zolwa kieto ye kisadi yeto, 

2 ye kwa Apia, i busi kieto, ye kwa Alakipo, i kinwani 
yeto, ye kwa dibundu mu nzo aku. 

3 Bika nlemvo wakala yeno ye yenge bitukidi kwa 
Nzambi, i S'eto, ye Mfumu Yesu Klisto. 

4 1 Mono itondanga kwa Nzambi ami ntangu zazonso- 
no, bu ibambukanga moyo mu ngeye mu nsambulu zami, 

5 bu yawilu mu zola kwaku ye kinkwikizi kiena yaku 
kwa Klisto Yesu ye kwa banlongo babonsdono. 

6 Ilomba vo minu kituena mu kintuadi, beto yaku, 
kiasadila mu kuzaikisa mambote mamonsono matuena 
mu Klisto. 

7 Kadi mono yabaka kiese kiakingi ye mbombolo mu 
zola kwaku, kadi ntima miabanlongo miavonguswa mu 
ngeye, mpangi. 

8 T I kuma bu ngiena kibakala kiakingi mu Klisto mu 
kusikidikisa momo masongele, 

9 kansi, bu ikuzolele, ndutidi zola kubombidila. Bu 
ngienina bobo mono Paulu, i muntu wanuna, bwabu i 
nkole a Klisto Yesu mpe, 

10 ikubombidila mu diambu diamwan'ami Onesimo 
uyabuta mu tuvambu tuami, 

11 ulembolo teka toma kwa ngeye kansi utomene 
bwabu kwa beto yaku, i yandi mvutudi kwa ngeye. 

12 Yandi wena bonso ntim’ami; 

13 yazola kunsimba mono kibeni, mpasi kansadila mu 
fulu kiaku mu tuvambu tuansamu wambote, 

14 kansi kizolele vanga diambu ko, bu ndembolo 
zaya mabanza maku, mpasi mambote maku ka matuka 
mu ngolo zami ko kansi mu zola kwaku. 

15 Kadi nanga wavambana ye ngeye fintangu-ntangu, 
mpasi kakala yaku diaka mvu ya mvu, 

16 ka bonso nanga diaka ko, kansi lutidi nanga, i 
nipangi yazolwa, yazolwa beni kwa mono kansi lutidi 
zolwa kwa ngeye mu nsuni ye mu Mfumu. 

17 I kuma vo ubanzidi mono bonso mpangi yaku, 
buna untambula bonso mono. 

18 Kansi vo wakuvangidi dilembolo songa yo didi 
mfuka, sonika dio bonso mfuk’ ami. 

19 Mono Paulu nsonekene mu kwami koko, mono si 
yafuta; kivovele ko, vo va ntandu adiodio ngeye kibeni 
wena mfuka kwa mono mu mwel'aku, 

20 Inga, mpangi, bika yasiwa kiese kwa ngeye mu 
Mfumu; vongisa ntim'ami mu Klisto. 

21 4| Bu nsidi vuvu mu ntumumunu aku, nsonekene 
kwa ngeye, kadi nezyi, vo si wavanga malutidi momo 
mampovele. 

22 Kansi va kimosi unkubikila nzo mpe, kadi nsidi 
vuvu, vo si yakailwa kwa beno mu nsambulu zeno. 

23 { Epafala, nkole yami mu Klisto Yesu, ukufidisi 
mbote, 

24 ye Malako, Alisatalako, Dema, Luka, i bisadi yami. 

25 Bika nlemvo wa Mfumu Yesu Klisto wakala ye 
mpeve eno. 


NKANDA KWA BA 
EBELEO 


1 Nzambi bu kavova mu nsi nkulu kwa mase meto mu 
bambikudi mpova zazingi ye zampila mu mpila, 
mboki mu nsukulu a lumbu biabi wavova kwa beto mu 
Mwana Aa 

2 ukasa mvingidi adifwa diabiabionsono, mu yandi 
mpe kavanga zinza; 

3 yandi bu kena ntentinia yankembo andi ye ndeda- 
kani ankadulu andi, bu kasimbanga biabionsono mu 
mambu maluiendo luandi, buna, bu kamana vanga 
mpedoso amasumu, wavwanda va lubakala luankwa 
waunene mu kayengele, 

4 bu kaluta zimbasi mu nene, kadi watambula nku- 
mbu yilutidi nkumbu zau mu nzitusu. 

5 Kadi kwa nki ambasi kavovele yonso ntangu: Ngeye 
u mwan'ami, lumbu kiaki ikubutidi? Diaka: Mono si 
yakala se kwa yandi, yandi si kakala mwana kwa 
mono? X 

6 Bu kana kotisa diaka nsemokono va ntoto wena 
bantu, uvovele: Mbasi zazonsono za Nzambi bika 
zansambila. 

7 Mu diambu diazimbasi kavova: Yandi ukitulanga 
mbasi zandi zimpeve zivevumukanga ye sielo biandi 
nlemo atia. 

8 Kansi mu diambu dia Mwana vo: Kiandu kiaku, u 
Nzambi, kisikilanga mvu miamvu ya mvu, mvwaľ akitinu 
kiaku i mvwaľalunungu. j 

9 Ngeye wazola iunungu, wabela kimpumbulu, i 
kuma Nzambi, i Nzambi aku, wakukusa mazi makiese 
beni ye bayaku fiuma. 

10 Ye: Ngeye, Mfumu, muna mbadukulu watula 
lufulu luantoto, mazulu i mavanga mamoko maku. 

11 Mausi mafuka, kansi ngeye usikilanga, mamonsono 
si makituka mankulu bonso mvwatu, 

12 bonso yunga, si wabundika mo, si makituka, kansi 
ngeye kusekukanga ko, mvu miaku ka misukanga ko. 

13 Kansi mu nki ambasi kavovele yonso ntangu: 
Vwanda va lubakala luami, nate ye mbeni tula ntantu 
miaku mfiduku amalu maku? 

14 Kadi zazonsono ka i mpeve zakisielo ko e zafiduswa 
mu sadila bau bana vingila difwa diampulusu? 

2 I kuma tufwiti luta keba matuawilu, ka tuidi zimbala. 
2 Kadi yo mambu mavovwa mu zimbasi masikalala, 
vo ntulumunu ye nkolomono zazonsono zavutudulwa 
nlandu wafwana, 

3, bwe si tuavuka yo tulembolo tambula mpulusu yoyo 
yayinene yateka samuna Mfumu ye yakutusikidikisa 
bau bawa, 

4 Nzambi mpe bu kata yau kimbangi mu bidimbu ye 
mangitukulu ye bimangu biampila zazingi ye mu nkailu 
mia Mpeve yanlongo, bwenina luzolo luandi. 

5 {f Kadi Nzambi katula nza yina kwiza, yituavovele, 
ku nsi aluyalu luazimbasi ko. 

6 Kansi mwankaka muntu watoma ta kimbangi 
wavova: Muntu i nki, bu ukumbambukilanga moyo; 
mwan'amuntu, bu ukunkebanga? 

7 Ngeye wamvanga mu fintanguntangu kalutila 
zimbasi muke, wamvwika koloa kiankembo ye kianzitusu. 

8 Ngeye walemvula biabionsono ku nsi amalu mandi, 
kadi bu kanlemvudila biabionsono, kasisa lekwa ki- 
kalembwa lemvula ko. Kansi nate ye bwabu ka 
tumweni ko, vo walemvudulwa biabionsono. 

9 Kansi tumonanga ndiena wavangwa kalutila 
zimbasi mu ke mu fintangu-ntangu, i Yesu, vo mu diambu 
diandungulu amfwilu, kavwikwa koloa kiankembo ye 
kianzitusu, mpasi yandi mu nlemvo a Nzambi kabimbila 
babonsono lufwa. 

10 Kadi busongele kwa yandi kwena biabionsono ye 
kutukidi biabionsono vo, bu katuala bana babingi ku 
nkembo, kalungisa mfumu ampulusu au mu ndungulu 
akwama. 

11 Kadi ndiena uvedisanga ye bau baveduswanga, bau 
babonsono batukidi mu umosi ; mu diambu diodio 
kafwidi nsoni mu kubabika zimpangi ko, 

12 bu kavova: Monosi yadeda nkumbu aku kwa zimpa- 
ngizami; va kati diadibundu si yakuyimbidila nzitusu. 

13 Diaka: Mono si yasa vuvu mu yandi; diaka; Tala, 
mono ye bana bampana Nzambi. 

14 1 buna, bana bu bena ntuadi mu menga ye nsuni, 
buna yandi mpe bonso bobo wakadila ntuadi mu bina 
bimosi, mpasi mu mfwilu kaziona ngolo zandiena wakala 
ngolo zalufwa, i nkadi ampemba, 

15 ye kutula babonsono bakala mu kinanga mu wonga 
walufwa mu zingu kiau kiakionsono, 

16 Kadi mu kedika kasadisanga zimbasi ko, kansi 
bana ba Abalahami kasadisanga. 

17 I kuma bwafwana kwa yandi mu fwanukuswa ye 
mpangi zandi mu mamonsono, mpasi kakala ngudi 
anganga yankenda ye yakwikama kwa Nzambi mu bwila 
masumu mabantu kodi. 

18 Kadi bu kalungwa, yandi kibeni bu kavukumunwa, 
buna lenda sadisa bavukumunwanga, 


I kuma, lu zimpangi zanlongo, luena ntuadi mu 
mbokolo yakizulu, lutala ntumwa ye ngudi anganga 
ututambudilanga, i Yesu, . 

2 wakala wakwikama kwa ndiena wanıumba bonso 
Mose mpe mu nzo andi yamvimba. 

3 Kadi yandi wabanzulwa vo fweni mu tambula 
nkembolo yilutidi yina ya Mose, bonso ndiena watunga 
nzo ulutidi nzo mu nzitusu. 

4 Kadi nzo zazonsono zitungwanga kwa muntu, kansi 
watunga biabionsono i Nzambi, 

5 Mose wakala wakwikama mu nzo andi yamvimba 
bonso sielo mu ta kimbangi mu mambu mana vovwa, 

6 kansi Klisto wakwikama bonso mwana mu nzo 
andi, beto i nzo andi, vo tusimbanga kibakala ye luyanu 
biavuvu nakekete nate ye nsukulu, 

7 $ 1 kuma bonso buvovele Mpeve yaniongo; Lumbu 
ki vo luwilu nding'andi, 

8 ka lubadisani ntima mieno ko bonso mu mfwemono 
mu lumbu kiampukumunu mu nsi yankatu, 

9 muyavukumunwa mu ntontolo kwa mase meno 
mamona mavanga mami mu makumaia mamvu, 

10 Mu diodio yakankumukina mbandu yoyo, yavova: 

Ntangu zazonsono bazimbalanga mu ntima miau, kansi 
ka bazaya nzila zami ko, 

11 i diau yadia ndefi mu nganzi zami; Ka bakcti mu 
vundulu kiami ko. 

12 Lu zimpangi, lutala, ka mwidi kala mu umosi mu 
beno ntima wambi udimbulanga minu, ye usotokene mu 
Nzambi amoyo. 

13 kansi lubombasana lumbu ka lumbu, bu tuena 
lumbu ki, mpasi muntu nkutu mu beno kabaduswa mu 
bunkita bwamasumu ko. 

14 Kadi beto tuena ntuadi ye Klisto, vo tusimbanga 
vuvu kieto kiantete nakekete nate ye nsukulu. 

15 Bu divovwanga: Lumbu ki, vo luwilu nding'andi, 
ka lubadisani ntima mieno ko, bonso mu mfwemono; 

16 kadi bahani bamfwemisa bu bawa mambu mandi? 
Kadi ka babonsono bavaika mu nsi a Ngipiti mu Mose 

oe? 

17 Kwa banani kakankumukina makumaia mamvu? 
Kadi ka kwa bau bavola masumu koe? Nitu zau zabwa 
mu nsi yankatu. 

18 Kansi kwa banani kadila ndefi, vo ka bana kota 
mu vundulu kiandi ko, vo ka kwa bakolama ko? 

19 Tumweni, vo balembana kota mu diambu diandi- 
mbulu aminu. 


4 I kuma bu tuena ye nsilulu mu kota mu vundulu 
kiandi, bika tuatina, mpasi ka buna kala ko, vo 
muntu nkutu mu beno usidi ku manima. 

2 Kadi nsamu wambote wasamunwa kwa beto bonso 
kwa bau, kansi mambu mangwa ka mabatomisa nitu 
ko, kadi ka mabundana ye minu ko mu bau bawa 


0. 
3 Kadi beto tulekanga minu tukotanga mu vundulu, 
bonso bukavova: Bonso buyadia ndefi mu nganzi zami; 
Ka bana kota mu vundulu kiami ko, mpeleko mavanga 
mamana vangwa tuka mu ntudulu alufulu luanza. 
4 Kadi mwankaka yandi wavova mu diambu dialumbu 

kiansambodia ebu: Nzambi wavunda mu mavanga 
mandi mamonsono mu lumbu kiansambodia; 

5 mwamu diaka vo: Ka bana kota mu vundulu kiami ko. 

6 I diau bu diena, vo bankaka si ba kio kota, kansi 
bateka tambula nsamu wambote ka bakota mu diambu 
diankolomono ko, 

7 buna yandi wavutuka sa lumbu kikabika: Lumbu ki, 
bu kavova mu Davidi ntangu yayingi bu yamana vioka, 
bonso butekele vovwa: Lumbu ki, vo luwilu nding'andi, 
ka lubadisani ntima mieno ko. 

.8 Kadi vo Yosua wabavundisa, nga kavovila lumbu 
kiankaka kina landa ko. 

9 1 kuma vundulu kialumingu kisidi kwa bantu ba 
Nzambi. 

10 Kadi wonso ukotele mu vundulu kiandi, yandi 
mpe uvundanga mu mavanga mandi, boñso Nzambi mu 
mamandi. 

11 { I diau bika tuasa kimfuzi mu kota mu vundulu 
kiokio, mpasi muntu nkutu kabwa mu nkolomono ya 
mpila yoyo ko. 

12 Kadi mambu ma Nzambi mena moyo, masalanga, 
malutidi mu meno beni mu kionso sabala kiena meno 
yeku-yeku, mazokamanga, nate ye mavambisanga mwela 
ye mpeve, madikulu ye nluku, mena ngolo mu fundisa 
mabanza ye makani mantima; 

13 ka mwenani lekwa kiaswama va luse iuandi ko, 
kansi biabionsono biafukulwa ye bimonikanga mu meso 
mandi, i kwa yandi si tuadedisa mambu. 

14 | I buna bu tuena ngudi anganga yayinene beni 
yavioka mu mazulu, i Yesu, Mwan’a Nzambi, bika 
tuasimba kimbangi kieto kiaminu nakekete. 

15 Kadi ka tuena ye ngudi anganga yilembane fwila 
lebakana kweto nkenda ko, kansi umosi wavukumunu 
mu mamonsono bonso beto kansi kavola masumu ko. 

16 I kuma tuendano mu kibakala ku kiandu kianle- 
mvo, mpasi tuatambula nkenda ye mona nlemvo usa- 
disanga mu ntangu yafwana. 

5 Kadi yonso yonso ngudi anganga, bu yisolwa mu 
bantu, yitumbwa mu diambu diabantu mu bina bia 
Nzambi, mpasi kanata minkailu ye minkailu miamponda 
mu diambu diamasumu, 

2 ulenda lemvukila balembolo zaya ye bazimbala, 
kadi yandi kibeni wena lebakana, 

3 mu diambu diodio fwiti nata nkailu mu mandi 
masumu bonso mu masumu mabantu mpe. 

4 Muntu nkutu kalendi kukibongila nzitusu wowo ko, 
kansi ndiena wabokuiwa kwa Nzambi bonso Aloni. 

5 Mpila mosi mpe Klisto kakikembila ko mu kala 
ngudi anganga, kansi wakembulwa kwa ndiena wavova 
kwa yandi: Ngeye i Mwan'ami, lumbu ki ikubutidi 

6 bonso bukavovele mwankaka mpe: Ngeye i nganga 
mu ya mvu, bonso bwenina kinganga kia Melekise- 

eki. 

7 I yandi wanata mu lumbu biansuni andi ndombolo 
ye mbombodolo mu mbokolo zangolo ye mansanga kwa 
yandi wakala ngolo mu kumvulusa mu lufwa, wawilwa 
mu diambu diavumi kiandi kia Nzambi, 

8 mpeleko i Mwana, walonguka tumama mu momo 
makalungwa, 

9 bu kamana lunga, wayika mfumu ampulusu yamvu 
ya mvu kwa babonsono bakuntumamananga, 

10 wabikwa kwa Nzambi ngudi anganga, bonso 
bwena kinganga kia Melekisedeki, 

11 (| Mu ndiena tuena mamingi mu vova mena zitu 
mu bangula, kadi luayikidi fuki mu matu. 

12 Kadi tuka ntama lukutu kala minlongi, kansi luena 
nkinzi diaka mu longwa mbadukulu ansamu mia Nzambi; 
luayikidi bonso babana bena nsatu amamvumina, ka 
madia mangolo ko, 

13 Kadi wonso utambulanga mamvumina kayukwa 
mambu malunungu ko, kadi yandi i mwana wanswa, 

14 kansi madia mangolo mena kwa bayunduka, i 
bau bayukwa mu sadila madiela mau mu swasisa ma- 
mbote ye mambi. 

6 I kuma bika tuavioka mambu mambadukulu ma 
Klisto ye tuaduswa ku lunga ye lembwa sa lufulu 
diaka mu mpilulu amadiela mu mavanga mafwa ye mu 
minu mu Nzambi 

2 ye mu malongi mambotokolo ye ntudulu amoko, mu 
mfulukulu abafwa ye nzengolo ankanu yamvu ya mvu. 

3 Momo si tuavanga, vo Nzambi zolele. 

4 Kadi bateka kienzulwa ye babimba nkailu adizulu 
ye bakala ntuadi mu Mpeve yanlongo 

5 ye babimba diambu diabiza dia Nzambi ye tulendo 
tuantangu zina kwiza, 

6 kansi bavengama, buna ka balendi vutuka tuaswa 
ku mpilulu a diela diaka ko, bu bakukikominanga 
Mwan'a Nzambi va kulunsi ye bakuntiakanga. 

7 Kadi ntoto unwanga mvula zinokanga va wau 
ntangu ka ntangu ye ubutanga biankunzu bitomisanga 
bau bavatulwanga wo, utambulanga nsakumunu kwa 
Nzambi, 

8 kansi vo umenisanga mpanga ye nsolokoto, buna 
uyambulu, wena lukufi ye singwa, ku nsukulu una yokwa. 

9 Ẹ Lu bakiazoiwa, tuvovele momo, kansi tulekele 
minu vo luena mambu malutidi mu mbote matuasanga 
ku mpulusu. 

10 Kadi Nzambi ka i nkwa kondwa kwalunungu ko, 
kana vilakana salu kieno ye zola kuluasonga nkumbu 
andi ko, bu luasadila banlongo ye luakidi kubasadila 


mpe. 

11 Tuzolele, vo muntu muntu mu beno kasonga ki- 
mfuzi kiampila mosi mu keba vuvu kialunga nate ye 
nsukulu, 

12 ka luidi kala fuki, kansi lufwanana ye bavingila- 
nga difwa diansilulu mu minu ye mu mvibudulu. 

13 Kadi Nzambi bu kasila nsilulu kwa Abalahami, 
buna bu kalembwa baka wanlutila mu nene ukafwiti 
dila ndefi, wadia ndefi mu yandi kibeni, 

14 wavova: Kedika, sakumuna si yakusakumuna, 
niekisa si yakunjekisa. 

15 Bu kamana songa mvibudulu bonso bobo, buna 
watambula nsilulu. 

16 Kadi bantu badianga ndefi mu ulutidi mu nene: 
ndefi i kimbangi kianakekete mu sukisa mpaka zazonsono. 

17 I buna Nzambi bu kazola toma songa kwa mvingidi 
miadifwa diansilulu, vo lukanu luandi ka lulendi viluka, 
ko, buna wadia ndefi, 

18 mpasi beto mu mambu mole manangwi ma ka 
malendi vuna Nzambi ko tuakala mbombolo yangolo, i 
beto tuatinina ku mvukulu mu simbidila vuvu kituasilwa 

19 kituena bonso mbw'akumbi yamwela` yena yava- 
kama ye nakekete ye kotanga nate ye mu ngudi angumbu 

20 mwakota Yesu, i ntekidi, mu diambu dieto, wayika 
ngudi anganga mu kinganga kia Melekisedeki mvu ya 
myu. 


7 Kadi ndiena Melekisedeki, i ntinu a Salemi ye ngang’a 
Nzambi-Mpungu, wabwabana ye Abalahami, bu katu- 
ka mu mpondolo amintinu, wansakumuna, 

2 Abalahami wankabila kunku kiakumi-kumi mu 
biabionsono; va ntete yandi i ntinu alunungu bonso 
bwena mbangudulu ankumbu andi, mboki ntinu a 
Salemi mpe, i mpila mosi ye ntinu ayenge, 

3 wakondwa se, wakondwa ngudi, wakondwa mvila, 
wakondwa mbadukulu alumbu ye nsukulu amoyo, 
kansi wafwanukuswa ye Mwan'a Nzambi, usikilanga 
nganga ntangu ka ntangu. 

4 9 Lutala bonso bu kakala waunene beni, i yandi 
wavewa kunku kiakumi-kumi kiabina biaziona Abala- 
hami, i se diakanda. 

5 Bana ba Levi batambulanga kinganga bena nsiku- 
dukusu mu bonga bonso bwena nsiku, kunku kiakumi- 
kumi kwa bantu, i kwa mpangi zau, mpeleko bavaika 
mu luketo lua Abalahami. 

6 Kansi ndiena ulembolo kala mu mviľau wabonga 
kunku kiakumikumi kwa Abalahami ye wasakumuna 
ndiena wakala ye zinsilulu. 

7 Kansi diadi ka diena mpaka ko, vo wauke usakumu- 
nwanga kwa waunene. 

8 Vava bantu bafwanga babonganga kunku kiakumi- 
kumi, kansi vana umosi watambula kio watelwa ki- 
mbangi, vo wena moyo. 

9 Edi tulenda vova: Levi ubonganga kunku kiakumi- 
kumi wavana kunku kiakumi-kumi mu Abalahami, 

10 kadi yandi wakala mu luketo luas'andi, Melekise- 
deki bu kambwana. 

11 $| Kansi vo ndungusu yalenda bakama mu kinga- 
nga kiaba Levi—kadi mu kiau bantu bavewa nsiku— 
buna nki ansatu diaka, vo nganga yampil'ankaka yato- 
nganana bwenina kinganga kia Melekisedeki, yalembwa 
tangwa mu kinganga kia Aloni? 

12 Kadi kinganga bu kivilulu, buna nsiku mpe 
mifwiti vilulwa. 

13 Kadi ndiena wavovulwa mambu momo wakedi 
ntuadi ye kanda diankaka diakondwa muntu wasala va 
zikwa 

14 Kadi dizayakene, vo Mfumu eto watuka mu Yuda, 
i kanda dialembwa vovila Mose diambu mu banga- 
nga. 

15 Dilutidi zayakana bu tumweni, vo nganga yankaka 
yitonganene bonso bwena kinganga kia Melekisedeki, 

16 wayika nganga, ka bonso bwena ndandani mu 
nsiku miakinsuni ko, kansi bwenina lulendo Juamoyo 
ulembolo fuka. 

17 Kadi watelwa kimbangi: Ngeye i nganga mvu ya 
mvu bonso bwena kinganga kia Melekisedeki. 

18 Kadi nsiku miateka kala miakatulwa, bu miale- 
bakana ye mialembwa toma, 

19 —kadi nsiku ka mialungisa diambu ko—kansi mu 
fulu kiamiau mwatulwa vuvu kilutidi mu mbote kitufina- 
mananga kwa Nzambi. 

20 Kiau bu kiatulwa, ka kiakondwa ndefi ko. Kadi 
babana bayika banganga ka mu ndefi ko, 

21 kansi yandi mu ndefi andiona wavova mu yandi: 

Mfumu didi ndefi, kanionguluki ko: Ngeye i nganga 
mvu ya myu. 

22 I buna Yesu wayika mvangi ansilulu mu luwawanu 
lulutidi beni mu mbote. 

23 Baba bayika nganga zazingi, kadi bakakudulwa 
kwa lufwa mu sikila. à 

24 Kansi ndiena bu kasikilanga mvu ya mvu wena ye 
kinganga ki ka kisekuki, 

25 i kuma lenda mana vulusa bafinamanga mu yandi 
kwa Nzambi; kadi wena moyo ntangu zazonsono mu 
kubadila mvutu. 

26 1 Kadi ngudi anganga yampila yoyo yafwana kwa 
beto, yanlongo, yakondwa mambi, yalembwa sumunwa, 
yakala yavanguka mu bankwa masumu, yatombulwa 
ku ntandu amazulu, 

27 yilembolo kala nkinzi bonso ngudi zanganga 
zankaka mu teka nata minkailu lumbu ka lumbu mu 
mandi masumu, mboki mu mabantu, kadi yandi wava- 
nga bo kiamakulu, bu kakivana nkailu azikwa. 

28 Kadi nsiku mitumbanga bantu bena lebakana mu 
kala ngudi zanganga, kansi mambu mandefi mayiza 
landila nsiku matumbanga Mwana wena walunga mu 
mvu yamvu. 


g Ngudi ansamu mu mambu matuvovele i wau: Beto 
tuena ngudi anganga yampila yoyo yivwandanga va 
lubakala luakiandu kia Nyadi waunene mu mazulu, 

2 bonso sielo mu vuma kianlongo ye nlongo, i kinlo- 
ngo kiakedika kiatunga Mfumu, ka muntu ko. 

3 T Kadi ngudi zanganga zazonsono zitumbwanga mu 
diambu dianata nkailu ye nkailu miamponda, i kuma 
bwena nkinzi, vo ndiena mpe kakala ye kikafwiti 
nata. 

4 I kuma vo kedi va ntoto, nga ka nganga ko, kadi 
banatanga minkailu, bonso bwena nsiku, bena kwau; , 

5 basadilanga kifwani ye kini kiabina biakizulu, bonso 
bwakamba Nzambi kwa Mose, bu kakana tunga kinlo- 

ngo, kadi yandi wavova; Tala, ngeye s wavanga biabio- 
nsono, bonso bwena kifwani kiwasongwa vana mongo. 

6 Kansi bwabu yandi watambula salu kilutidi beni 
mu mbote, bu kena nwawasi aluwawanu lulutidi mu 
mbote luatungwa va nsilulu zilutidi mbote. 

7 Kadi vo luna luantete luakondwa lusembo, nga 
luankaka ka lukutu tombulwa fulu ko. 

8 Kadi bu kasemba ba Yudayo, wata: Tala, lumbu 
bina kwiza, buvovele Mfumu, bingina vanga luwawanu 
luamona ye nzo a Isaeli ye nzo a Yuda, 

9 ka bonso bwena luwawanu luna ko luyavanga ye 
mase mau mu kina lumbu kiyabasimba mu moko mu 
kubavaikisa mu nsi a Ngipiti, kadi ka basikila mu 
luwawanu luami ko, kiabakadila mayindu ko, buvovele 
Mfumu. 

10 Mfumu vovele: Kadi lualu i luwawanu lungina 
wawana ye nzo a Isaeli mu lumbu bina; ngina tula nsiku 
miami mu madiela mau, si yasonika mio mu ntima miau, 
mono si yakala Nzambi au, bau si bakala bantu bami. 

11 Mu bau muntu kana vutuka longa mwisi nsi yandi 
vo mpangi mpangi andi ko ye vova: Nazayi Mfumu! 
Kadi babonsono si bakunzaya tuka mu wauke nate ye 
waunene mu bau, 

12 kadi si yakubafwila kiadi mu mavanga mau mambi, 
kina vutuka bambukila masumu mau moyo ko. 

13 Bu kavovele: Luwawanu luamona, buna wasidi vo 
luna luantete luyikidi luankulu. Kansi kionso kiayikidi 
kiankulu ye kianuna kieka lukufi ye lala. 


9 I buna luwawanu luantete luakala mpe nsiku miansa- 
dulu a Nzambi ye kinlongo kianza yayi. 

2 Kadi kinlongo kiangoto kiakubukwa; mu ndambu 
yantete mwakala kebolo kiamwinda ye meza ye mampa 
mantala, yau yibikwanga kinlongo. 

3 Kansi ku nim'angumbu yanzole kwakala vinga 
kibikwanga kinlongo ye nlongo, 

4 kiakala zikwa diawola diamfwitisila mwisi ye nkela 

yaluwawanu yaladukwa wola mu ndambu zazonsono, 
'mwakala mbungu yawola yakala mana ye nkaw'a Aloni 
wavekita ye matadi maluwawanu. 

5 Va ntandu ayau bakeluba bankembo bayitalala va 
kiandu kianlemvo. Ka tulendi vovila mu lekwa biobio 
kimosi kimosi bwabu ko. 

6.9 Lekwa biobio bu biakubukwa bonso bobo, 
banganga bakotanga ntangu zazonsono mu kinlongo 
kiantete, bamanisanga salu biau. 

7 Kansi mu kianzole ngudi anganga kaka ukotanga 
nkota mosi mosi mvu mvu; kakondolo menga ko makana- 
tanga mu diambu diayandi kibeni ye mu masumu mabantu 
madiba. 

8 Mpeve yanlongo yisonganga mu diadi, vo nziVaki- 
nlongo ye nlongo ka yazaikusu ko, kiniongo kiantete bu 
kiakidi. i 

9 Diadi i ngana mu ntangu yayi mu songa, vo nkailu 
ye minkailu miamponda milembane vedisa kansansa 

iabanatanga mio. 

10 Momo mamonsono i nsikudukusu zansuni mu 
ndilu ye ndwinu ye nsukudulu zampila mu mpila, zatulwa 
nate ye ntangu yansungukulu. 

11 9 Kansi Klisto, bu kayiza bonso ngudi anganga 
mu biambote bina kwiza, mu kinlongo kilutidi mu nene 
ye kialunga kialembwa vangwa mu moko, ki ka kia- 
nsemono yayi ko, 

12 ka mu menga mazinkombo ye menga mabana 
bangombe mpe ko, kansi mu mandi menga wakota kia- 
makulu mu kiniongo ye niongo, bu kakibakila nkudulu 
yamvu ya mvu. 

13 Kadi vo menga mankombo ye mangombe zamba- 
kala ye bombe diangombe yankento, bu dilembwanga 
va basumuka, bivedisanga mu mpedoso ansuni, ji 

14 buna menga ma Klisto wakivana nkailu azikwa 
mu Mpeve yamvu ya mvu ye kondwa kwakieta kwa 
Nzambi si maluta vedisa kansansa kieto mu mavanga 
mafwa mu sadila Nzambi amoyo. 

15 | I kuma yandi i nwawasi aluwawanu luamona, 
mpasi babokulwa batambula difwa diamvu ya mvu 
dibasilwa, umosı bu kafwa mu diambu diakula bakala 
mu ntulumunu mu luwawanu luantete. 

16 Kadi vena nkand'adifwa, i vana vafwiti kala ki- 
mbangi kiamfwilu andiena wasonikisa wo. 

17 Kadi nkand'adifwa wena wasiama wavanga wo 
bu kafwidi, kadi widi ntangu nkutu ka wena ngolo ko, 
bu kena moyo. 

18 I kuma luwawanu luantete ka luakondwa menga 
ko, bu luasiwa. 

19 Kadi nsikudukusu zazonsono bu zavovwa mu Mose 
kwa bantu babonsono, bonso bwenina nsiku, buna yandi 
wabonga menga mabana bangombe ye mankombo ye 
nlangu, mika miampumbu ye isopi, walemba mo va 
nkanda wau kibeni ye va bantu babonsono, 

20 wavova: Momo i menga maluwawanu luasikidikisa 
Nzambi kwa beno. 

21 Kansi walemba mpe menga va kinlongo ye wumbwa 
biabionsono biansadulu. 

22 Bonso bwena nsiku, fioti fisidi nga biabionsono 
biveduswanga mu menga; vakondolo ntengolo amenga, 
ka vena ngiambudulu ko. 

23 T I kuma bwakala nkinzi, vo bifwani bialekwa 
biena mu mazulu biaveduswa mu biampila yoyo, kansi 
biakizulu biau kibeni mu nkailu miazikwa milutidi mu 
mbote. 

24 Kadi Klisto kakota mu kinlongo kiavangwa mu 
moko ko, i kifwani kiakina kiakedika, kansi mu diau kibe- 
ni zulu mu monika va luse lua Nzambi mu diambu dieto. 

25 Kakota mpe mu kukitula va zikwa ntula zazingi ko, 
bonso bukotanga ngudi anganga mu kinlongo mvu ka 
mvu ye menga mangana. 

26 Vo i bobo nga yandi fwiti lungwa ndungwa zazingi 
tuka mu ntudulu alufulu luanza, kansi yandi wamonika 
kiamakulu mu nsukulu antangu mu katula masumu, bu 
kakivana yandi kibeni bonso nkailu azikwa. 

27 Bantu bu bazengulwa mu fwa mfwa mosi, ye 
landila yo mfundusu, 

28 i buna Klisto mpe bu katulwa va zikwa kiamakulu 
mu diambu dianata masumu mababingi, si kamonika 
mbonika yanzole ka mu katula masumu ko kansi mu 
vulusa bakumvingilanga. 


1 0 Kadi nsiku miena kini kiabina biambote bina kwiza, 

kansi ka lunitu luakedika luabiau kibeni ko; i diau, 
widi ntangu nkutu, ka milendi lungisa ko bafinamanga 
kwa Nzambi mu nkailu miazikwa minatwanga mvu ka 
mvu, ntangu ka ntangu. 

2 Vo mialenda, nga banata minkailu balembwa, kadi, 
vo bavedele kiamakulu, ka bavutukidi kala kansansa 
kiamasumu ko? 

3 Kansi mu miau mubambukulwanga moyo mvu ka 
mvu mu masumu. 

4 Kadi ka bulendi kala ko, vo menga mangombe 
zambakala ye mankombo makatula masumu. 

5 I kuma kavovele, bu kakotele mu nza: Ngeye 
kuzolele nkailu miamponda ye minkailu miazikwa ko, 
kansi wankubikila nitu. 

6 Ngeye kuzolele minkailu miangioka ye minkailu mu 
masumu ko. 

7 Buna yavova: Tala, ikwiza kwami—mu nkanda 
mwasonama mu mono—mu vanga luzolo luaku, u Nzambi. 

8 Bu kavovele va ntandu: Nkailu miamponda ye 
minkailu ye minkailu miangioka ye minkailu mu masumu 
minatwanga bonso bwena nsiku kuzolele mio ko ye ka 
mizolakene kwa ngeye ko, 

9 buna wavova: Tala, mono ikwiza mu vanga luzolo 
luaku. Yandi katudi diantete, mpasi kasikidika dianzole. 

10 Mu luzolo lolo tuasiwa banlongo, Yesu Klisto bu 
kavana nitu andi nkailu azikwa kiamakulu. 

11 (| Nganga zazonsono zitelamanga lumbu ka lumbu 
mu salu kiau, zinatanga ntangu zazingi nkailu mimosi 
milembane katula masumu widi ntangu nkutu. 

12 Kansi ndiena bu kakinatina nkailu mosi kaka 
azikwa mu masumu, wavwanda kiamakulu ya lubakala 
lua Nzambi, 

13 ye bwabu uvingilanga, nate ye ntantu miandi 
mina tulwa ku nsi amalu mandi. 

14 Kadi mu nkailu mosi kaka walungisa kiamakulu 
basiwanga nlongo. 

15 Ț Mpeve yanlongo yikututelanga kimbangi mpe, 
bu kavovele: 

16 Luala i luwawanu luivanga ye bau, landila lumbu 
bina, buvovele Mfumu: si yatula nsiku miami mu ntima 
miau, si yasonika mio mu madiela mau mpe, 

17 masumu mau ye kimpumbulu kiau kina vufuka bio 
bambukila moyo ko. 

18 Kansi vena ngiambudulu amasumu, ka vena 
nkailu mu masumu diaka ko. 

19 T I kuma, lu zimpangi, bu tuena kibakala kiankotila 
mu kinlongo mu menga ma Yesu, 

20 mu nzila yampa yamoyo yikatuzibudila mu ngu- 
mbu, i mu nsuni andi, 

21 bu tuena nganga yayinene mu nzo a Nzambi, 

22 bika tuafinama mu ntima miakedika mu minu 
kialunga, bu tumeni lembwa mu ntima mieto ye veduswa 
mu kansansa kiambi ye tusukulu nitu mu nlangu wavedila; 

23 bika tuasimbidila kimbangi kiavuvu nakekete, 
kadi wasa nsilulu wena wakwikama. 

24 Bika tuabanzasana mu tukisa nzolasani ye mava- 
nga mabiza. 

25 Ka tusisani fu kiakutakana mu dibundu dieto ko, 
bonso busanga bankaka, kansi tulubasana ye tuluta bo 
sa, bu lumweni, vo lumbu kifinamene. 

26 f Kadi vo tukananga mu vola masumu, bu tuakita- 
mbudidi nzailu akedika, buna ka musidi diaka nkailu 
azikwa mu masumu ko, 

27 kansi mpingulu yansisi yamfundusu ye nganzi zatia 
zina manisa minkakididi. 

28 Wonso uvondele nsiku mia Mose una vondwa mu 

kondwa kwa nkenda mu kimbangi kiabantu bole vo 
batatu; 

29 nki andongi yilutidi mu ngolo lubenzi, vo yina 
fwana kwa ndiena wadiatikisa Mwana Nzambi ye 
wabanzila menga maluwawanu makasilwa nlongo vo i 
lekwa kiasumuka ye wavweza Mpeve yanlemvo? 

30 Kadi tuzeyi wavova: Niandu uvwilu kwa mono, 
mono ivutula wo; diaka vo: Mfumu si kafundisa bantu 
bandi. 

31 I nsisi beni mu bwa mu moko ma Nzambi amoyo. 

32 $| Lubambuka moyo mu lumbu biatekila, bu luaki- 
kienzudulwa, luavibidila mu ndwanunu yayingi yandu- 
ngulu, 

33 bu luasiwa bonso kimpa kiantala mu ntiakulu ye 
nzungu, ye luakala ntuadi ye bau bavangulwa bumosi. 

34 Kadi luafwila zinkole nkenda, mu kiese luayambula 
luatanwa mbongo zeno, bu luzeyi, vo beno kibeni luena 
mbongo zilutidi zisikilanga. 

35 T I kuma ka lulosani kibakala kieno ko kiena 
nsendo waunene. 

36 Kadi luena nkinzi mu vibidila, mpasi vo, bu lumeni 
vanga luzolo lua Nzambi, luatambula bina bikasila. 

37 Kadi fintangu-ntangu fisidi, buna ndiena una 
kwiza, si kiza, kana zingila ko. 

38 Kansi muntu ami walunungu si kakala moyo mu 
minu; vo si kavutuka manima, kana zolakana kwa 
mwel' ami ko. 

39 Kansi beto ka tuena mu bavutukanga manima ku 
zimbala ko, kansi mu bau balekanga minu mu vulusa 
miela miau. 


11 Kansi minu i vuvu kiasikalala kiabina bisilwanga 
vuvu ye mpisulu alekwa bilembolo monika, 

2 kadi mu kiau bakulu batelwa kimbangi. 

3 9 Mu minu tuvisidi, vo nza yavangwa mu diambu 
dimosi dia Nzambi, i buna bina bimonwanga ka biatuka 
mu bina bimonikanga ko. 

4 Mu minu Abeli wanata kwa Nzambi nkailu wazikwa 
waluta una wa Kaini mu mbote, mu kiau watelwa kimba- 
ngi, vo wakala walunungu, Nzambi bu kata kimbangi 
mu nkailu miandi ye mu kiau wakidi vova, bu kaki- 
fwila. 

5 Mu minu Hanoki wakatulwa, mpasi kamona lufwa 
ko, kasolulwa ko, kadi Nzambi wankatula, kadi bu 
kakikatudulwa ko, watelwa kimbangi, vo watoma 
zolakana kwa Nzambi. 

6 Kansi muntu kondolo minu kalendi zolakana kwa 
Nzambi ko, kadi wonso wizidi kwa Nzambi, fwiti leka 
minu kaka, vo wena ye vo usendanga bakuntombanga. 

7 Mu minu Noa wakubika nzaza mu vulusa nzo andi, 
bu kazaikuswa mu bina bilembolo teka monika, wabwilwa 
vumi kia Nzambi, mu kiau wabedisa nza, wakala mvingidi 
adifwa dialunungu lolo lutukanga mu minu. 

8 Mu minu Abalahami watumamana, bu kabokulwa 
mu kwenda ku vuma kikana tambula bonso difwa, yandi 
wavaika, walembwa zaya kukana kwenda. 

9 Mu minu yandi wakala nzenza mu nsi ansilulu 
bonso mu nsi yanzenza, wavwandanga, mu nzo yangoto 
ye Isaki ye Yakobi bakala mimvingidi yandi miadifwa 
miansilulu yimosi. 

10 Kadi wavingila mbanza yina yena tufulu, yena 
ntungi ye mvangi, i Nzambi. 

11 Mu minu yandi kibeni Sala wabaka ngolo mu 
yaka, bu kakiviokila mimvu, kadi yandi wabanza, yo 
ndiena wasila nsilulu wena wakwikama. 

12 I kuma kwa umosi wakala bonso wafwa kwabutuka 
babingi bonso mbwetete zazulu mu ntalu ye bonso nienge 
ulembolo tangakana va simu diambu. 

13 (| Mu minu bau babonsono bafwa, bu ka bakita- 
mbudila bina bibasilwa ko, kansi bamona bio ntama, 
bakamba bio mbote, batambudila, vo bau i zinzenza ye 
minkibi vava ntoto. 

14 Kadi bavovanga mampila yoyo, bazaikisanga, vo 
batombanga nsi yabau kibeni. 

15 Vo babanzila nsi yina yibavaikila, nga bakala nta- 
ngu mu vutuka. 

16 Kansi bwabu batadidila nsi yilutidi mbote, i yina 
yazulu. I kuma Nzambi kakubafwanga nsoni ko mu 
bikwa Nzambi au, kadi wabakubikila mbanza. 

17 {T Mu minu Abalahami, bu katontwa, wanata Isaki 
va zikwa, wanata mwan’andi mosi kaka, i yandi wata- 
mbula zinsilulu, 

18 ye wakambwa: Mu Isaki ngeye si watangulwa 
nkun'aku, 

19 bu kabanza, vo Nzambi lenda mpe fulukisa mu 
bafwa, i muna kantambula mpe mu kifwari. 

20 Mu minu Isaki wasakumuna Yakobi ye Esau mu 
lekwa bina kwiza. 

21 Mu minu Yakobi, bu kakala lukufi ye fwa, wasa- 
kumuna bana ba Yosefi mosi mosi ye wasambila, bu 
kaywembama va ntu ankaw’andi. 

22 Mu minu Yosefi wavova, bu kakala lukufi ye fwa, 
mu mpaikulu abana ba Isaeli, wasikidikisa mu diambu 
diavisi biandi. 

23 Mu minu Mose bu kabutuka, waswekwa ngonda 
tatu kwa se ye ngudi andi, kadi bamona, vo mwana 
wakala wabiza, ka batina nsikudukusu antinu ko. 

24 Mu minu Mose bu kamana kula, watinguna mu 
bikwa mwan’ amwana wankento wa Falao, 

25 waluta sola mu kwamuswa ye bantu ba Nzambi 
ye ka mu kala mayangi mamasumu mu ntangu kwa 

O, 
26 kadi wabanza, vo mvwezolo a Klisto i kimvwama 
kiakingi ye mayudukwa ma Ngipiti mamake, kadi watala 
ku nsendo wena ku ntuala. 

27 Mu minu yandi wasisa Ngipiti, katina nganzi 
zantinu ko, kadi wakwaminina bonso vo kamonanga 
ndiena u ka umoniki. 

28 Mu minu wavanga pasa ye ndembolo amenga, 
mpasi mbungi abasemukunwa kabavalakana ko. 

29 Mu minu bavioka mu kati diambu wa Mbwaki 

bonso mu nsi yayuma, kansi bisi Ngipiti bu batonta bo, 
baminwa. 

30 Mu minu lumbu lua Yeliko luabwa, bu luakizu- 
ngulwa mu lumbu nsambodia. 

31 Mu minu Lahabi, nsuza, kavila ye bakolama ko, bu 
kakitambudila mineki mu yenge. 

32 9 Nki si yavova diaka? Kadi ntangu si yakala 
yankufi, vo ikamba mu Ngidoni, Balaki, Samisoni, 
Yefeti, Davidi, Samueli ye bambikudi, 

33 babedisa bitinu mu minu, basadila lunungu, 
batambula zinsilulu, bazibika nwa miazinkosi, 

34 bazima lulendo luatia, bavuka mu meno masabala, 
basiamuswa mu lebakana, bakala ngolo mu mvita, 
batinisa nkangu miabantu banzenza. 

35 Bakento batambula bafwa bau mu mfulukulu, 
bankaka bakwamuswa beni, ye ka bazola vukuswa ko, 
mpasi batambula mfulukulu yilutidi mbote. 

36 Bankaka bavwezwa, babandwa sikoti, basiwa 
tuvambu ye boloko. 

37 Batubwa matadi, batontwa bazengwa mu mangwe- 
ngwe, bavondwa mu sabala, bazieta mu nkanda mia- 
mameme ye miazinkombo, bakondwa biamvukila, 
bazungulwa, bakwamuswa, 

38 nza ka yafwana kwa bau ko, bazenzila mu nsi 
zankatu ye mu miongo ye mu minluka ye mu mabulu 
mantoto. 

39 Bau babonsono batelwa kimbangi mu minu kiau, 
kansi ka batambula bina bibasilwa ko. 

40 Nzambi bu kateka kutukubikila kiankaka kilutidi 
mu mbote, mpasi ka balunga kondwa beto ko. 


12 I kuma bu tuena tuti diodio diadinene diambangi 
zikutuzunganga, bika tuabembika bionso biena 
zitu ye masumu makutuzinganga ye tatamana yungusa 
mu nsinsani eto yituasiwa; 

2 tuatala Yesu, nkuluntu ye nlungisi aminu, wavibidila 
kulunsi, kamona nsoni ko, mu diambu diakiese kika- 

silwa ku ntuala, wavwanda va lubakala iuakiandu kia 
Nzambi. 

3 Kadi lubanzila ndiena wavibidila mu mbangusu 
zampila yoyo kwa bankwa masumu, ka luidi beba ye 
lenzangana mu miela mieno. 

4 1 Kadi nate ye bwabu ka luanwanisa masumu nate 
ye mpaikulu amenga ko. 

5 Luavilakene ndubudulu yilualubulwa bonso bana: 
Mwan'ami, kuyinani ndongi za Mfumu ko, kulenza- 
nganani ko, bu usembwanga kwa yandi. 

6 Kadi Mfumu ulonganga ndongi kwa wonso ukazo- 
lele ye bandanga wonso mwana ukatambulanga. 

7 Bu luvibidilanga ndongi, Nzambi usanga kwa beno 
bonso kwa bana. Kadi nki amwana ulembolo longwa 
ndongi kwa se? 

8 Kansi vo lukondolo ndongi zenina babonsono 
ntuadi, buna luabutuka mu kinsuza, ye ka lu bana 
bakedika ko. 

9 Diaka: Beto tuakala mase meto mansuni batulonga 
ndongi ye tuabavumina, buna ka tuluti mu lemvuka 
kwa Se diazimpeve ye kala moyo ko e? 

10 Kadi bau batulonga ndongi lumbu biafiuma, bonso 
bubabanza bwambote, kansi ndiena mu diambu diakutu- 
tomisa, mpasi tuakala kintuadi mu nkadulu andi ya- 
nlongo. 

11 Ndongi zazonsono zimonwanga mu zau ntangu, 
ka zakiese ko, kansi zakiadi, mboki zina tukisa mbutu 
miayenge kialunungu kwa bau bayukwa zo. 

12 9 I kuma lukindisa moko malenzangana ye maku- 
ngunu malebakana. 

13 Lusungika nzila zamalu meno, mpasi utembilanga 
kavengama ko kansi niaka. 

14 Lutomba yenge ye babonsono ye nkadulu yanlongo, 
kadi ukondolo yo, kamoni Mfumu ko. 

15 Lutala, ka mwidi kala muntu usotokene mu nlemvo 
a Nzambi, mpasi mwanzi wandudi ka wamena ye kulu- 
mwesa mpasi ko ye babingi basumukina wo. 

16 Lutala, mpasi muntu kakala akwa kinsuza vo 
kiadimbuka ko bonso Esau wateka kikuluntu kiandi mu 
ndia yimosi. l 

17 Kadi beno luzeyi, vo mboki yandi mpe, bu kazola 
vingila difwa diansakumunu, waniafunwa, kadi kabaka 
fulu kiampilulu adiela ko, mpeleko watomba yo mu 
mansanga. 

18 T Kadi beno ka lulueki ko ku mongo ulenda 
simbwa ye ku tia tualema ye ku mwisi ye tombe ye 
tembo 

19 ye ntendani ampungi akulumeta ye nding'a mambu 
yakala nsisi kwa bawa yo: balomba vo mambu mankaka 
ka mana vutuka vovwa kwa bau ko, 

20 kadi balembana vibidila masikudukuswa: Vo bulu 
mpe kivalakene mongo, si kiavondwa mu matadi. 

21 Mona-meso bu makala nsisi beni, Mose wavova: 
Mono ngiena wonga wawingi ye nzakamene. 

22 Kansi beno lulueki ku mongo wa Sioni ye mbanza 
ya Nzambi amoyo, i Yelusalemi diakizulu, ku kabu 
diazimbasi zilembolo tangakana, i 

23 ku bundu diabansemokono basonukwa mu mazulu, 
kwa mfundisi, i Nzambi ababonsono, kwa mpeve zabalu- 
nungu bamana lunga, 

24 kwa Yesu, i nwawasi aluwawanu luamona, ku 
menga mandembila malutidi menga ma Abeli mu toma 
vova. 

25 { Lutala ka luidi tinguna ndiena uvovanga, kadi 
vo babana balembana vuka, bu batinguna ndiena wavova 
vava ntoto, buna ka tulendi nkutu ko, vo tufila nima kwa 
ndiena uvovanga mu mazulu. 

26 Ntangu yina nding'andi yanikusa ntoto; kansi 
bwabu wasila, wavova: Ndikuna yankaka diaka si yani- 
kuna, ka ntoto kaka ko kansi zulu mpe. 

27 Kansi diadi: ndikuna yankaka disonganga nkatu- 
kulu abilekwa binikuswanga, i bina biavangwa, mpasi 
bilekwa bi ka bilendi nikuka ko bina sikila. 

28 I kuma bu tuna tambula kimfumu ki ka kilendi 

nikuka ko, bika tuakala matondo matufwiti sadila 
Nzambi bwazolakana mu vumi ye wonga. 
29 Kadi Nzambi eto i tia tumanisanga. 


1 3 Bika zola kwakimpangi kwasikila. 

2 Ka luvilakanani nzolw'abanzenza ko, kadi mu yau 
bankaka bavana nzo kwa zimbasi, bu balembwa bo 
zaya. 

3 Lubambuka moyo mu bakangama, bonso vo luake- 
ngo yau, mu bakwamuswanga, kadi luena nitu beno mpe. 

4 Bika nkwedolo yazituswa mu babonsono, mfulu 
abakwela bika yakebwa kondwa kwasumuka, kansi 
bankwa kinsuza ye mvondi mialongo Nzambi si kakuba- 
fundisa. 

5 Ka lukalani nzolw’ambongo ko, lutonda mu bina 
biena yeno, kadi yandi kibeni wavova : Mono kina kunia- 
nga ko, kina kusisa nkutu ko. 

6 1 diau tulenda vova mu kibakala kiabiza: Mfumu i 
nsadisi ami, kina mona wonga ko, muntu nki kalenda 
kumpanga? 

7 9 Lubambukila ntuadisi mieno moyo mialukamba 
mambu ma Nzambi; lufwanane ye bau mu minu kiau, 
bu lubanzilanga nsukulu ankadulu andiatulu au. 

8 T Yesu Klisto umosi zono ye bwabu ye mvu ya 
mvu. 

9 Ka luvenguswani kwa ndongolo zampila mu mpila 
zanzenza ko, kadi bwabiza, vo- ntima usikudukwanga mu 
nlemvo, ka mu madia ko malembolo tomisa basadilanga 
mo. 

10 T Tuena zikwa dibakondolo luve mu dila basadila- 
nga mu kinlongo. 

11 Kadi nitu zabulu zitukidi menga manatanga ngudi 
anganga mu kinlongo mu diambu diamasumu, ziyokwa- 
nga ku mbazi atua. 

12 I kuma Yesu mpe walungwa kwama ku mbazi 
amwelo wambanza, mpasi kavedisa bantu mu mandi 
menga. 

13 I buna bika tuavaika kwa yandi ku mbazi atua, 
tuanata mvwezolo andi. 

14 Kadi vava ka tuena mbanza yisikilanga ko kansi 
tutombanga yankaka yina kwiza. 

15 I kuma mu yandi bika tuanata nkailu miansikulu 
kwa Nzambi ntangu zazonsono, miau i mbutu miakoba 
bisikanga nkumbu andi. 

16 1 Kansi ka luvilakanani mu vanga mambote ye 
kaba ko. Kadi nkailu miampila yoyo miazikwa mizola- 
kananga kwa Nzambi. 

17 Lutumamana ntuadisi mieno, lubayinamana, kadi 
bakayilanga miela mieno meso bonso bau bana dedisa 
mambu mu salu biau, mpasi bavanga bọ mu kiese, ka 
mi vumuka ko, kadi diodio ka dina kulutomisina nitu 

o 

18 Lutusambidila, kadi tulekele minu, vo tuena 
kansansa kiambote, tuzolele mu biabionsono nkalasani 
yabiza. 

I9 Mono ndutidi beni kulubombidila luavanga diodio, 
mpasi yavutulwa nswalu kwa beno. 

20 1 Nzambi ayenge wavutula Mfumu eto Yesu tuka 
mu bafwa, i mvungi waunene wamameme mu menga 
maluwawanu luamvu ya myu, 

21 bika kalulungisa mu mamonsono mambote mu 
vanga luzolo luandi bu kavanganga mu beto monso 
mazolakana va luse luandi, mu Yesu Klisto. Nkembo 
kwa yandi mu mvu miamvu ya mvu. Ameni. 

22 1 Lu zimpangi, mono ilulubula mu vibidila mambu 
mandubudulu, kadi mono nsonekene nkanda wau kwa 
beno mu mambu mafiuma. 

23 Luzaya, vo mpangi eto Timoteo wakutulwa; vo 
si kavika kwiza si yakulumona ye yandi. 

24 Lukamba mbote kwa ntuadisi mieno miamionsono 
ye kwa banlongo babonsono. Bisi Italia balufidisi 
mbote. 

25 Bika nlemvo wakala ye beno babonsono. 

NKAND'A 


YAKOBI 


1 Yakobi, sielo kia Nzambi ye Mfumu Yesu Kiisto, 
kwa kumi ye makanda mole mu nsansukusu: Lukala 
kiese! 

2 T Lu zimpangi zami, lubanza, vo i diambu diakiese 
kaka, bu luzungwanga kwa mpukumunu zampila mu 
mpila, 

3 bu luzeyi, vo ntontolo aminu kieno yitukisanga 
ntatumunu. 

4 Kansi ntatumunu bika yakala salu kialunga, mpasi 
luakala bafwana ye balunga ye lembwa sala ku nima 
mu diambu nkutu. 

5 Buna luena, vo muntu kondolo nduenga, bika 
kalomba kwa Nzambi uvananga kwa babonsono mu 
luzolo ye kasembanga ko, buna si kavewa zo. 

6 Kansi bika kalomba mu minu, kakalani keti-keti 
ko, kadi wonso wena keti-keti ufwanane ye mayo mambu 
madiatuswanga ye tubwanga kwa mpeve. 

7 Kadi muntu wowo kabanzani ko, vo si katambula 
lekwa kwa Mfumu, 

8 i muntu wena ntima miole ye nenga-nenga mu nzila 
zandi zazonsono. 

9 T Kansi mpangi yena bumputu bika kayangalala mu 
nzungulu andi, 

10 kansi nkwa kimvwama mu nkululu andi, kadi si 
kalala bonso fulu biatiti. 

11 Kadi ntangu yitubukidi ye mbangazi andi ye 
yiyumisi bititi, fulu biau bisotukene, ntoko zabiau zivididi; 
nkwa kimvwama si kalengila bumosi mu ngiendolo zandi. 

12 T Mayangi mena ye muntu uvibidilanga mpuku- 
munu, kadi, bu kamana tontwa ye fwanana, si katambula 
koloa kiamoyo kiasila Mfumu kwa bakunzolanga. 

13 Muntu kavovani ko, bu kavukumunwanga: Mono 
mpukumunu kwa Nzambi. Kadi Nzambi kalendi 
vukumunwa kwa mambi ko, yandi kibeni kavukumuna- 
nga muntu ko. 

14 Kansi muntu muntu uvukumunwanga, bu katu- 
ntwanga ye kondwanga kwa nzinunu zayandi kibeni. 

15 Nzinunu bu yameni yaka, yibutanga masumu; 
kansi masumu bu mayelele, mabutanga mfwilu. 

16 9 Lu zimpangi zami zazolwa, ka luzimbalani ko. 

17 Nkailu miamionsono miambote ye mialunga mitu- 
kanga ku ntandu, mikulumukanga tuka kwa Se diakia 
di ka divilukanga ko ye ka diena kini kiampiluka nkutu ko. 

18 Mu luzolo luandi watubuta mu mambu makedika, 
mpasi tuakala bonso ntekidi alekwa biandi biasemwa. 

19 {| Luzaya diodio, lu zimpangi zami zazolwa. Kansi 
bika bantu babonsono bakala nzaki zawila, fuki kiavo- 
vila, fuki kianganzi. 

20 Kadi nganzi zamuntu ka zitukisanga lunungu lua 
Nzambi ko. 

21 I kuma lubembika nsumukunu zazonsono ye 
mambi mafusumukanga, lutambula mu kimpombo ma- 
mbu makunwa malenda vulusa miela mieno. 

22 Kansi lukala mvangi miamambu, ka minwe miku- 
kivunanga ko. 

23 Kadi vo muntu i nwe amambu ye ka mvangi ko, 
yandi fwanane ye muntu utalanga zizi kiandi mu lu- 
mweno. 

24 Kadi wakitala, wakatuka ye ntumbu vilakana, 
bonso bukena. 

25 Wonso utalanga mu nsiku mialunga, i nsiku miaki- 
mpwanza, ye utatamananga, bu kawanga ye kavilakana- 
nga ko, kansi i mvangi usalanga, yandi si kakala mayangi 
mu mavanga mandi. 

26 $ Yo muntu ukukibanzila, vo i nsambidi a Nzambi, 
ulembolo yala ludimi luandi, kansi uvunanga ntim'andi, 
nsambudulu andi a Nzambi i yankatu. 

27 Nsambudulu yakedika ye yakondwa kwasumuka 

ya luse lua Nzambi ye Se i yayi: sadisa bakondolo se ye 
mafwola mu mpasi zau ye kukikeba kondwa kwamatona 
mu nza. 


2 Lu zimpangi zami, bu lulekanga minu mu Mfumu eto 
Yesu Klisto, i Mfumu yankembo, ka luswasisani bantu 
ko 


2 Kadi vo bakala kotele mu nzo eno yalukutukunu 
wena kimpambu kiawola va nlembo ye mvwatu wantoko 
kansi vo wamputu mpe kotele mu mvwatu wamvindu, 

3 vo lutedi ndiena uvweti mvwatu wantoko ye luvo- 
vele: Ngeye, vwanda vava vena vabiza, kansi luvovele 
kwa wamputu: Ngeye, telama koko, vo: vwanda va 
band'amalu mami, 

4 buna ka luvengi diswaswana mu ntima mieno ko e 
ye ka luayikidi mfundisi mu mabanza mambi ko e? 

5 Lu zimpangi zami zazolwa, luwa, kadi Nzambi 
kasolele bamputu mu nza yayi ko e mu kala kimvwama 
mu minu ye mvingidi miadifwa miakimfumu kikasila kwa 
bakunzolanga? 

6 Kansi beno luavwezele wamputu. Kadi ka i 
bankwa kimvwama ko e bakuluzungulanga, ka i bau ko e 
bakulukokanga ku biandu biamfundusu? 

7 Kadi ka i bau ko e batiakanga nkumbu yaluzitu 
yilubikwanga? 

8 Vo lulungisa nsiku wakimfumu bonso bwena maso- 
nukwa: Zola mfinangani aku bonso ngeye kibeni, buna 
luvanganga bwambote. 

9 Kansi vo luswasisanga bantu, luvolanga masumu, 
lutungudulwanga kwa nsiku bonso mvondi miansiku. 

10 Kadi ukebanga nsiku miamionsono, kansi tele 
sakuba mu umosi, yandi neti nkanu mu miamionsono. 

11 Kadi wavova: Kuyangani ko, wavova mpe: Kuvo- 
ndani ko. Vo kuyengi ko kansi uvondele, buna weka 
mvondi ansiku. 

12 Luvova ye luvanga bonso bufwiti sa babana bana 
funduswa mu nsiku miakimpwanza. 

13 Kadi mfundusu ka yena nkenda ko kwa bau ba ka 
bafwilanga nkenda ko. Nkenda zikukisikanga va mfu- 
ndusu. 

14 | Lu zimpangi zami, nki antomono, vo muntu 
vovele, vo minu kiena yandi, kansi kondolo mavanga? 
Kadi minu kiokio kilenda kumvulus'e? 

15 Vo mpangi vo busi ka bena nlele vo madia malumbu 
ka lumbu ko, 

16 kansi mosi mu beno vovele kwa bau: Luenda mu 
yenge, luyotila, luyukuta, kansi lulembolo kubavana 
kibenina nkinzi mu zinitu zau, buna diodio nki antomono? 

17 I buna minu kiena kiafwa mu kiau kibeni, vo 
kikondolo mavanga. 

18 Kansi muntu si kavova: Ngeye wena minu, mono 
ngiena mavanga. Unsonga minu kiaku kikondolo 
mavanga, mono si yakusonga minu kiami mu mavanga. 

19 Ngeye lekele minu vo Nzambi i mosi kaka; buna 
bwabiza uvengi; mpeve zambi mpe zilekanga minu ye 
zizakamanga. 

20 Kansi, u muntu, ukondolo mfunu, kuzolele zaya 
ko e, vo minu kikondolo mavanga kiena kiafwa? 

21 Abalahami, i seto, kadi kanunguswa mu diambu 
diamavanga ko e, bu katula mwan'andi Isaki va 
zikwa? 

22 Ngeye mweni, vo minu kiasala ntuadi ye mavanga 
mandi, minu kialunguswa mu mavanga, 

23 masonukwa mayenda detila mavovele: Abalahami 
walekila Nzambi minu, watangulwa bo vo i lunungu, 
wabikwa nkundi a Nzambi. 

24 Lumweni, vo muntu ununguswanga mu mavanga 
ye ka mu minu kaka ko. 

25 Bonso bobo mpe Lahabi, i nsuza, kadi kanunguswa 
mu mavanga ko e, bu katambula zintumwa ye wabavai- 
kisa mu nzila yankaka? 

26 Kadi bonso nitu yikondolo mpeve yena yafwa, i 
buna minu kikondolo mavanga kiafwa mpe. 

Lu zimpangi zami, ka lukalani minlongi beno babingi 
ko, bu luzeyi, vo si tuatambula mfundusu yilutidi mu 
nene. 

2 Kadi mu lekwa biabingi tutanga sakuba beto babo- 
nsono. Vo muntu lembolo ta sakuba mu mpova, buna 
yandi i bakala dialunga ye lenda yala nitu yamvimba. 

3 Tala, vo tutulanga luvambu mu nwa miabakavalu, 
mpasi batutumamana, mu luau tubangumuninanga nitu 
zau zamvimba. 

4 Tala, nzaza mpe zena zazinene, zivekuswanga kwa 
mpeve zangolo, zibangumunwanga kwa bindukulu 
kiakike konso kuzolele mbindiki, 

5 i bobo mpe ludimi i kiela kiakike, kansi kilenda 
kukisika mu lekwa biabinene. Tala fitia-tia, bonso 
bufilenda kwika mfinda yayinene. 

6 Ludimi mpe i tia. Bonso nza yizedi kwa masumu i 
bobo bwena ludimi mu biela bieto, lusumunanga nitu 
yamvimba, lukwikanga zingu kiamvimba kiamoyo, luau 
kibeni bu luakwikwa tia kwa bilungi. 

7 Kadi bibulu biampila zazonsono: biamalu maia ye 
zinuni ye bizanzalanga ye bulu bianlangu, bitolulwanga 
kwa muntu, 

8 kansi muntu kalendi yala ludimi ko, i lekwa kiambi 
kilembolo dingama, kizedi kwa nsa mivondanga. 

9 Mu luau tusakumuninanga Mfumu ye Se, mu luau 
tusingilanga bantu bavangwa mu kifwani kia Nzambi. 

10 Mu nwa umosi muvaikanga nsakumunu ye nsi- 
ngulu. Lu zimpangi zami, ka bufwiti kala bobo ko. 

li Kadi nkelo ukelumunanga nlangu wambote ye 
wandudi mu mwasi umosi e? 

12 Lu zimpangi zami, kadi nti wakuyu ulenda buta 
olive, vo nti wavinia kuyu e? Nkelo wena mungwa ka 
ulendi vaikisa nlangu wambote ko. 

13 9 Nani mu beno i nkwa nduenga ye zayu? Bika 
kasonga mu nkalasani andi yabiza mavanga mandi mu 
Kim pomba kianduenga. 

14 Kansi vo luena kimpala kiambi ye mpaka mu 


518 YAKOBI 3, 4 


ntima mieno, ka luvovani maluyanu ye maluvunu mu 
kintantu kwa kedika ko. 

15 Nduenga zozo ka zikulumukini tuka mu kayengele 
ko, kansi zena zakintoto, zakimuntu ye zampeve zambi. 

16 Kadi vena kimpala ye mpaka, i vana vena bonso 
bonso ye mavanga mamonsono mambi. 

17 Kansi nduenga zitukidi mu kayengele, va ntete 
zena zavedila, mboki yenge, nlembami, nzaki zalebuka, 
zizedi kwa nkenda ye mbutu miambote, zilembolo 
swasisa, Zikondolo disu ku nsi alukaya. 

18 Mbutu mialunungu mikunwanga mu yenge kwa 
bau bavanganga yenge. 


Kwe kutukidi mvita ye nzonza biena yeno? Kadi 
ka mu nzinunu zeno zinwananga mu biela bieno 
koe 

2 Luzininanga moyo, kansi ka lubeki ko; luvondanga 
ye luyandukilanga meso, kansi ka lulendi baka ko; luzo- 
nzanga ye lunwananga, kansi ka luena lekwa ko, kadi ka 
lulombanga ko. 

3 Lulombanga, kansi ka lutambulanga ko, kadi 
bwambi lulombanga, mpasi luafukisa bio mu keto dieno. 

4 E beno lu mimvondi mialongo! Ka luzeyi ko e, vo 
kikundi kianza i kitantu kwa Nzambi? I kuma wonso 
zolele kala nkundi anza, yandi ukukisa ntantu a Nzambi. 

5 Kani vo lubanzang'e, vo masonukwa mavovele mu 
nkatu: Mpeve yikalanga mu beto yikutuzolanga mu 
kimpala? 

6 Kansi yandi uvananga nlemvo ulutidi mu nene. I 
kuma mavovele: Nzambi ukakilanga bankwa luyanu, 
kansi uvananga nlemvo kwa bakiyinanga. 

7 Mu diodio lulembuka kwa Nzambi. Lukakila nkadi 
ampemba, yandi si katina mu beno. 

8 Lufinangana ye Nzambi, yandi si kakulufinangana. 
Luvedisa moko meno, lu bankwa masumu, luvedisa 
ntima mieno, lu bankwa ntima miole. 

9 Luzaya nzungu zeno, lukala kiadi, ludila; bika 

tusevo tueno tuakituka kiadi, kiese kieno kiakituka yinda- 
lala. 

10 Lukukiyina va luse lua Mfumu, yandi si kakuluza- 
ngula. 

11 Ț Lu zimpangi, ka lukelasanani ko. Ukelanga 
mpangi andi vo fundisanga mpangi andi, ukelanga nsiku 
ye ufundisanga nsiku, kansi vo ufundisanga nsiku, buna 
ku mvangi ansiku ko, kansi u mfundisi. 

12 Mvani ansiku ye mfundisi i umosi kwandi, i ndiena 
ulenda vulusa ye bunga; kansi ngeye, u nani ufundisanga 
mfinangani aku? 

13 T Lutala bwabu, beno luvovanga; Lumbu ki vo 
mbazi si tuenda ku mbanza yoyo ye kala kuna mvu mosi 
ye kita ye baka ndandu. 

l4 Beno ka luzeyi bina biambazi ko. Kadi mioyo 
mieno bwe miena? Beno i mwisi umonekene fintangu- 
ntangu, buna uledi. 

15 Beno lufwiti vova: Vo Mfumu zolele, si tuakala 
moyo ye vanga edi ye edina. 

16 Kansi bwabu lukukisikanga mu luyanu lueno. 
Lusikulu lualonsono luampila yoyo luena luambi. 

17 I kuma wonso zeyi vanga mambote, kansi lembolo 
mo vanga, diodio i masumu kwa yandi. 


5 Lutala bwabu, lu bankwa kimvwama, ludila, luyaula 
mu kiadi kieno kina kwiza. 

2 Kimvwama kieno kiboleie, mvwatu mieno midiulu 
kwa mfwa nkabu. 

3 Wola ye palata bieno biena nkazu-nkazu; nkazu nka- 
zu zabiau zina kulutela kimbangi ye dia nsuni mieno bonso 
tia. Beno luayudikidi mbongo mu lumbu biazimunina. 

4 Tala, nsendo uluayimina bisadi biayonzika mbongo 
mu mayinza meno ubokanga; mbokolo abiyonziki 
yakotele mu matu ma Mfumu Sebaoti. 

5 Vava va ntoto luavumuna mu kindiafu, luavanga 
nzinunu zeno, luayukutisa ntima mieno mu lumbu kia- 
mpondolo. 

6 Lubedese ye luvondele nkwa lunungu; kakuluka- 
kilanga ko. 

7 11 kuma, lu zimpangi, luvibidila nate ye ngizulu a 
Mfumu. Tala mvati uvingilanga mbutu miantalu mu 
ntoto, wenina mio mvibudulu nate ye mina vewa mvula 
zantombo ye zandolo. 

8 Beno mpe luvibidila kweno, lusikidika ntima mieno, 
kadi ngizulu a Mfumu yeka lukufi. 

9 Lu zimpangi, ka luvungutani muntu kwa mfinangani 
andi ko, ka luidi funduswa. Tala, mfundisi telamene va 
mwelo. 

10 Lu zimpangi, lubonga bambikudi bavova mu 
nkumbu a Mfumu bonso kifwani mu ndungulu ye mu 
mvibudulu. 

11 Tala, tusikanga bamana tatamana, vo i bankwa 
mayangi. Luwilu mu ntatumunu a Yobi ye lumweni 
nsukulu yamvana Mfumu, kadi Mfumu wena mbidi 
ankenda ye nlemvo. 

2.9 Lu zimpangi zami, va ntandu amamonsono ka 
ludan ndefi ko, ka mu zulu ko, ka mu ntoto ko, ka 
ndefi yankaka ko; kansi inga dieno difwiti kala i inga, ve 
dieno difwiti kala ve, ka luidi funduswa. 

13 T Muntu mu beno weti lungw'e? Bika kasambila. 
Muntu weti yangalalľe? Bika kayimbila minkunga. 

14 Muntu wena yela mu beno e? Bika katedisa 
bakuluntu badibundu mbila, bika bansambidila, bu 
bankusidi mazi mu nkumbu a Mfumu. 

15 Nsambulu aminu si yavulusa wena yela, Mfumu 
si kakuntedimisa; vo wavolele masumu mpe, si kaya- 
mbudulwa mo. 

16 I kuma lutambudila nkanu mieno muntu kwa 
mpangi andi, ye lusambasana, mpasi luaniaka. Ndo- 
mbolo ankwa lunungu yilenda vanga mamingi mu salu 
kiandi. 

17 Elia, i muntu wankadulu yifwanane ye beto, walo- 
mba mu lusambulu, vo ka kuna noka mvula ko, mvula 
yalembwa noka va ntoto mvu ntatu ye ngonda sambanu. 

18 Yandi wavutuka sambila, zulu diavana mvula, 
ntoto wabuta mbutu miandi. 

19 4 Lu zimpangi zami, vo muntu mu beno zimbale mu 
kedika ye muntu umbangumuni, 

20 bika kazaya, vo wonso ubangumuni nkwa masumu 
mu nzimbusu anzil'andi, yandi si kavulusa mwelandi 
mu lufwa ye fuka mbidi amasumu. 


NKANDA WANTETE WA 
PETELO 


1 Petelo, i ntumw'a Yesu Klisto, kwa banzenza basolwa 

bansansukusu mu Ponto, Ngalatia, Kapodokia, Asia, 
Bitinia, 

2 bonso bwena nzailu a Nzambi, i Se, yakitekidila mu 
mbiekolo mu Mpeve, -mu ntumumunu ye ndembolo 
aenga ma Yesu Klisto. Nlemvo ye yenge bianieka mu 

eno. 

3 4 Bika Nzambi ye Se dia Mfumu eto Yesu Klisto 
katondwa. Mu kiwuntu kiandi kiakinene watubuta 
mbutulu yamona ku vuvu kiamoyo mu mfulukulu a 
Yesu Klisto mu bafwa, 

4 mu diambu diadifwa dilembolo fukila ye siwa 
myvindu ye lengila, dilulundulu mu mazulu, 

5 į beno lukebwanga mu lulendo lua Nzambi mu 
minu ku mpulusu yakubama mu monukuswa mu ntangu 
yambanunu. 

6 I kuma luyangalala, bu lusiwanga kiadi bwabu 
fintangu-ntangu, vo bwena nkinzi mu mpukumunu 
zazingi zampila mu mpila, 

7 mpasi vo mu ntontolo aminu kieno kilutidi wola 
ulalanga mu ntalu, mpeleko utontwanga mu tia, kiau 
kina monika vo kiena kiansikulu ye kiankembo ye 
kianzitusu mu nzaikusu a Yesu Klisto 

8 uluzolanga, bu lualembwa kummona, ululekilanga 
minu bwabu, bu lulembolo kummona, ye luyangalalanga 
mu kiese kilembolo vovakana ye kiankemboso, 

9 bu lubakanga kina kilusilanga vuvu, i mpulusu 
amiela mieno. 

10 Mu mpulusu yoyo bambikudi bayuvuzula ye 
fiongunina, babikula mu niemvo wowo uluasilwa, 

ll bafiongunina mu zaya ntangu ye mpil'antangu 
yasonga Mpeve ya Klisto yakala mu bau, bu yateka ta 
kimbangi mu ndungulu za Klisto ye nkembo miayiza 
landa. 

12 Bazaikuswa, vo ka bakukisadila bau kibeni ko 
kansi balusadila mu mambu malusamununu bwabu kwa 
bau balukembi nsamu wambote mu Mpeve yanlongo 
yafiduswa tuka ku zulu; mbasi zizolele toma tala mambu 
momo. 

13 9 E kuma lukanga tuketo tuamadiela meno ye 
lembwa kolwa, lusa vuvu kialunga mu nlemvo ulutuadu- 
Iwanga mu nzaikusu a Yesu Klisto. 

14 Bonso bana bantumumunu ka luvukumukinani 
nzinunu ziluateka kala ko mu kondwa kweno kwanzailu, 

15 kansi bonso ndiena walubokila wena wanlongo, 
lukala beno kibeni mpe banlongo mu nkalasani zazo- 
nsono, 

16 kadi diasonama: Lufwiti kala banlongo, kadi mono 
ngiena wanlongo. 

17 Vo beno lubombidilanga Se, i yandi ulembolo 
swasisa bantu ye ufundisanga bonso bwenina mavanga 
mau, buna ludiata mu vumi mu ntangu zeno zakinze- 
nza, 

18 bu luzeyi, vo ka luakulwa mu nkalasani eno yafukila 
yiluasisulwa kwa mase mu palata ye wola bifukilanga ko, 

19 kansi mu menga mantalu ma Klisto bonso vo 
mamwan'ameme ukondolo kieta vo tona, 

20 wakizailwa, nza bu yalembwa vangwa, kansi 
wamonika mu diambu dieno mu mbanunu azintangu, 

21 imu yandi lulekanga minu mu Nzambi wamfulukisa 

mu bafwa, wamvana nkembo, i diau minu kieno ye 
vuvu biena mu Nzambi. 

22 91 Bu luvedese miela mieno mu ntumumunu kwa 
makedika mu kala zola kwa zimpangi kukondolo disu 
ku nsi alukaya, bika luazolasana beni mu ntima wa- 
mvimba, 

23 bu luabutuka mbutuka yamona, ka kwa nkuna 
ufukilanga ko, kansi kwa u ka ufuki, mu mambu ma 
Nzambi mamoyo masikilanga. 

24 Kadi nsuni miamionsono miena bonso titi, nkembo 
wawonsono wamiau bonso fulu biatiti; titi bilengilanga 
fulu bisotukanga, 

25 kansi mambu ma Mfumu masikilanga mvu ya 
mvu. Momo i mambu maluasamununwa mu nsamu 
wambote. 


2 I kuma, bu lukatudi mambi mamonsono ye bungia- 
ngia bwabonsono ye disu ku nsi alukaya ye yandu 
diameso ye kela kwakonsono. 

2 bonso bana banswa luzola mamvumina mavedila 
mampeve, mpasi luakudila mo mu mpulusu, 

3 yo lubimbidi, vo Mfumu wena wambote. 

4 Luiza kwa yandi, i tadi diamoyo dianiangwa kwa 
bantu, kansi kwa Nzambi diena diasolwa, diantalu. 

5 Beno mpe lutungwa kweno bonso matadi mamoyo 
mu nzo yakimpeve mu kala kinganga kianlongo mu nata 
nkailu miazikwa miakimpeve miazolakana kwa Nzambi 
mu Yesu Klisto. 

6 I diau bonso buvovele masonukwa: Tala, ntudidi 
mu Sioni tadi diafuma, diasolwa, diantalu, wonso 
ulekilanga dio minu kana fwiswa nsoni nkutu ko. 

7 I kuma kwa beno lulekanga minu diena diantalu, 
kansi kwa badimbulanga minu tadi diodio dianiangwa 
kwa mintungi diakituka tadi diafuma ye dianteso asakuba 
ye diambwisu. 

8 Batanga sakuba, bu balembolo tumamana mambu, 
ibuna bazengulwa mpe. 

9 Kansi beno i mbandu yasolwa, kinganga kiakitinu, 
kanda diabanlongo, bantu bavwilu kwa Nzambi, 
mpasi luatendikisa lusongo luandiena walubokila mu 
katuka mu tombe ye kwiza ku kia kwandi kwangitu- 
kulu. 

10 Vakiakedi beno ka lu bantu ko, kansi bwabu lu 
bantu ba Nzambi, lualembwa fwiiwa nkenda, kansi 
bwabu lufwitulu nkenda. 

11 f Lu bakiazolwa, mono ilubombidila bonso 
minkibi ye banzenza mu yambula nzinunu zansuni 
zinwanisanga mwela. 

12 Lukala nkalasani yambote mu bapaien, mpasi vo, 
bu bakulukelanga bonso vo lu mvangi miamambi, 
bakembila Nzambi mu lumbu kiambumununu andi mu 
diambu diamavanga meno mambote mabamonanga. 

13 9 Mu diambu dia Mfumu lulemvuka kwa ngiadulu 
zazonsono zabantu, kani yo kwa ntinu, i yandi ulutidi 
mu nene, 

14 kani vo kwa minyadi miafiduswa kwa yandi mu 
vutula nlandu kwa mvangi miamambi ye mu sika bava- 
nganga mambote. 

15 Kadi luzolo lua Nzambi i lualu, vo beno mu mava- 
nga meno mambote luna zibika nw'abuzengi bwabantu 
bakondolo nzailu. 

16 Lukala bonso bantu bakimfumu, ka lusadilani 
kimfumu kieno bonso yunga mu fuka mambi ko, kansi 
bonso minanga mia Nzambi. 

17 Luzitisa babonsono, luzola zimpangi, luvumina 
Nzambi, luzitisa ntinu. 

18 9 Lu bisielo, lulemvuka kwa mfumu zeno mu vumi 
kiakionsono, ka kwa zambote ye zanlembami kaka ko 
kansi kwa zambi mpe. 

19 Kadi diadi i nlemvo, vo muntu mu diambu diavumi 
mu Nzambi uvibidilanga kiadi, bu kakwamuswanga 
bulembolo songa. 

20 Kadi nki ansikulu, yo luvibidilanga, bu lubandwa- 
nga mu diambu diankanu mieno? Kansi vo luvibidila- 

nga bu lukwamuswanga mu diambu diamavanga ma- 
mbote, diodio i niemvo kwa Nzambi. 

21 Mu diodio luabokulwa, kadi Klisto mpe walulu- 
ngulwa kwama ye walusisila kifwani, mpasi luanama mu 
bitambi biandi. 

22 Yandi kavola masumu ko, bungiangia ka bwawa- 
kana mu nw'andi ko; 

23 bu kafingwa, kavutula mfingulu ko, bu kalungwa 
kwama, kavumisa ko, kansi wayekula dio kwa yandi 
ufundisanga bwalunungu. 

24 Yandi kibeni wanata masumu meto mu nitu andi 
ya nti, mpasi vo, bu tuakatuka mu masumu, tuavumuna 
mu diambu dialunungu. Mu vwa biandi luaniakuswa. 

25 Kadi beno luazimbala bonso mameme, kansi 
bwabu luabangumukini kwa mvungi ye nkengi amiela 
mieno. 


I bobo mpe, lu bakazi, lulemvuka kwa babakala 

bayeno kibeni, mpasi vo babakala bankaka bakola- 
mana mambu babakwa ndandu mu nkadulu abakazi bau 
kondwa kwamambu, 

2 bu batalanga nkadulu eno yena yavedila ye yavu- 
mi. 
3 Ntoko zeno ka zikalani za ku mbazi ko, i mpandulu 
zamabese mansuki ye mvwatulu antoko zawola ye nlele 
miankembila, 

4 kansi muntu waswekwa wantima uvweti ntoko yi ka 
yifuki yampeve yanlembami yena napi, yena ntalu va 
luse lua Nzambi. 

5 Kadi mu nsi nkulu bakento banlongo basa vuvu mu 
Nzambi bavwata ntoko bonso bobo, bu balemvuka kwa 
babakala bayau kibeni, 

6 bonso bwatumama Sala kwa Abalahami ye wambika 
mfumu; beno luayikidi bana bandi, vo luvanganga 
mambote ye lembolo tina nsisi nkutu. 

7 I bobo mpe beno, lu babakala lufwiti kalasana ye 
bakento beno mu nkalasani yanduka bonso kwa balutidi 

lebakana lubazitisa mpe, bonso mvingidi yeno miadifwa 
dianlemvo wamoyo, mpasi tusambulu tueno tualembwa 
kakulwa. 

8 T Va ntandu amamonsono beno babonsono lukala 
diela dimosi, mfwisasani akiadi, nzolw’azimpangi, kiwu- 
ntu, luyinunu. 

9 Ka luvutulani mambi mu mambi ko, ka mvwezo mu 
mvwezo ko, kansi bwankaka lusa, luvutula łusakumunu 
kadi luabokulwa mu vanga bobo, mpasi luavingila difwa 
dialusakumunu. 

10 Kadi wonso zolele zola zingu ye mona lumbu 
biambote, katatula ludimi luandi mu mambi ye bikoba 
biandi ka bidi vova bungiangia, 

11 bika kafila mambi nima ye vanga mambote, bika 
katomba yenge ye tatamana kio. 

2 Kadi meso ma Mfumu matadisanga kwa balunungu 
ye matu mandi mawanga ndombolo zau, kansi zizi kia 
Mfumu kikangamene kwa bavanganga mambi. 

13 9 Nani lenda kuluvanga mambi, vo luveminanga 
mambote? 

14 Kansi vo si luakwamuswa mpe mu diambu dialunu- 
ngu, mayangi luena. Ka lubatinani ko, ka lumonani 
nsisi ko. 

15 Kansi lubieka Klisto Mfumu mu ntima mieno, 
lukubama ntangu zazonsono mu vutula kwa wonso 
uzolele kuluyuvula bila kiavuvu kiena mu beno, mwanki 
mu kimpombo ye vumi. 

16 Lukala kansansa kiambote, mpasi batiakanga 
nkalasani eno yambote mu Klisto bafwiswa nsoni mu 
momo mabakulukedilanga. 

17 Kadi bulutidi mbote, vo luzolo lua Nzambi luena 
bobo, mu kwamuswa mu mavanga mambote ye bwambi 
mu kwamuswa mu mavanga mambi. 

18 Kadi Klisto mpe wafwa kiamakulu mu diambu 
diamasumu, nkwa lunungu mu bankwa kondwa kwa- 
lunungu, mpasi katutuala kwa Nzambi, wavondwa mu 
nsuni, kansi wavumuswa mu mpeve. 

19 Mu mpeve kayenda kamba nsamu kwa zimpeve mu 
boloko, 

20 zakolama mu nsi nkulu, Nzambi bu kavingila mu 
mvibudulu andi mu jumbu bia Noa, nzaza bu yakubukwa 
yavulusulwa bafiuma mu nlangu, i nana diamiela. 

21 Bonso bobo mu kifwani beno luvuluswanga bwabu 
mu nlangu, | mu mbotokolo, ka mu nkatudulu amvindu 
yansuni ko kansi mu ndombolo antima wambote kwa 
Nzambi mu mfulukulu a Yesu Klisto 

22 wena va lubakala lua Nzambi, bu kakiyendila ku 
zulu, zimbasi ye bankwa lulendo ye tulendo bu biatulwa 
ku nsi alulendo luandi. 


I buna Klisto bu kakwamuswa mu nsuni, luvwata 
mpe biandwanina biadiela dimosi, kadi wakwamuswa 
mu nsuni watatukila masumu. 

2 Ka Juvutukani diata mu ntangu yisidi mu nsuni 
bwenina nzinunu zakimuntu ko, kansi bwenina luzolo 
lua Nzambi. 

3 Kadi bulungidi, bu luavanga mu ntangu zavioka 
luzolo luabapaïen, luadiata mu kinsuza, nzinunu, kindu- 
vu, makinu, nkembo amalavu ye nsambulu abiteki zena 
zasumuka. 

4 1 kuma bayitukwanga ye tiakanga, bu lulembolo 
yungusa yau ku nsumukunu yimosi yakinsuza. 

5 Si badedisa mambu kwa ndiena wakubama mu 
fundisa bamoyo ye bafwa. 

6 Kadi mu diambu diodio bafwa mpe basamununwa 
nsamu wambote, mpasi bafunduswa bonso bufundu- 
swanga bantu mu nsuni, kansi bakala moyo mu mpeve 
bonso bwenina Nzambi moyo. 

7 9 Nsukulu abiabionsono yeka lukufi. 1 kuma 
luluenga ye kaya meso mu sambila. 

8 Va ntandu amamonsono lutatamana mu zolasana, 
kadi zola kufukanga mbidi amasumu. 

9 Lukalasana nzolw’ abanzenza mu kondwa kwavu- 
nguta. 

10 Lusalasana muntu muntu ye wandi nkailu ukata- 
mbula bonso minkebi miabiza mianlemvo wa Nzambi 
wena mpila zazingi. 

11 Vo muntu uvovanga, kavova bonso bwena mambu 
ma Nzambi; yo muntu usadilanga, kasadila bonso bwena 
ngolo zivananga Nzambi, mpasi mu Yesu Klisto Nzambi 
kakembulwa mu mamonsono, i kwa yandi kwena nkembo 
ye ngolo mu mvu miamvu ya mvu. Ameni. 

12 9 Lu bakiazolwa, ka luyitukwani ko mu ntontolo 
yatia yena mu beno yiluvukumunwanga, bonso vo lu- 
bwilulu diambu dianzenza, 

13 kansi luyangalala mu momo maluenina ntuadi mu 
mpasi za Klisto, mpasi luayangalala ye kala kiese mpe, 
nkembo andi bu una zaikuswa. 

14 Vo luvwezwanga mu diambu diankumbu a Klisto, 
mayangi mena yeno, kadi Mpeve yankembo ye ya 
Nzambi yikalanga va beno. 

15 Kadi buna luena, muntu nkutu kalungwani kwama 
bonso mvondi vo mwivi vo mvangi amambi vo muntu 
ulanganga mambu mangana ko. 

16 Kansi vo muntu ulungwanga kwama bonso nkwa 
Klisto, kafwani nsoni ko, kansi kakembila Nzambi mu 
diambu diankumbu yoyo. 

17 Kadi ntangu yizidi yifwiti badika mfundusu mu 
nzo a Nzambi, kansi vo yiteka badika mu beto, buna bwe 
buna kadila nsukulu abau bakolamanga nsamu wambote 
wa Nzambi? 

18 Vo nkwa lunungu mweni mpasi mu vuluswa, buna 
bwe si bwakala mu ukondolo vumi kia Nzambi ye 
nkwa masumu? 

19 I kuma balungwanga kwama bonso bwena luzolo 
lua Nzambi, bika bayekula miela miau mu mavanga 
mambote kwa Nsemi wakwikama. 


5 I kuma ibombidila bakuluntu bena va kati ye beno, 
„mono mpe i nkuluntu yau ye mbangi mu mpasi za 
Klisto, ngiena ntuadi mu nkembo weka mu monukuswa. 

2 Lukala mvungi miakamba dia Nzambi diena mu 
beno, ka mu ntatumusu ko kansi mu luzolo, bonso 
bwena luzolo lua Nzambi, ka mu diambu diandandu 
yansoni ko kansi mu zola kwantima, 

3 ka lukalani bonso zimfumu mu mabundu meno ko, 
kansi lukala nsongisidi miakabu. 

4 Ngudi amvungi bu kana monika, si luatambula 
koloa kiankembo ki ka kilengilanga ko. 

5 TI bobo mpe lu baleke, lulemvuka kwa bakuluntu, 
kansi lu babonsono lukala nginasani, kadi Nzambi uka- 
kilanga bankwa luyanu, kansi uvananga nlemvo kwa 
bakiyinanga. 

6 T I kuma lukukiyina ku nsi akoko kwangolo kwa 
Nzambi, mpasi kakuluzangula mu ntangu yafwana. 

7 Lutula mayindu meno mamonsono mu yandi, kadi 
yandi ukulubanzilanga. 

8 Lukukiyala, lukaya meso. Nkadi ampemba, i 
ntantu eno, uzietanga bonso nkosi yisambanga, yito- 
mbanga wonso ukafwiti mina. 

9 Lunkakila nakekete mu minu, bu luzeyi, vo mpangi 
zeno zena mu nza zilungwanga kwama kumosi. 

10 f Nzambi anlemvo wawonsono walubokila ku 
nkembo andi wamvu ya mvu mu Klisto, bu luakilungulwa 
fintangu-ntangu, yandi kibeni si kakululungisa, sikidika, 
siamisa, kumika nakuma; 

11 kwa yandi ngolo zazonsono mu mvu miamvu ya 
mvu. Ameni. 

12 9 Mu koko kwa Silvanu, i mpangi yakwikama, i 
bobo mbenzi nsonekene mafiuma kwa beno, ilubombidi- 
langa ye tanga kimbangi, vo momo i nlemvo wa Nzambi 
wakedika. Lutelamanga mu wau. 

13 Dibundu diena mu Babeli diabasolwa yeno dilu- 
fidisi mbote, ye Malako, i mwan'ami. 

14 Luvanasana mbote mu mfibulu yazola. 

$ Yenge kiakala yeno babonsono bena mu Klisto. 


530 2 PETELO | 


NKANDA WANZOLE WA 
PETELO 


Simoni Petelo, sielo ye ntumw'a Yesu Klisto, kwa 
bau batambula minu kiantalu kiadedakana ye kieto 
mu lunungu lua Nzambi eto ye Mvulusi Yesu Klisto. 

2 Bika nlemvo ye yenge bianieka kwa beno mu nzailu 
a Nzambi ye Yesu, Mfumu eto. 

3 9 Kadi lulendo luandi luakinzambi luatukaila 
mamonsono matuasanga ku moyo ye vumi kia Nzambi 
mu nzailu andiena watubokila mu nkembo andi ye 
lusongo luandi. 

4 Mu biau yandi watukaila nsilulu zazinene beni ye 
zantalu, mpasi vo beno mu zau luakala kintuadi mu 
nkadulu yakinzambi, bu lumeni tina mu mbivusu yena 
mu nza mu diambu dianzinunu. 

5 E kuma lusa kimfuzi kiakionsono mu kudikila 
lusongo mu minu kieno ye mu lusongo nzailu, 

6 mu nzailu kukiyala, mu kukiyala ntatumunu, mu 
ntatumunu vumi kia Nzambi, 

7 mu vumi kia Nzambi zola kwakimpangi, mu zola 
kwakimpangi zola. 

8 Kadi vo momo mena yeno ye maniekanga, buna 
makulukebanga, ka luidi kata bolo ye kondwa lubutu mu 
nzailu a Mfumu eto Yesu Klisto. 

9 Kadi wonso kondolo momo wena mbumbuluka, 
wafwa meso, wavilakene vo waveduswa mu masumu 
mandi mankulu. 

10 I diau, lu zimpangi, luluta sa kimfuzi mu sikika 
mbokolo eno ye nsodolo eno, kadi bu lusanga bobo, ka 
luna ta sakuba widi ntangu nkutu ko. 

11 Kadi bonso bobo si luavewa nkotolo yambote beni 
mu kimfumu kiamvu ya mvu kia Mfumu eto ye Mvulusi 
Yesu Klisto. 

12 (| Mu diodio ikulubambula moyo ntangu zazonsono 
mu momo, mpeleko luzeyi mo ye lusikalele mu kedika 
kiluavewa. 

13 Kansi ibanzanga vo bufweni, bu yakidi mu nzo 
yayi yangoto, mu kulusikimisa mu mbambulu zami 
zamoyo. 

14 Kadi nzeyi, yo ka ntama ko si yasisa nzo ami 
yangoto, bonso bwankamba mpe Mfumu eto Yesu 
Klisto, ? 

15 Kansi nzolele sa kimfuzi mpe, mpasi, bu mbeni 
katuka, luabambukila mambu momo moyo ntangu 
zazonsono. 

16 Kadi katuanama nsangu zasokwa mu makani 
mabantu ko, bu tualuzaikisa lulendo ye ngizulu a 
Mfumu eto Yesu Klisto, kansi tu zimbangi zamona- 
meso mu tunda kwandi. 

17 Kadi watambula kwa Nzambi, i Se, nzitusu ye 
nkembo, ndinga yankwa nzitusu waunene bu yawakana 
kwa yandi bonso ebu: Ndieu i Mwan ami, i zolwa 
kingienina nzolakani. 

18 Ndinga yoyo tuawa yatuka mu zulu, bu tuakala 
yandi va mongo wanlongo. 

19 Beto tuena mambu mabambikudi malutidi sikalala ; 
lutomene vanga, vo lukebanga mo bonso mwinda ukie- 
nzulanga mu vuma kiatombe, nate ye kukiele ye mbwetete 
yansuka yitubukidi mu ntima mieno. 

20 Luteka zaya diadi, vo widi mbikudulu nkutu 
yamasonukwa ka yayiza mu mbangudulu amuntu ko. 

21 Kadi mbikudulu ka yayizila widi ntangu nkutu mu 
luzolo luamuntu ko, kansi bantu bavova matuka kwa 
Nzambi, bu batuadukuswa kwa Mpeve yanlongo. 


2 Mbikudi mialuvunu miakala va kati ye bantu, bonso 
buna kala nlongi mialuvunu va kati ye beno mpe 
mina kotisa malongi mambi matuvambusu mu ngangu 
zaluvunu, mina kadila Mfumu yabasumba nkalu ye 
kukituasila mbungulu yanabiu. 

2 Babingi si bakubanama mu nzila zau zambi; mu 
diambu diau nzila yakedika si yavwezwa. 

3 Mu nzinunu zau zambongo si bakulubakila ndandu 
mu mambu mandengo. Nzengolo au ankanu tuka nsi 
nkulu ka yena fuki ko, mbungulu au ka yilekanga tulu ko. 

4 Kadi Nzambi kakuta mbasi zavola masumu ko, 
kansi wabanengumuna mu benga, wabayekula mu tuva- 
mbu tuatombe mubalundulwanga mu funduswa. 

5 Kakuta nza yankulu mpe ko, kansi wakeba Noa, i 
nsamuni walunungu, ye bantu nsambodia bankaka, bu 
kabukisa nkuk'anlangu mu nza yabalembwa vumina 
Nzambi. 

6 Yandi wakitula mbanza za Sodoma ye Ngomola 
bombe, wazengila zo mu bungwa ye wavanga zo kifwani 
kwa bana lembwa vumina Nzambi mu ntangu yilanda. 

7 Kansi watanina Loti, i nkwa lunungu, wakwamuswa 
kwa nkalasani yansoni yabantu bambi. 

8 Kadi muntu una walunungu wakala mu bau wakwa- 
muswa lumbu ka lumbu mu mwelandi walunungu, bu 
kamona ye wa mavanga mau mambi. 

9 I buna Mfumu zeyi bonso bukana tanina baku- 
mvuminanga mu mpukumunu, ye bonso bukana lunda 
bakondolo lunungu mu kubalonga ndongi nate ye lumbu 
kiamfundusu. 

10 Kansi lutidi bo sa kwa bau badiatanga mu nsuni 
mu nzinunu zansoni ye yinanga luyalu. Bankwa nkabu 
ye luyanu ka batinanga ko mu tiaka bankwa nkembo mu 
zulu. 

li Kansi mbasi, bu zilutidi mu ngolo ye lulendo, ka 
zikubafundanga mfundu wantiakulu va ntadisi a Mfumu 
ko. 

12 Kansi babana bakondolo luyindu babutwa bonso 
bibulu mu bakwa ye bungwa, bu bavwezanga monso 
mabalembolo zaya, si babungwa mu mbivulu au. 

13 Si batambula nsendo wamavanga mau mambi. 
Bena nienzi au mu kindiafu kialumbu ka lumbu. Bau 
i matona mamvindu ye mansoni. bu basanga kindiafu ye 

bungiangia mu malambu mabadianga ya kimosi ye 
beno. 

14 Bena meso mazedi kwa kinsuza ma ka mavundi mu 
tala masumu; bakondanga miela milembolo siama, bena 
ntima miayukwa nzinunu. Bau i bana bansingulu. 

15 Bu bamana sisa nzila yasungama, bazimbale, 
banama mu nziľ a Balami, mwan'a Bosoli, wazola nsendo 
wakondwa kwalunungu. 

16 Kansi wasembwa mu nkanu andi: mpunda yabizitu 
yi ka yivovanga ko, yavova mu nding' amuntu, yakakila 
buzengi bwambikudi. 

17 Bau i nto zikondolo nlangu ye matuti manatwanga 
kwa tembo, balundulwa tombe kiankobo. > 

18 Kadi, bu bavovanga mambu mamanene malufukulu 
ye badiatanga mu nzinunu zansuni ye mu kınsuza kiau, 
batuntanga bantu babadikidi tina mu mpukumunu 
zabadiatanga mu nzimbusu. 

19 Bakubasilanga kimpwanza, bu bena nanga mialu- 
bololo bau kibeni, kadi wonso ubedosò kwa muntu 
uyikidi nang’ andi. 

20 Kadi vo bau mu nzailu a Mfumu eto ye Mvulusi 
Yesu Klisto batina mu nsumukunu zanza, kansi bana 
vutuka zingalakana mu zau ye beduswa, buna nkadulu 
au yalandila yina luta yatekila mu mbi. 

21 Kadi bulutidi mbote kwa bau; vo ka bateka zaya 
nzila yalunungu ko, kansi bwambi vo, bu bazaya yo, 
bafila nima kwa nsikudukusu yanlongo yibayekudulwa. 

22 Bweka kwa bau bonso bwenina ngana yakedika: 
Mbwa yivutukanga ku lusi biandi, ngulu yiyobele yikwe 
vindumuki mu nteke. 


Lu bakiazolwa, nkanda wau weka wanzole uyasone- 
kene kwa beno; mu miau isikimisanga madiela meno 
mavedila mu kulubambula moyo, 
2 mpasi luabambuka moyo mu mambu mateka vovwa 
kwa mbikudi mianlongo ye mu nsikudukusu za Mfumu 
ye Mvulusi ziluatambula kwa ntumwa zeno. 


534 2 PETELO 3 


3 Luteka zaya diadi, vo mu lumbu biambanunu si 
mwakwiza minlevudi milevulanga, midiatanga mu nzi- 
nunu zau, 

4 mivovanga: Nsiluju angizulu andi kwe yena? Kadi 
tuka mu lumbu kina kialeka mase meto tulu, biabionsono 
bisikilanga, bonso bu biakadila tuka mu mbadukulu 
ansemono. 

5 I bobo bavuna vilakana, vo mu nsi nkulu mwakala 
mazulu ye ntoto watuka mu nlangu ye wasiwa nkadulu 
mu nlangu, mu mambu ma Nzambi. 

6 Mu biau mwatuka nkuk’anlangu yabunga nza 
yantangu yina. 

7 Kansi mu mambu momo mamosi mazulu ye ntoto 
biena bwabu biakebwa mu diambu diatia, bilundwanga 
nate ye lumbu kiamfundusu kina bungulwa bantu 
bakondolo vumi kia Nzambi. 

8 9 Lu bakiazolwa, ka luvilakanani diadi ko, vo 
lumbu kimosi kiena kwa Mfumu bonso funda diamimvu, 
funda diamimvu bonso lumbu kimosi. 

9 Mfumu kena fuki mu nsilulu andi ko, bonso buba- 
nzanga bankaka vo fuki kwandi, kansi uvibidilanga mu 
diambu dieno, kadi kazolele, vo muntu mosi kabu- 
ngwa ko, kansi vo babonsono bakwiza ku mpilulu ama- 

iela. 

10 (| Lumbu kia Mfumu kina kwiza bonso mwivi, 
buna mazulu si malala mu vindu kiakinene, mbwetete 
zina nianguswa kwa mbangazi, ntoto ye mavanga mena 
ya wau bina zinuswa. 

11 Bina biabionsono bu bina nienguswa, buna lufwiti 
kala nkalasani yanlongo ye yavumi kia Nzambi, 

12 bu luvingilanga ye savukisanga ngizulu a lumbu kia 
Nzambi, kadi mu kiau muna nienga mazulu mu tia ye 
zimbwetete mu mbangazi. 

13 Kansi bonso bwena nsilulu zandi, beto tuvingilanga 
mazulu mampa ye ntoto wampa, mu biau mukundanga 
lunungu. 

14 $| I kuma, lu bakiazolwa, bu luvingilanga momo, 

lusa kimfuzi, mpasi kakulumona kondwa kwamvindu ye 
kondwa kwakieta mu yenge va luse luandi. 

15 Lubanzila vo mvibudulu a Mfumu eto yitukisanga 
mpulusu, bonso bwalusonikina Paulu mpe, i mpangi eto 
yazolwa, mu nduenga zikavewa. 

16 I bobo kasanga mu nkanda miandi miamionsono 
mukasonikanga mu mambu momo mwena mankaka 
mena zitu mu zaya mbangudulu; bantu balembolo 
longuka ye sikalala bazekulanga mo bonso bubasanga - 
mu masonukwa mankaka mpe, mu mbungulu abau 
kibeni. 

17 I diau, lu bakiazolwa, bu luateka zaya momo, 
lukikenga ka luidi tuadukuswa mu nzimbusu zabako- 
ndolo vumi kia Nzambi ye zeza mu nsiamunu eno. 

18 Kansi lukudila mu nlemvo ye nzailu a Mfumu eto 
ye Mvulusi Yesu Klisto. Kwa yandi nkembo bwabu 
ye mu mvu ya mvu. 


NKANDA WANTETE WA 
YOANE 


1 Momo makikadilanga tuka vana mbadukulu, matua- 
wa, matuamona mu meso meto, matuatala, matuasi- 
mba mu moko meto, momo tusamunanga, i mambu 
mamoyo. 

2 Kadi moyo wamonika, beto tuamona wo, tutanga 
kimbangi mu wau, tusamunanga kwa beno moyo wamvu 
ya mvu wakala ye Se ye wamonika kwa beto. 

3 Momo matuamona, matuawa, tukambanga mo kwa 
beno mpe, mpasi luakala kintuadi ye beto; kintuadi 
kieto kiena ye Se ye Mwan’ andi Yesu Klisto. 

4 Mama tusonekene kwa beno, mpasi kiese kieto 
kialunga. 

5 T Wau i nsamu utuawa kwa yandi, ye tukulusamuni- 

nanga wo, vo Nzambi i kia, widi tombe nkutu ka kiena 
mu yandi ko. 

6 Vo tuvovele, vo tuena kintuadi ye yandi, kansi 
tudiatanga mu tombe, buna tuvunanga, ka tuvanganga 
kedika ko. 

7 Kansi vo tudiatanga mu kia, bonso yandi wena mu 
kia, buna tuenasana kintuadi, menga ma Yesu, į Mwan'a- 
ndi, makutuvedisanga mu masumu mamonsono. 

8 Vo tuvovanga, vo ka tuena ye masumu ko, tukukivu- 
nanga, kedika ka kiena mu beto ko. 

9 Vo tutambudilanga masumu meto, yandi wena 
wakwikama ye walunungu, mu kutuyambudila masumu 
meto ye kutuvedisa mu mambi mamonsono. 

10 Vo tuvovanga, vo ka tuavola masumu ko, tusanga 
vo yandi i nkwa luvunu ye mambu mandi ka mena mu 
beto ko. 


2 Lu bimbana-mbana biami, momo nsonekene kwa 
beno, ka luidi vola masumu. Vo muntu volele 
masumu, tuena nzonzi kwa Se, i Yesu Klisto, nkwa 
lunungu. 

2 Yandi i kodi mu masumu meto, ka mu meto kaka 
Ko, kansi mu manza yamvimba. 

3 Mu diadi tuvisidi, vo tunzeyi, vo tukebanga nsikudu- 
kusu zandi. 

4 Uvovele: Mono inzeyi, kansi kakebanga nsikudu- 
kusu zandi ko, yandi i nkwa luvunu, kedika ka kiena mu 
yandi ko. 

5 Kansi ukebanga mambu mandi, mu kedika zola kwa 
Nzambi kulungidi mu yandi. Mu diodio tuzeyi, YO 
tuena mu yandi. 

6 Uvovele, vo usikilanga mu yandi, fwiti diata yandi 
kibeni bonso bwadiata ndiena. 

7 9 Lu bakiazolwa, kisonekene nsikudukusu yampa 
kwa beno ko, kansi nsikudukusu yankulu yiluena tuka 
vana mbadukulu; nsikudukusu yankulu i mambu malua- 
wilu. 

8 Kansi nsikudukusu yiikulusonikina yena yamona ye 
yau yena yakedika mu yandi ye mu beno, kadi tombe 
kiviokanga ye kia kwakedika kukienzukanga. 

9 Uvovele, vo wena mu kia, kansi ubelanga mpangi 
andi, wena mu tombe nate ye bwabu. 

10 Uzolanga mpangi andi, usikilanga mu kia, nteso 
asakuba ka yena mu yandi ko. 

11 Kansi ubelanga mpangi andi, wena mu tombe, 
udiatanga mu tombe, kazeyi kukakwendanga ko, kadi 
tombe kiafwisa meso mandi. 

12 || Lu bimbana-mbana, nsonekene kwa beno, kadi 
luayambudulwa masumu meno mu diambu diankumbu 
andi. 

13 Lu mase, nsonekene kwa beno, bu luzeyi ndiena 
wena tuka vana mbadukulu. Lu matoko, nsonekene 
kwa beno, bu lubedese nkwa mbi. Lu bimbana-mbana, 
mono nsonekene kwa beno, bu luzeyi Se. 

14 Lu mase, nsonekene kwa beno, bu luzeyi ndiena 
wena tuka vana mbadukulu. Lu matoko, nsonekene 
kwa beno, bu luena ngolo ye mambu ma Nzambi 
masikilanga mu beno ye lubedese nkwa mbi. 

15 9 Ka luzolani nza ko ye ka bina biena mu nza ko. 
Vo muntu zolele nza, zola kwa Se ka kwena mu yandi ko. 

16 Kadi babionsono biena mu nza: nzinunu zansuni, 
nzinunu zameso, luyanu luazingu kiaki ka bitukidi kwa 
Se ko, kansi kwa nza. 

17 Nza yiviokanga ye nzinunu zayau, kansi uvanganga 
luzolo lua Nzambi usikilanga mvu ya mvu. 

18 T Lu bimbana-mbana, i ntangu yambanunu yayi. 
Luawilu, vo antiklisto una kwiza, bwabu mpe baanti- 
klisto babingi bena, i kuma tuzeyi, vo yayi i ntangu 
yambanunu. 

19 Bau bakatuka mu beto, kansi ka bakala bayeto ko, 
kadi vo bakala bayeto, nga basikila yeto: kansi bakatuka, 
mpasi bamonika, vo ka babonsono i bayeto ko. 

20 Beno luakuswa kwa Nkwa nlongo ye beno babo- 
nsono luena nzailu. 

21 Nsonekene kwa beno, ka mu diambu dialulembolo 
zaya kedika ko, kansi bu luzeyi kio, ye luzeyi, vo luvunu 
nkutu ka luatukidi mu kedika ko. 

22 Nani i nkwa luvunu, vo ka yandi ko uvovanga, vo 
Yesu ka i Klisto ko, Ukadilanga Se ye Mwana nkalu, 
yandi i antiklisto. 

23 Wonso ukadilanga Mwana nkalu, kena ye Se ko; 
utambudilanga mu Mwana, yandi wena ye Se mpe. 

24 Maluawa tuka vana mbadukulu, bika masikila mu 
beno. Vo momo maluawa tuka vana mbadukulu masi- 
kilanga mu beno, buna si luasikila mu Mwana ye mu Se. 

25 Yayi i nsilulu yikatusila yandi kibeni: i moyo 
wamvu ya mvu. 

26 1 Momo nsonekene kwa beno mu bau bakuluzi- 
mbisanga. 

27 Kansi nkusulu yikalukusa yisikilanga mu beno, ka 
luena nsatu alongwa kwa muntu ko, kansi bonso nkusulu 
andi yikululonganga mu mamonsono ye yena yakedika, 
ka yaluvunu ko, i buna lusikila mu yandi bonso bu 
lualongwa. 

28 f Bwabu, lu bimbana-mbana, lusikila mu yandi, 
mpasi vo, bu kana monika, tuakala kibakala ye lembwa 
mona nsoni va luse luandi mu ngizulu andi. 

29 Vo luzeyi, vo yandi wena walunungu, luzeyi mpe, 
yo wonso uvanganga lunungu wabutwa kwa yandi. 


Lutala zola kuna kwatuzodila Se, bu tubikwanga 
bana ba Nzambi. Tuena bo mpe. I kuma nza ka 
yituzeyi ko, kadi ka yinzeyi ko. 

2 Lu bakiazolwa, bwabu tu bana ba Nzambi, nate ye 
bwabu ka diazaikuswa ko, nki tuna kala. Tuzeyi, vo, 
bu kana monika, si tuafwanana ye yandi, kadi si tua- 
mmona, bonso bukena. 

3 Wonso wena ye vuvu kiokio mu yandi ukukivedisa- 
nga, bonso ndiena wena wavedila. 

4 1 Wonso uvanganga masumu uvondanga nsiku mpe, 
masumu i mpondolo ansiku. 


1 YOANE 3 539 


5 Luzeyi, vo yandi wamonika, mpasi kakatula masumu; 
masumu ka mena mu yandi ko. 

6 Wonso usikilanga mu yandi, kavolanga masumu ko; 
wonso uvolanga masumu, kammweni ko, kanzeyi ko. 

7 Lu bimbana-mbana, ka luzimbuswani kwa muntu 
ko. Uvanganga lunungu i nkwa lunungu, bonso yandi 
i nkwa lunungu. 

8 Uvanganga masumu i wankadi ampemba; kadi 
nkadi ampemba uvolanga masumu tuka vana mbadukulu. 
Mu diambu diodio Mwan'a Nzambi wamonika, mpasi 
kabunga mavanga mankadi ampemba. 

9 1 Wonso wabutwa kwa Nzambi, kavanganga masumu 
ko, kadi nkun'andi usikilanga mu yandi, kalendi vola 
masumu ko, bu kabutwa kwa Nzambi. 

10 Mu diodio bana ba Nzambi ye bana bankadi 
ampemba bamonikanga: wonso lembolo vanga lunu- 
ngu ka i wa Nzambi ko ye wonso lembolo zola mpangi 
andi. 

11 Kadi wau i nsamu uluawa tuka vana mbadukulu, vo 
tuna zolasana; 

12 ka bonso Kaini ko wakala wankwa mbi, wavonda 
mpangi andi. Nki abila kamvondila? Mavanga mandi 
bu makala mambi, kansi manleke andi malunungu. 

13 Lu zimpangi, ka luyitukwani ko, vo nza yikulube- 
langa. 

14 $| Tuzeyi, vo tuakatuka mu lufwa ye tuakota mu 
moyo, bu tuzolanga zimpangi, Lembolo zola, usikila- 
nga mu lufwa. 

15 Wonso ubelanga mpangi andi i mvondi. Beno 
luzeyi, vo mvondi amuntu kenani moyo wamvu ya 
mvu usikilanga mu yandi ko. 

16 {T Mu diadi tuzeyi zola, bu katuyekudila moyo andi; 
beto mpe tufwiti yekula mioyo mieto mu diambu dia- 
zimpangi. 

17 Kansi wonso wena mbongo zanza yayi ye mweni, 
vo mpangi andi fwidi nsatu, kansi kengi ntim'andi, zola 
kwa Nzambi bwe kusikilanga mu yandi? 

18 | Lu bimbana-mbana, katuzolani mu mambu ye 
mu ludimi ko, kansi mu mavanga ye mu kedika. 

19 Mu diodio tuzeyi, vo tuena mu kedika ye tusikidi- 
kanga ntima mieto va luse luandi; 

20 kadi yo ntima utubedese, Nzambi lutidi ntima mieto 
mu nene ye zeyi mamonsono. 

21 Lu bakiazolwa, vo ntima mieto milembolo kutu- 
bedisa, buna tuena kibakala kwa Nzambi, 

22 monso monso matulombanga, tutambulanga mo 
kwa yandi, kadi tukebanga nsikudukusu zandi ye vanga- 
nga mazolakene kwa yandi. 

23 Yayi i nsikudukusu andi, vo tufwiti lekila nkumbu 
amwan'andi Yesu Klisto minu ye zolasana, bonso 
bukatuvana nsikudukusu. 

24 Ukebanga nsikudukusu zandi, usikilanga mu 
Nzambi ye Nzambi mu yandi. Tuzeyi, vo yandi usikila- 
nga mu beto mu diambu dia Mpeve yikatuvana. 


Lu bakiazolwa, ka lulekani minu mu yonso yonso 
mpeve ko, kansi lutonta zimpeve, vo zau i za Nzambi, 
kadi mbikudi miamingi mialuvunu miayenda mu nza. 

2 Mu diadi luzeyi Mpeve a Nzambi: yonso mpeve 
yitambudilanga, vo Yesu Klisto wayiza mu nsuni, yau i 
ya Nzambi. 

3 Yonso mpeve yi ka yitambudilanga mu Yesu ko, ka 
i ya Nzambi ko; yoyo i mpeve yaantiklisto yiluawa, vo 
yina kwiza; bwabu yeka mu nza mpe. 

4 9 Lu bimbana-mbana beno lu ba Nzambi, luababedi- 
sa, kadi ndiena wena mubeno lutidi wena mu nza mu nene. 

5 Bau i banza; i diau bavovanga bina bianza, nza 
yikubawanga. 

6 Beto tu ba Nzambi. Wonso uzeyi Nzambi ukutu- 
wilanga; wonso u ka uzeyi Nzambi ko kakutuwilanga ko. 
Mu diodio tuzeyi Mpeve yakedika ye mpeve yanzimbusu. 

7 9 Lu bakiazolwa, bika tuazolasana, kadi zola i kwa 
Nzambi; wonso uzolanga wabutwa kwa Nzambi ye zeyi 
Nzambi. 

8 Wonso u ka uzolanga ko kazeyi Nzambi ko, kadi 
Nzambi i zola. 

9 Mu diadi zola kwa Nzambi kwazaikuswa kwa beto, 
vo Nzambi wafidisa Mwan'andi mosi kaka mu nza, mpasi 
tuakala moyo mu yandi. 

10 Mu diadi mwena zola: beto ka tuazola Nzambi ko, 
kansi yandi watuzola, wafidisa Mwan'andi bonso kodi 
mu masumu meto. 

11 | Lu bakiazolwa, vo Nzambi watuzodila bobo, 
buna beto mpe tufwiti zolasana. 

12 Muntu kamweni Nzambi widi ntangu nkutu ko; 
vo tuzolasananga, Nzambi usikilanga mu beto, zola 
kwandi kulunguswanga mu beto. 

13 Mu diodio tuzeyi, vo tusikilanga mu yandi ye 
yandi mu beto, bu katuvana Mpeve andi. 

14 Beto tuamona ye tutanga kimbangi, vo Se diafidisa 
Mwan'andi mu kala Mvulusi anza. 

15 Wonso utambudilanga, vo Yesu i Mwan'a Nzambi, 

` Nzambi usikilanga mu yandi ye yandi mu Nzambi. 

16 Tuzeyi ye tulekanga minu mu zola kutuzolele 
Nzambi. Nzambi i zola, wonso usikilanga mu zola, 
usikilanga mu Nzambi ye Nzambi usikilanga mu 
yandi. 

17 {f Mu diodio zola kwamana lunga mu beto, mpasi 
tuakala kibakala mu lumbu kiamfundusu, kadi bonso 
bukenina, i buna tuenina mpe mu nza yayi. 

18 Mu zola ka mwenina wonga ko, kansi zola kwalu- 
nga kukatulanga wonga, kadi wonga ubundane ye 
ndongi; wonso wena wonga kameni lunga mu zola ko. 

19 Beto tuzolanga, kadi yandi wateka kutuzola. 

20 Yo muntu vovele: Mono izolanga Nzambi, kansi 
ubelanga mpangi andi, buna yandi i nkwa luvunu. Kadi 
wonso lembolo zola mpangi andi yikamweni, kalendi 
zola Nzambi ko ukalembolo mona. 

21 Tuena nsikudukusu yayi yatuka kwa yandi: 
uzolanga Nzambi, bika kazola mpangi andi mpe. 

5 Wonso ulekanga minu, vo Yesu i Klisto, wabutuka 
kwa Nzambi; wonso uzolanga ndiena wabuta, uzo- 
langa mpe ndiena wabutuka kwa yandi. 

2 Mu diadi tuzeyi, vo tuzolanga bana ba Nzambi, bu 
tuzolanga Nzambi ye vanganga nsikudukusu zandi. 

3 Kadi zola kwa Nzambi 1 kwaku, vo tuakeba nsiku- 
dukusu zandi, nsikudukusu zandi ka zena zitu ko. 

4 Kadi biabionsono biabutuka kwa Nzambi bibedi- 
sanga nza; nunga kubedisanga nza i kwaku: minu 
kieto. 

5 Nani i ndieu ubedisanga nza, vo ka yandi ko uleka- 
nga minu, vo Yesu i Mwan'a Nzambi? 

6 f Ndieu i yandi wayiza mu nlangu ye mu menga, i 
Yesu Klisto, ka mu nlangu kaka ko, kansi mu nlangu ye 
mu menga. Mpeve i ndieu utanga kimbangi, kadi 
Mpeve i kedika. 

7 Kadi bitatu biena bitanga kimbangi: 

8 Mpeve ye nlangu ye menga, biau bitatu bitanga 
kimbangi kimosi. 

9 Vo tutambulanga kimbangi kiabantu, kimbangi kia 
Nzambi kilutidi mu nene, kadi kimbangi kia Nzambi i 
kina kikata mu Mwan' andi. 

10 Ulekilanga Mwan'a Nzambi minu wena ye kimba- 
ngi mu yandi kibeni. Lembolo lekila Nzambi minu, sidi 
vo yandi i nkwa luvunu, kadi kalekele minu ko mu 
kimbangi kiata Nzambi mu Mwan’ andi. 

11 Kimbangi i kiaki, vo Nzambi watuvana moyo 
wamvu ya mvu, moyo wowo wena mu Mwan’ andi. 

12 Wena ye Mwana, wena moyo; kondolo Mwan'a 
Nzambi, kondolo moyo. 

3 Momo nsonekene kwa beno lulekele minu mu 
nkumbu a Mwan'a Nzambi, mpasi luazaya, vo luena 
moyo wamvu ya mvu. 

14 9 Kiaki i vuvu kiasikalala kituena mu yandi: vo 
tulombanga lekwa bonso bwena luzolo luandi, yandi 
ukutuwilanga. 

15 Vo tuzeyi, vo yandi ukutuwilanga mu bionso bitulo- 

mbanga, buna tuzeyi, yo tuena ye bina bitulombele kwa 
yandi. 

16 9 Vo muntu mweni mpangi yivolele masumu ma 
ka mafweni mu mfwilu ko, buna si kakundila mvutu, 
Nzambi si kakumvana moyo, i bobo kwa bavolanga 
masumu ma ka mafweni mu mfwilu ko. Masumu ma- 
fweni mu mfwilu mena; kivovele ko, yo mu mau mufwiti 
dilwa mvutu. 

17 Kondwa kwalunungu kwakonsono i masumu, 
masumu mena ma ka mamfwilu ko. 

18 T Beto tuzeyi, vo wonso wabutuka kwa Nzambi 
kavolanga masumu ko, kansi wabutuka kwa Nzambi 
ukukikebanga, nkwa mbi kalendi kunsimba ko. 

19 Tuzeyi, vo beto tuvwilu kwa Nzambi, nza yamvi- 
mba yasimbwa kwa nkwa mbi. 

20 Kansi tuzeyi, vo Mwan'a Nzambi wayiza, watuvana 
zayu mu zaya nkwa kedika. Tuena mu nkwa kedika, 
mu Mwan'andi Yesu Klisto. Yandi i Nzambi yakedika 
ye moyo wamvu ya invu. 

21 1 Lu bimbana-mbana, lukikenga mu biteki. 


NKANDA WANZOLE WA 
YOANE 


1 Ngudi amuntu kwa mfumu yankento yasolwa ye kwa 

bana bandi baizolanga mu kedika, ka mono kaka ko, 
kansi babonsono bazeyi kedika, 

2 mu diambu diakedika kisikilanga mu beto ye kina 
kala yeto mvu ya mvu. 

3 Nlemvo ye nkenda ye yenge bitukidi kwa Nzambi, i 
Se, ye kwa Yesu Klisto, i mwan’a Se, si biakala yeto mu 
kedika ye zola. 

4 T Mono yayangalala beni, bu yasolole bankaka mu 

bana baku badiatanga mu kedika, bonso butuatambula 
nsikudukusu kwa Se. 

5 Mfumu yankento, bwabu ikuyuvudi, ka bonso vo 
nsonekene nsikudukusu yampa kwa ngeye ko, kansi 
yina yituenina tuka vana mbadukulu, vo tuna zolasana. 

6 Zola i mu diata bwenina nsikudukusu zandi; nsiku- 
dukusu i yayi, vo bonso buluawa tuka vana mbadukulu, 
i buna ludiatila. 

7 9 Kadi nzimbisi miamingi miayenda mu nza bale- 
mbolo tambudila, yo Yesu i Klisto ukwiza mu nsuni. 
Wampila yoyo i nzimbisi ye antiklisto. 

8 Buna lukitala, ka luidi vidisa mbutu miasalu kieno 
kansi baka nsendo walunga. 

9 Wonso ukatukanga ye lembolo sikila mu malongi 
ma Klisto, kena ye Nzambi ko; usikilanga mu malongi, 
yandi wena ye Se ye Mwana. 

10 Vo muntu wizidi kwa beno ye lembolo nata malongi 
momo, ka luntambulani mu nzo ko, ka lumvanani mbote 
ko. 

11 Kadi wonso una kumvana mbote wena ntuadi mu 
mavanga mandi mambi. 

12 { Bu ngiena mamingi mu sonika kwa beno, kizolele 
mo sonika mu papila ye ntinta ko, kansi nsidi vuvu mu 
kwiza kwa beno ye vovasana ye beno mu nwa, mpasi 
kiese kieto kialunga. 

13 $ Bana bampangi aku yankento yasolwa bakufidisi 
mbote. 


NKANDA WANTATU WA 
YOANE 


Ngudi amuntu kwa Ngayo, i zolwa kiizolanga mu 
kedika. 
2 {U kiazolwa, ilombanga, yo watoma mu mamonsono 
ye siama mu nitu, bonso butomene mwelaku. 


3 YOANE 545 


3 Kadi mono yayangalala beni, mpangi bu zayiza ye 
zata kimbangi mu kedika kiena mu ngeye, bonso buudiata- 
nga mu kedika. 

4 Kiena ye kiese kilutidi kiaki ko, i mu wa vo bana 
bami badiatanga mu kedika. 

5 T U kiazolwa, ngeye wena wakwikama mu mamo- 
nsono mauvanganga kwa zimpangi ye kwa zinzenza mpe. 

6 Bata kimbangi mu zola kwaku va luse luabidundu. 
Ngeye una vanga bwambote, vo una kubasindika bufweni 
mu Nzambi. 

7 Kadi mu diambu diankumbu andi bayenda, ka 
batambula lekwa kwa bapaien ko. 

8 I kuma tufwiti tambula bampila yoyo, mpasi tuakala 
bisadi yau mu kedika. 

9 9 Yasonika kwa dibundu, kansi Diotelefe, uzolele 
kala wantete mu bau, kakututambulanga ko. 

10 1 diau vo ikwiza, si yabambula moyo mu mavanga 
mandi makavanganga, bu kakutukelanga mu mambu 
mambi. Kansi ka diodio kaka ko, kadi katambulanga 
zimpangi ko, kansi ukakilanga bazolele kubatambula ye 
ukubavaikisanga mu dibundu. 

11 1 U kiazolwa, kulandani mambi ko kansi mambote. 
Uvanganga mambote i wa Nzambi; uvanganga mambi 
kamweni Nzambi ko. 

12 Demetelio utelwanga kimbangi kiambote kwa 
babonsono ye kwa kedika kiau kibeni. Beto mpe tu- 
tanga kimbangi, ye ngeye zeyi, vo kimbangi kieto kiena 
kiakedika. 

13 1, Mamingi mena yami mu sonika kwa ngeye, 
kansi kizolele sonika kwa ngeye mu ntinta ye lapi ko. 

14 Kansi mono isanga vuvu, vo ka ntama ko si 
yakumona, buna si tuavovasana mu nwa. 

t5 f Yenge kiakala yaku. Bakundi bakufidisi 
mbote. Kamba bakundi mbote muntu muntu. 

NKAND’A 
YUDA 


1 Yuda, isielo kia Yesu Klisto ye mpangia Yakobi, kwa 
babokulwa bazolwa mu Nzambi, i Se, ye bakebwa kwa 
Yesu Klisto. 

2 Nkenda ye yenge ye zola bika bianieka kwa beno. 

3 9| Lu bakiazolwa, bu yasa kimfuzi kiakionsono mu 
sonika kwa beno mu mpulusu eto yantuadi, buna yamona 
vo mfwiti sonika kwa beno mu kulubombidila łuanwa- 
nina minu kiayekudulwa banlongo kiamakulu. 

4 Kadi bantu bankaka bayelomokene mu nsweki— 
bakisonukunwa nzengolo yoyo yankanu ntama—bako- 
ndolo vumi kia Nzambi, bakitulanga nlemvo a Nzambi 
mavanga mansoni, bakalanga nkalu mu nyadi eto umosi 
kaka, i Mfumu Yesu Klisto. 

5 $ Beno luzeyi mamonsono kiamakulu, kansi nzolele 
kulubambula moyo, vo Mfumu bu kakivulusila bantu 
mu nsi a Ngipiti, buna kabunga balembwa leka minu. 

6 Mbasi zalembwa keba kikuluntu kiau, kansi zasisa 
kundu kiabau kibeni, wakeba zo mu tuvambu tuamvu ya 
mvu ku nsi atombe nate ye lumbu kiakinene kiamfundusu. 

7 Bonso Sodoma ye Ngomola ye mbanza zazungidila 
mo zakivana mu kinsuza mpila mosi ye babana, ye 
zanama nzinunu zanzenza, zasiwa bonso kimbangi 
kiansisi, bu zilungwanga kwama kwandongi zatia 
tuamvu ya mvu. 

8 9 Bantu baba bavanganga mpila mosi mu ndotolo 
zau zandozi, basumunanga nsuni, bayinanga kimfumu, 
batiakanga bankwa nkembo mu zulu. 

9 Kansi Mikaeli, i nkuluntu azimbasi, bu kabindana 
mpaka ye nkadi ampemba mu diambu dianitu a Mose, 
buna kakabuka ntima ko mu kunzengila nzengolo 
amvwezolo, kansi wavova: Mfumu kakusemba. 

10 Kansi babana batiakanga mamonsono mabale- 
mbolo zaya ye mamonsono. mabazeyi mu kimuntu 
bonso bulu bikondolo mayindu, basadilanga mo mu 
mbungulu au. 

11 Engwa bau, kadi badiata mu nzila ya Kaini, mu 
diambu diansendo bakukiyekula kwa nzimbusu za 
Balami, bavila bu babangisa bonso Kola. 

12 Bau i matona mamvindu mu mbuluku mieno 
miamatondo, bu badianga malambu ye beno, mvungi 
mikukidikilanga mu kondwa kwansoni, matuti mako- 
ndolo nlangu mafilwanga kwa zimpeve, nti miasivu 
mikondolo mbutu, miafwa mfwa zole, miavuzuka ye 
mianzi, 

13 mayo manganzi mambu matubanga mafulufulu 
mau mansoni, mbwetete zidiengilanga zalundulwa tombe 
kiampiuki kiamvu ya mvu. 

14 Enoki, i wansambodia tuka mu Adami, wabikula 
mu bau, wavova: Tala, Mfumu si kakwiza ye makumi 
mamafunda mabanlongo bandi 

15 mu zenga nzengolo kwa babonsono ye tungudila 
babonsono bakondolo vumi kia Nzambi mu diambu 
diamavanga mau mamonsono mambi mabavanga mu 
kondwa kwavumi kia Nzambi ye mu mambu mamonsono 
mambalu mavova bankwa masumu bakondolo vumi kia 
Nzambi mu kitantu kwa yandi. 

16 Babana bavungutanga ye nionganga, badiatanga 
bwena nzinunu zau, nwa miau mivovanga mambu ma- 
mbidi anene, bavovanga mambu mandengo kwa bantu 
mu diambu diabaka ndandu. 

17 1 Kansi beno, lu bakiazolwa, lubambuka moyo 
mu mambu makivovulwa kwa ntumwa za Mfumu eto 
Yesu Klisto; 

18 kadi bavova kwa beno: Mu ntangu yazimunina si 
mwakala mvwezi midiatanga bonso bwena nzinunu zau 
zambi' 

19 Babana i bau batukisanga luvambunu, bankwa 
nzinunu, bakondolo Mpeve. 

20 Kansi beno, lu bakiazolwa, lukitunga mu minu kieno 
kianlongo ye nlongo, lusambila mu Mpeve yanlongo, 

21 lukikeba mu zola kwa Nzambi, luvingila mu nle- 
mvo wa Mfumu eto Yesu Klisto moyo wamvu ya mvu. 

22 Lusungika bankaka bena keti-keti, 

23 luvulusa bankaka, lukubazamuna mu tia, lufwila 
bankaka nkenda mu wonga, lubela mpe kinkuti kiafi- 
nzulwa kwa nsuni. 

24 1 Kansi kwa yandi ulenda kulukeba ka luidi bwa 
ye kulutuasa kondwa lusembo mu kiese kiakingi va 
luse luankembo andi, 

25 kwa yandi Nzambi kaka, Mvulusi eto mu Yesu 
Klisto, Mfumu eto, bika kwakala nkembo, nene, luyalu 
ye lulendo, bonso bukakala tuka ntangu bu ka zabadika 
ko ye bwabu ye nate ye mvu miamvu ya mvu. Ameni. 


NZAIKUSU A YOANE 


Nzaikusu a Yesu Klisto yamvana Nzambi mu songa 

kwa sielo biandi monso mafwiti kwiza nswalu; yandi 
wazaikisa mo, bu kafidisa mbasi andi kwa sielo kiandi 
Yoane, 

2 wata kimbangi mu mambu ma Nzambi ye kimbangi 
kia Yesu Klisto, i mamonsono makamona. 

3 9 Mayangi mena ye yandi utanganga ye bau bawa- 
nga mambu mambikudulu yayi ye kebanga masonukwa 
mu yau, kadi ntangu yena lukufi. 

49 Yoane kwa mabundu nsambodia mena mu Asia. 
Nlemvo kwa beno ye yenge kitukidi kwa ndiena wena ye 
wakala ye una kwiza ye kwa mpeve nsambodia zena ya 
luse luakiandu kiandi 

5 ye kwa Yesu Klisto, i mbangi yakwikama, wantete 
wafuluka mu bafwa ye nyadi amfumu zantoto. Yandi 
ukumzolanga; watukutula mu masumu meto mu menga 
mandi, 

6 watuvanga kimfumu ye banganga kwa Nzambi andi 
ye Se, bika kakala nkembo ye luyalu mu mvu miamvu 
ya mvu. Ameni. 

7 9 Tala, yandi una kwiza mu matuti, meso mamo- 
nsono si makummona, banzeka ye makanda mamonsono 
va ntoto si makunniongina. Inga, Ameni. 

89 Mono i Alafa ye Omenga, buvovele, Mfumu 
Nzambi, i yandi wena ye wakala ye una kwiza, Mpungu- 
tulendo. 

9 T Mono Yoane, mpangi eno, ye nkwa kintuadi ye 
beno mu nzungu ye kimfumu ye ntatumunu mu Yesu, 
mono yakala va sanga kibikwanga Patamo mu diambu 
diamambu ma Nzambi ye kimbangi kia Yesu. 

10 Mono yakala mu Mpeve mu lumbu kia Mfumu, 
yawa ndinga yayinene ku nim'ami bonso vo yampu- 
ngi. 

s yavova: Monso maumweni, sonika mu nkanda, 
fidisa wo kwa mabundu nsambodia: kuna Efeso, kuna 
Smilina, kuna Pelengamo, kuna Tiatila, kuna Salade, 
kuna Filadelefia, kuna Laodikia 

12 Mono yabangumuka mu tala ndinga yavova kwa 
mono. Bu yabangumuka, yamona kebolo nsambodia 
biaminda biawola 

13 ye mu kati diakebolo nsambodia biaminda umosi 
ufwanane ye mwan'amuntu wavwata yunga, wakangwa 
nsinga wawola mu ntulu andi. 

14 Kansi ntu andi ye nsuki biakala biampembe bonso 
mika miampembe, bonso mvula zampembe, meso 
mandi makala bonso nlemo atia. 

15 Malu mandi mafwanane ye nsongo yabenguswa 
kwa tia, nding'andi bonso nding'anlangu miamingi. 

16 Mu koko kwandi kwalubakala mwakala mbwetete 
nsambodia, mu nw'andi mwavaika sabala kiakala meno 
matua yeku-yeku, luse luandi luakala bonso ntangu, bu 
yitentinanga mu ngolo zandi. 

17 Bu yammona, yabwa va malu mandi bonso yo 
yafwa, yandi watula koko kwandi kwalubakala va 

mono, wavova: Kukalani wonga ko; mono i wantete ye 
wansukunu 

18 ye ngiena moyo, yafwa, kansi tala, ngiena moyo 
mvu miamvu ya mvu, mbeki nsabi zalufwa ye zansi 
abafwa. 

19 I diau sonika maumweni ye momo mena bwabu ye 
mana kwiza landi, 

20 mansweki mambwetete nsambodia ziumweni mu 
koko kwami kwalubakala ye kebolo nsambodia bia- 
minda biawola. Mbwetete nsambodia i mbasi nsambo- 
dia zamabundu, kebolo nsambodia biaminda i mabundu 
nsambodia. 


Sonika kwa mbasi abundu diena mu Efeso: Edi 

divovele ndiena usimbidi mbwetete nsambodia mu ko- 
ko kwandi kwalubakala, ndiena udiatanga va kati diake- 
bolo nsambodia biaminda biawola: 

Nzeyi mavanga maku ye salu kiaku ye ntatumunu 
aku, vo ulembane vibidila bena bambi, vo watontele 
bakukivovilanga, vo i zintumwa, kansi ka bena bo ko, 
ngeye wabamweni, vo i bankwa luvunu. 

3 Ngeye wena ntatumunu wavibididi mu diambu 
diankumbu ami, kwanokene nitu ko. 

4 Kansi diambu ikuvwidi, vo wayambudi zola kwaku 
kwantete. 

5 I kuma bambuka moyo. kuusotokene, vilula diela, 
vanga mavanga mantete, vo ka bwa ko, si yakwiza kwa 
ngeye ye katula kebolo kiaku kiamwinda mu fulu kiandi, 
vo ulembolo vilula diela. 

6 Kansi diadi diena yaku, vo ubelanga mavanga 
mabaki-Nikolau maibelanga mpe. 

7 Wena matu, bika kawa mavovele Mpeve kwa mabu- 
ndu. Wonso ununganga si yakumvana kadia mu nti 
wamoyo wena mu Paladiso dia Nzambi. 

8 1 Sonika kwa mbasi abundu diena mu Smilina: Edi 
divovele wantete ye wansukunu wafwa ye wavutuka kala 
moyo: 

9 Nzeyi kwami nzungu zaku ye bumputu bwaku— 
kansi wena kimywama—ye ntiakulu zabau bakukivovila- 
nga, vo i ba Yudayo, ka bena bo ko, kansi lukutukunu 
lua Satana. 

10 Kukalani wonga mu mauna lunguiwa kwama ko. 
Tala, nkadi ampemba si katuba beno bankaka mu boloko 
mpasi luavukumunwa, si luamona nzungu mu kumi 
dialumbu. Kwikama nate ye lufwa, si yakuvana koloa 
kiamoyo. 

11 Wena matu, bika kawa mavovele mpeve kwa 
mabundu. Wonso ununganga, kana bivuswa kwa lufwa 
luanzole ko. 

12 T Sonika kwa mbasi abundu diena mu Pelengamo: 
Edi divovele ndiena wena ye sabala kiena meno matua 
yeku-yeku: 

13 Nzeyi kuukundanga, i kwena kiandu kia Satana. 
Ngeye ukebanga nkumbu ami, kwakadidi minu kiami 
nkalu ko mu lumbu bia Antipa, i mbangi ami yakwikama, 
wavondwa va kati ye beno vakundanga Satana. 

14 Kansi mambu mafiuma ikuvwidi, kadi vana 
vawena ubeki bankaka basimbidilanga longi dia Balami 
walonga Balaki mu tula kiambwisila bana ba Isaeli mu 
dia biayokulwa biteki ye mu ta kinsuza. 

15 Buna ngeye mpe wena ye bankaka basimbidilanga 
bonso bobo malongi mabaki-Nikolau. 

16 Vilula diela; vo ka bwa ko, si yakwiza nswalu kwa 
ngeye ye kubanwanisa mu sabala kianw'ami. 

17 Wena matu, bika kawa mavovele Mpeve kwa 
mabundu. Wonso ununganga si yakumvana mana 
maswekwa, si yakumvana tadi diampembe diasonama 
nkumbu yampa yilembolo zaya muntu kansi ndiena 
kaka utambudi yo. 

18 T Sonika kwa mbasi abundu diena mu Tiatila: Edi 
divovele Mwan'a Nzambi, i yandi wena meso bonso 
nlemo atia, malu mandi mafwanane ye nsongo yicema- 
nga: 

19 Nzeyi mavanga maku ye zola kwaku ye minu 

kiaku ye nsadulu aku ye ntatumunu aku ye mavanga 
maku, malandila malutidi mamana matekila. 

20 Kansi diambu ikuvwidi, yo uvibidilanga nkento 
wowo Isabeli ukukivovilanga, vo i mbikudi, ulonganga 
ye vukumunanga bisielo biami mu ta kinsuza ye dia 
biayokulwa biteki. 

21 Mono yamveni ntangu, mpasi kavilula diela, kansi 
kaviludi diela mu kinsuza kiandi ko. 

22 Tala, mono si yakuntuba va ntanda mu bela, ye 
mu bau bata kinsuza ye yandi si yafidisa nzungu zazingi, 
vo ka bana vilula diela mu mavanga mandi ko. 

23 Bana bandi si yavonda mu lufwa, mabundu mamo- 
nsono si mazaya, vo mono i ndiena ufionguninanga nse- 
kinia ye ntima, mono si yakuluvana, muntu muntu, bonso 
bwena mavanga mandi. 

24 Kansi mpovele kwa beno bankaka mu Tiatila, 
buna bena balembolo kala longi diodio, balembolo zaya 
mpinda za Satana, bonso bubavovanga: Kina kulutuika 
zitu kiankaka ko. 

25 Kansi lusimbidila momo mena yeno, nate ye 
yakwiza. 

26 1 Wonso ununganga ye kebanga mavanga mami 
nate ye nsukulu, mono si yakumvana lulendo mu bapaien. 

27 Yandi si kakubayala mu mvwala yasengwa ye 
kubabula bonso bubulwanga wumbwa bialubumba, 
bonso mono mpe yatambula lulendo kwa S'ami, 

28 si yakumvana mbwetete yansuka. 

29 Wena matu, bika kawa mavovele Mpeve kwa 
mabundu. 


3 Sonika kwa mbasi abundu diena mu Salade: Edi 
divovele ndiena wena ye mpeve nsambodia za Nzambi 
ye mbwetete nsambodia: Nzeyi mavanga maku, ubeki 
nkumbu vo wena moyo, kansi wena wafwa. 

2 Kaya meso, siamisa ndambu yisidi yeka mu fwa, 
kadi kiamweni mavanga maku malunga va luse lua 
Nzambi ami ko. 

3 I kuma bambuka moyo, bonso buwatambula ye 
wawa. Keba mo, vilula diela. Vo kwasikamene ko, 
si yakwiza bonso mwivi, kuna zaya lokula kiikwiza kwa 
ngeye ko. 

4 Ngeye wena ye bafiuma mu Salade balembolo 
sumuna mvwatu miau, bau si badiata yami mu kimpembe, 
kadi bafweni. 

5.9 Wonso ununganga, yandi si kavwikulwa bobo 
mvwatu miampembe, kina vinzikisa nkumbu andi mu 
nkanda wamoyo ko, si yatambudila nkumbu andi va 
luse lua S'ami ye va luse luambasi zandi. 

6 Wena matu, bika kawa mavovele Mpeve kwa mabu- 
ndu. 

7 f Sonika kwa mbasi abundu diena mu Filadelefia: 
Edi divovele Nkwa nlongo, Nkwa kedika, i yandi wena 
nsabi a Davidi, i yandi uzibulanga, kansi muntu kana 
zibika ko, uzibikanga, kansi muntu kana zibula ko: 

8 Nzeyi mavanga maku. Tala, mono yaveni mwelo 
wazibuka va luse luaku ulembane muntu zibika; kadi 
ngeye wena lulendo luafiuma, wakebele mambu mami, 
kwakedi nkumbu ami nkalu ko. 

9 Tala, si yasa vo bankaka bena mu lukutukunu lua 
Satana, bakukivovilanga, vo iba Yudayo, ka bena bo ko, 
kansi bavunanga, bana kwiza sambila va malu maku ye 
zaya, vo mono yakuzolele. 

10 Bu wakebele mambu mantatumunu ami, mono mpe 
si yakukeba mu lokula kiampukumunu kieka mu kwiza 
va ntandu antoto wawonsono wabantu mu vukumuna 
bakundanga va ntoto. 

11 Mono ikwiza nswalu. Simbidila mena yaku, 
mpasi muntu, kabonga koloa kiaku ko. 

12 9 Wonso ununganga, mono si yakumvanga kunzi 
mu kinlongo kia Nzambi ami; yandi kana vutuka vaika 
nkutu ko, si yasonika va yandi nkumbu a Nzambi ami 
ye nkumbu ambanz’a Nzambi ami, i Yelusalemi diampa 
diakulumuka tuka mu zulu mu Nzambi ami, ye nkumbu 
ami yampa. 

13 Wena matu, bika kawa mavovele Mpeve kwa 
mabundu. 

14 T Sonika kwa mbasi abundu diena mu Laodikia: 
Edi divovele Ameni, i mbangi yakwikama ye yakedika, 
i mbadukulu ansemono a Nzambi: 

15 Nzeyi mavanga maku, vo kwen'aku nzizia vo 
mbangazi ko. Engwa, nga mbote vo wena nzizia vo 
mbangazi. 

16 1 buna bu wena kididi ye lembolo kala mbangazi 
vo nzizia, si yakuluka mu nw'ami. 

17 Bu uvovele: Mono ngiena kimvwama, mbeki 
bialunga, kiena nsatu alekwa ko, kansi kuzeyi ko vo 
ngeye i kiazungulwa, nkwa kiadi, nkwa bumputu, wafwa 
meso, ukondolo nlele, 

18 ikuluengisa mu sumba kwa mono wola wabenguswa 
mu tia, mpasi wakala kimvwama, ye mvwatu mija- 
mpembe mu vwata, nsoni zaku ka zidi monika, ye mazi 
mameso mu kusa meso maku, mpasi wamona. 

19 Babonsono baizolanga ikubasembanga ye longa- 
nga ndongi, i diau sa kimfuzi ye vilula diela. 

20 Tala, mono itelamanga va mwelo ye kunkutanga. 
Vo muntu wilu nding'ami ye zibudi mwelo, buna si 
yakota kwa yandi ye dia ye yandi ye yandi si kadia ye 
mono. 

21 1 Wonso ununganga, mono si yakumvana kavwanda 
yami va kiandu kiami, bonso buyanunga mpe ye yavwanda 
ye S'ami va kiandu kiandi. 

22 Wena matu, bika kawa mavovele Mpeve kwa 
mabundu. 


4 Landila momo yamona, tala, mwelo mu zulu wazi- 
buka, ndinga yantete yiyawa yakala bonso yampungi, 
yavova kwa mono, yata: Baluka mwamu, si yakusonga 
mana kwiza kadi ku ntuala. 

2 Mono ntumbu kala mu Mpeve, tala, kiandu kiatu- 
Iwa mu zulu, umosi vwendi va kiandu. 

3 Ndiena wavwanda wafwanana mu lumonokono 

luandi bonso tadi diayaspisi ye tadi diasaladio, nkiama 
wazunga kiandu wafwanana ye tadi diaemelode mu tala. 

4 Kiandu kiazungudulwa kwa makumole ye biandu 
biia ye makumole ye ngudi ziia zabantu zavwanda va 
biandu biobio, zavwata mywatu miampembe ye koloa 
biawola va ntu miau. 

5 Mu kiandu muvaikanga mpezomo ye zindinga ye 
zimbandanu, ku luse luakiandu kulemanga minda nsa- 
mbodia miatia, i mpeve nsambodia za Nzambi. 

6 Ku luse luakiandu kwena bonso mbu wanakienzi- 
kienzi ufwanane ye matadi mamamoni-moni, mu kati 
diakiandu ye kinzungidila ye kiandu semwa biia biamoyo, 
biazala kwa meso ye ku luse ye ku nima. 

7 Semwa kiantete kiafwanana ye nkosi, kianzole 
kiafwanana ye ngombe yambakala, kiantatu kiakala 
zizi bonso muntu, kiania kiafwanana ye ngo azulu 
yitilumukanga. 

8 Semwa bina biia biamoyo biakala maveve masa- 
mbanu masambanu, biazala kwa meso ku mbazi ye mu 
ngudi, ka biena luvundu mu fuku ye mwini ko, bivovanga : 
Wanlongo, wanlongo, wanlongo, Mfumu Nzambi, i 
Mpungu-tulendo, wakala ye wena ye una kwiza. 

9 Semwa biamoyo bu bina vana nkembo ye nzitusu 
ye matondo kwa yandi uvwandanga va kiandu, kwa yandi 
wena moyo mu mvu miamvu ya mvu, 

10 buna makumole ye ngudi ziia zabantu si bafukama 
va luse luandiena uvwandanga va kiandu ye sambila 
ndiena wena moyo mu mvu miamvu ya mvu, si batuba 
koloa biau va luse luakiandu, si bavova: 

11 Ngeye Mfumu eto ye Nzambi eto ufweni mu tambula 
nkembo ye nzitusu ye lulendo, kadi ngeye wasema biabio- 
nsono, mu diambu dialuzolo luaku biakala ye biasemwa. 


5 Mu koko kwalubakala kwandiena wavwanda va 
kiandu, yamona nkanda wasonukwa mu ngudi ye ku 
mbazi, wasiwa dimbu nsambodia. 

2 Yamona mbasi yangolo yasamuaa mu ndinga 

yayinene: Nani fweni mu bengula nkanda ye zibula 
dimbu biawau? 

3 Ka muntu ko mu zulu vo va ntoto ko vo ku nsi 
antoto ko walenda bengula nkanda vo tala wo. 

4 Mono yadila beni, muntu bu kalembwa solulwa 
wafwanana mu bengula nkanda vo tala wo. 

5 Mosi mu ngudi zabantu wavova kwa mono: 
Kudilani ko. Tala, nkosi yakanda dia Yuda, i mwanzi 
a Davidi, wanunga mu bengula nkanda ye zibula dimbu 
nsambodia biawau. 

6 1 Mono yamona va kati ye kiandu ye semwa bina 
biia biamoyo ye ngudi zabantu Mwan'ameme utelamene 
bonso vo wavondwa, wakala mpoka nsambodia ye meso 
nsambodia, mpeve nsambodia za Nzambi zafiduswa ku 
ntoto wawonsono. 

7 Yandi wayiza, wabonga nkanda mu koko kwalu- 
bakala kwandiena wavwanda va kiandu. 

8 Bu kabonga nkanda, semwa bina biia biamoyo ye 
makumole ye ngudi ziia zabantu bafukama va luse lua 
Mwan'ameme, mosi mosi wakala ye nsambi ye malonga 
mawola mazala kwa biamfwitisila mwisi, i nsambulu 
zabanlongo. 

9 Bayimbila nkunga wampa, bavova: Ngeye fweni 
mu bonga nkanda ye zibula wo bidimbu, kadi ngeye 
wavondwa ye wakudila Nzambi bantu mu menga maku 
tuka mu makanda mamonsono ye ndinga zazonsono ye 
mvila zazonsono zabantu, 

10 ngeye wabavanga kwa Nzambi eto kimfumu ye 
banganga, si bayala va ntoto. 

11 Yamona, yawa nding'ambasi zazingi zazunga 
kiandu ye semwa biamoyo ye ngudi zabantu ye ntalu au 
yakala makumi mamafunda mamakumi mamafunda ye 
mafunda mamafunda. 

12 Bavova mu ndinga yayinene; Mwan’ameme wavo- 
ndwa ufweni mu tambula lulendo ye kimvwama ye 
nduenga ye ngolo ye nzitusu ye nkembo ye nsambulu. 

13 Mono yawa mpe semwa biabionsono biakala mu 

zulu ye ya ntoto ye ku nsi antoto ye va mbu ye biabio- 
nsono biena mu biau biavova: Kwa yandi vwendi ya 
kiandu ye kwa Mwan'ameme, bika kwakala nsambulu 
ye nzitusu ye nkembo ye ngolo mu mvu miamvu ya 
mvu. 

14 Semwa biia biamoyo biavova: Ameni; ngudi 
zabantu bafukama, basambila. 


6 Yamona Mwan'ameme, bu kazibula dimbu kimosi 
mu bidimbu nsambodia, yawa kimosi mu semwa biia 
biamoyo kiavova mu ndinga bonso vo yambandanu: 
Wiza! 

2 Yamona, tala, kavalu kwampembe ye ndiena wavwa- 
nda ko va ntandu wakala ntota, yandi wavewa koloa, 
wayenda nungi, mpasi kanunga. 

3 9 Bu kazibula dimbu kianzole, yawa semwa kianzole 
kiamoyo kiavova: Wiza! 

4 Kavalu kwankaka kwavaika kwakala kwambwaki 
yatia, kwa ndiena wavwanda ko kwavewa kakatula 
yenge va ntoto, mpasi bavondasana ; yandi wavewa sabala 

iakinene. 

5 $| Bu kazibula dimbu kiantatu, yawa semwa kiantatu 
kiamoyo kiavova: Wiza! Yamona, tala, kavalu kwa- 
mpiuki, ndiena wavwanda ko wakala balanza mu koko 
kwandi. 

6 Yawa bonso vo ndinga mu kati diasemwa biia 
biamoyo yavova: Tezo kimosi kiafroment mu denali 
kimosi, tezo bitatu biaorge mu denali kimosi, kubivisani 
mazi ye vinia ko. 

7 { Bu kazibula dimbu kiania, yawa ndinga yasemwa 
kiania kiamoyo yavova: Wiza! 

8 Yamona, tala, kavalu kwamfumfukutu, ndiena 
wavwanda ko, nkumbu andi lufwa, ye nsi abafwa 
yannama. Bavewa lulendo mu ndambu yania yantoto 
mu vonda mu sabala ye mu nsatu ye mu mfwilu ye mu 
bulu biansisi biansi. 

9 9 Bu kazibula dimbu kiantanu, yamona ku nsi azikwa 

miela miabau bavondwa mu diambu diamambu ma 
Nzambi ye kimbangi kiau kibata. 

10 Baboka mu ndinga yayinene, bavova: Mfumu, 
wanlongo ye wakedika, ntama kwa una zingila mu fundisa 
ye vutula nlandu mu menga meto kwa bau bakundanga 
va ntoto? 

11 Bavewa mosi mosi mvwatu wampembe, bakambwa 
bavunda diaka fintangu-ntangu, nate ye ntalu yalunga yabi- 
sielo yau ye mpangi zau bana vondwa bonso bau kibeni. 

Yamona, bu kazibula dimbu kiansambanu, 
kwakala ndikunu yayinene yantoto, ntangu yakituka 
napiu bonso ngoto zamika, ngonda yamvimba yakituka 
bonso menga. 

13 Mbwetete zazulu zasotuka va ntoto bonso nti 
wakuyu usotunanga mbutu miandi mialembwa yela, 
bu unikusu kwa tembo. 

14 Zulu diakatuka bonso nkanda uzingwanga, miongo 
miamionsono ye bisanga biabionsono biakatulwa mu fulu 

iau. 

15 Ntinu miantoto ye bankwa nene ye bakuluntu 
babinwani ye bamvwama ye bangolo ye nanga miamio- 
nsono ye bampwanza babonsono baswama mu mabulu 
mantoto ye mu matadi mamiongo. 

16 Bavovanga kwa miongo ye matadi: Lutubwila, 
lutusweka mu zizi kiandiena uvwandanga va kiandu ye 
mu nganzi za Mwan'ameme. 

17 Kadi lumbu kiau kiakinene kianganzi kizidi, nani 
lenda telama? 


7 Landila momo yamona mbasi ziia zitelamene va 
fuma biia biantoto basimbidila mpeve ziia zantoto, 
mpasi mpeve nkutu ka yavevumuka va ntoto ko, ka mu 
mbuvomuntiko. . 

2 Yamona mbasi yankaka yabaluka tuka muselukila- 
nga ntangu, wakala dimbu kia Nzambi amoyo; yandi 
waboka mu ndinga yayinene kwa mbasi ziia zavewa mu 
bivisa ntoto ye mbu. 

3 wavova: Ka lubivisani ntoto nkutu ko, ka mbu vo 
minti ko, nate ye tusidi bisielo bia Nzambi eto dimbu va 
mbulu zau. 

4 Yawa ntalu abasiwa dimbu: nkama mosi ye maku- 
maia ye mafunda maia basiwa dimbu mu makanda 
mamonsono mabana ba Isaeli. 

5 Mu kanda dia Yuda mwasiwa dimbu kumi ye 
mafunda mole, mu kanda dia Lubeni kumi ye mafunda 
mole, mu kanda dia Ngadi kumi ye mafunda mole, 

6 mu kanda dia Aseli kumi ye mafunda mole, mu 
kanda dia Nafatali kumi ye mafunda mole, mu kanda dia 
Manase kumi ye mafunda mole, 

7 mu kanda dia Simeoni kumi ye mafunda mole, mu 
kanda dia Levi kumi ye mafunda mole mu kanda dia 
Isakali kumi ye mafunda mole, 

8 mu kanda dia Zabuluni kumi ye mafunda mole, mu 
kanda dia Yosefi kumi ye mafunda mole, mu kanda dia 
Benyamini kumi ye mafunda mole basiwa dimbu. 

9 | Landila momo yamona, tala, ndonga yayinene 
yalembana muntu tanga ntalu, batuka mu mvila zazo- 
nsono zabantu ye mu makanda mamonsono ye bantu ye 
zindinga, batelama va luse luakiandu ye va luse lua 
Mwan'ameme, bavwata mvwatu miampembe ye bakala 
mandala mu moko mau. 

10 Baboka mu ndinga yayinene, bavova: Mpulusu 
yena kwa Nzambi eto uvwandanga va kiandu ye kwa 
Mwan'ameme. 

11 Mbasi zazonsono zatelama kinzungidila ye kiandu 
ye ngudi zabantu ye semwa biia biamoyo, bafukama va 
zizi biau va ntadisi akiandu, basambila Nzambi, 

12 bavova: Ameni! Nsambulu ye nkembo ye nduenga 
ye matondo ye nzitusu ye lulendo ye ngolo biakala kwa 
Nzambi eto nate ye mvu miamvu ya mvu. Ameni. 

13 Mosi mu ngudi zabantu wavutula, wavova kwa 
mono: Baba bavweti mvwatu miampembe i banani, kwe 
batukidi? 

14 Yavova kwa yandi: Mfumu ami, ngeye zeyi. 

Yandi wavova kwa mono: Baba i bau batukidi mu nzu- 
ngu yina yayinene, basukudi mvwatu miau, bavembole 
mio mu menga ma Mwan'ameme. 

15 I kuma bena va luse luakiandu kia Nzambi, 
bakunsadilanga mwini ye fuku mu kinlongo kiandi; 
uvwandanga va kiandu si kakubapupidikila nzo andi 
yangoto. 

16 Ka bana vutuka mona nsatu vo mpwila ko, ntangu 
ye mbangazi ka bina kubayamisa ko. 

17 Kadi Mwan'ameme wena mu katidiakiandu si kaku- 
bavunga ye kubatuala ku nto zanlangu wamoyo; Nzambi 
si kakunguna mansanga mamonsono mu meso mau. 


g Bu kazibula dimbu kiansambodia, mwakala napi mu 
zulu kani mu ndambu alokula. 

2 Yamona mbasi zozo nsambodia zitelamanga va use 
lua Nzambi, zavewa mpungi nsambodia zakulumeta. 

3 1 Mbasi yankaka yayiza telama va zikwa, yakala 
longa diawola diamfwitisila mwisi, yandi wavewa bia- 
mfwitisila mwisi biabingi, mpasi kavana bio va kimosi 
ye nsambulu zabanlongo va zikwa diawola diena va 
ntadisi akiandu. 

4 Mu biamfwitisila mwisi biakala mu koko kwambasi 
mwafundumuka mwisi va luse lua Nzambi, wau wa- 
bundana ye nsambulu zabanlongo. 

5 Mbasi yabonga longa diamfwitisila mwisi, yafuluza 
dio mu tia tuazikwa, yatuba to va ntoto, mbandanu ye 
zindinga ye mpezomo ye ndikunu yantoto bialanda. 

6 T Mbasi zozo nsambodia zakala mpungi nsambodia 
zakulumeta zakubama mu sika. 

7 { Yantete yasika, buna kwanoka va ntoto mvul'ama- 
tadi ye tia tuasangwa menga, ndambu yantatu yantoto 
yavia, ndambu yantatu yaminti yavia, titi biabionsono 
biankunzu biavia. 

8 T Mbasi yanzole yasika, ye lekwa kifwanane ye 
mongo waunene walema kwa tia kiatubwa mu mbu, 
ndambu yantatu yambu yakituka menga. 


NZAIKUSU A YOANE 8, 9 561 


9 Ndambu yantatu yasemwa biamoyo biakala mu 
mbu yafwa, ndambu yantatu yazinzaza yabungwa. 

10 1| Mbasi yantatu yasika, mbwetete yayinene yako- 
luka mu zulu, yalema bonso mwinda, yasotuka va 
ndambu yantatu yamila ye nkelo mianlangu. 

11 Nkumbu ambwetete yibikwanga Nlulukulu; nda- 
mbu yantatu yanlangu yakituka nlulukulu, babingi mu 
bantu bafwa kwa nlangu, kadi miayika nasokolo, 

12 (| Mbasi yania yasika, ndambu yantatu yantangu 
yabandwa ye ndambu yantatu yangonda ye ndambu 
yantatu yazimbwetete, mpasi ndambu yantatu yabiau 
yakituka tombe, ndambu yantatu yamwini yalembwa 
kienzuka, ye bobo fuku mpe. 

13 Yamona ye yawa ngo azulu yatilumuka va kati 
diazulu, yau yavova mu ndinga yayinene: Engwa, engwa, 
engwa kwa bau bakundanga va ntoto mu diambu 
manonga zampungi zakulumeta zina sika mbasi zitatu 
zisi 


Mbasi yantanu yasika, buna yamona mbwetete 
yakisotukina, va ntoto tuka ku zulu; yandi wavewa 
nsabi abulu diabenga, 

2 Wazibula bulu diabenga, ye mu bulu mwafutumuka 
mwisi bonso mwisi wafoloni kiakinene, ntangu ye mpeve 
bialomba mu diambu diamwisi wabulu. 

3 Mu mwisi mwavaika makonko va ntoto, mau 
mavewa ngolo, bonso nkutu zantoto zena ngolo. 

4 Mau makambwa, vo ka mabivisa titi biantoto ko, 
ka biankunzu vo minti ko, kansi bantu babana kaka 
bakondolo dimbu kia Nzambi va mbulu zau. 

5 Mau ka mavewa mu kubavonda ko kansi mu kuba- 
kwamisa mu ngonda tanu; kwama kumasila kwakala 
bonso kwama kwankutu, bu yitele muntu. 

6 Mu lumbu bina bantu si batomba lufwa, kansi ka 
bana mona lo ko, si bakala ngunda zafwa, kansi lufwa 
lukubatinanga. 

7 Lunitu luamakonko luafwanana ye kavalu kwaku- 

bama ku mvita; va ntu miau vakala bilekwa bifwana ye 
koloa biawola, zizi biau biafwanana ye zizi biabantu. 

8 Mau makala nsuki bonso nsuki zabakento, meno 
mau makala bonso mankosi. 

9 Mau makala nkaku zantulu bonso yo nkaku zantulu 
zasengwa, zu diamaveve mau diakala bonso zu diama- 
kalu mabakavalu babingi bayungusanga ntinu ku mvita. 

10 Makala minkila ye biba bonso zinkutu; mu nkila 
mjau mwakala ngolo zau mu bivisa bantu ngonda tanu. 

11 Mayalwanga kwa ntinu, i mbasi abenga, nkumbu 
andi mu kiebeleo Abadoni, mu kielene nkumbu andi 
Apolioni. 

12 1 Engwa diantete diviokele. Tala, maengwa mole 
mana kwiza landi. 

13 Mbasi yansambanu yasika, yawa ndinga mu 
mpoka ziia zazikwa diawola diena va luse lua Nzambi, 

14 yavova kwa mbasi yansambanu yakala mpungi 
zakulumeta: Kangula mbasi ziia zakangama va nzadi 
yayinene ya Eufalata. 

15 Mbasi ia zakangulwa zakubama mu lokula ye 
lumbu ye ngonda ye mvu, mpasi zavonda ndambu 
yantatu yabantu. 

16 Ntalu ankangu wamintentami va bakavalu yakala 
makumole mamafunda yonzika mu kumi diamafunda. 
Mono yawa ntalu au. 

17 Bonso bobo 'yamona mu monameso bakavalu ye 
bavwanda va bau bakala nkaku zantulu zambwaki yatia 
ye zandombe ye zantinta yasolofo; ntu miabakavalu 
miakala bonso ntu miankosi; mu nwa miau muvaikanga 
tia, mwisi, solofo. 

8 Mu vunga bina bitatu mwavondwa ndambu 
yantatu yabantu, i kwa tia ye mwisi ye solofo biavaika 
mu nwa miau. 

19 Kadi ngolo zabakavalu zena mu nwa miau ye mu 
nkila miau, kadi nkila miau mifwanane ye zinioka, 
miena mintu; mu miau babivisilanga. 

20 Basidi mu bantu, balembwa vondwa mu vunga 


NZAIKUSU A YOANE 9, 10 563 


biobio, ka bavilula mpe diela mu mavanga mamoko mau 
ko, mpasi balembwa sambila mpeve zambi ye biteki 
bina biawola ye biapalata ye biansongo ye biamatadi ye 
bianti bilembolo mona vo wa vo diata. 

21 Ka bavilula madiela mu mpondolo zau ko vo 
kiloka kiau vo kinsuza kiau vo bwivi bwau ko, 


10 Mono yamona mbasi yankala yangolo yakulu- 
muka tuka mu zulu, yavwata tuti, nkiama wakala 
va ntandu a ntu andi, zizi kiandi kiakala bonso ntangu, 
malu mandi bonso makunzi matia. 

2 Yandi wasimba finkanda-nkanda fiabengulwa mu 
koko kwandi, wasa kulu kwandi kwalubakala va mbu ye 
kwalumoso va nsi. 

3 Waboka mu ndinga yayinene, bonso busambanga 
nkosi. Bu kaboka, mbandanu nsambodia zavova ndinga 
zau. 

4 Mbandanu nsambodia bu zavova, yakana sonika; 
yawa ndinga mu zulu, yavova; Sweka mavovele mba- 
ndanu nsambodia, kusonikani mo ko, 

5 $| Mbasi yina yiyamona yitelamene va mbu ye va nsi, 
yasangata koko kwandi kwalubakala ku zulu. 

6 Yandi wadia ndefi mu yandi wena moyo nate ye 
mvu miamvu ya myu, i yandi wasema zulu ye lekwa biena 
mu diau, ntoto ye lekwa biena va wau, mbu ye lekwa 
biena mu wau, vo ntangu ka yina vewa diaka ko, 

7 kansi mu lumbu bina bianding'ambasi yansambodia, 
bu keka mu sika, buna lukanu luansweki lua Nzambi 
luna mana lunga, bonso bwena nsamu wambote ukasa- 
muna kwa bisielo bìandi, i bambikudi. 

8 f Ndinga yina yiyawa tuka mu zulu, yavutuka vova 
kwa mono, yata; Wenda, bonga finkanda-nkanda fia- 
bengulwa mu koko kwambasi yitelamene va mbu ye va nsi. 

9 Yayenda kwa mbasi, yalomba kampana finkanda- 
nkanda. Yandi wavova kwa mono: Bonga wadia fio; 
si fiasa vumu kiaku nasokolo, kansi mu nw'aku si fiakala 
nazeke-zeke bonso niosi. 

10 Yabonga finkanda-nkanda mu koko kwambasi, 
yadia fio; fiakala nazeke-zeke mu nw'ami bonso niosi, 
kansi bu yadia fio, vumu kiami kiasiwa nasokolo. 

11 Yakambwa vo: Bikula una vutuka bikula kwa 
bantu ye makanda mabantu ye zindinga ye ntinu mia- 
mingi. 


11 Mono yavewa tutu diafwanana ye nkawa, yaka- 
mbwa: Telama wateza kinlongo kia Nzambi ye 
zikwa ye bau basambilanga mu kiau. 

2 Kansi kianzala kiena ku mbazi akinlongo, bika kio, 
kutezani kio ko, kadi kiavewa kwa bapaien, bau si badia- 
tikisa mbanza yanlongo mu makumaia ye ngonda zole. 

3 Mono si yavana luve kwa mbangi zami zole mu 
bikula mu funda dimosi ye nkama zole ye makumasa- 
mbanu malumbu, bau bana vwata ngoto. 

4 Bau i nti miole miaolive ye kebolo biole biaminda 
bitelamanga va luse lua Mfumu antoto. 

5 Vo muntu zolele kubabivisa, buna tia tuna vaika 
mu nwa miau ye manisa ntantu miau; vo muntu zolele 
kubabivisa, buna bobo kaka si kavonduwa. 

6 Bena lulendo luakandila zulu, mpasi mvula ka 
yanoka mu lumbu biambikudulu au ko; bena lulendo 
mu minlangu mu kitula mio menga ye mu banda ntoto 
mu vunga biabionsono yonso ntangu yibazolele. 

7 Bu bana manisa kimbangi kiau, bulu kiansisi 
kina tombuka mu benga, si kiakubanwanisa ye kubabedisa 
ye kubavonda. 

8 Mvumbi zau zina lambalala va nzila mu mbanza 
yayinene yibikwanga mu kimpeve Sodoma ye Ngipiti, 
mwakomunwa mpe Mfumu au va kulunsi. 

9 Bankaka mu bantu ye makanda ye zindinga ye mvila 
zabantu si bamona mvumbi zau lumbu tatu ye ndambu, 
ka bana yambula mvumbi zau zatulwa mu ndiamu ko. 

10 Bakundanga va ntoto si bayangalala mu bau ye 
kala kiese ye filasana minkailu, kadi mimbikudi miomio 
miole miakwamisa bakundanga va ntoto. 

11 Lumbu tatu ye ndambu bu biavioka, mpeve 
yamoyo yatuka kwa Nzambi yakota mu bau, batelama 
va malu mau, wonga wawingi wabwila babamona. 

12 Bawa ndinga yayinene yatuka mu zulu, yavova kwa 
bau: Lubaluka vava, babaluka kuna zulu mu tuti, 
ntantu miau miabamona. 

13 Mu lokula kina mwakala ndikunu yayinene 
yantoto, ndambu mosi yakumi yambanza yabwa, 
mafunda nsambodia mabantu mavondwa mu ndikunu 
yoyo; basidi bakala wonga ye bavana nkembo kwa 
Nzambi azulu. 

14 9 Engwa dianzole diviokele. Tala, engwa diantatu 
dina kwiza nswalu. 

15 1 Mbasi yansambodia yasika ye mu zulu mwawa- 
kana ndinga zazinene zavova : Kimfumu kianza kiayikidi 
kia Mfumu eto ye kia Klisto andi, yandi si kakala ntinu 
nate ye mvu miamvu ya mvu. 

16 Makumole ye ngudi ziia zabantu zivwandanga va 
biandu biau va luse lua Nzambi zafukama va zizi biau, 
zasambila Nzambi, 

17 zavova: Tutondele ngeye Mfumu Nzambi, Mpungu- 
tulendo, wena ye wakala, kadi wabongele lulendo luaku 
lualunene ye wayikidi ntinu. 

18 Makanda mabantu makala nganzi, kansi nganzi 
zaku zizidi ye ntangu yina funduswa bafwa ye yiuna 
vana nsendo kwa bisielo biaku, i bambikudi ye banlongo 
ye bavuminanga nkumbu aku, babake ye babanene, ye 
ntangu yiuna bunga babunganga nioto. 

19 Kiniongo kia Nzambi kiena mu zulu kiazibuka, 
nkel'andi yaluwawanu yamonika mu kiniongo kiandi; 
buna kwakala mpezomo ye zindinga ye mbandanu ye 
ndikunu yantoto ye myula yayinene yamatadi. 


1 Dimbu kiakinene kiamonika mu zulu, nkento 

wavwata ntangu, ngonda yakala ku nsi amalu 
mandi, va ntandu antu andi vakala koloa kiakumi ye 
mbwetete zole. 

2 Yandi wakala vumu, waboka, wakala nsongo ye 
miangala miabuta. 

3 Dimbu kiankaka kiamonika mu zulu, tala, dalaka 
kiakinene kiambwaki kiakala ntu nsambodia ye kumi 
diampoka ye va ntu miandi binteka nsambodia biaki- 
mfumu. 

4 Nkiľandi wakoka ndambu yantatu yambwetete 
zazulu, watuba zo va ntoto. Dalaka kiatelama va luse 
luankento wakala mu buta, mpasi kamina mwan'andi 
bu kabutidi wo. 

5 Yandi wabuta mwana, i mwana wabakala, una yala 
bantu babonsono mu mvwala yasengwa. Mwan'andi 
wazamunwa kuna kwena Nzambi ye kiandu kiandi. 

6 Nkento watinina kuna nsi yankatu kukakubukulwa 
vuma kwa Nzambi, mpasi banyundula kuna funda dimosi 
ye nkama zole ye makumasambanu malumbu. 

7.9 Mwakala mvita ku zulu: Mikeali ye mbasi zandi 
banwanisa dalaka, dalaka ye mbasi zandi banwana 


mpe. 

8 Kansi ka banunga ko, fulu ka kiasolulwa diaka kwa 
ban mu zulu ko. 

9 Dalaka kiakinene kiatubwa ku nsi, i nioka yankulu 
yibikwanga nkadi ampemba ye Satana, i yandi uzimbi- 
sanga ntoto wawonsono wena bantu, yandi watubwa va 
ntoto, mbasi zandi zatubwa yandi. 

10 Yawa ndinga yayinene mu zulu yavova: Bwabu 
bwayizidi mpulusu ye lulendo ye kitinu bia Nzambi eto 
ye lulendo lua Klisto andi; kadi mfundi ampangi zeto 
waluanzulu, i yandi ukubafundanga va luse lua Nzambi 
eto fuku ye mwini. 

11 Bau bambedisa mu diambu diamenga ma Mwan' 
ameme ye mu diambu diamambu makimbangi kiau, ka 
batina lufwa ko. 

12 I kuma luyangalala, lu mazulu, ye beno lukunda- 
nga mu mau. Engwa ntoto ye mbu, kadi nkadi ampe- 
mba wakulumukini kwa beno, wena nganzi zazingi, bu 
kazeyi, vo fintangu-ntangu kaka fiakidi yandi. 

13 $| Dalaka bu kiamona, vo kiatubwa va ntoto, buna 
kiazoma nkento wabuta mwana wabakala. 

14 Nkento wavewa maveve mole mango azulu yayi- 
nene, mpasi katilumuka kuna nsi yankatu ku fulu kiandi 
kikayundulwanga ntangu ye zintangu ye ndambu antangu 
ntama tuka kwena nioka. 

15 Nioka yacilumuna nlangu mu nw’andi ku nim'a- 
nkento bonso vo mwila, mpasi kankukula mu mwila. 

16 Ntoto wasadisa nkento, ntoto wazibula nw'andi, 
wamina mwila wacilumuna dalaka mu nw' andi. 

17 Dalaka kiakadila nkento nganzi, kiayenda nwanisa 
bankun'andi basidi bakebanga nsikudukusu za Nzambi 
ye kimbangi kia Yesu. 

18 $| Yandi watelama va nienge wambu. 


1 3 Mono yamona bulu kiansisi kiatombuka mu mbu 

kiakala kumi diampoka ye ntu nsambodia ye 
kumi diabinteka biakimfumu va mpoka zandi ye nkumbu 
zantiakulu va ntu miandi. 

2 Bulu kiansisi kiyamona kiafwanana ye ngo, malu 
mandi makala bonso malu maulusu, nw'andi bonso 
nw'ankosi; dalaka kiavana kio ngolo zandi ye kiandu 
kiandi ye lulendo lualunene. 

3 Yamona ntu andi mosi bonso vo waluekwa mu fwa, 
vwa kiandi kiamfwilu kianiaka, nza yayonsono yayi- 
tukwa, yanama bulu kiansisi; 

4 basambila dalaka, bu kiavana lendo kwa bulu 
kiansisi, basambila bulu kiansisi, bavova: Nani fwanane 
ye bulu kiansisi, nani lenda kio nwanisa? 

5 Kiau kiavewa nwa mu vova mambu mamanene ye 
zintiakulu, kiavewa lulendo mu yala makumaia ye 
ngonda zole. 

6 Kiau kiabandula nw'andi mu tiaka Nzambi ye 
nkumbu andi ye kinlongo kiandi ye bakundanga mu zulu. 

7 Kiavewa lulendo mu nwanisa banlongo ye kuba- 
bedisa; kiavewa lulendo mu makanda mamonsono ye 
bantu ye zindinga ye mvila zabantu. 


568 NZAIKUSU A YOANE 13 


8 Babonsono bakundanga va ntoto si bakunsambila, 
i balembolo sonukwa nkumbu zau tuka vana ntudulu 
alufulu luanza mu nkanda wamoyo wa Mwan'ameme 
wavondwa. 

9 Vo muntu wena matu, bika kawa. 

10 Ubwilanga zinkole, si kabwilwa kinkole; yo muntu 
vondele mu sabala, si kavondwa mu sabala. Vava vena 
mvibudulu ye minu biabaniongo. 

11 (| Mono yamona bulu kiankaka kiansisi kiavaika 
mu ntoto, kiakala mpoka zole zafwanana ye mpoka 
zamwan'ameme, kiavova bonso dalaka. 

12 Kiau kisadilanga lulendo lualonsono luabulu 
kiantete kiansisi va luse luandi. Kisanga, vo ntoto ye 
bakundanga va wau basambila bulu kiantete kiansisi 
kianiakuswa vwa kiamfwilu. 

13 Kivanganga dimbu biabinene, i kiaki mpe kiakulu- 
muna tia tuka mu zulu nate ye va ntoto va luse, luaba- 
ntu. 

14 Kizimbisanga bakundanga va ntoto mu diambu 
diadimbu bikiavewa mu vanga va luse luabulu kiansisi, 
kiakamba bakundanga va ntoto bavanga kimama mu 
zitisa bulu kiansisi kialuekwa mu sabala kansi kia- 
vuka. 

15 Kiavewa mu vana mwela kwa mama kiabulu 
kiansisi, mpasi mama kiabulu kiansisi kiavova, ye kiavo- 
ndisa babonsono balembolo sambila mama kiabulu 
kiansisi. 

16 Kisanga, vo babonsono, babake ye babanene ye 
bamvwama ye bamputu ye bampwanza ye minanga, ba- 
tambula dimbu va koko kwalubakala vo va mbulu, 

17 mpasi muntu kakala luve mu sumba vo teka ko, 
kansi ndiena kaka wena dimbu, i nkumbu abulu kiansisi 
vo ntalu ankumbu andi. 

18 Vava vena nduenga. Wena nduka, bika katanga 
ntalu abulu kiansisi, kadi i ntalu amuntu, ntalu andi i 
yayi: nkama sambanu ye makumasambanu ye sambanu. 

1 4 Mono yamona, tala, Mwan'ameme watelama va 

mongo wa Sioni ye va kimosi ye yandi nkama mosi 
ye makumaia ye mafunda maia, bakala nkumbu andi ye 
nkumbu a S'andi yasonama va mbulu zau. 

2 Yawa ndinga tuka mu zulu bonso nding'anlangu 
miamingi, bonso nding'ambandanu yangolo; ndinga yi- 
yawa yakala bonso ningu miansambi zisikanga minsi- 
ki 


i. 

3 Bayimbila nkunga wampa va luse luakiandu ye va 
luse luasemwa biia biamoyo ye ngudi zabantu; muntu 
nkutu kalendi longuka nkunga wowo ko, kansi babana 
nkama mosi ye makumaia ye mafunda maia bakulwa va 
ntoto. 

4 Baba i bau balembwa sumunwa ye bakento, kadi 
bena bonso zindumba, baba i bau banamanga Mwan'a- 
meme konso kukakwendanga. Baba bakulwa mu bantu 
bonso ntekidi kwa Nzambi ye kwa Mwan’ameme. 

5 Mu nwa miau ka mwasolulwa luvunu ko, bakondolo 
lusembo. 

6 T Mono yamona mbasi yankaka yatilumuka mu 
kati diazulu, yakala nsamu wambote wamyu ya 
mvu mu samuna kwa bavwandanga va ntoto ye kwa 
mvila zazonsono zabantu ye makanda ye zindinga ye 
bantu. 

7 Yau yavova mu ndinga yayinene: Luvumina Nzambi, 
lumvana nkembo, kadi lokula kiamfundusu andi kizidi, 
lusambila ndiena wavanga zulu ye ntoto ye mbu ye nto 
zaminlangu. 

89 Mbasi yankaka, i yanzole, yalanda, yavova: 
Babeli diadinene bwa dibwidi, i diau diavana bantu babo- 
nsono mu nwa vinia kianganzi zakinsuza kiandi. 

9 T Mbasi yankaka, i yantatu, yabalandila, yavova mu 
ndinga yayinene; Vo muntu usambilanga bulu kiansisi 
ye mama kiandi, ye tambudi dimbu kiandi va mbulu vo 
va koko kwandi, 

10 buna yandi mpe si kanwa vinia kialembwa sangwa 
kianganzi za Nzambi kiasiwa mu mbungu ankesi zandi; 

yandi si kakwamuswa mu tia ye solofo va luse luambasi 
zanlongo ye va luse lua Mwan'ameme. 

11 Mwisi wakwama kwau ufundumukanga nate ye 
mvu miamvu ya mvu, ka bena luvundu mu fuku ye 
mwini ko, i bau basambilanga bulu kiansisi ye mama 
kiandi ye wonso utambulanga dimbu kiankumbu andi. 

12 Vava vena mvibudulu abanlongo bakebanga 
nsikudukusu za Nzambi ye minu kia Yesu. j 

13 9 Mono yawa ndinga tuka ku zulu, yau yavova: 
Sonika. Tuka bwabu mayangi mena ye bafwa, i bafwa- 
nga mu Mfumu. lnga, Mpeve yivovele: Si bavunda mu 
salu biau, kadi mavanga mau makubalandanga. 

14 | Mono yamona, tala, tuti diampembe, va tuti 
vavwanda mosi wafwanana ye mwan'amuntu, wakala 
koloa kiawola va ntu andi ye zakulu kiameno mu koko 
kwandi kwalubakala. 

15 9 Mbasi yankaka yavaika mu kinlongo, yaboka 
mu ndinga yayinene kwa ndiena wavwanda va tuti: 
Sadila zakulu kiaku ye yonzika, kadi lokula kiayonzika 
kiayizidi, ye mbongo yantoto yiyelele. 

16 Ndiena wavwanda va tuti wazaka mu zakulu 
kiandi va ntoto, ntoto wayonzukwa mbongo. 

17 q Mbasi yankaka yavaika mu kinlongo kiena mu 
zulu, yandi mpe wakala zakulu kiameno. 

18 9 Mbasi yankaka yavaika mu zikwa, yakala lulendo 
mu tia, yandi wavova mu ndinga yayinene kwa ndiena 
wakala zakulu kiameno, wavova: Sadila zakulu kiaku 
kiameno, zaka maketa manti miavinia miantoto, kadi 
mbutu miau mimeni yela. 

19 Mbasi yasadila zakulu kiandi va ntoto, wazaka 
mbutu mianti miavinia miantoto, watuba mio mu kamunu 
kiakinene kianganzi za Nzambi. 

20 Kamunu kiadiatwa ku mbazi ambanza, menga 
mavaika mu kamunu matulama nate ye tuvambu tua- 
bakavalu ye maluaka tezo kiafunda dimosi ye nkama 
sambanu zastadia mu la. 

1 5 Mono yamona dimbu kiankaka mu zulu, kiaki- 

nene ye kiangitukulu: mbasi nsambodia zakala 
bivunga nsambodia biambanunu, kadi mu biau nganzi 
za Nzambi zamana lunga. 

2 Yamona bonso vo mbu wanakienzikienzi wasangwa 
tia; bau babedisanga bulu kiansisi ye mama kiandi ye 
ntalu ankumbu andi batelamanga va mbu wanakienzi- 
kienzi, basimbanga nsambi za Nzambi. 

3 Bayimbilanga nkunga wa Mose, i sielo kia Nzambi, 
ye nkung'a Mwan'ameme, bavovanga: Mfumu Nzambi, 
Mpungu-tulendo, mavanga maku mena mamanene ye 
mangitukulu; ngeye u ntinu amakanda mabantu, nzila 
zaku zena zalunungu ye zakedika. 

4 Nani una lembwa mona wonga, U Mfumu, ye 
kembila nkumbu aku? Ngeye kaka wena wanlongo ye 
makanda mamonsono mana kwiza sambila va luse luaku, 
kadi mfundusu zaku zalunungu zamana zayakana. 

5 $ Landila momo yamona kiniongo kianzo yaki- 
mbangi mu zulu kiazibulwa. 

6 Mu kinlongo mwavaika mbasi nsambodia zena 
bivunga nsambodia, zavwata nlele mialino miavedila 
mialezima ye nsinga miawola mu ntulu zau. 

7 Kimosi mu semwa biia biamoyo kiavana kwa mbasi 
nsambodia malonga nsambodia mawola, mazala kwa 
nganzi za Nzambi, i yandi wena’ moyo nate ye mvu 
miamvu ya mvu. 

8 Kinlongo kiafuluzwa kwa mwisi wankembo a 
Nzambi ye walulendo luandi; muntu nkutu kalendi kota 
mu kinlongo ko, nate ye bivunga nsambodia biambasi 
nsambodia biamana. 


1 6 Mono yawa ndinga yayinene tuka mu kinlongo, 
yavova kwa mbasi zina nsambodia: Luenda luate- 
ngula malonga nsambodia manganzi za Nzambi ya ntoto. 
2 $| Yina yantete yavaika, yatengula longa diandi va 
ntoto, mputa zampasi ye zambi zakala mu bantu bakala 
dimbu kiabulu kiansisi ye basambilanga mama kiandi. 

3 9 Yanzole yatengula longa diandi mu mbu, wau 
wakituka menga bonso vo mamuntu wafwa; biabionsono 
biakala moyo mu mbu biafwa. 

4 1 Yantatu yatengula longa diandi mu mila ye nkelo 
mianlangu; miau miakituka menga. 

51 Mono yawa mbasi aminlangu yavova: Ngeye 
wena walunungu, i ngeye wena ye wakala, u Nkwa 
nlongo, bu wafundisi bobo. 

6 Bu batengula menga mabanlongo ye mabambikudi, 
ngeye mpe wabavana menga mu nwa; bafweni mu 
vangulwa bobo. 

7 Mono yawa zikwa diavova: Inga, Mfumu Nzambi, 
Mpungu-tulendo, mfundusu zaku zena zakedika ye 
zalunungu. 

8 $| Mbasi yania yatengula longa diandi mu ntangu; 
yau yavewa mu yoka bantu mu tia. 

9 Bantu bayokwa mu mbangazi yangolo, batiaka 
nkumbu a Nzambi, i yandi wena lulendo mu vunga 
biobio, balembwa vilula madiela, mpasi bamvana 
nkembo. 

10 | Yantanu yatengula longa diandi va kiandu 
kiabulu kiansisi; kimfumu kiandi kialomba, bakasa 
tudimi tuau mu diambu diayama. 

11 Batiaka Nzambi azulu mu diambu diakwama 
kwau ye mu diambu diamputa zau, balembwa vilula 
madiela mu mavanga mau. 

12 {f Yansambanu yatengula longa diandi va nzadi 
yayinene ya Eufalata, nlangu mu yau wayuma, mpasi 
nzila yakubama kwa ntinu mina tuka kuselukilanga 
ntangu. 

13 Yamona mpeve tatu zasumuka bonso mavono 
zavaika mu nw'dalaka ye mu nw'abulu kiansisi ye 
mu nw'ambikudi waluvunu 

14 —kadi zau i mpeve zampeve zambi, zivanganga 
bidimbu—zivaikanga kwa ntinu mianza yamvimba mu 
kubakutikisa ku mvit'alumbu kiakinene kia Nzambi, i 
kia Mpungutulendo. 

15 Tala, mono ikwiza bonso mwivi. Mayangi mena 
ye wonso ukenganga ye ukebanga mvwatu miandi, 
mpasi kadiata ye kondwa kwanlele ko, ka bidi mona 
nsoni zandi. 

16 Zau zabakutikisa ku vuma kibikwanga Halama- 
ngedo mu kiebeleo. 

17 1 Yansambodia yatengula longa diandi mu mpeve; 
ndinga yayinene yavaika mu kinlongo tuka va kiandu, 
yavova: Dimeni vangwa. 

18 Kwakala mpezomo ye zindinga ye zimbandanu, 
ndikunu yantoto yayinene beni yakala, yampila yoyo 
ka yateka kala ko tuka mu nsemono abantu va ntoto. 

19 Mbanza yina yayinene yakabana mu ndambu tatu, 
mbanza zamakanda mabantu zabwa; Nzambi wabambu- 
kila Babeli diadienene moyo mu nwika dio mbungu 
yavinia kiankesi zanganzi zandi. 

20 Sanga biabionsono biatina, miongo ka miasolulwa 


0. 

21 Mvuľamatadi mamanene, dimosi dimosi zitu 
bonso talanta kimosi, yabwa va bantu tuka mu zulu; 
bantu batiaka Nzambi mu diambu diakwama kwa 
mvuľamatadi, kadi kwama koko kwakala mbidi anene. 


17 Mosi mu mbasi zina nsambodia zakala malonga 
nsambodia wayiza vova kwa mono, wata: Wiza 
vava, si yakusonga nzengolo ankanu ansuza yayinene 
yivwandanga va nlangu miamingi, 

2 yatela ntinu miantoto kinsuza, bakundanga va 
ntoto bakolwa vinia kiakinsuza kiandi. 

3 Yandi wandata mu mpeve kuna nsi yankatu; 
yamona nkento uvwendi va bulu kiambwaki kiansisi 
kiazala kwa nkumbu zantiakulu, kiakala ntu nsambodia 
ye kumi diampoka. 
` 4 Nkento wavwata mvwatu wampumbu ye wambwaki 
ye ntoko zawola ye matadi mantalu ye nzimbu, mu koko 
kwandi kasimba mbungu yawola yazala kwa nkanku- 
musu ye nsobo zakinsuza kiandi; 

5 va mbulu andi vasonama nkumbu, i yansweki: 
Babeli diadinene, i ngudi abansuza ye nkankumusu va 
ntoto. 

6 Mono yamona nkento wakolwa kwa menga maba- 
nlongo ye kwa menga mambangi za Yesu, yayitukwa mu 
ngitukulu yayinene, bu yammona. 

7 9 Mbasi yavova kwa mono: Mu nki yitukulu? 
Mono si yakukamba mansweki mankento ye mabulu 
kiansisi kikunnatanga kiena ntu nsambodia ye kumi 
diampoka. 

8 Bulu kiansisi kiumweni, kiakala, ka kiena ko, si 
kiatombuka mu benga ye kwenda ku mbungulu. Baku- 
ndanga va ntoto balembwa sonama nkumbu mu nkanda 
wamoyo tuka vana ntudulu alufulu luanza si bayitukwa, 
bu bana mona bulu kiansisi, vo kiakala ye ka kiena ko ye 
kina kwiza. 

9 Vava vena diela diena nduenga. Ntu nsambodia i 
miongo nsambodia mivwandanga nkento. 

10 Miau i ntinu nsambodia: mintanu mibwidi, umosi 
wena, wankaka kayizidi ko; bu kizidi, fwiti sikila fintangu- 
ntangu. 

11 Bulu kiansisi kiakala ye ka kiena ko, yandi kibeni i 
wanana, utukidi mu mintinu nsambodia, si kenda ku 
mbungulu. 

12 Kumi diampoka diumweni i kumi diantinu mi ka 
mitambudi kimfumu ko; kansi si batambula lulendo 
bonso mintinu mu lokula kimosi kaka va kimosi ye 
bulu kiansisi. 

13 Bena kani dimosi, bavananga ngolo zau ye lulendo 
luau kwa bulu kiansisi. 

14 9 Si banwanisa Mwan'ameme, kansi Mwan'ameme 
si kakubabedisa, kadi yandi i Mfumu azimfumu ye 
Ntinu amintinu; bakiabokulwa ye bakiasolwa ye bakwi- 
kama bena yandi si bakubabedisa mpe. 

15 Yandi vovele kwa mono: Nlangu miumweni 
mivwandanga nsuza i bantu ye makabu mabantu ye 
makanda mabantu ye zindinga. 

16 Kumi diampoka diumweni ye bulu kiansisi si 
biabela nsuza ye kuntana ye kumvula nlele ye dia nsuni 
andi ye kunyoka ku tia. 

17 Kadi Nzambi watula mu ntima miau mu vanga 
makani mandi ye kala mabanza mamosi ye vana kimfumu 
kiau kwa bulu kiansisi, nate ye mambu ma Nzambi 
mamana lunga. 

18 Nkento uumweni i mbanza yayinene yena luyalu 
va ntandu amintinu miantoto. 


1 8 Landila momo yamona mbasi yankaka yitukidi ku 
zulu, yakala lulendo lualunene; ntoto wakienzulwa 
kwa nkembo andi. 

2 Yandi waboka mu ndinga yayinene, wavova: Babeli 
diadinene bwa dibwidi, diyikidi kundu kiampeve zambi 
ye nluka wampeve zazonsono zasumuka ye kebolo 
kianuni zazonsono zasumuka ye zabelwa, 

3 kadi makanda mamonsono mabantu manwini 
vinia kianganzi zakinsuza kiandi, ntinu miantoto mia- 
ntelele kinsuza, nkiti miantoto miayikidi bamvwama mu 
lulendo luakimvwama kiandi kiabumbabu. 

49 Mono yawa ndinga yankaka tuka mu zulu, 
yavova: Lu bantu bami, luvaika mu yandi, ka luidi kala 
kintuadi mu masumu mandi, ka luidi bivuswa ye yandi 
mu bivunga biandi. 

3 Kadi masumu mandi matulamene nate ye ku zulu, 
Nzambi wabambukidi moyo mu mavanga mandi mambi. 

6 Luvutula kwa yandi bonso bukavengi, lumvutudila 
myvutula zole mu mavanga mandi. Mu mbungu yika- 
sanga lunsangila nsanga zole zole. 

7 Bonso bukakikembila ye kukiyukutisa nzinunu 
zandi, i buna lumvana kwama ye kiadi. Kadi yandi 
vovele mu ntim'andi: Mono ivwandanga ntinu wankento, 
mono ki fwola ko, kimoni kiadi nkutu ko. 

8 1 kuma bivunga biandi si biakwiza mu lumbu 
kimosi: mfwilu, nionga, malema; yandi si kayokwa mu 
tia, kadi Mfumu Nzambi wamfundisa wena wangolo. 

9 Ntinu miantoto miantela kinsuza ye miasa kindiafu 
ye yandi si miadila ye kunga mu yandi, bu bana mona 
mwisi wangiokolo andi, 

10 si batelama ntama mu diambu diawonga wakwama 
kwandi, si bavova: Engwa, engwa, mbanza yayinene, 
Babeli, i mbanza yangolo, kadi mfundusu aku yizidi mu 
lokula kimosi kaka. 

11 Nkiti miantoto si miadila ye kala kiadi mu yandi, 
kadi muntu kana vutuka sumba minkita miau ko, 

12 i wola ye palata ye matadi mantalu ye nzimbu ye 
nlele mialino miabiza ye miampumbu ye mialezima ye 
miambwaki ye nti miamionsono miansunga ye lekwa 
biabionsono biampungi ye lekwa biabonsono bianti mia- 
ntalu ye biansongo ye biasengwa ye biamatadi malezima 

13 ye sinami ye mazi mantalu ye nungu ye mazi 
mankusa ye biamfwitisila mwisi ye vinia ye mazi ye 
mfumfuta zamfumfu ye froment ye zingombe ye mameme 
ye bakavalu ye makalu ye nitu zabantu ye miela miaba- 
ntu, 

14 Bina biazinina mwel'aku bikatukidi mu ngeye, 
biabionsono biantoko ye biabiza bimeni vila mu ngeye, 
ka bina vutuka solulwa nkutu ko. 

15 Bakitanga lekwa biobio, babaka kimvwama mu 
yandi, si batelama ntama mu diambu diakwama kwandi, 
si badila ye kala kiadi, 

16 bavovanga: Engwa, engwa, mbanza yayinene 
yavwata nlele mialino miabiza ye miampumbu ye mia- 
mbwaki ye ntoko zawola ye matadi mantalu ye nzimbu: 
kadi mu lokula kimosi kaka kimvwama kiokio kia- 
kinene kiavombuswa. 

17 Bakuluntu babonsono bazinzaza ye babonsono 
basabukanga mbu ye bisadi bianzaza ye babonsono 
basalanga mu mbu batatuka ntama, 

18 baboka, bu bamona mwisi wangiokolo andi, 
bavova: Nki ambanza yifwanane ye mbanza yoyo 
yayinene? 

19 Batuba mafundu-fundu va ntu miau, baboka, 


NZAIKUSU A YOANE 18, 19 577 


badila, bakala kiadi, bavova: Engwa, engwa, mbanza 
yayinene yabakila babonsono bena nzaza mu mbu 
kimvwama mu lekwa biandi biantalu; kadi mu lokula 
kimosi kaka yavombuswa. 

20 Yangalala mu yandi, u zulu, ye lu banlongo ye lu 
zintumwa ye lu bambikudi, kadi Nzambi wanzengila 
nkanu mu diambu dieno. 

21 {1 Mbasi yangolo yabonga tadi bonso tadi diadinene 
dinikunwanga mfumfuta, watuba dio mu mbu, wavova: 
Bonso bobo Babeli, i mbanza yayinene, si yatubwa, ka 
yina vutuka solulwa ko. 

22 Ningu wansiki miansambi ye mbembo aminyimbidi 
ye ningu wansiki miampitulu ye miampungi ka bina 
vutuka wakana nkutu mu ngeye ko, yonso nkete yisanga 
kinkete kana vutuka solulwa mu ngeye ko, zu diatadi 
dinikunwanga mfumfuta ka dina vutuka wakana mu 
ngeye ko. 

23 Kia kwamwinda ka kuna vutuka monika mu ngeye 
ko, nding'atoko diandambisa ye ndumb'andambisa ka 
zina vutuka wakana mu ngeye ko, kadi nkiti miaku 
miakala bankwa nene va ntoto; makanda mamonsono 
mabantu mazimbuswa mu kiloka kiaku; 

24 mu yau mwasolulwa menga mabanlongo ye maba- 
mbikudi ye mabau babonsono bavondwa va ntoto. 


19 Landila momo yawa ndinga bonso vo yakabu 
diadinene diabantu mu zulu yavova: Haleluya! 
Mpulusu ye nkembo ye lulendo i bia Nzambi eto. 

2 Kadi mfundusu zandi zena zakedika ye zalunungu, 
kadi wafundisi nsuza yayinene yabivisa ntoto mu 
kinsuza kiandi, wavutudi nlandu kwa yandi mu menga 
mabisielo biandi makatengula. 

3 Mu mpova yanzole bavova: Haleluya! Mwisi andi 
ufundumukanga mu mvu miamvu ya myu. 

4 Makumole ye ngudi ziia zabantu ye semwa bina 
biia biamoyo bafukama, basambila Nzambi uvwandanga 
va kiandu, bavova; Ameni, Haleluya! 

5 Ndinga yavaika mu kiandu, yavova: Lusika Nzambi 
eto, lu bisielo biandi biabionsono bikumvuminanga, 
babake ye babanene. 

6 (| Mono yawa ndinga bonso vo yakabu diadinene 
diabantu, nding'anlangu miamingi ye nding'ambandanu 
zangolo, yavova: Haleluya! Kadi Mfumu, Nzambi eto, 
i Mpungutulendo, wayikidi Ntinu. 

7 Bika tuayangalala, tuakala kiese, tuamvana nkembo, 
kadi ndambisa ya Mwan'ameme yizidi; nkazi andi uku- 
bamene, 

8 uveno kavwata nlele miabiza, miacema, miavedila, 
mialino, kadi nlele mialino miabiza i mavanga malu- 
nungu mabaniongo. 

9 9 Yandi vovele kwa mono: Sonika: Mayangi mena 
yau batumuswa ku mbuluku andambisa ya Mwan'a- 
meme. Yandi vovele kwa mono; Mama i mambu ma 
Nzambi makedika. 

10 Yafukama va malu mandi mu kunsambila. Yandi 
wavova kwa mono: Tala, kwidi bo sa. Mono i sielo 
vakimosi ye ngeye ye mpangi zaku zena kimbangi kia 
Yesu; sambila Nzambi. Kadi kimbangi kia Yesu i 
mpeve yambikudulu. 

11 (| Mono yamona zulu diazibuka, tala, kavalu 
kwampembe ye ndiena wavwanda ko ubikwanga 
Wakwikama ye Wakedika, mu lunungu kafundisilanga 
ye nwaninanga. 

12 Kansi meso mandi makala bonso nlemo atia, va 
ntu andi vakala binteka biabingi biakimfumu, yandi 
wakala nkumbu yasonama yalembwa zaya muntu, kansi 
yandi kibeni kaka. 

13 Yandi wavwata mvwatu walembwa menga kinzu- 
ngidila, nkumbu andi yibikwanga Mambu ma Nzambi. 

14 Nkangu miabinwani mu zulu miannama va bakavalu 
bampembe, bavwata nlele mialino miabiza, miampembe, 
miavedila, 

15 Mu nwandi muvaikanga sabala kiameno kikana 
bandila makanda mabantu. Yandi kibeni si kakuba- 

yala mu mvwala yasengwa, yandi kibeni udiatanga kamu- 
nu kiavinia kiankesi zanganzi za Nzambi, za Mpungu- 
tulendo. 

16 Yandi wena ya mvwatu andi ye ya luketo nkumbu 
yasonama: Ntinu amintinu, Mfumu azimfumu. - 

17 (| Mono yamona mbasi mosi yitelamene mu ntangu, 
yandi waboka mu ndinga yayinene, yavova kwa nuni 
zazonsono zitilumukanga mu kati diazulu: Luiza vava, 
lukutakana ku mbuluku waunene wa Nzambi, 

18 mpasi luadia nsuni miamintinu ye nsuni miabakulu- 
ntu babinwani ye nsuni miabankwa ngolo ye nsuni 
miabakavalu ye miabau batentamanga ye nsuni miaba- 
mpwanza babonsono ye minanga, babake ye babanene. 

19 $ Mono yamona bulu kiansisi ye ntinu miantoto ye 
nkangu miau miabinwani bakutakana mu nwanisa 
ndiena wavwanda va kavalu ye nkangu andi. 

20 Bulu kiansisi kiabakwa ye va kimosi ye kiau 
mbikudi waluvunu wavanga dimbu va luse luandi bika- 
zimbikisila batambula dimbu kiabulu kiansisi ye basa- 
mbila mama kiandi. Bau bole batubwa bamoyo ku 
zanga diatia dilemanga mu solofo. 

21 Basidi bavondwa kwa ndiena wavwanda va kavalu 
mu sabala kiavaika mu nw'andi; nuni zazonsono zayukuta 
mu nsuni miau. 


20 Mono yamona mbasi yikulumukini tuka mu zulu, 
yakala nsabi abenga ye luvambu lualunene mu koko 
kwandi. 

2 Yandi wakamata dalaka, i nioka yankulu, i nkadi 
ampemba ye Satana, wankanga mu funda diamvu. 

3 Yandi wantuba mu benga, wazibika dio, wasila dio 
dimbu va ntandu andi, mpasi kavutuka zimbikisa ma- 
kanda mabantu ko, nate ye funda diamvu dina mana. 
Landila momo si kakutulwa fintangu-ntangu. 

4 1 Mono yamona biandu ye bavwanda bio, bavewa 
lulendo mu fundisa. Yamona miela miabazakwa ntu 
mu diambu diakimbangi kia Yesu ye mu diambu dia- 

mambu ma Nzambi ye bau balembwa sambila bulu 
kiansisi vo mama kiandi ye balembwa tambula dimbu va 
mbulu zau ye va moko mau. Bau bayika bamoyo, ye 
bayala ye Klisto funda diamvu. 

5 Basidi mu bafwa ka bayika bamoyo ko nate ye 
funda diamvu dialunga. 1 mfulukulu yantete yoyo. 

6 Mayangi ye nlongo biena ye bau bena ntuadi mu 
mfulukulu yantete; lufwa luanzole ka luena lulendo mu 
bau ko, kansi si bakala nganga za Nzambi ye za Klisto 
ye yala ye yandi funda diamvu. 

7 9 Funda diamvu bu dilungidi, buna Satana si 
kakangulwa mu boloko kiandi. 

8 Yandi si kavaika mu zimbikisa makanda mabantu 
mena ku fuma biia biantoto, i Ngongo ye Mangongo, mu 
kubakutikisa ku mvita; ntaluau yena bonso nienge wambu. 

9 Babaluka mu sadila kwakonsono kwantoto, bazu- 
nga tua kiabanlongo ye mbanza yazolwa, tia tuakulumuka 
tuka ku zulu, tuabamana. 

10 Nkadi ampemba wabazimbisa watubwa mu zanga 
diatia ye diasolofo diena mpe bulu kiansisi ye mbikudi 
waluvunu; bau si bakwamuswa fuku ye mwini nate ye 
mvu miamvu ya mvu. 

11 1 Mono yamona kiandu kiakinene kiampembe ye 
ndiena wavwanda ya kiandu, ntoto ye zulu biatina mu 
zizi kiandi, vuma ka kiasolulwa kwa biau ko. 

12 Yamona bafwa babanene ye babake batelamene 
ya ntadisi akiandu; nkanda miabengulwa, nkanda 
wankaka wabengulwa, i nkanda wamoyo; bafwa bafu- 
nduswa mu mavanga mau bonso bwenina masonukwa 
mu minkanda. 

13 Mbu wavutula bafwa bakala muna, lufwa ye nsi 
abafwa biavutula bafwa bakala muna, bafunduswa, 
muntu muntu bonso bwenina mavanga mandi. 

14 Lufwa ye nsi abafwa biatubwa mu zanga diatia; 
tufwa luanzole i lualu, i zanga diatia. 

15 Yo muntu kasolulwa nkumbu andi mu nkanda 
wamoyo ko, buna watubwa mu zanga diatia. 

21 Mono yamona zulu diampa ye ntoto wampa. 
Kadi zulu diantete ye ntoto wantete biamana 
vioka, mbu ka wenani diaka ko. 

2 Yamona mbanza yanlongo, i Yelusalemi diampa, 
dikulumukini tuka mu zulu kwa Nzambi, diakubama 
bonso ndumb'andambisa yasiwa ntoko mu diambu 
diatoko diandi. 

3 Yawa ndinga yayinene yavaika mu kiandu, yavova: 
Tala, kinlongo kia Nzambi va kati ye bantu; si kakunda 
yau, bau si bakala bantu bandi, yandi kibeni i Nzambi au, 
si kakala yau. 

4 Yandi si kakunguna mansanga mamonsono mu 
meso mau, lufwa ka luna vutuka kala ko, kiadi ye dilu 
ye mpasi ka bina vutuka kala ko, kadi bina biantete 
biamana vioka. 

5 Yandi wavwanda va kiandu wavova: Tala, lekwa 
biabionsono ivanganga bio biampa, Wavova: Sonika, 
kadi mambu momo mena makwikama ye makedika. 

6 Yandi wavova kwa mono: Mavangamene. Mono i 
Alafa ye Omenga, mbadukulu ye nsukulu. Mono si 
yavana fwidi mpwila kanwa mu nto anlangu wamoyo mu 
ka lekwa ko. ; 

7 Wonso ununganga si katambula lekwa biabi bonso 
difwa, mono si yakala Nzambi andi, yandi si kakala 
mwan'ami. 

8 Kansi bena bunkuta ye badimbula minu ye bavanga 
nkankumusu ye mimvondi ye minyangi ye basadilanga 
kindoki ye minsambidi miabiteki ye bankwa luvunu 
babonsono, kunku kiau si kiakala mu zanga dilemanga 
mu tia ye solofo, i lufwa luanzole lolo. 

9.9 Mosi mu mbasi zina nsambodia zakala malonga 
nsambodia mazala kwa bivunga nsambodia biazimunina 
wayiza, wavova kwa mono, wata: Wiza vava, si yakuso- 
nga ndumb'andambisa, i nkazi a Mwan'ameme. 

10 Yandi wandata mu mpeve kuna mongo waunene 
ye wanda, wansonga mbanza, i Yelusalemi dianlongo, 
dikulumukini tuka mu zulu kwa Nzambi, 

11 diakala nkembo a Nzambi. Dialezima bonso 
tadi dilutidi mu ntalu, bonso tadi diayaspisi diamamoni- 
nioni. 

12 Diau diakala lumbu lualunene luantela, diakala 
kumi ye mielo miole, va mielo kumi ye mbasi zole; 
nkumbu zasonama va miau, i nkumbu zakumi ye maka- 
nda mole mabana ba Isaeli. 

13 Mu ndambu yaeste mwakala mielo ntatu, mu node 
mielo ntatu, mu sude mielo ntatu, mu weste mielo 


tatu 

14 Mu lufulu lualumbu luambanza mwakala kumi ye 
matadi mole masonukwa kumi ye nkumbu zole zantumwa 
za Mwan'ameme. 

15 9| Ndiena wavova kwa mono wakala ye tezo kiawola 
mu teza mbanza ye mielo miayau ye lumbu luayau, 

16 Mbanza yena tueka tuia tuadedakana, la kwayau 
kwena tezo kimosi ye sadila kwayau. Yandi wateza 
mbanza mu tezo, yakala kumi ye mafunda mole mastadia. 
La ye sadila ye ntela biayau biadedakana. 

17 Yandi wateza lumbu luayau: nkama mosi ye 
makumaia ye mfwoko ziia bonso bwena tezo kiamuntu, 
i bobo kiambasi mpe. 

18 Lumbu luayau luatungulwa mu matadi mayaspisi; 
mbanza yakala yawola wavedila ufwanane ye velo 
kianakienzi-kienzi: 

19 Tufulu tualumbu luambanza tuasiwa ntoko mu 
matadi mamonsono mantalu: lufulu luantete i yaspisi, 
luanzole i safili, luantatu i kalasedoni, luania į emelode, 

20 luantanu i saladoni, luansambanu i konalini, 
luansambodia i kilisolita, luanana i belili, luavwa 1 
topasi, luakumi i kilisopasi, luakumi ye mosi i hiasinta, 
luakumi ye zole i ametista. 

21 Kumi ye mielo miole i kumi ye nzimbu zole; 
mwelo mosi mosi i luzimbu lumosi lumosi. Nzila ya- 
mbanza i yawola wavedila bonso velo kianakienzi- 
kienzi. 

22 Mono kiamona kinlongo muna ko, kadi Mfumu 

Nzambi, i Mpungutulendo, ye Mwan'ameme i kinlongo 
kiayau. 

23 Mbanza ka yena nsatu antangu ye ngonda ko mu 
kienzula yo, kadi nkembo a Nzambi ukienzulanga yo, 
kia kwayau i Mwan'ameme. 

24 Makanda mabantu si madiata mu kia kwayau, 
ntinu miantoto si miakotisa yo nkembo au; 

25 mielo miayau ka mina zibukwa nkutu mu mwini 
ko, kadi fuku ka dina kala mo ko. 

26 Bana yo kotisa nkembo ye nzitusu miamakanda 
mabantu. i 

27 Widi jekwa kiasumuka nkutu ka kina kota yo ko 
ye ka muntu ko uvanganga nkankumusu ye luvunu, 
kansi bau kaka basonama mu nkanda wamoyo wa 
Mwan'ameme. 


22 Yandi wansonga nzadi anlangu wamoyo wacema 
bonso mamonimoni yavaika mu kiandu kia 
Nzambi ye kia Mwan'ameme, 

2 ye yavioka mu kati dianzilambanza. Mu masimu 
mamole manzadi mwena nti wamoyo ubutanga kumi ye 
mbutu miole, ngonda ngonda uvananga mbutu mia- 
ndi, makaya manti mena mu niakisa makanda maba- 
ntu. 

3 Widi lekwa nkutu kiasingwa ka kina vutuka kala ko, 
kiandu kia Nzambi ye kia Mwan'ameme si kiakala 
muna, bisielo biandi si biakunsadila. 

4 Si bamona zizi kiandi, nkumbu andi si yakala va 
mbulu zau. 

$ Fuku ka dina vutuka kala ko, ka bena nsatu akia 
kwamwinda ko ye kia kwantangu ko, kadi Mfumu 
Nzambi si kakubakienzula, si bakala mintinu nate ye 
mvu miamvu ya mvu. ji 

6 T Yandi wavova kwa mono: Mambu momo mena 
makwikama ye makedika; Mfumu, Nzambi ampeve 
zabambikudi, wafidisi mbasi andi mu songa bisielo biandi 
mana kwiza kadi nswalu kaka. 

7 Tala, si yakwiza nswalu. Mayangi mena yandi 
ukebanga mambu mambikudulu ankanda wau. 

89 Mono i Yoane yawa ye yamona momo. Bu 
yawa ye mona mo, yafukama mu sambila va malu 
mambasi yina yansonga momo. 

9 Yandi wavova kwa mono: Tala, kwidibosa. Mono 
i sielo va kimosi ye ngeye ye mpangi zaku ye bambi- 
kudi ye bau bakebanga mambu mankanda wau. Sambila 
Nzambi. 

10 f Yandi wavova kwa mono: Kuswekani mambu 
mambikudulu ankanda wau ku nsi adimbu ko, kadi 
ntangu yena lukufi. 

11 Uvanganga mambi katatamana vanga mambi, 
wasumuka katatamana sumuka, walunungu katatamana 
vanga lunungu, wanlongo katatamana kala wanlongo. 

12 { Tala, si yakwiza nswalu ye nsendo ami wena yami 
mu senda muntu muntu, bonso bwenina mavanga mandi. 

13 Mono i Alafa ye Omenga, wantete ye wansukunu, 
mbadukulu ye nsukulu. 

14 Mayangi mena yau basukulanga mvwatu miau, 
mpasi bakala luve mu dia mu nti wamoyo ye kota mu 
mielo mu mbanza. 

15 Kansi ku mbasi kwena zimbwa ye basadilanga 
kindoki ye minyangi ye mimvondi ye minsambidi miabi- 
teki ye babonsono bavanganga ye zolanga luvunu. 

16 | Mono Yesu yafidisi mbasi ami kwa beno mu ta 
kimbangi mu momo kwa mabundu. Mono i mwanzi 
wa Davidi ye butu kiandi, i mbwetete yansuka yilezima- 
nga. 

17 T Mpeve ye ndumb'andambisa bavovele: Wiza! 
Wonso wilu, kavova: Wiza! Wonso wena mpwila, 
kiza; wonso zolele, kabonga nlangu amoyo mu ka lekwa 
ko. 

18 9 Mono itanga kimbangi kwa babonsono bawanga 
mambu mambikudulu ankanda wau: Vo muntu kudikidi 
mo diambu, buna Nzambi si kakunkudikila bivunga 
biasonukwa mu nkanda wau; 

19 yo muntu katudi diambu mu mambu mankanda 
wambikudulu yayi, buna Nzambi si kakatula kunku 
kiandi mu nti wamoyo ye mu mbanza yanlongo biaso- 
nukunwa mu nkanda wau. i 

20 9 Ndiena utanga kimbangi mu momo, vovele: 
Inga, mono ikwiza nswalu. Ameni. Mfumu Yesu, 

i63, S 


214 Nlemvo wa Mfumu Yesu wakala ye babonsono. 


